O LE EVAGELIA 
A 


MATAIO 


O le gafa o Iesu 


O le tusi i le gafa o. Iesu 
Keriso, o le atalii o Tavita, o 
le atalii ia o Aperaamo. 

2 Na fanaua e Aperaamo o Isa- 
ako; na fanaua foi e Isaako o Ia- 
kopo; na fanaua e Iakopo o Iuta 
ma ona uso; 3 na fanaua e luta o 
Faresa ma Sera mai ia Tamara; na 
fanaua e Faresa o Esaroma; na 
fanaua e Esaroma o Arama; 4 na 
fanaua e Arama o Aminatapu; na 
fanaua e Aminatapu o Naasona; 
na fanaua e Naasona o Salemona; 
5 na fanaua e Salemona o Poasa 
mai ia Raava; na fanaua e Poasa 
o Opeta mai ia Ruta; na fanaua e 
Opeta o Iese; 6 na fanaua e lese o 
le tupu o Tavita. 

Na fanaua e le tupu o Tavita o 
Solomona mai le ava a Uria; 7 na 
fanaua e Solomona o Reopoamo; 
na fanaua e Reopoamo o Avia; 
na fanaua e Avia o Asa; 8 
na fanaua e Asa o losefatu; na 
fanaua e Iosefatu o -lorama; ma 
fanaua e Iorama o Usia; 9 na 
fanaua e Usia o Iotama; na fanaua 
e Iotama o Aasa; na fanaua e Aasa 
o Esekia; IO na fanaua e Esekia o 
Manase; na fanaua e Manase o 

Amone; na fanaua e Amone o 
Iosia; 11 na fanaua e Iosia o Ie- 
konia ma ona uso, ina a tafea i 
Papelonia. 

12 Ua oo le tafeaga i Papelonia, 
ona fanaua ai lea e Iekonia o Sala- 
tielu; na fanaua e Salatielu o Seru- 
papelu; 13 na fanaua e Serupapelu 
o Apiuta; na fanaua e Apiuta 0 
Eliakimo; na fanaua e Eliakimo 
o Asora; 14 na fanaua e Asora o 
Satoka; na fanaua e Satoka o 
Akeimo; na fanaua e Akeimo o Eli- 
uta; 15 na fanaua e Eliuta o Ele- 
asaro; na fanaua e Eleasaro o 
Matano; na fanaua e Matano o 
Iakopo; 16 na fanaua e Iakopo o 
Iosefa le tane a Maria, na fanaua 
ai IESU, o le ua igoa ia Keriso. 

17 O lenei, o tupulaga uma e 
afua mai ia Aperaamo e oo ia 
Tavita, e sefulu ma le fa ia tupu- 
laga; e afua foi ia Tavita e oo i le 
tafeaga i Papelonia, e sefulu ma 
le fa ia tupulaga; e afua foi i le 
tafeaga i Papelonia e oo i le Keriso, 
e sefulu ma le fa ia tupulaga. 

18 Sa faapea ona fanau mai o 
Iesu Keriso. Sa fāufautane lona 
tinā o Maria ia Iosefa, ua iloa ua 
to o ia i le Agaga Paia, a o lei faa- 
tasi i laua. 19 O Iosefa foi lana tane 

o le tagata amiotonu ia, e lei loto 
foi o ia ina faamasiasi ia te ia i 
luma o tagata, ua ia manatu e faa- 
tea lemu ia te ia. 20 A o mana- 
tunatu O ia i na mca, faauta, ua 
faaali mai ia te ia le agelu a le Alii 
i le miti, ua faapea mai, “Iosefa e, 
le atalii o Tavita, aua e te fefe ina 
au mai ia te oe O Maria lau avà; 
aua o lana to mai le Agaga Paia lea. 
21 E fanau maie ia le tama tane, 
e te faaigoa foi ia te ia o | Iesu; aua 
e faaola e ia lona nuu ai a latou 
agasala.” 22 Ua oo nei mea uma 
ina ia taunuu ai le afioga a le Alii 
i le perofeta, ua faapea mai, 23 
Faauta, e to le taupou, ma fanau 
mai le tama tane, latou te faaigoa 
foi ia te ic. o Emanuelu; o lona uiga 
pe a faamatalaina, Ua ia te i tatou 
le Atua. 24 Ua ala Iosefa, sa moe, 
ona faia lca c ia e pei ona fai mai ai 
ia te ia o le agelu a le Alii; ua na 
au mai lana ava. 25 A e la te lei 
feiloai ua oo ina fanau mai e ia o 
lana tama tane ulumatua; ua ia faa- 
igoa foi ia te ia o Iesu. 


O le malaga a makoi e saili ia Iesu 


Ua fenau Iesu i Peteleema i 

Iutaia i ona po o Herota le 
tupu, faauta, ua 00 mai ai makoi 
mai sasae i Ierusalema, 2 ua faa- 
pea mai, “Po o fea o i ai le ua fanau 
mai o le tupu o tagata lutaia? 
Aua ua raatou vaaia lona fetu i 
sasae, ua matou o mai ai e ifo atu 
ia te ia.” 3 Ua faalogo i ai Herota le 
tupu, ona atuatuvale ai lea o ia 


atoa foi ma Ierusalema uma. 4 
10le 


Ona ia faapotopotoina ai lea o le au 
ositaulaga sili uma ma le au tusi- 
upu o le nuu, ua fesili atu ia te i 
latou, po O fea e fanau ai le Keriso. 
5 Ona latou fai mai ai lea ia te ia, 
“O Peteleema i Iutaia; aua ua faa- 
pea ona tusia e le perofeta, 6 O oe 
foi Peteleema i le nuu o Iuta, e te le 
topito ona faatauvaa i alii o Iuta; 
aua e tupu mai ia te oe le faipule, o 
le na te pule i lo'u nuu o Isaraelu.” 

7 Ua aami lemu ane e Herota o 
makoi, ona matuā suesue ai lea ia 
te i latou iona po na iloa ai le fetu. 
8 Ona ia aauina atu ai lea o i latou 
i Peteleema, ua faapea atu, “O 
atu ia outou, ina matua saili ia i le 
tama itiiti; pe a outou iloa, ia ou- 
tou faailoa mai ia te au, o a‘u foi 
ou te alu atu ai e ifo atu ia te ia.” 
9 Ua latou faalogo atu i le tupu, 
ona latou o ai lea, faauta foi, o le 
fetu na iloa e i latou i sasae, ua 
muamua atu ia te i latou, ua oo ina 
tu mai i luga o le mea ua i ai le 
tama itiiti, 10 Ua latou iloa le fetu, 
ona matuā tele ai lea o lo latou fia- 
fia. 11 Ua latou ulufale atu ile fale, 
ua latou iloa ai le tama itiiti ma 
Maria lona tinà, ona latou faa- 
pauu ai lea, ma ifo atu ia te ia; ua 
talai foi o latou oloa, ona latou 
avatu ai lca ia te ia o mea alofa, o le 
auro, ma le pulu lipano, ma le 
pulu muro. 12 Ua faailoa ia’ te i 
latou i le miti, aua neʻi foi atu ia 
Herota, ona latou o atu ai lea i lo 
latou nuu i le tasi ala. 

13 Ua o i latou, faauta, o le agelu 
a le Alii ua faaali mai ia Iosefa i le 

Faaola. 

miti, ua faapea mai, “Tulai ia, ina 
ave le tama itiiti ma lona tina, ma 
sosola i Aikupito, ma nonofo ai 
seia Ou fai atu ia te oe; auā o le a 
saili Herota 1 le tama itiiti ina ia 
fasioti ia te la.” 14 Ua tulai ia, ua 
ave le tama itiiti ma lona tina i le 
po, ona o atu lea j Aikupito. 15 Sa 
i ai foi o ia ua 00 ina oti o Herota; 
ina ia taunuu ai le afioga a le Alii i 
le perofeta, ua faapea mai, Na ou 
valaauina loʻu atalii ai Aikupito. 

16 Ua iloa e Herota ua olegia 0 
ia e makoi, ona tele ai lea o lona 
ita, ua aauina atu e ia nisi e fasioti 
i tama tane uma i Peteleema e 00 i 
ona tuaoi uma, e afua i e ua lua o 
latou tausaga atoa ma e ua pito ane 
i ai, e faatatau i ona po na na matuā 
sueina atu ai i makoi. 17 Ona tau- 
nuu lea o le upu a le perofeta o 
Ieremia, ua faapea mai, 18 Ua 
lagona le leo i Rama, o le auega, o le 
fetagisi, ma le tagitu‘i tele; ua tagi- 
aue Rasela i lana fanau, e le mafai 
foi ona faanaina o ia, ona o i latou 
ua leai. 

19 Ua oti Herota, faauta, o le 
agelu a le Alii ua faaali mai ia Io- 
sefa i le miti i Aikupito, 20 ua faa- 
pea mai, “Tulai ia, ina ave le 
tama itiiti ma lona tina, ina o atu 
ia ile nuu o Isaraelu; aua ua oti 
e na sailia le tama itiiti e fasioti.” 
21 Ona tulai ai lea o ia, ua ave le 
tama itiiti ma lona tina, ona o ai lea 
i le nuu o Isaraelu. 22 A ua faalogo 
o ia ua fai ma tupu i Iutaia o Are- 
kilao o le sui o Herota lona tama, 
ona-fefe ai lea i alu i ai. A e peitai ua 
faailoa ia te ia i le miti, ona alu ai 

lea o ia i le nuu o Kalilaia. 23 Ua 
oo foi i le tasi aai e igoa ia Nasa- 
reta, ua nofo ai; ina ia taunuu ai o 
le upu a le au perofeta, E igoa o 
ia o le Nasareta. 


O le tala‘iga a Ioane le papatiso 


O ona po ia na sau ai loane 

le papatiso, ua tala‘i atu i le 
vao o Iutaia, 2 ua faapea atu, “Ina 
salamo ia outou; aua ua latalata 
mai le malo o le lagi.” 3 Aua o ia 
lava lenei na fai mai ai le perofeta 
o Isaia, ua faapea mai, O le leo o 
le ua alaga i le vao, Ina teuteu ia 
outou le ala 0 le Alii, ia faasasao 
ona ala. 4 A o Ioane ia, sa ofu i le 
fulufulu kamela, ma le fusi pa‘u 
i lona sulugatiti; a o ana mea e 
‘ai, o sè akerise ma le meli vao ia. 
5 Ona o atu ai lea ia te ia o Ieru- 
salema, ma Iutaia uma, atoa ma le 
itu uma o Ioritana; 6 ua papati- 
soina foi i latou i Ioritana e ia, ua 
taʻu atu e i latou a latou agasala. 

7 Ua na iloa atu le au faresaio 
ma le au satukaio e toatele ua o 
mai i lana papatisoga, ona ia faapea 
atu ai lea ia te i latou, “Fanau a gata 
feai e, o ai ea ua na faaali atu ia te 
outou ia sosola ese i le toasa atali? 
8 Ia outou fua mai ni fua e tatau 
ma le salamó; 9 “aua foi neʻi outou 
manatu e faapea ifo i o outou loto, 
O Aperaamo, o ia o lo matou tama; 
auā ou te fai atu ia te outou, e ma- 
faia lava e le Atua ona faatupuina 
mai i nei maa ni fanau mä Apera- 
amo. 10 O loo tuu nei foi le 
mătau i tafuʻe o laau; o laau uma 

foi e le fua mai i fua lelei, e taia ma 
lafoina 1 le afi. 

11 “O aʻu nei, ou te papatiso 
atu la te outou ile yai ina ia salamo; 
a e peitai o lë mulimuli mai e sili- 
sili o ia ia te au, e le aoga aʻu ona 
tauave i ona seevae; o ia lea na te 
papatisoina atu ia te outou i le 
Agaga Paia ma le afi. 12 O i lona 
aao lana asu, na te faamamáina ai 
lana faaputugasaito ; na te faapoto- 
potoina foi ana saito i le fale saito, 
a e susunuina le otaota o saito i le 
afi e le matineia.” 

13 Ona :maliu atu ai lea o Iesu 
mai Kalilaia i Ioritana ia Ioane, ia 
papatisoina ai e ia. 14 A ua vavao 
e Ioane ia te ia, ua faapea mai, “E 
ao ona e papatisoina mai o aʻu, a 
€ maliu mai ea oe ia te au?” 15 A 
ua tali atu Iesu ia te ia, “Tuu mai 
nei pea ia; auà e faapea ona tatau 
ia te i tatou ona faataunuuina o 
mea tonu uma.” Ona tuu mai lea 
ia te ia. 16 Ua papatisoina Iesu, ona 
maliu ae loa lea o ia nai le vai, faa- 
uta foi, ua faaavanoaina le lagi ia te 
ia, ua ia iloa atu foi le Agaga o le 
Atua ua afio ifo e peiseai se lupe, 
ua 00 i ona luga. 17 Faauta foi, o 
le siufofoga mai le lagi, ua faapea 
mai, “O lo'u Atalii pele lena, ua ou 
fiafia lava ia te ia.” 


O le faaosoosoga na oo ia Iesu i le 
vao 


Ona aveina ae lea o Iesu i 
le vao e le Agaga, ina ia faa- 
osoosoina e le tiapolo. 2 Ua faa- 
laina ia i po e fagafulu ma ao e 
fagafulu, mulimuli ane ona fia 


taumafa ai lea o ia. 3 Ona alu ane 
lea ia te ia o lē faaosooso, ua faapea 
mai, “Afai o ce ole Alo o le Atua, 
ina fetalai atu ia, ia liu areto nei 
maa.” 4 Ona tali atu ai lea o ia, 
“Ua tusia, E le na o mea e “ai e ola 
ai le tagata, a o afioga uma e túlei 
mai i le fofoga o le Atua.” 5 Ona 
ave ai lea o ia e le tiapolo i le aai 
paia, ua ia faatuina foi ia te ia i le 
tumutumu o le malumalu, 6 ona 
fai mai lea o ia ia te ia, “Afai o oe 
o le Alo o le Atua, oso ia oe i lalo; 
aua ua tusia, E poloai o ia i ana 
agelu ia te oe, latou te ave ia te cei o 
latou lima, neʻi tu‘ia lou vae i se 
maa.” 7 Ua fetalai atu Iesu ia te 
ia, “Ua tusia foi, Aua e te tofotofo 
i le Alii lou Atua.” 8 Ona toe ave 
lea o ia e le tiapolo i le mauga 
matuā maualuga, ua ia faaali foi ia 
te ia malo uma o le lalolagi ma o 
latou matagofie; 9 ona fai mai lea 
o ia ia te ia, “Ou te avatua nei mea 
uma ia te oe, pe afai e te faapaú 
ma ifo mai ia te au.” 10 Ona fetalai 
atu lea o Iesu ia te ia, “Ina alu ese 
ia oe Satani; aua ua tusia, E te ifo 
atu i le Alii lou Atua, ua na o ia 
lava e te auauna i ai.” 11 Ona 
tuua ai lea o ia e le tiapolo, faauta 
foi, ua o mai agelu ma auauna mai 
la te ia. 

12 Ua faafofoga lesu ua tuu- 
ina atu loane 1 le fale puipui, ona 
maliu atu ai lea o ia i Kalilaia; 13 
ua tuua e ia o Nasareta, ua maliu 
atu O ia ma nofo i Kapanaumi ua 
tu matafaga, i le tuaoi o Sepulona 
ma Nafatali; 14 ina ia taunuu ai le 
upu a le perofeta o Isaia, ua faapea 

mai, 15 O le nuu o Sepulona, ma le 
nuu o Nafatali, o le ala i le vai i tala 
ane o Ioritana, o Kalilaia o nuu ese, 
16 0 le nuu sa nofo i le pouliuli, ua 
latou iloa le malamalama tele; o i 
latou foi sa nonofo i le nuu ma le 
ata o le oti ua alu ae le malamalama 
ia te i latou. 17 Talu mai ai na 
afua ona talaʻi atu e Iesu, ua faapea 
atu, “Ina salamo ia outou; auā 
ua latalata mai le malo o le 
lagi.” 

18 Ua savali ane Iesu e latalata 
ane i le vai o Kalilaia, ona silafia 
lea e ia o le uso e toalua, o Simona 
ua igoa ia Peteru, ma Aneterea lona 
uso, ua la lafo le upega i le vai, aua 
o tagata fai faiva i laua. 19 Ona 
fetalai atu lea o ia ia te i laua, “Ina 
mulimuli mai ia ia te au, ou te faia 
oulua ma fai faiva i tagata.” 20 Ona 
la tuua loa lea o laua upega, a e 
mulimuli atu ia te ia. 21 Ua tuanai 
foi e ia lea mea, ona silafia lea e ia 
o le isi uso e toalua, o Iakopo le 
atalii o Sepetaio, ma Ioane lona 
uso, ua i le vaa ma lo la tamā o 
Sepetaio, ua latou fai masae o latou 
upega; ua ia valaauina atu foi ia te i 
laua. 22 Ona la tuua loa lea o le vaa 
ma lo la tama, a e mulimuli atu ia 
te ia. 

23 Ua faataamilo Iesu i Kalilaia 
uma, ua ia aʻoaʻo i o latou sunako, 
ua ia tala atu foi le tala lelei o le 
malo, ma faamalolo e ia o ma‘i uma 
ma maʻi tiga uma o le nuu. 24 Ua 
o0 atu ai lona logo i Suria uma, 
ona latou au mai ai lea ia te ia o e 
ua mamai atoa uma, O e ua i ai 
maʻi eseese, ma e ua puapuagatia, 


ma e ua uluitinoina e temoni, ma e 
ua maʻi māliu, atoa ma e ua ma- 
mai i le supa; ona faamaloloina 
lea o i latou e ia. 25 Ona mulimuli 
atu lea ia te ia o le motu o tagata e 
toatele mai Kalilaia, ma Tekapoli, 
ma Ierusalema, ma Iutaia, ma ona 
tala atu o Ioritana. 


O le lauga a Iesu i le mauga 


Ua silasila atu ia i le motu o 

tagata, ona maliu ae lea o ia i 
le mauga; ua nofo ai i lalo, ona o 
mai ai lea o ona soo ia te ia; 2 ua 
ia fetalai atu, ma aʻoaʻo ia te i la- 
tou, 

3 “Amuia è matitiva i le agaga; 
aua e o latou le malo o le lagi. 

4 “Amuia ë faanoanoa; aua e 
faamafanafanaina i latou. 

5 “Amuia ë agamalu; aua e fai 
mo latou tofi le nuu. 

6 “Amuia è fia aai ma fia inu i le 
amiotonu; aua e maoona i latou. 

7 “Amuia ē alolofa atu; auā e 
alofaina mai i latou. 

8 “Amuia ē loto mama; auā la- 
tou te iloa atu le Atua. 

9 “Amuia € faatupuina le filemu; 
auā e taʻua i latou ọ atalii o le 
Atua. 

IO “Amuia € sauaina ona o le 
amiotonu; auā e o latou le malo o 
le lagi. 

11 “Amuia outou pe a latou upu 
leaga, ma faasaua ia te outou, ma 
latou tuuaiina pepelo outou i mea 
leaga uma ona o aʻu. 12 Ia outou 
olioli ma fiafia lava; auā o i le lagi 
lo outou taui e tele; auā na faa- 

pea ona latou faasaua i perofeta e 
na muamua ia te outou. 

13 “O outou, o le masima o le 
lalolagi ourou; a e afai e magalo le 
masima, pe se a se mea e faamaái 
a‘i? E leai se mea e toe aoga ai, 
na ona lafoaiina i fafo, ma solia e 
tagata. 

14 “O outou, o le malamalama 
o le lalolagi outou. E le mafai ona 
lilo le aai ua tu i luga o le mauga. 15 
Latou te le tútúina foi le moli i le 
tuu ai i lalo o le mea e fua afi saito, 
a e tuu i luga lava o le tuugámoli 
ia pupula atu ai i e o i le fale uma. 
16 Ia faapea ona pupula atu lo 
outou malamalama i luma o tagata, 
ina ia latou. iloa la outou amio lelei, 
latou te vivii atu ai i lo outou Tama 
o i le lagi. 

17 “Aua neʻi outou manatu ua 
ou sau e tatalaina le tulafono po 
o le au perofeta; ou te lei sau e tata- 
laina, a ia faataunuuina. 18 Auā e 
moni, ou te fai atu ia te outou, e 
mavae atu le lagi ma le lalolagi, a 
e le mavae atu lava se iota po o 
sina fāsi mataitusi o le tulafono, 
seia taunu1 mea uma. 19 O lenei, 
o se na te tatalaina se poloaiga e 
tasi e aupito itiiti o nei poloaiga, 
ma faapea ona aʻoaʻo i tagata, e 
taʻua ia e aupito itiiti i le malo o le 
lagi; a o se anaana ma aʻoaʻo ai, e 
taʻua ia e sili i le malo o le lagi. 20 
Auā ou te fai atu ia te outou, a le 
sili la outou amiotonu i la le au 
tusiupu ma le au faresaio, e le 
sao atu lava outou i le malo o le 
lagi. 

21 “Ua outou faalogo, na fai 


mai i e anamua, Aua e te fasioti 
tagata; ai se fasioti tagata, e nofo 
sala o ia i le faamasinoga. 22 A o 
aʻu, ou te fai atu ia te outou, ai se 
ita i lona uso, e nofo sala o ia i le 
faamasinoga; ai se fai atu foi i lona 
uso, Raka, e nofo sala o ia i le fono; 
ai se fai atu foi, Le vale e, e nofo 
sala o ia i le afi o Kena. 23 Pe afai 
foi e te avatu lau taulaga i le fata 
faitaulaga, ona e manatua ai lea ua 
i lou uso se mea e tiga ai o ia ia te 
oe, 24 ina tuu ia i lea mea o lau 
taulaga i luma o le fata faitaulaga, 
a e alu oe ia muai faalelei i lou uso, 
i le e sau ai, ma avatu lau taulaga. 
25 Ia vave ona oulua lelei ma le o 
tagi i ana mea ua ia te ce, manù 
O i le ala oulua ma ia; ina neʻi tuu- 
ina atu oe i le faamasino e le ua 
tagi i ana mea, e tuuina atu foi oe e 
le faamasino i le auauna, ona tuuina 
atu lea o oe i le fale puipui. 26 E 
moni, ou te fai atu ia te oe, e te le 
toe ulufafo ai lava, seia e avatu tupe 
uma lava. 

27 “Ua outou faalogo, na fai 
mai i e anamua, Aua e te mulilua. 
28 A ou te fai atu a'u ia te outou, 
ai se vaai atu i le fafine ina ia manao 
i ai, ua uma ona mulilua ma ia i 
lona loto. 29 Afai foi e te tausuai i 
lou mata taumatau, ina sali ese ia, 
ma e lafoai; aua e lelei ina fano 
se tasi ou fási tino, a e leaga pe a 
lafoina lou tino uma i Kéna. 30 
Afai foi e te tausuai i lou lima tau- 
matau, ina tutù ese ia, ma e lafoai; 
aua e lelei ina fano se tasi ou fasi 
tino, a e leaga pe a lafoina lou tino 
uma i Kéna. 

31 “Sa fai mai foi, At se faatea i |‘ino‘ino i le ua ita mai ia te oe. 44 


lana avā, ia avatu ia te ia le tusi 
alei. 32 A ou te fai atu au ia te 
outou, ai se faatea lana avā, 
a e lei mulilua ia, ua ia faa- 
mulilua ia te ia; ai se fai mana ava 
le ua faateaina, ua mulilua foi 
o ia. 

33 “Ua faalogo foi outou, na fai 
mai i e anamua, Aua e te tauto pe- 
pelo; a ia e avatu i le Alii o mea e 
te tauto ai. 34 A ou te fai atu aʻu ia 
te outou, aua lava ne‘i tauto; aua 
le tauto i le lagi, aua o le nofoalii 
lea o le Atua; 35 po.o le lalolagi, 
auā o le mea e tu ai ona aao lea; 
po o Ierusalema, aua o le aai lea 
a le Tupu silisili. 36 Aua foi neʻi e 
tauto i lou ulu, aua e te le mafaia 
ona faasinasina, pe faauliuli se lau- 
ulu e tasi. 37 A ia faapea la outou 
upu, loe, ioe; E leai, e leai; aua 
o le upu e sili i na upu, mai le leaga 
lava ia. 

38 “Ua outou faalogo, na fai mai, 
E suia le mata i le mata, e suia foi 
le nifo i le nifo. 39 A ou te fai atu 
aʻu ia te outou, aua neʻi outou tetee 
atu i le leaga; ai se na te po mai i 
lou alafau taumatau, ia e liliu atu 
ia te ia le isi. 40 O lē fia fai se faa- 
masinoga ma oe e ave lou ofu tino, 
ia e tuu atu foi i ai ma lou ofu tele. 
41 Ai se na te tauanau mai lua te 
o ma ia i le maila e tasi, ina o ia 
oulua ma ia i maila e lua. 42 Ia e 
avatu i le ua ole mai ia te oe; aua 
foi e te liliu ese i le ua fia nond tupe 
ia te oe. 

43 “Ua outou faalogo, na fai mai, 
Ia e alofa atu i lē lua te tuaoi a ia 

A ou te fai atu aʻu ia te outou, ia 
outou alolofa atu i e ua ita mai ia te 
outou, ia outou tatalo foi mo e ua 
faasaua mai ia te outou; 45 ina 
ia faia outou ma atalii o lo outou 
Tamā o i le lagi, o le na te faaoso 
i lona la i e ua amio leaga atoa ma 
e ua amio lelei; ua ia faatotō ifo 
foi le ua 1 e ua amiotonu, atoa ma 
e ua amioletonu. 46 Auā afai tou 
te alolofa atu i e ua alolofa mai 
ia te outou, sc a ea se taui tou 
te maua ai? E le faia ea e taga- 
ta ao lafoga o lea lava mea? 
47 Pe afai tou te faapito lo outou 
fealofani i o outou uso, se a se mea 
sili ua outou faia? E le faapea ea 
ona faia e tagata faapaupau? 48 
O lenei, ia atoatoa ona lelei o la 
outou amio, e pei o lo outou 
Tamā o i le lagi e atoatoa ona lelei 
o ia. 
O isi upu o le lauga a Iesu i le 
mauga 
6 “Ta outou, neʻi faalialia la ou- 
tou amiotonu i luma o tagata, 
ina ia iloa ai e i latou; a faapea, ona 
leai ai lea o so outou taui mai lo 
outou Tamā o i le lagi. 

2 “O lea a e avatu ai ni mea alofa, 
aua neʻi e ilia le pu i ou luma, pei 
ona faia e tagata faafiaamiotonu i 
sunako ma ala, ina ia viia o i latou 
e tagata. E moni, ou te fai atu ia te 
outou, ua maua e i latou lo latou 
taui. 3 A ē avatu ni mea alofa, aua 


neʻi iloa e lou lima tauagavale le 
mea ua faia e lou lima taumatau; 


MATAIO 6 








4 ina ia lilo au mea alofa; o lou 
Tama foi, o lē silafia i le mea lilo, 
o la lava na te avatu se taui la 
te oe. 

5 “Pe a e tatalo, aua neʻi e pei o 
tagata faafiaamiotonu aua, ua latou 
fia tutú ma tatalo i sunako ma 
fetaulaigaala, ina ia iloa i latou e 
tagata. E moni, ou te fai atu ia te 
outou, ua maua e i latou lo latou 
taui. 6 A o oe, pe a e tatalo, ina ulu 
atu ia i lou afeafe, ma pupuni lona 
puipui, i le e tatalo ai i lou Tamá 
o ile mea lilo; o lou Tama foi o le 
silasila i le mea lilo, na te avatu se 
taui la te oe. 

7 “A outou tatalo, aua neʻi táutu 
i a outou upu, e pei o nuu ese; aua 
fa te i latou, o le tele o a latou upu 
e talia ai i latou. 8 O lenei, aua neʻi 
outou faapei o i latou; aua ua sila- 
fia e lo outou Tama mea ua outou 
matitiva ai, a o lei ole atu outou ia 
te ia. 9 O lenei, ia faapea outou ona 
tatalo, 

Lo matou Tama e, o i le lagi, 

Ia paia lou suafa. 

I0 la 00 mai lou malo, 

Ia “aia lou finagalo, 

I le lalolagi e pei ona faia i le 
lagi. 

11 Ia è foai mai ia te i matou i le 
¿so nei a matou mea e ‘ai 
€ tatau ma le aso. 

12 la e faamagalo ia te i matou 
ia matou agasala, 

E pei o i matou foi ona matou 
faamagaloina atu i e ua 
agaleaga mai ia te i matou; 

13 Aua foi e te taʻitaʻiina i ma- 
tou i le faaosoosoga, 


A ia e laveai ia i matou ai le 
leaga. 

14 Aua afai tou te faamagaloina 
atu tagata i a latou agasala, e faa- 
magaloina foi outou e lo outou 
Tama o i le lagi. 15 A e afai tou te 
le faamagaloina atu tagata i a latou 
agasala, e le faamagaloina foi e lo 
outou Tama a outou agasala. 

16 “Pe a outou anapopogi, aua 
neʻi outou mata faanoanoa pei o 
tagata faafiaamiotonu; aua ua latou 
faalaleaga o latou mata, ina ia iloa 
e tagata ua latouanapopogi. E moni, 
ou te fai atu ia te outou, ua maua 
e i latou lo latou taui. 17 A o oe, pe 
a e anapogi, ia uu lou ulu, ma mulu- 
mulu ou mata; 18 ina ia le iloa e 
tagata ua e anapogi, na o lou Tama 
o ile mea lilo; o lou Tama foi o loo 
silasila i le mea lilo, na te avatu se 
taui ia te oe. 

19 “Aua tou te tolo“a'i oa mo 
outou i le lalolagi, o i ai le moga- 
moga ma le ele e faaumatia ai; 0 i 
ai foi tagata gaoi e eli atu, ma gaoi ai. 
20 A ia outou tolo‘a‘i 0a mo outou 
i le lagi, e le o i ai se mogamoga, 
po o se ele e faaumatia ai; e le o i 
ai foi tagata gaoi e eli atu, ma gaoi 
ai. 21 Auā o le mea ua i ai lo outou 
oa, e i ai atoa foi ma o outou loto. 

22 “O le moli o le tino, o mata 
ia; pe afai foi e lelei ou mata, e 
malamalama uma ai lou tino. 23 
A e afai e leaga ou mata, e pouliuli 
uma ai lou tino. O lenei, afai e 
pouliuli le malamalama ua i totonu 
ia te oe, ona matuā tele ai lea o le 
pouliuli. 

24 “E leai se na te mafaia ona 


IO 

auauna i alii e toalua; auā e ‘ino- | tonu; ona faaopoopoina atu lea o 


“ino o ia i le tasi, a e alofa atu i le 
tasi; a le o lea, e faapipii atu ia i le 
tasi, a e faaleaoga i le tasi. Tou te le 
mafaia ona auauna i le Atua atoa 
ma le oa. 

25 “O le mea lea ou te fai atu 
ai ia te outou, aua neʻi outou popole 
i o outou ola, i mea tou te aai ai, 
ma mea tou te inu ai, po o outou 
tino, i mea tou te oofu ai. E le sili 
ea le ola i le mea e “ai, ma le tino i 
le ofu? 26 Ia outou vaavaai i manu 
felelei; latou te le lulu saito, pe se- 
lesele, pe faaputu i fale saito, a e 
fagaina i latou e lo outou Tamā o i 
le lagi. E Je sili ea lo outou Jelei 
i lo latou? 27 O ai ea so outou na 
te mafaia i lona popole ona faasiliina 
lona umi i se aga! e tasi? 28 Se a foi 
le mea tou te popole ai i ofu? Ia 
outou mafaufau i lautalotalo o le 
vao, pe faapefea ona tupu; latou te 
le galulue, latou te le milo foi; 29 a 
ou te fai atu ia te outou, o Solomona 
ma lona matagofie tele na le ofu o 
ia pei o le tasi o na mea. 30 Afai e 
faapea ona faaofuina e le Atua le 
vao o le fanua, o ola mai i le asò, a 
e lafoina a taeao i le ogaumu; e le 
sili ea ona faaofuina o outou e faa- 
tuatua itiiti? 31 O lenei, aua neʻi 
outou popole, ma faapea ane. Ni 
a mea tatou te aai ai, ni a foi mea 
tatou te inu ai, ni a foi mea tatou 
te oofu ai? 32 Auā o mea uma ia ua 
sailia e nuu ese. Aua ua silafia e lo 
outou Tamā o i le lagi e aoga ia 
mea uma ia te outou. 33 A ia outou 
muai saili lona malo ma lana amio- 


1 Elem: 


ia mea uma ia te outou. 

34 “O lenei, aua tou te popole i 
le aso a taeao; auā e popole le aso 
a taeao i ana lava mea. E tatau i le 
aso lona lava leaga. 


O isi upu o le lauga a Iesu i le 


mauga 
FA “Aua tou te faamasino atu, 
ina neʻi faamasinoina outou. 
2 Aua o le faamasinoga tou te faa- 
masinoina atu ai, e faamasinoina 
ai outou; o le fua foi tou te fuaina 
atu ai, e toe fuaina mai ai ia te ou- 
tou. 3 Se a le mea e te vaai atu ai i 
si fāsi laau i le mata o lou uso, a e 
te le iloa e oe le utupoto i lou lava 
mata? 4 Pe faapefea foi ona e fai 
atu i lou uso, Tuu mai ia, soʻu eu 
ese le fāsi laau i lou mata; faauta 
foi, o i lou lava mata le utupoto? 
5 O oe na le tagata faafiaamiotonu, 
ia e muai tiai le utupoto i lou lava 
mata, ona e iloa lelei ai lea e euese- 
ina atu le fāsi laau i le mata o lou 
uso. 

6 “Aua tou te avatu le mea paia 
i uli; aua foi tou te lafo a outou 
penina i luma o puaa, neʻi latou 
soli ai i o latou vae, ma liliu mai, i 
le saeia ai outou. 

7 “Ia outou ole atu, ona foaiina 
mai ai lea ia te outou; ia outou 
saili, ona outou maua ai lea; ia ou- 
tou tuʻituʻi atu, ona toina ai lea 
ia te outou. 8 Aua ai se ole atu, e 
maua e ia; o lē saili foi, e iloa e ia; 
e toina foi i lē tuʻituʻi atu. 9 O ai 
foi se tagata o outou pe a ole mai 
Kupita. 

lona atalii se areto, na te avane ea 
ia teja se maa? IO A ole mai foi 
se iʻa, na te avane ea ia te ia se gata? 
11 O lenei, 0 outou e leaga, afai ua 
iloa e outou ona avatu O mea lelei 
má a outou fanau, e le sili ea ona 
foaiina mai e lo outou Tama o i le 
lagi o mea lelei i e ole atu ai ia te 
ia? 12 O mea uma foi tou te loto i 
ai ia faia è tagata ia te outou, ia faa- 
pea lava ona outou faia ia te i latou; 
auà o le tulafono lea ma le au pero- 
feta. 

13 “Ia outou ulu atu i le faito- 
toa va apiapi; aua e va tele le fai- 
totoa, e Jautele foi le ala e tau atu 
i le malaia, e toatele foi i latou o e 
ui atu ai. 14 Auà e va apiapi le 
faitotoa, e lauitiiti foi le ala e tau 
atu i le ola, e toaitiiti foi i latou o e 
maua. 

15 “Ia outou ma perofeta pepelo, 
o e o mai ia te outou i ofu faama- 
moe, a c totonu o luko feai lava i 
latou. 16 Tou te iloa i latou i o la- 
tou fua. Pe tau mai ea e tagata se 
fuifui vine mai le laau tuitui, po o 
mati mai le laau talatala? 17 E faa- 
pea foi laau lelei taitasi ma fua mai i 
fua lelei; a o le laau leaga e fua mai 
i fua leaga. 18 E le mafai i le laau 
lelei ona fua mai i fua leaga, e le 
mafai-foi i le laau leaga ona fua mai i 
fua lelei. 19 O laau uma e le fua mai 
i fua lelei, e taia ia ma lafoina i le 
afi. 20 O lea foi tou te iloa ai i la- 
tou i o latou fua. 

21 “E le sao atu i le malo o le 
lagi i latou uma o e fai mai ia te 
au, Le Alii e, le Alii e; na o le na te 
faia le finagalo o loʻu Tama o i le 


lagi. 22 E toatele latou te fai mai 
ia te au i lea aso, Le Alii e, le Alii e, 
matou te lei perofeta ane ea i lou 
igoa, o lou igoa foi na matou tulia 
ai temoni, 0 lou igoa foi na matou 
fai ai vavega e tele? 23 Ona ou 
ta‘utino atu ai lea ia te i latou, Ou 
te lei iloa lava outou; ina o ese ia 
outou ia te au, o outou o e fai amio 
leaga. 

24 “O lenei, ai se faalogo i aʻu 
upu nei, ma faia e ia, ou te faatusai- 
na O ia i le tagata poto, ua na faia 
lona fale i luga o le papa; 25 ona to 
mai lea o uaga, ua 00 mai foi tafega, 
ua agi mai foi o matagi, ua pesi mai 
i lea fale, a e lei pati lava ia; aua 
ua faavaeina i luga o le papa. 26 
Ai se faalogo foi i aʻu upu nei, a ele 
faia, e faatusaina o ia i le tagata 
valea, na na faia lona fale i luga 
o le oneone; 27 ona to mai lea 0 
uaga, ua oo mai foi tafega, ua agi 
mai foi o matagi, ua pesi mai i lea 
fale, ona paù ai lea, ua nutipalaina 
lava.” 

28 Ua faaiu e Iesu o nei upu, 
ona matuā taufaiofo ai lea o le motu 
o tagata i lana a“oa'oga; 29 aua ua ia 
a‘ao‘o ia te i latou e pei o se ua i ai 
le pule, a e le pei o le au tusiupu. 


O vavega na faia e Iesu 


Ua maliu ifo ia i le mauga, 

ona mulimuli mai ai lea ia te 
ia o le motuo tagata e toatele. 2 
Faauta foi, ua sau le lepela, ua ifo 
mai ia te ia, ua faapea mai, “Le 
Alii e, a € finagalo i ai e te mafaia 
lava ona faamama mai ia te au.” 3 

Ona aapa atu lea e lesu o lona aao, 
ua paí atu la te ia, ua faapea atu, 
“Ou te loto i ai; ina mama ia oe.” 
Ona mama loa lea o lona lepela. 4 
Ona fetalai atu lea o lesu ia te ia, 
“Ia oe, neʻi e taʻu atu i se tasi; a la 
e alu, ina faaali oe i le ositaulaga 
ma e avatu le taulaga na poloai ai 
Mose, e fai ma faamaoniga ia i 
latou.” 

5 Ua oo atu Iesu i Kapanaumi, 
ona sau ai lea ia te ia o le taʻitaʻi o 
le toaselau, ua aioi mai ia te ia, 6 
ua faapea mai, “Le Alii e, ua taoto 
laʻu auauna i le fale e maʻi i le supa, 
ua matua tiga lava.” 7 Ona fetalai 
atu lea o Iesu ia te ia, “ O le a atu 
alu atu e faamalolo ia te ia.” 8 Ua 
tali mai le ta‘ita‘i o le toaselau, “Le 
Alii e, e le aoga aʻu ona e ulufale 
atu i loʻu fale; tau lava ina oo mai 
sau fetalaiga, e malolo ai laʻu aua- 
una. 9 Aua o aʻu foi o le tagata ua 
pule i ai le tasi, ua ou pule foi i le 
“au tau; a au fai atu i le tasi, Ina 
alu ia, ona alu ai lea; ma le tasi, 
Ina sau ia, ona sau ai lea; ma laʻu 
auauna, Ina faia lenei mea, ona fai 
ai lea.” 10 Ua faafofoga i ai Iesu, 
ona ofo ai lea, ua faapea atu foi i e 
ua mulimuli mai, “E moni, ou te 
fai atu ia te outou, ou te lei iloa ia 
Isaraelu lava se faatuatua e faapena 
ona tele. 11 Ou te fai atu foi ia te 
outou, e toatele e o mai mai sasae 
ma sisifo, e taooto e adi faatasi ma 
Aperaamo, ma Isaako, ma Iakopo, 
i le malo o le lagi; 12 a o tagata o 
le malo, e tulia i latou i le pouliuli 
i fafo, e i ai le taufaitagiaue ma le 


ai lea o Iesu i le ta‘ita‘i o le toase- 
lau, “Ina alu ia, e pei ona e faatua- 
tua, ia faapea lava ona faia mo oe.” 
Ona malolo ai lea o lana auauna 
i lea lava itu aso. 

14 Ua ulufale atu Iesu i le fale o 
Peteru, ona silafia ai lea e ia le 
tina o lana ava ua taoto i le ma'i 
vevela. 15 Ua paʻi atu o ia i le lima 
o le fafine, ona te'a lava lea o le' 
ma'¡ vevela ia te ia; ona tulai lea 
o ia, ua auauna ia te ia. 16 Ua oo ile 
afiafi, ona latou au mai ai lea ia te ia 
o tagata e toatele ua uluitinoina e 
temoni; ona ia tulia ai lea o aga- 
ga i le upu lava, ua faamaloloina 
foi e ia o i latou uma na mamai. 
17 Ona taunuu ai lea o le upu a le 
perofeta o Isaia, ua faapea mai, 
O ia lava na na aveina o tatou vai- 
vai, ma na tauave o tatou mai. 

18 Ua silafia e Iesu le motu o 
tagata e toatele ua vagavagai mai 
ia te ia, ona fetalai atu ai lea o ia ia 
o atu i le tasi itu. 19 Ona sau ai lea 
o le tasi tusiupu, ua faapea mai ia 
te ia, “Le aʻoaʻo e, ou te mulimuli 
atu ia te oe i mea uma e te maliu atu 
i ai.” 20 Ona fetalai atu ai lea o 
Iesu ia te ia, “E fai lua o alope, e 
fai foi mea e momoe ai manu 
felelei; a o le Atalii o le tagata, e 
leai se mea e moe ai o ia.” 21 Ua fai 
mai foi ia te ia o le tasi o ona soo, 
“Le Alii e, tuu mai ia ia te au, sou 
muai alu e tanu i loʻu tama.” 22 
A ua fetalai atu Iesu ia te ia, “Muli- 
muli mai ia ia te au, a e tuu pea la 
ieuaotietanuio latou tagata oti.” 

23 Ua maliu ae ia i le vaa, ona 


lilivau o nifo.” 13 Ona fetalai atu | mulimuli atu ai lea ia te ia o ona 

soo. 24 Faauta foi, ua to mai le 
afa tele i le vai, ona osofia mai ai 
lea o le vaa e peau; a ua tofa o ia. 
25 Ona o mai ai lea o ona soo, ua 
fafagu ia te ia, ua faapea mai, “Alii 
e, faaola mai, a matou fano.” 26 
Ona fetalai atu ai lea o ia ia te i la- 
tou, “Se a le mea ua outou mata- 
tau ai, outou e faatuatua itiiti?” 
Ona tulai ai lea o ia, ua vavao i le 
matagi ma le vai, ona tele ai lea o le 
malu. 27 Ona taufaiofo ai lea o 
tagata, ua faapea ane, “Pe se a le 
uiga o lenei tagata, aua ua usiusitai 
ia te ia le :natagi ma le vai?” 

28 Ua 00 atu ia i le tasi itu i le nuu 
o Kerekese, ona fetaiai ai lea ma ia 
O tagata e toalua ua uluitinoina e 
temoni, ua o mai mai tuugamau, 
ua matuā faavalemalosi i laua, e le 
mafai ai se tasi ona ui ane i lea ala. 
29 Faauta foi, ua alalaga i laua, 
“Se a lau na ia te i matou nei, Iesu 
e, le Alo c le Atua? Ua e maliu mai 
ea iinei, € te faatiga ia te i matou a 
o lei 00 i ona po?” 30 Ua mamao 
ane foi ma i latou le lafu puaa e tele 
O tataa. ZI Ua aioi mai temoni ia 
te ia, “Afai a € tulia i matou i fafo, 
tuu mai ia ia te i matou e o atu i le 
lafu puaa.” 32 Ona fetalai atu ai lea 
o ia ia te i latou, “Ina o ia.” Ona 
latou o i fafo ai lea, ua o atu i le 
lafu puaa; faauta foi, ua feosofi ifo 
le lafu puaa uma i le tofē i le vai, 
ua mamate ai i le vai. 33 Ona so- 
sola ai lea o e sa fagaina, ua 00 
i le aai, ma tala atu ai mea uma, 
atoa ma mea ua 00 i e sa i ai te- 
moni. 34 Faauta foi, ua o uma mai 
le aai e faafetaiai ia lesu; ua latou 


iloa o ia, ona latou aioi mai ai lea 
ia alu ese o ia i lo latou nuu. 


O le faamaloloina o le supa, atoa ma 
isi vavega na faia e Iesu 


Ona maliu ae lea o ia i le vaa, 
ua maliu atu i le tasi itu, ona 
oo lea i lana lava aai. 2 Faauta foi, 
ua latou au mai ia te ia le tagata 
supa, ua taoto i le moega; ua sila- 
fia foi e Iesu lo latou faatuatua, 
ona fetalai atu ai lea o ia i le supa, 
“Lou atalii e, ina faalototele ia 
oe, ua faamagaloina au agasala.” 
3 Faauta foi, ua faapea ifo nisi o 
le au tusiupu i o latou loto, “Ua 
faifai lenei tagata i ie Atua.” 4 Ua 
silafia e Iesu o latou manatunatu, 
ona faapea atu lea o ia, “Se a le 
mea ua manatunatu leaga ai o ou- 
tou loto? 5 Aua po o le fea le fai- 
gofie? Po o le fai atu, Ua faamaga- 
loina au agasala; po o le fai atu, 
Tulai ia, ina savali? 6 A e peitai 
ina ia iloa e outou o i ai i le Atalii 0 
le tagata i le lalolagi le pule e faama- 
galo ai agasala”—ona fetalai atu ai 
lea o ia i le supa—“Ina tulai ia, 
ina ave lou moega, ma alu i lou 
fale.” 7 Ona tulai ai lea o ia, ua 
alu i lona fale. 8 Ua iloa e le motu 
O tagata, ona taufaiofo ai lea; 
ua latou vivii atu i le Atua le ua 
foaiina mai le pule faapena i tagata. 
9 Ua maliu ese Iesu i lea mea, 
ona silafia ai lea e ia o le tagata 
ua nofo i le fale e tali ai lafoga, o 
Mataio lona igoa; ua faapea atu 
ia te ia, “Ina mulimuli mai ia ia te 
au.” Ona tulai ai lea o ia, ua muli- 
muli atu ia te ia. 

10 Ua taoto o ia i le fale e tau- 
mafa, faauta foi, o tagata ao lafoga 
e toatele ma € ua agasala ua o mai 
ai, ua latou taooto e aai faatasi ma 
Iesu ma ona soo. 11 Ua iloa e le au 
faresaio, ona latou fai atu ai lea i 
ona soo, “Se a le mea ua aai faatasi 
ai la outou aʻoaʻo ma e ao lafoga ma 
e ua agasala?” 12 A ua lagona e 
Iesu, ona fetalai atu ai lea o ia ia 
te i latou, “E le aoga le fomai i e ma- 
lolo, na o e mamai. 13 Ina o ia, ina 
a'oa'o po o le a le uiga o lea upu, 
Ou te loto i le alofa, a e le o le tau- 
laga; aua ou te lei sau e valaau i e 
ua amiotonu, a o e ua agasala.” 

14 Ona o mai ai lea o soo o 
Ioane ia te ia, ua faapea mai, “Se 
a le mea ua anopopogi soo aiimatou 
ma le au faresaio, a o ou soo, e le 
anapopogi i latou?” 15 Ona fetalai 
atu ai lea o Iesu ia te i latou, “E 
mafai ea ona faanoanoa o aumea a le 
faatoafaiava i ona aso o ia te i latou 
o le faatoafaiava? A e oo mai ona 
aso e aveeseina ai ia te i latou o le 
faatoafaiava, ona latou anapopogi 
ai lea. 16 E leai se tasi na te fonoa 
le matua ofu i le ie fou; aua e masae 
le ofu i lona fono, ona atili ai lea 
ona masae. 17 E le utufia foi le 
uaina fou i fagu pa‘u tuai; a faapea, 
ona papà ai lea o fagu pa‘u, ona 
masaa lea o le uaina, e maumau foi 
fagu pa‘u; a e utufia le uaina fou 
i fagu pa'u fou, ona faatau saoga- 
lemu ai lea.” 

18 Ua fetalai atu ia i ia upu ia 
te i latou, faauta, ua sau le alii, ua 
ifo mai ia te ia, ua faapea mai, “Ua 
oti nei lava lo‘u afafine; a ia e maliu 


atu, ma faaee lou aao i luga ia te 
ia, ona ola ai lea o ia.” 19 Ona 
tulai ai lea o Iesu, ua mulimuli atu 
la te ia o ia ma ona soo. 

20 Faauta foi, o le fafine na i ai 
le puna toto i tausaga e sefulu ma 
le lua, ua alu ane ia i ona tua, ua 
ia paʻi ane i le tuupao o lona ofu; 
21 aua ua fai ifo ia i lona loto, 
“Afai ou te pai atu tau o lona ofu, 
ou te ola ai.” 22 A ua fáliu Iesu, ua 
silafia o ia, ona faapea atu ai lea o 
ia, “Lo'u afafine e, ina faalototele ia 
oe, o lou faatuatua ua e malolo ai.” 
Ona malolo ai lea o le fafine talu 
lea lava itu aso. 23 Ua ulufale atu 
Iesu i le fale o le alii, ona silafia ai 
lea e ia o e ili fagufagu ma le motu 
o tagata ua pa le lauaitu, 24 ua faa- 
pea atu o ia ia te i latou, “Ina o ese 
ia; aua e lei oti le teine, ua na ona 
moe.” Ona latou tapisa mai ai lea 
ia te ia. 25 Ua tulia le motu o tagata, 
ona ulu atu ai lea o ia, ua tago i 
lona lima, ona tulai ae lea o le teine. 
26 Ona logo atu lea o lenei mea i 
lea nuu uma. 

27 Ua maliu ese Iesu i lea mea, 
ona mulimuli mai ai lea ia te ia 
o tauaso e toalua, ua alalaga, ua 
faapea mai, “Le alo e o Tavita, 
ia e alofa mai ia te i maua.” 28 Ua 
ulufale ia i le fale, ua o mai ai ia 
te ia o ia tauaso; ona fetalai atu ai 
lea o Iesu ia te i laua, “Ua oulua 
faatuatua mai ea ia te au ou te 
mafaia lenei mea?” Ona la fai mai 
ai lea ia te ia, “Toe, le Alii e.” 29 
Ona pafi atu ai lea o ia i o la mata, 
ua faapea atu, “E pei ona oulua faa- 
tuatua, ia faapea lava ona faia ia te 

oulua.” 30 Ona pupula ai lea o 
laua mata. Ona matuā fetalai atu 
lea o Iesu ia te i laua, “la oulua, 
neʻi faailoa atu i se tasi.” 31 A ua 
la o ma “aalauaitele le tala ia te 
ia i lea nuu uma. 

32 Ua la o, faauta, ua latou au 
mai ia te ia le tagata gugu, ua 
uluitinoina e le temoni. 33 Ua 
tulia le temoni, ona tautala mai ai 
lea o le gigú. Ona taufaiofo ai lea 
o le motu o tagata, ua faapea ane, 
“E lei iloz. mai anamua se mea faa- 
pena i Isaraelu.” 34 A ua fai ane 
le au faresaio, “O le temoni sili 
ua tulia a: e ia o temoni.” 

35 Ua faataamilo Iesu i aai uma 
ma faoa aai, ua aʻoaʻo i o latou 
sunako, ma talaʻi i le tala lelei o le 
malo, ua ia faamalolo foi i maʻi 
uma, ma maʻi tiga uma o le nuu. 
36 Ua silafia e ia le motu o tagata, 
ona mutimuti vale ai lea o lona 
alofa ia te i latou, ona ua lailoa i 
latou ma tuulafoaiina, e pei o ma- 
moe e leai so latou leoleo. 37 Ona 
fetalai atu ai lea o ia i ona soo, “E 
tele le saito e seleseleina, a o le au 
fai galuega e toaitiiti ia; 38 o lea ia 
outou aici atu ai i le Alii e ana le 
saito e seleseleina, ina ia aauina 
mai e ia mi e galulue i lana saito e 
seleseleina.” 


Ua aauira e Iesu ona soo e aʻoaʻo 
atu i le nuu 

1 Ua valaau atu e ia ona soo 

e toasefulu ma le toalua, 

ona tuu atu lea e ia ia te i latou le 


pule i agaga leaga, ina ia tutuli ia 
te i latou, ma faamalolo i ma‘i uma 





ma maʻi tiga uma. 2 O igoa nei o le 
au aposetolo e toasefulu ma le 
toalua; e muamua Simona e igoa 
ia Peteru, ma Aneterea lona uso, o 
lakopo le atalii o Sepetaio ma 
Ioane lona uso, 3 o Filipo ma 
Patolomaio, o Toma ma Mataio le 
ao lafoga, o lakopo le atalii o 
Alefaio ma Tataio, 4 0 Simona le 
Kanana ma luta le Sekara, o ia foi 
na faalata ia te ia. 

5 Ua aauina atu e Iesu o lenei toa- 
sefulu ma le toalua, ua ia fetalai 
atu ia te i latou, “Aua tou te ui i se 
ala o nuu ese, aua foi tou te o atu 
i se aai o Samaria; 6 a e lelei ona 
outou o atu i mamoe o le aiga o Isa- 
raelu ua le iloa. 7 A outou o, ia 
outou tala'¡ atu, ia faapea atu, Ua 
latalata mai le malo o le lagi. 8 la 
outou faamalolo i e mamai, faatutú 
i e ua oti, faamamá lepela, tutuli i 
temoni. Ua maua fua e outou, ia 
outou foaifuaina atu. 9 Aua neʻi 
teu ma outou O auro, po o ario, po 
o “apa memea i o outou fusi. 10 
Aua foi le ave se taga i le malaga, 
aua foi le tailua o ofutino, po o 
seevae, po o se tootoo; aua e tatau 
ona avatu le mea e ‘ai i le fai galuega. 
11 O se aai po o se faoa aai tou te 
oo atu i ai, ia fesili po o ai se i ai 
ua tatau; ia outou nonofo ai i le 
tou o ai. 12 A outou ulufale atu i se 
aiga, ia outou ofo alofa atu i ai. 
13 Pe afai fci ua tatau lea aiga, ia 
oo atu i ai la outou faamanuia; a e 
afai ua le tatau, ia toe foi mai ai ia 
te outou la outou faamanuia. 14 
Ai se le talia outou, pe le faalogo i 
a outou upu, a outou o atu nai lea 

fale po o lea aai, ia outou tútú atu 
le eleele nai o outou vae. 15 E moni, 
ou te fai atu la te outou, O le aso 
faamasino e feoloolo ai Sotoma ma 
Komoro i lea lava aai. 

16 “Faauta, ou te aau atu ia 
te outou e pei o mamoe i le va o 
luko; o lenei, ia outou atamamai 
pei o gata, a ia fifilemu e pei o lupe. 
17 Ia outou ma tagata; aua latou 
te tuuina atu outou i fono, ma latou 
sasa ia te outou i o latou sunako. 18 
E ta‘ita‘iina atu foi outou i luma 
o alii ma tupu ona o au, e fai 
ma molimau ia te i latou atoa ma 
nuu ese. 19 Pe a latou tuuina atu 
outou, aua tou te popole pe faape- 
fea, pe se a foi tou te fai atu ai; aua 
e foaiina mai ia te outou i lea lava 
itu aso se upu tou te fai atu ai. 20 
Aua e le o outou e tautala atu ai, 
a o le Agaga o lo outou Tama e 
tautala mai ai i totonu ia te outou. 
21 E tuuina atu le uso e le uso ia 
oti, e tuuina atu foi le fanau e le 
tama; e tutū atu foi le fanau i o 
latou matua ina ia fasiotia i latou. 
22 E inosia foi outou e tagata uma 
ona o loʻu igoa; a o lē tumau seia 00 
atu i le gataaga, e faaolaina o ia. 23 
Pe a latou faasaua ia te outou i le 
tasi aai, ia outou sosola i se tasi; 
aua e moni, Ou te fai atu ia te outou, 
e le soo aai o Isaraelu ia te outou 
seia sau le Atalii o le tagata. 

24 “E le sili le soo i le aʻoaʻo, e le 
sili foi le auauna i lona alii; 25 tau 
lava ina avea le soo ia faapei o lona 
aʻoaʻo, o le auauna foi ia faapei o 
lona alii. Afai ua latou taʻua le 
matai o le aiga o Pelesepulo, e le 





sili ea ona faapea atu foi i tagata o 
le aiga? 

26 “O lenei, aua tou te matateu 
ia te i latou; aua e leai se mea o loo 
ufiufitia e le faaalia, e leai foi se mea 
lilo e le faailoaina. 27 O laʻu e fai 
atu ia te outou i le pouliuli, tou te 
ta'u atu lea i le malamalama; o le 
mea foi ua lagona i o outou taliga, 
ia outou tala atu i luga o fale. 28 
Aua foi tou te matatau i e fasioti le 
tino, a e latou te le mafaia ona 
fasioti le agaga; a e lelei ona outou 
matatau i le ua mafai ona fano ia 
te ia le agaga atoa ma le tino i 
Kéna. 29 E le faataulia ea ni manu 
iti se lua i le asari? E leai foi so 
laua e pati i le eleele e aunoa ma lo 
outou Tama. 30 A o outou lauulu 
lava ua faitaulia uma ia. 31 O lea 
aua tou te matatau ai; e sili outou 
i manu iti e tele. 32 O lenei, ai se na 
te ta‘uta‘u aʻu i luma o tagata, o 
a‘u foi ou te ta‘uta‘uina o ia i luma 
o loʻu Tama o i le lagi. 33 Ai se 
faafiti foi ia te au i luma o tagata, 
ou te faafit'a foi o ia i luma o loʻu 
Tama o i le lagi. 

34 “Aua tou te manatunatu ua 
ou sau e avatu le filemu i le lalo- 
lagi; ou te lei sau e avatu le filemu, 
a o le pelu. 35 Aua ua ou sau e faa- 
masesei le tagata ma lona tama, o le 
tama teine foi e faamasesei ma 
lona tina, o le ava foi e faamasesei 
ma le tina o lana tane. 36 E fai foi 
le tagata ma fili o lona aiga. 37 O le 
ua tele lona alofa i lona tama po o 
lona tina, a e itiiti ia te au, e le aoga 
lea ia te au; o le ua tele foi lona 
alofa i lona atalii po o lona afafine, 

a e itiiti ia te au, e le aoga foi lea 
la te au. 38 O se le ave lona sa- 
tauro ma mulimuli mai ia te au, e 
le aoga foi lea ia te au. 39 O le 
maua lona ola, e máumau ai ia te 
ia; a o le faamaumau i lona ola ona 
o au, e maua e ia. 

40 “O lē talia outou, ua talia e 
ia o aʻu; lé talia foi aʻu, ua talia 
e ia o le na auina mai aʻu. 41 O lē 
talia foi o se perofeta i le igoa o 
le perofeta, e maua e ia le taui o 
le perofeta; o lē talia foi se tagata 
amiotonu i le igoa o le tagata amio- 
tonu, e maua e ia le taui o le tagata 
amiotonu. 42 Ai se avane foi tau 
lava o se ipu vai malúlú e inu ai 
se tasi o i latou nei e faatauvaa i le 
igoa o le 300, e moni, ou te fai atu 
ia te outou, e le maumau lona taui.” 


O le feau a Ioane ia Iesu ma lana 
tali ia te ia 
1 Ua uma ona poloai e Iesu i 
ona soo e toasefulu ma le 
toalua, ona maliu ese ai lea o ia i 
lea mea, e aʻoaʻo atu ma tala‘i atu 
i o latou aai. 

2 Ua lagona e Ioane i le fale pui- 
pui o galuega a Keriso, ona aauina 
mai ai lea. e ia ni ona soo se toalua, 
3 ua faapea mai ia te ia, “O oc ea 
lē maliu mai, pe matou te faatali i 
se tasi?” 4 Ona tali atu ai lea o Iesu, 
ua faapea atu ia te i laua, “Ina o 
atu ia oulua, ma faailoa atu ia 
Ioane o inea na oulua faalogo i ai, 
ma vaai i ai; 5 ua pupula tauaso 


ma ua savavali pipili, ua faama- 
maina lepela ma ua logo tutuli, 


ua faatutúina o e na oti ma ua 
folafolaina foi le tala lelei i e mati- 
tiva. 6 E manuia foi se le tausuai 
ia te au.” 

7 Ua la o, ona oo ane lea o le 
lauga a Iesu i le motu o tagata ia 
Ioane, “Na outou o atu ea i le vao 
e matamata i ni a? O le u ea ua lulu- 
ina e le matagi? 8 Pe na outou o 
lava e matamata i ni a? O le tagata 
ea ua ofu i ofu malulu? faauta, o 
e oofu i ofu malulu o i maota 0 
tupu i latou. 9 A o le a ea na outou 
o atu e matamata i ai? O le perofeta 
ea? E moni, ou te fai atu ia te ou- 
tou, E sili lava ia i le perofeta. 10 
Aua o ia lea ua tusi mai i ai, Faa- 
uta, ou te auina atu laʻu savali i ou 
luma, o le na te teuteua lou ala i ou 
luma. 11 E moni, ou te fai atu ia te 
outou, e lei tu mai i e na fananau i 
fafine sē sili ia Ioane le papatiso; 
ao lē aupito itiiti i le malo o le lagi, 
e sili lea ia te ia. 12 Na afua mai i 
ona po o Ioane le papatiso, ua 00 
i nei ona po, ua taufaoa ai le malo 
o le lagi, o loo ua avea faamalosi 
foi e i latou o taufao. 13 Auā ua 
vavalo mai le au perofeta uma ma 
le tulafono, ua oo lava ia Ioane. 14 
Afai foi tou te loto ina talia, o Elia 
lava lea na tuu e sau. 15 O le ua i 
ai taliga e faalogo ai, ina faalogo 
mai ia o ia. 

16 “Ou te faatusaina i ni a lenei 
tupulaga? E tusa ia ma tamaiti ua 
nonofo i malae, ma valaau atu i a 
latou aumea, 17 ua faapea atu, Ua 
matou faaili atu ia te outou, a e tou 
te lei saasaa mai; ua matou tagi 
aue ia te outou, a e tou te lei tau- 

faitagitu‘'i mai. 18 Aua na sau 
Ioane, e lei ‘ai, e lei inu foi ia; ona 
latou fai ane ai lea, Ua ia te ia le 
temoni. 19 Ua sau foi le Atalii o le 
tagata, ua ‘ai o ia ma inu; ona latou 
fai ane ai lea, Faauta, o le tagata 
“ai tele ma le inu uaina, o le uo a 
tagata ao lafoga ma è agasala. A e 
ta‘uamiotonuina le poto i ana 
galuega.” 

20 Ona faasa‘i atu ai lea o ia i 
aal na fai ai le tele o ona vavega, 
aua latou te lei salamo. 21 “Oi 
talofa ia te oe Koasini! oi talofa ia 
te oe Petesaita! aua ana faia i Turo 
ma Saitonu o vavega na faia ia te 
outou, po ua leva qna latou salamo 
i le ie talatala ma le lefulefu. 22 O 
lea ou te fai atu ai ia te outou, E 
feoloolo Turo ma Saitonu i le aso 
faamasino ia te outou. 23 O oe foi 
Kapanaumi, ua faaeaina e 00 i le 
lagi, e lafotuina oe i lalo lava i 
seoli; aua ana faia i Sotoma o va- 
vega na faia ia te oe, po ua tumau 
ia ua 00 i nei ona po. 24 O lea foi 
ou te fai atu ai ia te outou, E feolo- 
olo le nuu o Sotoma i le aso faa- 
masino ia te oe.” 

25 O lea lava itu aso ua fetalai 
atu ai Iesu, “Ou te faafetai ia te oe, 
loʻu Tama e, le Alii o le lagi ma le 
lalolagi, ina ua e nana ia mea ie 
popoto ma e atamamai, a ua faa- 
alia atu ia mea i tama valevale. 26 
O lea lava, loʻu Tamā e, aua o lou 
finagalo lava lea. 27 Ua tuuina mai 
mea uma ia te au e loʻu Tama; e 
leai foi se tasi ua iloa le Atalii, ua 
na o le Tama; e leai foi se tasi ua 
iloa le Tama, ua na o le Atalii, ma 


se ua loto le Atalii e faaali atu i ai. 
28 Ia outou o mai ia te au, o outou 
uma o € tigaina ma mafatia i avega, 
o aʻu foi e malolo ai outou. 29 la 
outou amoina laʻu amo, ma ia 
outou faaaʻoaʻo ia te au, aua o aʻu 
lé agamalu ma le loto maulalo; 
ona maua lea e outou o le malologa 
mo outou agaga. 30 Aua e avegofie 
laʻu amo, o laʻu avega foi e mama 
ia.” 
Ua faatonu atu e Iesu i mea e tusa 
ona fai i le sapati 
1 O ia ona aso ua ui atu ai 
Iesu i tosaito i le sapati; 
ua fia aai foi ona soo, ona ooti ai 
lea e i latou o ‘au saito, ma aai ai. 
2 Ua iloa atu e le au faresaio, ona 
latou faapea atu ai lea ia te ia, 
“Faauta, ua faia e ou soo le mea e 
sa ona fai i le sapati.” 3 A ua fetalai 
atu o ia ia te i latou, “E lei faitaulia 
ea e outou le mea na faia e Tavita, 
ina ua fia ‘ai o ia, atoa ma i latou 
sa ia te ia; 4 na ulufale ia i le fale o 
le Atua, na ‘ai foi e ia areto ua lau- 
lauina i luma, o mea e sa ona ‘ai ai 
o ia, atoa ma i latou sa ia te ia, e 
gata lava i le au ositaulaga? 5 E lei 
faitaulia ea foi e outou ile tulafono, 
o sapati uma ua solia ai le sapati e 
le au ositaulaga i le malumalu, a e 
le sala i latou? 6 Ou te fai atu foi 
ia te outou, O iinei le ua sili i le 
malumalu. 7 Ana outou iloa le 
uiga o lea upu, Ou te loto i le alofa, 
a e le o le taulaga, po ua outou le 
faasalaina o e le sala. 8 Aua o le 


Atalii o le tagata, o le alii lava ia o 
le sapati.” 

9 Ua maliu ese ia i lea mea, ona 
ulu atu ai Lea o ia i lo latou sunako. 
10 Faauta foi, sa i ai le tagata ua 
gase lona lima; ona latou fesili mai 
ai lea ia te ia, “E tatau ca ona faa- 
malolo i le sapati?” ina ia latou 
momoli ia te ia. 11 Ona fetalai atu 
ai lea o ia ia te i latou, “O ai ea so 
outou e ana le mamoe e tasi, afai foi 
e paú o ia i le lua i le sapati, e le 
tago ea i ai, ma avae i luga? 12 E 
le sili lava ea le tagata i le mamoe? 
O lea e tatau ai ona agalelei i le 
sapati.” 13 Ona fetalai atu ai lea 
o ia i le tagata, “Ina faaloaloa ia 
o lou lima.” Ona faaloaloa ai lea e 
ia, ona toe lelei ai lea, ua pei o le 
tasi. 14 A ua o i fafo le au faresaio, 
ona latou taupulepule ai lea ia te 
ia, ina ia latou fasioti ia te ia. 15 A 
ua silafia è Iesu, ona maliu ese ai 
lea o ia i lea mea; ua mulimuli mai 
foi ia te ie. le motu o tagata e toa- 
tele; ona faamaloloina ai lea e ia o 
i latou urna; 16 ua matua fetalai 
atu foi o ia ia te i latou, aua neʻi 
latou faalaua‘i tele ia; 17 ina ia 
taunuu ai le upu a le perofeta o 
Isaia, ua faapea mai: 18 Faauta, o 
lau auauna na ou filifilia, o lau 
pele o loo fiafia i ai loʻu loto; ou te 
tuuina atu loʻu Agaga i ona luga, e 
faailoa atu e ia le faamasinoga inuu 
eses 19 e le finau ia, e le alaga foi 
o ia, e le lagona foi lona leo e se tasi 
i ala. 20 E le gagau e ia le u ua 
gapepe, e te tinei foi e ia le vavae ua 
mu itiiti; seia faamanumalo e ia le 
faamasinega. 21 O lona igoa foi 
e faamoemoe i ai nuu ese. 

22 Ona aumaia lea ia te ia o le 


tagata ua uluitinoina e le temoni, 
o le tauaso foi o ia ma gúgú; ona 
faamaloloina ai lea e ia o ia, ona 
tautala ai lea ma vaai lé sa tauaso 
ma gugu. 23 Ona taufaiofo ai lea 
o le motu o tagata uma, ua faapea 
ane, “Po o le atalii ea lenei o 
Tavita?” 24 A ua lagona e le au 
faresaio, ona latou fai ane ai lea, 
Ana le se anoa Pelesepulo le alii o 
temoni, e le tulia e lena tagata 
o temoni.” 25 A ua silafia e Iesu 
o latou manatunatu, ona fetalai atu 
ai lea o ia ia te i latou, “O malo uma 
ua fevaevacai e faaumatia ia; o aai 
uma foi po o aiga e fevaevacai e lé 
tumau ia. 26 Afai foi e tulia e 
Satani ia Satani, ona fevaevaeai lea 
o ia ia te ia; pe faapefea foi ona 
tumau o lona malo? 27 Afai foi 
o Pelesepulo ou te tulia ai e a‘u te- 
moni, po o ai ua tulia ai temoni e a 
outou fanau? O le mea lea e fai 
ai i latou ma faamasino ia te outou. 
28 A e afai o le Agaga o le Atua ou 
te tulia ai e au o temoni, ua 00 mai 
lava ia te outou le malo o le Atua. 
29 E mafai faapefea se tasi ona ulu 
atu i le fale o le tagata malosi, ma 
vete ana mea? Seia muai fusifusia 
le tagata malosi, i le vete ai lona 
fale. 30 O se le “au ia te au, e “au 
ese lea ia te au; o se le faaputu faa- 
tasi ma a'u, e faataapeape lea. 31 O 
le mea lea ou te fai atu ai ia te ou- 
tou, O agasala uma ma upu faifai 
e faamagaloina ia i tagata; a o le 
faifai i le Agaga, € le faamagaloina 
lea i tagata. 32 Ai sé fai upu i le 
Atalii o le tagata, e faamagaloina 
lea; a o lē fai upu i le Agaga Paia, 

e le faamagaloina lea i le olaga nei 
po o le atali. 

33 “Ia outou taʻua le laau e lelei, 
ma ona fua foi e lelei; a le o lea, 
ia outou taʻua le laau e leaga, ma 
ona fua foi e leaga; auā o ona fua 
ua iloga ai le laau. 34 Fanau a gata 
feai e, outou o loo leaga, e mafaia 
faapefea ona outou upu lelei? 
Auā o le tele o mea i le loto e tau- 
tala mai ai le gutu. 35 Ua au mai 
mea lelei e le tagata amio lelei i 
mea lelei ua teu i lona loto; o le 
tagata amio leaga foi, ua au mai 
mea leaga i mea leaga ua teu i lona 
loto. 36 A ou te fai atu ia te outou, 
o upu faatauvaa uma e faia e tagata, 
latou te talatala atu ai le tala i le 
aso faamasino. 37 Auā o au upu 
e ta'uamiotonuina ai oe, O au upu 
foi e faasalaina ai oe.” 

38 Ona tali mai ai lea o isi o le au 
tusiupu ma le au faresaio, “Le 
aʻoaʻo e, ua matou fia iloa se faa- 
iloga ia te oe.” 39 A ua tali atu o ia, 
“O le tupulaga leaga ma le muli- 
lulua ua latou sailia mai se faa- 
iloga; a e leai se faailoga e avatua i 
ai, ua na o le faailoga o Iona le 
perofeta. 40 Auā e pei o Iona sa i 
le manava o le ifa tele i ao e tolu 
ma po e tolu, e faapea foi ona i ai 0 
le Atalii o le tagata i lalo i le eleele 
i ao e tolu ma po e tolu. 41 E tutū 
mai tagata o Nineva i le faamasino- 
ga faatasi ma le tupulaga nei, e faa- 
sala i ai; auā na latou salamo i 
le talaʻiga a Iona; faauta foi, o iinei 
lē sili ia Iona. 42 E tutū mai faa- 
tasi le tupu fafine o le itu i toga ma 
le tupulaga nei i le faamasinoga, e 


faasala i ai; auā na sau o ia mai 
tulu‘iga o le lalolagi e faalogologo 
i le poto o Solomona; faauta foi, o 
iinei lē sili ia Solomona. 

43 “Pe a alu i fafo i le tagata le 
agaga leaga, ona fealuai ai lea o ia 
i nuu naumati, ua saili se malologa, 
a e le maua. 44 Ona faapea ane ai 
lea o ia, Ou te foi atu i loʻu fale na 
ou sau ai; ua alu i ai, ona iloa ai 
lea ua tuufua, ua uma foi ona tafi- 
tafi ma teuteu. 45 Ona alu ai lea o 
ia, ua na aumaia isi agaga e toafitu 
e sili lo latou leaga i lona, ona latou 
ulufale atu ai lea, ua nonofo ai; 
ona sili ai lea ona leaga le tulaga o 
lea tagata i lo le tulaga muamua. 
E faapea foi ona fai i lenei tupu- 
laga leaga.” 

46 Ua tautala ia i le motu o 
tagata, faauta, ua tutū mai i fafo 
o lona tinā ma ona uso, ua fia tau- 
tala ma ia. 47 Ona fai mai ai lea o 
le tasi ia te ia, “Faauta, ua tutū 
mai i fafo lou tinā ma ou uso, ua 
fia tautala ma oe.” 48 Ona tali atu 
ai lea o ia, ua faapea atu i le na 
taʻu mai ia te ia, “O ai ea loʻu tinā? 
O ai foi oʻu uso?” 49 Ona faaloaloa 
ai lea e ia o lona aao i ona soo, ua 
faapea atu, “Faauta, o loʻu tinā ma 
oʻu uso, 50 aua o lē faia le finagalo 
o loʻu Tamā o i le lagi, o loʻu uso 
lea, ma loʻu tuafafine, ma loʻu tina.” 


O faataoto e tele na fetalai atu ai 
Iesu i le motu o tagata 

1 O lea lava aso ua ulufafo 
ai lesu nai le fale, ua nofo 

i lalo e latalata ane i le vai; 2 ona 

faapotopoto mai ai lea ia te ia o le 

motu o tagata e toatele, o le mea] foi outou, a e tou te le iloa. 15 Aud 


lea na maliu ae ai o ia i le vaa, ua 
nofo ai; ua tutu mai foi le motu o 
tagata uma i le auvai. 3 Ona fetalai 
atu lea o ia ia te i latou i mea e tele 
i faataoto, ua faapea atu, “Faauta, 
ua alu atu le tagata lulu saito e lulu 
ai saito. 4 Ua ia lulu saito, ua paù 
ai isi ile auala; ona o ane lea o manu 
felelei, ma aai ai. 5 Ua paú foi isi i 
le mea papa, e itiiti le eleele sa i ai; 
ona vave tupu ai lea, ona o le eleele 
ina itiiti; 6 ua alu ae le la, ua velasia; 
ona magumagu ai lea, ona ua leai 
ni aa. 7 Ua paù foi isi i le vao tui- 
tui, ua tutupu ae foi le vao tuitui, 
ona fetinaiina ai lea. 8 A ua pad isi 
i le eleele lelei, ona fua mai ai lea e 
taiselau i nisi ma taionogafulu i nisi 
ma taitolugafulu i nisi. 9 O le ua 
i ai taliga, ina faalogo mai ia o 
ia.” 

10 Ona o mai ai lea o ona soo, 
ua faapea mai ia te ia, “Se a le mea 
ua e fetalai atu ai ia te i latou i faa- 
taoto?” 11 Ona tali atu ai lea o ia 
ia te i latou, “Ua foaiina atu ia te 
outou ia outou iloa mea lilo o le 
malo o .e lagi, a ua le foaiina atu 
ia te i latou. 12 Auā o le ua i ai 
mea, e foaiina atu ia te ia, e atili 
tele ai ana mea; a o se le i ai mea, 
e aveeseina foi ia te ia le mea ua ia 
te ia. 13 O le mea lea ou te tautala 
atu ai ia te i latou i faataoto, aua 
o lo latou vaai latou te le vaai ai, 0 
lo latou faalogo foi, latou te le 
faalogo ai, pe lagona. 14 Ua taunuu 
ai ia te i latou le valoaga a Isaia, ua 
faapea mai, E faalogo lava outou, a 
e tou te le lagona; e matud vaavaai 


ua mafiafia loto o lenei nuu, ma ua 
faalogo gata o latou taliga i faalogo, 
ua moetini foi o latou mata; néi 
vaai o latou mata, ma faalogo o 
latou taliga, ma lagona o latou loto, 
ma liliuina i latou, ma ou faamalo- 
loina i latou. 16 Amuia o outou 
mata, auā ua vaavaai; ma o outou 
taliga, auā ua faalogo; 17 auā e 
moni, ou te fai atu ia te outou, E 
toatele perofeta ma tagata amio- 
tonu sa naunau i le fia iloa o mea 
ua outou vaai i ai, a e lei iloa; na 
latou fia faalogo foi i mea ua outou 
faalogo i ai, a e lei faalogo ai 
lava. 

18 “O lenei, ina faalogologo mai 
ia outou i le faataoto i le tagata lulu 
saito. 19 A faalogo se tasi i le upu 
o le malo, a e le lagona, ona alu 
ane ai lea o le ua leaga, ua fao le 
mea sa luluina i lona loto; o le mea 
lea sa luluina i le auala. 20 A o le 
mea sa luluina i le mea papa, o le 
tagata lea ua faalogo i le upu, ona 
talia loa lea ma le fiafia; 21 a ua 
leai ni aa ia te ia, ua faaletumau ia; 
aua pe a tupu le puapuaga, po o le 
sauaga ona o le upu, ona tausuai 
loa lea o ia. 22 O le mea sa luluina 
i le vao tuitui, o ia lea ua faalogo 
i le upu, a o le loto popole i mea a 
lenei lalolagi, ma le pepelo o le oa 
ua fetinaiina ai le upu, ona lē fua 
mai lava lea. 23 A o le mea sa lu- 
luina i le eleele lelei, o ia lea ua 
faalogo i le upu, ma lagona ai; ua 
fua mai lava ia, e taiselau i nisi, e 
taionogafulu i nisi, e taitolugafulu 
foi i nisi.” 

24 Ua sauni atu e ia le tasi faa- 
taoto la te 1 latou, ua faapea atu, 
“Ua faatusaina le malo o le lagi 
i le tagata na luluina le saito lelei 
i lona fanua; 25 ua momoe tagata, 
ona alu ane ai lea o le ua ita mai 
ia te ia, ua na luluina le titania i 
totonu o le saito, ona alu ese ai lea 
o 1a. 26 Ua totogo ae le saito, ma 
fua mai, ona iloa ai lea o le titania. 
27 Ona o mai ai lea o auauna a le 
matai o le aiga, ua faapea mai ia 
te ia, Le alii e, e leo le saito lelei 
ea na e luluina i lou fanua? O lenei, 
pe naifea nei titania? 28 Ona fai 
atu ai lea o ia ia te i latou, Ua fai 
lenei mea e se tagata ua ita mai. 
Ona fai mai ai lea o auauna ia te 
ia, E te finagalo ea matou te o atu 
e veleeseina ia mea? 29 A ua fai 
atu ia, Aua; ina neʻi outou liai ma 
le saito pe a outou vele ese le titania. 
30 Tuu ia, ia tupu lua pea seia 00 i 
le seleselega; a 00 atu i ona po € 
selesele ai, ou te fai atu ai i e sele- 
sele, Ia outou muai faapotopoto 
mai le titania, ma outou fusia i 
fusi e susunu ai; a o le saito, tou 
te faaputuina lea i loʻu fale saito.” 

31 Ua sauni atu e ia le tasi faa- 
taoto ia te i latou, ua faapea atu, 
“E tusa le malo o le lagi ma le fua 
o le sinapi, na ave e le tasi tagata, 
ma totó i lona fanua; 32 e itiiti lava 
ia i fua o laau uma; pe a uma ona 
tupu, € sili ia i laau afu, e iu ina fai 
ma laau tele, e o mai ai manu fe- 
lelei, ma latou momoe i ona la.” 

33 Ua fetalai atu e ia le tasi 
faataoto ia te i latou, “E tusa le 
malo o le lagi ma le mea faafefete, 


na ave e le fafine, ma tuu i totonu 
o le falaoa mata pe tusa ma le ono 
sefulu pauna, ua oo ina faafefe- 
teina uma ai.” 

34 Ua fetalai atu Iesu ia mea 
uma ile motu o tagata i faataoto, 
ua na O faataoto na fetalai atu ai o 
ia ia te i latou: 35 ina ia taunuu ai 
o le upu a le perofeta, ua faapea 
mai, Ou te tautala atu i faataoto, 
ou te tau atu mea na lilo talu ona 
faavaeina o le lalolagi. 

36 Ona tuuna ai lea e Iesu o le 
motu o tagata, ua ulufale atu ai i le 
fale; ona o mai ai lea ia te ia o ona 
soo, ua faapea mai, “Ia e faamatala 
mai ia te i matou le faataoto i le 
titania i le fanua.” 37 Ona tali atu ai 
lea o ia, “O lè lulu le saito lelei, o 
le Atalii lea o le tagata; 38 a o le 
fanua, o le lalolagi lea; o le saito 
lelei, o tagata ia o le malo; o le 
titania, o le fanau ia a le ua leaga; 
39 O le ua ita mai na na luluina ia 
mea, O le tiapolo lea; o le seleselega, 
o le gataaga lea o le lalolagi; o e 
selesele, o agelu ia. 40 O lea e pei 
ona faaputuina ai o le titania, ma 
susunuina i le afi, e faapea foi ona 
faia i le gataaga o lenei Jalolagi. 
41 E aauina atu e le Atalii o le 
tagata ana agelu, latou te faapoto- 
potoina nai lona malo mea uma e 
tausuai ai ma € amio leaga. 42 E 
lafoina i latou i totonu o le ogà- 
umu aasa; e i ai le tagiaue ma le 
lilivau o nifo. 43 Ona pupula ai lea 
O e amiotonu e pei o le la i le malo 
o lo latou Tama. O le ua i ai taliga, 
ina faalogo mai ia o ia. 

44 “E tusa foi le malo o le lagi 

i le oa ua natia i le fanua; ua iloa e 
le tasi, ona nana ai lea e ia; ua alu 
foi ma le fiafia, ma faatau atu ana 
mea uma, i le faatau ali mai lea 
fanua. 

45 “E tusa foi le malo o le lagi 
ma le tagata faatauoa, ua sailijli 
penina lelei; 46 ua iloa e ia le tasi 
penina tau tele, ona alu ai lea o ia, 
ua faatau atu ana mea uma, i le 
faatau aʻi mai. 

47 “E tusa foi le malo o le lagi 
ma le upega ua lafo i le vai, ua maua 
ai iʻa eseese uma. 48 Ua tumu, 
ona latou toso ae ai lea i le mata- 
faga, ua nonofo ma fafao iʻa lelei i 
ola, a o iʻa leaga ua lafoai. 49 E faa- 
pea foi il: gataaga o le lalolagi; e o 
atu le au agelu e vavae ese i e amio 
leaga ma e amiotonu, 50 ona latou 
lafoina lea ia te i latou i le ogāumu 
aasa; e i ai le tagiaue ma le lilivau 
o nifo.” 

51 Ona fetalai atu lea o Iesu ia te 
i latou, “Ua outou lagona ea nei 
mea uma?” Ua latou fai mai ia te 
ia, “Ioe.” 52 Ona fetalai atu lea o 
ia ia te i atou, “O lenei, o tusiupu 
uma o e ua aʻoaʻoina i le malo o le 
lagi, e tusa i latou ma le matai o le 
aiga, ua au mai mca fou ma mea 
tuai mai lona tuugáoloa.” 

53 Ua faaiu e Iesu nei faataoto, 
ona maliu ese ai lea o ia i lea mea. 
54 Ua oo atu ia i lona lava nuu, ona 
aʻoaʻo atu ai lea o ia ia tei latou i lo 
latou sur.ako; ua latou taufaiofo ai, 
ua faapea ane, “Po o fea na maua 
ai e lenci tagata lenei poto ma ia 
vavega? 55 E le o le atalii ca lenei 
o le tufuga? E le o Maria ea le igoa 


o lona tina, o ona uso foi o Iakopo, 
ma Ioscfa, ma Simona, ma Iuta? 56 
E le o ia te i tatou ea ona tuafàfine 
uma? Po o fea foi na maua ai e 
lenei tagata nei mea uma?” 57 
Ona latou tausuai ai lea ia te ia. 
A ua fetalai atu Iesu ia te i latou, 
“E leai se perofeta e le mamalu, 
ua na o lona lava nuu ma lona aiga 
e le mamalu ai.” 58 Ua le tele foi 
ni vavega na na faia i lea mea, ona 
o lo latou le faatuatua. 


O le fasiga 0 Ioane le papatiso; 
o vavega ua faia e Iesu 


O ia ona po ua lagona ai e 

le tupu o Herota le tala ia 
Iesu; 2 ona fai atu lea o ia i ana 
auauna, “O Ioane le papatiso lena; 
ua tu mai o ia i e ua oti; o le mea 
foi lea ua fai ai vavega e la.” 3 Aua 
na pue e Herota ia loane, ua fusi- 
fusi foi ia te ia, ma tuuina atu o ia 
i le fale puipui, ona o Herotia le 
ava a Filipo lona uso. 4 Aua na fai 
atu Ioane ia te ia, “E sa ona fai o 
ia mau ava.” 5 Ua ia fia fasioti ia te 
ia, a ua mataʻu i le motu o tagata, 
aua o la latou taofi o le perofeta 
ia. 6 Ua oo ina fai le faamanatuga 
o le aso na fanau mai ai Herota, na 
saasaa i o latou luma le tama teine 
a Herotia, na ia faafiafia foi ia 
Herota. 7 O le mea lea na ia matua 
fai atu ai ia te ia ma le augani na te 
avatu ia te ia se mea na te ole mai 
ai. 8 A o ia, ua faaosoina e lona 
tinà, ua fai atu, Ia e au mai iinei ia 
te au le ulu o Ioane le papatiso i se 
tanoa. 9 Ona tiga ai lea o le tupu; a 
ona o le augani, ma e ua taooto e 


24 


MATAIO 14 





aai faatasi ma ia, ua ia poloai atu 
e avatua. 10 Ona auina atu ai lea e 
la se tasi, ua vavae mai le ulu o lo- 
ane i le fale puipui. 11 Ona au mai 
ai lea o lona ulu i le tanoa, ua avane 
i le teine, ua na aveina atu foi i lona 
tina. 12 Ona o ane ai lea o ona soo, 
ua ave le tino, ua tanu ai; ua latou 
o mai foi, ma taʻu mai ia Iesu. 

13 Ua faafofoga 1 ai lesu, ona 
maliu ese ai lea o ia i lea mea i le 
vaa i le mea tuufua ua na o ia. Ua 
faalogo ai le motu o tagata, ona 
latou mulimuli atu ai lea ia te ia, 
ua ui a uta mai aai. 14 Ua maliu atu 
Iesu, ua na silafia le motu o tagata 
e toatele, ona mutimuti vale ai lea 
o lona alofa ia te i latou, ua faa- 
malolo foi e ia o latou maʻi. 15 Ua 
oo i le afiafi, ona o mai ai lea o ona 
soo ia te ia, ua faapea mai, “O le 
mea tuufua lenci, ua leva foi le 
aso; la e tuuina atu le motu o ta- 
gata, ina ia latou o i aai e faatau ni 
mea e ‘ai mà latou.” 16 A ua fetalai 
atu Iesu ia te i latou, “E le aoga ona 
latou 0; ia outou avane ni mea latou 
te aai ai.” 17 Ona latou fai mai lea 
ia te ia, “E leai ni a tatou mea iinei, 
ua na o areto e limagafua ma iʻa e 
lua lau.” 18 Ua fetalai atu o ia, 
“Aumaia iinei ia te au.” 19 Ona 
fetalai atu ai lea o ia i le motu o 
tagata ia latou taooto i le mutia. 
Ona tago lea o ia i areto e limaga- 
fua ma ifa e lua lau, ua tepa ae i le 
lagi, ua faafetai; ua ia tofitofi foi 
i areto, ma avatu i le au soo, ona 
avatu aj lea e le au soo i le motu o 
tagata. 20 Ona aai ai lea o i latou 
uma lava, ua maoona; ua latou 

fuʻe foi toe ‘aiga, ua tutumu ai ato 
e sefulu ma le lua. 21 O i latou foi 
na aai pe limagaafe o tane, a e lei 
faitaulia fafine ma tamaiti. 

22 Ona uunai loa lea o Iesu i ona 
soo e o ae i le vaa, e muamua atu 
ia te ia i le tasi itu, seia tuuina atu 
e ia le motu o tagata ia 0. 23 Ua 
tuuina atu e ia le motu o tagata ia 
6, ona maliu ae lea ua na o ia i le 
mauga e tatalo. Ua oo i le afiafi, ua 
na o ia sa i ai. 24 A o le vaa ua i 
totonu o le vasa ua felafoaiina i 
le sou; auā ua agi mai i luma le 
matagi. 25 Ua maliu atu Iesu ia te i 
latou i le leoleoga e fa o le po, ua 
savali i luga o le vai. 26 Ua iloa mai 
e le au soo o ia ua savali i luga o le 
vai, ona latou atuatuvale ai lea, ua 
faapea ane, “O le aitu”; ona latou 
uio ai lea i le matatau. 27 Ona fetalai 
atu loa lea o Iesu ia te i latou, “Ia 
outou loto tetele; o aʻu lava, aua 
tou te matatau.” 

28 Ua tali mai Peteru ia te ia, 
“Le Alii e, afai o oe, ia e fetalai mai 
ia te au, ou te alu atu ia te oe i luga 
o le vai.” 29 Ona fetalai atu ai lea 
o ia, “Ina sau ia.” Ona alu ifo ai 
lea o Peteru nai le vaa, ua savali i 
luga o le vai e alu.ia Iesu. 30 Ua 
vaai o ia i le matagi ua tetele, ona 
fefe ai lea; ona afua ai lea ona goto, 
ua alaga mai, “Alii e, faaola mai!” 
31 Ona aapa atu loa lea e Iesu o 
lona aao, ua tago ia te ia, ua faapea 
atu ia te ia, “O oe na, lē faatuatua 
itiiti, se a le mea ua e masalosalo 
vale ai?” 32 Ona la o ae lea i le vaa, 
ona mala ai lea o le matagi. 33 Ona 
o mai ai lea o e na i le vaa, ua ifo 

mai ia te ia, ua faapea mai, “E 
moni, o oe lava o le Alo o le Atua.” 
34 Ua o atu i latou i le tasi itu, 
ua 00 i le nuu o Kenesareta. 35 Ua 
iloa mai o ia e tagata o lea nuu, ona 
latou feau atu ai lea i lea itu uma 
lava, ua latou au mai ai ia te ia o e 
mamai uma lava; 36 ma ua latou 
aioi mai ia te ia, tau lava ina latou 
papai i le tuupao o lona ofu; ua 
faamaloloina foi o i latou uma e na 
papai mai i ai. 
O le sese o le au faresaio. O le va- 
vega i mea e “ai 
Il Ona o mai ai lea ia Iesu o 
a tusiupu ma faresaio mai Ie- 
rusalema, ua faapea mai, 2 “Se a 
le mea ua soli ai e ou soo le upu- 
tuu a è anamua?” Aua ua le fafano 
o latou lima pe a latou aai. 3 A ua 
tali atu ia, “Se a le mea ua soli ai e 
outou foi le poloaiga a le Atua i a 
outou uputuu? 4 Aua ua poloai 
mai le Atua, ua faapea mai, la e 
ava i lou tama ma lou tina; i le ma 
lea, O lê upu leaga i le tama po o le 
tina, ia fasiotia lava ia. 5 A ua outou 
fai mai, Ai se fai ane i le tama po o 
le tina, A: se mea ua ia te au e aoga 
ia te ce, 0 le taulaga lea; 6 ona le 
toe ava lea o ia i lona tamà po o lona 
tinà. Ua faapea ona outou faa- 
leaogaina le poloaiga a le Atua i a 
outou uputuu. 7 O outou tagata 
faafiaamiotonu e tatau lava ia te 
outou le valoaga a Isaia, ua faapea 
mai, 8 "Va ava mai ía te au lenei nuu 


i o latou laugutu, a o latou loto ua 
taumamao ia te au. 9 E tapuai fua 


mai i latou ia te au i lo latou fai ma 
mataupu o poloaiga a tagata.” 

10 Ona valaau atu lea o ia 1 le 
motu o tagata, ua fetalai atu ia te i 
latou, “Faalogo mai ia, ma ia outou 
lagona. 11 E le o le mea ua tuu i le 
gutu e leaga ai le tagata, a o le mea 
e sau mai le gutu, o lea ua leaga ai 
le tagata.” 12 Ona O mai ai lea o 
ona soo ia te ia, ua fai mai ia te ia, 
“Ua e silafia ea ua tiga le au faresaio 
i lo latou faalogo i lea upu?” 13 A 
ua tali atu ia, “O laau uma e lei 
totóina e lo'u Tama o i le lagi, e 
liaiina ia. 14 Tuu pea ia i latou, 
O tauaso i latou e ta‘ita‘i i e ua 
tauaso; afai foi e ta‘ita‘iina le tauaso 
e le tauaso, ona la pauu uma ai lea 
i le lua.” 15 Ona tali mai ai lea o 
Peteru ia te ia, “Ia e faamatala mai 
ia te i matou lena faataoto.” 16 
Ona fetalai atu ai lea o Iesu, “Tou 
te le au lagona foi ea e outou? 17 
Tou te le au itoa ea, o mea uma ua 
tuu i le gutu, ua co ia i le manava, 
ona lafoaiina lea i le maliuga? 18 
A o mea e sau mai le gutu, ua alu 
ae ia mai le loto, o mea ia e leaga ai 
le tagata. 19 Aua e alu ae mai le 
loto o le manatu leaga, o le fasioti 
tagata, o le mulilua, o le faitaaga, 
O le gaoi, o le molimau pepelo, ma 
le upu faaleaga. 20 O mea ia e leaga 
ai le tagata; a o le “ai ma lima e lei 
fafano, e le o lea e leaga ai le ta- 
gata.” 

21 Ua maliu ese Jesu i lea mea, 
ona Oo atu ai lea o ia i le laueleele o 
Turo ma Saitonu. 22 Faauta foi, 
o le fafine o Kanana ua sau mai lea 
lava itu, ua alaga mai ia te ia, “Le 

Alii e, le alo o Tavita, ia e alofa 
mai ia te au; ua leaga lava laʻu 
tama teine i le temoni ua i ai.” 23 
A ua leai se upu na ia tali atu ai ia 
te ia. Ona o mai ai lea o ona soo, 
ua aioi mai ia te ia, ua faapea mai, 
“Ia e tuuina atu ia te ia e alu, aua 
ua mulimuli mai o ia, ma alaga mai 
ia te i tatou.” 24 A ua tali atu ia, 
ua faapea atu, “E lei auina mai a‘u 
i nisi, a e tau lava o mamoe o le 
aiga o Isaraelu ua le iloa.” 25 Ona 
sau ai lea o ia, ua ifo ia te ia, ua 
faapea mai, “Le Alii e, ia e fesoa- 
soani mai ia te au.” 26 Ona tali 
atu ai lea o ia, “E le tatau ona ave 
le mea e ‘ai a le fanau, ma lafo i uli.” 
27 Ona fai mai ai lea o ia, “Le 
Alii e, e moni a 0e; a e ui i lea ua 
aai e uli o momoi mea ua pauu i 
laulau a o latou táula.” 28 Ona tali 
atu ai lea o Iesu, “Funa e, ua tele 
lou faatuatua; e pei o lou manao, 
ia faapea lava ona faia ia te oe.” 
Ona malolo ai lea o lana tama teine 
i lea lava itu aso. 

29 Ua maliu ese Iesu i lea mea, 
ona 00 atu ai lea o ia e lata ane i le 
vai O Kalilaia; ua maliu ae i le 
mauga, ua nofo ai i lalo. 30 Ona 
o mai ai lea ia te ia o le motu o ta- 
gata e toatele, ua ia te i latou o e 
pipili, o e mumutu, o e tauaso, o 
e gugu, atoa ma nisi e toatele, ua 
latou tuu atu ia i latou i vae o Iesu; 
ona faamalolo ai lea e ia o i latou. 
31 Ona taufaiofo ai lea o le motu o 
tagata ina ua latou iloa atu o e sa 
gugu ua tautala, o e sa mumutu 
ua atoatoa, o e sa pipili ua savavali, 
o e sa tauaso foi ua vaai; ona latou 





vivii atu ai lea i le Atua o Isaraelu. 

32 Ona valaau atu ai lea o Iesu 
i ona soo, ua faapea atu, “Ou te 
alofa atu i le motu o tagata, aua 
o le aso tolu lenei o tatou nonofo ma 
i latou, e leai foi ni a latou mea e 
‘ai. Ou te le mafai ona tuuina atu 
ia te i latou e O mátelaina, neʻi la- 
tou lailoa i le ala.” 33 Ona fai mai 
ai lea o ona soo ia te ia, “Tatou te 
maua ifea ea i le vao ni areto e tele, 
ina ia maoona ai le motu o tagata 
ua toatele naua?” 34 Ona fetalai 
atu ai lea o Iesu ia te i latou, “E 
fia ea ni a outou areto?” Ona latou 
fai mai ai lea, “E fitu, ma nai ifa 
lauiti.” 35 Ona fetalai atu ai lea o ia 
i le motu o tagata ia latou taooto i 
lalo; 36 ona tago ai lea o ia i areto 
e fitu ma ifa, ua faafetai, ma tofi- 
tofi, ona avatu ai lea e ia i ona soo, 
ona avatu ai lea e le au soo i le 
motu o tagata. 37 Ona aai ai lea 0 
i latou uma lava, ua maoona; ua 
latou fu'e foi i toe “aiga, ua tu- 
tumu ai ete e fitu. 38 O i latou foi 
na aai e toafagaafe o tane, a e lei 
faitaulia fafine ma tamaiti. 39 Ua 
tuuina atu e ia le motu o tagata e 6, 
ona maliu ae ai lea o ia i le vaa, ua 
alu atu i le nuu o Makatala. 


O le faailoga; 0 le mea faafefete; 
o le upu a Peteru; 0 le valoaga a 


Iesu 
1 Ona o mai ai lea o le au 
faresaio ma le au satukaio, 
ua latou tofotofo ia te ia, ua fai mai 
ia faaali atu ia te i latou se faa- 
iloga mai le lagi. 2 A ua tali atuo 

ia, “A oo 1 le afiafi ua outou fai 
ane, E laofie; aua ua mami mai le 
lagi. 3 O le taeao foi ua outou fai 
ane, E uaga le aso; aua ua mumu 
mai, ma faamalumalu ifo le lagi. 
Wa outou iloa ona mátauina amio 
a le lagi, a o faailoga o tausaga tou 
te le mafaia ea? 4 O le tupulaga 
leaga ma le mulilulua ua saili mai 
se faailoga; a e leai se faailoga e 
avatu i ai, ua na o le faailoga o 
Iona le perofeta.” Ona tuua ai lea 
e ia o i latou, ua maliu ese. 

5 Ona oo atu ai lea o ona soo 
i le tasi ity, ua galo ia te i latou ona 
ave ni areto. 6 Ua fetalai atu Iesu 
ia te i larou, “Ia outou, ia matuā 
ʻalo ese i le mea faafefete a le au 
faresaio raa le au satukaio.” 7 Ona 
latou felafolafoai ai lea, ua faapea 
ane, O lana fetalaiga lea ina ua 
tatou le au mai ni areto. 8 A ua 
silafia e Iesu, ona fetalai atu ai lea o 
ia ia te : latou, “Se a le mea ua 
outou felafolafoai ai, o outou e 
faatuatua itiiti, ina ua le aumaia e 
outou ni areto? 9 Tou te le au 
lagona ea, tou te le manatua foi i 
areto e lima ma le toalimagaafe, pe 
fia ato na outou fu'e ai? 10 O areto 
foi e fitu ma le toafagaafe, pe fia 
ete na outou fuʻe ai? 11 E le lagona 
faapefea e outou, e le o le areto na 
ou fai atu ai ia te outou, ia matuā 
ʻalo ese i le mea faafefete a le au 
faresaio ma le au satukaio? 12 Onā 
latou lagona ai lea, e le o le mea 
faafefete o le areto na fetalai atu 
ai o ia ia matuā “alo ese ai, a o le 
a‘oa‘oga a le au faresaio ma le au 
satukaio. 


13 Ua maliu atu Iesu i le lau- 
eleele o Kaisareia Filipo, ona fe- 
sili atu ai lea o ia i ona soo, “Pe se 
a le upu a tagata i le Atalii o le ta- 
gata, po o ai?” 14 Ona latou fai 
mai ai lea, O le upu a isi, o ce o 
Ioane le papatiso; a o isi, o Elia, 
a o isi, o Ieremia, po o se tasi 0 
le au perofeta.” 15 Ona fetalai atu 
lea o ia ia te i latou, “A o outou, pe 
se a la outou upu ia te au, po o ai?” 
16 Ona tali mai ai lea o Simona 
Peteru, “O oe o le Keriso, o le Alo 
o le Atua soifua.” 17 Ona tali atu 
ai lea o Iesu ia te ia, “Amuia oe 
Simona Pàiona; auā e le se tagata 
na ia faaali atu ai ia te ce, a o loʻu 
Tama o i le lagi. 18 Ou te fai atu 
nei aʻu ia te oe, O Peteru oe, ou 
te ati ae foi laʻu ekalesia i luga o 
lenei papa, e le mafaia foi e faitotoa 
o seoli ona manumalo i ai. 19 Ou 
te avatu foi ia te oe ki o le malo o le 
lagi; o se mea foi e te fusifusia i le 
lalolagi, e fusifusia foi lea i le lagi; 
o se mea foi e te tālā i le lalolagi, e 
tatalaina foi lea i le lagi.” 20 Ona 
vavao atu ai lea e ia i ona soo, aua 
neʻi latou ta‘uta‘u atu i se tasi, o ia 
o le Keriso. 

21 O ona po ia na amata ai e 
Iesu ona faailoa atu i ona soo, e 
tatau ona alu o ia i Ierusalema, e 
faatigaina foi i mea e tele c toe- 
aina ma le au ositaulaga sili, ma 
le au tusiupu, e fasiotia foi o ia, 
e faatuina foi o ia i le aso tolu. 22 
Ona ta°ita‘i ane ai lea e Peteru ia 
te ia; ua vavao ia te ia, ua faapea 
mai, “Le Alii e, ia mamao ia te 
oe lea mea; e le oo lena mea ia te 

oe.” 23 Ona faliu atu ai lea o ia, ua 
faapea atu ia Peteru, “Satani e, 
ina alu ia oe i oʻu tua, ua fai oe ma 
mea ou te tausuai ai; aua e le o mea 
a le Atua ua e loto i ai, a o mea a 
tagata.” 

24 Ona fetalai atu ai lea o Iesu i 
ona soo, “Ai se tasi e fia mulimuli 
mai ia te au, ia faafiti o ia ia te ia, 
ma ave lona satauro, i le mulimuli 
mai ia te au. 25 Aua ai se fia faasa- 
ogalemuina lona ola, e máumau 
ai ia te ia; a o le faamáumau lona 
ola ona o aʻu, e maua ai e ia. 26 
Aua se a le aoga i le tagata pe afai 
na te maua le lalolagi uma, a e 
maumau lona ola? Se a foi se mea 
e avatu e le tagata e togiola a'i 
lona ola? 27 Aua e sau le Atalii o le 
tagata faatasi ma ana agelu i le 
mamalu o lona Tamá; ona tauia 
lea e ia e taitasi e tusa ma lana 
galuega. 28 E moni, ou te fai atu 
ia te outou, O loo tutú mai iinei 
nisi e le oo ia te i latou le oti, seia 
latou vaaia le Atalii o le tagata ua 
sau i lona malo.” 


O le liueseina o Iesu; o le vavega; 
o le lafoga 

1 Ua mavae atu aso e ono, 

ona o ai lea o lesu ma 
Peteru, ma Iakopo, ma Ioane lona 
uso, ua ia avae ia te i latou i le 
mauga máualuga ua na o i latou 
lava. 2 Ona liua ai lea o ia i o latou 
luma, ua pupula mai ona fofoga e 
pei o le la, ua sisina mai foi ona 


ofu e pei o le malamalama. 3 Faa- 
uta foi, ua faaali mai Mose ma Elia 


ia 1 latou, ua latou fetautalatala‘i 
ma ia. 4 Ona fai mai ai lea o 
Peteru ia Iesu, “Le Alii e, e lelei 
ona ua tatou iinei; a € finagalo i ai, 
ou te faia iinei ni fale apitaga sc 
tolu; mo oc le tasi, mo Mose le 
tasi, mo Elia foi le tasi.” 5 Faauta, 
o le ao pupula ua ufitia ai i latou 
a o tautala ia; faauta foi, o le siu- 
fofoga mai le ao ua faapea mai, 
“O lo‘u Atalii pele lena, ou te fia- 
fia ia te ia; ia outou faalogo ia te 
ia.” 6 Ua faalogo ai le au soo, ona 
latou faapauu faó ai lea, ua matuá 
matatau lava. 7 Ona maliu atu ai 
lea o Iesu ua pai atu ia te i latou, 
ua faapea atu, “Ina tutú ia outou; 
aua foi tou tc matatau.” 8 Ona 
tetepa ac ai lea o latou mata, ua 
latou le iloa atu se tasi, ua na o 
Iesu lava. 

9 Ua latou o ifo i le mauga, ona 
vavao atu ai lea o Iesu ia te i latou, 
ua faapea atu, “Aua neʻi outou 
taʻu atu i sc tasi le mea na vaaia, 
seia toe tu mai le Atalii o le tagata 
mai e ua oti.” 10 Ona fesili mai 
lea o ona soo ia te ia, “Se a le 
mca ua fai mai ai le au tusiupu, e 
ao ina muai sau o Elia?” 11 Ona 
tali atu ai lea o Iesu ia te i latou, 
“E muai sau lava Elia, ma toe 
fuatai mea uma. 12 A ou te fai atu 
ia te outou, Ua mavae ona sau o 
Elia, e lei iloa foi o ia e i latou, a ua 
latou faia ia te ia o mea uma na 
latou loto i ai; e faapea foi le Atalii 
o le tagata o le a faatigaina e i 
latou.” 13 Ona iloa ai lea e le au 
soo, o Ioane le papatiso ua fetalai 
atu ai o ia ia te i latou. 

14 Ua latou oo atu i le motu 
O tagata, ona sau ai lea ia te ia o le 
tasi tagata, ua tootuli ia te ja, ua 
faapea mai, “15 Le Alii e, ia e 
alofa mai i loʻu atalii, ua ma'i 
máliu, ua tiga lava; aua ua pati 
soo ia i le afi, ua faapea soo foi i le 
vai. 16 Na ou au mai ia te ia i ou 
soo, a ua latou le mafaia ona faa- 
malolo ia te ia. 17 Ona tali atu ai 
lea o Iesu, “Le tupulaga le faa- 
tuatua ma le faapiopio, ou te i ai 
ia te outou seia afea? Ou te faapale- 
pale ia te outou seia afea? Au mai 
ia o ia iinei ia te au.” 18 Ua vavao 
atu Iesu ia te ia, ona alu ai lea i 
fafo o le temoni sa ia te ia; ona 
malolo ai lea o le tama talu i lea 
lava itu aso. 19 Ona o ane ai lea o 
le au soo ia Iesu ua na o i latou, ua 
faapea ane, “Se a le mea na matou 
le mafai ai ona tulia o ia?” 20 Ona 
fetalai atu ai lea o Iesu ia te i latou, 
“Ona o lc outou faatuatua itiiti; 
aua € moni, ou te fai atu ia te ou- 
tou, afai e tusa lo outou faatuatua 
ma le fua o le sinapi, e fai atu ou- 
tou i lenei mauga, Alu atu ia oe i 
lela mea; ona alu atu ai lea; e 
leai foi se mea tou te le mafaia.” 

22 Ua latou ui ane i Kalilaia, 
ona fetalai atu lea o Iesu ia te i la- 
tou, “O le a tuuina atu le Atalii o 
le tagata i lima o tagata; 23 latou te 
fasioti foi ia te ia, a e toe faatuina 
o ia i le aso tolu.” Ona matuā tiga 
ai lea o i latou. 

24 Ua latou oo atu i Kapana- 
umi, ona 0 mai ai lea ia Peteru o e 


ao lafoga o le malumalu, ua faapea 
mai, E le faia ea le lafoga o le 
malumalu e lo outou aʻoaʻo?” 25 
Ua fai atu ia, “E fai lava.” Ua 
ulufale atu ia i le fale, ona tomua 
atu ai lea o le fetalaiga a Iesu ia te 
ia, ua faapea atu, “Simona e, pe 
ni a fa oe? E ao tiute po o lafoga 
mai ja te ai e tupu o le lalolagi? 
O a latou fanau ea, po o tagata ese?” 
26 Ona fai mai ai lea o Peteru 
ia te ia, “O tagata ese.” Ona fetalai 
atu ai lea o Iesu ia te ia, “O lea foi 
ua saoloto ai le fanau. 27 A o lenei, 
neʻi latou tausuai ia i tatou, ina alu 
ia oe i le vai, ma lafo ai se mátau, 
o le uluai ifa e te maua, ia e tago 
i ai, ma fafasi lona gutu, ona e 
maua ai lea o le tupe siliva; ia e 
ave lea, ma avatu ia te i latou mà 
oe ma au.” 


Ua a'oa'o atu Iesu ia loto maulalo. 
O mea e tausuai ai. O le alofa i 


e agaleaga mai 
1 O lea itu aso ua o ane ai 
le au soo ia Iesu, ua faapea 
ane, “O ai ea e sili i le malo o le 
lagi?” 2 Ona valaau atu ai lea o 
Iesu i le tamaitiiti, ua faatu ia te ia 
i o latou luma, 3 ua faapea atu, “E 
moni, ou te fai atu ia te outou, 2 
le liua outou, ma avea ia pei 0 
tamaiti, tou te le sao lava i le malo 
o le lagi. 4 O lenei o sé faamaulalo o 
ia ia te ia e pei o le tamaitiiti nei, e 
sili lea i le malo o le lagi. 
5 “Ai se talia se tamaitiiti faa- 


1 Ua maux i nisi ata o lenei tusi i le gagana Eleni o le f. e 21, “A ua na o le tatalo 
ma le anapogi e o ese ai mea faapena.” 

penei ona o lo'u igoa, ua ia talia 
a'u; 6 ai se na te faatausuai se tasi 
o i latou nei e faatauvaa o e faa- 
tuatua ia te au, e lelei i lea tagata 
pe ana nonoa se maaolo tele i lona 
ua, ma faagotoina o ia i le moana 
loloto. 

7 “Oi talofa i le lalolagi i mea 
e tausuai ai! Aua e oo mai lava mea 
e tausuai ai e a0 ai; a e ui lava i 
lea, oi talofa i lea tagata e 00 mai 
ai le mea e tausuai ai. 8 Afai foi e 
te tausuai i lou lima po o lou vae, 
ina tutú ese ia, ma e lafoai; e lelei 
ona e sao i le ola a ua lima mutu, pe 
pipili, a e leaga pe a lafoina oe i le 
afi faavavau ma ou lima e lua ma 
ou vae e lua. 9 Afai foi e te tausuai i 
lou mata, ina sali ese ia, ma e la- 
foai; e lelei ona e sao i le ola ma le 
mata e tasi, a e leaga pe a lafoina 
oe ma ou mata e lua i le afi o Kéna. 

10 “Ia outou, neʻi tou faaleaoga- 
ina se tasi o i latou nei e faatauvaa; 
aua ou te fai atu ia te outou, 0 a 
latou agelu i le lagi e le aunoa ona 
latou vaavaai i fofoga o loʻu Tama 
o i le lagi.! 12 Pe ni a fa outou? 
ai se tagata o i ai mamoe e selau, 
afai e së le tasi, na te le tuua ea le 
ivagafulu ma le iva i mauga, a e 
alu o ia e saili i le na sē? 13 Afai 
foi na te maua, e moni, ou te fai 
atu ia te outou, e tele lona olioli i 
lea, a e itiiti i le ivagafulu ma le 
iva e lei sē. 14 E faapea lo outou 
Tama oi le lagi, e le finagalo ia ina ia 
fano se tasi o i latou nei e faatauvaa. 

15 “Afai e agaleaga mai lou uso 


ia te ce, ia e alu, ma aoai ia te ia 
tau lava o oulua ma ia. Afai e faa- 
logo mai o ia ia te oe, ua e maua lou 
uso. 16 A e afai e le faalogo mai o 
ia, lua te o ma se tasi, po o se toalua, 
ina ia faamaoni ai upu uma i le 
mau a le toalua, po o le toatolu. 17 
A le faalogo lava o ia ia te i laua, 
ia e taʻu atu i le ekalesia; pe afai 
e le faalogo lava o ia i le ekalesia, 
ia avea o ia ia te oe, ia pei o le faa- 
paupau, po o le tagata ao lafoga. 18 
E moni, ou te fai atu ia te outou, O 
mea uma tou te fusifusia i le lalo- 
lagi, e fusifusia ia i le lagi; o mea 
uma foi tou te tala i le lalolagi, e 
tatalaina ia i le lagi. 19 Ou te fai 
atu foi ia te outou, Afai e loto ga- 
tasi se toalua o outou o i le lalo- 
lagi i se mea la te ole atu ai, e faia 
lea mo i laua e loʻu Tamā o i le 
lagi. 20 Auā o le mea ua faapoto- 
poto ai se toalua, po o se toatolu 
i loʻu igoa, ou te i ai faatasi ma i 
latou.” 


21 Ona alu ane ai lea o Peteru 
ia te ia, ua faapea ane, “Le Alii 


e, e agaleaga mai faafia ea loʻu uso 
ia te au, ma ou faamagalo ia te ia? 
seia atu fitu ea?” 22 Ua fetalai atu 
Iesu ia te ia, “Ou te le fai atu ia te 
oe, seia atu fitu, a ia fitugafulu ni 
fitu. 23 O le mea lea e tusa ai le 
malo o le lagi ma le tasi tupu, o le 
na manatu e faamasino i mea ua i 
ana auauna. 24 Ua amata e ia ona 
faamasino, ona au mai ai lea ia te 
ia o le tasi ua i ai ana taleni e sefulu 
afe. 25 Ua le maua e ia ni mea e 


1 Ua maua i nisiata o lenei tusi i le gagana Eleni o le f. e 11, Aua ua sau le Atalii 
o le tagata e faaola i le na le iloa. 

taui a‘i, ona fai atu lea o lona alii 
ia faatauina o ia, ma lana ava, ma 
ana fanau, atoa ma ana mea uma, 
ina ia taui ati mai. 26 Ona faapaú 
ai lea o le auauna, ua ifo ia te ia, ua 
faapea mai, Le alii e, ia e faapale- 
pale mai ia te au, ou te taui atu ai 
au mea uma. 27 Ona mutimuti vale 
ai lea o le alofa o le alii o lea au- 
auna, ua tuu atu o ia ia saoloto, ma 
faamagalo atu ana tupe ua i ai. 
28 Onaaluatu lea o lea auauna, ua 
iloa e ia le tasi o ona uso a auauna 
ua i ai ana tenari e selau; ona pue 
lea ma titina ia te ia, ua faapea atu, 
Ina taui mai ia aʻu mea ua ia te oe. 
29 Ona faapaú atu ai lea o lona uso 
a auauna iona vae, ua aioi atu ia te 
ia, ua faapea atu, la e faapalepale 
mai ia te au, ou te taui atu au mea 
uma. 30 A ua le mafai o ia; a ua 
alu ma tuu. atu ia te ia i le fale pui- 
pui, seia tauia mai ana mea. 31 Ua 
iloa e ona uso a auauna 0 mea na 
faia, ona latou matuā tiga ai lea; 
ua latou o atu, ma taʻu atu i 
lo latou alii o mea uma lava na 
faia. 32 Ona valaau atu ai lea o lona 
alii ia te ia, ua faapea atu ia te ia, 
Le auauna. leaga e, na aʻu faamaga- 
loina atu aʻu mea uma ua ia te oe, 
ina ua e aioi mai ia te au; 33 e le 
tatau ea ona e alofa atu i lou uso a 
auauna, e pei o aʻu foi na ou alofa 
atu ia te oe? 34 Ona ita ai lea o lona 
alti, ua tuu atu ia te ia i e faatau- 
maoi, seia tauia mai ana mea uma. 
35 E faapea foi ona faia ia te outou 
e loʻu Tama o i le lagi, pe afai tou 
te le taitasi ma faamagalo ma o ou- 
tou loto atoa i o outou uso.” 


O le aleia o le ava; ua faamanuia 
i tama iti; o le taulealea mauoa 


1 Ua faaiu e lesu o ia upu, 

ona tuua lea e ia o Kali- 
laia, ua oo atu i le laueleele o Iutaia 
i tala atu o Ioritana. 2 Ua mulimuli 
mai foi ia te ia le motu o tagata e 
toatele; ona faamalolo lea e ¡a ia te 
i latou i lea mea. 

3 Ona o mai ai lea ia te ia O 
faresaio, ua tofotofo mai ia te ia, 
ua faapea mai, “Pe sa ea i se tasi 
ona faatea o lana avā ona o mea 
uma?” 4 Ona tali atu ai lea o ia ia 
te i latou, “Tou te lei faitaulia ea, 
o le na faia tagata i le amataga, 
na ia faia i laua o le tane ma le 
fafine, 5 na ia fetalai ane foi, O le 
mea lea e tuua ai e le tane o lona 
tama ma lona tina, a e faatasi ma 
lana ava; ona avea lea o i lau ao le 
tino e tasi? 6 O lea e le toe toalua 
ai, a o le tino e tasi i laua; o lenei, 
o e ua faatasia e le Atua, aua neʻi 
faateaeseina e se tagata.” 7 Ona 
latou fai mai ai lea ia te ia, “Se a 
foi le mea na poloai mai ai Mose e 
avatu le tusi alei e faatea ai ia te 
ia?” 8 Ona fetalai atu ai lea o ia ia 
te i latou, “Ona o outou loto ina 
maaa na tuu mai ai e Mose ia te 
outou e faatea i a outou ava; a e 
lei faapea talu mai i le amataga. 9 
Ou te fai atu foi ia te outou, Ai se 
faatea i lana avā, a o lei mulilua ia, 
ma fai avā i se tasi, ua mulilua ia.” 

IO Ona fai mai ai lea ona soo ia 
te ia, “Afai e faapea le tulaga o le 
tane ma le fafine, e ao ina le faa- 
ipoipo.” 11 A ua fetalai atu ia ia te 

i latou, “E le mafai ona talia lena 
upu e tagata uma, ua na o e ua 
foaiina atu i ai; 12 auā o i ai eu- 
nuka o e faapea ina fanau mai; 0 i 
ai foi eunuka o e ua faaeunukaina 
e tagata; o i ai foi eunuka o e ua 
faaeunukaina i latou e i latou, ona 
o le malo o le lagi. Ai se na te 
inafaia ona talia, ina talia lea e ia.” 

13 Ona au mai ai lea ia te ia o 
tamaiti, ina ia faaee ona aao ia te i 
latou, ma tatalo; ona vavao atu ai 
lea o ona soo ia te i latou. 14 A ua 
fetalai atu Iesu, “ Ina tuu mai ia 0 
tamaiti e o mai ia te au, aua le 
vaoia i latou; aua e faapei o i latou 
nei o e o i le malo o le lagi.” 15 
Ua faaee ona aa0 ia te i latou, ona 
maliu ese ai lea o ia i lea mea. 

16 Faauta foi, ua sau le tasi 
tagata, ua faapea mai ia te ia, “Le 
aʻoaʻo e, se a se mea lelei ou te faia 
ou te maua ai le ola faavavau?” 
17 Ona fetalai atu ai lea o ia ia te 
ia, ‘ Se a le mea e te fesili mai ai 
ia te au i se mea e lelei? E toatasi 
lē o loo lelei. Afai e te fia 00 i le ola, 
ia e tausi i poloaiga.” 18 Ua fai mai 
o ia ia te ia, “Po o a ia poloaiga?” 
Ona faapea atu ai lea o lesu, 
“Aua e te fasioti tagata; aua e te 
mulilua; aua e te gaoi; aua e te 
molimau pepelo; 19 ia e ava i lou 
tama ma lou tina; ma ta e alofa atu 
i lē lua te tuaoi, ia pei o oe lava 
ia te oe,” 20 Ona fai mai ai lea o le 
taulealea ia te ia, “Ua ou tausia na 
mea uma, se a se mea o toe ou te lei 
faia?” 21 Ua tali atu Iesu ia te 
ia, “Afai e te manao ina ia atoa- 
toa ona lelei o lau amio, ia e alu 





ma e faatau atu au mea, i le e avatu 
ai i e matitiva; ona ia te oe lea o le 
faulaigaoloa i le lagi, i le e sau ma 
mulimuli mai ia te au.” 22 Ua faa- 
logo le taulealea i lea upu, ona alu 
ese ai lea o ia ma le tiga, aua e tele 
lava ana mea. 23 Ona fetalai atu 
ai lea o Iesu i ona soo, “E moni, 
ou te fai atu ia te outou, e faigata 
ona sao atu o le mauoa i le malo o 
le lagi. 24 Ou te fai atu foi ia te 
outou, e faigofie ona ui atu o se 
kamela i le pu o le au, a e faigata 
ona sao 0 le mauoa i le malo o le 
Atua.” 25 Ua faalogo ai ona soo, 
ona latou matuā taufaiofo ai lea, ua 
faapea ane, “Afai o lea, o ai se tasi 
e mafai ona faaolaina?” 26 Ona 
silasila atu ai lea o Iesu, ua faa- 
pea atu ia te i latou, “E le mafaia 
e tagata lenei mea, a e mafaia mea 
uma e le Atua.” 27 Ona tali mai 
ai lea o Peteru ia te ia, “Faauta, 
ua matou tuua mea uma, a e matou 
mulimuli atu ia te oe; se a foi se 
mea matou te maua?” 28 Ona 
fetalai atu ai lea o Iesu ia te i latou, 
“E moni, ou te fai atu ia te outou, 
o outou ua mulimuli mai ia te au, 
pe a tietie le Atalii o le tagata i lona 
nofoālii mamalu i le toefuataiga, 
tou te tietie ai foi i nofoalii e sefulu 
ma le lua, e faamasino ai i itu aiga 
o Isaraelu e sefulu ma le lua. 29 
Ai se tasi ua ia tuua o fale, po o 
uso, po o tuafafine, po o le tama, 
po o le tinà, po o le fanau, po o fa- 
nua ona 0 loʻu igoa, e maua e ia 
e taisautuaselau, e fai foi mona tofi 
le ola faavavau. 30 A e toatele o e 
ua muamua e avea ma mulimuli; 

o e ua mulimuli foi e avea ma 
muamua.” 


O le faataoto i le tovine; o le loto 
maulalo; o tauaso e toalua 
20 “Aya e tusa le malo o le 

lagi ma le tasi matai na 
alausu atu e tautala ma nisi e fai- 
galuega i lona tovine a e taui atu. 
2 Ua tautala o ia ma € faigaluega, o 
le aso ma Je tenari; ona aauina atu 
ai lea e ia o i latou i lana tovine. 
3 Ua mavae atu nai itula e tolu ua 
alu atu ai o ia, ona iloa atu ai lea 
e ia o isi ua tutú i le malae e leai 
se galuega; 4 ona fai atu ai lea o ia 
ia te i latou, Ina o atu ia outou foi 
i le tovine, a e ou te avatu ia te 
outou se mea e tusa. Ona latou o 
atu ai lea. 5 Ua toe alu atu ia i le 
tutonu o le la, ma le itula e tolu, 
ua faapea foi ona fai. 6 O le toe 
itula foi o le afiafi, ua alu atu ai o 
ia, ona ilca atu ai lea e ia nisi ua 
tuta e leai se galuega, ua na fai 
atu foi ia te i latou, Se a le mea tou 
te tutu mai ai iinei i le aso uma e 
leai se galuega? 7 Ua latou fai mai 
ia te ia, E leai se na fai mai ia tei 
matou. Ua fai atu ia ia te i latou, 
Ina o atu ia o outou foi i le tovine, 
a e maua e outou se mea e tusa. 
8 Ua oo i le afiafi, ona fai atu ai lea 
o le alii e ana le tovine i lana au- 
auna e pule, Valaau ia i e faigaluega, 
ma avatu le taui ia te i latou, ia 
afua i e na mulimuli, ia 00 i e na 
muamua. 9 Ua o mai foi o e na o 
ane i le toe itula o le afiafi, ua tai- 
tasi ma 'atou maua le tenari. IO 


Ona o mai ai lea o e na muamua, 
fa te i latou e sili sa latou mea e 
maua; a ua taitasi foi o i latou ma 
maua le tenari. 11 Ua maua ai e i 
latou, ona latou muimui ai lea i le 
matai, 12 ua faapea mai, E tasi 
lava le itu aso na galulue ai i latou 
nei na mulimuli, a ua e faatusaina 
i latou ma i matou o e na tigaina i 
le galuega ma le vevela o le aso. 
13 Ona tali atu ai lea o ia i le tasi 
o i latou, Sole, e leai sa‘u agaleaga 
ia te oe; ta te lei tautala ea i le 
tenari e tasi? 14 Ina tago ia i lau 
mea, ma alu; o laʻu pule lea e avatu 
lava i lenei na mulimuli e pei o a oe 
lava. 15 E le faitalia ea au ona pule 
i au lava mea? e te faadú mai ea ina 
ua ou agalelei? 16 E faapea ona 
muamua o e na mulimuli, e muli- 
muli foi e na muamua.” 

17 Ua maliu ae Iesu i Ierusa- 
lema, ona ave ai lea e ia o le au 
soo e toasefulu ma le toalua i le 
ala ua na o i latou lava, ua faapea 
atu ia te i latou, 18 “Faauta, o le a 
tatou 0 ae i Ierusalema, e tuuina 
atu ai le Atalii o le tagata i le au 
ositaulaga sili, ma le au tusiupu, 
latou te faasala ia te ia ia oti; 19 
latou te tuuina atu foi ia te ia i nuu 
ese, ina ia latóu faatauemu, ma 
sasa, ma faasatauro ia te ia; a e toe 
faatuina o ia i le aso tolu.” 

20 Ona sau ai lea o le tina o 
atalii o Sepetaio, faatasi ma ana 
tama tane, ua ifo ma ole mai ia te 
ia i se mea. 21 Ona faapea atu ai lea 
o ia ia te ia, “Se a se mea e te 
manao i ai?” Ua fai mai o ia ia 
te ia, “Ia e fetalai ane, ia nonofo 

au nei tama e toalua, o le tasi i 
lou itu taumatau, o le isi foi i lou 
itu tauagavale i lou malo.” 22 Ona 
tali atu ai lea o Iesu, “Lua te le 
iloa le mea lua te ole mai ai na. 
Lua te mafaia ea ona mu i le ipu 
o le a ou inu ai?” Ua la fai mai ia 
te ia, “Ma te mafaia.” 23 Ona fetalai 
atu ai lea o ia ia te i laua, “Lua te 
feinu lava i laʻu ipu; a o le nofo i 
loʻu itu taumatau ma loʻu itu tau- 
agavale, e le o ia te au lea ona avatus 
a e tau lava o e ua saunia mo i latou 
lea mea e loʻu Tama.” 24 Ua faa- 
logo ai le toasefulu, ona tiga ai 
lea o latou loto i lea uso e toalua. 
25 A ua valaau atu Iesu ia te i la- 
tou, ona faapea atu lea o ia, “Ua 
outou iloa o alii o nuu ese ua aliitai 
i latou, o e ua sili foi ua pule ia te i 
latou; 26 a e le faapea outou; a o 
sē fia sili ia te outou, ia fai o ia ma a 
outou auauna; 27 o sé fia muamua 
foi ia te outou, ia fai o ia ma a outou 
tautua. 28 E pei o le Atalii o le 
tagata e lei sau ia ina ia auauna 
mai tagata ia te ia, a ia auauna 
atu ia, ma foaiina atu lona ola e 
fai ma togiola e sui a'i tagata e 
toatele.” 

29 Ua latou o atu nai Ieriko, 
ona mulimuli mai ai lea ia te ia o le 
motu O tagata e toatele. 30 Faauta 
foi, ua nonofo i le auala tagata tau- 
aso e toalua, ua la faalogo ua maliu 
ane Iesu, ona la alalaga mai ai lea, 
“Le Alii e, le alo o Tavita, ia e 
alofa mai ia te i maua.” 31 Ona 
vavao ai lea e le motu o tagata 
ia te i laua, ia la faalologo; a ua 
atili ai ona alalaga o i laua, ua faa- 


pea mai, “Le Alii e, le alo o Tavita, 
ia e alofa mai ia te i maua.” 32 Ona 
tu ai lea o Iesu, ua valaau atu ia te i 
laua, ona faapea atu lea o ia, “Se 
a se mea lua te mananao i ai ou te 
faia mo oulua?” 33 Ona la fai mai 
ai lea ia te ia, “Le Alii e, ia pupula 
o maua mata.” 34 Ona mutimuti 
vale ai lea o le alofa o Iesu, ua paʻi 
atu i o la mata; ona vaai loa ai lea 
o la mata, ona la mulimuli mai ai 
lea ia te ia. 


Ua oo atu Iesu i Ierusalema; o le 
tuliga o e na faatau i le malumalu; 
o le faataoto î e aifanua 

) Ua latalata i latou i Ierusa- 
lema, ua oo i Petefake i 

le mauga o Olive, ona aauina atu 
ai lea e Iesu ona soo e toalua, 2 
ua faapea atu ia te i laua, “Lua 
te o atu i le aai ua lumanai oulua, 
ona iloa atu loa lea e ouluď o le 
asini ua nonoa, o lana tama foi ua 
faatasi ma ia; lua te tatalaina, i le 
ta‘ita‘i mai ai ia te au. 3 Afai foi e 
fai ane se tasi se upu ia te oulua, 
ia oulua fai atu, E manao i ai le 
Alii; ona tuu loa mai ai lea e ia.” 
4 Ua oo nei mea uma, ina ia tau- 
nuu ai le upu a le perofeta, ua faa- 
pea mai, 5 la outou fai atu 1 le 
tama fafine a Siona, faauta, 0 loo 
afio mai ia te oe lou Tupu, ua aga- 
malu o ia, o loo tietie i le asini, o le 
tamai asini foi. 6 Ona o ai lea o ia 
soo, ua faia foi e i laua pei ona 
fetalai atu ai o Iesu ia te i laua. 7 
Ua la ta‘ita‘iina mai foi le asini ma 
le tamai asini, ua faaee i ai o latou 

ofu, ma faatietie ai o ia. 8 O le toa- 
tele o le motu o tagata ua fofola o 
latou ofu i le ala; o isi foi ua latou 
sala i lala o laau ma folasia ai le ala. 
9 O le motu o tagata ua muamua, 
ma e ua mulimuli, ua alalaga i la- 
tou, ua faapea mai, “Osana! i le alo 
o Tavita; ia manuia lé afio mai i le 
suafa o le Alii. Osana i mea e 
aupito i luga.” 10 Ua oo ia i Ieru- 
salema, ora vevesi ai lea o le aai 
uma, ua faapea ane, “O ai ea lenei?” 
11 Ona faapea atu ai lea o le motu 
o tagata, “O Iesu lenei le perofeta 
mai Nasareta i Kalilaia.” 

12 Ua ulufale atu Iesu i le malu- 
malu o le Atua, ona ia tulia uma 
lea i fafo o e na fefaatauai i le 
malumalu, ma na fuli i lalo laulau 
a e na sui tupe, ma nofoa o e na 
faatau lupe. 13 Ua faapea atu o ia 
ia te i larou, “Ua tusia, E taʻua 
loʻu fale, o le fale tatalo; a ua faia 
e outou ma ana o e fao mea.” 

14 Ona o mai ai lea ia te ia i le 
malumalu o e tauaso ma e pipili, 
ua na faarnalolo ia te i latou. 15 Ua 
iloa atu e le au ositaulaga sili ma le 
au tusiupu o vavega ua faia e ia, 
o tama foi ua alalaga i le malu- 
malu, ua faapea ane, “Osana i le 
alo o Tavita”; ona matuā tiga ai 
lea o i latou, 16 ona faapea mai ai 
lea o i latou ia te ia, “Ua e lagona 
ea a latou upu?” Ona fetalai atu 
ai lea o Iesu ia te i latou, “Ioc; tou 
te lei faitaulia lava ca, Ua e saunia 
le viiga mai gutu o tama meamea 
ma tama fesusui?” 17 Ona tuua lea 


o i latou e ia, a e maliu atu i tua 
o le aai ua oo i Petania, ua nofo ai. 

18 O le taeao ua foi atu ai o 
ia i le aai, ua fia taumafa. 19 Ua 
silafia e ia le mati e tasi i le auala, 
ua 00 atu i ai, a e leai se mea na 
maua ai, ua na o lau; ona faapea 
atu ai lea o ia i ai, “Aua neʻi toe 
tutupu ni ou fua e 00 i le faavavau.” 
Ona mago loa lea o le mati. 20 Ua 
iloa atu e le au soo, ona latou tau- 
faiofo ai lea, ua faapea ane, “Ua 
faapea ona vave mago o le mati 
nei!” 21 A ua tali atu Iesu ia te i 
latou, “E moni, ou te fai atu ia te 
outou, Afai ua ia te outou le faa- 
tuatua, ma outou le masalosalo, 
ona faia lea e outou e le na o le 
mea ua faia i le mati, a e afai tou 
te fai atu i lenei mauga, la siitia oe, 
ma lafoina i le sami, ona faia lava 
lea. 22 O mea uma foi tou te ole 
mai ai i le tatalo ua i ai le faatuatua, 
e maua lava e outou.” 

23 Ua ulufale atu ia i le malu- 
malu, ua aʻoaʻo, ona o mai ai lea 
ia te ia o ositaulaga sili, ma toe- 
aina o le nuu, ua faapea mai, “O 
le a ea le pule e te fai ai na mea? 
O ai foi na na tuuina atu ia te oe 
lenei pule?” 24 Ona tali atu lea o 
Iesu, ua faapea atu ia te i latou, 
“Ou te fesili atu foi aʻu ia te outou 
se upu e tasi; afai tou te taʻu mai 
lea ia te au, ona ou ta'uina atu lea 
le pule ou te fai ai nei mea. 25 Se 
papatisoga ea a loane mai ifea? 
Mai le lagi ea, pe mai tagata?” 
Ona latou felafolafoai ai lea, ua 


1 Ja e faaola. 

faapea ane, “Afai tatou te fai atu, 
Mai le lagi; ona fai mai ai lea o ia 
ia te i tatou, Se a foi le mea tou te 
lei talitonu ai ia te ia? 26 Afai foi 
tatou te fai atu, Mai tagata; ua 
tatou fefefe i le motu o tagata; 
aua o la latou lea taofi uma ia 
Ioane, o le perofeta ia.” 27 Ona 
latou tali mai ai lea ia Iesu, “Ma- 
tou te le iloa.” Ona fetalai atu ai 
lea o ia ia te i latou, “Ou te le taʻu 
atu foi ia te outou le pule ou te fai 
ai nei mea. 28 Pe ni a fa outou? O 
le tasi tagata e toalua ona atalii; 
ua alu atu ia i le ulumatua, ua faa- 
pca atu, Sole, ina alu ia i le aso, 
seʻi e galue i laʻu tovine. 29 Ona 
tali mai ai lea o ia, Ou te musu; ac 
mulimuli anc ua salamo ia, ua alu. 
30 Ona alu atu ai lea o ia i le tasi, 
ua faapea foi lana upu ia te ia. Ona 
tali mai ai lea o ia, Le alii e, ou te 
alu; a ua le alu lava ia. 31 O ai ea 
so laua na faia le loto o lo la tama?” 
Ona latou faapea mai ai lea ia te 
ia, “O le ulumatua.” Ona faapea 
atu lea o Iesu ia te i latou, “E 
moni, ou te fai atu ia te outou, E 
muamua atu tagata ao lafoga ma 
fafine talitane ia te outou i le malo 
o le Atua. 32 Aua na sau Ioane ia 
te outou i le ala o le amiotonu, a e 
tou te lei talitonu ia te ia; a ua tali- 
tonu ia te ia tagata ao lafoga ma 
fafine talitane; ua outou iloa foi, 
a e lei mulimuli ona salamo outou, 
ina ia talitonu ai ia te ia. 

33 “Ia outou faalogo mai i le 
tasi faataoto. O le tasi matai na fai 
le tovine, ua ia lotoàina i le ai, ua 
eli ai le soligávine, ua faia foi le 


‘olo, ua tuuina atu e ia i e galulue 
i vine, ona alu malaga ai lea o ia 
i le nuu ese. 34 Ua latalata ona po 
e matua ai le fuata, ona aauina atu 
ai lea e ia 0 ana auauna i e galulue 
i vine, ia maua ona fua. 35 Ona pu- 
pue ai lea o e galulue i vine i ana 
auauna, ua latou sasa i le tasi, ma 
fasioti le isi, ma fetogi le tasi i maa. 
36 Ona toe aauina atu ai lea e ia o 
isi auauna e sili ona toatele i e na 
muamua; a ua faapea lava a latou 
amio ia te i latou. 37 A e mulimuli 
ane ua auina atu ai e ia 0 lona atalii 
ia te i latou, ua faapea ane, Latou 
te ava mai i loʻu atalii. 38 A o ia 
tagata galulue i vime, ua iloa atu 
lona atalii, ona latou fetautalatalai 
ai lea, O le suli lenei; o mai ia, ta- 
tou te fasiotia o ia, a e fai mo i 
tatou lona fanua. 39 Ona latou pue 
ai lea ia te ia, ua lafo ia te ia i tua 
o le tovine, ona latou fasiotia ai lea. 
40 O lenei, pe a sau le alii e ona le 
tovine, se a se mea na te faia i na 
tagata galulue i vine? 41 Ona latou 
fai mai ai lea ia te ia, E matua faau- 
matia e ia na tagata amio leaga; 
ona tuuina atu ai lea e ia o le to- 
vine i nisi tagata galulue i vine, 
latou te avatu ia te ia ona fua i ona 
tausaga.” 

42 Ua fetalai atu Iesu ia te i 
latou, “Tou te lei faitaulia lava ea i 
Tusi, O le maa na lafoaiina e tufuga 
fai fale, ua fai lea ma maa tulimanu 
aupitoaluga; o le mea lea na faia e 
le Alii, tatou te ofo ai pe a vaavaai 
atu i ai? 43 O le mea lea ou te fai 
atu ai ia te outou, E aveesea le malo 
o le Atua ia te outou, a e tuuina 

atu i se nuu e au mai ai ona 
fua.”! 

45 Ua faalogo ositaulaga sili ma 
faresaio i ana faataoto, ona latou 
iloa ai lea, o i latou lava ia na ia 
fetalai mai ai. 46 Ona latou fia pue 
ai lea ia te ia, a ua latou fefefe i le 
motu o tazata; aua o la latou taofi, 
o le perofeta o ia. 


O le faataoto 0 le tausamaaga; 0 
lafoga ia Kaisara; o le toe ola 


mai o tagata oti 

) Ona toe sauni ai lea e Iesu 

o faataoto, ua faapea atu ia 
te i latou, 2 “E tusa le malo o le 
lagi ma le tasi tupu ua na faia le 
tausamaaga o lona atalii; 3 ua 
aauina atu e ia ana auauna e fai 
atu i e na tala‘iina ia o mai i le 
tausamaaga; a ua latou le mafafai 
ina o mai. 4 Ua toe aauina atu e ia 
nisi auauna, ua faapea atu, Ia ou- 
tou fai ati i e na tala‘iina, Faauta, 
ua Ou saunia mea e taumafa, ua 
fafasi au povi ma aʻu mea pepeti, 
ua saunia foi mea uma; ina o mai ia 
i le tausamaaga. 5 A ua latou faa- 
tala ese mai, ua taitasi ma alu, o le 
tasi i lona fanua, ma le tasi i lana 
faatau. 6 A o isi, ua latou pupue i 
ana auauna, ua faaleaga ma fasiotia. 
7 Ua faalogo ai le tupu, ona matuā 
ita ai lea o ia; ua aauina atu e ia 
ana “au, ua faaumatia na tagata fasi 
tagata, ma susunu la latou aai. 8 
Ona fai atu ai lea o ia i ana auauna, 
Ua saunia lava le tausamaaga, a 
ua le aoga e na talaʻiina. 9 O lenei, 


ia outou o atu i ala tele, o i latou 
uma tou te iloa ai, tou te talaʻi i ai 
le tausamaaga. 10 Ona o atu ai lea 
o ia auauna i ala, ua latou faapoto- 
poto uma e na latou iloa, o e leaga 
atoa ma e lelei; ona tumu ai lea o le 
mea na fai ai le tausamaaga i e na 
taooto e aai ai. 

II “Ona ulufale atu ai lea o le 
tupu e vaavaai atu i e na taooto e 
aai, ua iloa atu ai e ia o le tasi 
tagata ua le ofu i le ofu o le tausa- 
maaga. 12 Ona fai atu ai lea o ia ia 
te ia, Sole, pe faapefea ona e ulufale 
mai iinei ua le ia te oe le ofu o le 
tausamaaga? Ona le gagana ai lea 
o ia. 13 Ona fai atu ai lea o le tupu 
i auauna, Ia outou fusifusia ona 
vae ma ona lima, ma ave o ia, ma 
lafo i le pouliuli i fafo, e i ai le 
taufaitagiaue ma le lilivau o nifo. 
14 Aua e toatele e ua talaʻiina a e 
toaitiiti e ua filifilia.” 

15 Ona o ane ai lea o le au fare- 
saio, ma taupulepule pe faapefea 
ona latou mailei ia te ia i ana upu. 
16 Ona latou aauina mai ai lea 
ia te ia o latou soo faatasi ma 
le au Herotiano, ua faapea mai, 
“Le aʻoaʻo e, ua matou iloa o oe le 
faamaoni, ua e aʻoaʻo foi i le ala o 
le Atua ma le faamaoni, e te le 
mataʻu foi i se tasi; aua e lei faailo- 
gaina e oe se tagata. 17 O lenei, ia 
e taʻu mai ia te i matou, pe se a lau 
taofi? pe sa ea ona avatu o lafoga 
ia Kaisara pe leai?” 18 A ua silafia 
e Iesu o latou loto leaga, ua faapea 
atu, “O outou tagata faafiaamio- 


1 Ua maua i nisi ata o lenei tusi i le gagana Eleni o le f. e 44, O së pañ foi i luga o lea 


maa, 


e zāugau ai o ia; a o se tasi e paŭ ifo i ai le maa, e nutipalaina ai o ia. 

tonu, se a le mea ua outou tofo- 
tofo mai ai la te au? 19 Faaali mai 
ia la te au se tupe o le lafoga.” Ona 
latou avane al lea ia te ia o se 
tenari. 20 Ona fetalai atu lea o ia 
ia te 1 latou, “O ai ea e ona lenei 
faatagata ma lenei tusi?” 21 Ua 
latou fai mai ia te ia, “E o Kaisara.” 
Ona fetalai atu ai lea o ia ia te i 
latou, “O lenei, o mea a Kaisara, 
ia outou avatu ia Kaisara; a o mea 
a le Atua ia avatu ia i le Atua.” 
22 Ua latou faalogo ai, ona latou 
taufaiofo ai lea; ua latou tuua ia, a 
e o ese. 

23 O lea aso ua o mai ai ia te ia 
satukaio, o e taofi, e leai se toe tu; 
ua latou fesili mai ia te ia, 24 ua 
faapea mai, “Le aʻoaʻo e, ua fai 
mai Mose, Afai e oti se tasi e leai 
sana fanau, ia fai lana avà ma ava 
a lona uso, ia tupu ai se gafa mo 
lona uso. 25 Sa ia te i matou le au 
uso e toafitu; na fai avā le ulu- 
matua, ua oti foi o ia; e leai foi 
sana fanau, o lea na tuuina atu ai 
lana avā má lona uso. 26 Na faapea 
foi o lona lua, ma lona toatolu, ua 
oo lava i le toafitu. 27 A e muliai 
oti foi le fafine. 28 O lenei, a oo i 
le toe tu, o ai so latou o le toafitu e 
fai mana le ava? Aua na fai ava 
uma ai.” 

29 Ona tali atu ai lea o lesu, 
“Ua outou sese lava, ina ua outou 
le iloa upu o Tusi, ma le mana o le 
Atua. 30 Auā a oo i le toe tu latou 
te le fai avā, pe nofo tane, a e latou 
te faapei o agelu o ile lagi. 31 Ao 
le toe tutū mai o e ua oti, tou te 
lei faitau ai ea le afioga a le Atua 


ia te outou, ua faapea mai, 32 O 
aʻu nei o le Atua o Aperaamo, o le 
Atua foi o Isaako, o le Atua foi o 
Iakopo? O le Atua e le se Atua ia 
o e ua oti, ao e ola.” 33 Ua faalogo 
ai le motu o tagata, ona latou tau- 
faiofo ai lea i lana a‘oa‘oga. 

34 Ua faalogo le au faresaio ua 
le mautali ia te ia le au satukaio, 
ona latou faapotopoto mai ai lea i 
lea mea, 35 ona fesili faatofotofo 
mai ai lea ia te ia o so latou, o le 
aʻoaʻo tulafono, ua faapea mai, 36 
“Le aʻoaʻo e, o le fea poloaiga o i le 
tulafono ua sili?” 37 Ona fetalai 
atu ai lea o lesu ia te ia, “E te 
alofo atu i le Alii lou Atua ma lou 
loto atoa, ma lou agaga atoa, ma lou 
manatu atoa. 38 O le poloaiga 
muamua lena ma le sili. 39 E faa- 
pena foi lona lua, E te alofa atu i 
le lua te tuaoi, ia pei o oe lava ia 
te oe. 40 O na poloaiga e lua ua 
autu ai le tulafono uma ma le au 
perofeta.” 

41 Ua faapotopoto le au fare- 
saio, ona fesili atu ai lea o Iesu 
ia te i latou, 42 ua faapea atu, “Se 
a la outou taofi i le Keriso? Se 
atali ea ia o ai?” Ona latou fai 
mai ai lea ia te ia, “O le alo o 
Tavita.” 43 Ona fetalai atu ai lea 
o ia ia te i latou, “O lenei, pe faa- 
pefea ona taʻua e Tavita a o i aio 
ia i le Agaga, o ia o lona Alii, ua 
faapea mai, 44 Ua fetalai ane le 
Alii i loʻu Alii, Ia e nofo i loʻu itu 
taumatau, seia ou faia e ua fai oe 
mo latou fili ma mea e tu ai ou vae. 
45 O lenei, afai ua taʻua o ia e 
Tavita, o le Alii, pe faapefea ona 

fai o ia mona atalii?” 46 A e leai 
se tasi ua na mafaia ona tali mai 
se upu ia te ia; talu lea aso e le toe 
faamalosi ona fesili mai se tasi ia 
te ia i se mea. 


O le amio leaga a le au tusiupu ina 


le au faresaio 

) Ona fetalai atu ai lea o Iesu 

i lè motu O tagata ma ona 
soo, 2 “Ua tietie le au tusiupu 
ma le au faresaio i le nofoa o Mose; 
3 O lea ia outou anaana ai ma ia 
outou faia mea uma latou te fai 
atu ai ia te outou e anaana i ai; a e 
aua tou te faaaʻoaʻo i a latou amio; 
aua ua latou fai atu, a e latou te le 
faia. 4 Auà ua latou saisai avega 
mamafa rna le avegata, ma latou 
faaee i ua o tagata; a e latou te le 
mafafai ina faagaoioi ai i so latou 
tamatamai lima. 5 Ua latou fai a 
latou galuega uma, ina ia iloa ai e 
tagata; ua latou faalautele i a latou 
filateri, ma faatele i tuupao o latou 
ofu. 6 Ua latou fiafia foi i le mea 
sili e taoto ai i faigaai, ma nofoa sili 
i sunako, 7 ma ia alofaina i latou 
i malae, ia taʻua foi i latou e tagata, 
Rapi e. 8 A o outou, aua neʻi taʻua 
outou o rapi; aua e toatasi la outou 
aʻoaʻo; a o outou uma o le au uso 
outou. 9 Aua foi neʻi tou taʻua se 
tasi i le lalolagi o lo outou tamà; auā 
e toatasi Jo outou Tamā, o i le lagi 
ia. 10 Aua foi neʻi taʻua outou o 
aʻoaʻo; aua e toatasi la outou 


aʻoaʻo, o le Keriso lea. 11 A o lē 
sili ia te outou e fai lea ma a outou 
auauna. 12 O së faamaualuga o ia 
ia te ia, e faamaulaloina lea; a o 
sé faamaulalo o ia ia te ia, e faa- 
maualugaina lea. 

13 “Oi talofa ia te outou tusi- 
upu ma faresaio, tagata faafiaamio- 
tonu! Auā ua outou pupuni le malo 
o le lagi i tagata; auā tou te le ulu 
atu i ai outou, ua outou vavao foi i 
e a ulu atu i ai.! 15 Oi talofa ia te 
outou tusiupu ma faresaio, tagata 
faafiaamiotonu! auā ua soo le sami 
ma le laueleele ia te outou ina ia 
lotu mai o se tasi; pe a maua foi o 
ia, ona outou faia lea o ia ma ta- 
gata o Kéna ua sili ona leaga ia 
te outou. 

16 “Oi talofa ia te outou taʻitaʻi 
tauaso! O e fai mai, Ai sē tauto i le 
malumalu, ua leai lea; a o sé tauto 
i le auro o le malumalu, ua mau lea. 
17 Tagata vālea e ma le tauaso; 
auā o le fea ua sili, o le auro ea, 
po o le malumalu ua paia ai le auro? 
18 I le ma lea, Ai se tauto i le fata 
faitaulaga, ua leai lea; a o së tauto 
i le taulaga ua i ona luga, ua mau 
lea. 19 Tagata vālea e ma le tau- 
aso; aua o le fea ua sili, o le taulaga 
ea, po o le fata faitaulaga ua paia 
ai le taulaga? 20 O lenei, o lē tauto 
i le fata faitaulaga, ua ia tauto i ai, 
ma mea uma ua i ona luga; 21 
o lē tauto foi i le malumalu, ua ia 
tauto i ai, ma lē o afio ai. 22 O lē 


1 Ua maua i nisi ata o lenei tusi i le gagana Elcni o le f. e 14, Oi ralofa ia te outou 
tusiupu ma faresaio, tagata faafiaamiotonu! auā ua outou faauma fale o fufine ua oti 
a latou tane, ua faalevaleva foi a outou tatalo e fai ma ufiufis o le ntea lea e atili ai 


lava ona faasalaina outou. 

tauto foi i le lagi, ua ia tauto i le 
nofoalii o le Atua, ma lé o tietie 
ai. 

23 “Oi talofa ia te outou tusiupu 
ma faresaio, tagata faafiaamiotonu! 
Ua outou avatu mea e sefulu aji o 
le mili, ma le aneto, ma le kumina, 
a ua tuu e outou o mea silisili o i 
le tulafono, o le amiotonu, ma le 
alofa, ma le faamaoni; e tatau pe 
ana faia nei mea, a e aua foi le tuu 
na mea. 24 O outou tafita‘i tau- 
aso, ua outou faapilia le namu, a 
ua outou folo atoa le kamela. 25 
Oi talofa ia te outou tusiupu ma 
faresaio, tagata faafiaamiotonu! Ua 
outou faamamá i le tua o le ipu ma 
le tanoa, a 0 totonu ua tutumu i mea 
ua faoa ma le amio leaga. 26 O oe 
na le faresaio tauaso, ia e muai faa- 
mama i totonu o le ipu ma le tanoa, 
ina ia mama atoa ma le tua. 27 Oi 
talofa ia te outou tusiupu ma fare- 
saio, tagata faafiaamiotonu! Auà e 
tutusa outou ma tuugamau ua 
faasinasinaina, o loo matagofie i 
fafo, a o totonu ua tutumu i ivi 
o tagata oti, ma mea leaga uma. 
28 E faapea foi outou, o fafo ua 
mataamiotonu i luma o tagata, a 
o totonu, ua tutumu outou i le 
pepelo ma le amioletonu. 

29 “Oi talofa ia te outou tusiupu 
ma faresaio, tagata faafiaamio- 
tonu! Auā ua outou ati ae tuuga- 
mau o perofeta, ua outou teuteu 
foi loa o tagata amiotonu, 30 ma 
outou faapea ane, Ana matou i ai 
i ia ona po o matou tama, po ua 
matou le “au faatasi ma i latou i le 
fāsiga o perofeta. 31 O lea, ua molia 


ai outou € outou, o fanau outou a 
e na fasiotia perofeta. 32 O outou 
foi, ia outou faatumuina le fua a o 
outou tama. 33 O outou gata, o 
fanau a gata feai, pe faapefea ona 
outou sosola i le faasala i Kéna? 
34 Faauta mai, o le mea lea ou te 
aauina atu ai ia te outou o perofeta, 
ma tagata popoto, ma tusiupu; 
o isi o i latou tou te fāsiotia ma 
faasatauroina; a o isi, tou te sasaina 
i o outou sunako, ma tulituliloa 
ia te i latou i lea aai ma lea aai; 
35 ina ia 00 ia te outou le toto uma 
o e amiotonu ua faamaligiina i le 
lalolagi, e afua i le toto o Apelu le 
tagata amiotonu, € oo i le toto o 
Sakaria le atalii o Parakaio, na 
outou fasiotia i le va o le malu- 
malu ma le fata faitaulaga. 36 E 
moni, ou te fai atu ia te outou, e 
oo mai nei mea uma i luga o lenei 
tupulaga. 

37 “Ierusalema e, Ierusalema e, 
o lē fasiotia perofeta, ma fetogi 
i maa i e ua aauina atu ia te o€; 
ua tele lava oʻu manao e faapoto- 
poto i lau fanau, e pei o łe moa ona 
ofaofatai i lana toloai i lalo i ona 
apaau a e lei mafafai outou. 38 
Faauta, ua tuua lo outou fale, e 
faatafunaina. 39 Auā ou te fai atu 
ia te outou, tou te le toe iloa mai 
aʻu, seia outou fai mai, Ia manuia 
lē maliu mai i le suafa o le Alii.” 


Ua vavalo mai Iesu i le faatafuna- 


ina o le malumalu 


Ona ulufafo lea o Iesu, ua 
maliu ese i le malumalu; 
ona o mai ai lea o ona soo ia te ia e 

faasino ia te ia i fale o le malumalu. |e fai ma molimau i nuu uma; ona 


2 A ua fetalai atu Iesu ia te i latou, 
“Ua outou le iloa ea nei mea uma? 
E moni, ou te fai atu ia te outou, e 
le toe ai se maa i luga o le tasi maa, 
a e uma ona soloia i lalo.” 3 Ua 
nofo o ia i le mauga o Olive, ona 
O mai ai lea o le au soo ia te ia ua 
na o i latou, ua faapea mai, “Ia e 
fetalai mai ia te i matou pe oo afea 
ia mea? Pe se a foi le faailoga o lou 
maliu mai, ma le gataaga o le lalo- 
lagi?” 4 Ona tali atu ai lea o Iesu 
ia te i larou, “Ia outou, neʻi faa- 
seseina outou e se tasi. 5 Aua e toa- 
tele e o rnai i loʻu igoa, ua faapea 
ane, O aʻu nei o le Keriso; latou te 
faaseseina foi tagata e toatele. 6 
E faalogo outou i taua ma tala o 
taua; ia outou, ne‘i tou atuatuvale; 
aua e ao cna taunuu o nei mea uma, 
a e lei oc i le gataaga. 7 Aua e sii 
le taua e le tasi nuu i le tasi nuu, 
ma le tasi malo i le tasi malo; ona 
00 mai ai lea o oge, ma mafuie i lea 
mea ma lea mea. 8 O na mea uma 
o le amataga ia o puapuaga. 9 Ona 
latou tuuina atu ai lea o outou i le 
puapuaga, ma latou fasiotia outou; 
e inosia foi outou e nuu uma ona 
o loʻu igoa. 10 O ona po ia e tau- 
suai ai tagata e toatele, e faalata le 
tasi i le tasi, ma feitagai i latou. 11 
E tutū mai foi perofeta pepelo e 
toatele, latou te faasese foi i tagata 
e toatele. 12 E maalili foi le alofa o 
le toatele o tagata, ona ua tupu 
tele o le amio leaga. 13 A o lé tu- 
mau sela 00 1 le gataaga, e faaolaina 
lea. 14 È tala‘iina atu foi lenei tala 
lelei o le malo i le atu laulau uma, 


4 


oo mai ai lea o le gataaga. 

15 “Pe a iloa foi e outou le mea 
e inosia e faatafunaina a'i, na fai 
mai ai e le perofeta o Tanielu, ua 
tu i le mea paia, (ina iloa ia e lē 
faitau), 16 0e o i Iutaia i ia ona po, 
ia latou sosola i mauga; 17 o le ua 
i luga o le fale, aua neʻi alu ifo 
la e ave se mea ai lona fale; 18 o le 
ua i le vao foi, aua neʻi foi atu e ave 
ona ofu. 19 Oi talofa foi i fafine 
totò, ma € failele i ia ona po. 20 A 
ia outou tatalo ina neʻi outou sosola 
i le tau maalili, po o le sapati. 21 
Auā o ia ona po e oo ai le puapuaga 
tele, e leai sona tusa talu le amataga 
o le lalolagi, ua oo lava i ona po 
nei; e le toe faapea foi amuli. 22 A 
le faapuupuuina foi ia aso, e le 
faaolaina se tasi; a e faapuupuuina 
ia aso ona o e ua filifilia. 23 Afai 
e fai ane se tasi ia te outou i ia ona 
po, Faauta, o iinei le Keriso, po o 
iila; aua tou te faalogo i ai. 24 Aua 
e tutu mai Keriso pepelo, ma pero- 
feta pepelo, latou te faia foi faailoga 
tetele ma vavega, ina ia faasese 
ai i e ua filifilia lava, pe afai e 
mafai ai. 25 Faauta, ua ou muai 
ta‘uina atu ai ia te outou. 26 O lea, 
afai latou te fai mai ai ia te outou, 
Faauta, o i le vao ia; aua tou te o 
atu i ai; faauta, o i se afeafe ia; aua 
tou te faalogo i ai. 27 Auā e pei 
ona emo mai o le uila i sasae, ma 
malamalama atu i sisifo; e faapea 
foi ona sau o le Atalii o le tagata. 
28 Auā o le mea ua i ai le tagata oti, 
e aofaga i ai aeto. 

29 “A mavae atu le puapuaga o 

la ona aso, ona faapogisaina loa lea 
o le la, e le susulu mai foi le masina, 
e pauu foi fetu mai le lagi, e lulu- 
ina foi ‘au a le lagi. 30 Ona iloa ai 
lea i le lagi o le faailoga o le Atalii 
o le tagata; ona taufaitagitu‘i ai 
lea o ituaiga uma o le lalolagi; latou 
te iloa atu foi le Atalii o le tagata 
ua sau i ao o le lagi, ma le mana 
ma le mamalu tele. 31 E aauina atu 
foi e ia o ana agelu ma le leo tele o 
le pu, latou te faapotopoto foi i e 
ua filifilia e ia mai matamatagi e 
fa, e amata ile tasi tulu‘iga o le lagi, 
e 00 i le tasi tulu'iga. 

32 “la outou mataulia le faa- 
taoto i le mati; pe a faatoa tutupu 
ona tatupu, ma matala mai ona 
lau, tou te iloa ai ua latalata le tau 
vevela. 33 E faapea foi outou, pe a 
outou iloa ia mea uma, tou te iloa 
ai, ua latalata ia, ua i faitotoa lava. 
34 E moni, ou te fai atu ia te outou, 
E le mavae atu lava lenei tupulaga, 
seia 00 mai nei mea uma. 35 E 
mavae atu le lagi ma le lalolagi, a 
o aʻu upu e le mavae atu lava ia. 
36 A o lea aso ma lea itu aso e le 
iloa e se tasi, e le iloa lava e agelu i 
le lagi, e le iloa foi e le Atalii, ua na 
o le Tama lava. 37 A e pei o ona 
po o Noa, e faapea foi pe a sau le 
Atalii o le tagata. 38 Aua e pei ona 
faia i ona po ao lei co le lolo, ua 
latou aai ma inu, ua latou fai avà 
foi ma faaavaga, ua 00 lava i le aso 
na ulu atu ai Noa i le vaa, 39 na le 
iloa foi e i latou ina seia oo le lolo, 
ma aveesea i latou uma; e faapea 
foi pe a sau le Atalii o le tagata. 40 
O ia ona po e i ai i le vao o tagata e 


toalua, e avea le tasi, a e tuua le 
tasi. 4I E olo faatasi fafine e toalua 
i le mea e olo aʻi saito, e avea le 
tasi, a e tuua le tasi. 42 O lea, ia 
outou mataala ai; aua tou te le iloa 
po o le fea aso e sau ai lo outou 
Alii. 43 Ia outou iloa lenei mea, 
ana iloa e le matai o le aiga po o le 
fea itu po e sau ai le gaoi, po ua na 
leoleoina, a e le tuua e ia lona fale 
ia elia. 44 O le mea lea ia outou 
nofo sauni ai; aua o le itu aso tou 
te le manatunatu ai, e sau ai le 
Atalii o le tagata. 45 O ai foi le 
auauna faamaoni ma le mafaufau, 
ua tofia e lona alii e pule i ana au- 
auna, ia avatu a latou mea e ‘ai i 
ona itu aso? 46 Amuia lea auauna, 
pe a sau lona alii e maua o ia o loo 
faapea ona fai. 47 E moni, ou te fai 
atu ia te outou, e tofia o ia e pule i 
ana mea uma. 48 A e afai e fai ifo lea 
auauna leaga i lona loto, E faatuai 
mai loʻu alii; 49 ona fasi ai lea e 
ia i ona uso a auauna, ua aai foi ma 
inu faatasi ma e inu ia onā; so e 
sau lava le alii o lea auauna i le 
aso e le faatalitali atu ai o ia, o le 
itu aso foi e le iloa ai e ia, 51 ona 
matua faasala lea ia te ia, ma avatu 
ia te ia lona tofi faatasi ma tagata 
faafiaamiotonu; e ¡ai le taufaitagi- 
aue ma le lilivau o nifo.” 


O le faataoto i taupou e toasefulu; 
o le alii ma ana auauna; o le faa- 
masinoga 

25 “O ia ona po e tusa ai le 

malo o le lagi ma taupou e 
toasefulu, o e na ave a latou moli, 
ma latou o atu e faafetaiai i le faa- 

toafaiava. 2 Ua popoto le toalima o i 
latou, a e valea le toalima. 3 O e 
valea ua ave a latou moli, a e lei 
avea ma ni suauu. 4 A 0 e popoto 
ua ave ni suauu i a latou fagu faa- 
tasi ma a latou moli. 5 Ua tuai 
mai le faatoafaiava, ona taufaitule- 
momoe ai lea o i latou uma, ua 


momoe lava. 6 A ua oo i le tulua o! 


po, ona sau ai lea o lé alaga, Faa- 
uta, ua sau le faatoafaiava; ina o ia 
outou e faafetaiai ia te ia. 7 Ona 
tutū ai lea o ia taupou uma lava, 
ma teute a latou moli. 8 Ona fai 
atu ai lea o e valea i e popoto, Au 
mai ni a outou suāuu ma matou; 
aua o le a mamate a matou moli. 
9 A ua tali mai o e popoto, ua 
faapea mai, Nei le lava ia i matou 
ma outou; a e lelei ona outou o i e 
faatau ma faatau mai ai ni a outou. 
IO Ua latou o e faatau, ona sau ai 
lea o le faatoafaiava; o e ua saunia 
foi ua latou ulufale atu faatasi ma 
ia i le tausamaaga, ona pupuni 
ai lea o le faitotoa. 11 E mulimuli 
ane, ona o mai ai lea o isi tau- 
pou, ua faapea mai, Le alii e, le 
alii e, ia e tatala atu le puipui mo i 
matou. 12 A ua tali atu o ia, ua faa- 
pea atu, E moni, ou te fai atu ia te 
outou, 01 te le iloa outou. 13 O lea, 
ia outou mataala ai, aua tou te le 
iloa le aso po o le itu aso. 

14 “E. faapei o le tagata foi na 
alu malaga, ua valaau i ana au- 
auna, Ona tuuina atu ai lea e ia o 
ana mea ia te i latou. 15 Ua avatu e 
ia taleni e lima i le tasi, a e lua a le 
tasi, a e tasi ile tasi; ua faatatau i le 
mea ua mafai ai e le tagata; ona alu 





loa lea o ia 1 lana malaga. 16 Ona 
alu ai lea o le na i ai taleni e lima 
ua faatau atu ai, ua maua ai foi isi 
taleni e lima. 17 Ua faapea foi o 
le na i ai teleni e lua, ua maua ai 
foi e ia le tasi lua. 18 A o le na i ai 
le tasi, ua alu ma eli i le eleele, ua 
nā ai ario a lona alii. 19 Ua mavae 
po e tele, ona sau ai lea o le alii 
o la auauna, ua faamasino i ana 
mea ua ia te i latou. 20 Ona sau ai 
lea o le ua i ai taleni e lima, ua au 
mai isi taleni e lima, ua faapea mai, 
Le alii e, na e tuuina mai la te au 
taleni e lima; faauta, ua ou maua ai 
isi taleni e lima. 21 Ona fai atu ai 
lea o lona alii ia te ia, Ua lelei ia, 
le auauna lelei e, ma le faamaoni, 
ua e faamaoni i nai mea itiiti, ou 
te tofia oe e pule i mea e tele; ina 
ulufale mai ia i le fiafia o lou alii. 
22 Ua sau foi le ua i ai taleni e lua, 
ua faapea mai, Le alii e, na e tuu- 
ina mai ia te au taleni e lua; faauta, 
ua ou maua ai isi taleni e lua. 23 
Ona fai atu ai lea o lona alii ia te ia, 
Ua lelei ia, le auauna lelei e, ma le 
faamaoni, ua e faamaoni i nai mea 
itiiti, ou te tofia oe e pule i mea e 
tele; ina ulufale mai ia i le fiafia o 
lou alii. 24 Ua sau foi le ua i ai le 
taleni e tasi, ua faapea mai, Le alii 
e, na ou iloa o oe o le tagata fai- 
gata, ua e selesele ile mea e te lei 
luluina ai saito, ua e faapotopoto 
foi 1 le mea e te lei faataapeapeina 
ai mea; 25 ona ou fefe ai lea, ua ou 
alu ma ou na lau taleni 1 le eleele; 
faauta, o lau mea lea. 26 Ona tali 
atu ai lea o lona alii, ua faapea atu 
la te ia, Le auauna leaga e, ma 

le paie, ua e iloa ou te selesele i le 
mea na ou le luluina ai saito, ou te 
faapotopoto foi i le mea na ou le 
faataapeapeina ai mea; 27 O lea, e 
tatau ai pe ana € tuuina atu laʻu 
ario i e faatau tupe, po ua Ou sau, 
ona ou maua ai lea o laʻu mea ma 
lona taui. 28 O lenei, ia outou fao 
le taleni nai ia te ia, ma avatu i le 
ua i ai taleni e sefulu. 29 Aua o se 
ua ¡ai ni mea, e foaiina atu ia te ia 
e atili tele ai ana mea; a o le ua le i 
ai ni mea, e faoa le mea ua i ai. 
30 Ia outou tulia foi le auauna 
le aoga i le pouliuli i fafo, e i ai 
le taufaitagiaue ma le lilivau o 
nifo. 

31 “Pe a sau le Atalii o le ta- 
gata i lona mamalu, ma le au agelu 
paia uma faatasi ma ia, ona tietie 
ai lea o ia i lona nofoalii mamalu; 
32 e faapotopotoina foi i ona luma 
o nuu uma lava; ona tuueseeseina 
lea o i latou e ia, e pei o le leoleo 
mamoe ona tuueseeseina o ma- 
moe ma ‘oti; 33 ona tuu ai lea e ia o 
mamoe i lona itu taumatau, a 0 
‘oti i lona itu tauagavale. 34 Ona 
fai atu ai lea o le Tupu i e o i lona 
itu taumatau, O mai ia, o outou 
ua faamanuiaina e loʻu Tama, ia 
fai mo outou tofi le malo ua saunia 
mo outou talu ona faavaeina le la- 
lolagi; 35 aua na ou fia “ai, ona 
outou avane ai lea ni mea ou te “ai 
ai; na ou fia inu, ona outou avane 
ai lea ni vai ou te inu ai; sa fai aʻu 
ma tagata ese, ona outou talia lea 
o aʻu; 36 na ou le lavalavā, ona 
outou faaofuina lea o a‘u; na ou 
ma'i, ona outou asiasia mai lea o 


aʻu; na ou i le fale puipui, ona ou- 
tou o ane ai lea ia te au. 37 Ona 
tali mai ai lea ia te ia 0 e amiotonu, 
e faapea mai, Le Alii e, o anafea 
na matou iloa ai oe ua fia “ai, ma 
matou fagaina oe? Po o fia inu, ma 
matou avane e te inu ai? 38 O ana- 
fea foi na matou iloa ai oe o le 
tagata ese, ma matou talia oe? Po 
o le le lavalavā, ma matou faao- 
fuina oe? 39 O anafea foi na matou 
iloa ai oe ua maf, po o i le fale 
puipui, ma matou o atu ai ia te oe? 
40 Ona tali atu ai lea o le Tupu, e 
faapea atu ia te i latou, E moni, ou 
te fai atu ia te outou, auā na faia e 
outou i le tasi o e aupito itiiti 0 oʻu 
uso nei, o aʻu lea na outou faia i ai. 
41 Ona fai atu foi lea o ia i eo i 
lona itu tauagavale, O outou ua 
faafanoina, o ese atu ia ia te au 
i le afi faavavau, ua saunia mo le 
tiapolo ma ana agelu. 42 Auā na 
ou fia “ai, a e tou te lei avane ni mea 
ou te “ai ai; na ou fia inu, a e tou 
te lei avane ni vai ou te inu ai; 43 
sa fai aʻu ma tagata ese, a e lei talia 
aʻu e outou; na ou le lavalavā, a e 
tou te lei faaofuina aʻu; na ou maʻi, 
na aʻu i le fale puipui foi, a e tou 
te lei asiasia aʻu. 44 Ona tali mai ai 
lea o i latou foi ia te ia, e faapea 
mai, Le Alii e, o anafea na matou 
iloa ai oe ua fia “ai, pe fia inu, po o 
se tagata ese, pe le lavalavā, po o 
maʻi, po o i le fale puipui, ma matou 
lei auauna atu ia te oe? 45 Ona tali 
atu ai lea o ia ia te i latou, e faapea 
atu, E moni, ou te fai atu ia te ou- 
tou, aua na outou le faia i le tasi o e 
aupito itiiti o i latou nei, o aʻu lea 

ua outou le faia i ai. 46 Ona o atu 
ai lea o 1 latou ná i le sala faavavau; 
a o e amiotonu € o atu i le ola faa- 
vavau.” 


Ua taupulepule le au ositaulaga 
sili ia Iesu e fasioti ia te ia 


Ua faaiu e Iesu o ia upu 

uma, ona fetalai atu ai lea 
o ia i ona soo, 2 “Ua outou iloa a 
mavae aso e lua ona fai ai lea o le 
paseka, e tuuina atu ai le Atalii o 
le tagata ina ia faasatauroina.” 

3 O ona po ia ua faapotopoto ai 
le au ositaulaga sili, ma toeaina o 
le nuu i lemaota o le ositaulaga 
sili, e igoa ia Kaiafa; 4 ua latou tau- 
pulepule i se mailei e mafai ai ona 
pue, ma fasioti ia Iesu. 5 A ua latou 
faapea ane, “Aua le faia i le tausa- 
miga, ina neʻi faanunununu ai le 
nuu.” 

6 Sa i Petania Iesu i le fale o 
Simona le lepela, 7 ona sau ai lea 
ia te ia o le fafine ma le fagu ala- 
pasa ua i ai le suauu manogi tau 
tele, ona liligi ai lea e ia i lona ao a 
o taoto ia e taumafa. 8 Ua iloa e le 
au soo, ona tiga ai lea o latou loto, 
ua latou faapea ane, “Se a le mea 
ua faarmaumau ai lena mea? 9 
Aua ana faatauina lena suauu 
manogi po ua tele sona tau, e foai- 
ina atu ai i e matitiva.” 10 A ua 
silafia e Iesu, ona faapea atu ai lea 
o ia ia te i latou, “Se a le mea ua 
outou faalavelave ai i le fafine? 
Aua o le mea lelei ua na faia ia te 
au nei. II Aua tou te nonofo pea 
ma e matitiva; a o a'u nei, tatou 
te le nonofo pea ma aʻu. 12 Aua 


ua liligi e ia lenei suāuu manogi i 
loʻu tino e fai ma faataimuaga o 
loʻu tanuga. 13 E moni, ou te fai 
atu ia te outou, o nuu uma i le 
lalolagi e talaʻiina atu i ai lenei tala 
lelei, e taʻua ai le mea ua faia e 
lenei fafine, e faamanatu af ia te 
14.” 

14 Ona alu ai lea o le tasi o le 
toasefulu ma le toalua, e igoa ia 
Iuta le Sekara, i le au ositaulaga 
sili, 15 ua faapea atu, “Se a le mea 
tou te au mai ma aʻu, ou te faa- 
lataina ai o ia ia te outou?” Ona 
latou avane ai lea ia te ia o tupe e 
tolugafulu. 16 Talu ai lea aso ua 
lamalama e ia se itu aso e faigofie 
ai ona faalataina o ia. 

17 O le muai aso o areto e le faa- 
fefeteina ua o mai ai le au soo ia 
Iesu, ua faapea mai ia te ia, “Po 
o fea le mea e te finagalo i ai ma- 
tou te saunia e te taumafa ai le pa- 
seka?” 18 Ona faapea atu ai lea o 
ia, “Ina o atu ia i le aai i le tasi 
tegata, ma fai atu ia te ia, Ua fai 
mai le aʻoaʻo, ua latalata oʻu aso; 
matou te fai ai le paseka ma oʻu 
soo i lou fale.” 19 Ona faia lea e 
ona soo e pei ona fetalai atu ai lesu, 
ua saunia foi le paseka. 

20 Ua oo 1 le afiafi, ona taoto ai 
lea o ia e taumafa faatasi ma le 
toasefulu ma le toalua. 21 O loo 
latou aai, ona fetalai atu ai lea o 
ia, “E moni, ou te fai atu ia te ou- 
tou, e faalataina aʻu e so outou.” 
22 Ona latou matua tiga ai lea, ua 
latou taitasi ma fai mai ia te la, 
“Le Alii e, o atu ea?” 23 Ona tali 
atu ai lea o ia, “O lé fufui faatasi 

lona lima ma lo'u i le tanoa, o ia lea 
na te faalataina aʻu. 24 E alu lava 
le Atalii o le tagata e pei ona tusia 
ia te ia; a o le tagata na te faala- 
taina le Atalii o le tagata, oi talofa 
ia te la! E lelei 1 lea tagata pe ana 
le fanau mai o ia. 25 Ona tali mai 
ai lea o Iuta le na faalataina ia, 
ua faapea mai, “Rapi e, o aʻu ea?” 
Ua fetalai atu o ia ia te ia, “O lena 
lava.” 

26 O loo latou aai, a e tago Iesu 
i le areto, ua faafetai, ona tofitofi 
ai lea, ma avatu i le au soo, ua faa- 
pea atu, “Ina tago ia, ina aai; O 
lo‘u tino lenei.” 27 Ua tago foi o ia 
i le ipu, ua faafetai, ona avatu ai 
lea e ia ia te i latou, ua faapea atu, 
“Ina inu ia outou uma i ai; 28 
aua o lo‘u toto lenei, o le toto o le 
feagaiga ua faamaligiina mo ta- 
gata e toatele e faamagalo aʻi aga- 
sala. 29 Ou te fai atu foi ia te outou, 
ou te le toe inu lava i lenei fua o le 
vine, seia 00 i lea aso ou te inu ai le 
uaina fou faatasi ma outou i le malo 
o loʻu Tama.” 

30 Ua uma ona fai o a latou pese, 
ona latou o atu ai lea i le mauga o 
Olive. 3r Ona fetalai atu ai lea o 
Iesu ia te i latou, “E tausuai outou 
uma ona o a‘u i lenei lava po ; auá ua 
tusia, Ou te taia le leoleo mamoe, 
ona taapeape ai lea o le lafu mamoe. 
32 A e a mavae loʻu toe tu, ona ou 
muamua atu ai lea ia te outou i 
Kalilaia.” 33 Ona tali mai ai lea o 
Peteru ia te ia, “E ui lava ina tau- 
suai O tagata uma ona O oe, ou te 
le tausuai lava aʻu.” 34 Ona fetalai 
atu ai lea o Iesu ia te ia, “E moni, 


ou te fai atu ia te oe, o lenei lava 
po, a o lei vivini moa, e te faafiti 
faatolu mai ai ia te au.” 35 Ona 
fai mai ai lea o Peteru ia te ia, 
“E ui ina ta oti lava faatasi ma 
oe, ou te le faafiti lava ia te oe.” 
Ua faapea foi ona fai mai o le au 
soo uma lava. 

36 Ona oo ai lea o Iesu faatasi 
ma i latou i le fanua ua igoa ia 
Ketesemane; ua faapea atu foi o 
ia į le au soo, “Ia outou nonofo 
iinei, seia ou alu atu iilā ou te 
tatalo.” 37 Ua o ane o ia ma Pe- 
teru ma atalii o Sepetaio e toalua, 
ona tiga lea o ia ma atuatuvale. 
38 Ona fetalai atu ai lea o ia ia te i 
latou, “Ua matuā tiga loʻu loto e 
oo i le oti; ia outou nonofo pea 
iinei, ma ia tatou mataala faatasi 
ma au.” 39 Ua maliu faaitiiti atu i 
luma, ona faapaŭ fao ai lea o ia ma 
tatalo, ua faapea atu, “Loʻu Tama 
e, afai e mafai, ia ave ese lenei ipu 
ia te au; a e aua le faia loʻu loto, a 
o lou finagalo.” 40 Ona maliu ane 
lea o ia i ona soo, ua maua i latou 
o momoe, ona fetalai atu ai lea o ia 
ia Peteru, “Pe faapena ea ona outou 
le lavā ona tatou mataala faatasi 
ma aʻu i le itu po e tasi? 41 Ia outou 
mataala ma tatalo, ina neʻi oo mai le 
faaosoosoga ia te outou; ua manao 
i ai le loto, a o le tino ua vaivai.” 
42 Ua toe maliu ane ia o le atu lua 
lea, ua tatalo, ua faapea atu, “Lo‘u 
Tamā e, a le mafai ona ave ese o 
lenei ipu ia te au seia ou inu ai, 
ia faia lou finagalo.” 43 Ona maliu 
ane ai lea o ia ua maua i latou ua toe 
momoe; aua ua maaa o latou lau- 


47 


MATAIO 26 





mata. 44 Ona tuua lea o i latou e ia, 
ua toe maliu ane, ua tatalo o le atu 
tolu lea, va fetalai atu i le upu lava 
e tasi. 45 Ona maliu ane ai lea o ia 
i ona soo, ua faapea atu ia te i latou, 
“Ina momoe pea ia, ma malolo; 
faauta, ua latalata le itu po e faa- 
lataina ai le Atalii o le tagata i lima 
o tagata agasala. 46 Ina tutú ia, 
tatou 0; faauta, ua latalata mai o ia 
na te faalataina a'u.” 

47 Faauta, o loo fetalai o ia, a e 
sau Iuta, o le tasi o le toasefulu ma 
le toalua, ua faatasi mai foi ma ia 
le motu o tagata e toatele, mai le au 
ositaulaga sili ma toeaina o le nuu, 
ua ia te i latou o pelu ma uatogi. 
48 Na tuuina atu foi e le na faa- 
lataina o ia le faailoga ia te i latou, 
ua faapea atu, “O lé ou te sogi atu 
i ai, o ia lea; ia outou pue ia te ia.” 
49 Ona sau loa lea o ia ia Iesu, ua 
faapea mai, “Rapi e, si oʻu alofa”; 
ona sogi ai lea o ia ia te ia. 50 Ona 
fetalai atu ai lea o Iesu ia te ia, “Sole, 
se a le mea ua e sau ai?” Ona latou 
o mai ai ea, ua tago atu o latou lima 
ia Iesu, ua latou pue ia te ia. 
51 Faauta foi, o le tasi o e na ia Iesu, 
ua tago ia i lana pelu, ua seʻi, ona ia 
taia lea 0 le auauna a le ositaulaga 
sili, ua tipiesea lona taliga. 52 Ona 
fetalai atu lea o Iesu ia te ia, “Ina 
toe sulu ia o lau pelu i lona faa- 
moega; auā o i latou uma o e tago 
i le pelu, e oti i latou i le pelu. 
53 Fa te oe ea ou te le mafaia ona 
aioi atu nei i loʻu Tamā, ona aauina 
mai ai lea e ia ia te au o agelu e 
sili ona toatele i! lekeona e sefulu 


ma le lua? 54 Ona faapefea lea 
ona taunuu o Tusi, e tatau ona 00 
ia mea?” 55 O lea itu po ua fetalai 
atu ai Iesu i le motu o tagata, “Ua 
outou o mai ea ma pelu ma uatogi 
e pue mai ai ia te au, peiseai O se 
fao mea? Sa tatou nonofo ma ou- 
tou i le malumalu, ua ou aʻoaʻo 
atu ai foi i aso fai soo, a e tou te lei 
pueina ai aʻu. 56 A ua oo ia mea 
uma ina ia taunuu ai Tusi a le 
au perofeta.” Ona tuua ai lea o 
ia e le au soo uma, a e sosola i latou. 

57 O e na pue ia Iesu ua latou 
taʻitaʻi ia te ia ia Kaiafa le ositau- 
laga sili, na faapotopoto ai le au 
tusiupu ma toeaina. 58 A ua muli- 
muli mamao mai Peteru ia te ia, 
ua 00 i le maota o le ositaulaga sili, 
ua ulufale atu i ai, ua nofo foi o 1a 
faatasi ma auauna, ia iloa le iuga. 
59 A o le au ositaulaga sili, ma le 
taupulega uma, ua latou saili ni e 
molimau pepelo ta Iesu, ina ia la- 
tou fasioti ia te ia; 60 a e lei maua, 
e ui lava ina o mai molimau pepelo 
e toatele. E mulimuli ane ua o mai 
molimau pepelo e toalua, ua faa- 
pea mai, 61 “Na fai mai lenei ta- 
gata, Ou te mafaia ona lepeti o le 
malumalu o le Atua, ma ou toe 
faia i aso e tolu.” 62 Ona tu ai lea 
i luga o le ositaulaga sili, ua faa- 
pea mai ia te ia, “E leai ea sau tali? 
Pe se a le mau a nei tagata ia te 
oe?” 63 A ua le fetalai Iesu. Ona 
fai mai ai lea o le ositaulaga sili, 
ua faapea mai ia te ia, “ Ou te fai 
atu ia te oe, ia e tauto mai ia te i 
matou i le suafa o le Atua soifua, po 


1 O le igoa lea o le "au e ono afe. 

o ce o le Keriso, o le Alo o le 
Atua.” 64 Ona fetalai atu ai lea o 
Iesu ia te ia, “O lea lava; ou te fai 
atu foi ia te outou, E mulimuli ane 
tou te iloa ai le Atalii o le tagata e 
nofo i le itu taumatau o le e ona 
le mana, e sau foi o ia i ao o le 
lagi.” 65 Ona saeia ai lea e le osi- 
taulaga sili ona lava ofu, ua faa- 
pea ane, “Ua faifai o ia i le Atua; 
se a se toe aoga O molimau ia te i 
tatou? Faauta, ua outou faalogo nei 
i ana upu faifai i le Atua. 66 Pe ni 
a fa outou?” Ona latou tali mai 
ai lea, ua faapea mai. “E tatau ona 
oti o ia.” 67 Ona latou taufaifeanu 
ai lea i ona fofoga, ua taufaitu‘i 
foi ia te ia; ua taufaipo atu foi isi, 
68 ua faapea mai, “Keriso e, ina 
iite mai ia te i matou, po o ai na na 
fasia oe?” 

69 A o Peteru sa nofo o ia i fafo 
i le maota; ona alu atu ai lea o le 
tasi auauna teine ia te ia, ua faapea 
atu, “O oe foi, sa oulua faatasi ma 
Iesu le Kalilaia.” 70 Ona faafiti 
lea o ia i o latou luma atoa, ua 
faapea ane, “Ou te le iloa le mea e 
te fai mai ai na.” 71 Ua ulufafo ia 
i le faapaologa, ona iloa mai ai lea 
o ia e le tasi auauna teine, ua na 
fai atu ie ua i ai, “O lenei tagata foi 
sa la faatasi ma Iesu le Nasareta.” 
72 Ona toe faafiti ai lea o ia ma le 
augani, “Ou te lei iloa lea tagata.” 
73 Ua toe itiiti, ona o ane ai lea o § 
na tutū mai, ua faapea mai ia Pe- 
teru, “E moni, o oe lava lo latou; 
auā ua iloa oe i lau gagana.” 74 
Ona augani ai lea o ia ma tauto, ua 
faapea atu, “Ou te le iloa lava lea 


tagata.” Ona vivini loa lea o moa. 
75 Ona manatua lea e Peteru o le 
upu na fetalai atu ai Iesu ia te ia, 
“E le vivini moa seia e faafiti faa- 
tolu mai ia te au.” Ona ulufafo ai 
lea o ia, ua tagi lotulotu. 


O le faasatauroina o lesu 


9 Ua ao, ona taupulepule ai 

lea o le au ositaulaga sili 
uma ma toeaina o le nuu ia Iesu, 
ina ia fasioti ia te ia; 2 ua latou 
noanoa ia te ia, ona latou ta'ita'i 
ai lea ia te ia, ma tuu atu ai ia 
Pilato le alii pule. 

3 Ua iloa e Iuta, o le na faala- 
taina o ia, ua faasalaina o ia, ona 
salamo ai lea o ia, ua toe ave tupe e 
tolugafulu i le au ositaulaga sili 
ma toeaina, 4 ua faapea atu, “Ua 
ou agasala, ina ua ou faalata le ua le 
sala.” A ua latou faapea mai, “Sa 
matou mea ea lena? Faitalia lava 
oe.” 5 Ona lafo ai lea e ia o tupe i 
le malumalu, ua alu ese; ona alu 
ai lea o ia ua noa o ia e ia. 6 Ona 
tago ai lea o le au ositaulaga sili i 
tupe, ua faapea ane, “E sa ona tuu 
ia mea i le tuugaoloa o le malu- 
malu, aua o le tau o le toto.” 7 Ua 
latou filifili, ona faatau a'i lea o le 
fanua o le fai ipu omea, e tatanu ai 
tagata ese. 8 O le mea lea ua igoa 
ai lea fanua, O le fanua o le toto, 
ua 00 lava i nei ona po. 9 Ona tau- 
nuu ai lea o le upu a le perofeta o 
Ieremia, ua faapea mai, Ua latou 
tago î tupe e tolugafulu, o le tau 
lea o le na faatatauina, na faata- 

tauina e nisi o le fanauga a Isa- 
raelu; 10 ona latou faatau a‘i lea 
o le fanua o le fai ipu omea, e pei 
ona fetalai mai ai ia te au o le Alii. 

11 Ua tu Iesu i luma o le alii 
pule; one. fesili mai ai lea o le alii 
ia te ia, ''O oe ea o le tupu o ta- 
gata lutaia?” Ona fetalai atu ai 
lea o Iesu ia te ia, “O lea lava.” 
12 Ua momoli ia te ia e le au osi- 
taulaga sili ma toeaina, a ua leai 
sana tali. 13 Ona fai mai ai lea o 
Pilato ia te ia, “Ua e le faalogo ea 
i le tele o mea ua latou molimau 
mai ai ia te oe?” 14 A ua le tali atu 
ia ia te 12 i se upu e tasi; ona matuā 
ofo ai lea o le alii pule. 

15 Ua masani le alii pule e tatala 
atu i lea tausamiga ma lea tausa- 
miga i le motu o tagata se tasi ta- 
gata ua noanoatia, O le ua latou 
loto i ai. 16 O ona po ia sa i ai ia te i 
latou le tagata ua noanoatia ua logo- 
logoa, e igoa ia Parapa. 17 O lea na 
fai atu ai Pilato ia te i latou, ina 
ua potopoto i latou, “Po o ai tou 
le loto i ai ou te tatalaina atu ia te 
outou? O Parapa ea? Po o Iesu le 
ua igoa ia Keriso?” 18 Aua ua na 
iloa o le mataua ua latou tuuina atu 
ai o ia. 19 Ua tietie O ia i le nofoa 
faamasino, ona sau ai lea o le feau 
mai lana ava, ua faapea mai, “Nefi 
e mao i lea tagata amiotonu; aua 
na ou matuā tigaina analeila i le 
miti ia te ia. 20 A ua faaoso e le au 
ositaulaga sili ma toeaina i le motu 
O tagata ia latou fai atu, o Parapa, 
a ia fasiotia Iesu. 21 Ona toe fai 
atu ai lea o le alii pule ia te i latou, 
“O ai so laua tou te loto i ai ou 


te tatalaina atu ia te outou?” Ona 
latou fai mai ai lea, “O Parapa.” 
22 Ona fai atu ai lea o Pilato ia 
te i latou, “Se a foi le mea ou te 
faia ia Iesu o le ua igoa ia Keriso?” 
Ona fai mai ai lea o i latou uma ia 
te ia, “la faasatauroina ia.” 23 A 
ua fai atu le alii, “Pe se a foi se 
leaga ua ia faia?” A ua atili ai ona 
alalaga i latou, ua faapea mai, “la 
faasatauroina ia.” 24 Ua iloa e 
Pilato, ua le aoga lana upu, a e 
atili ai le vavad, ona tago ai lea o 
ia i le vai, ua fafano ai ona lima i 
luma o le motu o tagata, ua faapea 
atu, “Ou te mama a'u i le toto o 
lenei tagata; faitalia lava outou.” 
25 Ona tali mai ai lea o le nuu uma, 
“Ia i luga ia i matou, ma a matou 
fanau lona toto.” 26 Ona tatalaina 
atu ai lea e ia o Parapa ia te i la- 
tou, a ua sasaina e ia o Iesu, ma 
tuuina atu o ia ia faasatauroina. 

27 Ua taʻitaʻiina Iesu e le ʻau 
a le alii pule i le maota o le alii, ona 
latou faapotopotoina ai lea ia te ia o 
le ʻau uma. 28 Ua latou toeseina 
ona ofu, ona latou faaofuina ai lea 
o ia i le ofu mūmū. 29 Ua latou 
taataai foi laau tuitui ua fai aʻi le 
pale, ona latou faaee ai lea i lona 
ao, ua tuu foi le u i lona aao tau- 
matau; ona latou tootuli ai lea i 
ona luma, ua faatauemu mai ia te 
ia, ua faapea mai, “Talofa, le tupu 
o tagata Iutaia !” 30 Ua feanu i la- 
tou ia te ia, ona latou tago ai lea i le 
u, ma ta i lona ao. 31 Ua uma ona 
latou faatauemu mai ia te ia, ona 
latou tatala ese lea o le ofu, ma 
faaofu ia te ia i ona lava ofu; ona 

latou ta‘ita‘i atu ai lea ia te ia ia 
faasatauroina. 

32 Ua latou o atu, ona iloa ai lea 
e i latou o le tagata Kurene, e igoa 
ia Simona, ua latou faatauanau ia 
te ia ia ave lona satauro. 33 Ua 
latou 00 atu i le mea ua igoa ia 
Kolokota, o lona uiga, O le mea o i 
ai le ulupoo; 34 ona latou avatu 
lea ia te ia le uaina ua fefiloi ma le 
laau oona, ia inu ai; ua tofotofo e 
ia, a ua le mafai ona inu ai. 35 Ua 
latou faasatauro ia te ia, ona tufa- 
tufa ai lea e i latou o ona ofu, ua 
latou fai ai le vili. 36 Ua latou 
nonofo i lea mea ua leoleo ia 
te ia. 37 Ua latou tuu foi i luga 
ae o lona ao le tusi i le mea na 
molia ai o ia, O IESU LENEI, O 
LE TUPU O TAGATA IUTAIA. 
38 Ona latou faasatauro lea faatasi 
ma ia tagata fao mea e toalua, o le 
tasi i le itu taumatau, ma le tasi i 
le itu tauagavale. 39 Ua faifai ia te 
ia o e na ui ane, ma lialiai o latou 
ulu, 40 ua faapea mai, “O oe na, 
o lē lepeti i le malumalu, ma toe 
faia i aso e tolu, ina faaola ia oe ia 
te oe. Afai o oe le Alo o le Atua, 
ina alu ifo ia i le satauro.” 41 Ua 
faapea foi ona faatauemu o le au 
ositaulaga sili, ma le au tusiupu, 
ma toeaina, ua faapea ane, 42 “Na 
ia faaolaina isi tagata, e le mafaia 
e ia ona faaola ia te ia. O le 
Tupu o Isaraelu o ia, ina alu ifo 
nei lava o ia i le satauro, ona tatou 
faatuatua ai lea ia te ia. 43 Na faa- 
tuatua ia i le Atua, ina laveai mai 
nei o ia ia te ia, afai e finagalo o ia 
ia te ia; aua na ia fai mai, O aʻu o le 


Atalii o le Atua.” 44 Ua faapea foi 
ona tauemu ia te ia o tagata fao mea 
ua faasatauroina ma ia. 

45 Ua afua mai i le tutonu o le la, 
ua pogisa uma ai le nuu, ua oo 
lava i le itula e tolu. 46 Ua lata i 
le itula e tolu, ona alaga ai lea o 
Iesu ma le leo tele, ua faapea atu, 
“Eli, Eli, lama sapatani?” O lona 
uiga lenei, “Lo'u Atua e, lo‘u 
Atua e, se a le mea ua e tuulafoai 
mai ai aʻu?” 47 Ua faalogo ai nisi 
o e na tutu mai, ona latou faapea 
atu ai lea, “Ua valaau atu lenei ta- 
gata ia Elia.” 48 Ona momo'e loa 
ai lea o so latou, ua tago i le omo- 
mi, ua fufui ai i le vineka, ma tuu i 
luga i le pito laau, ua faainu ia te ia. 
49 A ua faapea ane i latou uma, 
“Tuu ai pea ia, seʻi tatou iloa 
pe sau Elia na te faaolaina o ia.” 
50 Ua toe alaga Iesu ma le leo tele, 
ona tuuina atu ai lea e ia o lona 
agaga. 

51 Faauta foi, ua saeluaina le 
ie puipui o le malumalu, ua amata 
ifo i luga, ua oo i lalo; ua luluina 
foi le eleele, ua mavaevae foi papa; 
52 ua avanoa foi tuugamau, ua toc 
tutu mai foi tino o tagata paia e 
toatele na momoe, 53 na mavae foi 
lona toe tu mai, ona latou o mai 
ai lea nai tuugamau, ma latou o 
atu i le aai paia, ua iloa i latou e 
tagata e toatele. 54 O le ta'itai 
foi o le toaselau, ma e na leoleo ia 
Iesu faatasi ma ia, na latou iloa le 
mafuie ma mea na faia, ona latou 
matua matatau ai lea, ua faapea ane, 
“E moni, o le Alo lava lenei o le 
Atua.” 

55 Sa i ai foi fafine e toatele na 
vaavaai mamao mai, o i latou ia na 
mulimuli mai ia Iesu mai Kalilaia, 
ma auauna mai ia te ia; 56 sa i ai ia 
te i latou o Maria le Makatala, ma 
Maria le tina o Iakopo ma Iosefa, 
o le tina foi o atalii 0 Sepetaio. 

57 Ua 00 i le afiafi, ona sau ai lea 
o le tasi tagata mauoa, o le Arima- 
taia, e igoa ia Iosefa, o ia foi o le 
soo o Iesu; 58 ua alu atu o ia ia 
Pilato, ua faanoi atu ai i le tino o 
Iesu. Ona fai atu ai lea o Pilato 
ia tuu ane le tino. 59 Ua ave e losefa 
le tino, ona aui ai lea i le je lino e 
mamá. 60 Ua tuu ai i lona tuu- 
gamau fou na foa i le papa; ua fuli 
atu e ia le maa tele i le gutu o le 
tuugamau, ona alu ai lea o ia. 
61 Sa i ai Maria le Makatala, ma le 
isi Maria, sa la nonofo feagai ma le 
tuugamau. 

62 O le taeao, o le aso lea e 
tuaoi ma le aso o le sauniga, ua 
faapotopoto atu ai ia Pilato le au 
ositaulaga sili ma le au faresaio, 63 
ua faapea atu, “Le alii e, ua matou 
manatua, na fai mai lena tagata 
pepelo, ina o ola mai o ia, A mavae 
aso e tolu ou te toe tu mai ai. 
64 O lenei, ia e fetalai ane, ia faa- 
mauina le tuugamau seia 00 i le aso 
tolu, ina neʻi o atu ona soo i le po, 
ma gaoi ia te ia, ma latou fai atu i 
le nuu, Ua toe tu mai ia nai e ua 
oti; ona sili ai lea o le pepelo e 
mulimuli i le na muamua.” 65 Ona 
fai ane ai lea o Pilato ia te i latou, 
“Ua ia te outou leoleo, ina o 
ia, faitalia lava outou ona faamau 
ai.” 66 Ona latou o ai lea, ua faa- 


mauina le tuugamau, ua faamau- 
faailoga i le maa, ma tuu ai tagata 
e leoleo. 


O le toe tu mai o Iesu 


) Ua mavae le sapati, ua tafa 

ata O le uluai aso o le vaisa- 
pati, ona o atu ai lea o Maria le 
Makatala, ma le isi Maria e asiasi 
i le tuugamau. 2 Faauta foi, ua to 
le mafuie tele; aua na alu ifo le 
agelu a le Alii mai le lagi, ua alu 
atu, ma fuli ese le maa ma tietie 
i ona luga. 3 E pei o le uila lona 
tino mai, ma ona ofu ua sinasina 
pei o le kiona; 4 ua tetemu foi i le 
matatau ia te ia o e na leoleo, ua 
liua i latou e pei o tagata oti. 5 Ona 
fai atu ai lea o le agelu i fafine, ua 
faapea atu, “Aua lua te matatau; 
aua ua ou iloa ua oulua sailia mai 
Iesu na faasatauroina. 6 E le o 
iinei o ia; aua ua toe tu mai o ia, 
pei ona fetalai atu ai o ia. O mai, 
ina matamata i le mea na tuu ai o 
ia. 7 Ina o atu ia ia vave, lua te taʻu 
atu i ona soo, ua toe tu mai o ia nai 
e ua oti; faauta foi, e muamua atu 
ia ia te outou i Kalilaia; tou te iloa 
ai o ia i lea mea; faauta, ua ou fai 
atu ia te oulua.” 8 Ona la vave o ai 
lea nai le tuugamau ma le fefe ma 
le fiafia tele; ua la taufetuli e tatu 
atu ai i ona soo. 9 Faauta foi, ua 
fetaiai Iesu ma i laua, ua faapea 
atu, “Si oʻu alofa.” Ona la o mai ai 
lea ua fetagofi i ona vae, ma ifo mai 
la te la. 10 Ona fetalai atu ai lea o 
Iesu ia te i laua, “Aua lua te ma- 
tatau; ina o atu ia, lua te taʻu atu i 

oʻu uso, ina ia latou o atu i Kali- 
laia, latou te iloa mai ai aʻu. 

11 Ua la o; faauta, ua o atu i le 
aai nisi o e na leoleo, ua taʻu atu 
i le au ositaulaga sili mea uma ua 
faia. 12 Ona latou faapotopoto ai 
lea faatasi ma toeaina, ua latou 
filifili, ona avatu ai lea o tupe e tele 
i le “au, 13 ua faapea atu, “Ia ou- 
tou ta‘uta‘u atu, Na o mai ona soo i 
le po ua gaoi ia te ia, a o matou 
momoe. 14 Afai e faalogo i ai le 
alii pule, matou te faaoleole atu ia 
te ia, ma faasao ia te outou.” 
15 Ona latou talia lea o tupe, ma 
latou faia e pei ona aʻoaʻoina ai o i 
latou; ua salalau foi lea tala i tagata 
Iutaia ua oo mai lava i nei ona po. 


16 Ona o atu ai lea o le au soo 
e toasefulu ma le toatasi i Kalilaia, 
i le mauga na poloai atu ai Iesu ia 
te i latou. 17 Ua latou iloa o ia, 
ona latou ifo mai ai lea ia te ia; a 
ua masalosalo nisi. 18 Ona maliu 
ane ai lea o Iesu, ua fetalai atu ia 
te i latou, “Ua tuuina mai ia te au 
le pule uma lava i le lagi ma le 
lalolagi. 19 O lenei, ia outou o atu 
e fai nuu uma lava ma soo, ma 
papatiso atu ia te i latou i le suafa 
o le Tama, ma le Atalii, ma le 
Agaga Paia; 20 ia outou aʻoaʻo atu 
ia te i latou ia tausi i mea uma ua 
ou fai atu ai ia te outou; faauta foi, 
ou te ia te outou i aso uma lava, e 
00 lava i le gataaga o le lalolagi.” 


O LE EVAGELIA 
A 


MAREKO 


O Ioane le papatiso, ma le papa- 
tisotna o Iesu 


O le amataga o le tala lelei 
ia Iesu Keriso o le Alo o le 
Atua. 

2 E pei ona tusia ile tusi a Isaia 
le perofeta, Faauta, ou te auina atu 
laʻu sãvali e muamua atu i ou luma, 
na te teuteua lou ala. 3 O le leo o le 
ua alaga i le vao, Ina teuteu ia outou 
le ala o le Alii, ia faasasao ona ala. 
4 Ua oo mai Ioane le papatiso i le 


vao, ma talaʻi atu ai le papatisoga 
o le salamo ina ia faamagaloina aga- 
sala. 5 Ua o atu foi le nuu uma o 
Iutaia ia te ia, atoa ma tagata o 
Ierusalema, ma ua papatisoina i 
latou uma e ia i le vaitafe o 
Ioritana, ua taʻu atu a latou agasala. 
6 Ua ofu Ioane i le fulufulu 
kamela, ma le fusi paʻu i lona 
sulugātiti; a o ana mea e “ai o sé 
akerise ma le meli vao ia. 7 Ua 
tala atu ia, ua faapea atu, “O loo 
mulimuli mai le tasi, e silisili o ia 

ia te au, ou te le aoga a'u e punou 
ifo ma tatala le nonoa o ona seevae. 
8 O aʻu nei, ua ou papatiso atu ia 
te outou i le vai; a o ia, na te 
papatisoina outou i le Agaga Paia.” 

9 O ona po ia ua maliu atu ai 
Iesu mai Nasareta o i Kalilaia, ua 
papatisoina foi o ia e loane i 
Ioritana. 10 Ua maliu ae o ia nai 
le vai, ona iloa loa lea e ia o le lagi 
ua masae, ma le Agaga ua afio ifo i 
ona luga, e peiseai se lupe. 11 Ua 
oo mai foi le siufofoga mai le lagi, 
ua faapea mai, “O lo‘u Atalii pele 
oe, ou te fiafia ia te oe.” 12 Ona 
avea loa ai lea o ia e le Agaga i le 
vao. 13 Sa iai foi o ia i le vao i po 
e fagafulu, ua faaosoosoina e Sa- 
tani; sa i ai ma manu feai, sa 
auauna foi agelu ia te ia. 

14 Ua tuuina atu loane i le fale 
puipui, ona maliu atu lea o Iesu i 
Kalilaia, ua tala‘i atu ai le tala lelei 
i le Atua, ua faapea atu, 15 “Ua 
00 mai ona po, ua latalata mai le 
malo o le Atua; ina salamo ia, ma 
faatuatua i le tala lelei.” 

16 Ua savali ane o ia e latalata 
ane i le vai o Kalilaia, ona silafia 
lea e ia o Simona ma Aneterea 
lóna uso, ua la lafo le upega i le vai; 
aua o tagata fai faiva i laua. 17 Ona 
fetalai atu lea o Iesu ia te i laua, 
“Ina mulimuli mai ia ia te au, ou 
te faia ovlua ma fai faiva i tagata.” 
18 Ona la tuua loa lea o la upega, a 
e mulimuli atu ia te ia. 19 Ua 
tuanai atu teisi lea mea, ona silafia 
lea e ia o Iakopo le atalii o Sepetaio 
ma loane lona uso, ua i le vaa, ua 
fai masae o latou upega. 20 Ua 


valaau atu loa o ia ia te i laua; ona 
la tuua lea o lo la tama o Sepetaio i 
le vaa faatasi ma auauna, ua la 
mulimuli atu ia te ia. 

21 Ua o foi i latou i Kapana- 
umi; ona maliu atu loa lea o ia i le 
sunako i le sapati, ua aʻoaʻo ai. 
22 Ua matua ofo foi i latou i lana 
a‘oa‘oga; aua ua ia aʻoaʻo ia te i 
latou e faapei o se ua i ai le pule, a e 
le pei o le au tusiupu. 23 Sa i ai foi 
i lo latou sunako le tagata ua i ai le 
agaga leaga; ua alaga foi o ia, 24 
“Aue, Iesu e le Nasareta! Se a lau 
na ia te i matou? Ua e maliu mai 
ea ia fanoia i matou? Ua ou iloa oe, 
o le Paia oe o le Atua.” 25 Ona 
vavao atu lea o Iesu ia te ia, ua 
faapea atu, “Ina faalologo ia, ma 
e alu i fafo nai ia te ia.” 26 Ona 
faataafiti lea o le agaga leaga ia te 
ia, ua alaga foi ma le leo tele, ona 
alu lea o ia i fafo nai ia te ia. 27 Ona 
taufaiofo ai lea o i latou uma, ua 
latou fesili ai le tasi i le tasi, “Pe 
se a lenei? Se a foi lenei a‘oa‘oga 
fou? Aua ua pule o ia i agaga 
leaga, ma fetalai atu i ai, ona latou 
faalogo lava lea ia te ia.” 28 Ona 
logo atu loa lea o le tala ia te ia i le 
nuu uma o Kalilaia. 

29 Ua latou ulufafo i le sunako, 
ona o atu loa lea i le fale o Simona 
ma Aneterea, ua O faatasi ma 
lakopo ma loane. 30 Sa taoto ai 
foi le tina o le avā a Simona i le 
mai vevela; ona latou ta'uina 
atu loa lea o ia ia te ia. 31 Ona s6s0 
atu lea o ia ia te ia, ua tago ifo i 
lona lima, ua faatu ia te ia i luga; 
ona mavae loa lea o lona mai 

vevela, ona auauna lea o ia ia te i | alu, ina faaali oe ile ositaulaga; ma 


latou. 

32 Ua oo i le afiafi i le goto o le 
la, ona latou au mai lea ia te ia o e 
mamai uma, atoa ma e ua ului- 
tinoina e temoni. 33 Ua potopoto 
uma ane foi le aai i le faitotoa. 
34 Ona ia faamaloloina lea o tagata 
e toatele na mamai i maú eseese, ua 
ia tulia foi temoni e toatele, ua ia le 
tuu atu foi i temoni e tautala, aua 
ua latou iloa o la. 

35 O le taeao ua ala po ai o ia, 
ona ulufafo lea o ia ma maliu atu 1 
le mea tuufua, ma talotalo ai. 
36 Ua mulimuli atu foi ia te ia o 
Simona ma i latou sa ia te ia. 
37 Ua latou maua o ia, ona latou fai 
mai lea ia te ia, “O loo saili tagata 
uma ia te ce.” 38 Ona fetalai atu 
lea o ia ia te i latou, “Ina tatou 0 
atu ia i aai e latalata mai, ia ou 
tala‘i atu i ai le tala lelei, aua o le 
mea lea na ou sau ai.” 39 Ua ia 
tala‘i foi i o latou sunako i Kalilaia 
uma, ma tutuli temoni. 40 Ua sau 
le lepela ia te ia, ua aioi ia te ia, ma 
tootuli ia te ia, ma ua faapea mai, 
“Afai ua e finagalo i ai, e te mafaia 
ona faamamá ia te au.” 41 Ona 
mutimuti vale lea o le alofa o Iesu 
ia te la, ua aapa atu lona aao, ua 
pai atu ia te ia, ma fetalai atu ia 
te ia, “Ou te loto i ai, ina mama ia 
oe.” 42 Ua fetalai atu o ia, ona tea 
loa lea o le maʻi lepela ia te ia, ona 
mami ai lea o ia. 43 Ona matua 
vavao atu lea o ia ia te ia, ma 
tuuina atu loa ia te ia e alu. 44 Ua 
faapea atu foi ia te ia, “Ia oe, neʻi e 
ta'u atu sina tala i se tasi; a ia € 


avane o mea na poloai ai Mose mo 
lou faamamáina, e fai ma faa- 
maoniga ia i latou.” 45 A ua alu atu 
ia, ona matuā tala‘i atu lea ma 
faasalalau le tala, o lea e lei toe 
mafai ai o ia ona maliu faaali i le 
aai; a ua nofonofo i mea tuufua, 
ua latou o ane foi ia te ia mai itu 
uma. 


Ua faamaloloina le supa; ua va- 
laauia Levis o mea e le sa i le 
sapati 


Ua mavae isi aso, ona toe maliu 

atu lea o ia i Kapanaumi; ua 
ave foi le logo ua i ai o ia i le fale. 
2 Ona potopoto loa mai lea o tagata 
e toatele, ua le toe ofi, ua le ofi lava 
i se mea e latalata i le faitotoa, ona 
folafola atu lea e ia le upu ia te i 
latou. 3 A ua O mai nisi ia te la, ua 
au mai le tagata supa, o loo fataina 
mai e le toafa. 4 Ua le mafai foi i 
latou ona faalatalata atu ia te ia, auā 
le motu o tagata, ona latou tata- 
la lea o le ufi o le fale sa i ai o ia, 
ua faasosofa 1 ai, ona latou tuutuu 
ifo ai lea o le moega o taoto ai le 
supa. 5 Ua silafia e lesu lo latou 
faatuatua, Ona fetalai atu lea o ia i 
le supa, “Lo'u atalii e, ua faa- 
magaloina au agasala.” 6 Sa 
nonofo mai ai nisi o le au tusiupu, 
sa manatunatu ifo i o latou loto, 
7 “Se a le mea ua tautala ai faapea 
lenei tagata? Ua faifai i le Atua. E 
mafaia ea ia te ai ona faamagaloina 
o agasala, ua na o le toatasi: o le 
Atua lea?” 8 Ua silafia loa e Iesu i 
lona finagalo ua faapea ona latou 

manatunatu i O latou loto, ona 
fetalai atu ai lea o ia ia te i latou, 
“Se a le mea ua outou manatunatu 
ai ia mea i o outou loto? 9 Po o le 
fea e faigofie? Po o le fai atui le 
supa, Ua faamagaloina au agasala; 
po o le fai atu, Ina tulai ia, ma ave 
lou moega, ma savali? 10 A e peitai 
ina ia outou iloa o i ai i le Atalii o 
le tagata i le lalolagi le pule e faa- 
magalo ai agasala,—ua fetalai ane 
ia 1 le supa,—11 Ou te fai atu ia te 
oe, Ina tulai ia, ina ave lou moega, 
ma alu atu i lou fale.” 12 Ona tulai 
loa lea o ia, ua ave foi lona moega, 
ma savali ane i Juma o i latou uma. 
Ona ofo tele ai lea o i latou uma, 
ma vivii atu i le Atua, ua faapea, 
“Ua tatou le iloa mai anamua se 
mea faapena.” 

13 Ua toe maliu ane o ia e 
latalata ane i le vai, ona o mai lea 
o le motu o tagata uma ia te ia, 
ona a'oa'o atu lea o ia ia te i latou. 
14 Ua rnaliu ane o ia, ona silafia 
lea e ia 0 Levi o le atalii o Alefaio, 
ua nofo i le fale e tali ai lafoga, ona 
fetalai atu lea o ia, “Mulimuli 
mai ia ia te au.” Ona tulai lea o ia, 
ua mulimuli atu ia te ia. 

15 Ua taoto o ia i lona fale e 
taumafa, e toatele foi tagata ao 
lafoga ma e agasala ua taooto e aai 
faatasi :ma lesu ma ona soo; aua 
e toatele i latou, ua latou mulimuli 
atu foi ia te ia. 16 Ua iloa e le au 
tusiupu ma le au faresaio o ia o loo 
taumafa faatasi ma tagata ao lafoga 
ma tagata agasala, ona latou fai atu 
lea i ona soo, “Se a le mea e “ai 
ai o ia ma inu faatasi ma tagata ao 


lafoga ma e ua agasala?” 17 Ua 
lagona e Iesu, ona fetalai atu lea o 
ia ia te i latou, “E le aoga le fomai i 
e malolo, na 0 e mamai; ua ou le 
sau e valaau i e amiotonu, aoe 
agasala.” 

18 Sa anapopogi le au soo o 
loane, ma soo o le au faresaio; o le 
mea lea ua latou o mai ai, ma fai 
mai ia te ia, “Se a le mea e anapo- 
pogi ai le au soo o Ioane ma soo o 
le au faresaio, a o ou soo e le ana- 
popogi i latou?” 19 Ona fetalai atu 
lea o Iesu ia te i latou, “Pe mafai ea 
aumea a le faatoafaiava ona anapo- 
pogi ina o ia te i latou le faatoa- 
faiava? Latou te le mafai ona 
anapopogi i ona aso o ia te i latou 
le faatoafaiava. 20 A e 00 i ona po e 
aveeseina ai le faatoafaiava ia te i 
latou, ona latou anapopogi ai lea 
i na ona aso. 21 E leai foi se tasi 
na te fonoa le matua ofu i le ie 
fou; a faapea, e masae le matuā ofu 
i le fono fou, ona atili ai lea ona 
masae. 22 E le utufia foi e se tasi le 
uaina fou i fagu pa‘u tuai; a faa- 
pea, e papà ai fagu pa‘u i le uaina 
fou, ona masaa lea o le uaina, e 
máumau foi fagu pa‘u; a e peitai 
o le uaina fou e tatau i ai fagu pa'u 
fou.” 

23 Ua ui ane o ia i le sapati i 
tosaito, ona ooti fano lea o ona 
soo i “au saito. 24 Ora fai atu lea o 
le au faresaio ia te ia, “Faauta, 
se a le mea latou te fai ai le mea 
e sa ona fai i le sapati?” 25 Ona 
fetalai atu lea o ia ia te i latou, “Ua 
outou le faitauina ea le mea na faia 
e Tavita, ina ua leai ni ana mea, ua 

fia “ai foi o ia atoa ma 1 latou sa ia 
te la: 26 ua ulu atu o ia ile fale o le 
Atua i ona po o Aviata le ositau- 
laga sili, ua ia “ai foi areto e 
laulauina i luma, ma avane i e sa 
ia te ja? O mea e sa ona “ai ai o se 
tasi, na O le au ositaulaga lava. 27 
Ua ia fetalai atu foi ia te i latou, 
Ua faia le sapati mo tagata, a ua 
le faia tagata mo le sapati. 28 Lenei 
la, o le Atalii o le tagata, o le alii 
lava lea o le sapati.” 


O le lima gase ma nisi mai ua 
faamaloloina; o le tofia o le au 
aposetolo 


Ua toe ulu atu o ia i le sunako, 

sa i ai foi le tagata ua gase 
lona lima. 2 Ona latou lamalama 
lea ia te ia, pe na te faamaloloina 
o ia i le sapati, ina ia latou molia o 
ia. 3 Ua fetalai atu ia i le tagata ua 
gase lona lima, “Ina tulai mai ia i 
totonu.” 4 Ona fetalai atu lea o ia 
ia te i latou, “Pe sa ea le agalelei 
i le sapati, po o le agaleaga; o le 
faaola, po o le fasioti?” A ua latou 
faalologo. 5 Ua ia silasila solo ia te i 
latou ma le toasa, ina ua tiga 0 
lona finagalo, aua o latou loto ua 
maaa, ona fetalai atu lea o ia i le 
tagata, “Ina faaloaloa ia lou lima.” 
Ona faaloaloa ai lea e ia, ona toe 
lelei ai lea o lona lima. 6 Ona o i 
fafo lea o le au faresaio, ua taupule- 
pule loa i latou ma le au Herotiano 
ia te ia, ina ia latou fasioti ia te ia. 
7 A o Iesu, ua maliu atu o ia ma 
ona soo e latalata ane i le vai; ua 
mulimuli atu foi ia te ia le motu o 


tagata e toatele mai Kalilaia, ma 
Iutaia, 8 ma Ierusalema, atoa ma 
Itumaia, ma tala atu o Ioritana, 
atoa ma i latou mai le itu o Turo 
ma Saitonu, e toatele lava ua o mai 
ia te ia, ina ua latou faalogo i ia 
mea sa faia e ia. 9 Ua fetalai atu 
foi o ia i ona soo ia faatali mai se 
vaa laitiiti ia te ia, aua o le motu o 
tagata ina neʻi fetaomi mai i latou 
ia te ja. IO Aua e toatele na ia 
faamaloloina, o lea ua fetaomi mai 
ai ia te ia e na maua e maʻi tiga, 
ina ia latou papai mai ia te ia. 11 
O agaga leaga foi, ua latou iloa 
mai o ia, ona faapauu lea o i latou 
i ona luma, ma latou alalaga, “O 
oe lava o le Alo o le Atua.” 12 A 
ua matuā vavao atu o ia ia te i 
latou, aua neʻi latou faaalia o ia. 

13 Ua maliu ae o ia i le mauga, 
ona valaau atu lea o ia i e ua ia 
finagalo i ai; ona latou o mai lea ia 
te ia. 14 Ona tofia lea e ia le toa- 
tinoagafulu ma le toalua, ina ia 
latou faatasi ma ia, ina ia aauina 
atu foi i latou e tala‘i le tala lelei; 
15 ina ia tuuina atu foi le pule ia te 
i latou, latou te tutuli ai temoni. 
16 Na ia tofia le toatinoagafulu 
ma le toalua: o Simona le na ia 
faaigoa ia Peteru; 17 ma Takopo 
le atalii o Sepetaio, ma Ioane le 
uso o Iakopo; ua ia faaigoa foi ia 
te i laua o Poaneki, o lona uiga, O 
tagata faititili; 18 ma Aneterea, ma 
Filipo, ma Patolomaio, ma Mataio, 
ma Toma, ma lakopo le atalii o 
Alefaio, ma Tataio, ma Simona o 
le Kanana, 19 ma luta le Sekara, o 
le na faalataina o ia. 

20 Ua o atu i latou i le fale; ona 
toe potopoto mai lea o le motu o 
tagata, ua le mafai ai i latou ona 
aai. 21 Ua faalogo ai lona aiga, ona 
latou o atu ai lea e pue ia te ia; 
auá na latou faapea ane, “Ua valea 
o ia.” 22 A o le au tusiupu e na o 
ifo mai Ierusalema, ua faapea ane 
i latou, “O ia te ia Pelesepulo, o le 
alii foi o temoni, e tuli ai e ia o 
temoni.” 23 Ua valaau atu ia ia te 
i latou, ona fetalai atu lea ia te i 
latou i faataoto, “E mafai faa- 
pefea e Satani ona tulia o Satani? 
24 Afai foi e fevaevaeai se malo, e le 
mafai ona tumau o lena malo. 25 
Afai foi e fevaevaeai se aiga, e le 
mafai ona tumau o lena aiga. 26 
Afai foi e tetee atu Satani ia te ia 
lava, ma fevaevaeai o ia, ona le 
mafai ai lca ona tumau o ia, a € 
oo i lona iuga. 27 E leai se na te 
mafaia ona ulu atu i le fale o le 
tagata malosi, ma vete ana mea, 
seia lua'i noanoatia le tagata ma- 
losi, i le vete ai lona fale. 

28 “E moni, ou te fai atu ia te 
outou, E faamagaloina agasala 
uma a tagata, atoa ma upu faifai 
uma latou te faifai ai; 29 a o lē 
faifai i le Agaga Paia, e le faa- 
magaloina o ia, a le tu a le tu lava; 
ac peitai e nofo sala o ia i le agasala 
faavavau”: 30 aua na latou fai 
mai, “O ia te ia le agaga leaga.” 

31 Ona o mai ai lea o lona tina 
ma ona uso, ua tutù i fafo, ma 
feau atu ia te ia, ma valaau atu 
ia te ia. 32 Ua nonofo vagavagai 
ia te ia le motu o tagata, ua latou 
fai ane foi ia te ia, “Faauta, o lou 


tina ma ou uso o i fafó, o saili ia te 
oe.” 33 Ona tali atu lea o ia ia te i 
latou, “O ai ea loʻu tina? O ai foi 
oʻu uso? 34 Ona silasila solo ai lea 
o ia i e nonofo vagavagai ia te 
ia, ua faapea atu, “Faauta i loʻu 
tina ma oʻu uso! 35 Aua o lē faia le 
finagalo o le Atua o lo'u uso lea, ma 
loʻu tuafafine, ma loʻu tina.” 


O faataoto i le tagata lulu saito, ma 
le fua o le sinapi 

Ua toe amata o ia ona aʻoaʻo 

atu e latalata i le vai, ua 
potopoto mai ai ia te ia le motu 
o tagata e toatele; o le mea lea na 
maliu ae ai o ia i le vaa, ua nofo 
ai i le vai; a o le motu o tagata 
uma sa i le auvai i latou. 2 E tele 
mea ua ia aʻoaʻo atu ai ia te i latou 
i faataoto, ua faapea atu foi o ia 
ina ua aʻoaʻo atu, 3 “Ina faa- 
logologo mai ia outou; faauta, o 
le tagata lulu saito, ua alu atu ia e 
lulu ai saito. 4 Ua ia lulu saito, 
ona paŭ lea isi i le auala, ona o ane 
lea o manu felelei, ua aai ai. 5 Ua 
paú foi isi i le mea papa, e itiiti 
lava le eleele sa j ai; ona tupu lise 
lea ia, auā o le eleele ina itiiti. 6 Ua 
alu ae le la, ua velasia ai, ona magu- 
magu ai lea, ona ua leai ni aa. 7 Ua 
paŭ foi isi i le vao tuitui, ua tutupu 
ae le vao tuitui, ona fetinaiir:a ai lea, 
e lei fua mai lava. 8 A ua paú isi i le 
eleele lelei, ua tutupu ae, ma tupu 
tele, ua fua mai, e taitolu sefulu i 
nisi, e taiono sefulu i nisi, a e 
taiselau i nisi. 9 Ua ja fetalai atu 
foi ia te i latou, O le ua i ai taliga e 
faalogo ai, ina faalogo mai ia o ia.” 

10 Ua toatasi ia, ona fesili ane 
lea ia te ia o e ua faatasi ma ia, 
atoa ma le toatinoagafulu ma le 
toalua i faataoto. 11 Ona fetalai 
atu lea o ia ia te i latou, “Ua foaiina 
atu ia te outou ina ia outou iloa 
le mea lilo o le malo o le Atua; 201 
latou o i tua, ua fai atu mea uma ia 
te i latou i faataoto; 12 ina ia latou 
le iloa i lo latou matuá vaai; ina ia 
latou le lagona foi i lo latou matuā 
faalogologo; ina neʻi liliuina i latou, 
ma faamagaloina a latou agasala.” 
13 Ua ia fetalai atu foi ia te i latou, 
“Tou te le iloa ea lenei faataoto? 
Pe faapefea foi ona outou iloa o 
faataoto uma? 14 O lē lulu saito, 
e lulu ia i le upu. 15 O i latou ia i le 
auala e luluina ai le upu; a latou 
faalogo ai, ona alu ane loa lea o 
Satani, ma aveeseina le upu na 
luluina i o latou loto. 16 E faapea 
foi i latou na luluina i le mea papa, 
o i latou ia ua faalogo i le upu, ona 
talia loa lea ma le fiafia. 17 A e 
peitai ua leai ni o latou aa, ua faa- 
letumau i latou; pe a tupu le 
puapuaga, po o le saua ona o le 
upu, ona latou tausuai loa lea. 18 
O 1 latou foi sa luluina i le vao tui- 
tui, O i latou ia e na faalogo i le 
upu, 19 a o le loto popole i mea a 
lenei lalolagi, ma le pepelo o le oa, 
ma le tu‘inanau i nisi mea, ua oo 
atu i totonu O le loto, ua fetinaiina 
ai le upu, ona le fua mai lava lea. 
20 A o i latou na luluina i le eleele 
lelei, o i latou ia e na faalogo i le 
upu, ma latou talia, ma fua mai e 
taitolugafulu i nisi, e taiono sefulu i 
nisi, e taiselau foi i nisi.” 


21 Ua fetalai atu foi o ia ia te 
i latou, “E au mai na ea se moli ina 
ia tuuina i lalo o le mea e fua aʻi 
saito, po o i lalo o le moega? E le 
faatuina ea i luga o le tuugamoli? 
22 Auā e leai se mea lilo e le faaalia ; 
e leai foi se mea e natia, a e iu ina 
faailoa lava. 23 O le ua i ai taliga e 
faalogo ai, ina faalogo mai ia o ia.” 
24 Ua ia fetalai atu foi ia te i latou, 
“Ia outou i mea tou te faalogo i ai; 
o le fua tou te fua atu ai, e toe 
fuaina mai ai ia te outou; e 
faaopoopoina ia te outou. 25 Auā 
o le ua i ai mea, e avatua pea ia te 
ia; a o le ua leai ni ana mea, e 
aveeseina le mea ua ia te ia.” 

26 Ua ia fetalai atu foi, “O le 
malo o le Atua ua faapei o le 
tagata ua na luluina saito i le 
eleele. 27 Ua moe foi o ia i le 
po, ma ala i le ao; a ua totogo 
ae le saito, ma tutupu, ua na le 
iloa pe na faapefea ia; 28 aua ua 
tupu fua ia i le eleele; e muamua 
Gna lau, ona oo lea i lona fuga mai, 
mulimuli ane foi ua i ai saito matua. 
29 A afu le saito, ona selesele loa 
lea, auā ua oo i ona po e selesele ai.” 

30 Ua fetalai atu foi o ia, “Se a 
se mea tatou te faatusa i ai le malo 
o le Atua? Se a foi se faataoto 
tatou te faatusaina ai? 31 E tusa 
ia ma le fua o le sinapi; a totõina i le 
eleele, e sili ona laitiiti 1 fua uma e 
tutupu i le eleele. 32 Pe a totoina 
foi, ona tupu ae lea, ua avea foi ma 
laau tele, ua sili i laau uma e afu, ua 
fai foi ōna la tetele, e mafai ai 
manu felelei ona momoe i lalo o 
lona paolo.” 

33 Ua ia fetalai atu foi le upu 
ia te 1 latou i faataoto faapena e 
tele, e faatatau i mea ua mafai ona 
latou lagona. 34 Ua na o faataoto 
na ia fetalai atu ai ia te i latou; a e 
peitai na ia faamatalatalaina mea 
uma i ona soo i tua. 

35 O lea lava aso, ua oo i le 
afiafi, ona fetalai atu lea o ia ia tei 
latou, “Ina tatou o atu ia i le tasi 
itu.” 36 Ua latou tuua le motu o 
tagata, ua i le vaa o ia, ona latou 
avea loa lea o ia; ua faatasi foi ma ia 
isi vaa iti. 37 Ona to mai lea o le afa, 
o le matagi tele lava; ona fati mai 
ai lea o peau i totonu O le vaa, ua 
tumu ai. 38 A o ia sa i le taumuli, 
ua tofa i le aluga; ona latou fafagu 
lea ia te ia, ma fai mai ia te ia, “Le 
aʻoaʻo e, e te le manatu mai ea ia 
te i matou a fano?” 39 Ona tulai 
lea o ia, ma na vavao atu i le 
matagi, ua fetalai atu foi i le vai, 
“Faalologo ia, ina mala ia.” Ona 
mate lea o le matagi, i le ua matua 
mala. 40 Ona fetalai atu lea o ia ia 
te i latou, “Se a le mea tou te 
fefefe a. faapea? Se a le mea tou te 
le faatuatua mai ai?” 41 Ona 
matuā matatau lava lea o i latou, 
ma fetautalatalai i latou, “Po o ai 
lava lenei, ina ua usiusitai lava le 
matagi ma le vai ia te ia?” 


O le fanaega a temoni na uluitinoina 
ai le lafu puaa 

Ua 00 atu i latou i le tasi itu 

o le vai, i le laueleele o Katara. 

2 Ua inaliu atu ia nai le vaa, ona 

fetaiai loa lea ma ia o le tagata 


! Mata. 





mai tuugamau, ua ia te ia le agaga 
leaga, 3 sa mau o ia i tuugamau; e 
le mafai foi se tasi ona noanoatia 
o ia i maea uamea lava. 4 Aua ua 
atu lasi ona noanoatia o ia i mea e 
faamau ati vae, atoa ma maea 
uamea; a ua motumotusia e ia 0 
maea uamea, ua tu'ipalaina foi 
mea e faamau aʻi vae; e leai foi se 
na ia mafaia ona faalata ia te ia. 5 
Sa i ai pea lava o ia i tuugamau ma 
mauga i le po ma le ao; sa alaga, ma 
selei o ia ia te ia i maa. 6 Ua iloa 
mamao mai e ia o lesu, ona mo- 
mo'e mai lea, ma ifo ia te ia, 7 ua 
alaga mai foi o ia ma le leo tele, 
ua faapea mai, “Sea lau na ia te au 
nei, Iesu e, le Alo o le Atua silisili 
ese? Ou te fai atu ia te oe i le suafa 
o le Atua, ia e le faatiga mai ia 
te au.” 8 Aua na fetalai atu o ia ia 
te ia, “Alu ia i fafo i le tagata, o oe 
na, le agaga leaga.” 9 Ua fesili 
atu foi o ia ia te ia, “Po o ai lou 
igoa?” Ona tali mai lea o ia, ua 
faapea mai, “O lLekeono loʻu 
igoa; aua e toatele i matou.” 10 
Ua matuà aioi mai foi o ia ia te ia 
ina ia na le aueseina i latou i lea 
nuu. 11 Sa i ai foi le lafu puaa e 
tele, ua tataa e lata ane i mauga. 
12 Ua aioi mai foi temoni ia te ia, 
ua faapea mai, “la e aauina i 
matou i puaa, matou te uluitino 
ai.” 13 Ona tuu atu loa lea e Tesu 
ia te i latou. Ua o i fafo agaga leaga, 
ona latou uluitino lea i puaa; ona 
feosofi ifo ai lea o le lafu i le tofé i 
le vai, pe atoa le lua o afe i latou; 
ona malelemo ai lea i le vai. 

26:53. 

14 Ona sosola lea o e sa fagaina 
puaa, ma tala atu ai i le aai ma ona 
faoa aai; ona latou o mai lea e mata- 
mata i le mea ua faia. 15 Ua latou 
o mai foi ia Iesu, ma ua iloa o ia sa 
uluitinoina e temoni, sa i ai le 
lekeono, ua nofo i lalo o ia, ua ofu 
foi, ma ua atamai; ona latou 
matatau ai lea. 16 O e na iloa, ua 
latou faamatala atu ia te i latou le 
uiga o le mea na faia i le na 
ulutinoina, atoa ma puaa. 17 Ona 
latou aioi atu lea ia te ia ina ia maliu 
ese atu ia i lo latou nuu. 18 Ua 
maliu ae o ia i le vaa, ona aioi mai 
lea ia te ia o le na uluitinoina ina ia 
la faatasi ma ia. 19 A o Iesu ua le 
mafai, a ua fetalai atu ia te ia, 
“Alu atu ia oe i lou fale, i lou aiga, 
ma ia e ta‘u atu ia te i latou mea 
tetele ua faia e le Alii ia te oe, ma 
lona alofa ia te oe.” 20 Ua alu foi 
o ia, ma na tala‘i i Tekapoli o mea 
tetele ua faia e Iesu ia te ia; ona ofo 
ai lea o tagata uma. 

21 Ua toe foi atu Iesu i le vaa i 
le tasi itu, ona potopoto mai lea o 
le motu o tagata e toatele ¡a te ia, 
sa latalata ane o ia i le vai. 22 
Faauta foi, ua sau le tasi o e pule 
i le sunako, o Iairo lona igoa; ua na 
iloa o ia, ona faapaú ai lea i ona 
vae; 23 ua ia matuā aioi mai foi 
ia te ia, ua faapea mai, “O le a oti 
nei lava si o'u afafine, ina e maliu 
atu, ma ia e faaee ou aa0 i luga ia te 
ia e malolo ai, ona ola ai lea o ia.” 
24 Ona la maliu atu lea ma ia; ua 
mulimuli atu foi ia te ia le motu o 
tagata e toatele, ma latou fetaomi 
lava ia te ia. 


25 O le tasi fafine foi, ua ia te ia 
le puna toto i tausaga e sefulu ma le 
lua, 26 e tele foi mea na ia tiga ai i 
fomai e toatele, ua uma atu ai 
foi ana oloa, a e lei aoga lava ia te 
ia, a e peitai ua atili ai lona mai. 
27 Ua faalogo o ia ia Iesu, ona alu 
ane lea i ona tua, i totonu lava o le 
motu O tagata, ua pai ane i lona 
ofu; 28 aua ua faapea o ia, “Afai ou 
te pa‘i atu tau lava o ona ofu, ona 
ou malolo ai lea.” 29 Ona utu loa 
lea o lona puna toto; ona iloa lea e 
ia lona tino ua faamaloloina i lona 
maʻi tiga. 30 Ua silafia loa e Iesu i 
lona lava finagalo, ua alu atu le 
mana nai ia te ia, ona faliu lea o ia 
i le motu o tagata, ua faapea atu, 
“Po o ai ea na paʻi mai i oʻu ofu?” 
31 Ona fai mai lea o ona soo ia te 
ia, “Ua e silafia le motu o tagata, o 
loo fetaomi mai i latou ia te oe, a e 
te fetalai mai ea, Po o ai na paʻi 
mai ia te au?” 32 Ua silasila solo 
foi o ia ina ia silafia le na faia lea 
mea. 33 A o le fafine, ua mataʻu ma 
gatete, ua na iloa le mea ua faia ia 
te ia, ua sau ma faapaú o ia i ona 
luma, ma ta‘utino atu le tonu ia te 
ia. 34 A ua fetalai atu ia ia te ia, 
“Lo'u afafine e, o lou faatuatua ua 
e maloo ai; ina alu ia oe ma le 
manuia, ma ia e malolo i lou maʻi 
tiga. 

35 Ua o mai nisi mai le fale o le 
ua pule i le sunako, a o fetalai mai 
o ia, ua faapea mai i latou, “Ua 
oti lou afafine; se a le mea e te 
faalavelave ai pea i le aʻoaʻo?” 
36 A o Iesu ua faafofoga i le tala ua 
ta'uina mai ai, ona fetalai atu loa 

lea o ia i le ua pule i le sunako, 
“Aua e te mataʻu; tau lava ina e 
faatuatua.” 37 Ua le mafai o ia 
ona ia mulimuli atu se tasi ia te ia 
na o Peteru, ma lakopo, ma loane 
le uso o Iakopo. 38 Ua oo i le fale 
o le pule i le sunako, ona silafia lea 
e ia o le lauaitu, ma e o taufaitagi, 
ma e o taufaiaue tele. 39 Ua ulufale 
atu o ia, ona faapea atu lea ia te i la- 
tou, “Se a le mea ua outou pisa0 
ai, ma outou fetagisi ai? E le oti 
le teine, 12 na ona moe.” 40 Ona 
latou tapisa ai lea ia te ia. A ua ia 
tulia i latou uma i fafo, ona ave lea e 
ia le tama o le teine, atoa ma lona 
tina, ma e na 0 mai ma ia ua ulu 
atu foi i Je mea ua taoto ai le teine. 
41 Ona tago ifo lea o ia i le lima o 
le teine, ma fetalai atu ia te ia, 
“Talita kumi”; o lona faamatalaga 
lenei, “Funa e, ou te fai atu ia te 
oe, ia e tulai.” 42 Ona tulai loa lea o 
le teine ua savali; aua ua sefulu ma 
le lua or.a tausaga; ona segia lea o 
latou mauli. 43 Ua matuā vavao o 
ia ia te i latou, neʻi iloa e se tasi lea 
mea; ua fetalai atu foi, ia avatua ia 
te ia sina ana mea e fai. 


Ua aauina atu le au aposetolo; o le 
fasiga o Ioane le papatiso 


Ua tuua e ia lea mea, ona 

maiu atu lea i lona lava nuu; 
ua mulimuli atu foi ona soo ia te 
ia. 2 Ua oo i le sapati, ona aʻoaʻo 
atu lea > ia i le sunako, e toatele o e 
na faalogo ai, ua ofo i latou, ua 
faapea atu, “Maifea na maua ai e 
lenei tagata ia mea? Se a foi lenei 


poto ua tuuina atu ia te ia, ina ua 
faia e ona lima vavega e faapena 
ona tele? 3 E le o le tufuga ea 
lenei, le tama a Maria, o lona uso 
foi o Iakopo, ma Iose, ma Iuta, ma 
Simona? E le o iinei foi ea ia te i 
tatou ona tuafafine?” Ona latou 
tausuai ai lea ia te ia. 4 A ua fetalai 
atu Iesu ia te i latou, “E leai se 
perofeta e le mamalu, ua na o lona 
lava nuu, ma lona aiga, ma lona 
fale e le mamalu ai.” $ Ona le ma- 
faia lea e ia ona fai o se vavega i 
lea mea, na o nai tagata mamai e 
toaitiiti ua ia faaee ai ona lima, ma 
faamaloloina. 6 Ua ofo foi o ia i lo 
latou le faatuatua. 

Ona faataamilo lea o ia i faoa 
aai, ma aʻoaʻo atu. 

7 Ua valaau atu o ia i le toati- 
noagafulu ma le toalua, ona aau atu 
lea ia te i latou e taitoalua, ua ia 
tuu atu foi ia te i latou le pule i 
agaga leaga; 8 ma na fetalai atu ia 
te i latou, aua latou te ave se mea ia 
latou malaga, tau lava o le tootoo e 
tasi; aua se taga, aua ni mea e ‘ai, 
ia leai foi ni tupe i o latou fusi, 9 
a ia faaseevaeina o latou vae; aua 
foi le tailua o ofu e ofu ai. 10 Ua 
fetalai atu foi o ia ia te i latou, “O 
se mea tou te ulu atu ai i se fale, ia 
outou nonofo-ai i le tou o ai. II Ai 
se le talia outou, pe le faalogo ia te 
outou, a outou o ese i lea mea, i le 
tou tūtū atu ai le eleele nai o 
outou vae, e fai ma molimau ia te 
i latou.” 12 Ona latou o atu ai lea 
ma talaʻi atu ina ia latou salamo. 13 
E toatele foi temoni ua latou tulia, 
e toatele foi o e na mamai ua latou 

faauuina 1 le ma faa- 
maloloina. 

14 Ua faalogo ai le tupu o 
Herota, aua ua taʻua le suafa o Iesu. 
Ua fai ane nisi, “Ua tulai Ioane le 
papatiso nai e ua oti, o le mea lea ua 
fai ai e ia o vavega.” 15 Ua fai ane 
isi, “O Elia lena;” a o isi, ua faapea 
ane, “O le perofeta ia, pe faapei o se 
tasi ole au perofeta.” 16 A ua faalogo 
ai Herota, ona fai ane lea, “O Ioane 
lena sa ou vavaeeseina lona ulu; ua 
toe tulai ia nai e ua oti.” 17 Aua sa 
aauina nisi e Herota e pue la 
Ioane, ma noanoa ia te ia i le fale 
puipui, ona o Herotia le ava a 
Filipo lona uso, ina ua fai o ia 
mana ava. 18 Aua sa fai atu Ioane 
ia Herota, “E sa ona e fai avā i le 
avá a lou uso.” 19 O lea na ita ai 
Herotia ia te ia, na ia fia fasioti foi 
ia te ia. A ua le mafai, 20 aua sa 
mataʻu Herota ia Ioane, ina ua 
iloa o le tagata amiotonu o ia, ma le 
paia; sa leoleo foi o ia ia te ia. 
A faalogo foi ia te ia, ua átu tele, a e 
sa faalogo pea ma le fiafia. 21 Ua 
oo i le aso e paganoa, O le aso lea 
e fai ai le faamanatuga o le fanau 
mai o Herota, na fai ai e ia le tali- 
suaga tele i alii sili, ma taitai o 
“au e taitoaafe, ma matai sili o 
Kalilaia. 22 Ua ulufale foi le tama 
teine a Herotia ua saa, ua faafiafia 
ai ia Herota, atoa ma 1 latou sa 
taooto e aai faatasi ma la; ona fai 
atu ai lea o le tupu i le teine, “Ia 
e fai mai ia te au se mea e te 
manao i ai, Ou te avatu lava ia te 
oe.” 23 Ua ia augani foi ia te ia, 
“So o se mea e te fai mai ai, ou te 


suauu, 


avatua lava ia te oe, e oo lava i le 
vaeluagalemu o loʻu malo.” 24 
Ona ulufafo lea o ia, ma fai atu i 
lona tinā, ““Se a se mea ou te fai atu 
i ai?” Ua fai mai o ia, “O le ulu 
o Ioane le papatiso.” 25 Ona ulu- 
fale loa lea o ia i le tupu, ua tele 
lise, ua fai atu ia te ia, “Ou te 
manao ina ia e au mau nei lava le 
ulu o Ioane le papatiso i se tanoa.” 
26 Ona tiga tele ai lea o le tupu; a 
ona o lana augani, ma e ua taooto e 
aai faatasi ma ia, ua ia le mafai ona 
faafiti atu ia te ia. 27 A ua auina loa 
e le tupu le tasi o le ‘au e faafeao, 
ua fai atu ia aumaia lona ulu. Ona 
alu ai lea o ia, ma vavaeeseina 
lona ulu i le fale puipui. 28 Ua ia 
au mai foi lona ulu i le tanoa, ua 
avane i le teine; ua avatu foi e le 
teine i lona tinà. 29 Ua faalogo ai 
ona soo, ona o ane lea o i latou, ma 
ave lona tino, ma tuu ai i le 
tuugamau. 

30 Ua potopoto mai le au apo- 
setolo ia Iesu, ua latou talatala mai 
foi ia te ia o mea uma na latou faia, 
atoa ma mea na latou aʻoaʻoina. 
31 Ona fetalai atu lea o ia ia te i 
latou, “Ina o mai ia, tau lava o 1 
tatou, i se mea tuufua, seʻi tou 
mapu ae teisi.” Aua e toatele e na 
feoai ai, ua le mafai ai i latou ona 
aai. 32 Ona latou o atu ai lea ua na 
o i latou i le vaa i le mea tuufua. 
33 A ua vaai atu le motu o tagata ina 
ua latou o, e toatele foi ua iloa o ia; 
ona latou taufetuli atu ai lea mai 
aai uma, ua ui a uta, ua mua- 
mua ia te i latou. 34 Ua maliu atu 
Iesu, ua na silafia le motu o tagata 

e toatele, ona mutimuti vale ai lea o 
lona alofa ia te i latou, aua ua 
faapei o mamoe i latou e leai so 
latou leoleo; ona a'oa'o atu lea o ia 
ia te i latou i mea e tele. 35 Ua 
levaleva le aso, ona o mai ai lea o 
ona soo ia te ia, ua faapea mai, “O 
le mea tuufua lenei, ua levaleva foi 
le aso; 36 ina e tuuina atu i latou 
ina ia latou o atu i faoa aai ma aai 
ua latalata mai, ma faatau ai ni a 
latou mea e “ai.” 37 A ua tali atu o 
ia ia te i latou, “Ina avatu ia e outou 
ni mea e “ai mà latou.” Ona latou 
fai mai lea ia te ia, “A matou o ea e 
faatau ni mea e “ai e tusa ma tenari 
e lua sela:1, ma avatu ai ia te i latou 
e aai ai?”' 38 Ona fetalai atu ai lea 
o ia ia te i latou, “Pe fia a outou 
areto? Ina o ia seʻi iloilo.” Ua latou 
iloa, ona fai mai ai lea, “E lima, 
ma iʻa e lua lau.” 39 Ona fetalai 
atu lea o ia ia te i latou, ia latou 
fai atu i tagata uma, ia taooto i 
latou i vasega i le mutia. yo Ona 
taooto ai lea o i latou i vasega, e 
taitoaselau, ma taitoalimagafulu. 
41 Ua tago o ia i areto e lima ma iʻa 
e lua lau, ona tepa ae lea i le lagi, 
ua faafetai; ona tofitofi lea i areto, 
ma avatu i ona soo, latou te laulau 
atu ai ia te i latou; ma iʻa foi e lua 
lau ua na tufatufa atu ai ia te i 
latou urna. 42 Ona aai uma lea o i 
latou, ua maoona. 43 Ua latou fu'e 
foi i ato e sefulu ma le lua, ua tu- 
tumu i toe mea, atoa ma fasi iʻa. 
44 O i latou na aai i areto, pe 
limagaafe o tane. 

45 Ona uunai loa lea o ia i ona 
soo ina ia latou o ae i le vaa, ma 





muamua atu i le tasi itu i Pete- 
saita, ina seia tuuina atu e ia le 
motu o tagata ia 0. 46 Ua faa- 
māvae o ia ia te i latou, ona maliu 
atu lea o ia i le mauga e tatalo. 47 
Ua oo i le afiafi, ua i totonu o le 
vasa le vaa; a ua toatasi o ia i uta. 48 
Ua silafia e ia i latou ua tigaina i 
taualo, aua ua agi mai i luma le 
matagi; ona maliu atu lea o ia ia te 
i latou i le leoleoga e fa o le po, ua 
savali i luga o le vai, o le a maliu 
loa. 49 A o i latou ua iloa o ia ua 
savali i luga o le vai, fa i latou se 
aitu; ona latou uio ai lea. 50 Aua ua 
iloa o ia e i latou uma, ua atuatu- 
vale ai. Ona fetalai atu loa lea o ia 
ia te i latou, ua faapea atu, “Ia 
outou loto tetele; o aʻu lenei, aua 
tou te matatau.” 51 Ona maliu 
ae lea o ia i luga o le vaa ia 
te i latou, ona mali ai lea o le 
matagi; ona matuá segia ai lea 
o latou mauli, ua latou ofo ai. 
52 Aua ua le malamalama i latou e 
uiga i areto, ina ua maaa o latou 
loto. 

53 Ua latou o atu i le tasi itu, 
ua 00 i le nuu o Kenesareta, ua 
latou tuta atu i ai. 54 Ua latou o 
atu nai le vaa, ona latou iloa loa lea 
o ia; 55 ona taufetuli mai ai lea o i 
latou i lena itu uma, o mea uma na 
faalogo i ai latou o i ai o ia, ua au 
mai ai i luga o moega e ua mamai. 
56 O mea uma foi ua ia maliu atu i 
ai, po o faoa aai, po o aai tetele, 
po o aai, ua latou tuu ai é mamai 
i malae, ma aioi mai ia te ia, 
ina ia latou papai atu tau lava 
o le tuupao o lona ofu, o e na 

papai ia te ia, na malolo ai i latou 
uma. 


O le mea e leaga ai tagata; o le 
faamaloloina o isi tagata mamai 


Ua potopoto ane ia te ia le 
au faresaio, ma nisi o le au 
tusiupu, o e na o mai mai leru- 
salema. 2 Ua latou iloa nisi o ona 
soo ua aai i latou ma o latou lima 
ua leaga, o lona uiga, ua le fa- 
fanoina. 3 Aua o le au faresaio, 
atoa ma lutaia uma, e le aai i latou 
ina seia uma ona fafano lelei i o 
latou lima; o loo taofi i latou i 
uputuu a é anamua. 4 A o mai foi 
i latou mai le malae, pe afai latou 
te le mulumulu, ua le aai lava; o 
isi foi mea e tele ua latou talia, ma 
taofi i ai, o le fufuluina o ipu e inu 
ai, ma ipu, ma ipu ‘apa memea. 
5 Ona fesili ane lea o le au faresaio 
ma le au tusiupu ia te ia, “Se a le 
mea e le usiusitai ai ou soo i 
uputuu a ë anamua, a ua latou 
aai ma o latou lima e le fafanoina? 
6 Ona tali atu lea o ia ia te i latou, 
ua faapea atu, Ua tatau lelei le 
valoaga a Isaia ia te outou tagata 
faafiaamiotonu, e pei ona tusia, Ua 
vivii mai lenei nuu i o latou laugutu, 
a o latou loto ua taumamao ia te 
au. 7 E tapuai fua mai i latou ia te 
au i lo latou fai ma mataupu o 
poloaiga a tagata. 8 Aua ua outou 
tuua le poloaiga a le Atua, a e 
taofi i uputuu a tagata.” 
9 Ua fetalai atu foi o ia ia te i 


latou, “Ua lelei tele lo outou faa- 
leaogaina le poloaiga a le Atua, ina 
ia outou taofi a outou uputuu! 10 
Auā ua fai mai Mose, Ia e ava i lou 
tama ma lou tinā; i le ma lea, O lē 
fai upu leaga i le tamā po o le tinā, 
ia fasiotia lava ia. 11 A ua outou 
fai mai, Afai e fai ane se tagata i le 
tamā po ole tinā, Ai se mea ua ia te 
au e aoga ia te oe ua kopano lea, (o 
lona uiga, o le taulaga ile Atua) — 
12 ona outou le toe tuuina atu lea 
ia te ia, ina ia faia se mea mā lona 
tamā po o lona tinā; 13 ua outou 
faaleaogaina ai le afioga a le Atua 
i a outou uputuu, ua outou tuuina 
mai. O isi foi mea faapena e tele 
ua outou faia.” 

14 Ona valaau atu lea o ia i le 
motu O tagata uma, ua fetalai atu 
ia te i latou, “Faalogo uma mai ia 
outou ia te au, ma ia outou lagona. 
15 E leai se mea o loo i fafo»o le 
tagata e alu ane i totonu ia te ia e 
mafai ona leaga ai o ia; a o mea e 
sau mai totonu ia te ia, o mea ia e 
leaga ai le tagata.”! 17 Ua ulufale 
atu o ia i le fale, ua tuua le motu o 
tagata, ona fesili ane lea o ona soo 
ia te ia i le uiga o le faataoto. 18 
Ona fetalai atu lea o ia ia te i 
latou, “E faapea foi ea outou ona 
valelea? Tou te le iloa ea, o mea i 
fafo uma e alu ane i totonu o le 
tagata e le mafai ona leaga ai o ia? 
19 Aua e le oo ia mea i lona loto, a 
o le manava; e oo ane foi i fafo i le 
maliuga.” O lea ua tatumamiina ai 
e ia o mea e “ai uma. 20 Ua fetalai 


! Ua maua i nisi ata o le tusi i le gagana Eleni le f. e 16, “O le ua i ai taliga e faalogo 
ai, ina faalogo mai ia o ia.” 

atu foi o ia, “O le mea e sau ai 
totonu O le tagata, o le mea lea e 
leaga ai le tagata. 21 Aua e alu ae 
mai le loto o le tagata o le manatu 
leaga, o le faitaaga, o le gaoi, o le 
fasioti tagata, o le mulilua, 22 o le 
manumanu, o le amio leaga, o le 
pepelo, o le matàitu, o le mataua, 
o upu faaleaga, o le faamaualuga, 
o le le mafaufau. 23 O ia mea leaga 
uma e sau mai totonu, ma leaga ai 
le tagata.” 

24 Ua tulai o ia nai lea mea, ona 
maliu ane lea i le laueleele o Turo 
ma Saitonu; ua ulu atu ia i le fale, 
ua finagalo foi ina ia le iloa o ia e 
se isi; a e le mafai ona faaliloina o 
ia. 25 Auà, o le fafine ua i lana 
tama teine le agaga leaga, ua «na 
faalogo i le tala ia te ia, ona sau 
ai lea o ia ja te ia, ua faapaú mai i 
ona vae. 2€ O le fafine Eleni ia, na 
fanau i Suria Foinie, ua ia faatoga 
ia te ia, ina ia tulia i fafo le temoni 
i lana tama. 27 A ua fetalai atu 
Iesu ia te ia, “Sera lua‘i maoona le 
fanau; aua e le tatau ina ave mea 
e ‘ai a le fanau, ma lafo i uli.” 
28 Ona tali mai lca o ia ia te ia, ua 
faapea mai, “Le Alii e, moni a oe; 
a e ui i lea o uli i lalo o le laoai e 
aai i latou i momoi mea a tama.” 
29 Ona fetalai atu ai lea o ia ia te ia, 
“Ina alu ia ona o lau upu lena; 
ua teía le temoni sa i totonu i lau 
tama teine.” 30 Ona alu atu lea o 
ia i lona fale, ua maua ai lana 
tama teine o taoto i luga o le 
moega, a ua te‘a le temoni. 

31 Ona toe tuua lea e ia o le 


le vai o Kalilaia; ua ui atu i le itu o 
Tekapoli. 32 Ona latou au mai lea 
la te ia le tagata tutuli, ua leo colo; 
ua latou aioi foi ia te ia ina ia faaee 
e ia lona aao i luga ia te ia. 33 Ona 
ta‘ita‘i ese lea o ia ia te ia i le 
motu o tagata, ua tuu ona tamata- 
mai lima i totonu o ona taliga, ua 
feanu foi, ma pai ane i lona 
laulaufaiva. 34 Ua silasila ae o ia i 
le lagi, ua oi, ona ia fetalai atu lea 
ia te ia, “Efata,” o lona uiga, “ia 
avanoa.” 35 Ona pūpū loa lea o 
Ona taliga, ua matala foi le noa- 
noaga o-lona laulaufaiva, ona tau- 
tala lelei mai ai lea. 36 Ona ia 
vavao atu lea foi ia te i latou, aua 
latou te taʻu atu i se tasi; a e ui 
lava ina vavao e ia ia te i latou, ua 
atili ai ona latou tala‘i atu ai lava; 
37 ua faapea atu ma le ofo ua 
matuā tele, “Ua mālie lava ana 
mea uma ua fai; ua ia faalogoa e sa 
tutuli, atoa ma e sa gugu ua ia 
faagaganaina.” 


Ua fagaina le motu o tagata e lesu 


O ia ona aso ua matua toa- 

tele ai le motu o tagata, ua 
leai foi ni a latou mea e “ai, ona 
valaau atu ai lea o lesu i ona soo, 
ua fetalai atu ia te i latou, 2 “Ou 
te alofa atu i le motu o tagata, aua 
O le aso tolu lenei o matou o nonofo 
ma aʻu, e leai foi ni a latou mea e 
“ai; 3 afai foi ou te tuuina atu ia te i 
latou e 6 i o latou aiga, o matelaina, 
e lailoa i latou i le ala; aua e mamao 
mea na o mai ai nisi o i latou.” 


itu o Turo ma Saitonu, ua 00 atu i! 4 Ona tali mai lea o ona soo ia te 

ia, “Maifea e mafai ai se tasi ona 
fafaga ia te 1 latou i areto i lenei 
vao?” 5 Ona fesili atu lea o ia ia te i 
latou, “Pe fia ea ni a outou areto?” 
Ona latou fai mai lea, “E fitu.” 
6 Ona fetalai atu lea o ia i le motu 
o tagata ia latou taooto i lalo; ona 
tago lea o ia i areto e fitu, ua 
faafetai, ua tofitofi, ma avane i 
ona soo, latou te laulauina atu; ona 
latou laulauina atu ai lea i le motu o 
tagata. 7 Ua ia te i latou foi nai 
ifa lauiti, ua ia faafetai foi, ona 
fetalai atu lea ia laulauina atu foi ia 
mea. 8 Ona latou aai lea, ua ma- 
oona; ona latou fuʻe lea o toe ‘aiga 
ua fitu ete. 9 O i latou foi pe fa 
afe; ona ia tuuina atu lea ia te i 
latou e 6. 10 Ua maliu ae loa foi o 
ia ma ona soo i le vaa, ua 00 atu i 
le laueleele o Tamanuta. 

11 Ona o mai lea o le au faresaio, 
ua fesilisili ia te ia, ma saili ia te 
ia se faailoga mai le lagi, ua tofo- 
tofo ia te ia. 12 Ona oi lea o ia i 
lona finagalo, ua faapea atu, “Se a 
le mea ua saili ai lenei tupulaga i le 
faailoga? E moni ou te fai atu ia te 
outou, E leai lava se faailoga e 
avatua i lenei tupulaga.” 13 
Ona tuua lea o i latou e ia, ua toe 
maliu ae i le vaa, ua maliu atu o ia 
i le tasi itu. 

14 Ua galo ia te i latou ona ave 
ni areto, ua na O le areto e tasi ua ia 
te i latou i le vaa. 15 Ua apoapoai 
atu foi o ia ia te i latou, ua faapea 
atu, “Ia outou, ia matuā ‘alo ese i 
le mea faafefete a le au faresaio, 
ma le mea faafefete a Herota.” 16 
Ona latou felafolafoai ai lea, ua faa- 





pea ane, “Ua leai ni a tatou areto.” 
17 Ua silafia e Iesu, ona fetalai 
atu ai lea o ia ia te i latou, “Se a le 
mea tou te felafolafoai ai, ina ua 
leai ni a outou areto? Tou te le au 
iloa ea, tou te le lagona foi? Ua 
maaa pea ea o outou loto? 18 O ia 
te outou mata, tou te lei vaai ai ea? 
O ia te outou taliga foi, tou te le 
lagona ai ea? Tou te le manatua 
foi? 19 Na ou tofitofi areto e lima i 
le lima o afe o tagata, pe fia ea ato 
sa tutumu i toe “aiga na outou 
fu'ea?” Ona fai mai lea o i latou 
ia te ia, “E sefulu ma le lua.” 20 
“Atoa ma le fitu, i le fa o afe, e 
fia ete sa tutumu i toe “aiga na 
outou fu'ea?” Ona latou fai mai 
lea, “E fitu.” 21 Ona fetalai atu 
lea o ia ia te i latou, “Pe faapefea 
ona outou le lagona?” 

22 Ua oo ia i Petesaita, ona latou 
au mai lca o le tauaso ia te ia, ma 
latou aioi ia te ia ina ia paʻi ane ia 
te ia. 23 Ona tago atu lea o ia i le 
lima o le tauaso, ua taʻitaʻi ane ia 
te ia i tua o le aai. Ua feanu foi ia 
i ona mata, ona faaee lea e ia o ona 
aao i luga ia te ia, ua fesili atu i 
ai, po ua na iloa se mea. 24 Ua 
tepa ae o ia, ona fai mai lea o ia, 
“Ua ou iloa atu tagata ua faapei o 
laau, o loo savavali.” 25 Ona toe 
faace atu lea e ia o ona aao i ona 
mata; ua pupula o ia, ona toe lelei 
lea o ia, ua na iloa lelei foi o mea 
uma. 26 Ona au atu lea o ia ia te ia 
i lona aiga, ua faapea atu, “Aua 
e te alu ane i le aai.” 

27 Ua maliu atu Iesu ma ona 
soo i aai 0 Kaisareia Filipo; ua i le 

ala i latou, ona fesili atu lea o ia i 
ona soo, ua faapea atu ia te i 
latou, “Pe se a le upu a tagata ia te 
au nei, po o ai?” 28 Ona latou tali 
mai lea, ‘© Ioane le papatiso; a o 
isi, o Elia; o isi foi, o le tasi o le 
au perofeta.” 29 Ona fetalai atu 
lea o ia ia te i latou, “A o outou 
na, se a la outou upu ia te au nei, 
po o ai?” Ona tali mai lea o 
Peteru ia te ia, “O oe o le Keriso.” 
30 Ona vavao atu lea o ia ia te i 
latou, ina neʻi latou taʻu atu o ia i 
se tasi. 

3: Ona amata ai lea e ia ona 
a'oa'o atu ia te i latou, e tatau ona 
tiga le Atalii o le tagata i mea e tele; 
e lafoaiina ¿oi'o ia e toeaina, ma le 
au ositaulaga sili, ma le au tusi- 
upu, e fasiotia foi o ia; a mavae 
aso e tolu, i le toe tu mai. 32 Ua 
ia faaali tino lava lena upu; ona 
ta‘ita‘i ane lea o Peteru ia te ia, ua 
vavao ia te ia. 33 A o ia ua faliu, ma 
silasila ane i ona soo, ona vavao atu 
lea o ia ia Peteru, ua faapea atu, 
“Ina alu ia i oʻu tua Satani e! 
Auañ e te le loto i mea a le Atua, a o 
mea a tagata.” 

34 Ona valaau atu lea o ia i le 
motu O tagata, atoa ma ona soo, 
ua fetalai atu ia te i latou, “Ai se 
fia mulimuli mai ia te au, ia 
faafiti o ia ia te ia, ma ave e ia 
lona satauro, i le mulimuli mai 
ai ia te au. 35 Aua ai se fia faa- 
saogalemuina lona ola, e maumau 
ai ia te ia; a o lē faamaumau lona 
ola ona o aʻu ma le tala lelei, e faa- 
saoina e ia. 36 Aua se a le aoga i le 
tagata, pe afai na te maua le 





lalolagi uma, a e maumau lona ola? 
37 Se a foi se mea e avatue le 
tagata e togiola a‘i lona ola? 38 Aua 
ai sé ma ia te au, ma aʻu upu i lenei 
tupulaga mulilulua ma le agasala, 
e ma foi le Atalii o le tagata ia te 
ia, pe a sau o ia faatasi ma ana 
agelu paia i le mamalu o lona 
Tama.” 


O le liliueseina o Iesu; o le tagata 
na uluitinoina e temoni ua faa- 
maloloina 


Ua fetalai ane foi o ia ia te i 

latou, “E moni, ou te fai atu 
la te outou, o loo tutú mai nisi 
iinei, e le oo ia te i latou le oti, 
seia latou vaaia le malo o le Atua 
ona 00 mai ma le mana.” 

2 Ua mavae aso e ono, ona o 
ai lea o Iesu ma Peteru, ma Iakopo, 
ma Ioane; ua ia avae ia te i latou i 
le mauga maualuga, ua na o i 
latou lava; ona liua lea o ia i o 
latou luma. 3 Ua pupula ona ofu, 
ua matuā pa‘epa‘e lava; e leai 
foi se tagata taofu i le lalolagi na te 
mafaia ona faasinasina faapena. 
4 Ua faaali mai foi ia te i latou o 
Elia ma Mose; ua fetautalatala“i 
i latou ma Iesu. 5 Ona fai mai lea o 
Peteru ia Iesu, “Rapi e, e lelei ona 
ua tatou iinei; seʻi matou faia foi ni 
fale apitaga se tolu; o le tasi mo 
oe, O le tasi mo Mose, o le tasi mo 
Elia.” 6 Auā ua ia le iloa se upu e 
fai atu, ina ua matautuia i latou. 7 
Ua oo mai foi le ao ua ufitia ai i 
latou; ona tulei mai lea o le 
siufofoga mai le ao, ua faapea mai, 


68 


MAREKO 9 





“O lo‘u Atalii pele lena, ina faalogo 
ia outou ia te ia.” 8 Ona faafuasei 
lea ona vaavaai solo o i latou, ua 
le toe iloa se tasi, ua na o Iesu lava 
ma i latou. 

9 Ua o ifo i latou i le mauga, ona 
vavao atu lea o ia ia te i latou, neʻi 
latou taʻu atu i se tasi o mea sa 
latou vaaia, seia tu mai le Atalii o le 
tagata nai e ua oti. 10 Ona latou 
taofi ai lea i lea upu, ma fesueai, pe 
se a le toe tu mai nai e ua oti. II 
Ona latou fesili lea ia te ia, “Se a le 
mea € fai mai ai le au tusiupu, e 
ao ona muai sau o Elia?” 12 Ona 
tali atu lea o ia ia te i latou, “E 
lua‘i sau lava Elia, ma toe fuatai 
mea uma; pei ona tusia foi i le 
Atalii o le tagata, e tiga o ia i mea e 
tele, e inosia foi o ia. 13 A ou te 
fai atu ia te outou, ua mavae ona 
sau o Elia, ua latou faia foi ia te ia 
mea uma na latou loto i ai, pei 
ona tusia ia te ja.” 

14 Ua oo atu i latou i le au soo, 
ona iloa atu lea o le motu o tagata 
e toatele ua vagaia i latou, ma le au 
Ua iloa o ia e le motu o tagata uma, 
ona taufaiofo loa ai lea o i latou, ua 
latou taufetuli mai, ma fealofani 
ma ia. 16 Ua fesili foi o ia ia te i 
latou, “Pe se a se mea tou te fesili 
ai ia te i latou?” 17 Ona tali mai 
lea o le tasi o le motu o tagata, “Le 
aʻoaʻo e, ua ou au mai ia te oe loʻu 
atalii ua i ai le agaga gúgú; 18 so o 
se mea e pue ai ia te ia, ona lafotu 
ai lea ia te ia; ua faua le gutu, ua 
lilivau ona nifo, ua maaa foi le 
tino; ua uma foi ona ou fai atu i ou 





soo ina ia latou tulia o ia, a ua le 
mafaia e i latou.” 19 Ona tali 
atu lea o ia ia te ia, ua faapea 
atu, “Le tupulaga le faatuatua e, 
tatou te i ai ma outou seia afea? 
Ou te faapalepale ia te outou seia 
afea? Ina au mai ia o ia ia te au.” 
20 Ona latou aumaia lea o ia ia 
te ia; ua na iloa o ia, ona faataa- 
fiti loa lea ia te ia e le agaga, i le 
ua pad o ia i le eleele, ona taafilifili 
ai lea o ia, ma faua lona gutu. 21 
Ona fesili atu lea o ia i lona tamà, 
“Talu mai anafea ona oo o lena 
mea ia te ia?” Ua fai mai o ia, 
“Talu ina o tama itiiti. 22 Ua lafo 
soo foi o ia ia te ia i le afi, atca ma 
le vai, ina ia fano ai o ia; a e peitai, 
ai se mea e te mafaia, ia e alofa mai 
ia te i matou, ma ia e fesoasoani 
mai ia te i matou.” 23 Ona fetalai 
atu lea o Iesu ia te ia, “Ai se mea e 
te mafaia! E mafaia mea uma lava 
i le faatuatua.” 24 Ona alaga loa lea 
o le tama o le tama, ua fai atu, “Le 
Alii e, ua ou faatuatua; ia e 
fesoasoani i loʻu le faatuatua.” 
25 Ua silafia e Iesu ua taufetuli mai 
le motu o tagata, ona vavao atu lea 
o ia i le agaga leaga, ua faapea atu 
ia te ia, “O oe na, le agaga gúgú ma 
le tutuli, ou te fai atu lava ia te oe, 
ina e alu i fafo ia te ia, aua foi e te 
toe alu i totonu ia te ia.” 26 Ona 
alaga lea o le agaga, ma faataafiti 
tele ia te ia, ona alu lea i fafo; ona 
liua lea o ia peiseai ua oti; ona fai 
mai ai lea tagata e toatele, “Ua 
oti lava ia.” 27 A o Iesu ua tago ifo 
ia i lona lima, ma faatu ia te ia, 
ona tulai lea o ia. 28 Ua maliu ane 

lesu i le fale, ona fesili lea 0 ona 
soo ia te ia ina ua na o i latou, “Sea 
le mea na matou le mafai ai ona 
tulia o ia?” 29 Ona fetalai atu lea o 
ia ia te i latou, “Ua na o le tatalo e 
mafai ai ona O ese o mea faapena.” 

30 Ua tuua foi e i latou lena mea, 
ua ui ane i Kalilaia; o lona finagalo 
foi ina ia le iloa e se tasi. 31 Aua ua 
ia aʻoaʻo atu i ona soo, ma fetalai 
atu ia te i latou, “Ua tuuina atu le 
Atalii o le tagata i lima o tagata, 
latou te fasioti foi ia te ia; a uma 
foi ona fasia o ia, e toe tu mai o la i 
le aso tolu.” 32 A oi latou ua le 
iloa lea upu, ua matatau foi e 
fesili ia te ia. 

33 Ua oo i latou i Kapanaumi, 
sa i le fale o ia, ona fesili lea o ia ia 
te i latou; “Pe se a na outou fe- 
finauai ai i le ala?” 34 A o i latou 
ua faalologo; aua sa latou fefinauai 
i le ala po o ai so latou e sili. 35 Ua 
nofo o ia i lalo, ona valaau atu lea i 
le toatinoagafulu ma le toalua, 
ua fetalai atu ia te i latou, “Afai e 
fia muamua se tasi, e avea o ia ma 
mulimuli i tagata uma, ma auauna 
a tagata uma.” 36 Ona tago lea o ia 
i le tamaitiiti, ua faatu ia te ia io 
latou luma; ua na siitia o ia i ona 
lima, ona fetalai atu lea ia te i latou, 
37 “Ai sé talia se tamaitiiti faa- 
penei i loʻu nei igoa, ua talia e ia 
o aʻu; ai se talia au, e le o aʻu ua ia 
talia, a 0 ia na auina mai au.” 38 
Ona fai mai lea o Ioane ia te ia, 
“Le aʻoaʻo e, na matou iloa le tasi 
ua tutuli temoni i lou suafa, ua ia 


le mulimuli mai ia te i tatou; na 
matou vaola o ia, aua ua ia le muli- 
muli mai ia te i tatou.” 39 A ua 
fetalai atu lesu, “Aua le vaoia o 
ia; aua e leai se tagata na te faia se 
vavega i lo‘u nei igoa, na te mafaia 
ona vave tautala i se upu leaga ia te 
au. 40 Auā foi o le lē “au ese ia te i 
tatou, e ‘au faatasi lea ma i tatou. 
41 O se na te avatua foi se ipu vai 
ia te outou i loʻu nei igoa, auā e o 
Keriso outou—e moni, ou te fai 
atu ia te outou, e le maumau ia te 
ia lona taui. 

42 “Ai se na te faatausuaiina se 
tasi O i latou nei e faatauvaa o e 
faatuatua mai ia te au, e lelei ia 
te ia pe ana noatia se maaolo i 
lona ua, ma lafoina o ia i le moana. 
43 A faatausuaiina foi ce e lou 
lima, ina tutù ese ia; e lelei ona e 
sao i le ola a ua e lima mutu, a e 
leaga ona lima lua, a e alu i Kéna, 
i le afi e le mafaiona tineia. 145 A 
faatausuaiina foi oe e lou vae, ina 
tutu ese ia; e lelei ina e sao i le 
ola ua pipili, a e leaga ona lua ni 
vae, a e lafoina oe i Kéna. 47 A 
faatausuaiina foi oe e lou mata, ina 
sali ese ia; e lelei ina e sao i le malo 
o le Atua ma le mata e tasi, a e 
leaga ona lafoina oe ma ou mata e 
lua i le afi o Kéna; 48 o i ai e le 
mamate o latou ilo, e le tineia foi 
le afi. 49 Aua e taitasi uma ma faa- 
masimaina ile afi. 50 O le mea 
lelei le masima, a e afai e magalo 
le masima, se a se mea tou 
te faamài a‘i? la ia te outou le 


1 Ua le o maua le f. e 44 ma le f. e 46 (ua tutusa ia ma le f. e 48) i ata sili o lenei 
tusi i le gagana Eleni. 

masima, ma ia fifilemu outou ia te 
outou.” 


E sa ona aleiao le ava; o le alofa o 
Iesu i tamaiti; o le faalavelave o 


le oa 
1 Ua tulai o ia nai lea mea, 

ua oo atu i le laueleele o 
Iutaia i tala atu o Ioritana; ona 
toe faapotopoto mai lea o le motu 
o tagata ia te ia, ua na toe aʻoaʻo 
atu foi ia te i latou, faapei ona 
masani ai. 

2 Ua o mai faresaio, ua fesili ia 
te ia, o tofotofo ia te ia, “E tatau 
ea ina faatea e le tane lana ava?” 
3 Ona tali atu ai lea o ia ia te i latou, 
ua faapea atu, “Se a le mea ua 
poloai ai Mose ia te outou?’ 4 
Ona fai mai ai lea o i latou, “Na 
tuu mai e Mose ia tusia se tusi 
alei, ma faatea ia te ia.” 5 Ona tali 
atu lea o Iesu ia te i latou, “Ona o 
le maaa o outou loto, na ia tusi atu 
ai lena poloaiga ia te outou; 6 a e 
peitai talu le amataga o mea na 
faia, na faia i laua e le Atua o le 
tane ma le fafine. 7 O le mea lea e 
tuua ai e le tane lona tama ma lona 
tina, a e faatasi ma lana avà, 8 ona 
avea lea o i laua ma timo e tasi; O 
lea e le toe toalua ai i laua, a e 
peitai ua tino e tasi; 9 0 lenei, oe ua 
faatasia e le Atua, aua le faa- 
te‘aeseeseina e le tagata.” 

10 Ua toe fesili ane ona soo ia te 
ia i lena mea ile fale. 11 Ona fetalai 
atu ai lea o ia ia te i latou, “Ai sē 
faatea i lana avå, a e fai avā i le tasi, 
ua mulilua o ia e agaleaga atu ai 


ia te ia. 12 Afai foi e faatea e le 
fafine lana tane, a e fai ma avá a se 
tasi, ua mulilua o ia.” 

13 Ona latou au mai lea o tamaiti 
ia te ia, ina la pa‘i ane o ia ia te i 
latou; a ua vavao atu le au soo i e na 
aumaia. 14 A ua silafia e Iesu, ona 
tiga ai lea o Jona finagalo, ua na 
fetalai atu foi ja te i latou, “Ina tuu 
mai ia O tamaiti e o mai ja te au; 
aua le vavao ia te i latou; aua e 
faapei o i latou nei o e o i le malo 
O le Atua. 15 E moni, ou te fai atu 
ia te outou, Ai se le talia le malo 
o le Atua faapei o se tamaitiiti, e le 
sao lava ia i ai.” 16 Ona siitia lea e 
ia o i latou i ona lima, ua faaee foi 
ona aao i luga ia te i latou, ma faa- 
manuia ia te i latou. 

17 Ua maliu ane o ia i le ala, 
ona momo'e mai ai lea o le tasi, 
ua tootuli ia te ia, ma fesili mai ia 
te ia, “Le aʻoaʻo lelei e, se a se 
mea ou te fala ina ia ou maua ai le 
ola faavavau?” 18 A ua fetalai atu 
lesu ia te ia, “Se a le mea e te 
taʻua mai ai aʻu ua lelei? E leai se 
tasi e lelei, na o le toatasi lava, o le 
Atua lea. 19 Ua e iloa tulafono, 
Aua e te fasioti tagata; qua e te 
mulilua; aua e te gaoi; aua e te 
molimau pepelo; aua e te agaleaga; 
ia e ava i lou tama ma lou tina 
20 Ona tali mai lea o ia ia te ia, 
“Le aʻoaʻo e, ua ou tausia na mea 
uma, talu ina ou itiiti.” 21 Ua 
silasila atu Iesu ia te ia, ua alofa 
atu ia te ia, ua fetalai atu foi ia te 

, “E tasi le mea e le o ia te oe. Ina 
alu ia, faatau atu au mea uma, ma 
avatu i e ua matitiva, ona e maua 

lea o le oa i le lagi; i le € sau ai, 
ma mulimuli mai ia te au.” 22 
Ona faanoanoa lea o ia ona o lea 
upu, ua alu ese foi ma le tiga, aua 
ua tele ana oloa. 

23 Ona silasila solo lea o Iesu, 
ua fetalai atu i ona soo, “E matuá 
faigata ona sao atu o e mauoa i le 
malo o le Atua.” 24 Ona ofo ai lea 
o le au soo i lana fetalaiga. A ua 
toe tali atu Iesu ia te i latou, 
“La‘u fanau e, e matuà faigata ona 
sao atu ile malo o le Atua. 25 E 
faigofie i le kamela ona ui atu i le pu 
o le au, a e faigata i le mauoa ona 
sao i le malo o le Atua.” 26 Ona 
latou matuá taufaiofo ai lea, ua 
latou felafolafoai foi, ua faapea, 
“Afai o lea, o ai se tasi e mafai 
ona faaolaina?” 27 A ua silasila 
atu Iesu ia te i latou, ua faapea 
atu, “E le mafaia e tagata, na o le 
Atua; aua e mafaia mea uma e le 
Atua.” 28 Ona fai mai lea o Peteru 
ia te ia, “Faauta, ua matou tuua 
mea uma, a e mulimuli atu ia te 
oe.” 29 Ona tali atu lea o Iesu, 
“E moni, ou te fai atu ia te outou, 
ai se tasi ua ia tuua le fale, po o 
uso, po o tuafáfine, po o le tina, 
po o le tama, po o le fanau, po o 
fanua, ona o aʻu ma le tala lelei, 
30 e maua lava e ia taisautuaselau 
i lenei olaga, o fale, ma uso, ma 
tuafafine, ma tina, ma fanau, ma 
fanua, atoa foi ma sauaga, a o le 
ola atali e maua ai le ola faavavau. 
3I A e peitai e toatele o e ua 
muamua e avea ma mulimuli; o 
e ua mulimuli foi e avea ma 
muamua.” 


32 Sa i le ala i latou, ua o ae i 
Ierusalema, o muamua foi Iesu 
ia te i latou; ua ofo i latou, ua latou 
mulimuli atu foi ma le mataʻu. 
Ona toe ave lea e ia le toasefulu 
ma le toalua, ua taʻu atu ia te i 
latou mea a 00 ia te ia, 33 ua faapea 
atu, “Faauta, a tatou o ae nei i 
Ierusalema, e tuuina ai le Atalii o 
le tagata i le au ositaulaga sili, ma 
le au tusiupu; latou te faasala ia 
te ia, ia oti, latou te tuuina atu foi 
o ia i nuu ese, 34 e faatauemu i 
latou ia te ia, e feanu foi ia te ia, 
e sasa foi ia te ia, ma fasioti ia te 
ia; a e toe tu mai o ia i le aso tolu.” 

35 Ua o mai ia te ia o Iakopo ma 
Ioane, o atalii o Sepetaio, ua faapea 
mai, “Le aʻoaʻo e, ua ma manao 
ina ia e faia mo i maua le mea a ma 
ole atu ai.” 36 Ona fetalai atu lea o 
ia ia te i laua, “Se a le mea lua te 
mananao i ai ou te faia mā oulua?” 
37 Ona la fai mai lea ia te ia, 
“Ia e tuu mai ia te i maua, ma te 
nonofo o le tasi i lou itu taumatau, 
ma le tasi i lou itu tauagavale i lou 
mamalu.” 38 A ua fetalai atu Iesu 
ia te i laua, “Lua te le iloa le mea 
lua te ole mai ai na. E mafai ea e 
oulua ona inu i le ipu ou te inu ai; 
ma ia papatisoina i le papatisoga e 
papatisoina ai aʻu?” 39 Ona la fai 
mai lea ia te ia, “Ma te mafaia.” 
Ona fetalai atu lea o Iesu ia te i 
laua, “Lua te inu lava i le ipu ou 
te inu ai; atoa ma le papatisoga e 
papatisoina ai aʻu e papatisoina 
ai oulua; 40 a o le nofo i loʻu itu 
taumatau ma loʻu itu tauagavale, 
e lē o ia te au lea ona avatu, a e tau 

lava o e ua saunia mo i latou lea 
mea.” 41 Ua faalogo ai le toasefulu, 
ona tiga ai lea o latou loto ia lakopo 
ma loane. 42 A ua valaau atu lesu 
ia te i latou, ona faapea atu lea o ia 
ia te i latou, “Ua outou iloa o alii 
o nuu ese ua aliitai i latou; o e ua 
sili foi o i latou, ua pule ia te i latou; 
43 a € le faapea outou; a o se fia sili 
ia te outou, ia fai o ia ma a outou 
auauna; 44 0 sé fia muamua foi ia 
te outou, ia fai o ia ma tautua a 
outou uma. 45 Aua foi o le Atalii 
o le tagata na le sau o ia ina ia au- 
auna tagata ia te ia, a e peitai ia 
auauna o ia, ma foaiina atu lona 
ola o le togiola mo tagata e toatele. 

46 Ua oo i latou i Ieriko, o le a 
tuanai atu foi leriko e ia, atoa ma 
ona soo, ma le motu o tagata e 
toatele, a ua nofo mai i le auala o 
Patimaio le tauaso, le atalii o 
Timaio, o faatoga i mea mana. 47 
Ua faalogo o ia o i ai Iesu le Nasa- 
reta, ona alaga mai ai lea, ua faapea 
mai, “Iesu e, le alo o Tavita, ia e 
alofa mai ia te au.” 48 Ona matuá 
vavao atu lea o tagata e toatele ia 
te ia, ina ia faalologo ia; a o ia ua 
atili ai ona alaga, “Le alo o Tavita 
e, ia e alofa mai ia te au.” 49 Ua 
tu Iesu, ma fetalai atu ia valaauina 
o ia; ona latou valaau atu lea i le 
tauaso, ua faapea atu ia te ia, “la 
e loto tele, ina tu ia, o loo valaau o 
ia ia te ce.” 5o Ona tiai lea e ia 
lona ofu, ua tu i luga, ua sau ia 
Iesu. 51 Ona fetalai atu lea o Iesu 
ia te ia, “Se a se mea e te manao i 
ai ou te faia ia te oe?” Ona fai mai 
lea o le tauaso ia te ia, “Raponi e, 


ia vaai oʻu nei mata.” 52 Ona 
fetalai atu lea o Iesu ia te ia, “Ina 
alu ia; o lou faatuatua ua e malolo 
ai.” Ona vaai loa lea o ona mata; 
ona mulimuli atu ai lea o ia ia 
Iesu i le ala. 


O le malaga a Iesu i Ierusalema; 

o le mati ua le fua 
1 Ua faalatalata atu i latou i 

Ierusalema, ua oo i Pete- 
fake ma Petania, i le mauga o 
Olive, ona aauina atu lea e ia ona 
soo e toalua, 2 ua faapea atu foi ia 
te i laua, “O ia oulua i le aai lua 
te lumanai; a 00 i ai, lua te maua 
loa ai le tamai asini o loo noatia, 
e leai se tagata na tietie i ai; 
lua te tatalaina ma au mai. 3 Afai 
foi e fai ane se tasi ia te oulua, Se 
a le mea lua te fai ai lea mea? 
ia oulua fai atu, E manao i ai le 
Alii, a e toe faafoi vave mai.” 4 
Ona o ai lea o i laua, ua maua le 
tamai asini o noatia i le faitotoa 
i fafo i le ala, ona la tatalaina lea. 
5 Ona fai ane lea ia te i laua o isi 
o e na tutu ai,“Se a le mea lua te 
tatala ai le tamai asini?” 6 Ona la 
fai atu lea ia te i latou pei ona 
poloai mai o Iesu; ona latou tuu- 
ina mai lea ia te i laua. 7 Ona la 
ta‘ita‘iina mai lea o le tamai asini 
ia Iesu, ua lafo foi o latou ofu i ona 
luga, ona tietie ai lea o ia. 8 E toa- 
tele ua latou fofolaina o latou ofu 
i le ala; a o isi ua latou ta ifo la o 
laau ma fola i le ala. 9 Ua alalaga 


foi e na muamua, ma e na muli- 
muli, ua faapea, “Osana! Ia manuia 

lé afio mai i le suafa o le Alii. 10 
la manuiz le malo ua oo mai o lo 
tatou tama o Tavita; Osana i mea 
e aupito i luga!” 

11 Ua oo Iesu i Ierusalema, ona 
maliu ane lea i le malumalu; ua 
na silasila solo i mea uma; ua 00 i 
le afiafi, ona maliu atu lea o ia i 
Petania, faatasi ma le toatinoaga- 
fulu ma le toalua. 

12 O le taeao ua o mai ai i la- 
tou mai Petania, ua fia taumafa o 
ia. 13 Ua silasila atu ia i le mati 
0 mamao atu, ua i ai lau, ona maliu 
ane lea o ia i ai, pe maua ai sina 
mea; ua o0 i ai, ona leai lava lea o 
se mea nu ia maua, na o lau; aua 
e lei oo mai ona po o mati. 14 Ona 
faapea atu i ai lea o Iesu, “Aua le 
toe “aina lava e se tagata sina ou 
fua e 00 i le faavavau.” Ua faalogo 
ai foi ona soo. 

15 Ua latou oo i Ierusalema; 
ua ulufale Iesu i le malumalu, ona 
tulia lea e ia i fafo o e na fefaatauai 
i le malurnalu, ma fuli i lalo laulau 
o e na sui tupe, ma nofoa o e na 
faatau lupe. 16 Ua ia le mafai foi 
ina ia ui ane se tasi i le malumalu 
ma se avega. 17 Ua aʻoaʻo atu foi 
o ia ia te i latou, ua faapea atu, 
“E le ua tusia ea, E taʻua loʻu fale 
o le fale ratalo mo nuu uma? A ua 
faia e outou ma ana 0 e fao mea.” 
18 Ua faalogo ai le au tusiupu ma 
le au ositaulaga sili, ona latou saili 
ai lea, pe faapefea ona latou fasioti 
ia te ia; aua ua latou matatau ia te 
ia, ina ua ofo le motu o tagata uma 


i lana a'oa'oga. 19 Ua oo i le afiafi, 
ona maliu atu lea o ia i tua o 
le aai. 

20 O le taeao ua ui ane ai i latou, 
ua iloa le mati ua mago, e 00 lava 
i ona aa. 21 Ona manatua ai lea e 
Peteru, ua fai mai ia te ia, “Rapi e, 
faauta i le mati na e tu'ituía, ua 
mago.” 22 Ona tali atu lea o Iesu 
ia te i latou, “la outou faatuatua i 
le Atua; 23 aua e moni, ou te fai 
atu ia te outou, ai sé fai atu i lenei 
mauga, Ia siitia oe, ma ia lafoina 
i le sami, ma le le masalosalo lona 
loto, a e peitai e faatuatua o ia e 
taunuu lava mea na ia fai atu ai, 
ona faia lea mo ia o le mea na te 
fai atu ai. 24 O le mea lea ou te fai 
atu ai ia te outou, o mea uma lava 
tou te ole mai ai i a outou tatalo, ina 
faatuatua ia o le a maua e outou, 
ona faia lava lea mo outou. 25 A. 
outou tutū ma tatalo, ai se mea tou 
te tiga ai i se tasi, ia outou faamaga- 
loina ; ina ia faamagaloina foi e lo ou- 
tou Tama o i le lagi a outou aga- 
sala.”! 

27 Ua toe o ane i latou i Ieru- 
salema, ua savali o ia i le malu- 
malu, ona o mai lea ia te ia o osi- 
taulaga sili, ma tusiupu, ma toe- 
aina, 28 ua faapea mai ia te ia, “O 
le a ea le pule e te fai ai ia mea? 
Po o ai foi na ia avatu ia te oe lena 
pule e te fai ai ia mea?” 29 Ona 
tali atu lea o Iesu ia te i latou, “Ou 
te fesili atu foi se upu e tasi ia te 
outou, ia outou tali mai ai ia te au; 
ona ou taʻu atu ai lea ia te outou le 


1 Ua maua i nisi ata o lenei tusi i le gagana Eleni o le f. e 26, Afai foi tou te le faa- 
maga:oina, e le faamagaloina e lo outou Tamd o i le lagi a outou agasala. 

pule ou te fai ai nei mea. 30 O le 
papatisoga a Ioane, pe mai le lagi 
ea? Pe mai tagata? ina tali mai ia ia 
te au.” 31 Ona latou felafolafoai 
lea, ua faapea ane, “Afai tatou te 
fai atu, Mai le lagi; ona fai mai lea 
o ia, Se a foi le mea na outou le 
talitonu ai ia te ia? 32 A e peitai a 
tatou fai atu, Mai tagata?”—a ua 
latou matatau i le nuu; aua ua 
taofi uma i latou ia Ioane, o le 
perofeta aiai ia. 33 Ona latou tali 
mai lea ia Iesu, “Matou te le iloa.” 
Ona tali atu lea o Iesu ia te i latou, 
“Qu te le taʻu atu foi ia te outou le 
pule ou te fai ai nei mea.” 


O le faataoto i le tovine; o mea a 
Kaisara; o le sese o le au satukaio 


ma le au tusiupu 

1 Ona fetalai atu lea o ia ia te 

i latou i faataoto, “Na toto 
e le tasi tagata le tovine, ua ia loto- 
aina i le ai, ua eli foi le mea e tali 
ai le suavine, ua fai foi le ‘olo, ua 
tuuina atu i e galulue i vine, ona 
alu malaga lea o ia i le nuu ese. 2 
Ua fai le fuata, ona auina atu lea e 
ia le auauna i e galulue i vine, ina 
ia maua ni fua o le tovine i e galulue 
i vine. 3 A ua latou pue ia te ia, ma 
sasa, ma aufuaina mai o ia. 4 Ona 
toe auina atu lea e ia o le tasi au- 
auna ia te i latou; ona latou fetogi 
lea ia te ia i maa, ua foa lona ulu, 
ma agaleagaina. 5 Ua toe auina atu 
foi e ia le tasi; ua latou fasiotia lava 
o ia; o isi foi e toatele, ua latou 
sasaina nisi, a ua fasioti nisi. 6 Ona 
toe lea ia te ia na o lona atalii e 


toatasi, ua faapelepeleina e ia, ua 
muliai auina atu o ia ia te i latou, 
ua faapea ane, Latou te ava mai i 
lo'u atalii. 7 A o ia tagata galulue 
i vine, ua latou fetautalatala‘i, O le 
suli lenei; ina 0 mai ia, tatou fasioti 
ia te ia, ona fai ai lea o le fanua mo 
i tatou. 8 Ona latou pue lea ia 
te ia, ma fasioti, ma lafo i tua o 
le tovine. 9 O lenei, se a se mea 
e faia e le alii e ona le tovine? E sau 
o ia, ma faaumatia na tagata galu- 
lue i vine, ma tuu ane le tovine i 
nisi. 10 Ua outou le faitau ea lenei 
upu a le Tusi, O le maa na lafoaiina 
e tufuga fai fale, ua fai lea ma maa 
tulimanu aupitoaluga; 11 o le mea 
lea na faia e le Alii, tatou te ofo ai 
pe a vaavaai atu i ai?” 

12 Ona latou fia pue ai lea 1a te 
ia, a ua latou matatau i le vao tagata; 
aua ua latou iloa, na ia faatu le faa- 
taoto ia te i latou; ua latou tuua o 
ia, ae o ese. 

13 Ona latou aauina mai lea ia 
te ia nisi O le au faresaio ma nisi 
o le au Herotiano, latou te mailei 
ia te ia i ana upu. 14 Ua latou oo 
mai, ona faapea mai lea ia te ia, 
“Le aʻoaʻo e, ua matou iloa ua e 
faamaoi lava, ma ua e le mataʻu i 
se tasi, aua ua e le faailogaina se 
tagata; a e peitai ua e aʻoaʻo faa- 
maoni lava i le ala o le Atua; pe sa 
ea ona avatu le lafoga ia Kaisara 
pe leai? A matou avatu ea, pe ma- 
tou te le avatu?” 15 A ua silafia e 
ia lo latou faafiaamiotonu, ona 
fetalai atu ai lea ia te i latou, “Se 
a le mea tou te tofotofo mai ai ia 
te au? Ina au mai ia ia te au se 

tenari, seʻi ou matamata i ai.” 16 
Ona latou avane lea. Ona fetalai atu 
lea o ia ia te i latou, “O ai ea e ona 
lenei faatagata, ma lenei tusi?” 
Ona latou fai mai lea ia te ia, “E 
o Kaisara.” 17 Ona tali atu lea o 
Iesu ia te i latou, “Ina avatu ia o 
mea a Kaisara ia Kaisara; ia avatu 
foi mea a le Atua i le Atua.” Ona 
latou ofo ai lea ia te ia. 

18 Ona o mai lea ia te ia o 
satukaio, o e taofi e leai se toe tu; 
ua latou fesili mai ia te ia, 19 “Le 
aʻoaʻo e, ua tusi mai Mose ia te i 
matou, Pe a oti le uso o le tasi 
tagata, ma tuu ai lana avà a e leai 
se fanau, ona fai lea o lana avà ma 
avā a lona uso, e faatupuina ai se 
gafa mo lona uso. 20 la, sa i ai le 
au uso e toafitu; na fai avá le ulu- 
matua, ua oti foi, ua leai se fanau. 
21 Ona fai avā lea ia te ia o lē 
aupito ane i ai, ua oti foi ia, ua leai 
foi sana fanau; ua faapea foi lona 
toatolu. 22 Atoa uma le toafitu ua 
fai avá ia te ia, a ua leai lava se 
fanau. A e muliai oti le fafine. 
23 O len»i, a 00 i le toe tu, pe a toe 
tutu ma: i latou, o ai so latou e 
ana le avā; aua sa fai avā le toafitu 
ia te ia?” 24 Ona tali atu lea o Iesu 
ia te i latou, “E le o lenei ea ua 
outou sese ai, ina ua outou le iloa 
upu o Tusi, ma le mana o le Atua? 
25 Auā pe a latou toe tutū mai ie 
ua oti, latou te le fai avā pe nofo 
tane; a e peitai latou te faapei o 
agelu o i le lagi. 26 A o e ua oti, ma 
lo latou toe tu, ua outou le faitau 
ai ea i le tusi a Mose, i le laau tala- 
tala, na fetalai mai le Atua ia te ia, 


ua faapea, O aʻu o le Atua o Ape- 
raamo, o le Atua foi o Isaako, o 
le Atua foi o Iakopo? 27 E le o le 
Atua ia o e ua oti, a o le Atua o e 
ola; o lea, ua tele ai lava lo outou 
sese.” 

28 Ua sau foi le tasi o le au 
tusiupu, ua faalogo ane i la latou 
fesilisili, ua na iloa ua mālie ana 
sa tali atu ai ia te i latou, ona fesili 
mai lea o ia ia te ia, “Po o le fea 
poloaiga e sili i poloaiga uma?” 
29 Ona tali atu lea o Iesu ia te ia, 
“E sili lenei, Faalogo mai ia Isa- 
raelu e; o le Alii lo tatou Atua, o le 
Alii e toatasi ia. 30 Ia e alofa foi i 
le Alii lou Atua ma lou loto atoa, 
ma lou agaga atoa, ma lou manatu 
atoa, ma lou malosi atoa. 31 O 
lona lua lenei, Ia e alofa atu i lē 
lua te taaoi ia pei o ve lava ia te oe. 
E leai lava se tasi poloaiga e sili i 
na poloaiga.” 32 Ona fai mai lea o 
le tusiupu ia te ia, “Mālie a oe le 
aʻoaʻo e, o le tonu lea ua e fetalai 
mai na; auā e toatasi lava le Atua; 
e leai lava se tasi ua na o ia. 33 Ia 
alofa foi ia te ia ma le loto atoa, 
ma le manatu atoa, ma le malosi 
atoa; ma ia alofa i lē la te tuaoi e 
pei o ia lava ia te ia, e sili lea i tau- 
laga mu atoa, ma taulaga uma.” 
34 Ua silafia e Iesu ua tali mai o ia 
ma le atamai, ona fetalai atu lea ia 
te ia, “E te le vava mamao oe ma 
le malo o le Atua.” Talu ai ua le 
toe faamalosi se tasi e fesili ia te ia. 

35 Ua aʻoaʻo Iesu i le malu- 
malu, ona fetalai atu lea o ia, “Pe 
faapefea ona fai mai o le au tusi- 
upu, o le Keriso o le atalii ia o 

Tavita? 36 Aua ua fai mai Tavita 
lava ao i ai o ia ile Agaga Paia, Ua 
fetalai mai le Alii i loʻu Alii, Ia e 
nofo i lo‘u itu taumatau, seia ou 
faia e ua ita mai ia te oe ma mea e 
tu ai ou vae. 37 O lenei, ua taʻua o 
ia e Tavita lava, o le Alii; pe faa- 
pefea ona avea o ia mona atalii?” 
Ua faalogo foi ma le fiafia le motu 
o tagata e toatele ia te ia. 

38 Ua fetalai atu foi o ia ia te 
i latou i lana aʻoaʻo atu, “Ia outou 
i le au tusiupu, O e ua fia evaeva 
ma ofu tatapuvae, ma ia alofaina 
i latou i malae; 39 ua fia maua foi o 
nofoa sili i sunako, ma mea sili e 
taoto ai i faigaai. 40 Ua latou faa- 
uma fale a fafine ua oti a latou tane, 
ma faalevaleva le tatalo e fai ma 
ufiufi, e atili ai ona faasalaina o i 
latou.” 

4I Sa nofo o ia e feagai ma le 
mea e teu ai tupe, ua silafia foi e ia 
le vao tagata o lafo tupe i le mea e 
teu ai tupe; e toatele foi o e mauoa, 
ua tele a latou ua lafo i ai. 42 Ua 
alu ane foi le tasi fafine mativa ua 
oti lana tane, ua lafo ane ai tupe iti 
e lua, o le tkotane e tasi ia. 43 
Ona valaau atu lea o ia i ona soo, 
ua fetalai atu ia te i latou, “E moni, 
ou te fai atu ia te outou, o mea a 
lena fafine mativa ua oti lana tane, 
ua lafo i le mea e teu ai tupe, ua 
sili ia i a latou uma na lafo i ai; 44 
aua o i latou uma, ua latou lafo nisi 
mea mai a latou mea ua tele; a o ia 
ùa mativa ua ia lafo ana mea uma 
sa ia te ia, o ana mea uma € ola ai.” 


O le valoaga a Iesu i le faaumatia o 
le malumalu 
1 Ua ulufafo o ja i le malu- 
malu, ona fai mai lea o le 
tasi o ona soo ia te ia, “Le aʻoaʻo e, 
ina silasila ia i nei maa ua tetele 
lava, ma nei fale ua tetele lava!” 
2 A ua tali atu lesu ia te ia, ua 
faapea atu, “Ua e iloa ea nei fale 
tetele? E le tuua le tasi maa i luga o 
le tasi maa, a e uma lava ona soloia 1 
lalo.” 
3 Ua nofo o ia i le mauga o Olive, 
e feagai ma le malumalu, ona fesili 
lemu lea ia te ia o Peteru, ma lako- 
po. ma Ioane, ma Aneterea, 4 “Seʻi 
e taʻu mai ia te i matou, pe fai afea 
ia mea? Pe se a foi le faailoga pe a 
lata ona taunuu o ja mea uma?” 
5 Ona tali atu lea o Iesu ia te i la- 
tou, “Ia outou, neʻi faaseseina ou- 
tou e se tasi; 6 aua e toatele e o mai 
i loʻu nei igoa, ma faapea ane, O 
aʻu o ia, latou te faaseseina foi 
tagata e toatele. 7 Pe a tou faalogo 
i taua ma tala o taua, aua tou te 
atuatuvale; auā e tupu lava ia mea; 
a e lei oo i le gataaga. 8 Auā e sii 
le taua e le tasi nuu i le tasi nuu, o 
le tasi malo foi i le tasi malo; e i ai 
foi mafuie i lea mea ma lea mea, 
e i ai foi oge; o amataga ia o pua- 
puaga. 
* 9 “Ia outou ia te outou; auā e 
tuuina atu outou e i latou i fono, 
ma sasaina outou i sunako; e tutū 
foi outou i luma o alii ma tupu ona 


1 O le tupe “apa laitiiti. 

o aʻu, e fai ma molimau ia te i latou. 
10 Ia muai tala‘iina foi le tala lelei 
i nuu uma lava e ao ai. 11 Pe a latou 
taʻitaʻiina ma tuuina atu outou, aua 
neʻi muai manatu i sa outou e fai 
atu ai, aua foi le luaʻi fatufatuaʻi; a o 
se mea e foaiina ia te outou i lena itu 
aso, O lea tou te fai atu ai; aua e le 
o outou € fai atu ai, a o le Agaga 
Paia. 12 E tuuina atu foi le uso e 
le uso ia oti, e tuuina atu foi e le 
tamā lona atalii, e tutū atu foi le 
fanau i o latou matua, ina ia fasiotia 
i latou. 13 E inosia foi outou e 
tagata urna ona o loʻu igoa; a o lē 
tumau seia 00 i le iuga, e faaolaina 
lea. 

14 “Pe a outou iloa le mea e 
inosia e faatafunaina aʻi, ua fai mai 
ai e Tanielu le perofeta, ua tu i le 
mea e le tatau ai, (ina iloa ia e lē 
faitau), o e o i Iutaia i ia ona po, ia 
latou sosola i mauga; 15 o le ua i 
luga o le fale, aua neʻi alu ifo ia i le 
fale, aua foi neʻi ulu ai e ave se mea 
ai lona fale; 16 o le ua i le vao foi, 
aua neʻi toe foi o ia e ave lona ofu. 
17 Oi talofa foi i fafine totō, ma € 
failele i na ona aso! 18 A ia outou 
tatalo ina neʻi sosola outou i le tau 
maalili; 19 auā o ia ona aso € i ai le 
puapuaga, e leai sona tusa talu lava 
le amataga o mea na faia e je Atua, 
ua 00 mai i ona po nei, e le toe faa- 
pea foi amuli. 20 Afai foi e le faa- 
puupuuina ia aso e le Alii, e leai 
se tagata e faaolaina; a e peitai ona 
o le au filifilia ua filifilia e ia ua ia 
faapuupuuina ai ia aso. 21 Afai 
foi e fa. ane se tasi ia te outou i ia 
ona po, Faauta, o iinei le Keriso; 


pe faapea, Faauta, o iilā; aua neʻi 
faalogo i ai. 22 Auā e tutū mai 
Keriso pepelo, ma perofeta pepelo, 
ma latou faia faailoga ma vavega, 
ina ia faasese aʻi e ua filifilia lava, 
pe afai e mafai ai. 23 Ia outou; 
faauta, ua ou muai ta'uina atu ia te 
outou ia mea uma. 

24 “O aso foi ia pe a mavae atu 
lena puapuaga, e faapogisaina ai 
le la, e le susulu mai foi le masina, 
25 e pauu mai fetu o le lagi, e 
luluina foi “au a le lagi. 26 Ona iloa 
atu lea e i latou o le Atalii o le ta~ 
gata ua sau i ao ma le mana tele ma 
le mamalu. 27 Ona aauina mai lea e 
ia o ana agelu, latou te faapotopoto- 
ina e ua filifilia e ia mai matāmatagi 
e fa; e amata i le tuluʻiga o le lalo- 
lagi e oo atu i le tuluʻiga o le 
lagi. 

28 “Ia outou mātau i le faataoto 
i le mati; pe a faatoa tutupu ona 
tatupu, ma matala mai ona lau, ona 
outou iloa ai lea ua latalata mai le 
tau vevela. 29 E faapea foi outou, 
pe a iloa ia mea ua tutupu mai, ia 
outou iloa ua latalata mai ia, ua i 
faitotoa lava. 30 E moni, ou te fai 
atu ia te outou, E le mavae lenei 
tupulaga, seia taunuu ia mea uma. 
31 E mavae atu le lagi ma le lalo- 
lagi; a e peitai aʻu upu, e le mavae 
lava ia. 

32 “A o lea aso ma lea itu aso e le 
iloa e se tasi, e le iloa lava e agelu i 
le lagi, po o le Atalii; ua na o le 
Tama lava. 33 Ia outou, ina ma- 
taala ia, aua tou te le iloa pe 00 mai 
afea ja aso. 34 Faapei o se tagata 
na alu malaga, na ia tuua lona fale 

ma avane le pule i ana auauna, ua 
taitoatasi foi ma lana lava galuega, 
ma ua fai atu i le leoleo faitotoa ina 
ia mataala o ia. 35 O lea, ia mata- 
ala ai outou; aua tou te le iloa po o 
afea e sau ai le alii o le aiga, po o 
le afiafi, po 0 le tautuluaga o le po, 
po o le vivini o moa, po o le taeao; 
36 neʻi faafuasei ona sau, e maua 
mai outou o momoe. 37 O le mea 
ou te fai atu ia te outou, Ou te fai 
atu ai i tagata uma: Ina mataala 
ia.” 
O le faamanatuga, ma le faalataina 
o Iesu 
14 Ua mavae po e lua ona oo 
lea i le paseka, ma areto e 
le faafefeteina; ona saili lea e le 
au ositaulaga sili ma le au tusiupu, 
pe faapefea sa latou mailei e pue ai 
ia te ia, ma fasiotia. 2 A ua latou 
faapea ane, “Aua le faia i le tausa- 
miga, ne‘i faanunununu ai le nuu.” 
3 Sa i Petania o ia i le fale o Simona 
le lepela, o taoto i le taumafataga, 
ona sau lea o le fafine ma le fagu 
alapasa, ua i ai le uu nato tau tele; 
ua tatae le fagu, ma liligi ai i luga 
o lona ao. 4 Sa i ai nisi na tiga aio 
latou loto, ma latou faapea ane, 
“Pe se a le mea ua maumau ai faa- 
pea le uu manogi? 5 Aua ana 
faatauina lena mea, po ua maua ai 
tenari e tolu selau ma ona tupu, e 
foaiina atu ai i e matitiva.” Ona 
latou muimui lea i le fafine. 6 A ua 
fetalai atu Iesu, “Tuupea ia ia te 


ia; se a le mea tou te faalavelave 
ai ia te ia? O le mea lelei ua faia 


e ia ia te au nei. 7 Auà tou te no- 
nofo pea ma e matitiva, o aso uma 
foi tou te loto i ai ua outou mafaia 
ona agalelei atu ia te i latou; a o 
a‘u nei, tatou te le nonofo pea ma 
outou. 8 Ua faia e ia le mea ua ia 
mafai ai; ua na uuina lo'u tino e fai 
ma faataimuaga o lo‘u tanuga. 9 E 
moni, ou te fai atu ia te outou, O 
nuu uma lava i le lalolagi e tala- 
“ima i ai lenei tala lelei, e taʻua ai 
foi lenei mea ua faia e ia, e faa- 
manatu a' ia te ia.” 

10 Ona alu lea o Iuta le Sekara, o 
le tasi o le toatinoagafulu ma le 
toalua, i le au ositaulaga sili, e faa- 
lataina ai o ia ia te i latou. 11 Ua 
latou faalogo ai, ona fiafia lea, ma 
latou folafola ni tupe ia te ia; ona 
lamalama lea e ia o se itu aso e 
faigofie ai ona faalataina o ia. 

12 O le aso muamua o areto 
e le faafefeteina, e osi ai le paseka, ua 
fai mai ai ona soo ia te ia, “Po o 
fea e te finagalo i ai, matou te o e 
sauni e te taumafa ai le paseka?” 
13 Ona aau atu lea e ia o ona soo 
etoalua, ma na fetalai atu ia te i laua, 
“Ina o ia oulua i le aai, tou te fetaiai 
ai ma le tagata o ave le vai omea, 
lua te mulimuli atu ia te ia; 14 e 
iloga foi le mea na te ulufale atu i 
ai, fai ane ia i le matai o le aiga, O 
loo fai mai le aʻoaʻo, O ifea loʻu 
afeafe, ou te ‘ai ai le paseka ma 
oʻu soo? 15 Na te faaali ane ia te 
oulua le afeafe tele e aupito i luga, 
ua uma ona teu; lua te sauni ai 
mo i tatou.” 16 Ona o atu ai lea o 
ona soo, ua 00 i le aai, ua iloa atu ai 
foi e pei ona fetalai atu ai o ia ia 

te ilaua; ona la sauniuni lea o le 
paseka. 

17 Ua oo i le afiafi, ona maliu 
ane lea o ia ma le toatinoagafulu 
ma le toalua. 18 O loo taooto i 
latou ma aai, ona fetalai atu lea o 
lesu, “E moni, ou te fai atu ia te 
outou, O le tasi o outou o le ‘ai 
faatasi nei ma aʻu, o ia na te faa- 
lataina au.” 19 Ona tiga lea o i 
latou, ua latou taitasi ma faapea 
mai ia te ia, “O aʻu ea?” 20 Ona tali 
atu lea o ia ia te i latou, “O le tasi 
o le toatinoagafulu ma le toalua, o 
lè fufui faatasi nei o ma lima i le 
tanoa. 21 E alu lava le Atalii o le 
tagata faapei ona tusia ia te ia; a o 
le tagata na te faalataina le Atalii 
o le tagata, oi talofa ia te ia! E 
lelei i lea tagata pe ana le fanau mai 
o ia.” 

22 O loo aai i latou, a e tago Iesu 
i le areto, ua faafetai, ona tofitofi 
lea, ma avatu ai ia te i latou, ua 
faapea atu, “Ina tago ia, o lo'u 
tino lenei.” 23 Ua tago foi o ia i 
le ipu, va faafetai, ma avatu ai ia 
te i latou, ua latou inu uma i ai. 
24 Ua feralai atu foi o ia ia te i la- 
tou, “O loʻu toto lenei, o le toto o le 
feagaiga, ua faamaligiina mo tagata 
e toatele. 25 E moni, ou te fai atu 
ia te outou, ou te le toe inu lava 
i le fua o le vine, seia oo i lea lava 
aso ou te inu ai le uaina fou i le 
malo o le Atua.” 

26 Ua uma ona faia o a latou pese, 
ona latou o atu lea i le mauga o 
Olive. 27 Ona fetalai atu lea o Iesu 
ia te i latou, “Tou te tausuai uma 


Ou te taia le leoleo mamoe, ona 
taapeape ai lea 0 mamoe. 28 A e 
peitai a mavae loʻu toe tu, ona ou 
muamua atu ai lea ia te outou i 
Kalilaia.” 29 A ua fai mai Peteru 
ia te ia, “E ui lava ina tausuai o 
tagata uma, ou te le faapea lava 
au.” 30 Ona fetalai atu lea o Iesu 
ia te ia, “E moni, ou te fai atu ia 
te oe, O lenei aso, o le po nei lava, 
a o lei oo ile vivini faalua o moa, 
e te faafiti faatolu mai ia te au.” 
31 Ona atili ai lea ona fai mai o ia, 
“E ui lava ina ta oti faatasi ma oe, 
ou te le faafiti lava ia te oe.” Ua 
faapea foi ona fai mai o i latou uma. 

32 Ua latou oo atu i le fanua, 
o Ketesemane lona igoa; ona fe- 
talai atu lea o ia i ona soo, “Ina 
nonofo ia outou iinei, seʻi ou 
tatalo.” 33 Ua ō ane foi o ia ma 
Peteru, ma Iakopo, ma Ioane, ona 
matautuia lea o ia, ma atuatuvale. 
34 Ona fetalai atu lea o ia ia te 
i latou, “O loo matuā tiga lava 
loʻu loto e oo i le oti; ina nonofo ia 
outou iinei, ma mataala.” 35 Ua 
faaitiiti atu ia i luma, ona faapaŭ 
lea o ia i le eleele, ma tatalo ina ia 
mavae atu lea itu aso ia te ia, pe 
afai e mafaia. 36 Ua faapea atu, 
“Ava, loʻu Tama e, e te mafaia 
e oe mea uma lava; ia e aveeseina 
lenei ipu ia te au; a e aua le faia 
loʻu loto, a o lou finagalo.” 37 Ona 
maliu ane lea o ia, ua maua i latou 
o momoe; ona fetalai atu lea o ia 
ia Peteru, “Simona e, ua e moe ea? 
E te le lavā ea ona mataala i le itu 
po e tasi? 38 Ina mataala ia, ma 


ona o an i lenei po; aua ua tusia, | tatalo, neʻi oo mai le faaosoosoga 


80 


MAREKO 14 





ia te outou; ua manaoiaileloto, ao 
le tino ua vaivai.” 39 Ua toe maliu 
atu o ia, ua toe tatalo, ua fetalai atu 
le upu lava e tasi. 40 Ua toe foi 
mal o la, ua toe maua 1 latou o mo- 
moe, aua ua maaa o latou laumata; 
ua latou le iloa foi pe se a latou te 
tali atu ai ia te ia, 41 Ua toe foi mai 
o ia ia te i latou, o le atu tolu lea, 
ua faapea atu foi o ia ia te i latou, 
“Ua outou momoe pea ea, ma 
malolo? Soia! Ua oo mai le itu po; 
faauta, ua tuuina atu le Atalii o le 
tagata i lima o tagata agasala. 42 
Ina tutù ia, ia tatou o. Faauta, ua 
latalata mai o ia na te faalataina 
au.” 

43 O loo fetalai o ia a e sau loa 
Iuta, o le tasi o le toatinoagafulu 
ma le toalua, ua faatasi mai foi ma 
ia le motu o tagata e toatele mai 
le au ositaulaga sili, ma le au tusi- 
upu, ma toeaina, ua ia te i latou 
o pelu ma uatogi. 44 Na tuu- 
ina atu e le na faalataina o ia le 
faailoga ia te i latou, ua faapea atu, 
“O lé ou te sogi atu i al, o ia lea; 
tou te pue ia te ia, ma ta'ita'iina 
atu, ma taofimauina.” 45 Ua 00 mai 
o ia, ona soso mai loa lea ia te ia, 
ua fai mai, “Rapi e!” Ua sogi ane 
foi ia te ia. 46 Ona oo atu lea o 
latou lima ia te ia, ua latou pue 
foi ia te ia. 47 O le tasi o i latou o e 
na tutū i ai, ua ia toina lana pelu, 
ua ta le auauna a le ositaulaga sili, 
ua tipiesea lona taliga. 48 Ona 
fetalai atu lea o Iesu ia te i latou, 
“Ua outou o mai ea ma pelu ma 
uatogi e pue mai ai la te au, pel- 
seai se fao mea? 49 Sa tatou faatasi 


ma aʻu i le malumalu, sa ou aʻoaʻo 
atu ai i aso fai soo, tou te lei pucina 
ai aʻu. A ua faila ina ia taunuu ai 
Tusi.” so Ona tuua ai lea o ia e 
i latou uma, ua sosola. 

SI A ua mulimuli atu ia te ia le 
tasi taulealea, ua pulupulu lona 
tino i le ie lino, ua latou pue atu 
foi ia te ia; 52 a ua tuua e ia le ie 
lino, ua sola ia te i latou ua le lava- 
lava. 

53 Ona latou tafita‘i lea ia Iesu 
i le ositaulaga sili; ua potopoto 
uma atu foi ia te ia le au ositaulaga 
sili, ma toeaina, ma le au tusiupu. 
54 Ua mulimuli mamao mai foi 
Peteru ia te ia, ua 00 lava i le maota 
o le ositaulaga sili; ua nofo ai i lalo 
faatasi ma auauna, ma mumulu 
i le afi. 55 A o le au ositaulaga sili, 
ma le taupulega uma, ua latou saili 
i mau ia lesu, ina ia fasioti ia te ia; 
a e lei maua lava. 56 Aua e toatele 
ua latou molimau pepelo ia te ia, 
a e le tutusa a latou mau. 57 Ona 
tutu lea o isi, ma molimau pepelo 
ia te ia, ua faapea atu, 58 “Na ma 
faalogo atu ia te ia, ua faapea mai, 
Ou te lepetia lenei malumalu na 
faia e lima, ma ou toe faia se tasi i 
aso e tolu, e lei faia e lima.” 59 
A ua le tutusa a la mau i lea mea. 
60 Ona tu lea o le ositaulaga sili 
i totonu, ua fesili mai ia Iesu, “E 
te le tali mai ea sina upu? Pe se a le 
mau a nei tagata ia te ce?” 61 A 
ua le fetalai o ia, ua leai foi sana 
tali. Ona toe fesili mai lea o le 
ositaulaga sili ia te ia, “O oe ea o le 
Keriso, o le Alo o Lē Viia?” 62 
Ona fetalai atu lea o Iesu, “O au 

lava lea; tou te iloa foi le Atalii o 
le tagata e nofo i le itu taumatau O 
Lé eonale mana, esaufoioiaiaoole 
lagi.”63 Ona saeia lea e le ositaulaga 
sili o ona lava ofu, ua faapea ane, 
“Se a ea le toe aoga ia te i tatou O 
molimau? 64 Ua outou faalogo i 
le upu feifai i le Atua. Pe ni a fa 
outou?” Ona fai mai lea o i latou 
uma, “E tatau ona oti o ia.” 65 Ona 
feanu ai lea o isi ia te ia, ma ufiufi 
i ona fofoga, ma tu°i ia te ia, ua 
faapea mai foi ia te ia, “Ina iite 
mai ia!” O le au auauna foi, ua 
latou taufaipo mai ia te ia. 

66 Sa i lalo Peteru i le maota; 
ona alu atu ai lea o le tasi auauna 
teine a le ositaulaga sili; 67 ua iloa 
e ia o Peteru o loo mumulu, ua na 
vaai atu foi ia te la, ua faapea atu, 
“O oe fci sa oulua faatasi ma Iesu 
le Nasareta.” 68 A o ia ua faafiti, 
ua faapea, “Ou te le iloa, ou te le la- 
gona foi le mea ua e fai mai na.” 
Ona alu atu lea o ia i fafo i le faa- 
paologa o le lotoā. 69 Ua toe iloa o 
ia e le auauna teine, ona fai atu lea 
o ia i e va tutū mai, “O le tasi lena 
o i latou.” Ona toe faafiti lea o ia. 
70 Ua toe itiiti ona toe fai atu lea 
o e tutū mai ia Peteru, “E moni, 
o oe lava lo latou; auā o le Kalilaia 
oe.” 7I Ona augani lea o ia ma 
tauto, va faapea, “Ou te le iloa 
lava lea tagata tou te fai mai ai 
na.” 72 Ona vivini faalua lea o 
moa. Ona manatua lea e Peteru o 
le upu na fetalai atu ai Iesu ia te 
ia, “E le vivini faalua moa, seia e 
faafiti faatolu mai ia te au.” Ona 
matuā tagi tele ai lea o ia. 


O le faasatauroina o Iesu 


1 Ua ao, ona taupulepule loa 

lea o le au ositaulaga sili, 
atoa ma toeaina, ma le au tusiupu, 
ma le taupulega uma, ua latou 
noanoa ia lesu, ma ta'itaúi atu ia te 
ia, ma tuuina atu ia Pilato. 2 Ona 
fesili mai lea o Pilato ia te ia, “O 
oe ea o le tupu o tagata Iutaia?” 
Ona tali atu lea o ia ia te ia, “O 
lea lava.” 3 Ua momoli foi ia te 
ia e le au ositaulaga sili i mea e 
tele. 4 Ona toe fesili mai lea o 
Pilato ia te ia, “E te le tali mai lava 
ea? Faauta i le tele o mea ua latou 
molimau ai ia te oe.” 5 A ua le tali 
atu e Iesu sina upu; 0 le mea lea 
ua ofo ai Pilato. 

6 O lea tausamiga ma lea tau- 
samiga, ua ia tatalaina atu ai ia te 1 
latou se tasi pagota, latou te fai ane 
ai. 7 Sa i ai le tasi ua igoa ia Parapa, 
ua noatia faatasi ma e na fouvale 
ma ia, e na fasioti tagata i le fouvale 
sa fai. 8 Ona alalaga atu ai lea o le 
motu o tagata, ma fai atu, ina ia 
faia e ia ia te i latou, faapei ona 
masani ai o ia. 9 Ona tali atu lea o 
Pilato ia te i latou, “Tou te loto ea 
ina ia ou tatalaina atu ia te outou 
le tupu o tagata Iutaia?” 10 Aua ua 
na iloa o le mataua na tuuina atu 
ai o ia e le au ositaulaga sili. 11 A 
o le au ositaulaga sili, ua latou faa- 
oso i le motu o tagata, ina ia tata- 
laina mai e ia o Parapa ia te i latou, 
a e tuu pea lesu. 12 Ona toe tali 
atu ai lea o Pilato ia te i latou, “Se 
a foi se mea tou te loto i ai ou te 

faia ia te ia e ta'ua e outou O le 
tupu o tagata Iutaia?” 13 Ona la- 
tou toe alalaga ai lea, “Ina faa- 
satauro ia ia te ia.” 14 Ona fai atu 
lea o Pilato ia te i latou, “Se a foi 
se mea leaga ua na faia?” A ua atili 
ai ona latou alalaga, “Ina faasatauro 
ia ia te ia.” 15 Ua loto Pilato e faa- 
lotomálie i le motu o tagata, ua ia 
tatalaina atu ai Parapa ia te i latou; 
ua uma ona sasaina O Iesu e ia, ona 
ia tuuina atu lea o ia la faasatauro- 
ina. 

16 Ona ta°ita‘iina atu lea o ia e 
le “au i le maota, o le maota lea o le 
alii, ua latou faapotopotoina foi le 
“au uma. 17 Ona latou faaofu lea ia 
te la i le ofu páuli, ma latou taataai 
laau tuitui ua fai ai le pale, ua 
faapaleina ai o ia. 18 Ona latou alo- 
lofa mai lea ia te ia, “Talofa le 
tupu o tagata lutaia!” 19 Ua latou 
ta foi i lona ao i le u, ma feanu ia 
te ia, ma tootuli ma ifo ia te ia. 20 
Ua uma ona latou faatauemu ia te 
ia, ona latou toeseina lea o le ofu 
páuli ia te ia, ma faaofu ia te ia i 
ona lava ofu; ona latou ta'ita'i 
atu lea ia te ia ia faasatauroina 
o ia. 

21 Ua alu ane le tasi tagata, o 
Simona le Kurene, ua sau mai le 
vao, 0 le tama foi o ia o Alesana 
ma Rufo, ona latou faatauanau lea 
ia te ia, ina ia ave e ia o lona sa- 
tauro. 22 Ua latou ave foi ia te ia i 
Kolokota, o lona uiga pe a faa- 
matalaina, O le mea o i ai le ulu- 
poo; 23 ona latou avane lea ia te ia 


le uaina ua fefiloi ma le muro, e 
inu ai; a ua le talia e ia, 24 Ua 
latou faasatauroina o ia, ona latou 
tufatufa lea i ona ofu, ma fai ai le 
vili, e iloa ai le mea a le tagata. 25 
O le aoauli na latou faasatauro ai ia 
te ia. 26 Uatusia foi le tusi i le mea 
na molia ai o ia, O LE TUPU O 
TAGATA IUTAIA. 27 Ua latou 
faasatauro foi faatasi ma ia tagata 
fao mea e toalua; o le tasi i lona 
itu taumatau, ma le tasi i lona itu 
tauagavale.! 29 O i latou foi na ui 
ane, ua latou faifai ia te ia, ma lia- 
liai o latou ulu, ua faapea mai, 
“Te! O oe na o lē lepeti le malu- 
malu, ma toe faia i aso e tolu, 30 
ina faaola ia oe ia te oe, ma alu ifo 
i le satauro!” 31 Ua faapea foi le 
au ositaulaga sili ua faatauemu i 
latou faatasi, atoa ma le au tusiupu, 
ua faapea ane, “Na ia faaolaina isi 
tagata, na te le mafaia ona faaola 
o ia ia te ia. 32 Ina alu ifo nei lava 
le Keriso, le tupu o Isaraelu, i le 
satauro, tatou te iloa ai, ma tatou 
faatuatua ai.” O e na faasatauroina 
foi faatasi ma ia, ua la upu leaga ia 
te ia. 

33 Ua oo i le tutonu o le la, ona 
pogisa uma ai lea o le nuu, ua 00 
lava i le itula e tolu. 34 O le itula 
e tolu foi ua alaga ai Iesu, ua leo 
tele, ua faapea atu, “Eloi, Eloi, 
lama sapatani?” o lona uiga pe a 
faamatalaina, “Lou Atua e, lo'u 
Atua e, se a le mea ua e tuulafoai 
mai ai au?” 35 Ua faalogo ai nisi 
o e na tutú mai, ona latou faapea 


1 Ua maua i nisi ata o lenei tusi i le gagana Eleni o le f. e 28, Na taunuu ai le Tusi, ya 
faapea, Na faitauina o ia faatasi ma pagotata. 

ane ai lea, “Faauta, o loo valaau atu 
o ia ia Elia.” 36 Ona momo'e lea 
O le tasi, ma fufui le omomi i le 
vineka, ua tuu i luga i le pito laau, 
ma faainu ia te ia, ua faapea atu, 
“Tuu pea ia; seʻi tatou iloa pe sau 
Elia e ave ifo ia te ia.” 37 Ua alaga 
lesu ua leo tele, ona to ai lea o 
lana mánava. 38 Ona saeluaina lea 
o le ie puipui o le malumalu, ua 
amata ifo i luga, ua oo lava i lalo. 
39 O le ta‘ita‘i o le toaselau, o le na 
tu atu i ona luma, ua iloa e ia ua 
faapea ona to o lana mánava, ona 
faapea atu ai lea o ia, “E moni, o 
se alo o le Atua lenei tagata.” 

40 Sa i ai foi fafine o matamata 
mamao mai, sa i ai foi ia te i latou 
o Maria le Makatala, ma Maria le 
tina o Iakopo le itiiti ma lose, atoa 
ma Salome; 41 0 e na mulimuli atu 
ia te ia ina o i Kalilaia o ia, ma au- 
auna ia te ia; atoa ma isi fafine e 
toatele, o e na o ae faatasi ma ia i 
Terusalema. 

42 Ua oo i le afiafi, aua o le aso 
lea e sauni ai, o le aso lea i tua 
atu o le sapati, 43 ua alu ane ai 
Iosefa le Arimataia, o le tasi faipule 
sili, o ia foi sa faatalitali i le malo o 
le Atua, ua loto tele o ia ma alu atu 
ia Pilato, ma faanoi atu ai i le tino o 
Iesu. 44 Ona ofo lea o Pilato ina 
ua vave maliu o ia; ua na valaau 
atu foi i le ta‘ita‘i o le toaselau, ma 
fesili atu i ai, po ua leva lona maliu. 
45 Ua iloa e ia i le ta‘ita‘i o le toa- 
selau, ona avatu ai lea o le tino ia 
losefa. 46 Na taulia foi e ia le ie 
lino, ua ave ifo foi ia te ia, ona aui 
lea i le ie lino, ua tuu foi ia te ia i le 





tuugamau na foa i le papa, ona 
fuli ane lea o le maa i le gutu o le 
tuugamau. 47 Ua vaavaai foi 
Maria le Makatala, ma Maria le 
tinā o lose i le mea na tuuina ai o 
ia. 


O le toe tu o Iesu nai e ua oti 
1 6 Ua mavae le sapati, ona 

faatau lea e Maria le Maka- 
tala, ma Maria le tina o lakopo, 
ma Salome, o mea manogi, ina ia 
latou o atu e faauu ai ia te ia. 2 O 
le taeao lava, o le aso muamua o le 
vaisapati, ua latou o atu ai i le 
tuugamau i le alu ae o le la. 3 Na 
fetautalatala‘i foi i latou, ua faapea 
ane, “O ai ea se na te fulieseina le 
maa mo i tatou i le gutu o le tuu- 
gamau?” 4 Ua latou vaavaai atu, 
ona iloa lea, ua uma ona fulieseina 
o le maa; aua ua matuā tele ia. 5 Ua 
ulu atu i latou i le tuugamau, ona 
latou iloa lea o le taulealea o nofo i 
le itu taumatau, ua ofu o ia i le ofu 
pa‘epa‘e tatapuvae; ona latou ma- 
tatau ai lea. 6 A ua fai atuo ia ia te 
i latou, “Aua tou te matatau; o loo 
outou saili ia Iesu le Nasareta o le 
na faasatauroina; ua tu o ia; e le 
o iinei; ina matamata ia i le mea na 
latou tuuina ai o ia. 7 A ia outou o 
atu, ina ta'u atu i ona soo atoa ma 
Peteru, e muamua atu o ia ia te 
outou i Kalilaia; tou te iloa ai o ia 
i lea mea, faapei ona fetalai atu ai o 
ia ia te outou.” 8 Ona latou vave 
o atu ai lea i fafo, ma sosola ese i 
le tuugamau; ua maua foi i latou 
i le gatete, ma le ofo tele lava; ua 

latou le fai atu foi se upu i se tasi, 
aua ua matatau. 


9 Ua tu mai o ia i le taeao lava 
o le uluai aso o le vaisapati, ona 
lua‘i faaali lea o ia ia Maria le 
Makatala, o le na ia tuli ese ia te ia 
temoni e toafitu. 10 Ua alu atu ia, 
ma na taʻu atu ai ia te i latou o e sa 
ia te ia, o latou O faanoanoa ma 
fetagisi. 11 O i latou foi, ua latou 
faalogo i le tala ua soifua o ia, ma 
ua iloa o ia e ia, e lei talitonu ai i 
latou. 12 Ua mavae atu ia mea, ona 
faaali mai lea o ia, ua ese mai lona 
tino, i le isi toalua o i latou, o loo 
la savavali atu i le faoa aai. 13 Ona 
o lea o i laua, ma taʻu atu ia te i 
latou uma; a e lei talitonu i latou 
ia i laua. 14 Mulimuli ane ua faa- 
ali mai o ia i le toatinoagafulu ma le 
toatasi o taooto i latou e aai; ona 
aoai atu lea o ia ia te i latou ina ua 
le faatuatua i latou, ma ua loto 


maaa, aua ua latou le talitonu ia te 
i latou o e na iloa o ia ina ua toe 
tu mai. 15 Ua fetalai atu foi o ia ia 
te i latou, O atu ia outou i le lalo- 
lagi uma, ina tala‘i atu ai le tala 
lelei i tagata uma lava. 16 O lë 
faatuatua ma papatisoina, e faa- 
olaina ia; a o le lé faatuatua, e 
faasalaina ia. 17 E mulimuli atu 
foi nei faailoga i e faatuatua; e 
tutuli e i latou temoni i lo‘u igoa; 
e tautalatala i latou i gagana fou; 
18 e fetagofi i latou i gata; afai foi 
latou te inu i se mea e oti ai, latou 
te le afaina ai lava; e faaee atu foi 
o latou lima i luga o e mamai, ma 
faamaloloina i latou. 

19 Ua mavae foi ona fetalai atu 
o le Alii o Iesu ia te i latou, ona 
aveina ae lea o ia i le lagi, ona nofo 
ai lea o ia i le itu taumatau o le 
Atua. 20 Ona latou o atu lea, ma 
tala‘i atu i mea uma; ua galue faa- 
tasi le Alii ma i latou, ma ua faa- 
maonia le upu i faailoga ua muli- 
muli ane ai. 

O LE EVAGELIA 
A 


LUKA 


O le fanau mai o Ioane, ma le 
valoaga a Sakaria 


E toatele ua taumafai ona tusi 

faasolo le tala i mea ua maea 
ona faia i o tatou luma, 2 e faapei 
ona tuuina mai ia te i tatou e i la- 
tou na matamata i ai, o e foi ua fai 
ma auauna a le upu talu le ama- 
taga; 3 O le mea lea ua ou manatu 
ai, ona ua Ou matuá sue i mea uma 
lava talu le amataga, ou te tusi faa- 
solo atu ia te oe le alii e, Teofilo, 
4 ina ia e silafia le tonu o tala ua 
a‘oa‘oina ai oe. 

5 O ona po o Herota le tupu o 
Iutaia, sa i ai le tasi ositaulaga e 
igoa ia Sakaria, sa i le vasega o 
Avia; O lana ava foi o lo sa Arona, 
e igoa ia Elisapeta. 6 Sa amiotonu i 
laua i luma o le Atua, o savavali 
i poloaiga ma tulafono uma a le 
Alii e le mata‘uleagaina. 7 A ua 
leai sa la fanau ina ua pa Elisapeta, 
ua matutua lava foi i laua uma. 

8 Ua faia e ia le faiva o le ositau- 
laga i luma o le Atua, e auaʻi i lona 
vasega, 9 pei o le tu a ositaulaga, 
ua tofia ai o ia, ina ua paú ia te ia 
le vili, e ulu i le malumalu o le 
Alii e faarnu ai mea manogi. 10 Ua 
tatalo foi i fafo le motu o tagata 


le agelu a le Alii, o loo tu i le itu 
taumatau o le fata e mu ai mea 
manogi. 12 Ua iloa e Sakaria, ona 
atuatuvale ai lea, ua oo ia te ia le 
mata‘u. 13 A ua faapea mai le 
agelu ia te ia, “Sakaria e, aua e te 
mataʻu; aua ua faafofogaina lau ta- 
talo; e fanau lau ava o Elisapeta 
sou atalii, e te faaigoa ia te ia 0 
Ioane. 
14 E ia te oe le fiafia ma le olioli; 
e toatele foi e fiafia i lona 
fanau mai; 

15 auā e sili o ia i luma o le Alii; 

e le inu o ia i le uaina po o le 
‘ava malosi; 

e faatumuina foi o ia i le 
Agaga Paia, 

e afua i lona fanau mai. 

16 E faaliliu e ia le fanauga a 
Isaraelu e toatele i le Alii 
lo latou Atua. 

17 E muamua atu foi o ia i ona 
luma ma le agaga ma le 
malosi o Elia, 

e faaliliu loto o tama i le fa- 
nau, 
e faaliliu foi e ua faalogogata 
i le poto o e amiotonu; 
e sauni le nuu e faatatauina 
mo le Alii.” 
18 Ona fai atu lea o Sakaria i le 


uma, i le itu aso e mu ai mea |agelu, “Pe faapefea ona ou iloa le 
manogi. 11 Ona faaali lea ia te ia | mea nei? Aua ua ou toeaina, o laʻu 

ava foi ua loomatua o ia.” 19 Ua 
tali mai le agelu ia te ia, “O aʻu o 
Kaperielu, o lé tu i luma o le Atua; 
ua auina mai aʻu e fai atu, ma taʻu 
atu ia te oe lenei tala lelei. 20 Faa- 
uta foi, e gugu oe, e te le magagana 
seia 00 i le aso e fai ai nei mea, aua 
ua e le talitonu mai i aʻu upu, o mea 
ia e taunuu lava pe a 00 i ona po.” 
21 O loo faatali le nuu ia Sakaria, 
ma ofo ina ua faatuai o ia i le malu- 
malu. 22 Ua alu ia i fafo, a ua le 
magagana ia te i latou; ua latou 
iloa ai ua na vaaia se faaaliga i le 
malumalu; a o ia ua genogeno atu 
ia te i latou, ua gúgú pea o ia. 23 
Ua uma ona aso na fai ai le galuega, 
ona alu ai lea o ia i lona aiga. 

24 Ua mavae ia aso, ona to lea o 
Elisapeta lana avā, ua nofo faalilo o 
ia i ona masina e lima, ua faapea 
ane, 25 “Ua faapea ona faia e le 
Alii ia te au i ona aso ua silasila 
mai ai o ia, e ave ese ai loʻu luma i 
tagata.” 

26 O le ono o masina ua auina 
mai ai e le Atua o le agelu o 
Kaperielu i le aai o Kalilaia, o 
Nasareta le igoa, 27 i le taupou o 
le aiga o Tavita, ua faufautane i le 
tagata e igoa ia Iosefa; o Maria foi 
le igoa o le taupou. 28 Ua ulufale 
mai le agelu ia te ia, ona faapea mai 
lea o ia, “Si oʻu alofa ia te oe, le 
ua alofaina, ua ia te oe le Alii.” 29 A 
ua atuatuvale o ia i lana upu, ua 
taumanatunatu foi o ia, pe se a le 
uiga o lenei alofaaga. 30 Ua fai 
mai foi le agelu ia te ja, “Maria e, 
aua e te fefe; auā ua alofaina mai 
oe e le Atua. 31 Faauta foi, o le a 





to oe, ma e fanauina se tama tane, 
e te faaigoa ia te ia o Iesu. 
32 E sili o ia, e taʻua foi o le Alo 
o le Silisili ese; 

e foai atu e le Alii le Atua ia 
te ia le nofoaiga a Tavita 
lona tamā, 

33€ fai o ia ma tupu i le aiga o 

Iakopo e faavavau; 

o lona malo foi e leai sona 
gataaga.” 

34 Ona fai atu lea o Maria i le 
agelu, “A faapefea le mea nei; aua 
ou te lei iloa se tane?” 35 Ua tali 
mai le agelu ia te ia, 

“E afio ifo le Agaga Paia i 
luga ia te oe, 

e faamalumalu ifo foi ia te oe 
le mana o le Silisili ese; 

o le mea lea e taʻua ai le tama 
paia e fanau mai, o le Alo 
o le Atua. 

36 Faauta foi, o lou aiga o 
Elisapeta, ua to o ia ina ua loo- 
matua, O le tama tane foi lana 
tama; O le onoga masina lenei i lē 
na taʻua e pa; 37 auā e leai lava se 
mea e tasi e le mafaia e le Atua.” 
38 Ua fai atu Maria, “Faauta, o 
aʻu nei o le auauna a le Alii; ia faia 
ia te au e tusa ma lau fetalaiga.” 
Ona alu ese ai lea o le agelu ia 
te ia. 

39 Ua tulai Maria i ia ona aso, 
ua faatelevave atu i le atu mauga, 
i le tasi aai o Iuta; 40 ua ulu atu foi 
o ia i le fale o Sakaria, ma alofa atu 
ia Elisapeta. 41 Ua faalogo mai 
Elisapeta i le alofa o Maria, ona 
osooso ai lea o le tama i lona mana- 
va; ua faatumuina foi Elisapeta i 

le Agaga Paia; 42 ua alaga ia, ua 
leo tele, ua faapea mai, “Amuia oe 
i fafine, amuia foi lē a fanau mai 
ia te oe! 43 Pe faapefea foi lenei 
mea, ina ua sau le tina o lo'u Alii 
ia te au nei? 44 Faauta foi, ua 00 
mai le lev o lou alofa i oʻu taliga, 
ona osooso ai lea o le tama i loʻu 
manava Ina le olioli. 45 E manuia 
foi le fatine e talitonu, e taunuu 
mea ua fetalai mai ai le Alii ia te 
ia.” 46 Ona fai ane lea o Maria, 

“Ua vivii atu loʻu loto i le 

Alii, 

47 ua olioli foi loʻu agaga i le 
Atua lo‘u Faaola, 

48 aua ua silasila mai o ia i lana 
auauna fafine ua faamau- 
laloina; 

aua e amata mai nei ona faa- 
amuia mai ia te au o tupu- 
laga uma; 

49 aua o Le e ona le mana ua 
faia e ia mea silisili mo aʻu, 

e paia foi lona suafa. 

50 O lona alofa foi i e matatau 
ia te ia e Au tupulaga lava 
lea. 

51 Ua ia faaalia le malosi i lona 
aao, 

ua faataapeapeina e ia 0 e 
faamaualuga i manatu o o 
latou loto. 

52 Ua tulei ifo e ia o alii nai o 
latou nofoalii, 

a ua faaeaina € ia o e faa- 


maulalo. 
53 Ua fagaina e ia i mea lelei e 
sa fia aai, 
a o e mau mea ua aufuaina 
atu e ia. 


54 Ua fesoasoani o ia i lana au- 
auna o Isaraelu, 

55 ina ua manatua lona alofa ia 
Aperaamo ma ana fanau € 
faavavau, 

e pei ona fetalai mai o ia i 0 
tatou tama.” 


56 Ua nofo Maria ma ia, pe tolu 
masina, ona foi ai lea o ia i lona 
aiga. 


57 Ua co i le masina o Elisapeta 
e fanau ai, ona fanau ai lea e ia o le 


tama tane. 58 Ua faalogo e ua latou 
tuaci atoa ma lona aiga ua alofa 
tele mai le Alii ia te ia, ona olioli 
ai lea o i latou faatasi ma ia. 59 Ua 
oo i le aso valu, ona o mai lea o 
i latou e peritome ai le tama, o le a 
faaigoa e i latou ia te ia i le igoa o 
lona tama, o Sakaria. 60 A ua fai 
atu lona tina, ua faapea atu, “Aua; 
e igoa lava o ia ia Ioane.” 61 Ona 
latou fai mai lea ia te ia, “E leai se 
tasi o lou aiga e igoa i lea igoa.” 62 
Ua latou genogeno atu i lona tama, 
pe se a lona loto i sona igoa. 63 
Ona fai ane lea o ia i se papatusi 
e au mai, ona tusi ai lea e ia, ua 
faapea, “O Ioane lona igoa.” Ona 
latou ofo uma ai lea. 64 Ona ma- 
tala loa lea o lona gutu ma lona 
laulaufaiva, ona tautala lea o ia, ma 
faafetai i le Atua. 65 Ua oo ai le 
mataʻu i e ua latou tuaoi uma. Ua 
soo foi le atu mauga uma o lutaia 
ile tala i nei mea uma. 66 O i 
latou uma na faalogo ai ua mana- 
tunatu i ai, ua faapea ane, “Pe 
iu la ina faapefea lena tama?” 
Aua ua ia te ia le aao o le Alii. 

67 Ua faatumuina Sakaria lona 
tama i le Agaga Paia, ona perofeta 
ane ai lea o ia, ua faapea ane, 

68 “la viia le Ali le Atua o 

Isaraelu, 
ona ua asiasi mai o ia, ma 
togiolaina lona nuu, 

69 ma ua faatuina le faaolataga 
mamana mo i tatou 

i le aiga o lana auauna o 
Tavita, 

70 faapei ona fetalai mai o ia i 
fofoga o ana perofeta paia 
talu mai anamua, 

71 ina ia faaolaina i tatou mai e 
ua fai i tatou ma fili, 

mai lima foi o i latou uma o 
e ʻinoʻino mai ia te i tatou; 

72 e faia le alofa ua folafolaina 
mai i 0 tatou tama, 

e manatua foi lana feagaiga 
paia; 

73 le tautoga na ia tauto ai ia 
Aperaamo lo tatou tama; 

74 e foai mai ina ia laveaiina i 
tatou mai lima o e ita mai, 

tatou te le fefefe ai, 
a e auauna la te ia, 

75 ma le paia ma le amiotonu i 
ona luma i aso uma o lo 
tatou ola. 

76 O oe foi, le tama, e ta‘ua oe 
o le perofeta a le Silisili ese, 

aua e te muamua atu i luma 
o le Alii e sauni i ona ala; 

77 e faailoa atu le faaolataga i 

lona nuu 
i le faamagaloina o a latou 
agasala, 

78 ona ua mutimutivale le alofa 
o lo tatou Atua, 


45 


ua asiasi mai ai le malamalama 
mai lugá, 
79 e faamalamalama ai i e nonofo 
i le pouliuli ma le ata o le 
oti, 
e ta‘ita‘i i o tatou vae i le ala 
o le manuia.” 
80 Ua tupu le tama, ma ua 
malosi lona loto; sa i le vao o ia, 
ua 00 i le aso na faaalia ai o ia ia 
Isaraelu. 


O le poloaiga a Aokuso; o le fanau 
mai o Iesu 


O aso lava ia na oo mai ai le 

poloaiga a Kaisara Aokuso ia 
tusia uma ai le lalolagi. 2 Na faia 
lenei uluai tusiga ina o pule Kure- 
nio i Suria. 3 Ua o uma atu foi i 
latou ia tusia, e taitasi i lana lava 
aai. 4 Ua alu ae foi Iosefa mai 
Kalilaia, mai le aai o Nasareta, 
i Iutaia i le aai a Tavita, ua 
igoa ia Peteleema, auà o le aiga 
ia ma le gafa o Tavita, 5 ia tusia 
faatasi ma Maria o lé sa fáufau- 
tane ia te ia, ua to O ia. 6 Sa i 
ai i laua, ona oo lea i ona po e 
fanau ai o ia. 7 Ua fanau e ia lana 
tama ulumatua, ua ia aui ia te ia i 
le ie, ma faataoto ia te ia i le fale 
manu, aua latou te le ofi i le fale e 
tali ai malo. 

8 Sa i le vao o.lea nuu leoleo 
mamoe, sa nonofo ai ma leoleo 
po i lo latou lafu mamoe. 9 Faauta 
foi, ua tu mai ia i latou le agelu a 
le Alii, ua pupula faataaliolio mai 
foi ia te i latou le pupula o le Alii, 
ua matuá fefefe ai lava i latou. 10 
Oha fai mai lea o le agelu ia te i 

latou, “Aua tou te matatau; aua 
faauta, ou te au mai ia te outou le 
tala lelei o le olioli tele e oo mai i 
le nuu uma; 11 auā o le aso nei ua 
fanau ai ia te outou i le aai a Tavita 
le Faaola, 0 ia o Keriso le Alii. 12 
O le faailoga lenei ia te outou, e 
iloa e outou le tama meamea ua 
aui i le ie, 0 loo taoto i le fale 
manu.” 15 Ona faafuasei lea ona 
faatasi mai ma le agelu o ‘au mai le 
lagi e toatele, ua vivii i le Atua, ua 
faapea ane, 
14 “O le viiga i le Atua i mea 
aupitoaluga; 
ma le manuia i le lalolagi 
i tagata ua alofagia e ia!” 
15 Ua o ile lagi agelu sa ia i la- 
tou, ona fetautalatala‘i ai lea o leo- 
leo mamoe, “Ina tatou o ia i 
Peteleema, tatou te vaavaai i lenei 
mea ua faia, ua faailoa mai ia te i 
tatou e le Alii.” 16 Ua latou faataa- 
lise atu, ona maua lea o Maria, ma 
Iosefa, ma le tama meamea o taoto 
i le fale rnanu. 17 Ua latou iloa, 
ona latou faailoa ai lea o le upu 
na taʻua mai ia te i latou i lea tama. 
18 O i latou uma e na faalogo ai, 
ua ofo i latou i mea ua taʻua mai 
ia te i latou e leoleo mamoe. 19 A 
o Maria ua taofi ia upu uma, ua 
mafaufau ai i lona loto. 20 Ona foi 
mai lea o leoleo mamoe, o vivii ma 
faafetai i le Atua, ona o mea uma 
ua latou faalogo ai ma vaai i ai, 
pei ona taʻua mai ia te i latou. 
21 Ua oo i le aso valu e peritome 


22 Ua atoa ona aso o le faama- 
maina o ia, e tusa ma le tulafono 
a Mose, ona la au mai lea ia te ia i 
Ierusalema, e tuuina atu ai i luma 
o le Alii; 23 pei ona tusia i le tula- 
fono a le Alii, O tama tane ulu- 
matua uma e taua i latou e paia mo 
le Alii; 24 e avatu foi le taulaga, 
pei ona fai mai ai le tulafono a le 
Alii, O le uluga manutagi, po o 
tamai lupe e lua fua. 25 Faauta foi, 
sa i Ierusalema le tagata e igoa ia 
Simeona; o le tagata amiotonu o 
ia ma le amioatua, sa faatalitali atu 
o ia i le faamafanafanaina o Isa- 
raelu; ua i luga ia te ia le Agaga 
Paia. 26 Ua uma ona faaalia ia te 
ia e le Agaga Paia, na te le iloa le 
oti seia muai iloa atu le Keriso o le 
Alii. 27 O le Agaga ua alu aio ia i 
le malumalu; ua au mai le tama o 
Iesu e ona mātua, ia la faia ia te ia 
faapei ona tatau i le tulafono, 28 
ona sapaia lea e ia i ona lima, ua 
vivii atu i le Atua, ua faapea atu, 

29 “Le Alii e, e te tuuina atu 

nei lau auauna, ia alu ma 
le manuia, 
pei o lau afioga; 

30 auā ua iloa e oʻu mata lau 

faaolataga 

31 ua e saunia i luma o nuu uma 

lava; 

32 0 le malamalama e faamala- 

malama aʻi nuu ese, 
ma le mamalu o lou nuu o 
Isaraelu.” 
33 Ua ofo lava lona tamā ma lona 


ai le tama, ona faaigoaina ai lea o | tiná i mea ua taʻua ia te ia. 34 Ua 
ia o Iesu, na faaigoa ai e le agelu a | faamanuia atu Simeona ia te i laua, 


o lei i le manava o lona tina. 


ua fai atu foi ia Maria lona tinā, 

“Faauta, ua tuu le tama nei e 
pauu ai ma toe tutu ai 
tagata e toatele o i Isa- 
raelu; 

e fai foi ma faailoga e taulea- 
gaina; 

35—e tia foi lou lava loto ia 

ati i le pelu— 

ina ia faaalia mai ai manatu o 
tagata e toatele.” 

36 Sa i ai foi le perofeta fafine o 
Ana, o le afafine o Fanuelu o le itu 
aiga o Asera, ua loomatua o ia, 
sa la nonofo ma lana tane i tausaga 
e fitu talu ina o taupou, 37 a ua oti 
lana tane; o ona tausaga ua tusa ma 
le valugafulu ma le fa. E lei alu 
ese ia i le malumalu, a ua auauna 
o ia i le Atua i anapogi ma talo- 
saga i le ao ma le po. 38 O lea lava 
itu aso, ua sau ai O ia, ua faafetai 
atu i le Atua, ma tautala ia te ia i 
tagata uma lava e na faatali atu i 
le togiola i Ierusalema. 

39 Ua uma ona faia e i laua o 
mea uma e tatau 1 le tulafono a le 
Alii, ona foi atu lea i Kalilaia, i la 
laua aai o Nasareta. 40 Ua tupu le 
tama, ma ua malosi lona loto, ua 
tumu i le poto; ua ia te ia foi le 
alofa o le Atua. 

41 Ua o i Ierusalema ona ma- 
tua i lea tausaga ma lea tausaga 
i le tausamiga o le paseka. 42 Ua 
00 i ona tausaga e sefulu ma le lua, 
ona o ae lea o i latou i Ierusalema, 
e tusa ma le tu o le tausamiga. 43 
Ua mavae ona aso, ona foi mai lea 
o i laua, a ua nofo le tama o Iesu i 
Ierusalema, a e lei iloa e lona tama 
ma lona tina. 44 Fa te i laua o i le 


au malaga o ia; ua la po tasi i le ala, 
ona la saili lea ia te ia i lo la aiga ma 
e na latou masani. 45 Ua le iloa o ia, 
ona la foi atu lea i Ierusalema, c 
saili ia te ia. 46 Ua mavae aso e tolu, 
ona la maua ai lea o ia i le malumalu 
o nofo i totonu o le au aʻoaʻo, o loo 
faalogologo ia te i latou, ma tau- 
fesili ia te i latou. 47 Ua matuā ofo 
uma lava e na faalogo ia te ia i lona 
poto ma ana upu e tali. 48 Ua la 
ofo ina ua iloa atu o ia e i laua; 
ona fai ane lea o lona tina ia te ia. 
“La°u tama e, se a le mea ua e faa- 
pea mai ai ia te i maua? Faauta, o i 
maua ma lou tama sa ma saili lava 
ia te oe ma le tiga.” 49 Ona fai atu 
lea o ia ia te i laua, “Sea ea le mea 
na oulua saili mai ai ia te au? Lua 
te le iloa ea e tatau ona ou i le fale 
o loʻu Tama?” 50 A ua le lagona e i 
laua le upu ua fai mai ai o ia ia te i 
laua. 51 Ua latou o ifo ma i laua, 
ua 00 i Nasareta, ua anaana o ia ia 
te i laua; a o lona tina ua taofi ia mea 
uma i lona loto. 52 Ua tupu le poto 
ma le tino o Iesu, ua alofagia o ia 
e le Atua atoa ma tagata. 


O le tala‘iga a Ioane, ma lana 
papatisoga 

O le tausaga e tasi le sefulu 

ma le lima i le nofoaiga a 
Tiperio Kaisara, sa pule Ponotio 
Pilato i Iutaia, o Herota foi o le 
tupu ia o Kalilaia, ma Filipo lona 
uso 0 le tupu ia o Ituraia ma le 
nuu o Terekoniti, o Lusanio foi o 
le tupu ia o Apilene, 2 o Ana foi 
ma Kaiafa o ositaulaga sili i laua, 
ua oo ane ai le afioga a le Atua ia 

Ioane le atalii o Sakaria i le vao. 3 
Ona alu atu ai lea o ia i le itu uma 
o Ioritana, ua talaʻi atu le papati- 
soga o le salamo ina ia faamaga- 
loina agasala. 4 Pei ona tusia i le 
tusi o upu a Isaia le perofeta, O le 
leo o le ua alaga i le vao, Ina teuteu 
ia outou le ala o le Alii, ia faalaulelei 
ona ala. 5 E faatumuina o vanu 
uma, e faamaulaloina foi mauga ma 
mea maupuepue uma; e faasaʻoina 
Joi o mea piopio, ma mea gaoa e 
Jai ma ala laulelei ia. 6 E vaaia foi 
e tagata uma le faaolataga mai le 
Atua. 7 Ua fai atu ia i le motu o 
tagata e na o mai e papatisoina e 
ia, “Fanau a gata feai e, o ai ea na 
na faaali atu ia te outou e sosola 
ese i le toasa atali? 8 Ia outou fua 
mai ni fua e tatau ma le salamo, a e 
aua tou te faapea ifo i o outou loto, 
O Aperaamo, o ia o lo matou 
tama; aua ou te fai atu ia te outou, 
e mafaia lava e le Atua ona faatu- 
puina mai i nei maa ni fanau mā 
Aperaamo. 9 O loo tuu nei foi le 
mátau i tafuʻe o laau; o laau uma 
foi e le fua mai i fua lelei, e taja ma 
lafoina i le afi.” 

10 Ua fesili mai le motu o tagata 
ia te ia, “Se a foi se mea matou te 
faia?” 11 Ua tali atu o ia ia te i la- 
tou, “O le tagata e lua ona ofu 
tino, ia avane ia te ia e leai sona 
ofu; o le ua ia te ia mea e ʻai, ia 
faapea foi ona fai.” 12 Ua o mai 
foi tagaza ao lafoga ia papatisoina, 
ua faapea mai ia te ia, “Le aʻoaʻo e, 
se a se mea matou te faia?” 13 Ona 
faapea atu lea o ia ia te i latou, 
“Aua tou te ao faasili i mea ua 


faatonuina mai ia te outou.” 14 
Ua fesili mai foi tagata tau ia te ia, 
“A o i matou foi se a se mea matou 
te faia?” Ona faapea atu lea o ia 
ia te i latou, “Aua tou te faasaua i 
se tasi, aua tou te tuua'i fua se 
tasi; ia outou tali filemu i lo outou 
taui.” 

15 A o faatalitali le nuu, ma 
manatunatu uma lava i o latou loto 
ia Ioane, po o ia o le Keriso; 16 
ua tali atu Ioane ia te i latou uma, 
ua faapea atu, “O aʻu nei lé papa- 
tiso atu ia te outou i le vai, a o lē 
maliu mai, e silisili o ia ia te au, e 
le aoga aʻu ona tatala le nonoa o ona 
seevae; o ia lava na te papatiso ia 
te outou i le Agaga Paia ma le afi. 
17 O i lona aao lana asu, e faamamā 
ai e ia lana faaputugasaito; e faa- 
potopoto foi e ia le saito i lona fale 
saito, a e susunuina le otaota O 
saito i le afi e le matineia.” 

18 O isi foi upu faamafanafana e 
tele ua ia folafola ai le tala lelei i le 
nuu. 19 A o Herota le tupu, o lē 
ua aoaiina e ia, ona o Herotia le 
avā a lona uso o Filipo, atoa foi 
ma mea leaga uma na faia e Hero- 
ta; 20 ua na faaopoopoina lenei 
mea i mea uma, ua tuuina atu € ia 
o Ioane i le fale puipui. 

21 Ua papatisoina le nuu uma, 
ona papatisoina ai lea o Iesu, ua 
tatalo o ia, ona faaavanoaina ai 
lea o le lagi, 22 ona afio ifo lea o 
le Agaga Paia i ona luga, ua tino 
mai e peiseai se lupe, ua oo mai foi 
le siufofoga mai le lagi, ua faapea 
mai, “O loʻu Atalii pele oe, ua ou 
fiafia lava ia te oe.” 

23 O lesu foi po ua tolugafulu 
ona tausaga ina ua amata lana 
galuega, ua manatu foi tagata o ia 
o le atalii o Iosefa, o le atalii ia o 
Heli, 24 0 le atalii ia o Matata, o le 
atalii ia o Levi, o le atalii ia o 
Melekei, o le atalii ia o Ianai, o le 
ataiii ia o Iosefa, 25 o le atalii ia o 
Matatia, o le atalii ia o Amosa, o le 
atalii ia o Nauma, o le atalii ia o 
Eseli, o le atalii ia o Nagae, 26 o le 
atalii ia o Maato, o le atalii ia o 
Matatia, o le atalii ia o Semeina, o 
le atalii ia o loseka, o le atalii ia o 
lota, 27 o le atalii ia o loanana, o 
le atalii ia o Resa, o le atalii ia o 
Serupapelu, o le atalii ia o Sala- 
tielu, o le atalii ia o Nerci, 28 o le 
atalii ia o Melekei, o le atalii ia o 
Atei, o le atalii ia o Kosamo, o le 
atalii ia o Elematama, o le atalii ia 
o Eru, 29 o le atalii ia o lose, o 
le atalii ia o Elisara, o le atalii ia 
o Iorimo, o le atalii ia o Matata, o 
le atalii ia o Levi, 30 o le atalii 
ia O Simeona, o le atalii ia o 
Juta, o le atalii ia o Josefa, o le 
atalii ia o lonamo, o le atalii ia o 
Eliakimo, 31 o le atalii ia o Melea, 
o le atalii ia o Mena, o le atalii ia o 
Matata, o le atalii ia o Natano, o le 
atalii ia o Tavita, 32 o le atalii ia o 
Iese, o le atalii ia o Iopeta, o le 
atalii ia o Poasa, o le atalii ia o Sala, 
o le atalii ia o Naasona, 33 o le 
atalii ia o Aminatapu, o le atalii ia o 
Arama, o le atalii ia o Eserona, o 
le atalii ia o Faresa, o le atalii ia o 
Iuta, 34 o le atalii ia o Iakopo, o le 
atalii ia o Isaako, o le atalii ia o 
Aperaamo, o le atalii ia o Tara, o le 


atalii ia o Nakori, 35 o le atalii ia o 
Seruka, o le atalii ia o Reu, o le 
atalii ia o Peleko, o le atalii ia o 
Eperu, o le atalii ia o Selaa, 36 o le 
atalii ia o Kainano, o le atalii ia o 
Afasata, o le atalii ia o Semu, o le 
atalii ia o Noa, o le atalii ia o 
Lameko, 37 o le atalii ia o Me- 
tusela, o le atalii ia o Enoka, o le 
atalii ia o lareto, o le atalii ia o 
Maalaelu, o le atalii ia o Kainano, 
38 o le atalii ia o Enosa, o le atalii 
ia 0 Setu, o le atalii ia o Atamu, o 
le atalii ia o le Atua. 


O le faaosoosoina o Iesu, ma lona 
manumalo i le tiapolo 


Ua foi ae Iesu mai Ioritana, 

ua tumu o ia i le Agaga Paia, 
ona taitaiina lea o ia e le Agaga i le 
mea tuufua, 2 ua faaosoosoina e le 
tiapolo i aso e fagafulu. O aso lava 
ia e lei raumafa ai e ia sina mea e 
tasi; ua mavae ia aso, mulimuli ane 
ona fia taumafa ai lea o ia. 3 Ona 
fai mai lea o le tiapolo ia te ia, 
“Afai o oe o le Alo o le Atua, ina 
fetalai ane ia i lenei maa ia liu 
areto.” 4 Ona tali atu lea o Iesu ia 
te ia, “Ua tusia, E le na o mea e ‘ai 
e ola ai le tagata.” 5 Ona aveina 
ae lea o ia e le tiapolo ma faaali ia 
te ia malo uma o le lalolagi, ua se 
emo lava. 6 Ona fai mai lea o le 
tiapolo ia te ia, “Ou te avatua ia te 
oe lenei pule uma, ma lo latou ma- 
malu; aua ua tuuina mai ia te au, 
ou te avatu ai foi i lē ou te manao 
i ai. 7 O lenei, afai e te ifo mai ia te 
au, e fai ma au nei mea uma.” 8 
Ona tali atu lea o Iesu ia te ia, “Ua 

tusia, E te ifo i le Alii lou Atua, ua 
na o ia lava e te auauna i ai.” 9 Ona 
ave ai lea. o ia ia te ia i Ierusalema, 
ua faatu ia te ia i le tumutumu o le 
malumalu, ona fai mai lea o ia ia 
te ia, “Afai o ce o le Alo o le Atua, 
ina oso ia oe i lalo i le mea nei; 10 
aua ua tusia, E poloai o ia i ana 
agelu ia te oe, e tausi ia te oe; ma 
lenei foi, 11 latou te ave ia te ce io 
latou lima, neti tu‘ia lou vae i se 
maa.” 12 Ona tali atu lea o Iesu, 
“Ua fai mai le upu, Aua e te tofo- 
tofo i le Aliilou Atua.” 13 Uafaauma 
e le tiapolo le faaosoosoga uma, 
ona alu ese ai lea ia te ia seia i se aso. 

14 Ona foi atu lea o Iesu i 
le mana o le Agaga i Kalilaia, ua 
logo atu. foi le tala ia te ia ua soo 
ai lava le itu uma. 15 Ua aʻoaʻo 
ia i 0 latou sunako, ua viia ai o ia 
e tagata uma. 

16 Ua oo foi o ia i Nasareta, na 
tupu a. o ia, ona ulufale lea o 
ia i le sunako i le aso sapati, o 
lana masani lea; ua tui luga foi e fai- 
tau. 17 Ua tuuina mai ia te ia le 
Tusi a le perofeta o Isaia. Ona fo- 
fola lea e ia le Tusi, ona maua ai 
lea o le mea ua tusia ai lenei upu. 
18 Ua ' oʻu luga le Agaga o le Alii, 
aua ua na faauu mai ia te au e fola- 
fola le tala lelei i e matitiva; ua 
auina mai aʻu e ia e faamalolo i e 
loto momomo, e tala‘i le saolotoga i 
le tafeaga, ma ia pupula mata o e 
tauaso, e tuu saoloto i e ua faa- 
sauaina, 19 e tala‘i le tausaga e 
finagalo malie mai ai le Alii. 20 
Ua taai e ia le Tusi, ona tuu atu ai 
lea i le auauna, ua nofo i lalo; ona 


pulatoa mai lea ia te ia o mata o 
tagata uma i le sunako. 21 Ona 
amata lea ona fetalai atu o ia ia te i 
latou, “O le aso nei ua taunuu ai 
lenei Tusi, o outou o faalogologo 
ai.” 22 Ua latou vivii uma ia te ia, 
ua ofo foi i upu alofa na paú mai 
lona fofoga; ma ua latou fai ane, 
“E le o le atalii ea lenei o losefa?” 
23 Ona fetalai atu lea o ia ia te i 
latou, “E fai mai lava e outou lenei 
upu faatusa ia te au, Le fomai e, 
ina faamalolo ia oe ia te 0e; 0 mea 
uma na faia i Kapanaumi, na ma- 
tou faalogo i ai, ia e faia foi iinei 
i lou nuu moni.” 24 Ua fetalai atu 
foi o ia, “E moni, ou te fai atu ia 
te outou, E le talia se perofeta i 
lona nuu moni. 25 E moni, ou te 
fai atu ia te outou; sa i Isaraelu i 
Ona po o Elia, o fafine e toatele ua 
oti a latou tane, na punitia ai le 
lagi i tausaga e tolu ma masina e 
ono, ua oge tele ai le nuu uma; 26 
a e lei auina atu Elia i so latou, 
ua na o Sarefata le aai o Saitonu, 
i le fafine ua oti lana tane. 27 Sa i 
Isaraelu foi lepela e toatele i ona po 
o le perofeta o Elisaia; a c lei 
faamamāina so latou, ua na o Naa- 
manu lava le Suria.” 28 Ua faalogo 
i latou uma ua i le sunako i nei mea, 
ona lilivau ai lea o i latou. 29 Ua 
latou tutū mai, ma tuli ia te ia i 
tua o le aai, ua taʻitaʻi foi ia te ia i 
le tofé o le mauga ua tu ai la latou 
aai, ina ia latou faatito ifo ia te ia. 
30 A ua savali ane ia i o latou va, 
ua maliu ese. 

31 Ona maliu ifo lea o ia i Ka- 
panaumi, o le aai o Kalilaia. Ua 

a'oa'o o ia ia te i latou i sapati; 32 
ua matuā ofo i latou i lana a‘oa‘oga; 
auà o lana fetalaiga ua i ai le pule. 
33 Sa i le sunako o le tagata ua 
i ai le agaga o le temoni leaga; 
ua alaga mai foi o ia, ua leo tele, 
34 ua faapea mai, “Aue! Iesu e, le 
Nasareta, se a ea lau na ia te i ma- 
tou? Ua e maliu mai ea ia fanoia i 
matou? Ua ou iloa oe, o le Paia 
oe o le Atua.” 35 Ona vavao lea 
o Iesu ia te ia, ua faapea atu, “ Ina 
faalologo ia, ma € alu i fafo nai ia 
te ia.” Ona lafo i lalo lea o le temoni 
ja te ia i o latou luma; ona alu lea 
i fafo ia te ia, ua le afaina lava ia. 
36 Ona ofo lea o i latou uma, ua 
fetautalatala‘i foi, ua faapea ane, 
O le a ea lenei upu? Auā o le pule 
ma le mana ua fetalai atu ai o ia 
i agaga leaga, ona latou o ese lea i 
fafo.” 37 Ona logo atu lava lea o le 
tala ia te ia i mea uma o lea itu. 

38 Ua tulaʻi o ia ma tuua le 
sunako, a e ulu atu i le fale o 
Simona. Ua maua le tina o le ava 
a Simona e le ma'¡ vevela, ua tele; 
ua latou faatoga atu la te la mo 
ia. 39 Ona tu lea o ia i ona tafa- 
tafa, ua vavao le maʻi vevela, ona 
teía ai lea; ona tulai loa lea o ia, 
ua auauna ia te i latou. 

40 O i latou uma sa i ai tagata e 
mamai i maʻ‘i eseese, ua latou au- 
maia i latou ia te ia i le goto o le la; 
ua paʻipaʻi tasi atu ona apo ia te i 
latou, ma faamalolo ia te i latou. 
4I Ua o atu foi temoni i fafo i e 
toatele, o alalaga, “O oe lava le 
Keriso, le Alo o le Atua.” Ona va- 
vao lea o ia ia te 1 latou, ua ia le 


mafai ona latou tautala; auā ua 
latou iloa o ia o le Keriso. 

42 Ua ao, ona ulufafo lea o ia, 
ua maliu atu i le mea tuufua; ua 
saili foi ia te ia le motu o tagata, 
ona o mai ai lea ia te ia, ma taofi 
ia te ia, inə ia le maliu ese o ia ia te 
i latou. 43 A ua fetalai atu o ia ia 
te i latou, “E tatau ona ou folafola 
le tala lelei o le malo o le Atua i 
nisi aai foi; aua o le mea lea na 
auina mai ai aʻu.” 44 Ona talaʻi 
atu lea o ia i sunako o Kalilaia. 


Ua aʻoaʻo Iesu mai luga o le vaa 
o Peteru 


Ua tu o ia i le auvai o le vai 

o Kenesareta, ua fetuleni mai 
foi le motu o tagata ia te ia e faa- 
logologo i le afioga a le Atua. 2 Ona 
silafia lea e ia vaa e lua ua talanai i 
le auvai, a ua o ese ai le au faiva, 
ua ta O latou upega. 3 Ona maliu 
ae lea o ia i le tasi vaa, o le vaa lea 
o Simona, mə faatoga atu ia te ia ia 
faaitiiti atu le vaa nai le auvəi. Ona 
nofo lea o ia i lalo, ma aʻoaʻo atu 
nai le vaa i le motu o tagata. 4 Ua 
uma lana lauga, ona fetalai atu lea 
o ia ia Simona, “Ina tuutuu atu 
ia i le loloto, ma tuu ifo ai o outou 
upega e maua ai ni iʻa.” $ Ua tali 
mai Simona ia te ia, “Le Alii e, ua 
atoa le po ua tigaina ai i matou, e 
leai ni mea ua maua; a ona o lau 
fetalaiga ou te tuu ifo ai le upega.” 
6 Ua uma ona latou faia o lea mea, 
ona latou siomia lea o le au iʻa tele 
lava, ua masae ai lo latou upega. 7 
Ua latou genogeno atu i o latou o i 
le tasi vaa, e o mai e fesoasoani ia 

te i latou; ona latou 0 mai lea, ua 
faatumu e i latou vaa uma e lua, 
ua táli gogoto ai. 8 Ua iloa e Si- 
mona Peteru, ona faapaú lea o ia i 
tulivae c Iesu, ua faapea mai, “Le 
Alii e, ina maliu ese atu ia oe ia 
te au, auā o au o le tagata agasala.” 
9 Aua ua ofo o ia atoa ma i latou 
uma sa ia te ia, aua o le au iʻa ua 
latou maua; 10 ua faapea foi Ia- 
kopo ma Ioane, o atalii o Sepetaio, 
o i latou ua fai faiva faatasi ma 
Simona. Ona fetalai atu lea o Iesu 
ia Simona, “Aua e te fefe, e amata 
i nei ona po ona e maua tagata.” 
11 Ua tūta o latou vaa, ona latou 
tuu ai lea o mea uma, a e muli- 
muli atu ia te ia. 

12 Sa i le tasi aai o ia, faauta 
o le tagata ua liloia i le lepela; 
ua iloa atu e ia o Iesu, ona faapaŭ 
fao ai lea o ia, ma aioi mai ia te ia, 
ua faapea mai, “Le Alii e, a e 
finagalo i ai, e mafai lava ia te oe 
ona faamamā ia te av.” 13 Ona 
aapa atu lea e ia jona aao, ua paʻi 
atu ia te ia, ua faapea atu, “Ou te 
loto i ai; ia mamā oe.” Ona te‘a ese 
loa lava lea o le maʻi lepela ia te ia. 
14 Ora fetalai atu lea o ia ia te ia, 
“Aua le taʻu atu i se tasi; a ia e alu, 
ma faaali oe i le ositaulaga, ma 
avatu mo lou faamamāina e tusa ma 
le poloaiga a Mose, e fai ma faa- 
maoniga ia i latou.” 15 A ua atili 
aj ona logo atu le tala ia te ia; ona 
faapotopoto mai lea o le motu o 
tagata e toatele e faalogologo ia 
te ia, ma ia faamaloloina e ia o 
latou maʻi. 16 A ua maliu o ia i le 
mea tuufua ua tatalo ai. 


17 Sa aʻoaʻo atu ia i le tasi aso, 
ua nonofo mai ai faresaio ma 
aʻoaʻo o le tulafono, e na o mai mai 
faoa aai uma o Kalilaia, ma Iu- 
taia, ma Ierusalema; ua ia te ia 
foi le mana o le Alii e faamalolo i 
e mamàʻi. 18 Faauta foi, o tagata 
o loo fata mai i le moega le tagata 
ua mai i le supa; ua latou mana- 
nao ina ia au mai ia te ia, ma tuu 
ifo i ona luma. 19 A e lei iloa e i 
latou se ala e au mai ai ia te ia, 
ona o le motu o tagata; ona o ae 
lea o i latou i luga o le fale, ua 
tuutuu ifo ia te ia ma lona moega 
i maa omea o le fale i totonu i 
luma o Iesu. 20 Ua silafia e ia lo 
latou faatuatua, ona fetalai atu lea 
o ia ia te ia, “Sole, ua faamagalo- 
ina au agasala.” 21 Ona mana- 
tunatu lea o le au tusiupu ma le au 
faresaio, ua faapea ane, “O ai ea 
lenei ua na faifai i le Atua? O ai na 
te mafaia ona faamagaloina aga- 
sala, ua na o le Atua lava?” 22 Ua 
silafia e Iesu o latou manatunatu, 
ona tali atu ai lea o ia ia te i latou, 
“Se a le mea tou te manatunatu ai 
i o outou loto? 23 Po o le fea le 
faigofie, po o le fai atu, Ua faa- 
magaloina au agasala, po o le fai 
atu, Tulai ia, ina savali? 24 A e 
peitai ina ia iloa ai e outou o i le 
Atalii o le tagata le pule i le lalo- 
lagi e faamagalo ai agasala,” —ua 
fetalai atu ia i le supa—“Ou te fai 
atu iate oe, Tulai ia, ina ave lou 
moega, ma e alu i lou fale.” 25 Ona 
tulai loa lea o ia i o latou luma, ua 
ave le mea na taoto ai o ia, ona alu 
ai lea i lona fale, ua vivii atu i le 

Atua. 26 Ua matua ofo i latou 
uma, ma vivii atu i le Atua; ua 
latou matua fefefe foi, ua faapea 
ane, “Ua matua ese na mea ua 
tatou iloa i le aso nei.” 

27 Ua mavae ia mea, ona ulu- 
fafo ai lea o ia, ua silafia e ia le 
tagata ao lafoga e igoa ia Levi, ua 
nofo i le fale e tali ai lafoga; ona 
faapea atu lea ia te ia, “Ina muli- 
muli mai ia ia te au.” 28 Ona tuua 
lea e ia o mea uma, ua tulai ma 
mulimuli ia te ia. 

29 Ua faia foi e Levi le faigaai 
tele mana i lona fale; sa i ai tagata 
ao lafoga e toatele lava, ma isi ta- 
gata e na taooto e aai faatasi ma 
i latou. 30 A o faresaio ma o latou 
tusiupu ua latou muimui i ona 
soo, ua faapea atu, “Se a le mea 
tou te aai ai ma feinu ai faatasi ma 
tagata ao lafoga ma e ua agasala?” 
31 Ua tali atu Iesu ia te i latou, 
“O e malolo e le aoga i ai le fomai, 
na o e mamai. 32 Ou te lei sau e 
valaau i e ua amiotonu, a O e ua 
agasala, ina ia latou salamo.” 

33 Ua latou fai mai ia te ia, “Se 
a le mea e anapopogi soo ai, ma 
tatalo ai le au soo o Ioane, ua faa- 
pea foi ma soo O le au faresaio, pei- 
tai ou soo, ua latou aai ma inu?” 
34 Ona fetalai atu lea o ia ia te i 
latou, “E mafai ea e se tasi ona 
tuuina atu i aumea a le faatoafai- 
avá e anapopogi ina o ia te i latou 
le faatoafaiavā? 35 A e oo mai ona 
po e aveeseina ai ia te i latou le 
faatoafaiava, o ona po ia latou te 
anapopogi ai.” 36 Ua fetalai atu 
foi o ia ia te i latou i le faataoto, 


“E leai se tagata na te fonoa le 
matuā ofu i le fasi ie o le ofu fou; 
a faapea, ona masae lea i le mea 
fou, e le tusa foi le fasi ie fou ma 
le mea tuai. 37 E leai foi se tasi 
na te utufia le uaina fou i fagu pa‘u 
tuai; a faapea, ona pa ai lea o fagu 
pa'u i le uaina fou, ona masaa ai 
lea, e māumau foi fagu pa'u. 38 A 
e peitai e utufia le uaina fou i fagu 
pa'u fou. 39 E leai foi se tagata e 
inu i le uaina tuai, ona manao loa 
lea i le uaina fou; aua ua fai mai 
o ia, Ua lelei le uaina tuai.” 


Ua aoai Iesu i le au faresaio i lo 
latou valea 1 le uiga o le sapati 


6 O le tasi sapati ua ui atu ai o 
ia i tosaito, ona ooti ai lea e ona 
soo o “au saito, ua mili ai i o latou 
lima, ma aai ai. 2 Ona fai mai lea ia 
te i latou o isi o le au faresaio, “Se 
a le mea tou te fai ai le mẹa e sa 
ona fai i le sapati?” 3 Ua tali atu 
Iesu ia te i latou, “E lei faitau ea e 
outou le mea na faia e Tavita, ina 
ua fia ʻai o ia, atoa ma lana au 
malaga; 4 ina ua ulu atu o ia i le 
fale o le Atua, ma ua talia areto e 
laulauina i luma, ua “ai ai, ma avane 
i lana au malaga, e sa ona ʻai ai, 
ua na o le au ositaulaga lava?” 5 
Ua fetalai atu foi o ia ia te i latou, 
“O le Atalii o le tagata, o le alii lea 
o le sapati.” 

6 O le tasi foi sapati ua ulu ai o 
ia i le sunako, ma aʻoaʻo atu; sa i ai 
le tagata ua gase lona lima tauma- 
tau. 7 Ua lamalama ia te ia le au 
tusiupu ma le au faresaio, pe faa- 
malolo e ia i le sapati, ina ia latou 

maua se mea e momoli ai o ia. 8 A 
ua silafia e ia lo latou manatunatu, 
ona fetalai atu lea i le tagata ua gase 
lona lima, “Ina tulai ia, ma tu mai 
i totonu.” Ona tulai lea o ia, ua tu 
mai. 9 Ona fetalai atu lea o Iesu ia 
te i latou, “Ou te fesili atu ia te ou- 
tou, pe tatau ea i le sapati ona 
agalelei, pe agalcaga, po o le faaola, 
po o le fasioti?” 10 Ua silasila solo 
o ia ia te i latou uma, ona fetalai 
atu lea o ia ia te ia, “Ina faaloaloa 
ia lou lirna.” Ona faapea ai lea o ia; 
ona toe lelei ai lea o lona lima, e 
pei o le tasi. 11 Ona matua ita ai 
lea o i latou, ua fetautalatala‘i i se 
mea latou te faia ia Iesu. 

12 O aso lava ia ua maliu ae ai o 
ia i le mauga e tatalo; ua aoina lana 
tatalo i le Atua. 13 Ua ao foi, ona 
valaau atu lea o ia i ona soo, ua 
filifilia e ia ni o latou e toasefulu ma 
le toalua, ua faaigoa foi i latou e ia o 
aposetolo; 14 0 Simona, ua ia faa- 
igoa atu foi ia te ia o Peteru, ma 
Aneterez. lona uso, o Iakopo ma 
Ioane, o Filipo ma Patolomaio, 15 
o Mataio ma Toma, o Iakopo le 
atalii o Alefaio ma Simona ua igoa 
o le Selote,! 16 o Iuta foi le uso o 
Iakopo ma Iuta le Sekara, o ia na 
avea ma le faalata. 

17 Ua maliu ifo o ia faatasi ma i 
latou, ona tu lea o ia i le mea 
laugatasi, ma ona soo e toatele, ma 
le motu o tagata e toatele mai 
Tutaia uma, ma Ierusalema, ma le 
itu i tai o Turo ma Saitonu, ua la- 
tou 0 mai e faalogologo ia te ia, ma 
ia faamaloloina o latou ma'i; 18 o 


e na tigaina foi i agaga leaga, ua 
faamaloloina foi i latou. 19 Ua 
tausisi le motu o tagata uma e pai 
atu ia te ia; aua ua alu atu le mana 
nai ia te ia, ua faamaloloina ai i 
latou uma. 

20 Ua silasila atu o ia i ona soo. 
ma fetalai atu, “Amuia outou e 
matitiva; aua e o outou le malo o le 
Atua. 

21 “Amuia outou e fia aai nei; 
auā e maoona outou. 

“Amuia outou e tagi nei; aua € 
featani outou. 

22 “Amuia outou pe a itagia 
outou e tagata, pe a faateaeseins 
foi outou, ma faaleagaina e i latou, 
ma lafoaiina lo outou igoa, pei o se 
mea leaga, ona o le Atalii o le 
tagata! 23 Ia outou olioli i lea aso. 
ma ia outou osooso ma le fiafia; 
aua faauta, o i le lagi lo outou taui 
ua tele; auā sa faapea ona fai e c 
latou tama i perofeta. 

24 “A e peitai oi talofa ia te ou- 
tou o e mauoa! aua ua outou maua 
lo outou lelei. 

25 “Oi talofa ia te outou e ua 
maoona! auā e fia aai outou. Oi 
talofa ia te outou o e featani nei! 
auā e faanoanoa outou, ma fetagisi. 

26 “Oi talofa ia te outou pe a 
tautala lelei tagata uma ia te ou- 
tou! auā sa faapea lava ona fai e o 
latou tama i perofeta pepelo. 

27 “A ou te fai atu ia te outou o 
e faalogo mai, Ia alofa atu i e o fai 
outou mo latou fili; ia agalelei atu 
ie ita mai ia te outou, 28 ia outou 
faamanuia atu i e fetuu mai ia te 


LO le uiga o le igoa Selote: o lē loto malosi. 

outou, ia outou tatalo foi mo e 
tuuaʻi fua mai ia te outou. 29 O lē 
po ia te oe i le tasi alafau, ina liliu 
atu i ai le tasi; o lē ave ese lou ofu 
tele, aua e te vaoia atu foi lou ofu 
tino. 30 Ina avatu ia i tagata uma 
o e ole mai ia te oe; o lē fao i au 
mea, aua e te toe aamiina atu. 3I 
Pei ona outou loto i tagata ona ia 
latou faia ia te outou, ia faapea lava 
ona outou faia ia te i latou. 

32 “Pe afai tou te alolafa atu i e 
alolofa mai ia te outou, pe se a ea 
se faafetai ia te outou i lea mea? 
Aua ua alolofa atu è agasala ¡e alo- 
lofa mai ia te i latou. 33 Pe afai foi 
tou te agalelei atu i e agalelei mai 
ia te outou, se a ea se faafetai ia te 
outou i lea mea? Auā ua faia lea 
lava mea e ua agasala. 34 Pe afai 
tou te avatu tupe i e nono mai, 
ma outou faamoemue i ai e toe 
maua mai ai, se a ea se faafetai 
ia te outou i lea mea? Aua e 
avatu € tagata agasala tupe e 
nonoina e tagata agasala ina ia 
latou maua mai sona faatusa. 35 
Peitai outou, ia outou alolofa atu 
i e o fai outou mo latou fili, ma ia 
agalelei atu, ma ia avatu tupe e 
nonoina, aua le faamoemoe i se 
mea e tasi e au mai; e tele ai lo 
outou taui, e avea foi outou ma 
fanau a le Silisili ese; aua o ia le 
agamalu i e agavale, atoa ma e amio 
leaga. 36 O lenei, ia mutimuti vale 
lo outou alofa, pei ona alofa muti- 
muti vale o lo outou Tama. 

37 “Aua tou te faamasino atu, 
ona le faamasinoina mai ai lea o 
outou; aua tou te faasala, ona le 


faasalaina mai ai lea o outou; ia 
outou faamagaloina atu, e faa- 
magaloina mai ai outou. 38 la outou 
foai atu, e foaiina mai ai ia te outou; 
e foai mai e i latou i lo outou lava 
ie pulupulu le fua lelei, e lolomi 
ma luluina, e tumu ma solo i tua. 
Aua o le fua tou te fuaina atu ai, 
e fuaina mai ai ia te outou.” 

39 Ua fetalai atu ia le faataoto 
ia te i latou, “E mafai ea le tauaso 
ona ta'ita'i i le tauaso? La te le 
pauu uma lava ea i le lua? 40 E le 
sili le soo i lona aʻoaʻo, a ua taitasi 
ma faapei o lona aʻoaʻo o e ua 
atoatoa ona aoaoina. 41 Se a le mea 
e te vaai atu ai i si fasi laau i le mata 
o lou uso, a e le iloa e oe le utupoto 
i lou lava mata? 42 Pe mafai faape- 
fea ona e fai atu i lou uso, Lo'u uso e 
ina tuu mai ia so‘u eu ese le fasi 
laau i lou mata, a e le iloa e oe le 
utupoto i lou lava mata? O oe na le 
faafiaamiotonu, ia e muai tiai le utu- 
poto i lou mata, ona e iloa lelei ai lea 
eeuese le fasi laauile mata o lou uso. 

43 “E leai foi se laau lelei e fua 
mai i fua leaga; e leai foi se laau 
leaga e fua mai i fua lelei. 44 Aua o 
laau taitasi ma lona lava fua e iloa 
ai; aua e le tau e tagata fua o le 
mati i laau tuitui, latou te le tau foi 
se fuifui vine i le laau talatala. 45 Ua 
au mai mea lelei e le tagata amio 
lelei i mea lelei ua teu i lona loto; 
o le tagata amio leaga foi ua au mai 
e ia mea leaga i mea leaga ua teu 
i lona loto; aua o le tele o mea ile 
loto e tautala mai ai lona gutu. 

46 “Se a ea le mea e taʻua ai 
aʻu e outou, Le Alii e, le Alii e, a e 

tou te le faia mea ou te fai atu ai? 
47 O sé sau ia te au ma faalogo i 
aʻu upu, ma faia e ia, ou te faailoa 
atu ia te outou le ua tusa i ai o ia. 
48 E tusa o ia ma le tagata ua fai 
lona fale, ua ia eli maulalo, ua tuu 
le faavae i luga o le papa; ona sau ai 
lea o le tafe, ua fafati mai le vai- 
tafe i lea fale, ua le magaoioi ai 
lava; aua ua fausia lelei. 49 A o lē 
faalogo, a e le faia, e tusa o ia ma le 
tagata ua fai lona fale i luga o le 
eleele, e leai sona faavae; ua fafati 
mai i ai le vaitafe, ona pati loa lea, 
ona matuá nutipalaina lea o lea 
fale.” 


Ua faamalolo e Iesu le auauna a 
le taitai o le toaselau 


Ua faauma e ia ana fetalaiga 

uma, o faalogo ai le nuu, ona 
maliu ai lea o ia i Kapanaumi. 2 
Ua mati le auauna a le tasi ta‘ita‘i 
o le toaselau, sa faapelepeleina e 
ia, ua tali oti. 3 Ua faalogo o ia ia 
Iesu, ona auina mai lea e ia O toe- 
aina o Iutaia e aioi mai ia te ia, 
ina ia maliu atu ma faaola lana 
auauna. 4 Ua latou o mai ia Iesu, 
ona latou matuā faatoga mai lea ia 
te ia, ua faapea mai, “Ua aoga o ia e 
te fai ai le mea nei; 5 aua ua alofa 
mai o ia i lo tatou nuu, ua na faia 
foi le sunako mo i matou.” 6 Ona 
maliu atu ai lea o Iesu ma i latou; 
ua latalata ia i le fale, ona auina 
mai lea e le ta‘ita‘i o le toaselau o 
ana uo ia te ia, ua faapea mai ia te 
ia, “Le Alii e, aua ne'i faalavelave- 
ina oe; aua e lē aoga aʻu e te ulu 
mai ai i loʻu fale; 7 o lea foi na ou 


manatu ai ou te le aoga ona ou alu 
atu ia te oe. A ia 00 mai sau feta- 
laiga, e faamaloloina ai lau au- 
auna. 8 Auā o aʻu foi le tagata ua 
pule i ai le tasi, ua Ou pule foi i le 
“au tau; a aʻu fai atu i se tasi, Ina 
alu ia, ona alu ai lea; ma le tasi, 
Ina sau ia, ona sau ai lea; ma laʻu 
auauna, Ina faia lenei mea, ona fai 
ai lea.” 9 Ua faafofoga Iesu i nei 
mea, ona ofo ai lea ia te ia; ua 
faliu o ia, ma fetalai atu i le motu 
O tagata e ua mulimuli mai ia te 
ia, “Ou te fai atu ia te outou, ou te 
lei iloa ia Isaraelu lava se faatuatua 
e faapena ona tele.” 10 O e na au- 
ina mai ua foi atu i le fale, ona 
iloa lea e i latou o le auauna ua 
malolo. 

11 Mulimuli ane ua maliu atu 
o ia i le aai, o Naina le igoa, ua o 
faatasi ma ia ona soo e toatele, ma 
le motu o tagata e toatele. 12 Ua 
latalata ia i le faitotoa o le aai, 
faauta foi, ua fata mai le tagata oti, 
O le tama e toatasi o ia a lona tina, 
o ia foi le fafine ua oti lana tane; 
ua ia te ia foi tagata o le aai e toa- 
tele. 13 Ua silasila atu le Alii ia te 
ia, ona mutimuti alofa lea o ia ia te 
ia, ua fetalai atu ia te ia, “Aua e te 
tagi.” 14 Ua maliu ane o ia, ua pai 
atu i le fata; ona tutū mai ai lea o le 
au fata, ona fetalai atu lea o ia, 
“Le taulealea e, ou te fai atu ia te 
oe, Ina tulai ia.” 15 Ona nofo ai 
lea i luga o le na oti, ua tautalas 
ona ia tuuina atu lea o ia i lona 
tina. 16 Ua oo le mata'u ia te i la- 
tou uma, ua latou vivii atu i le 
Atua, ua faapea ane, “Ua tu mai 

ia te i tatou le perofeta sili!” i le 
ma lea, “Ua asiasi mai le Atua i 
lona nuu!” 17 Ua soo lava lutaia 
uma ma le itu uma i lenei tala ia te 
ia. 

18 Ua faailoa atu ia loane nei 
mea uma € ona soo. 19 Ona va- 
laau atu lea e loane i ona soo se 
toalua, ua aauina atu i laua ia Iesu, 
ua faapea ane, “Po o oe ea lē maliu 
mai, pe matou te faatali atu i se 
tasi?” 20 Ua o mai ia tagata ia te ia, 
ua faapea mai, “Ua aauina mai i 
maua e loane le papatiso ia te oe, 
ua fai mai, Po o oe ea lé maliu mai, 
pe matou te faatali atu i se tasi?” 
21 O lea lava itu aso ua faamalolo 
ai e ia tagata e toatele sa iai maʻi, 
ma maîi tiga, ma agaga leaga; ua 
foai atu foi ina ia vaai o e tauaso e 
toatele. 22 Ona tali atu lea o ia ia 
te i laua, ua faapea atu, “Ina o atu 
ia oulua, ma faailoa atu ia Ioane 
o mea ua oulua vaai i ai, ma faalogo 
i ai; ua pupula tauaso, ua savavali 
pipili, ua faamamáina lepela, ua 
logo tutuli, ua faatutúina e na oti, 
ua folafolaina le tala lelei i e 
matitiva. 23 E manuia foi se le 
tausuai ia te au.” 

24 Ua o e na auina mai e Ioane, 
ona amata ai lea o ia ona fetalai 
atu i le motu o tagata e uiga ia 
Ioane, “Na outou o i le vao e mata- 
mata i ni a? Ole u ea ua luluina e le 
matagi? 25 Pe na outou o e mata- 
mata i ni a? O le tagata ea ua ofu 
i ofu malúlú? Faauta, o e ofu i ofu 
matagofie, ma ua solo lelei, o i 
maota o tupu ia. 26 Pe na outou 
o e matamata i ni a? O le perofeta 


ea? E moni, ou te fai atu ia te ou- 
tou, E sili lava ia i le perofeta. 
27 O ia lea ua tusi mai i ai, Faauta, 
ou te auina atu la‘u sávali i ou luma, 
na te teuteua lou ala i ou luma. 28 
Ou te fai atu foi ia te outou, E leai 
se perofeta i e na fananau i fafine, 
e sili ia Ioane le papatiso; a o lé 
aupito itiiti i le malo o le Atua, e 
sili lea ia te ia.” 29 Ona ta‘uamio- 
tonuina ai lea o le Atua e le nuu 
uma lava e na faalogo ai, atoa ma 
tagata ao lafoga ina ua papa- 
tisoina i latou i le papatisoga a 
Ioane. 30 A o le au faresaio ma le 
au aʻoaʻo tulafono, ua latou faa- 
leaoga ia te i latou le pule a le Atua, 
ina ua le papatisoina i latou e ia. 

31 “Ou te faatusa i ni a tagata o 
lenei tupulaga, latou te tusa ma 
ni a? 32 E tusa ia ma tamaiti ua 
nonofo i le malae, ma fevalaauai, 
ua faapea ane, Ua matou faaili atu 
ia te outou, a e tou te lei saasaa mai; 
ua matou fetagisi atu ia te outou, 
a e tou te lei taufaitagituʻi mai. 33 
Auā na sau Ioane le papatiso, ua 
le “ai areto, ua le inu uaina foi, ona 
outou fai ane lea, Ua ia te ia le 
temoni. 34 Ua sau le Atalii o le 
tagata, ua ‘ai o ia ma inu; ona ou- 
tou fai ane lea, Faauta, o le tagata 
“ai tele ma le inu uaina, o le uo a 
tagata ao lafoga ma € agasala. 35 
A ua tatuamiotonuina le poto e ana 
tama uma.” 

36 Ua fai mai le tasi o le au 
faresaio se'i la aai ma ia; ua maliu 
atu ia i le fale o le faresaio, ona 
taoto ai lea o ia e taumafa. 37 Faa- 
uta foi, o le fafine o le aai, o ia o le 

fafine agasala, ua iloa e ja ua taoto 
o ia e taumafa i le fale o le faresaio, 
ona au mai lea e ja o le fagu alapasa 
ua tumu i le ;uauu manogi; 38 ua 


faauu e ia i oʻu vae i le suauu mano- 
gi. 47 O lea foi ou te fai atu ai ia te 
oe, Ua faamagaloina ana agasala 
e tele, aua ua alofa tele mai o ia; 


tu foi 0 ia i tua i ona vae, ua tagi, uaja o le ua faamagaloina i ai se mea 


faasisina ifo e ia loimata i ona vae, 
ua sóloi ai i lona lava lauulu, ua 
sogi foi i ona vae, ma faauuina i le 
suauu manogi. 39 Ua iloa e le 
faresaio na fai atu ia te ia, ona faa- 
pea ifo ai lea o ia i lona loto, “Ana 
se perofeta lenei, po ua iloa e ia 
lenei fafine, ma lana amio, ua ia 
pa‘i atu ia te .a; auā o le fafine aga- 
sala ia.” 40 Ona tali atu ai lea o 
Iesu ia te ia, “Simona e, o lau upu 
ou te fai atu ia te ce.” Ua fai mai 
o ia, “Le aʻoaʻo e, fetalai mai ia.” 
41 “O tagata e toalua sa la nonò 
mai tupe i le tagata e toatasi; sa 
nonó mai le tasi i tenari e lima se- 
lau, e a le tasi e limagafulu. 42 Ua 
leai ni a la tupe e toe avatu, ona 
faamagalo fua lea o ia ia te i laua 
uma. Ina fai mai ia, po o ai so 
laua e tele lena alofa ia te ia?” 43 
Ua tali mai Simona, “Ai lava o lea 
na faamagaloina atu ana meae tele.” 
Ua fetalai atu o ia ia te ia, “Ua 
tonu lau taofi.” 44 Ona fāliu atu 
lea o ja i le fafine, ua fetalai atu 
ia Simona, “Ua e iloa ea le fafine 
nei? Na ou ulu mai i lou fale, e te 
lei au mai ni vai mo oʻu vae; peitai 
O ia, ua faasisina ifo e ia o loimata 
1 oʻu vae, ma sõloi ai i lona lava 
lauulu. 45 E te lei feasogi mai ia te 
au; peitai o ia, ua le aunoa ona sogi 
i oʻu vae talu lava ona ulufale mai 
o ia. 46 E te lei faauu mai i lo‘u 
ulu i le suāuu fua; peitai o ia, ua 


itiiti, ua itiiti foi lona alofa.” 48 
Ua fetalai atu o ia i le fafine, “Ua 
faamagaloina au agasala.” 49 O e 
na taooto e aai ua amata ona faapea 
ifo i o latou loto, “O ai foi lenei o 
le faamagaloina agasala?” 50 Ua 
fetalai atu o ia i le fafine, “O 
lou faatuatua ua faaolaina ai oe; 
ina alu ia oe ma le manuia.” 


O le faataoto 1 lē lulu saito 


Mulimuli ane ua faataamilo 

o ia i aai ma faoa aai, ua tala‘i 
ma folafola le tala lelei o le malo 
o le Atua; ua faatasi foi ma ia le 
toasefulu ma le toalua, 2 atoa ma 
nisi fafine sa i ai agaga leaga ma 
ma'i, a ua faamaloloina; o Maria ua 
ta'ua o le Makatala, na 6 i fafo ia 
te ia temoni e toafitu, 3 ma Ioana le 
ava a Kusa le auauna pule lea a 
Herota, ma Susana; atoa ma isi 
fafine e toatele, e na auauna atu 
ia te ia i a latou mea. 

4 Ua potopoto mai Je motu o 
tagata e toatele, ua o mai ia te ia 
mai lea aai ma lea aai, ona fetalai 
atu lea o ia le faataoto. 5 “Uaalu atu 
le tagata lulu saito e lulu ai ana 
saito; ua ia lulu saito, ua paù ai isi 
i le auala; ona solia lea, ua ‘aina 
foi e manu felelei. 6 Ua paù isi i le 
mea papa; ua tupu, ona magu- 
magu ai lea, aua e le su. 7 A ua paú 
isi i le vao tuitui; ua tutupu faa- 
tasi ia ma le vao tuitui, ona fetinai- 

ina ai lea. 8 Ua pad foi isi i le eleele 
lelei; ua tupu, ua fua mai taiselau 
i fua.” Ua fetalai atu o ia i nei mea, 
ona alaga atu lea, “O le ua ¡ai taliga 
e faalogo ai, ina faalogo mai ia o ia.” 

9 Ua fesili mai ona soo ia te la 
i le uiga o lenei faataoto, 10 ona 
fetalai atu lea o ia, “Ua foaiina atu 
ia te outou ina ia outou iloa mea 
lilo o le malo o le Atua; a ua fai atu 
i nisi i faataoto; ina ia latou le vaai 
i lo latou vaai, ina ia le lagona foi i 
lo latou faalogo. 11 O le faataoto 
lenei: O le saito, o le afioga lea a le 
Atua. 12 O e i le auala, o e faalogo 
ia; ona alu ane ai lea o le tiapolo, 
ma aveeseina le upu nai o latou loto, 
neʻi faatuatua ma faaolaina i latou. 
13 O e i le mea papa, o i latou ia, 
pe a faalogo i le upu, ua talia ma le 
fiafia; a e leai ni o latou aa, ua latou 
faatuatua i ni nai aso, ua 00 atu i aso 
e faaosoosoina ai, ona o ese ai lea. 
14 O le mea na pati le vao tuitui, 
o i latou ia e ua faalogo, ua o atu 
ai, ona fetinaiina ai lea i mea e po- 
pole ai, ma oloa, ma mea faafiafia 
o le olaga nei, ona le oo lea ina 
matua O latou fua, 15 Peitai o le 
mea na i le eleele lelei, o i latou 
ia e ua faalogo i le upu, ma tausi i 
ai i le loto ua faamaoni ma le lelei, 
ona fua mai ai lea ma le onosai. 

16 “E leai se tagata na te tútú 
se moli ma ufiufi ai i le tanoa, pe 
tuu i lalo o le moega; a è tuu i luga 
o le tuugamoli, ina ia iloa atu le 
malamalama e i latou ua ulufale 
mai. 17 Auā e leai se mea lilo e le 
faaalia; e leai foi se mea natia e le 
faailoa, a e iu ina faaalia. 18 O 





lenei, ia outou, pe faapefea lo ou- 
tou faalogo; auā o se ua i ai mea, e 
foaiina mai ia te ia; a o se ua le i ai 
mea, e aveeseina ia te ia 0 mea ua 
peiseai ua ia te ia.” 

19 Ua o mai ia te ia lona tina ma 
ona uso, a ua le masao mai ia te ia 
ona O le motu o tagata. 20 Ua fai 
mai nisi ia te ia, “Ua tutū lou tina 
ma ou uso i fafo, ua fia feiloai ma 
oe.” 21 A ua tali atu o ia te i latou, 
“O e faalogo i le afioga a le Atua, 
ma latou faia, o loʻu tinā ma oʻu uso 
lava ia.” 

22 Ua maliu ae ia ma ona soo i 
le tasi aso i le vaa; ua fetalai atu foi 
o ia ia te i latou, “Tatou o ia i le 
tasi itu vai.” Ona latou tuuvaa 
atu lea. 23 Ua alu lo latou vaa, a e 
tofa o ia, ona to ifo lea o le afā i le 
vai, ua osofia lo latou vaa, e mata 
a tupu le faalavelave. 24 Ona latou 
o ane lea ua fafagu ia te ia, ua faa- 
pea mai, “Le Alii e, le Alii e, o le a 
matou fano!’ Ona tu lea o ia, ua 
vavao i le matagi ma peau o le vai; 
ona mavae ai lca, ua malù. 25 Ua 
fetalai atu o ia ia te i latou, “O ifea 
ea lo outou faatuatua?” Ua mata- 
tau lava i latou ma ofo; ua fetau- 
talatala‘i i latou, “O ai ea lenei? 
Aua ua fetalai o ia i le matagi ma 
le vai, ona usiusitai ai lea ia te ia.” 

26 Ua latou oo atu i le laueleele 
o Katara, o le itu vai lea ua feagai 
ma Kalilaia. 27 Ua maliu ae o ia 
i uta, ona fetaiai lea ma ia o le tasi 
tagata mai le aai ua ia te ia temoni, 
ua leva ona le ofu o ia, ua le nofo 
foi i se fale, a o tuugamau. 28 Ua 
iloa mai e ia o Iesu, ona alaga mai 

lea o ia, ma faapaú mai i ona luma, 
ua fai mai ia te ia ma le leo tele, 
“Se a lau na ia te au nei, Jesu €, 
o ce na le Alo o le Atua silisili ese? 
Ou te aioi atu ia te oe, aua e te faa- 
tiga mai ia te au.” 

29 Aua na fetalai o ia i le agaga 
leaga e alu i fafo ile tagata. Aua na 
atu lasi ona pue ia te ia; ua fusi- 
fusia o ia i maea uamea, ma mea e 
faamau ai vae ua leoleoina ai o ia, 
a ua motumotusia maea ia te ia, 
ona avea ai lea o ia e le temoni i le 
vao. 

30 Ua fesili atu Iesu ia te ia, ua 
faapea atu, “O ai ea lou igoa?” Ua 
fai mai o ia, ‘O !'Lekeono”;auá ua 
uluitino ia te ia temoni e toatele. 
31 Ua latou aioi mai ia te ia, aua le 
fetalai o ia ia tei latou e o i le fafa. 
32 Sa ¡ai le lafu puaa e tele, sa ta- 
taa i le mauga; ua latou faanoi mai 
ia te ia ia tun atu latou te uluitino 
i ai. Ona tuu atu ai lea ia te i latou. 
33 Ona o lea o temoni i fafo nai le 
tagata, a ua uluitino i puaa; ona 
feosofi ifo lea o le lafu i le tofe i le 
vai, ua malelemo ai. 

34 Ua iloa e € sa faga puaa le mea 
ua faia, ona sosola ai lea, ua o atu 
ua tala atu ile aai ma ona faoa aai. 
35 Ona latou o mai lea e matamata 
i le mea ua faia; ua O mai ia Iesu, 
ua latou iloa atu le tagata ua o i 
fafo ia te ia temoni, o loo nofo o ia 
i vae o Iesu; ua ofu ia, ma ua ata- 
mai; ona latou matatau ai lea. 36 
O e na iloa ua latou tala atu ia te i 
latou le mea na malolo ai le tagata 
sa uluitinoina. 37 Ona aioi mai lea 

1 Mata. 





ia te ia o le nuu uma o Katara, ina 
ia maliu ese o ia ia te i latou; auā 
ua 00 ia te i latou le mataʻu tele; 
ona maliu ae lea o ia i le vaa, ua toe 
foi atu. 38 Ua aioi mai ia te ia le 
tagata ua o i fafo ia te ia temoni, la 
te faatasi ma ia; a ua auina atu ia e 
Iesu, ua faapea atu, 39 “Ina foi atu 
ia oe i lou aiga, ma ia faamatala 
atu i mea tetele ua faia e le Atua ia 
te oe.” Ona alu ai lea o ia, ua talaʻi 
i le aai uma i mea tetele na faia e 
Iesu ia te ia. 

40 Ua toe foi atu Iesu, ona talia 
ai lea o ia e le motu o tagata; aua 
sa faatali mai i latou uma ia te ia. 
41 Faauta foi, ua sau le tagata e 
igoa ia lairo, o ia foi le tasi e pule i 
le sunako; ua faapaù ia i vae o Iesu, 
ma faatoga mai ia te ia ia maliu atu 
o ia i lona fale; 42 aua o lona afa- 
fine e toatasi, po ua sefulu ma le 
lua ona tausaga, o le a oti ia. 

Ua maliu atu o ia, a ua fetaomi 
mai ia te ia le motu o tagata. 43 
O le fafine sa ia te ia le puna toto i 
tausaga e sefulu ma le lua, a ua le 
mafai ona malolo i se tasi, 44 ua 
alu ane ia i ona tua, ma pa'i ane i le 
tuupao O lona ofu; ona utu loa lea 
o lona puna toto. 45 Ona fetalai ane 
lea o Iesu, “O ai ea na na pa‘i mai 
ia te au?” Ua faafiti mai tagata 
uma, ona fai mai lea o Peteru ma i 
latou sa faatasi ma ia, “Le Alii e, 
ua fetaomi ma fetuleni mai le motu 
o tagata ia te oe!” 46 A ua fetalai 
atu lesu, “Na pa‘i mai lava se tasi 
ia te au; aua ua ou iloa ua alu atu 
le mana nai ia te au.” 47 Ua iloa e 
26:53. 

le fafine ua le lilo o ia, ona alu lea 
o ia ma le gatete, ua faapaú mai i 
ona luma, ma faamatala mai ia te ia 
i luma o le nuu uma le mea na pa'¡ 
atu ai o ia ia te ia, ma le faamalo- 
loina loa o ia. 48 Ona fetalai atu 
lea o ia ia te ja, “Lo'u afafine e, 
O lou faatuatua ua e malolo ai; ina 
alu ia oe ma le manuia.” 

49 Ua sau le tasi mai le fale o le 
pule i le sunako a o fetalai o ia, ua 
fai mai ia te ja, “Ua oti lou afafine; 
soia le toe faalavelaveina le aʻoaʻo.” 
so Ua faafofoga i ai Iesu, ona tali 
atu lea o ia ia te ia, ua faapea atu, 
“Aua e te fefe; tau ina e faatuatua, 
€ ola ai o ia.” 51 Ua oo o ia i le fale, 
e ie mafai ja te ia ona ulu atu se 
tasi, tau O Peteru, ma Iakopo, ma 
Ioane, o le tamā foi ma le tinā o le 
teine. 52 Ua fetagisi i latou uma, 
ma tagituʻi ona o ia; a ua fetalai 
atu ia, “Soia le fetagisi; e lei 
oti o ia, a ua moe.” 53 Ua latou 
tapisa ia te ia, auä ua latou iloa ua 
oti 0 ia. 54 A ua tago atu o ia i 
lona lima, ua valaau, ua faapea atu, 
“Funa e, ina tulai ia.” 55 Ua toe foi 
mai lona agaga, ona tulai loa lea 
o ia; ua fetalai atu foi o ia, ia avatu 
ni ana mea e ʻai. 56 Ona matua 
ofo ai lea o ona mātua; a ua vavao 
o ia ia te i laua, aua neʻi tala atu i 
se tasi le mea ua faia. 


Ua aauina atu e Iesu ana aposetolo 
e talaʻi i le malo o le Atua 
Ua faapotopotoina e ia le 
toasefulu ma le toalua, ua tuu 
atu ia te i latou le mana ma le pule 
i temoni uma, ma ia faamalolo i 


maʻi. 2 Ua aauina atu i latou e ia e 
talaʻi i le malo o le Atua, e faa- 
malolo foi i e mamai. 3 Ua fetalai 
atu foi o ia ia te i latou, “Aua tou 
te ave se mea i le malaga, po o too- 
too, PO O se taga, po o mea e ʻai, 
po o se tupe, aua foi neʻi tailua 
ofutino. 4 O se fale foi tou te ulu 
atu i ai, ia nonofo ai i le tou o ai 
lava. $ Ai se lē talia outou, a ou- 
tou o ese i lea aai, ia tūtū atu le 
eleele i o outou vae, e fai ma moli- 
mau ia te i latou.” 6 Ua latou o atu, 
ona faataamilo ai lea i lea aai ma 
lea aai e folafola le tala lelei, ma 
faamalolo i maʻi i mea uma. 

7 Ua faalogo le tupu o Herota 
i mea uma ua faia e ia, ona fe- 
memeai lea o ia, ina ua fai mai 
nisi, ua tu mai Ioane i e ua oti; 
8ao isi, ua faaali mai Elia; a o isi, 
ua toe tu mai le tasi o le au pero- 
feta anamua. 9 A ua fai ane Herota, 
“Na ou vavaeeseina le ulu o Ioane; 
a o ai lenei ua ou faalogo ai i mea 
faapena?” Ua manao o ia i le fia 
vaai ia te ja. 

10 Ua toe foi mai le au aposetolo, 
ma faamatala mai ia te ia mea uma 
ua latou faia; ona ave lea o ia ia te i 
latou, ua 6 na o i latou i le tasi nuu, 
o Petesaita le igoa. 11 Ua iloa e le 
motu O tagata, ona latou muli- 
muli atu lea ia te ia; ona talia lea 
o i latou e ia, ua fetalai foi ia te i 
latou i le malo o le Atua, ma faa- 
malolo i e na fia faamaloloina. 12 
Ua taugagaifo le la, ona o mai lea 
ia te ia o le toasefulu ma le toalua, 
ua fai mai, “Ta e tuuina atu le motu 
o tagata, ina ia latou o atu i aai ma 

faoa aai ua latalata mai, e api ai, 
ma maua ai rnea e ‘ai; aua o le mea 
gaogao uatatouiai nei.” 13 A ua 
fetalai atu ia ia te i latou, “Ia outou 
avane ni mea e ‘ai má latou.” Ona 
latou fai mai lea, “E leai ni a tatou 
mea, na o areto e lima gafua, ma 
iʻa e lua lav; seʻi iloga matou te 
o e faatau ni mea e “ai ma nei tagata 
uma.” 14 Aua o i latou pe toalima- 
gaafe o tane. Ua fetalai atu o ia i 
ona soo, “Ir outou fai atu ia te i 
latou ia taooto i vasega, pe tai- 
toalimagafulu. 15 Ua latou faapea 
lava ona fai, ma fai atu ia te i latou 
uma ia taooto i lalo. 16 Ona tago 
ai lea o ia i areto e lima gafua, ma 
ifa e lua lau, ua tepa ae i le lagi, 
ua faafetai, ma tofitofi, ua avatu 
i ona soo, latou te laulau atu ai i le 
motu o tagata. 17 Ua latou aai, ua 
maoona uma lava; ona fuʻe lea o a 
latou toe “aiga, ua tumu ato e se- 
fulu ma le lua i fāsi mea. 

18 Ua tatalo toatasi o ia; sa faa- 
tasi ma ia cna soo; ona fesili atu 
lea o ia ia te i latou, “Se a le upu a 
tagata ia te au poo ai?” 19 Ua latou 
tali mai, “O Ioane le papatiso; a 
o isi, O Elia; a o isi, Ua toe 
tu mai le tasi o le au perofeta 
anamua.” 20 Ua fetalai atu o ia 
ia te i latou, “A o outou na, 
se a la outou upu ia te au nei po 
o ai?” Ona tali mai lea o Peteru, 
“O oe ole Keriso o le Atua.” 21 Ona 
vavao atu lea o ia ia te i latou, ua 
fetalai atu, neʻi ta‘uta‘ua lea mea i 
se tasi; 22 ua faapea atu, “E tatau 
ona tiga le Atalii o le tagata i mea 
e tele, ma ia lafoaiina e toeaina, 


ma ositaulaga sili, ma le au tusi- 
upu, ia fasiotia foi; e faatuina foi 
o ia i le aso tolu.” 

23 Ua fetalai atu o ia i tagata 
uma, “A fia mulimuli mai se tasi 
ia te au, ia faafiti o ia ia te ia, ma 
ave lona satauro i aso fai soo, i le 
mulimuli mai ia te au. 24 Aua ai 
sé fia faasaogalemuina lona ola, e 
máumau ai ia te ia; a o le faamáu- 
mau i lona ola ona o aʻu, e faasao- 
ina e ia. 25 Aua se a le aoga i le 
tagata pe afai na te maua le lalo- 
lagi uma, a e faamaumau e ia ia ia, 
pe lafoaiina? 26 Aua ai se mà ia te 
au ma aʻu upu, e ma foi ia te ia le 
Atalii o le tagata, pe a sau o ia i 
lona mamalu, ma lo le Tama, 
ma le au agelu paia. 27 E moni, 
ou te fai atu ia te outou, 0 loo tutú 
mai nisi iinei, e le oo ia te i latou 
le oti, seia latou vaaia le malo o le 
Atua.” 

28 Ua mavae nei upu, po ua po 
valu, ona ave lea e ia o Peteru, ma 
Ioane, ma Iakopo, ua maliu ae i le 
mauga c tatalo. 29 O loo tatalo 
ia, a ua liua ona fofoga, ua pa‘epa‘e 
ma pupula tele mai ona ofu. 30 
Faauta foi, ua tautala ma ia o 
tagata e toalua, o Mose ma Elia i 
laua, 31 o e na faaali mai ma le 
pupula; ua latou fetautalatala‘i i 
lona maliu o le a faataunuuina i 
Ierusalema. 32 A ua moe gagase 
Peteru ma e ua faatasi ma ia; ua 
latou ala, ona latou iloa lea o lona 
pupula, ma tagata e toalua o e ua 
tutu faatasi ma ia. 33 Ua oo ina 
la o ese ia te ia, ona fai mai lea o 
Peteru ia Iesu, “Le Alii e, e lelei 

ona ua tatou iinei; seʻi matou faia 
foi ni fale apitaga se tolu; mo oe le 
tasi, mo Mose le tasi, mo Elia foi 
le tasi”; ua le iloa e ia le mea ua 
ja fai atu ai. 34 O loo fai mai ia mea, 
a e oo mai le ao, ma faamalumalu 
ifo ia i latou; ua latou matatau ina 
ua ulu i le ao. 35 Ona oo mai lea o 
le siufofoga mai le ao, ua faapea 
mai, “O loʻu Atalii lena, o lē ua 
Filifilia; ia outou faalogo ia te ia.” 
36 Ua mavae atu le siufofoga, ona 
iloa mai lea na o Iesu. Latou te lei 
gagana lava, e lei taʻu atu foi i se 
tasi i ia ona aso se mea e tasi o mea 
ua latou vaai i ai. 

37 O le taeao ua latou o ifo ai i 
le mauga, ona fetaiai lea ma ia o le 
motu o tagata e toatele. 38 Faauta 
foi, ua alaga mai le tasi nai le motu 
o tagata, “Le aʻoaʻo e, ou te aioi 
atu ia te oe, e te silasila mai i loʻu 
atalii; auā o ia o loʻu atalii e toa- 
tasi. 39 Faauta foi, ua pue ia te 
ia e le agaga, ona alaga loa lea, 
ma faataafiti ia te ia, ma ua fāuā 
lona gutu, ua tuʻi fulifuli ia te ia, 
toe ina le alu ese ia te ia. 40 Na ou 
aioi atu foi i ou soo ia latou tuli ia 
te ia i fafo; a ua latou le mafaia 
lava.” 41 Ua tali atu Iesu, “Le 
tupulaga lē faatuatua ma le faa- 
piopio, ou te i ai ia te outou, ma 
onosai ia te outou seia afea? Ina 
au mai ia lou atalii iinei.” 42 O loo 
sau ia, a e lafotu ma faataafiti ia te 
ia e le temoni. Ona vavao lea e Iesu 
j le agaga leaga, ma ua faamalolo i 
le tama, ma toe tuu atu ia te ia i 
lona tama. 43 Ua latou matua ofo 
uma i le mana mamalu o le Atua. 


O loo ofo i latou uma i mea uma 
na faia e ia, cna fetalai atu lea o ia 
i ona soo, 44 “la outou matuá 
faalogologo i nei upu, auà o le a 
tuuina atu le Atalii o le tagata i 
lima O tagata.” 45 A ua le iloa e i 
latou lea upu, ua lilo ia te i latou, 
o lea na latou le lagona ai lea mea; 
ua latou matatau foi e fesili ia te 
ia i lea upu. 

46 Ua tupu le finauga ia te i 
latou, po o ai so latou e sili. 47 Ua 
silafia e Iesu le manatu o o latou 
loto, ona tago lea o ia i le tamaitiiti, 
ma faatu ia te ia i ona tafatafa. 48 
Ua fetalai atu o ia ia te i latou, “Ai 
sé talia lenei tamaitiiti i loʻu igoa, 
ua talia aʻu e ia; ai sē talia foi aʻu, 
ua talia e ia le na auina mai aʻu; 
aua o le aupito itiiti ia te outou 
uma, e sili lava ia.” 

49 Ona fai mai lea o Ioane, “Le 
Alii e, na matou iloa le tasi na ia 
tulia temoni i lou suafa; ona matou 
vavao lea ia te ia, aua ua ia le muli- 
muli mai ia te i tatou.” 50 Ona 
fetalai atu lea o Iesu ia te ia, “Aua 
tou te vaoia; aua o le le “au ese ia 
te outou, e “au faatasi lea ma 
outou.” 

51 Ua oo atu i ona po e siitia ai 
o ia, ona matuā faasaga atu lea o ia 
e maliu atu i Ierusalema; §2 ua 
aauina atu e ia nisi e muamua atu 
i le feau; ua latou o atu ma afe i le 
tasi aai o Samaria e sauni ai mo ia. 
53 A ua le talia o ia e i latou, aua 
ua faasaga atu lana malaga i Ieru- 
salema. 54 Ua iloa e ona soo o 
Iakopo ma Ioane, ona la fai mai 
lea, “Le Alii e, pe e te finagalo, ma 

te fai atu ia alu ifo le afi mai le lagi, 
ia fano ai i latou?” 55 A ua fáliu 
o ia, ma aoai ia te i laua. 56 Ona 
latou o atu lea i le tasi aai. 

57 Ua latou o i le ala, ona fai mai 
lea o le tasi ia te ia, “Ou te muli- 
muli atu ia te oe i mea uma e te 
maliu atu i ai.” 58 Ona fetalai atu 
ai lea o Iesu ia te ia, “E fai lua o 
alope, e fai foi mea e momoe ai 
manu felelei; a o le Atalii o le 
tagata, e leai se mea e moe aio ia.” 
59 Ua fetalai atu o ia i le tasi, “Ina 
mulimuli mai ia ia te au.” A ua fai 
mai o ia, “Le Alii e, tuu mai ia ia 
te au, seʻi ou muaʻi alu e tanu i 
loʻu tama.” 60 A ua fetalai atu Iesu 
ia te ia, “Ina tuu pea ia i e ua oti e 
tanu i o latou tagata oti; a o oe, e 
te alu ma talai atu le malo o le 
Atua.” 61 Ua fai mai foi le tasi, 
“Le Alii e, ou te mulimuli atu ia 
te oe; a ia tuu mai ia te au, seʻi ou 
muai faamavae i loʻu aiga.” 62 Ua 
fetalai atu Iesu ia te ia, “O lē 
tago lona lima i le suotosina, ma 
tepa i tua, e le tatau ia i le malo o le 
Atua.” 


Ua aauina atu e lesu le toafituga- 
fulu e fai vavega, ma tala‘i i le 


malo o le Atua 

10 Mulimuli ane ua tofia e le 

Alii nisi e toafitugafulu, 
ua aauina atu o i latou e taitoalua e 
muamua atu ia te ia, i aai uma ma 
mea uma o le a maliu atu i ai o ia. 
2 Ua fetalai atu foi o ia ia te i latou, 
“E tele le saito e seleseleina, a o le 
au faigaluega e toaitiiti ia; o lea ia 


outou aioi ai i le Alii e ana le saito 
e seleseleina, ina ia aauina mai e ia 
ni e galulue i lana saito e selesele- 
ina. 3 Ina o atu ia, faauta, ou te 
aauina atu outou pei o tamai ma- 
moe i le va o luko. 4 Aua tou te ave 
se ete tupe, po o se taga, po o see- 
vae; aua foi tou te ofo alofa atu i 
se tasi i le ala. 5 O le fale tou te ulu 
atu i ai, tou te muai fai atu, Ia 
manuia le aiga nei. 6 Pe afai o i ai 
le tagata o le manuia, e oo atu ia 
te ia la outou faamanuia; a leai, e 
toe foi mai ai ia te outou. 7 Ia ou- 
tou nonofo i lea fale, ma aai ma inu 
i mea latou te avane ; aua e tatau ona 
avatu i le faigaluega lona taui. Aua 
tou te feoai i lea fale ma lea fale. 8 
O le aai tou te oo atu i ai, ua latou 
talia foi outou, ia outou aai i mea 
e laulauina mai ia te outou; 9 ia 
outou faamalolo foi i e mamai o i 
ai, ma ia fai atu ia te i latou, Ua 
latalata ia te outou le malo o le 
Atua. 10 A o le aai tou te oo atu 
i ai, ua latou le talia foi outou, tou 
te o ai i o latou auala, ma faapea 
atu, 11 O le eleele lava mai la ou- 
tou aai ua pipii mai ia te i matou, 
matou te sóloi atu ia te outou; a e 
peitai ia outou iloa lenei mea, ua 
latalata ia te outou le malo o le 
Atua. 12 Ou te fai atu ia te outou, 
O lea aso e feoloolo ai Sotoma i lea 
lava aai. 

13 “Oi talofa ia te oe Koasini! 
Oi talofa ia te oe Petesaita! Auā 
ana faia i Turo ma Saitonu o va- 
vega ua faia ia te outou, po ua leva 
ona latou salamo o nonofo i le ie 
talatala ma le lefulefu. 14 A e 

feoloolo Turo ma Saitonu ia te 
outou i le faamasinoga. 15 O oe foi 
Kapanaumi, e faaeaina ea oe e ooi 
le lagi? E lafotuina oe i lalo lava i 
seoli. 

16 “O lē faalogo ia te outou, ua 
faalogo o ia ia te au; o lē faaleaoga 
ia te outou, ua ia faaleaoga ia te au; 
o lē faaleaoga foi ia te au, ua ia faa- 
leaoga i le na auina mai aʻu.” 

17 Ua toe foi mai le toafituga- 
fulu ma le olioli, ua faapea mai, 
“Le Alii e, ua usiusitai mai temoni 
ia te i matou, ona O lou suafa.” 18 
Ua fetalai atu o ia ia te i latou, 
“Na ou iloa Satani ua paú mai le 
lagi pei o le uila. 19 Faauta, ou te 
foai ia te outou le pule e soli ai gata 
ma akarava, ma le malosi uma o le 
fili; e leai lava se mea e leaga ai 
outou. 20 A e peitai aua tou te 
olioli i lenei mea, ina ua usiusitai 
agaga ia te outou; a ia olioli ona 
ua tusia o outou igoa i le lagi.” 

21 O lea lava itu aso ua matua 
fiafia ai o ia o i le Agaga Paia, ua 
faapea atu, “Ou te faafetai ia te 
oe loʻu Tama e, o le Alii o le lagi 
ma le lalolagi, ina ua e naná ia mea 
i e popoto ma e atamamai, a ua 
faaalia atu ia mea i tama valevale; 
o lea lava loʻu Tama, auā o lou 
finagalo lava lea. 22 Ua tuuina mai 
mea uma ia te au e lo'u Tama; e 
leai se tasi ua iloa le Atalii, ua na o 
le Tama; e leai foi se tasi ua iloa le 
Tama, ua na o le Atalii, ma se ua 
loto le Atalii e faaali atu i ai.” 

23 Ua faliu o ia i ona soo, ma 
fetalai lemu ane, “Amuia mata ua 
iloa mea tou te iloa; 24 aua ou 





te fai atu ia te outou, e toatele pero- 
feta ma tupu na fia matamata i nei 
mea ua outou iloa, a ua latou le 
iloa lava; na latou fia faalogo foi i 
nei mea ua outou faalogo ai, a e 
lei faalogo ai lava.” 

25 Faauta foi, ua tulai le tasi 
a'oa'o tulafono, ma tofotofo ia te 
ia, ua faapea mai, “Le aʻoaʻo e, 
se a se mea ou te faia ina ia ou 
maua ai le ola faavavau>” 26 Ua 
fetalai atu o ia ia te ia, “O le a ea 
ua tusia i le tulafono? O le a lau 
faitau?” 27 Ua tali mai o ia, “E te 
alofa atu i le Alii lou Atua ma lou 
loto atoa, ma lou agaga atoa, ma 
lou malosi atoa, ma lou manatu 
atoa; e te alofa atu foi i lē lua te 
tuaoi, ia pei o oe lava ia te oe.” 28 
Ona faapea atu lea o ia ia te ia, 
“Ua tonu lau tali; ia e faapea ona 
fai, e te ola ai.” 

29 A ua faafiatonu o ia, ua fai 
mai ia Iesu, “O ai foi le tagata ma 
te tuaoi?” 30 Ua tali atu Iesu, “O 
le tasi tagata na alu ifo mai Ieru- 
salema i Ieriko, ua maua o ia e 
tagata fao mea; ua latou toeseina 
ona ofu, ma fasi ia te ia, ua latou 0, 
ua tuua o ia, ua tali oti. 31 Ua 
soona alu ifo le tasi ositaulaga i lea 
ala; ua iloa atu ia te ia, ona ui ane 
lea o ia i le tasi itu ala. 32 Ux faa- 
pea foi le sa Levi, ua oo i lea mea, 
ua alu ane, ma matamata ai; ona ui 
ane foi lea o ia i le tasi itu ala. 33 A 
o le tasi Samaria ua alu lana malaga, 
ua 00 atu i le mea o i ai o ia, ua ¡loa 
o ia, ona mutimuti vale lea o lona 
alofa; 34 ua alu atu, ma fusifusi i 
ona manua, ua liligi foi i ai le suauu 

ma le uaina; ua faatietie ia te ia ijona aʻoaʻo i ona soo.” 2 Ua fetalai 


lana lava manu, ma taʻitaʻi ia te ia 
i le fale talimalo, ma tausi la te ia. 
35 O le taeao ua ia to ae ai tenari 
e lua, ma avatu i lē e pule i le fale 
talimalo, ua fai atu ia te ia, Ina e 
tausi ia te ia; ai se mea € te toe faa- 
tau ai, Ou te tawi atu ia te oe pe a ou 
toe sau. 36 Pe ni a fa te ce, o ai so 
latou nei o le toatolu ua fai ma 
tagata la te tuaoi ma le na maua 
e tagata fao mea?” 37 Ua fai mai 
o ia, “O le na alofa atu ia te ia.” 
Ona faapea atv. ai lea o Iesu ia te ia, 
“Ina alu ia, ma ia e faapea ona fai.” 
38 Ua latou o, ona afe atu lea o 
ia i le tasi aai; o le tasi fafine foi e 
igoa ia Mareta, ua na talia o ia i lona 
fale. 39 O lona uso foi e igoa ia 
Maria, ua nofo o ia i lalo i tafatafa 
o vae o Iesu, ma faalogo i lana 
fetalaiga. 40 A ua tiga Mareta i le 
fatuaiga, ua tu. mai, ma faapea mai, 
“Le Alii e, e te le manatu mai ea, 
ina ua tuu mai e loʻu uso ia te au e 
sauni toatasi? Ia e fetalai ane ia te 
ia, ia fesoasoani mai ia te au.” 41 
A ua tali atu le Alii ia te ia, “Ma- 
reta e, Mareta e, ua e popole, ma 
ua pùpù lou loto i mea e tele; 42 
ao le mea lava e tasi e ao ina ia 
maua; ua filifilia foi e Maria lea 
mea lelei, e le aveeseina ia te ia.” 


Ua aoao mai lesu i le tatalo 


1 Sa i le tasi mea o ia, ua 

tatalo. ua uma, Ona fai mai 
lea ia te ia o le tasi o lona au soo, 
“Le Alii e, ia e aʻoaʻo mai ia te i 
matou i tatalo; e faapei o Ioane foi 


atu o ia ia te i latou, “Pe a outou 
tatalo, ia outou fai atu: 

Le Tama e, 

Ia paia lou suafa. 

Ia oo mai lou malo. 

3 Ia e foai mai ia te i matou 
i lea aso ma lea aso a matou 
mea e ‘ai e tatau ma le aso. 

4 Ia e faamagalo ia te i matou 
i a matou agasala, 

Aua foi matou te faamaga- 
loina atu ia i latou uma o e 
agaleaga mai ia te i matou. 

Aua foi e te taitaiina i matou 
i le faaosoosoga.” 

5 Ua fetalai atu foi o ia ia te i 
latou, “O ai so outou e ana le uo. 
e alu atu ia te ia i le tulua o po, ma 
fai atu ia te ia, Sole, seʻi au mai ni 
areto e tolu gafua, a e taui atu; 6 
aua ua sau la'u uo ia te au i lana 
malaga, a e leai ni aʻu mea e lau- 
lau atu i ai; 7 e tali mai o ia mai 
totonu o le fale, Aua e te faasoesa 
mai ia te au; ua uma ona pupuni o 
le faitotoa, ua matou taooto ma 
laʻu fanau; ou te le mafai ona tulai 
e avatu má oe. 8 Ou te fai atu ia te 
outou, E ui lava ina le tulai o ia, 
ma avatu ia te ia, ona o ia o lana 
uo, a e tulai, ma avatu mea uma 
e manao ai o ia, ona O lana faataua- 
nau ane. 9 Ou te fai atu foi aʻu ia 
te outou, Ia outou ole atu, ona 
foaiina mai ai lea ia te outou; ia 
outou saili, ona outou maua ai lea; 
ia outou tu'itu'i atu, ona toina mai 
ai lea ia te outou. 10 Aua ai se ole 
atu, e maua e ia; O lé saili, e iloa e 
ia; o le tu'itu'i, e toina mai ia te 

la. 11 O ai se tama ia te outou e 
avatu ea e ia i lona atalii se maa, 
pe a ole mai se areto? Pe a ole 
mai se iʻa, e avatu ea ia te ia sc 
gata a e le o se iʻa? 12 Pe a ole mai 
se fuamoa, e avatu ea ia te ia se 
akarava? 13 O lenei, o outou e 
leaga, afai ua iloa e outou ona 
avatu 0 mea lelei ma a outou fanau, 
e le sili ea ona foaiina mai e lo ou- 
tou Tama o i le lagi le Agaga Paia 
i e ole atu ai ia te ia?” 

14 Sa tuli e ia le temoni, ua 
gugu foi o ia; ua alu i fafo le te- 
moni, ona gagana ai lea o le gugu, 
ua ofo ai lava le motu o tagata. 
15 Peitai o isi o i latou ua fai ane, 
“O Pelesepulo le alii o temoni, ua 
tulia ai e ia o temoni.” 16 O isi foi 
ua tofotofo, ua saili mai ia te ia se 
faailoga mai le lagi. 17 A ua silafia 
e ia o latou manatu, ona fetalai atu 
lea ia te i latou, “O malo uma e 
fevaevacai, e faaumatia ia; € 
palasi fale i luga o fale. 18 Afai foi 
e fevaevacai Satani, pe faapefea ca 
ona tumau O lona malo? Aua ua 
outou fai mai, o Pelesepulo e tulia 
ai e aʻu o temoni. 19 Afai o Pele- 
sepulo e tulia ai e atu o temoni, ia, 
po ai e tulia ai temoni e a outou fa- 
nau? O lea, e fai ai i latou ma faa- 
masino ia te outou. 20 A e afai o le 
aao o le Atua ou te tulia ai temoni, 
ua 00 mai lava ia te outou le malo 
o le Atua. 21 A leoleoina e le tagata 
malosi ma lana auupega lona fale, 
ona saogalemu ai lea o ana mea. 22 
A e afai e oso atu ia te ia le tasi e 
sili lona malosi ia te ia, ua manu- 
malo i ai, ona fao ai lea o lana auu- 


pega uma na ia faatuatua i ai, ma 
tufatufa i ana mea na fao. 23 O se le 
“au ia te au, e “au ese lea ia te au; o 
se le faaputu faatasi ma aʻu, e faata- 
apeape lea. 

24 “Pe a alu le agaga leaga i 
fafo o le tagata, ua fealualuai ia i 
mea matutu, ua saili se mapusaga, 
a e le maua; ona fai ane lea, Ou te 
toe foi i lo‘u fale na ou sau ai. 25 
Ua oo i ai, ona iloa ai lea, ua uma 
ona tafitafi ma teuteu. 26 Ona alu ai 
lea o ia, ua na aumaia isi agaga e 
toafitu, e sili lo latou leaga i lona; 
ona latou ulufale ai lea, ua nonofo 
ai; ona sili ai lea ona leaga le tulaga 
o lea tagata i lo le tulaga muamua.” 

27 O loo fetalai ane o ia i nei 
mea, a ua alaga tele mai ai le tasi 
fafine mai le motu o tagata, ua 
faapea mai ia te ia, “Amuia le 
manava na fanau mai ai oe, ma 
susu na e susu ai.” 28 A ua fetalai 
atu o ia, “E moni, a e sili ona 
manuia O e faalogo i le afioga a le 
Atua, ma tausi i ai.” 

29 Ua lolofi mai le motu o 
tagata, ona fetalai atu ai lea o ia, 
“O le tupulaga leaga lenei, ua saili 
mai se faailoga, a e le avatu i ai se 
faailoga, tau lava o le faailoga o 
lona le perofeta. 30 Aua pei ona 
fai lona ma faailoga ia Nineva, e 
faapea foi le Atalii o le tagata i le 
tupulaga nei. 31 O le tupu fafine o 
le itu i toga e tulai o ia i le faa- 
masinoga ma tagata o le tupulaga 
nei, e faasala foi o ia ia te i latou; 
aua na sau o ia mai le tulu‘iga o le 
lalolagi e faalogo i le poto o Solo- 
mona; faauta foi, o iinei lava le 

sili ia Solomona. 32 E tutū tagata 
o Nineva i le faamasinoga faatasi 
ma le tupulaga nei, e faasala i ai; 
aua na latou salamo i le tala'iga a 
Iona; faauta foi, o iinei lava 18 sili 
ia Iona. 

33 “E leai se tútú i le moli, ma 
tuu i le mea lilo, po o i lalo o le 
mea e fua a'i saito, a e tuu i luga 
lava o le tuugamoli, ina ia iloa mai 
ai le malamalama i e ulufale mai. 
34 O mata, o le moli lea o le tino; 
o lenei, pe afai ua lelei ou mata, e 
malamalama uma ai lou tino; a e 
afai ua leaga, è pouliuli ai lou tino. 
35 O lenei, ia oe, neʻi pogisa le ma- 
lamalama ua ¡ totonu ia te oe. 36 
Afai foi ua malamalama lou tino 
uma, e leai sona pouliuli, e ma- 
lamalama uma ai, pei ona faama- 
lamalama maj ia te oe o le moli i 
lona pupula mai.” 

37 Ua fetalai o ia. a e fai mai 
le tasi faresaio ia te ia, la te aai ma 
ia; ona ulufale lea o ia, ua taoto e 
taumafa. 38 Va iloa e le faresaio, 
ona ofo lava lea ina ua le muai 
mulumulu ia, i le “ai ai. 39 Ua 
fetalai atu le Alii ia te ia, “Outou 
faresaio, ua faamamaina lava e ou- 
tou le tua o le ipu ma le tanoa, 
peitai o totonu o outou ua tutumu 
i mea ua faoa ma le amio leaga. 40 
Outou na o valea! o le na faia le 
tua, e lei faia ea foi e ia o totonu? 
41 A ia outou avatu a outou mea 
e fai ma mea alofa; faauta foi, e 
mama ai mea uma ia te outou. 

42 Oitalofa foiia te outou faresaio! 
aua tou te avatu mea e sefulu a'i 
le mili, ma le pekano, ma laau toto 


uma e “aina, a ua tuua e outou le 
faamasinoga ma le alofa i le Atua; 
e tatau pe ana faia nei mea, a e aua 
foi le tuu na mea. 43 Oi talofa ia te 
outou faresaio! Auá ua mananao 
outou i nofoa sili i sunako, ma ia 
alofaina i malae, 44 Oi talofa ia 
te outou, aua ua tutusa outou ma 
tuugamau e lilo; o tagata foi o e 
ua savavali i o latou luga, ua le iloa 
e i latou.” 

45 Ona fai mai lea o le tasi o le 
au a'oa'o tulafono, ua faapea mai 
ia te ia, “Le aʻoaʻo e, ua e faaleaga 
mai ia te i matou i lau e fai mai 
na.” 46 Ua fetalai atu o ia, “Oi 
talofa ia te outou foi le au aʻoaʻo 
tulafono! Aua ua faaee atu e ou- 
tou avega mamafa i tagata, a 0 
outou, tou te le tago lava i na avega 
i so outou tamatamai lima. 47 Oi 
talofa ia te outou! Aua ua outou 
ati ae tuugamau o perofeta; o ou- 
tou tama foi, na latou fasioti ia te 
i latou. 48 O lea, o outou lava o 
molimau i le amio a o outou tama, 
ma outou loto i ai; aua na latou 
fasioti ia te i latou, a e tou te ati ae 
o latou tuugamau. 49 O lea foi ua 
fetalai mai ai le Poto o le Atua, 
Ou te aauina atu ia te i latou pero- 
feta ma aposetolo; latou te fasioti 
foi nisi ma faasaua i ai, So ina ia 
suea i le tupulaga nei le toto o 
perofeta uma ua faamaligiina talu 
ona faavaeina o le lalolagi, 51 e 
afua mai i le toto o Apelu, e oo atu 
iletotoo Sakaria, na fasiotiaile vao 
le fata faitaulaga ma le malumalu; 
e moni, ou te fai atu ia te outou, 
e suea lava ia i lenei tupulaga. 52 

Oi talofa ia te outou le au aʻoaʻo 
tulafono! Aua ua avea e outou le 
ki o le malamalama; tou te le ulu 
atu ai, sa outou faalavelave foi i ea 
ulu atu.” 

53 A o maliu ese o ia i lea mea 
na amata loa e le au tusiupu ma le 
au faresaio ona uunai malosi ia te 
ia ma fesili faaosooso ia te ia i mea 
e tele, 54 O lamalama ia te ia, ma 
saili e taofi i se upu mai lona fofoga. 


Ua apoapoai Iesu i ona soo ina ia 
latou “alo ese i le lē faamaoni 
1 Ua potopoto mai le motu 

O tagata e manomano a 0 
faia ia mea, ua latou fesoliai ai, 
ona Oo atu lea O lana lauga i ona 
soo, “Ta outou ma le mea faafefete 
ale au faresaio,o le faafiaamiotonu 
lea. 2 Auãe leai se mea o loo ufiufitia, 
e le faaalia; e leai foi se mea lilo e le 
faailoaina. 3 O lea foi, o mea uma 
ua outou fai atu ai i le pouliuli, 
e Jogoina lea i le malamalama; o 
le mea foi ua outou tala lemu atu 
i afeafe, c tala‘iina lea i luga o fale. 

4 “A ou te fai atu ia te outou na 
a'u uo, aua tou te matatau ia te i 
latou o e fasioti le tino; a mavae lea, 
ua leai se toe mea latou te mafaia. 
5 A e ou te faasino atu ia te outou 
i lē tou te matatau i ai; ia outou 
matatau ia te ia, a mavae ona fasioti 
e ia, e ana le pule e lafo atu i Kéna; 
e moni, ou te fai atu ia te outou, ia 
outou matatau ia te ia. 6 E le faa- 
taulia ea manu iti e lima gafua i 


asari e lua? E leai foi so latou e 
tasi ua galo i luma o le Atua. 7 


A o outou lauulu lava ua faitaulia 
uma ia. Aua tou te matatau; ua 
sili outou i manu iti e tele. 

8 “Ou te fai atu foi ia te outou, 
O sé taʻua aʻu i luma o tagata, e 
taʻua foi o ia e le Atalii o le tagata 
i luma o agelu a le Atua. 9 A o lē 
faafiti mai ia te au i luma o tagata, 
e faafitia o ia i luma o agelu a le 
Atua. 10 O sè lafo foi se upu i le 
Atalii o le tagata, e faamagaloina 
lea; a o 16 faifai i le Agaga Paia, e 
le faamagaloina lea. 11 Pe a ta'ita- 
“lina outou i sunako, ma alii, ma 
faipule, aua tou te popole i sa ou- 
tou e tali atu, pe faapefea, pe se a 
foi tou te fai atu ai; 12 aua e aʻoaʻo 
le Agaga Paia ia te outou i lea lava 
itu aso i upu e tatau ona fai atu 
ai”. 

13 Ua fai mai ia te ia le tasi mai 
le motu o tagata, “Le aʻoaʻo e, 
ia e fetalai ane i lo'u uso, ina ia 
vaeluaina mai le tofi ia te au.” 14 
A ua fetalai atu o ia ia te ia, “Sole, 
o ai ea le na fai aʻu ma faamasino 
ma pule ia te outou?” 15 Ua fetalai 
atu foi o ia ia te i latou, “Ta outou, 
ia leoleo outou ia te outou aua le 
matapeapea; aua e le ola se tasi i le 
tele o ana mea ua ia te ia.” 16 Ua 
fetalai atu o ia ia te i latou le faata- 
oto, “Na fua tele mai le fanua o le 
tasi tagata mauoa; 17 ona mana- 
tunatu ifo lea o ia, ua faapea, Se a 
se mea ou te faia, aua e leai sa‘u 
mea e faaputu ai a‘u fua? 18 Ua fai 
ane foi o ia, O lenei le mea ou te 
faia; ou te safena oʻu fale saito, a e 
faia ia tele; ou te faaputu i ai au 
fua ma a'u mea lelei uma. 19 Ou 

te fai ifo foi i lo'u agaga, Lo'u agaga 
e, ua ia te oe mea lelei e tele ua 
teuina mo tausaga e tele; ina nofo- 
nofo filemu ia, ina “ai ia, ma inu ma 
ia e olioli. 20 A ua fetalai atu le 
Atua ia te ja, O oe na le vale, e 
aamiina atu lou agaga nai ia te oe 
ile po nanei; a e fai ma ai mea ia ua 
e saunia? 21 O loo faapea foi lé 
faaputu oa ia te ia, a e le mauoa i le 
Atua.” 

22 Ona fetaiai atu lea o ia i ona 
soo, “O lea ou te fai atu ai ia te 
outou, aua tou te popole i lo outou 
ola, i mea tou te aai ai, po o le tino, 
i mea tou te cofu ai. 23 Ua sili le 
ola i le mea e ‘ai, ua sili foi le tino i 
le ofu. 24 Ia outou mafaufau i 
oreva; latou te le lulu saito, latou 
te le selesele foi; e leai lava so latou 
potu oloa, pc o se fale saito, a 
e fagaina i latou e le Atua; e le sili 
ea lo outou lelei, i manu? 25 O ai ea 
so outou ua inafai ia te ia i lona 
popole ona faasiliina lona umi i se 
aga e tasi? 25 Afai foi tou te le 
mafai i se mea itiiti lava, se a le mea 
tou te popole ai i nisi mea? 27 Ia 
outou mafaufau i lautalotalo pe 
faapefea ona tupu; latou te le galue, 
e le milo foi; a ou te fai atu ia te 
outou, e lei ofu lava Solomona ma 
lona matagofie tele pei o le tasi o na 
mea. 28 Afai e faapea ona faaofu- 
ina e le Atua le vao o i le fanua, o 
ola mai i le as5, a e lafoina a taeao i 
le ogāumu; e le sili ea ona faa- 
ofuina outou e ia, o outou e faa- 
tuatua itiiti? 29 O outou foi, aua 
tou te saili pe ni a tou te aai ai, ni 
a foi tou te inu ai; aua foi le fea- 


veaiina o outou loto. 30 Auā o 
mea uma ia ua sailia e nuu o le 
lalolagi; ua silafia foi e lo outou 
Tama o ia mea e aoga ia te outou. 
31 A ia outou saili lona malo, ona 
faaopoopoina ai lea o ia mea ia te 
outou. 

32 “Aua e te fefe oe le lafu ma- 
moe itiiti e, auā ua finagalo lo ou- 
tou Tamā e foai mai le malo ia te 
outou. 33 Ia outou faatau atu i a 
outou mea, tou te avatu ai e fai 
ma mea alofa; ia fai e outou ni a 
outou taga e anagata, O le oa i le 
lagi e le uma lava, e le tāitāi ane i 
ai se gaoi, e le atia foi e se moga- 
moga. 34 Auā o le mea o i ai lo 
outou oa, e i ai atoa foi ma o outou 
loto. 

35 “Ia fusia o outou sulugātiti, 
ma ia mumú a outou moli, 36 o 
outou foi, ia outou faapei o tagata 
e faatali atu i lo latou alii, seia foi 
mai O ia mai le tausamaaga; ia 
latou to loa mai le puipui ia te ia 
pe a sau, ma tuʻituʻi mai. 37 Amuia 
ia auauna e maua i latou e lo latou 
alii, o mataala pe a sau. E moni, ou 
te fai atu ia te outou, € fusi e ia ona 
ofu, ma fai atu ia te i latou ia tao- 
oto e aai, ma alu ane lava, ma au- 
auna ia te i latou. 38 Pe afai e sau 
o ia i le leoleoga e lua o le po, pe 
sau i le leoleoga e tolu, a maua o i 
latou o faapea, amuia ia auauna! 
39 A ia outou iloa lenei mea, ana 
iloa e le matai o le aiga le itu po e 
sau ai le gaoi, po ua na leoleoina, 
a e le tuua e ia lona fale ia elia. 40 
O lenei, ia nofo sauni foi outou; 
auā o le itu aso tou te le mana- 

tunatu ai, e sau ai le atalii o le ta- 
gata.” 

41 Ona fai mai lea o Peteru ia 
te ia, “Le Alii e, ua e fetalai mai 
ea lena faataoto ia te i matou, po o 
tagata uma?” 42 Ona fetalai atu 
lea o le Alii, “O ai foi le auauna e 
pule, ua faamaoni ma le mafaufau, 
ua tofia e lona alii e pule i ana au- 
auna, ia avatu mea e-‘ai ia te i latou 
i ona itu aso? 43 Amuia lea auauna, 
pe a sau lona alii e maua ia o loo 
faapea ona fai. 44 E moni, ou te 
fai atu ia te outou, na te tofia O ia e 
pule i ana mea uma. 45 A e afai e 
fai ifo lea auauna i lona loto, E faa- 
tuai mai lo‘u alii, ona fasi ai lea o ia 
i auauna tane ma auauna fafine, e 
‘ai foi, ma inu, ma onà: 46 e sau 
lava le alii o lea auauna i le aso e le 
faatalitali atu ai o ia, O le itu aso 
foi e le iloa ai e ia; ona matua faa- 
sala lea ia te ia, ma avatu lona tofi 
faatasi ma e le faatuatua. 47 O lea 
auauna foi ua na iloa le finagalo o 
lona alii, a e lei sauni lava ia, e lei 
faia foi mea e tatau ma lona finagalo, 
e tele ona sasaina. 48 A o le ua le 
iloa, ua faia foi e ia mea e tatau ina 
sasaina ai, e mama ona sasaina O ia. 
Auā o le ua foaiina atu 1 ai o mea e 
tele, e sueina atu foi ia te ia o mea e 
tele; o ia foi ua tuuina atu i ai O 
mea e tele, latou te fai atu ia te ia 
e au mai mea e sili ona tele. 

49 “Ua ou sau e lafo le afi i le 
lalolagi; se a se mea ou te toe manao 
i ai, pe ana mu nei lava? so O lo'u 
papatisoga o le a papatisoina ai au; 
ua ou matuā tiga lava seja faaiuina. 
51 Fa te outou ea ua ou sau e avatu 





le filemu i le lalolagi? Ou te fai atu 
ia te outou, e leai; a o le fevaevaeai. 
52 Auā e amata i nei ona po e iai i 
le fale e tasi tagata e toalima e 
fevaevacai i latou, o le toatolu e 
faamasesei ma le toalua, o le toa- 
lua foi e faamasesei ma le toatolu. 
53 E fevaevaeai le tamā ma le 
atalii, o le atalii foi ma le tama; o 
le tinā ma le tama teine, o le tama 
teine foi ma le tina; o le tinā o le 
tane ma le avā a lana tama, o le 
avā foi ma le tina o lana tane.” 

54 Ua fetalai atu foi o ia i le 
motu O tagata, “Pe a outou iloa le 
ao o loo alu ae i sisifo, ona outou 
fei ane loa lea, Anei e ua; ona tau- 
nuu foi lea. 55 A agi mai foi le toga, 
ua outou fai ane, Anei e la; ona 
taunuu foi lea. 56 O outou tagata 
faafiaamiotonu, ua outou iloa ona 
mātauina le amio a le lagi ma le 
lalolagi; se a foi le mea tou te le 
mātauina ai le uiga o lenei tau- 
saga? 

57 “Se a foi le mea tou te le fili- 
fili ai e outou i mea tonu? 58 Pe a 
lua ō i le alii ma lē ua molia oe, 
ia e taumafai lava i le ala ina ia ou- 
lua lelei ma ia; neʻi toso O ia ia te 
oe i le faamasino, e tuu atu foi e le 
faamasino ia te oe i le auauna, ona 
tuuina atu lea oe e le auauna i le 
fale puipui. 59 Ou te fai atu ja te 
oe, e te le toe ulufafo ai, seia e avatu 


tupe uma lava.” 

1 O ia ona aso ua o mai ai isi 
tagata, ua tala mai ia te 

ia i tagata Kalilaia, ina ua fefiloi e 


Ua tala'i Iesu i le salamò 

Pilato lo latou toto ma le toto o a 
latou taulaga. 2 Ona tali atu lea o 
Iesu, ua faapea atu ia te i latou, 
“Fa te outou ea, ua sili ona agasala 
ia Kalilaia i tagata Kalilaia uma, 
ina ua tigaina i latou i mea faa- 
pena? 3 Ou te fai atu ia te outou, 
e leai; a e afai tou te le salamo, e 
faapena lava ona fano outou uma. 
4 I le ma le toasefulu ma le toa- 
valu sa paú i o latou luga le ‘olo i 
Seloa, ua latou oti ai; fa te outou 
ea, ua sili a latou agasala i tagati 
uma e na nonofo i Ierusalema? 5 
Ou te fai atu ia te outou, e leai; 
a e afai tou t2 le salamo, e faapena 
lava ona fano outou uma.” 

6 Ua fetalai atu o ia le faataoto 
nei, “Sa i le tasi tagata le mati, na 
totō i lana tovine; ua alu atu ia e 
saili ai ni fua, a e lei maua. 7 Ona 
fai atu lea o :a i le galue vine, Faa- 
uta, ua ou Sau i ia tausaga ua tolu 
e saili ni fua i lenei mati, a ou te 
lei maua lava; ina tuu ia i lalo; 
se a foi le mea e faaleaoga ai le 
fanua? 8 Uz. tali mai o ia ia te ia, 
Le alii e, tuu pea ia i lenei tausaga 
foi, seia ou eli faataaliolio i ai, ma 
avane i ai otaota. 9 Afai foi e fua 
mai i lea tausaga, e lelei; pe afai 
e leai, ona e tuu ai lea i lalo.” 

10 Sa a'os'o o ia i le tasi sunako 
i le sapati. 11 Faauta foi, sa i ai le 
fafine ua ia te ia le agaga e vaivai 
ai i ona tausaga ua sefulu ma le 
valu, ua faano'uno'u lava ia, e le 
mafai lava ona tu sa'o i luga. 12 
Ua silafia o ia e Iesu, ona valaau 
atu lea o ia ia te ia, ua faapea atu, 
“Funa e, ua tatalaina lou vaivai.” 


13 Ua faaee atu e ia ona aao ia te 
ia; ona faasa'oloaina lea o ia, ua 
vivii atu foi o ia i le Atua. 14 Ona 
tautala mai ai lea o lē pule i le 
sunako, ua ita ina ua faamalolo 
Iesu i le sapati, ua fai ane o ia i 
le motu o tagata, “E ono ia aso e 
tatau ona galulue ai; o aso ia tou 
o mai ai ia faamaloloina, a e aua 
lava i le sapati.” 15 Ua tali atu le 
Alii ia te ia, “O outou na, tagata 
faafiaamiotonu, e le ua taitasi ea O 
outou i le sapati ma tatala i lana 
povi, po o lana asini i le fale povi, 
ma taʻitaʻi e faainu? 16 A o le fafine 
nei, o le afafine o Aperaamo, ua 
noanoatia e Satani i nei tausaga e 
sefulu ma le valu, e le tatau ea ona 
tatalaina o lenei noanoaga ia te ia 
i le aso sapati?” 17 Ua fetalai ane 
ia na upu, ona masiasi uma ai lea 
o e ita mai ia te ia; a ua olioli lava 
le motu o tagata uma ona o ia mea 
silisili uma na faia e ia. 

18 Ua fetalai ane foi o ia, “E 
tusa le malo o le Atua i ni a? 
Ou te faatusaina i ni a? 19 E 
tusa ia ma le fua o le sinapi, ua 
ave e le tasi tagata, ma lafo i 
lona fanua; ua tupu, ua avea ma 
laau; ua momoe foi manu felelei i 
ona la.” 

20 Ua toe fetalai atu foi o ia, “Ou 
te faatusaina le malo o le Atua i ni 
a? 21 E tusa ia ma le mea faafefete, 
na ave e le fafine ma tuu i totonu 
o le falaoa mata pe tusa ma le ono 
sefulu pauna, ua oo ina faafefeteina 
uma ai.” 

22 Ua ui ane foi o ia i aai ma 
faoa aai, ua aʻoaʻo fano, o alu 

malaga atu i lerusalema. 23 Ua fai 
mai le tasi ia te ia, “Le Alii e, e 
toaitiiti ea e faaolaina?” Ona fetalai 
atu lea o ia ia te i latou, 24 “la ou- 
tou finafinau ina ia ulu atu i le fai- 
totoa va apiapi; aua ou te fai atu 
ia te outou, e toatele latou te tau- 
mafai e ulu atu, a e le mafai lava. 
25 A uma ona tulai o le matai o le 
fale, ma pupuni le faitotoa, ona 
outou tutū lea i fafo, ma tuʻituʻi 
i le faitotoa, e faapea mai, Le Alii e, 
ia e to mai ia tei matou; a e tali atu 
ia, e faapea atu ia te outou, Ou te 
lei iloa outou pe maifea. 26 Ona 
amata lea e outou ona fai mai, Na 
matou aai ma inu i ou luma; na e 
aʻoaʻo foi i o matou ala. 27 Ona 
faapea atu lea o ia, Ou te fai atu 
ia te outou, Ou te lei iloa outou pe 
maifea; ina o ese ia outou ia te au, 
o outou uma o e fai amio leaga! 28 
E i ai le taufaitagiaue ma le lili- 
vau o nifo, pe a iloa e outou 0 
Aperaamo, ma Isaako, ma Iakopo, 
ma le au perofeta uma i le malo o le 
Atua, a o outou ua tulia i fafo. 29 
E o atu tagata mai sasae, ma sisifo, 
ma le itu i matu, atoa ma le itu i 
toga, e taooto e aai i le malo o le 
Atua. 30 Faauta foi, o e mulimuli 
e avea ia ma muamua; o e mua- 
mua foi e avea ia ma mulimuli. 

31 O lea lava itula ua o mai ai 
isi O le au faresaio, ua fai mai ia te 
ia, “Alu ia oe, ina alu lava; aua o 
Herota ua na fia fasioti ia te oe.” 
32 Ona fetalai atu lea o ia ia te i 
latou, “Ina o ia, fai atu i lea alope, 
Faauta, ou te tuli i fafo temoni, ou 
te faamalolo foi i e mamai i le aso 


ma taeao, a 00 i e lua ou te faa- 
iuina ai. 33 Peitai e tatau ona ou 
fealualuai i le asò, ma taeao, atoa 
ma e luá; aua e le mafaia lava ona 
fano se perofeta i se tasi mea na o 
Ierusalema lava. 34 Ierusalema e, 
Ierusalema e, o lē fasiotia perofeta, 
ma fetogi i maa e na aauina atu 
ia te oe; po ua faafia ona ou 
manao e faapotopoto i lau fanau. 
e pei o le moa ona ofaofatai i Jana 
toloai i lalo i ona apaau, a e le 
mafafai outou! 35 Faauta, e tuua 
lo outou fale. A ou te fai atu ia te 
outou, tou te le iloa mai lava aʻu, 
seia 00 ina outou fai ane, la manuia 
lē maliu mai i le suafa o le Alii.” 


Ua faamalolo e Iesu le mai i le 


sapati 

1 Ua oo i le tasi sapati, ua 
maliu atu ai o ia i le fale o 
le tasi alii o le au faresaio e tau- 
mafa ai, ona latou lamalama lea 
ia te ia. 2 Faauta foi, sa i ona luma 
le tasi tagata ua maîi i le fula. 3 Ua 
fetalai atu Iesu i le au aʻoaʻo tula- 
fono ma le au faresaio, “Pe sa ea 
ona faamalolo i maf i le sapati?” 
4 Ua latou faalologo lava. Ona tago 
atu lea o ia ia te ia, ua faamalolo 
ia te ia, ma tuu atu e alu. 5 Ua 
fetalai atu foi o ia ia te i latou, “O 
ai so outou ua i ai se asini po O se 
povi, ua pad i le lua, e le sisi ae loa 
i luga i le aso sapati?” 6 A ua latou 

le mafai ona tali mai i na mea. 
7 Ua fetalai atu o ia le faataoto i 
e na tala‘iina, ina ua silafia e ia o 
i latou ua filifili i mea sili e taoto 
ai; ua faapea atu ia te i latou. 8 “Pe 

a valaauina ot e se tasi i le taumafa- 
taga o le faaipoipoga, aua e te ta- 
oto i le mea sili, neʻi i ai foi se tasi 
ua tala‘iina e ia ua sili ia te oc; 9 
ona alu atu lca o le na talaʻi ia te 
oulua ma ia, ma fai atu ia te oe, 
Ina s6sò atu ia ma le alii nei; 
ona e alu ai ¿ea ma le ma i le mea 
e aupito faatauvaa. IO Peitai o oe, 
pe a talaʻiina oe, e te alu e taoto i le 
mea e aupito faatauvaa; ina ia fai 
atu le na tala‘i ia te oe, pe a sau o ia, 
Sole, ina alu ae ia oe i le mea e sili; 
ona mamalu ai lea oe i luma o e 
taooto e aai faatasi ma Oe. II Aua 
so 0 se faamaualuga e ia ia te ia, e 
faamaulaloina lea; a o lé faamau- 
lalo e ia ia te ia, e faamaualugaina 
lea.” 

12 Ua fetalai atu foi o ia i le na 
tala‘i mai ia te ia, “Pe a e sauni se 
faigaai, po o se talisuaga, aua e te 
tala‘i i au uo, po o ou uso, po o 
tagata o lou aiga, po 0 tagata mauoa 
tou te tuaoi. neʻi latou toe tala‘i 
mai foi ia te ve, ona tauia mai lea o 
oe. 13 Peitai o oc, pe a e sauni le 
faigaai, ina tala'i ia i e matitiva, i 
e mumutu, i e pipili, ma € tau- 
aso; 14 e manuia ai ce; aua latou 
te le mafaia ona taui mai ia te oe; 
a e tauia oe i le toc tutu mai o e 
amiotonu.” 

15 O le tasi o e na taooto e aai 
ma ia, ua faalogo o ia i na mea, 
ona fai mai lea o ia ia te ia, “Amuia 
le “ai i le malo o le Atua.” 16 A ua 
fetalai atu o ia ia te ia. “Na saunia e 
le tasi tagata le talisuaga tele, na 
tala‘i atu foi e ia i tagata e toatele; 
17 ua 00 foi i le itu aso e fai ai le 


talisuaga, ona auina atu lea e ia o 
lana auauna e fai atu i e na tala- 
“lina, Ia outou o mai, aua ua uma 
ona saunia o mea uma. 18 Ona latou 
fealoalofa'i ai lea, ua tasi le loto. Ua 
fai mai le tasi ia te ia, Ua ou faa- 
tau le fanua, e tatau ona ou alu atu 
e matamata ai; seʻi e faapea, io tuu 
mai ia te au. 19 Ua fai mai foi le 
tasi, Ua ou faatau povi e lima ni 
tailua, ou te alu c faataitai i ai; seʻi 
e faapca, ia tuu mai ia te au. 20 Ua 
fai mai foi le tasi, Ua ou fai ava; o 
le mea lea ou te le mafai ai ona 
alu. 21 Ua alu atu lea auauna ua 
faamatala atu ia mea i lona alii. 
Ona ita ai lea o le matai o le aiga, 
ua fai atu ia i lana auauna, Ina alu 
ia ia vave i ala ma alatua o le aai, 
ma ia au mai iinei i e matitiva, ma 
e mumutu, ma € pipili, atoa ma 
e tauaso. 22 Ona fai mai lea o le 
auauna, Le alii c, ua uma ona faia 
o le mea na e poloai mai ai, a e lei 
nofoia le fale. 23 Ua fai atu le alii 
i le auauna, Ina alu atu ia i ala tele 
ma magaala, ma ia pulunaunau atu 
latou te o mai, ina ia tumu lo‘u nei 
fale. 24 Aua ou te fai atu ia te ou- 
tou, E leai lava se tasi o ia tagata e na 
tala‘iina, e ‘ai i laʻu talisuaga nei.” 
25 Ua o faatasi ma ia le motu 
O tagata e toatele; ona faliu lea 
O ia, ma fetalai atu ia te i latou, 
26 “Afai e sau se tasi ia te au, a e 
le ‘ino‘ino i lona tama, ma le tina, 
ma le ava, ma le fanau, ma uso, ma 
tuafafine e oo lava i lona ola, e le 
mafai ona fai o ia moʻu soo. 27 O 
se le ave lona satauro, ma ua le 
mulimuli mai ia te au, e le mafai 

ona fai o ia moʻu soo. 28 O ai foi so 
outou ua fia fai se “olo, e le muai 
nofo i lalo e faitau tupe e totogi aʻi, 
po ua lava ana mea c faauma ai? 
29 ina neʻi tauemu mai ia te ia o 
tagata uma e maimoa, ina ua tuu 
le faavae, a e le mafai ona faauma 
ai, 30 e faapea mai, O le tagata 
lenei, na amata ona fai, a e lei 
mafai ona faauma. 31 Po o ai le 
tupu, o le a alu atu e tau ma le 
tasi tupu, e le muai nofo i lalo e 
filifili, pe mafai ia te ja ma ona 
tagata e sefulu afe, ona tau ma le 
ua sau ma le toaluasefulu o afe e 
tau ma ia? 32 pc afai e leai, e tuu 
atu e ia le sāvali, manú o mamao ia, 
e saili ni ala e ola ai le taua. 33 E 
faapea foi so outou e le lafoai ana 
mea uma, e le mafai ona fai o ia 
moʻu soo. 

34 “O le mea lelei le masima; a 
e afai e magalo le masima, pe se 
a se mea e faamai aʻi? 35 E le aoga 
ia i le fanua, e le aoga foi e fai ma 
otaota e nasu a'i; a ua lafoaiina i 
fafo. O lë ua i ai taliga e faalogo ai, 
ina faalogo mai ia o ia.” 


O le faataoto 1 le mamoe na së 


1 Ua faalatalata ja te ja 
tagata ao lafoga uma ma e 
agasala, e faalogologo ia te ia. 2 
Ona muimui ai lea o le au faresaio 
ma le au tusiupu, ua faapea ane, 
“Ua talia e lenei tagata o e agasala, 
ua aai faatasi foi o ia ma i latou.” 
3 Ona fetalai atu ai lea o ia lenei 
faataoto ia te i latou, 4 “O ai ea so 
outou e ana mamoe e selau, afai e 
le iloa le tasi, e le tuua e ia le iva- 


gafulu ma le iva ile yao, a e alu ma 
saili i le ua le iloa, seia maua? 5 A 
maua, ua faafuata ma le olioli. 6 
A oo atu foi i lona aiga, ua faapoto- 
poto ai ana uo ma e tuaoi ma ia, 
ua fai atu ia te i latou, la tatou 
olioli ia ma aʻu; aua ua ou maua 
lau mamoe na le iloa. 7 Ou te 
fai atu ia te outou, e faapea foi 
ona tele o le olioli i le lagi i le 
tagata agasala c toatasi e salamo, 
a e itiiti i e amiotonu e toaivagafulu 
ma le toaiva e le tusa i ai le 
salamo. 

8 “O ai ea foi le fafine e ana tupe 
e fuagafulu, afai e le iloa ia te ia le 
tasi tupe, e le tútú ea se moli, ma 
tafitafi le fale, ma matua saili i ai, 
seia maua? 9 A maua, ua faapoto- 
poto ai ana uo ma e tuaoi ma ia, 
ua fai atu, la tatou olioli ia ma aʻu; 
aua ua ou maua le tupe na le iloa 
ia te au. 10 Oute fai atu ia te outou, 
ua faapea le olioli i luma o agelu a 
le Atua, ona o le tagata agasala e 
toatasi ua salamo.” 

11 Ua fetalai atu foi o ia, “O le 
tasi tagata e toalua ona atalii. 12 
Ua fai atu le uii i lona tamā, Sena 
e, ia e au mai ia te au loʻu tofi o le 
oa; ona vaelua lea e ia o ana mea 
ia te i laua. 13 Ua mavae nai aso, 
ona faapotopoto ai lea e le uii mea 
uma, ua alu malaga i le nuu mamao, 
ua faataapeape ai ana mea i lea 
nuu, ua soona ulavale. 14 Ua uma 
atu ana mea, ona oge tele ai lea o lea 
nuu; ona faatoa mativa ai lea o ia. 
15 Ua alu ia ua nofo i le tasi tagata 
o lea nuu, ua ia auina foi o ia i ona 
fanua e fafaga ai puaa. 16 Ua tupu 

lona manao i atigi mea e “aina e 
puaa ia ma'ona ai o ia; e leai lava 
se tasi ua avane sina mea ia te ia. 
17 Ona atamai ai lea o ia, ua faapea 
ane, E le toatele ea o auauna a loʻu 
tama ua faulai a latou areto ua to- 
toe; a o au, ou te matelaina. 18 O 
le a aʻu tulai ma alu i loʻu tama, ou 
te fai atu ia te ia, Lo'u tama e, ua 
ou agasala i Lé o i le lagi, atoa ma 
ou luma; 19 ua Ou le toe aoga ona 
taʻua o lou atalii; ia e avea aʻu ia 
pei o se tasi o au auauna. 20 Ona 
tulai lea o ia, ua alu i lona tama. Ua 
iloa mamao atu foi o ia e lona 
tama, ona mutimuti vale lea o lona 
alofa, ua momo'e atu o ia, ua fusi 
ia te ia, ma sogi atu ia te ia. 21 A 
ua fai mai le atalii ia te ia, Lo'u 
tama e, ua ou agasala i Lē o i le 
lagi, atoa ma ou luma, ua ou le toe 
aoga ona ta‘ua o lou atalii. 22 A ua 
fai atu le tama i ana auauna, Au 
mai ia loa le ofu tatapuvae e aupito 
lelei, ma faaofu ia te ia; ma ia tuu 
se mama i lona lima, ma faasee i 
ona vae; 23 au mai ia foi le tamai 
povi peti, ma fasi; tatou te aai ma 
olioli; 24 aua o lo‘u atalii lenei, na 
oti, ua toe ola mai; na le iloa foi o 
ia, a ua maua. Ona latou olioli ai lea. 

25 “Sa i le vao lona atalii ulu- 
matua; ua sau o ia, ua latalata mai 
i le fale, ona faalogo ai lea o ia i 
laaupese ua ta, ma le siva. 26 Ua 
valaau atu o ia i le tasi auauna, ua 
fesili atu, po o le a le uiga o nei mea. 
27 Ua fai mai o ia ia te ia, Ua sau 
lou uso; ua fasi ai foi e lou tama le 
tamai povi peti, ina ua toe 00 mai 
o ia o ola. 28 Ona ita ai lea o ia, e 


le mafaia ona ulufale i ai; ona alu 
atu ai lea o lona tama i fafo, ua faa- 
oleole ia te ia. 29 A ua tali mai o ia 
i lona tama, Faauta, o tausaga e 
tele, ua ou auauna ai ia te oe, ua 
leai lava sau poloaiga ua ou solia; 
a e te lei au mai lava se tamai ‘oti 
ma aʻu, matou te olioli ai ma aʻu 
uo. 30 Peitai o lou atalii lena, sa na 
faaumatia au mea faatasi ma fafine 
talitane, ua sau o ia, ona e fasi lea 
le tamai povi peti mana. 31 Ua fai 
atu o ia ia te ia, Ta e, ta te nonofo 
pea ma oe, o a'u mea uma foi, o 
au ia. 32 Ua tatau foi ona tatou 
fiafia ma olioli, aua o lou uso lena 
na oti, a ua ola mai; na le iloa foi, 
a ua maua.” 


O faataoto i le auauna ua amiole- 
tonu, ma le mauoa 


Ua fetalai atu foi o ia i ona 

soo, ‘O le tasi tagata mauoa 
sa i ai le auauna e pule; na molia 
o ia ia te ja, ua ia faamāumau ana 
mea. 2 Ua na valaau atu ia te ia, 
ua fai atu i-ai, O le a lenei mea ua 
ou faalogo ai ia te oe? Tala mai ia 
le tala i mea na e pule i ai; auā e le 
toe mafai ona fai oe ma auauna e 
pule. 3 Ona fai ifo ai lea o le au- 
auna i lona loto, Se a se mea ou te 
faia? Auā o le a faateaina a'u e loʻu 
alii i le faiva o auauna e pule; ou 
te le mafai ona eli; ou te mā i aisi. 
4 Ua ou iloa le mea ou te faia, ina 
ia talia aʻu i o latou aiga, pe a tuu- 
eseina aʻu i le faiva o auauna e pule. 
5 Ona amiami lea e ia o tagata tai- 
tasi uma o e na aitalafu i lona alii, 
ua fai atu ia i le tasi, Pe fia lau 

aitalafu i lou alii? 6 Ona fai mai ai 
lea o ia, O kalone o suauu e afe. Ua 
fai atu ia ia te ia, Ina tago ia i lau 
tusi, ia vave nofo i lalo, ma tusi e 
lima selau. 7 Ona fai atu lea o ia i 
le tasi, Pe fia lau aitalafu? Ua fai 
mai o ia, O taga saito e selau. Ona 
fai atu lea o ia ia te ia, Ina tago ia i 
lau tusi, ma tusi e valu sefulu. 8 Ua 
vivii atu le alii i le auauna amio- 
letonu, auá ua na togafiti poto: 
aua e sili le poto o tagata o le olaga 
nei, i lo latou tupulaga, i lo tagata 
o le malamalama. 9 Ou te fai atu 
foi ia te outou, O le oa o le amio- 
letonu ia outou fai ai uo mà outou, 
ina ia latou talia mai outou i fale 
faavavau, pe a 00 ina le toe aoga ia 
mea. 

10 “O le faamaoni i le mea itiiti, 
e faamaoni foi o ia i mea e tele; o 
lē amioletonu i le mea itiiti, e amio- 
letonu foi o ia i mea e tele. 11 Afai 
la tou te lei faamaoni i le ca o le 
amioletonu, o ai se na te tuu atu ia 
te outou le oa moni e tausi? 12 
Afai foi ua outou le faamaoni i mea 
a le tagata ese, o ai se na te tuu atu 
ia te outou a outou lava mea? 13 
E le mafai se auauna ona auauna i 
alii e toalua; aua e ʻinoʻino o ia i le 
tasi, a e alofa atu i le tasi; a le o lea, 
e faapipii atu ia i le tasi,a e faa- 
leaoga i le tasi. Tou te le mafaia 
ona auauna i le Atua atoa ma le 
oa.” 

14 Ua faalogo le au faresaio i ia 
mea uma, O i latou foi ua matapea- 
pea; ona latou tauemu ai lea ia te 
ia. 15 Ona fetalai atu lea o ja ia tei 
latou, “O outou ua faafiaamiotonu 


outou i luma o tagata; a ua silafia e 
le Atua o outou loto; auā o le mea 
e sili ona lelei i tagata, e inosia lea 
i luma o le Atua. 

16 “O le tulafono ma le au pero- 
feta na oo lava ia ja Ioane; talu ai 
ia ona po ua folafolaina le tala 
lelei o le malo o le Atua, ua tau- 
faoa foi e tagata uma. 17 E mavae- 
gofie atu le lagi ma le lalolagi, a e le 
iuvale sina fasi mataitusi e tasi o le 
tulafono. 

18 “O sē faatea j lana avā, a e 
fai avā i se tasi, o le mulilua lea; o 
sē fai avā i le ua faateaina e lana 
tane, o le mulilua foi lea. 

19 “O le tasi tagata mauoa, ua 
ofu i le ofu pauli, ma le je vavae, 
ua taileleiia lava ja i aso uma. 20 
O le tasi tagata mativa foi e igoa ja 
Lasalo, ua taatia i lona faitotoa, 
ua lilo i le papala, 21 ua manao tele 
ia € “ai mea na pauu ifo i le laoai a 
le mauoa; a ua o mai uli ua eto- 
eto ona papala. 22 Ua oo foi ina 
oti o le tagata mativa, ona avea 
lea o ia e agelu ¡ le fatafata o 
Aperaamo. Ua oti foi le mauoa, 
ma ua tanu; 23 ua i seoli ua faa- 
taugaina, ona tepa ae ai lea o ia, ua 
na iloa mamao atu ia Aperaamo ma 
Lasalo i lona fatafata; 24 ua alaga 
atu foi o ja, ua fai atu, Lo'u tama e, 
Aperaamọ, ia e alofa mai ia te au, 
ma ia e auina mai Lasalo, na te fu- 
fui i le tumutumu o lona tama- 
tamailima i se vai, e faamalulu aʻi 
loʻu nei laulaufaiva; auā ua ou pua- 
puaga i le mumú o le afi nei. 25 
Ona fai ane lea o Aperaamo, Loʻu 
atalii e, ia e manatu, na e maua au 

mea lelei i lou olaga, na maua foi 
e Lasalo o mea leaga; a o lenei, ua 
faaolioliina ia, a ua puapuagaina 
oe. 26 E le gata i nei mea uma, a ua 
tumau le vanu tele i lo tatou va; 
o le mea lea e le masao ai o e ua 
linei ua fia o atu la te outou; e le 
masao mai foi o e ua iina ia te i ma- 
tou nei. 27 Ona fai atu lea o ia, 
Lo'u tama e, ou te faatoga atu ia 
te oe, ina ia e auina atu o ia i le aiga 
o loʻu tama; 28 aua e toalima oʻu 
uso; ina ia molitino atu ia ia te i 
latou, neʻi latou o mai foi i lenei 
mea puapuaga. 29 Ua fai ane 
Aperaamo ia te ia, O ia te i latou 
Mose ma le au perofeta, ia latou 
faalogo i ai. 30 A ua faapea atu o 
ia, Lou tamà e, Aperaamo, aua; a 
e afai e alu atu se tasi ia te i latou 
nai e ua oti, e salamo ai i latou. ZI 
Ua fai ane o va ia te ia, Pe afai latou 
te le faalogo ia Mose ma le au 
perofeta, e ui lava ina tu mai se 
tasi nai e ua oti, latou te le mafafai 
lava.” 


Ua fetalai mai Iesu i le leaga o le 


Sfaatausuai 

1 Ua fetalai atu o ia i le au 

soo, “E le mafai lava ona 
le oo mai O mea e tausuai ai; oi 
talofa foi i le e oo mai ai. 2 E lelei 
pe ana noatia i lona ua se maaolo 
tele, i le lafo ai o ia i le sami, a e 
leaga lava ona faatausuaiina e ia so 
latou nei e faatauvaa. 3 Ia outou 
ia te outou. Pe afai e agasala lou 
uso, ia e acai atu ia te ia; pe afai e 
salamo ia, ia e faamagalo atu ia te 
ia. 4 Pe afai e foi faafitu i le aso ona 





agaleaga mai o ia ia te oe, ma foi 
faafitu ona liliu mai ia te ce, ma 
faapea mai, Ua ou salamo; ia e faa- 
magalo atu ia te ia.” 

5 Ona fai mai lea o le au apo- 
setolo i le Alii, “Ta e faatuputeleina 
lo matou faatuatua.” 6 Ua fetalai 
atu le Alii, “Anafai ua tusa lo ou- 
tou faatuatua ma le fua o le sinapi, 
po ua mafai ona outou fai atu i 
lenei sukamina, Ia liaiina oe, ma ia 
totòina i le sami; ona anaana mai 
lava lea ia te outou. 

7 “O ai foi so outou e ana le au- 
auna o suatia le eleele, po o leoleo 
i mamoe, e fai atu ea, pe a sau o ia 
mai le yao, Sau loa ia, ina taoto e 
‘ai? 8 A e le fai atu ea ia te ia, Ina 
sauni mai ia sa‘u sua, ma ia fusi 
ou ofu, i le laulau mai o mea, seʻi 
“ai ae atu ma inu; a mavae lea, i le 
“ai ai oe ma inu? 9 E faafetai atu 
ea o ia i le auauna ina ua faia mea 
na fai atu ai? Ai lava e leai. 10 E 
faapea foi outou, pe a uma ona fai 
o mea uma na poloaiina atu ia te 
outou, tou te fai ane, O auauna 
le aoga i matou nei; aua o mea e 
tatau ona matou fai, o mea ia ua 
matou faia.” 

11 Ua alu malaga atu ia i Ieru- 
salema, ua ui ai i Samaria ma 
Kalilaia. 12 Ua oo atu o ia i le tasi 
aai, ona fetaiai lea ma ia o tagata 
lepela e toatinoagafulu, ua tutū 
mamao mai i latou. 13 Ua latou 
alalaga mai, ua faapea mai, “Le 
Alii e, Iesu, ia e alofa mai ia te i ma- 
tou.” 14 Ua silafia e ia, ona fetalai 
atu lea o ia ia te i latou, “Ina o ia, 
ia faaali atu outou i ositaulaga.” Ua 

latou o, ona faamamāina lea o i la- 
tou. 15 O le tasi o i latou, ua na iloa 
ua faamaloloina o ia, ona toe foi 
mai lea o ia, ua vivii atu i le Atua 
ma le leo tele; 16 ua faapaù fao ia 
i ona vae, ua faafetai mai ia te ia; 
o le Samaria foi o ia. 17 Ona fetalai 
atu lea o Iesu, ““E lei faamamaina 
ea le toatinoagafulu? A o ifea le to- 
aiva? 18 Ua le iloa ea ni e toe foi 
mai e vivii atu i le Atua, na o lenei 
tagata ese?” 19 Ua fetalai atu o ia 
ia te ia, “Ina tulai ia, ina alu; o lou 
faatuatua ua e malolo ai.” 

20 Ua fesili mai ia te ia le au 
faresaio, “Pe 00 mai afea le malo 
o le Atua?” Ua tali atu o ia ia te 
i latou, “E le 00 mai le malo o le 
Atua ma le vaaia e mata. 21 E le 
fai ane foi tagata, Faauta, o iinei! 
pe faapea, O iila! aua faauta, ua i 
ai lava ia te outou le malo o le 
Atua.” 

22 Ua fetalai atu o ia ile au soo, 
“E oo mai lava ona po tou te mana- 
nao tele ai ia iloa se aso e tasi o le 
Atalii o le tagata, a e le iloa. 23 A 
fai mai tagata la te outou, Faauta o 
iinei; pe faapea, Faauta o iila; aua 
tou te o i ai, pe mulimuli atu i ai. 
24 Auà e pei ona emo mai o le uila 
mai le tasi itu lagi, e malamalama 
atu i le tasi itu lagi; e faapea foi le 
Atalii o le tagata i lona aso. 25 A e 
tatau ona muai tiga o ia i mea e 
tele, ma lafoaiina e lenei tupulaga. 
26 Pei ona faia foi i ona aso o Noa, 
e faapea lava ona fai i ona aso o le 
Atalii o le tagata. 27 Na aai i latou 
ma inu, na latou fai ava foi ma latou 
faaavaga, ua oo lava i le aso na ulu 





ai Noa i le vaa, ona oo mai ai lea o le 
lolo, ua fano ai i latou uma. 28 E 
pei ona faia foi i ona aso o Lota; ua 
latou aai, ua inu, ua faatau, ua avane 
e faatau, ua totó mea, ma fai fale; 
29 ao lea lava aso na alu ese ai 
Lota i Sotoma, ua to faaua mai le 
afi ma le teio mai le lagi, ua fano ai 
i latou uma. 30 E faapea lava i le 
aso e faaalia mai ai le Atalii o le 
tagata. 31 O le ua i luga o le fale i 
lea aso, ma ana mea ua i le fale, 
aua le alu ifo ia e ave; e faapea foi 
le ua i le yao, aua le toe foi mai o ia. 
32 la outou manatua le avá a Lota. 
33 O sé saili ia saogalemu lona ola, 
e máumau ai ia te ia; a o sé faa- 
maumau ai, e faasaoina e ia. 34 
Ou te fai atu ia te outou, O lea lava 
po, e i le moega e tasi tagata e toa- 
lua; e avea le tasi, a e tuua le tasi. 
35 E olo faatasi fafine e toalua; e 
avea le tasi, a e tuua le tasi. 36 E i 
le vao tagata e toalua; e avea le tasi, 
a e tuua le tasi.” 37 Ua latou fai 
mai ia te ia, ua faapea mai, “Le Alii 
e, po o fea e fai ai?” Ua fetalai atu 
ia ia te i latou, “O le mea o i ai le 
tino, e aofaga i ai aeto.” 


O le nanati o le fafine ua oti lana 
rane i le faamasino amioletonu 
1 Ua fetalai atu foi o ia le faa- 

taoto ia te i latou, ina ia 
tatalo soo e tatau ai, a e aua le faa- 
vaivai; 2 ua faapea atu, ‘Sa i le 
tasi aai le faamasino, ua le mata‘u 
i le Atua, e le ava foi i tagata; 3 
sa i lea aai foi le tasi fafine ua oti 


lana tane, ua alu atu ia te ia, ua 
faapea atu, Ia e faamasino atu i le 

ua i ai a'u mea. 4 O nai aso e lei 
mafai ai o ia; a e mulimuli ane ua 
faapea ifo o ia i lona loto, E ui 
lava ina ou le mata'u i le Atua, 
ma aʻu le ava i tagata, 5 a e peitai 
ona o le faasoesa mai ia te au o le 
fafine nei au oti lana tane, ou te 
faamasino i ana mea, ina neʻi faa- 
tiga mai ia te au i lona sau soo.” 
6 Ona fetalai atu ai lea o le Alii, 
“Ta outou faalogo mai i le upu a le 
faamasino amioletonu. 7 Pe le faia 
ea e le Atua le faamasinoga mo 
e na ia filifilia, o loo alalaga ia te ia 
i le ao ma le po? Pe faatuai ea o ia 
ia te i latou? 8 Ou te fai atu ia te 
outou, e vave ona faamasino e ia o 
a latou mea. Peitai, a sau le Atalii 
o le tagata, pe maua ea e ia le faa- 
tuatua i le lalolagi?” 

9 Ua fetalai atu foi o ia lenei 
faataoto i nisi tagata e na faatuatua 
ia te i latou faʻi ua amiotonu, a e 
faaleaogaina nisi; 10 “Na o ae i le 
malumalu tagata e toalua e tatalo, o 
le faresaio ie tasi, a o le tagata ao 
lafoga le tasi. 11 Na tulai le faresaio, 
ua tatalo lemu atu i nei upu, Le 
Atua e, ou te faafetai atu ia te oe, 
ina ua ou le pei o isi tagata, o e fao 
mea, o e amio leaga, o e mulilulua, 
e le pei o lela tagata ao lafoga foi. 
12 E tailua i vaiasosa ona ou ana- 
pogi, ou te avatu mea e sefulu a'i 
mea uma vu te maua. 13 A o le 
tagata ao lafoga, ua tu mamao atu, 
e le mafaia ona tepa ae ona mata i 
le lagi, a ua pōpō lona fatafata, ua 
faapea atu, Le Atua e, ia e alofa mai 
la te au le tagata agasala. 14 Ou te 
fai atu ia te outou, na alu ifo lena 


tagata i lona fale ua ta‘uamiotonu- 
ina, a e le faapea le isi; aua o sé 
faamaualuga ia te ia, e faamaulalo- 
ina lea; a o lē faamaulalo ia te ia, e 
faamaualugaina lea.” 

“15 Ua latou au mai tama mea- 
mea ia te ia, ina la pa'i ane o ia ia 
te i latou; ua iloa e le au soo, ona 
latou vavao lea ia te i latou. 16 A 
o Iesu, ua valaau atu o ia ia te i 
latou, ua faapea atu, “Ina tuu mai 
la O tamaiti e O mai la te au, a e aua 
tou te vavao ia te i latou; aua e 
faapei o i latou nei o e o i le malo 
o le Atua. 17 E moni, ou te fai atu 
ia te outou, Ai se le talia le malo o 
le Atua e pei o se tamaitiiti, e le 
sao lava ia i aj.” 

18 Ua fesili mai foi ia te ia le 
tasi alii, ua faapea mai, “Le aʻoaʻo 
lelei e, se a le mea ou te faia, ou 
te maua ai le ola faavavau?” 19 A 
ua fetalai atu Jesu ia te ia, “Se a le 
mea e te ta'ulelei mai ai aʻu? E lesi 
sé lelei, na v le toatasi, o le Atua lea. 
20 Ua e iloa poloaiga, Aua e te 
mulilua; aua e te fasioti tagata; 
aua e te gaoi; aua e te molimau 
pepelo; ia e ava i lou tama ma lou 
tina.” 21 Ona fai mai lea o ia, “Ua 
ou tausia ia mea uma talu lava ina 
ou itiiti.” 22 Ua faafofoga Iesu i ia 
upu, ona fetalai atu lea ia te ia, 
“Ua toe O le mea e tasi e te lei 
maua; ia e faatau atu i au mea uma, 
ma ia e tufatufaina i e matitiva, ona 
ia te oe lea o le faulaigaoloa i le 
lagi; i le € sau, ma mulimuli mai 
ia te au.” 23 Ua faalogo o ia i na 
upu, ona tiga tele ai lea o ia; aua 
o le mauoa tele lava ia. 24 Ua sila- 

fia e lesu o ia, ona fetalai atu lea o 
ia, “O le mea faigata nauá ona sao 
atu O e mauoa i le malo o le Atua! 
25 E faigofie ona ui atu o le kamela 
i le pu o le au, a e faigata ona sao 
atu o le mauoa i le malo o le Atua.” 
26 O e na faalogo i ai ua fai mai, 
“Afai o lea, o ai se tasi e mafai ona 
faaolaina?” 27 Ua fetalai atu ia, 
“O mea e le mafaia e tagata, e ma- 
faia e le Atua.” 28 Ona fai mai lea 
o Peteru, “Faauta, ua matou tuua 
mea uma, a e matou mulimuli atu 
ia te oe.” 29 Ona fetalai atu lea o 
ia ia te i latou, “E moni, ou te fai 
atu ia te outou, Ai se tagata ua 
tuua e ia le fale, po o le avā, po o 
uso, po o mātua, po o le fanau, ona 
o le malo o le Atua, 30 e maua e ia 
o mea sautualasi i nei ona po, O le 
ola faavavau foi i le olaga atali.” 

31 Ua ave e ia le toasefulu ma le 
toalua, ua fetalai ia te i latou, “Faa- 
uta, o le a o ae i tatou i Ierusalema, 
e taunuu ai o mea uma ua tusia e 
le au perofeta ile Atalii o le tagata. 
32 Aua e tuuina atu o la i nuu ese, 
e faatauemuina, e faaleagaina, e 
feanu foi i latou ia te ia, 33 latou 
te sasa foi ma fasioti ia te ia; ao 
le aso tolu e toe tu mai ai o ia.” 
34 E lei lagona lava e i latou ia 
mea; ua lilo foi lena upu ia te i 
latou, e lei iloa e i latou o mea na 
fetalaia mai. 

35 Ua latalata o ia i Ieriko, a ua 
nofo i le auala le tasi tauaso o 
faatoga i mea; 36 ua faalogo o ia i 
le motu o tagata ua savavali ane, 
ona fesili lea o ia, pe se a lea. 37 
Ua latou fai atu ia te ia, “O Iesu le 


Nasareta ua maliu ane.” 38 Ona 
alaga mai ai lea o ia, ‘‘Iesu e, le alo 
o Tavita, ia e alofa mai ia te au.” 
39 Ua vavao ia te ia e na muamua, 
ina ia faalologo o ia; peitai o ia ua 
atili ai ona alaga , “Le alo o Tavita 
e, la e alofa mai ia te au!” yo Ua 
tu Iesu, ma fetalai atu ia ta'ita- 
“jina mai o ia ia te ia. Ua latalata 
mai o ia, ona fesili atu lea o ia ia te 
ia, 41 “Se a le mea e te manao i ai 
ou te faia mo ce?” Ua fai mai 
o ia, “Le Alii e, ia vaai o‘u nei 
mata.” 42 Ona fetalai atu lea o Iesu 
ia te ia, “Ina vaai ia ou mata; o lou 
faatuatua ua e malolo ai.” 43 Ona 
vaai loa lea o ona mata, ua muli- 
muli atu ia te ia, ua vivii atu i le 
Atua; ua iloa atu ai e le nuu uma, 
ona latou vivii atu lea i le Atua. 


Ua valaauina Sakato le tagata ao 
lafoga e Iesu 

1 Ua oo atu ia i Ieriko, ua ui 

ane i ai, 2 faauta foi, o le 
tagata ua igoa ia Sakaio, o ia o le 
ao lafoga sili, o le mauoa foi o ia. 
3 Ua fia maimoa o ia ia Iesu pe 
faapefea o ia; a e le mafaia ona O 
le motu o tagata; auá o le tagata 
saasaa o ia. 4 Ua momo?e ia i luma, 
ua ae ile laau o le sukamoru, e 
vaavaai ifo ai ia te ia; aua o le a ui 
ane ai. 5 Ua oo atu Iesu i lea mea, 
ona tepa ae lea o ia, ua silafia o ja, 
ona fetalai atu lea ia te ia, “Sakaio 
e, la e vave ifoifo ia i lalo, aua e 
tatau ona ou nofo i lou fale 1 le aso 
nei.” 6 Ona vave alu ifo ai lea o ia, 


ua talia o ia ma le fiafia. 7 Ua mui- 
mui uma e na iloa, ua faapea ane, 

“Ua alu atu o ia i le tagata agasala 
e api ai.” 8 A ua tu mai Sakaio, ua 
faapca mai i le Alji, “Faauta, le 
Alii e, o le a ou vaeluaina atu aʻu 
mea i e matitiva; afai foi ua ou ave 
mea a se tasi i se ala pepelo, ou te 
taui atu ai e taifa.” 9 Ua fetalai ane 
Iesu ia te ia, “Ua oo mai le faaola- 
taga i le aiga nei i le asò, ina ua fai 
o ia ma atalii o Aperaamo. 10 Auā 
ua sau le Atalii o le tagata e saili 
ma faaola i le na le iloa.” 

11 Ua latou faalogo i na mea, 
ona toe fetalai atu lea o ia i le faa- 
taoto, ina ua latalata ia i Ieru- 
salema, auā foi fa te i latouo le a 
faaalia loa inai le malo o le Atua. 
12 O lea foi ua fetalai atu ai o ia, 
“Na alu le tasi alii i le nuu ma- 
mao e maua ai sona ao e fai ai o ia 
ma tupu, ile toe foi mai. 13 Ua va- 
laau e ia i ana auauna e toasefulu, 
ua avatu ia te i latou mina e fua- 
gafulu, ua fai atu foi ia te i latou, 
tou te faatau aʻi seia ou toe sau. 14 
A ua itagia > ia e lona nuu, ua latou 
auina atu foi le savali e mulimuli 
atu ia te ia, ua faapea atu, Matou te 
le mananac i lena tagata e fai mo 
matou tupt.. 15 Ua toc foi mai o ia 
ina ua maua lona ao e fai ai o ia ma 
tupu, ona fai anc ai lea, ia valaau- 
ina la auauna na ia avatu i ai tupe 
la O mai ia te ia, ina ia ¡loa e ia tai- 
tasi a latou faatau po ua faapefea. 
16 Ona sar. ai lea o le tasi, ua faa- 
pea mai, Le alii e, o lau mina ua 
maua ai isi mina e fuagafulu. 17 
Ona fai atu lea o ia ia te ia, Ua lelei 
ia, le auauna lelei e, ua e faamaoni 
i le mea itiiti lava, o lea ia e pule 


ai i aai e sefulu. 18 Ua sau foi le 
tasi, ua faapea mai, Le alii e, o lau 
mina ua maua ai mina e lima 
gafua. 19 Ua fai atu foi o ia i lena, 
Ina pule foi ia oe i aai e lima. 20 
Ua sau foi le tasi, ua faapea mai, 
Le alii e, faauta, o lau mina lenei, 
sa ia te au na teu i le solosolo; 21 
aua na ou mataʻu lava ia te ce, aua 
o oe le tagata faigata; ua e avae le 
mea na e le tuuina i lalo, ua e 
selesele foi i le saito e te lei luluina. 
22 Ona fai atu lea o ia ia te ia, Le 
auauna leaga e, o lau upu lava ou 
te faasala ai ia te oe; ua e iloa lava, 
o a uo le tagata faigata, o lē avae 
le mea na ou le tuuina i lalo, o lé 
selesele foi i le saito na au le lulu- 
ina. 23 Se a le mea na e le avatu ai 
laʻu ario i le fale e faatau ai tupe, 
po ua ou sau ona ou maua ai lea 
atoa ma lona taui? 24 Ua fai atu o 
ia i e na tutú mai, Ia outou fao le 
mina ua ia te ia, ma avatu i le ua i 
ai mina e fuagafulu. 25 (Ua latou 
fai mai ia te ia, Le alii e, ua ia te ia 
mina e fuagafulu!) 26 Ou te fai 
atu ia te outou, O le o i ai mea, e 
avatu i ai; a 0 le ua leai sana mea, 
e faoa mea ua ia te ia. 27 Peitai o i 
latou ua fai aʻu mo latou fili, e na 
le mafafai ona fai o aʻu mo latou 
tupu, ia outou ta'ita'i mai iinei, 
ma fasioti ia te i latou i oʻu luma.” 

28 Ua mavae atu ia upu ona 
muamua atu ai lea o ia, ua maliu 
ae i Ierusalema. 29 Ua latalata ia i 
Petefake ma Petania i le mauga, o 
Olive le igoa, ona aau atu lea e ia o 
ona soo e toalua, 30 ua faapea atu, 
“Lua te o atu i le aai oulua o lu- 

manai; a oulua oo i ai, lua te iloa 
le tamai asini ua noatia, e lei tietie 
ai lava se tasi tagata, lua te talaina, 
ma ta'ita mai. 31 Afai foi e fesili 
mai se tasi ia te oulua, Se a le mea 
lua te tatala ai le asini? lua te fai 
atu ia te ia, E manao i ai le Alii.” 
32 Ua o e na aauina atu, ona la 
maua ai lea, pei ona fetalai mai o ia 
ia te i laua. 33 O tatala e i laua le 
tamai asini, ua fai mai ia te i laua 
tagata e a latou le mea, “Se a le mea 
lua te tatala ai le tamai asini?” 
34 Ona la fai atu lea, “E manao i ai 
le Alii.” 35 Ua la taʻitaʻi mai i ai ia 
Iesu; ua latou lafo o latou ofu i luga 
i le tamai asini, ona latou faatietie ai 
lea o Iesu. 36 O maliu ane o ia, a 
ua latou fofola o latou ofu i le ala. 
37 Ua latalata o ia ua i le ifoa'i o le 
mauga 0 Olive, ona afua ai lea o le 
olioli o le au soo uma e toatele, ua 
latou vivii atu i le Atua ma le leo 
tele, aua o vavega uma na vaaia 
e i latou; 38 ua faapea ane, “Ta 
manuia le tupu o loo maliu mai i le 
suafa o le Alii; o le manuia i le 
lagi, o le viiga foi i mea aupito- 
aluga.” 39 Ona fai mai lea ia te ia 
o isi o le au faresaio mai le motu o 
tagata, “Le aʻoaʻo 2, ia e aoai atu 
i ou soo.” 40 Ona tali atu lea o ia ia 
te i latou, “Ou te fai atu ia te ou- 
tou, a le feganavai i latou nei, e 
alalaga mai lava o maa.” 

41 Ua latalata o ia, ua silafia e 
ia le aai, ona tagi ai lea o ia, 42 ua 
faapea ane, “Ana e iloa, o oe lava 
i lenei lava aso, O mea € manuia 
ai! A o lenei ua lilo i lau vaai. 43 
Auā e 00 mai ia te ce ona aso e tanu 


ai le mea mautietie € sio ai ia te ce 
e i latou ua ita ia te ce, latou te sio- 
ina lava ia te ce, e puipui ia te oe i 
itu uma; 44 latou te olopalaina foi 
oe, atoa ma lau fanau i totonu ia 
te oe; latou te le tuua foi se maa 
i luga o le tasi maa i totonu ia te 
oe; aua ua le iloa e oe ona po ua 
asia mai ai oe.” 

45 Ua ulu atu o ia i le malu- 
malu, ona amata lea e 1a ona tulia 
i fafo o e fefaataua‘i; 46 ua faapea 
atu ia te i latou, “Ua tusia, O loʻu 
fale o le fale tatalo lea; a ua outou 
faia ma ana o e fao mea.” 

47 Ua aʻoaʻo o ia i aso fai soo i le 
malumalu. A o le au ositaulaga 
sili, ma le au tusiupu, atoa ma alii 
o le nuu, ua latou fia fasioti ia te ia; 
48 a e lei maua e i latou se mea e fai 
ai; aua ua naunau le nuu uma i le 
fia faalogo atu ia te ia. 


O le faataoto 1 le tovine; o le la- 
foga ia Kaisara; o le toe tuo e ua oti 
) O le tasi aso, a 0 aʻoaʻo 0 

ia i le nuu i le malumalu, 
ma folafola i le tala lelei, ua tutù 
mai ai ia te ia ositaulaga sili, ma 
tusiupu, ma toeaina. 2 Ona latou 
fai mai lea ia te ia, “Fai mai ia ia te 
i matou, se a le pule e te fai ai na 
mea; po o ai foi na ia avatu ia te ce 
lenei pule>” 3 Ua tali atu ia ia te 
i latou, “Ou te fesiliatu foi se mea 
ia te outou; se'i taʻu mai, 4 Mai le 
lagi ea le papatisoga a Ioane, pe 
mai tagata?” 5 Ona latou felafola- 
foai lea, ua faapea ane, “Afai tatou 
te fai atu, Mai le lagi; ona fai mai 
ai lea o ia. Se a foi le mea tou te lei 

talitonu ai ia te ja? 6 A tatou fai 
atu, Mai tagata; ona fetogi mai ai 
lea o le nuu uma ia te i tatou i maa; 
aua o la latou lea taofi, o Ioane o le 
perofeta ia.” 7 Ona latou tali atu 
lea ua latou le iloa pe maifea. 8 Ona 
fetalai atu lea o Iesu ia te i latou, 
“Ou te le taʻu atu foi ia te outou le 
pule ou te fei ai nei mea.” 

9 Ona fetalai atu lea o ia i lenei 
faataoto i le nuu, “Na fai e le tasi 
tagata le tovine, ua tuu atu ai i e 
galulue i vine, ona alu malaga lea 
o ia i le nuu ese ua fai po. 10 Ua fai 
le fuata, ona auina atu lea e ia o le 
auauna i e galulue i vine, ia latou 
au mai ia te ia ni fua o le tovine; 
a o e galulue i vine ua latou sasaina 
O ia, ma aufuaina mai o ia. 11 Ua 
toe auina atu e ia le tasi auauna; 
ua latou sasa ma agaleaga ia te ia, 
ona latou aufuaina mai lea o ia. 
12 Ua toe auina atu e ia lona toa- 
tolu, ua latou fasia o ia ua manua, 
ma latou tuliesea. 13 Ona fai ane 
ai lea o le alii e ona le tovine, Se a 
se mea ou te faia? Ou te auina atu 
loʻu atalii pele; atonu latou te ava 
mai ia te ia. 14 A ua iloa atu o ia e 
tagata galulue i vine, ona latou 
fetautalatale.ʻi ai lea, ua faapea ane, 
O le suli lera; ina tatou fasioti ia te 
ia, e maua ai le fanua mo i tatou. 
15 Ua latou tuli ia te ia i tua o le 
tovine, ma latou fasiotia. Se a foi 
le mea e faia ia te i latou e le alii e 
ona le tovine? 16 E alu atu ia ma 
faauma ia ragata galulue i vine, e 
tuu atu foi le tovine i nisi tagata.” 
Ua latou faalogo atu, ona latou fai 
mai lea, “Aua neʻi faapea.” 17 Ona 


silasila lea o ia ia te i latou, ua faa- 
pea atu, “Se a foi lenei upu ua 
tusia, O le maa na lafoaiina e 
tufuga fai fale, ua avea lea ma maa 
tulimanu aupitoaluga? 18 O sē paŭ 
i luga o lea maa, e gaugau ai o ia; 
a o se tasi e paŭ ifo i ai le maa, e 
nutipalaina ai o ia.” 

19 Ua fia pue ia te ia le au ositau- 
laga sili ma le au tusiupu i lea lava 
itu aso; a ua latou matatau i le nuu, 
aua ua latou iloa ua faatu e ia lena 
faataoto ia te i latou. 20 Ua latou 
lamalama ma aauina atu nisi e 
vaavaai ia te ja,'ua latou faataga 
amiotonu, ina ia latou maua ai 
sana upu e tuu atu ai ia te ia i le 
lima ma le pule a le kovana. 21 Ua 
latou fesili mai ia te ia, “Le aʻoaʻo 
e, ua matou iloa ua e tautala ma 
aʻoaʻo mai ma le tonu, e le faa- 
ilogaina e oe se tagata, a ua e a'o- 
ao i le ala o le Atua ma le faama- 
oni. 22 Pe sa ea ona matou avatu 
le lafoga ia Kaisara, pe leai?” 23 
A ua silafia e ia la latou togafiti, ona 
fetalai atu ai lea o ia ia te i latou, 
24 “Faaali mai ia ia te au se 
tenari. O ai ea e ona le faatagata 
ma le tusi e i ai?” Ua latou fai mai 
ia te ia, “E o Kaisara.” 25 Ona 
fetalai atu lea o ia ia te i latou, “O 
mea a Kaisara ia outou avatu ia 
Kaisara; a o mea a le Atua avatu 
ia i le Atua.” 26 Latou te le mafaia 
lava ona maua o ia ona o ana upu i 
luma o le nuu; ua latou ofo i lana 
tali, ua latou faalologo ai. 

27 Ua o mai ia te ia isi o le au 
satukaio o e taofi e leai se toe tu; 
ua latou fesili mai ia te ia, 28 “Le 

aʻoaʻo e, ua tusi mai Mose ia te i 
matou, pe afai e oti le uso o le tasi 
tagata ua fai lana avá, a e leai sana 
fanau, ia fai avá lona uso i le fafine, 
ina ia tupu ai se gafa o lona uso. 29 
Ia, e toafitu le au uso; na fai ava le 
ulumatua, ua oti e leai sana fanau. 
30 Ona fai avá lea i le fafine o le 
aupito ane i ai, ua oti foi o ia e leai 
sana fanau. 31 Ua fai avā foi i ai 
lona toatolu, ua faapea foi ua oo i 
lona toafitu, ua latou oti ua leai ni 
a latou fanau. 32 A e muliai oti foi 
le fafine. 33 A oo foi i le toe tu, 
o ai so latou e ana le ava? Aua na 
fai ava ai le toafitu.” 

34 Ona tali atu lea o lesu ia te 
i latou, O tagata o le olaga nei, ua 
fai avā ma nofo tane i latou; 3520 
e ta‘uaogaina ia maua e i latou lea 
olaga, ma le toe tu mai o e ua oti, 
latou te le fai avá, pe nofo tane; 36 
e le mafai foi ona toe oti o i latou; 
aua ua latou tutusa ma agelu; o 
fanau foi i latou a le Atua, o tagata o 
le toe tu. 37 A o le faatuina o e ua 
oti, ua faailoa mai lea mea e Mose 
i le laau talatala i lona taʻua o le 
Alii o le Atua o Aperaamo, o le 
Atua foi o Isaako, o le Atua foi o 
Iakopo. 38 E le o le Atua ia o e 
ua oti, ao e ola; auá ua ola uma ia 
te ia.” 39 Ona tali mai ai lea isi o 
le au tusiupu, “Le aʻoaʻo e, ua tonu 
lau upu.” 40 Auá ua le toe faa- 
malosi i latou ona fesili mai ia te ia 
se mea e tasi. 

41 Ona fetalai atu lea o ia ia te 
i latou, “Pe faapefea ona fai mai 
tagata, o le Keriso o le Atalii ia 
o Tavita? 42 Aua ua fai mai 


Tavita lava i le tusi o salāmo, Na 
fetalai atu le Alii i lo'u Alii, Ina 
nofo ia oe i loʻu itu taumatau, 43 
seia ou faia e ua fai oe mo latou fili 
ma mea e tu ai ou vae. 44 O lenei, 
ua taʻua o ia e Tavita O lona Alii, 
pe faapefea ona fai mona atalii?” 

45 Ona fetalai atu lea o ia i ona 
soo, a o faalogo mai le nuu uma, 
46 “Ta outou i le au tusiupu e ua fia 
evaeva ma ofu tatapuvae, ua manao 
foi ia alofagia i latou i malae, ma 
nofoa sili i sunako, ma mea sili e 
taooto ai i faigaai; 47 o e faauma 
fale o fafine ua oti a latou tane, 
ua faalevaleva foi a latou tatalo e 
fai ma ufiufi; e atili ai ona faa- 
salaina o i latou.” 


Ua vavalo mai Iesu i le faatafunaina 
o le malumalu, atoa ma Ierusalema 
) Ua tepa ae o ia, ua silafia o 

e mauoa, o lafo a latou tau- 
laga i le mea e teu ai tupe. 2 Ua 
silafia foi e ia le tasi fafine mativa 
ua oti lana tane, ua lafo i ai tupe iti 
e lua. 3 Ona fetalai atu lea o ia, “E 
moni, ou te fai atu ia te outou, 0 
mea a lenei fafine mativa ua oti 
lana tane ua lafo i ai, ua sili leaia 
latou uma. 4 Aua o i latou uma, 
ua latou lafo atu i taulaga nisi mea 
mai a latou mea ua tele; a o ia ua 
mativa, ua lafo e ia ana mea uma e 
ola ai sa ia te ia.” 

5 Ua tautalatala nisi i mea a le 
malumalu, i lona teuteuina i maa 
lalelei ma mea alofa, ona fetalai 
atu lea o ia, 6 “O ia mea ua outou 
vaavaai i ai, € 00 mai lava ona aso 

e le toe ai se tasi maa i luga o le 
tasi maa, a e uma ona sóloia i lalo.” 
7 Ona latou fesili mai ai lea ia te 
ia, “Le aʻoaʻo e, e taunuu ea ia 
inea afea? Se a foi le faailoga pe a 
tali taunuu ai ia mea?” 8 Ua fetalai 
atu o ia, “Ia outou, neʻi faaseseina 
outou; aua 2 toatele e o maii loʻu 
igoa, e taitasi ma faapea ane, O 
aʻu o ia; ma lenei foi, Ua latalata 
foi ona po. Aua foi tou te mulimuli 
atu ia te i latou. 9 Pe a outou faa- 
logo i taua ma fouvalega, aua tou 
te atuatuvale ; auá e ao ina muaj tau- 
nuu mai o il mea, a e le oo loa mai 
le gataaga.” 

10 Ona fetalai atu lea o ia ia te i 
latou, “E sii le taua e le tasi nuu i 
le tasi nuu, ma le tasi malo i le tasi 
malo. 11 E i ai mafuie tetele i lea 
mea ma lea mea, o oge foi, ma faa- 
mai; ma faziteite ma faailoga tetele 
mai le lagi. 12 A o lei co nei mea, 
latou te pupue ma faasaua ia te 
outou, e tuuina atu ia te outou i 
sunako ma fale puipui, latou te 
ta‘ita‘lina atu outou i tupu ma ko- 
vana ona o loʻu igoa. 13 O aso ia 
e avea ai outou ma molimau. 14 
O lenei, ia tuu i o outou loto, tou 
te le muai mafaufau i se upu tou 
te tali atu ai. 15 Aua ou te avatu 
mo outou le upu ma le poto, e leai 
so latou o e finau mai ia te outou 
na te mafaia ona tali mai, pe tetee 
mai ia te outou. 16 E tuuina atu 
foi outou e mátua, ma uso, ma 
aiga, ma uo; o isi foi o outou e 
fasiotia e i latou. 17 E inosia foi 
outou e tagata uma ona o loʻu igoa. 
18 A e leai lava so outou lauulu e 


tasi e paú. 19 O lo outou onosai tou 
te maua ai lo outou ola. 

20 “A iloa e outou ua siosiomia 
Ierusalema i ‘au o le taua, ia outou 
iloa i lea aso ua latalata lona faa- 
tafunaina. 21 O lea aso, o e ua i 
Iutaia ia latou sosola i mauga; o e 
ua i totonu o lea aai, ia latou o ese; 
o e ua i le vao foi, aua neʻi latou 
o atu i totonu o le aai. 22 Aua o ona 
aso ia e faasalaina ai, ina ia taunuu 
mai o mea uma ua tusia. 23 Oi 
talofa i fafine ua totò, atoa foi ma 
€ failele i ia lava aso; aua e oo le 
puapuaga tele i le nuu, ma le toasa 
i le nuu nei. 24 E oti i latou i le 
mata o le pelu; e táfea foi i nuu 
uma; e solia foi Ierusalema e nuu 
ese, seia faaiuina tausaga o nuu 
ese. 

25 “E i ai foi faailoga i le la, ma 
le masina, ma fetu; e atuatuvale foi 
ma fememeai nuu i le lalolagi i le 
ú o le sami ma le sousou, 26 e 
matapogia foi tagata i le matatau 
ma le faatalitali i mea e oo mai i le 
lalolagi; aua e luluina ‘au a le lagi. 
27 Ona iloa atu ai lea e i latou o le 
Atalii o le tagata e sau i le ao, ma 
le mana ma le mamalu tele. 28 A 
afua ona faia o ia mea, ia tepa ae 
outou, ma ia ea i luga o outou ulu; 
aua e latalata ina faaolaina outou.” 

29 Ua fetalai atu o ia ia te i latou 
i le faataoto; “Ina vaai ia i le mati 
atoa ma laau uma; 30 pe a faatoa 
matala mai lau, ua outou vaai, ona 
outou iloa ai lea ua latalata le tau 
vevela. 31 Ia faapea foi outou, pe a 
iloa e outou ia mea ua faia, ia cutou 
iloa ua latalata le malo o le Atua. 


130 


LUKA 21, 22 





32 E moni, ou te fai atu ia te ou-|i latou. 5 Ona latou fiafia lea, ua 


tou, E le mavae atu lenei tupulaga, 
seia taunuu mea uma. 33 E mavae 
atu lava le lagi atoa ma le lalolagi, 
peitai o au upu, e le mavac atu 
lava ia. 

34 “la outou, neʻi mafatia O 
outou loto 1 le soona ulavale, ma 
le ona, ma le popole i mea a le 
olaga nei, neʻi faafusei mai lea aso 
ia te outou e pei o se mailei; 35 
auā e 00 mai ai i e nonofo uma lava 
i le fogaeleele uma. 36 O lea ia 
outou mataala e le aunoa ma ta- 
talo ina ia outou maua le malosi e 
sao mai ia mea uma ua tali oo mai, 
ma ia tutu i luma o le Atalii o le 
tagata.” 

37 Sa masani o ia e aʻoaʻo atu 
i le malumalu i le ao; a o le po, ua 
maliu atu ai ia i tua, ma nofo i le 
mauga o Olive le igoa. 38 Ua 
malama ae le taeao, ona o ane ai 
lea ia te ia o le nuu uma i le malu- 
malu e faalogologo ai ia te ia. 


O le faamanatuga; o le faalataina 


o Iesu 

) Ua latalata le tausamiga o 

areto e le faafefeteina, e 
ta‘ua o le paseka. 2 Ona saili lea e 
le au ositaulaga sili ma le au tusi- 
upu, pe faapefea ona latou fasioti 
la te ia; aua ua latou matatau i le 
nuu. 

3 Ona uluitino ai lea o Satani 
ia Tuta e taʻua o le Sekara, o le tasi 
lea o le toasefulu ma le toalua. 4 
Ua alu ia, ua tautalatala ma le au 
ositaulaga sili ma ta‘ita‘i o ‘au, i se 
togafiti na te faalataina ai o ia ia te 


latou tautalatala ma ia e avatu ai 
tupe. 6 Ua lelei ia te ia, ona lama- 
lama lea o ia se itu aso e faigofie ai, 
na te faalataina ai o ia ia te i latou, 
a o le i ai le motu o tagata. 

7 Ona oo mai ai lea o le aso o 
areto e le faafefeteina, e tatau ona 
fasi ai o le paseka. 8 Ona aauina 
atu lea e ia o Peteru ma Ioane, ua 
faapea atu, “Lua te o e sauni le 
paseka mo i tatou, tatou te aai ai.” 
9 Ona la fai mai ai lea ia te ia, 
“O ifea e te finagalo i ai ma te sau- 
nia?” 10 Ona fetalai atu lea o ia ia 
te i laua, “Faauta, a oo oulua i 
totonu o le aai, tou te fetaiaʻi ma le 
tagata o ave le vai omea, lua te 
mulimuli atu ia te ia i le fale e ulu 
atu iai o ia. 11 Lua te fai atu i le 
matai o le aiga, Ua fai mai le aʻoaʻo 
ia te oe, Po o ifea le afeafe e api ai 
malo, ina ia matou aai ai le paseka, 
o aʻu ma oʻu soo? 12 Ona faasino 
atu ai lea e ia ia te oulua o le afeafe 
tele aupitoaluga ua uma ona teu; 
lua te sauni ai le paseka.” 13 Ona 
la o ai lea, ua iloa ai pei ona fetalai 
atu o ia ia te i laua; ona la sauni ai 
lea o le paseka. 

14 Ua oo i le itu aso, ona ta- 
oto ai lea o ia e taumafa, sa faatasi 
ma ia le au aposetolo e toasefulu 
ma le toalua. 15 Ua fetalai atu o 
ia ia te i latou, “Ua tele lava loʻu 
manao e muai ‘ai lenei paseka ma 
outou, a o lei oo i loʻu tiga. 16 Auā 
ou te fai atu ia te outou, ou te le 
toe ‘ai ai lava, seia oo ina faaiuina 
i le malo o le Atua.” 17 Ona tago 
ai lea o ia i le ipu, ua faafetai, ua 

fetalai atu, “Ta outou tago i lenei 
ipu, ma ia tufatufa ane ia te outou; 
18 aua ou te fai atu ia te outou, € 
amata atu nei, ou te le inu lava i le 
fua o le vine, seia oo mai le malo o 
le Atua.” 19 Ona tago ai lea o ia i 
le areto, ua faafetai, ua tofitofi, ma 
avatu ia te i latou, ua faapea atu, 
“O loʻu tino lenei, lua foaiina atu 
mo outou; tou te faia le mea nei e 
fai ma faamanatuga ia te au.” 20 Sa 
faapea foi ona tago i le ipu, ina ua 
uma ona tálisua, ua faapea atu, “O 
lenei ipu o le feagaiga fou lea i loʻu 
toto, ua faamaligiina mo outou. 21 
A e peitai, faauta mai, o ia te au i 
le laulau nei le lima o 18 faalata ia 
te au. 22 Aua e alu lava le Atalii 
o le tagata e pei ona tofia; a o lea 
tagata na te faalataina o ia, oi 
talofa ia te ia!” 23 Ona latou fesu- 
eai ai lea, po o ai so latou o le a na 
faia lea mea. 

24 Sa latcu fefinauai foi po o ai 
so latou e sili. 25 A ua fetalai atu 
o ia ia te i latou, “O tupu o nuu ese 
ua aliitai i latou; o e pule foi ia i la- 
tou ua taʻua i latou o e agalelei. 26 
A e le faapea outou; peitai o lē sili 
ia te outou, ia avea o ia ia pei o le 
aupito itiiti; o lē pule foi, ia pei o 
le auauna ia. 27 Auā po o ai lē sili; 
o lē taoto ea c ʻai, po o lē auauna 
mai? E le o lē taoto e “ai ea? A o 
aʻu nei, o loo ia te outou pei o le 
auauna lava. 

28 “O outou foi, ua outou tumau 
ia te au i oʻu tofotofoga. 29 E faa- 
pei ona tofia mai e loʻu Tamā o le 


malo ia te au, e faapea foi ona ou 
tofia outou, 30 ina ia outou aai ma 
inu i laʻu laoai i loʻu malo, ma 
ia nonofo i nofoālii, ma faamasino 
atu i itu aiga o Isaraelu e sefulu ma 
le lua. 

31 “Simona e, Simona e, faauta, 
ua manao tele Satani ia te outou, 
ia lulu ia te outou pei o le saito; 
32 a ua ou faatoga mo ce, ina neʻi 
mavae lou faatuatua; a o oe foi, pe 
a liua mai oe, ona e faamalosi ai 
lea i ou uso.” 33 Ua fai mai o ia 
ia te ia, “Le Alii e, ua ou sauni ta 
te o faatasi ma oe i le fale puipui 
atoa ma le oti.” 34 Ona fetalai atu 
lea o ia, “Peteru e, ou te fai atu ia 
te oe, e le vivini moa i le po nei, 
seia e faafiti faatolu mai e te le iloa 
au.” 

35 Ua fetalai atu ia ia te i latou, 
“Ina ua ou aauina atu outou e 
leai sa outou ete tupe, po o se ‘ato, 
po o seevae, pe na outou matitiva 
ea i se mea e tasi?” Ua fai mai i 
latou, “E leai lava.” 36 Ona fetalai 
atu ai lea o iaia tei latou, ‘A o lenei, 
ai se tagata e ana se ete tupe, ina 
tago ia i ai, e faapea foi sana “ato; 
o le tagata foi e leai sana pelu, ia 
avatu lona ofu e faatau a'i mai. 37 
Auā ou te fai atu ia te outou, e ta- 
tau ona taunuu mai ia te au o le 
mea ua tusia, o lea, Na faitauina 
foio ia faatasi ma e pagotata; aua 
foi o le a faaiuina mea ua tusia ia 
te au.” 38 Ua latou fai mai, “Le Alii 
e, faauta, o pelu nei e lua.” Ona fe- 
talai atu lea o ia ia te i latou, “Soia.” 


1 Ua le o rnaua le toe vaega o le f. e 19, po o le f. e 20, i nisi ata O lenei tusi i le 
gagana Eleni. 


132 


LUKA 22 


39 Ua maliu atu o ia i fafo, ua 
savali atu i le mauga o Olive, ua 
faapea lana masani; ua mulimuli 
atu foi ona soo ia te ia. 40 Ua oo atu 
o ia i lea mea, ona fetalai atu lea 
o ia ia te i latou, “Ia outou tatalo 
ne'i oo mai le faaosoosoga ia te 
outou.” 41 Ona maliu ese lea o ia 
ia te i latou, e pei o le togi o le maa 
ona mamao, ona tootuli ai lea o ia ua 
tatalo, 42 “Lo'u Tamā e, a e finagalo 
i ai, ia e ave ese lenei ipu ia te au; 
a e aua le faia lo'u loto, a o lou 
finagalo.” 43 Ona faaali mai ai lea 
ia te ia o le agelu mai le lagi, ua 
faamalosi ia te ia. 44 Ua puapuaga 
o ia, ua atili ai lana tatalo; o lona 
afu foi ua pei o “alu'alu toto ua paù 
ifo i le eleele. 45 Ua tulai o ia sa 
tatalo, ona maliu atu lea i ona soo, 
ua maua i latou ua momoe ina ua 
tiga i le alofa. 46 Ona fetalai atu lea 
o ia ia te i latou, “Se a le mea tou 
te momoe ai? Ina tulai ia, ina 
tatalo, neʻi 00 mai le faaosoosoga 
ia te outou.” 

47 O loo fetalai o ia, faauta, O 
le motu o tagata, ma lè ua igoa la 
Iuta, o le tasi o le toasefulu ma le 
toalua, ua muamua mai o ia ia te i 
latou, ma s6s6 mai ia Iesu e sogi 
ia te ia. 48 A ua fetalai atu Iesu ia 
te ia, “Iuta e, e te faalataina ea le 
Atalii o le tagata ma le sogi?” 49 
Ua iloa e i latou ua faatasi ma ia o 
le mea o le a fai, ona latou fai mai 
ai lea ia te ia, “Le Alii e, pe ma- 
tou te taia ea i le pelu?” so O le 
tasi tagata o i latou, ua ta e ia le 
auauna a le ositaulaga sili, ua ti- 
piesea lona taliga taumatau. 51 


Ona fetalai atu lea o Iesu, ua faa- 
pea atu, ‘Soia, ua lava lea.” Ona 
tago ai lea o ja i lona taliga, ua 
faamalolo ia te ia. 52 Ua fetalai atu 
Iesu i le au ositaulaga sili, ma ta- 
“tari o ‘au o le malumalu, ma toe- 
aina, e na o mai ia te ia, “Ua outou 
o mai ma pelu ma uatogi, peiseai 
O se puega o se fao mea? 53 Sa ta- 
tou i le malumalu ma outou i aso 
fai soo, e lei oo mai lava o outou 
lima ia te au; a o lo outou itu po 
lenei, ma le pule a le pouliuli.” 
54 Ona latou pue lea ja te ia, 
ua ta'ita'i ma ave ia te ia i le fale 
o le ositaulaga sili. A ua mulimuli 
mamao atu Peteru. 55 Ua latou 
tafu le afi i totonu o le maota, ua 
latou nonofo i lalo, ua nofo foi 
Peteru faatasi ma i latou. 56 A ua 
iloa atu o ia e le tasi auauna teine 
o nofo mai i tafatafa o le afi, ona 
pulatoa lea ia te ia, ua faapea ane, 
“O lenei tagata foi sa faatasi ma ia.” 
57 A ua faafiti atu o ia ia te ia, ua 
faapea atu, “Funa e, ou te le iloa 
o ia.” 58 Ua toe itiiti, ona vaai mai 
lea o le tasi ia te ia, ua faapea mai, 
“O oe foi le tasi o i latou.” Ona fai 
atu lea o Peteru, “Sole, e leo aʻu.” 
59 Ua mavae, pe atoa le itu po e 
tasi, ona matuā fai mai ai lea o le 
tasi, “E moni lava, sa ia te ia lenei 
tagata; aua o le Kalilaia foi o ia.” 
60 Ona fai atu lea o Peteru, “Sole, 
ou te le iloa le mea e te fai mai na.” 
Ona vivini loa lea o moa, a 0 
tautala o ia. 61 Ona faliu lea o le 
Alii, ua silasila atu ia Peteru, Ona 
manatu mai ai lea o Peteru i le 
fetalaiga a le Alii, na ia fetalai mai 

ia te la, “E le vivini moa seia e 
laafiti faatolu mai ia te au.” 62 
Ona alu ai lea o ia i fafo, ua tagi 
lotulotu ia. 

63 O tagata ua taofi ia Iesu, ua 
latou tauemu ma sasa ia te ia. 64 
Ua latou ufiufi ona fofoga, ona 
po mai ai lea i ona fofoga, ua 
fesili mai foi ia te ia, “E te iite mai, 
po o ai na na po atu ia te ce?” 65 
O isi foi upu e tele ua latou upu 
leaga ai ia te ia. 

66 Ua ao, ona faapotopoto ai lea 
o le taupulega o le nuu, o le au 
ositaulaga sili, ma le au tusiupu, 
ona ta°ita‘i atu lea ia te ia i la latou 
fono, ua faapea mai, 67 “Afai o oe 
o le Keriso, fai mai ia ia te i ma- 
tou.” Ona fe:alai atu lea o ia ia te i 
latou, “Pe afai ou te fai atu ia te 
outou, tou te le talitonu mai lava; 
68 afai foi ou te fesili ia te outou, 
tou te le tali mai lava. 69 E amata 
atu nei ona nofo o le Atalii o le 
tagata i le itu taumatau o le Atua 
mamana.” 79 Ona fai mai lea o i 
latou uma, “O oe foi ea le Alo o le 
Atua?” Ua fetalai atu o ia ia te i 
latou, “O aʻu lea ua outou fai mai 
ai na.” 71 Ona latou fai ane ai lea, 
“Se a le aoga O sa tatou toe moli- 
mau? Aua o i tatou lava, ua tatou 
faalogo i lana lava upu.” 


Ua faamasinoina Iesu, ma ua faa- 
satauroina 

) Ua tutū i luga i latou uma 

lava, ua ta'itai ia te ia ia 


Pilato. 2 Ona latou momoli ai lea 
la te ia, ua faapea atu, “Na matou 
iloa lenei tagata ua ia faasese i le 


matou nuu, ua vavao foi ona avatu 
o lafoga ia Kaisara, ua faapea mai, 
o ia lava o le tupu, o Keriso.” 3 
Ona fesili mai lea o Pilato ia te ia, 
“O oe ea o le tupu o tagata Iutaia?” 
Ua tali atu o ia ia te ia, “O lea 
lava.” 4 Ona fai ane lea o Pilato 
i le au ositaulaga sili ma le motu 
o tagata, “Ou te le iloa se mea e 
sala ai lenei tagata.” 5 A ua latou 
finau pea, ua faapea mai, “Ua faa- 
oso e ia i le nuu, ua aʻoaʻo i Iutaia 
uma, ua afua mai i Kalilaia ua 00 
mai linei.” 

6 Ua faalogo ai Pilato, ona fesili 
ane lea o ia, pe se tagata Kalilaia 
o ia. 7 Ua iloa e ia, o ia mai le itu 
malo o Herota, ona avatu lea o ia ia 
Herota, o ia foi sa i Ierusalema i ia 
ona po. 8 Ua iloa atu e Herota ia 
lesu, ona fiafia tele ai lea o ia; aua 
ua leva ona fia matamata ia te ia, 
ona o mea e tele ua logo mai ia te 
ia; ua faamoemoe foi o ia na te vaa- 
vaai i se faailoga e faia e ia. 9 Ua 
fesili mai o ia ia te ia i upu e tele; 
a e lei tali atu e ia se upu ia te ia. IO 
Ua tutù i luga le au ositaulaga sili 
ma le au tusiupu, ua naunau lo 
latou momoli ia te ia. 11 Ua faale- 
aogaina o ia e Herota ma lana ‘au, 
ma tauemu mai ia te ia, ua latou 
faaofu foi ia te ia i le ofu pupula, 
ona toe au mai ai lea o ia ia Pilato. 
12 Ua toe lelei o Pilato ma Herota 
i lea lava aso: aua sa muai feitagai i 
laua. 

13 Ona faapotopoto lea e Pilato 
le au ositaulaga sili, ma le au fai- 
pule, ma le nuu, 14 ona fai atu lea 
o ia ia te i latou, “Ua outou au mai 

lenei tagata ia te au, e peiscai se 
faasese i le nuu; faauta mai foi, ua 
ou suesue ia te ia i o outou luma, 
ou te lei iloa se mea e sala ai lenei 
tagata i mea ua outou molia mai ai 
ia te ia. 15 A ua le iloa foi e Herota; 
aua na ia toe auina mai o ia ia te i 
tatou; faauta foi, e leai se mea ua 
faia e ia e tusa ai ona oti o ia. 16 O 
lenei foi, ou te sasa ia te ia, i le ou 
tatalaina atu ai.”1 18 A ua alaga mai 
le motu o tagata uma lava, ua faa- 
pea mai, “Ave ese ia lena tagata, a 
ia tatala mai Parapa ia te i matou.” 
19 O le tagata lea na tuuina i le fale 
puipui, ona o le fouvale sa faia i 
le aai, ma le, fasioti tagata. 20 Ona 
toe tautala atu ai lea o Pilato, ina 
ua fia tatalaina atu Iesu. 21 A ua 
latou alalaga mai, “Ina faasatauro 
ia, ina faasatauro ia ia te ia!” 
22 Ua fai atu faatolu foi o ia ia te i 
latou, “Se a foi lona leaga ua na 
faia? Ou te lei iloa se mea e faa- 
salaina ai o ia ia oti; o lea foi ou te 
sasa ai ia te ia, i le ou tatalaina atu 
ai.” 23 A ua latou faatauanau mai 
ma leo tetele, o fai mai ia faasatau- 
roina ia; ua malo o latou leo. 24 
Ua fai atu e Pilato, ia faia lo latou 
manao. 25 Ua tatalaina e ia ia te i 
latou o le na tuuina atu i le fale 
puipui ona o le fouvale ma le 
fasioti tagata ua latou fai mai ai; 
a ua tuuina atu e ia o Iesu i lo la- 
tou manao. 

26 Ua latou ta°ita‘i atu ia te ia, 
ona latou pue atu lea ia Simona, 
o le tasi Kurene ua sau mai le vao; 





ua latou faace ia te ia le satauro e 
faafuata ai ma mulimuli ia Iesu. 27 
Ua mulimuli atu ia te ia le motu o 
tagata e toatele, ma fafine, e ua 
taufaitagitu‘i, ma taufaitagiauc ia 
te ia. 28 A ua faliu Iesu ia te i 
latou, ua fetalai atu, “Tama fafine a 
Ierusalema e, soia le tagi ia te au, 
a ia outou tagi ia te outou, atoa foi 
ma a outou fanau. 29 Faauta foi, e 
00 mai ona aso, e fai mai ai tagata, 
Amuia e ua pa, ma fafine e lei 
fananau, ma susu e lei susuina! 30 
Ona fai atu lea o tagata i mauga, 
Mafuli mai ia ia te i matou; e 
fai atu foi i mea maupuepue, Ina 
ufiufi ifo ia ia te i matou. 31 Aua 
afai e faia nei mea i le laau mata, 
se a se mea e fai i le laau mago?” 

32 O isi foi pagotata e toalua, ua 
ta‘ita‘iina atu faatasi ma ia, ia fasi- 
otia. 33 Ua latou oo atu i le mea e 
taʻua O le Ulupoo, ua latou faa- 
satauro ia te ia i lea mea, ma e 
pagotata, O le tasi i le itu taumatau, 
ma le tasi i le itu tauagavale. 34 
Ona fetalai atu lea o Iesu, “Lo'u 
Tama e, ia e faamagaloina atu ia 
te i latou; auā ua latou le iloa le mea 
ua latou faia.” Ua latou fai le vili 
e tufatufa ai ona ofu. 35 Ua tutú 
mai le nuu, ma matamata mai. O le 
au faipule foi ua tauemu mai ia te 
ia, ua faapea mai, “Na faaolaina e 
ia nisi tagata, ina faaola ia o ia ia te 
ia, pe afai o ia o le Keriso ale Atua, 
o lē ua Filifilia!” 36 Ua tauemu 
mai foi ia te ia tagata tau; ua o ane 
la te la, ma avatu i ai le vineka, 


1 Ua maua i nisi ata o lenei tusi ile gagana Eleni, o le f. e 17, e faapea: E ao ina 
tatalaina e ia o se tasi tagata ia te i latou i le tausamiga. 

37 ua faapea atu, “Afai o oe o le 
tupu o tagate. Iutaia, ina faaola ia 
oe ia te oe!” 38 Sa i ai foi le 
upu ua tusia i ona luga, O LE 
TUPU LENEI O TAGATA 
IUTAIA. 

39 O le tasi foi o e na pagotata 
ua faatautauina ua upu leaga o ia 
ia te ia, ua faapea mai, “Afai o ce o 
le Keriso, ina faaola ia oe ia te oe 
atoa ma i maua nei!” 40 A ua tali 
atu le tasi, ua vavao ia te ia, ua faa- 
pea atu, “E te le mataʻu ea i le 
Atua, ina ua tatou sala faatasi? 4I 
Ua tonu lava la ta sala; aua ua 
tauia mai i taua e tusa ma mea na 
ta faia; a o ia nei, e leai se mea e le 
tusa na faia e ia.” 42 Ona fai mai 
lea o ia, “Iesu e, ia e manatua mai 
au, pe a e afio mai i lou malo.” 
43 Ona fetalai atu ai lea o ia ia te 
ia, “E moni, ou te fai atu ia te oe, 
O le asò ta te faatasi ai ma oe i para- 
taiso.” 

44 Ua oo i le tutonu o le la, ona 
pogisa uma ai lea o le nuu, ua oo 
lava i le itula e tolu. 45 Ua faa- 
pouliuliina foi le la; o le ie puipui 
foi o le malumalu ua saeluagale- 
muina. 46 Ona valaau ai lea o Iesu, 
ua leo tele, ua faapea atu, “Lo“u 
Tama e, ou te tuuina atu loʻu nei 
agaga i ou aao!” Ua na fetalai ia 
upu, ona to ai lea o lana manava. 


47 Ua iloa e le ta‘ita‘i o le toaselau' 


le mea ua faia, ona vivii atu lea o ia 
ile Atua, ua faapea atu, “E moni, o 
le tagata amiotonu lenei.” 48 O 
tagata uma o e ua potopoto mai e 
maimoa i lea mea, ua vaavaai i mea 
ua faia, ona pōpō lea o i latou i o 


latou lava fatafata, ma toe foi atu. 
49 Ua tutú mamao atu foi tagata 
uma e sa masani ma ia, atoa ma 
fafine e na mulimuli mai ia te ia 
mai Kalilaia, ua vaavaai mai i latou 
lia mea. 

50 Faauta foi, o le tagata e igoa 
ia Iosefa, o le faipule ia, o le 
tagata amio lelei ma le tonu; 51 e 
lei auai o ia i la latou pule ma la 
latou mea na fai, o le Arimataia o ia, 
o le aai lea o tagata Iutaia, o ia foi 
sa faatalitali atu i le malo o le Atua. 
52 O ia lea ua alu atu ia Pilato, ma 
faanoi atu i le tino o Iesu. 53 Ua 
na ave ifo ai, ona aui lea i le ie lino, 
ona tuu ai lea i le tuugamau na 
foa i le papa, e lei tuu ai lava se 
tasi. 54 O le aso lea o le sauniga, ua 
latalata le sapati. ss Ua muli- 
muli atu foi fafine e na o mai ma ia 
mai Kalilaia, ua latou vaavaai i le 
tuugamau, ma le tuuina ai o lona 
tino. 56 Ua latou toe foi atu, ua 
sauni mea manogi ma suauu 
manogi. 

Ua latou malolo foi i le sapati, e 


tusa ma le poloaiga. 
) O le uluai aso o le vaisapati, 
ua latou o atu ai i le tuu- 
gamau i le tafa o ata, ua ave mea 
manogi na latou saunia. 2 Ua iloa 
e i latou ua fulieseina le maa nai le 
tuugamau; 3 ona latou ulu atu lea i 
totonu, a e lei iloa le tino. 4 Ua fe- 
memeai i latou i lenei mea, faauta 
foi, ua tutù mai ia te i latou tagata e 
toalua ua oofu i ofu pupula. 5 Ua 
matatau i latou, ua punou foi o 


O le toe tu o Tesu nai e ua oti 

latou mata i le eleele, ona la fai 
mai lea ia te i latou, “Se a le mea 
tou te saili ai le ua soifua i e ua oti? 
6 E le o iinei o ia, a ua tu; ia outou 
manatu i lona fetalai atu ia te ou- 
tou, ina o i Kalilaia o ia, 7 E tatau 
ona tuuina atu o le Atalii o le 
tagata i lima o tagata agasala, ma 
ia faasatauroina, ma toe tu mai i le 
aso tolu.” 8 Ona latou manatua ailea 
o lana fetalaiga. 9 Ua latou toe foi 
mai nai le tuugamau, ona latou faa- 
matala mai lea o ia mea uma i le 
toasefulu ma le toatasi, atoa mai 
latou uma. 10 O Maria foi le Ma- 
katala, ma Ioana, ma Maria le 
tina o lakopo, ma i latou uma sa 
ia te i latou, O i latou ia o e na faa- 
matala mai ia mea i le au aposetolo. 
11 Ua latou manatu foi i a latou 
upu e peiseai se talanoaga; latou 
te lei talitonu foi ia te i latou. 12 A 
ua tu i luga Peteru, ua momo'e 
i le tuugamau; ua punou foi, ua 
iloa e ia o ie ua tuu faatasi; ona 
alu ai lea o ia, ua ofo ile mea ua 
faia.! 

13 Faauta foi, ua 6 le toalua o i 
latou i lea aso i le aai, o Emau le 
igoa, o lo la va ma Ierusalema pe 
fitu maila. 14 Sa fetautalatala‘i i 
laua i ia mea uma ua faia. 15 Ua la 
fetautalatala‘i, ma fesueai, ona 
faalatalata mai ai lea o Iesu, ua 0 
faatasi ma i laua. 16 A ua punitia o 
laua mata, o lea ua le iloa ai o ia e i 
laua. 17 Ua fetalai atu o ia ia te i 
laua, “O a ea ia upu ua oulua fela- 
folafoai ai, o oulua o savavali?” Ua 
tutu i laua ma mata faanoanoa. 18 


O le tasi o i laua e igoa ia Kaleopa, 
ua tali mai ia te ia, “Pe na o oe ea 
lē aumau i Ierusalema ma le le 
iloa o mea ua tutupu ai i ona po 
nei?” 19 Ona fetalai atu lea o ia ia 
te i laua, “O a mea?” Ona la fai 
mai ai lea ia te ia, “O mea ia Iesu 
le Nasareta, o le perofeta lea sa 
malosi i mea na na faia, atoa ma 
ana upu i luma o le Atua ma le nuu 
uma; 20 na tuuina atu foi o ia e 0 
tatou ositaulaga sili ma faipule, 
ia faasalaina o ia ia oti, ma ua 
latou faasatauroinao ¡a.21 Sa matou 
faamoemoe foi, o ia lava o le a 
togiolaina Isaraelu; a e le gata i ia 
mea uma, o lona tolu o aso lenei 
talu ona faia O na mea. 22 A ua 
matou ofo lava i nisi fafine o i matou 
sa i le tuugamau i le tafa o ata; 23 e 
lei iloa e i latou lona tino, a ua la- 
tou o atu, ma faapea atu, ua iloa e 
i latou agelu na faaali mai, o e na 
fai mai, ua soifua o ia. 24 O isi foi 
o i matou, na latou 6 i le tuugamau, 
ua faapea foi ona iloa e i latou, pei 
ona fai mai ai o fafine; a e lei iloa e i 
latou o ia.” 25 Ona fetalai atu lea 
o ia ia te i laua, “O tagata valea, 
ma loto faigata ona talitonu i mea 
uma ua fai mai ai e le au perofeta! 
26 E le tatau ea ona tiga o le Keriso 
i mea faapena, i le oo ai o ia i lona 
mamalu?” 27 Ona faamatala ai lea 
e ia ia te i laua o mea ua tusia ia 
te ia i Tusi uma, ua amata mai ia 
Mose atoa ma le au perofeta uma. 

28 Ua latou faalatalata atu i le 
aai ua latou o i ai; a o ia ua aga atu 
peiseai a alu loa. 29 A ua la pulu- 


1 Ua le o maua le f. e 12 i nisi ata o lenei tusi i le gagana Eleni. 

naunau ia te ja, ua faapea mai, 
“Tatou te nonofo ma i maua nei; 
aua ua taugagaifo le la, ua lata i le 
afiafi.” Ona ulufale atu lea o ia, 
latou te nonofo. 30 Ua taoto o ia e 
taumafa faatasi ma i laua, ona tago 
ai lea i le areto, ua faafetai, ua tofi- 
tofi, ma avatu ia te i laua. 31 Ona 
pupula ai lea o laua mata, ua la iloa 
o ia; a ua mou o ia nai ia i laua. 32 
Ona la fetautalatalaʻi lea, “E lei 
mu ea o ta loto i totonu ia i taua, ina 
ua fetalai o ia ia te i taua i le ala, 
ina ua faamatala mai foi e ia o Tusi 
ia te i taua?” 33 Ua la tutu i luga i 
lea lava itu aso, ua toe foi atu ai 
i Ierusalema, ua maua atu foi e i 
laua o le toasefulu ma le toatasi ua 
faapotopoto faatasi ma e na ia i 
latou; 34 o faapea mai i latou, “E 
moni, ua toe tu le Alii, ua faaali foi 
o ia ia Simona.” 35 O i laua foi ua 
la faamatale. atu mea na faia i le 
ala, mona ua iloa foi o ia e i laua 
ina o tofitof. le areto. 

36 O tautalatala i latou i nei mea, 
a ua tu mai Iesu lava i o latou 
luma. 37 Ua fefefe i latou, ua ma- 
tua matatau lava, fa te i latou o le 
agaga ua latou vaaia. 38 Ua fetalai 
atu foi o ia ia te i latou, “Se a le 
mea ua outou atuatuvale ai? Se 
a foi e tutupu ai masalo i o 
outou loto? 39 Ia outou vaavaai 
mai i oʻu lima ma oʻu vae, aua o 
aʻu lava lenei; ia outou tagotago 
mai ia te au, ma ia vaavaai mai; 
auā o le agaga e leai sona aano ma 


ni ivi, pei o aʻu nei ua outou vaa- 
vaai i ai”! 41 A o lei talitonu i 
latou ona ua olioli, ma ua ofo, ua 
fetalai atu o ia ia te i latou, “O 
iina ca ni a outou mea e “ai?” 42 
Ona latou avatu ai lea ia te ia se 
fasi iʻa tunu. 43 Ua tago o ia i ai, 
ma taumafa ai i o latou luma. 

44 Ua fetalai atu o ia ia te i la- 
tou, “O upu ia na ou fai atu ai ia 
te outou, ina o ou ia te outou; e 
tatau ona taunuu o mea uma ua 
tusia ia te au i le tulafono a Mose, 
ma le au perofeta, ma salämo.” 45 
Ona tatalaina lea e ia o latou loto, 
ina ia latou lagona ai Tusi. 46 Ua 
fetalai atu foi o ia ia te i latou, “Ua 
faapea ona tusia, e faapea foi ona 
tatau ina tiga o le Keriso, ma toe 
tu nai e ua oti i le aso tolu; 47 ina 
ia talaʻiina foi le salamo ma le faa- 
magaloina o agasala i nuu uma i 
lona igoa, e amata mai i Ierusalema. 
48 O molimau foi outou i nei mea. 
49 Faauta foi, ou te auina mai ia te 
outou le na folafolaina e loʻu Tama; 
a ia outou nonofo i le aai, seia faa- 
ofuina outou i le mana mai lugā.” 

50 Ua ave e ia ia te i latou i tua, 
ua oo lava i Petania; ona sisii ai lea 
o ona aao, ma faamanuia ia te i la- 
tou. 51 Ua oo ina o faamanuia e ia 
ia te i latou, ona te'a ese o ia ia 
te i latou, ?ua siitia i le lagi. 52 
Ua latou toe foi mai i Ierusa- 
lema ma le olioli tele; 53 sa i le 
malumalu i latou e le aunoa, o 
latou o vivii atu i le Atua. 


1 Ua maua i nisi ata o lenei tusi i le gagana Eleni o le f. e 40, e faapea, Ua uma ona 
fetalai atu, ona faaali atu ai lea e ia fa te i latou o ona lima ma ona vae. 
2 Ua le o maua upu ia, “ua siitia ? le lagi” i nisi ata o lenei tusi i le gagana Eleni. 

Ua liutino tagata le Upu 


Sa i le amataga, le Upu, sa i 

le Atua le Upu, o le Atua foi le 
Upu. 2 O ia lava sa ile Atua i le 
amataga. 3 Na ia faia mea uma lava; 
e leai foi se mea e tasi na faia e 
lei faia e ia. 4 Sa ia te ia le ola; o le 
ola foi o le malamalama lea o 
tagata. § Ua pupula mai foi le 
malamalama i le pouliuli, a e lei 
manumalo i ai le pouliuli. 

6 Na auina mai le tagata mai le 
Atua, o Ioane lona igoa. 7 Na sau 
o ia 0 le molimau, ina ia molimau 
i le malamalama, ina ia faatuatua 
i ai o tagata uma lava ia te ia. 8 E 
le o le malamalama ia, a ua sau o ia 
ina ia molimau i lea lava malama- 
lama. 

9 O le malamalama moni lea, na 
te faamalamalamaina tagata uma 
lava o loo ua maliu mai i le lalo- 
lagi. 10 Sa i le lalolagi o ia, na ia 
faia foi le lalolagi; a e lei iloa lava 
ia e le lalolagi. 11 Ua maliu mai o ia 
i lona lava nuu, a e lei talia o ia e 
ona lava tagata. 12 A o i latou uma 
e na talia o ia, ma faatuatua i lona 
suafa, na ia avatu i ai o lea manuia, 
ia avea i latou ma fanau a le Atua. 


13 O i latou, e le o le toto na fanau 
ai, e le o le manao foi o le tino, e 
le o le loto foi o le tagata, a o le 
Atua lava. 

14 Ua liu tino tagata le Upu, sa 
mau foi o ia ma i tatou, na matou 
matamata i lona mamalu; o le ma- 
malu lava lea o le Alo e toatasi o le 
Tama, ua tumu o ia i le alofa tunoa 
ma le faamaoni. 15 Ua molimau 
Ioane ia te ia, ma alaga atu, “O ia 
lenei sa aʻu fai atu ai, O lé muli- 
muli mai, e sili o ia ia te au, aua 
o ia na muamua ia te au.” 16 O lona 
tumu ua maua ai e i tatou uma 
lava le alofa tunoa, e faaopoopo i 
le alofa tunoa. 17 Auā na tuuina 
mai e Mose le tulafono, a o le alofa 
tunoa ma le mea moni, mai ia Iesu 
Keriso ia. 18 E lei vaaia lava le 
Atua e se tasi; o le Alo e toatasi o 
loo i le fatafata o le Tama, o ia ua 
na faailoa mai o ia. 

19 O le molimau lenei a Ioane, 
ina ua aauina mai e tagata Iutaia 
o ositaulaga ma o sa Levi mai Ieru- 
salema, ina ia latou fesili mai ia te 
ia, “O ai eaoe?” 20 Onata‘utinoleao 
ia, e lei faafiti, a ua ta‘utino atu, 
“E le o le Keriso aʻu.” 21 Ua fesili 
mai foi i latou ia te ia, “A o ai foi? 

O Elia ea oe?’ Ua fai atu ia, “E le 
o lea.” “O le perofeta ea oe?” Ua 
tali atu o ia, “E leai.” 22 Ona latou 
fai mai ai lea ia te ia, “O ai ea oe? 
Ina ia matou ave le tali i e na aauina 
mai i matou; se a ea sau upu ia te 
oe?” 23 Ona faapea atu ai lea o ia, 
“O au o le leo o lē alaga i le vao, 
Ina faalaulelei ia le ala o le Alii, 
faapei ona fai mai ai o le perofeta o 
Isaia.” 

24 O i latou foi na aauina mai, 
o isi o le au faresaio i latou. 25 Ona 
latou fesili lea ia te ia, “Se a foi 
le mea e te papatiso ai, pe afai e le 
o le Keriso oe, e le o Elia, e le o lea 
perofeta?” 26 Ua tali atu Ioane, 
“Ou te papatiso i le vai; ao loo tu 
mai i totonu ia te outou le tasi, tou 
te le iloa o ia. 27 O ia lea o loo muli- 
muli mai, e sili lava o ia ia te au; 
ou te le aoga ona ou tatalaina le 
nonoao lona seevae.” 28 O meaia na 
faia i Petania i tala atu o Ioritana, 
sa papatiso ai Ioane. 

29 O le taeao ua vaai atu ai Ioane 
ia Iesu o maliu mai ia te ia ona 
fai ane lea, “Faauta i le Tamai 
mamoe a le Atua, na te aveesea le 
agasala a le lalolagi. 30 O ia lea na 
ou fai atu ai, O loo mulimuli mai 
le tagata, e sili o ia ia te au, auā o ia 
na muamua ia te au. 31 Ou te lei 
iloa foi o ia; a e peitai ina ia faaalia 
o ia ia Isarzelu, o le mea lea na 
ou sau ai e papatiso i le vai.” 32 
Ua molimau foi Ioane, “Na ou iloa 
le Agaga ua afio ifo mai le lagi, 
peiseal se lupe, ua nofo i ona luga. 
33 Oute lei iloa o ia, peitai o ia na 

1 O lona uiga, O lè faauuina. 


auina mai aʻu e papatiso i le vai, 
na fetalai mai o ia ia te au, O le e te 
iloa le Agaga ua afio ifo i ai, ma 
nofo i luga ia te ia, o ia lava lea na 
te papatiso i le Agaga Paia. 34 Ua 
ou vaaia foi, ma ou molimau o ia 
lava le Alo o le Atua.” 

35 O le taeao sa toe tu ai Ioane 
ma nisi ona soo e toalua; 36 ua ia 
vaai foi ia Iesu o savali ane, ona faa- 
pea atu lea o ia, “Faauta i le Tamai 
mamoe a le Atua.” 37 Ua faalogo- 
logo foi ona soo e toalua i lana upu, 
ona la mulimuli mai ai lea ia Iesu. 


38 Ua faliu Iesu, ua silafia i laua 


ua mulimuli mai, ona fetalai atu 
lea o ia ia te i laua, “Se a ea la 
oulua feau?” Ua fai mai i laua ia te 
ia, “Rapi e, (o lona uiga pe a faa- 
matalaina, le aʻoaʻo e,) o fea e te 
mau ai?” 39 Ua fetalai atu ia ia te i 
laua, “O mai ia, ina matamata.” 
Ua la o ane, ma matamata atu i 
le mea ua mau ai o ia; ona latou 
nonofo lea ma ia i lea aso, aua po 
ua oo i le itula e fa i le afiafi. 40 O 
Aneterea, o le uso o Simona 
Peteru, o le tasi lea o i laua na faa- 
logologo ia Ioane, ma mulimuli 
mai ia Iesu. 41 Ua ia uluai maua 
lona lava uso o Simona, ona fai atu 
lea ia te ia, “Ua ma maua le 
Mesia,” (o lona uiga lo le Keriso.) 
42 Ua ia aumaia foi o ia ia Iesu; 
ua silasila atu Iesu ia te ia, ona 
fetalai atu lea, “O Simona oe, o le 
atalii o lona, o le a igoa oe ia Kefa,” 
(o lona uiga o ?Peteru). 

43 O le taeao ua finagalo ai lesu e 
maliu atu i Kalilaia, ua na silafia 

2 0 le papa. 

Filipo, ona fetalai atu lea o ia ia te 
ia, “Mulimuli mai ia ia te au.” 44 
O le Petesaita foi Filipo; o le aai lea 
a Aneterea ma Peteru. 45 Ua maua 
Natanielu e Filipo, ona fai atu lea 
ia te ia, “Ua matou maua o ia le 
ua tusia e Mose i le tulafono, atoa 
ma le au perofeta, o Iesu lea, o le 
atalii o Iosefa, o le Nasareta.” 46 
Ua fai mai Natanielu ia te ia, “E 
mafai ea ona tupu o se mea lelei 
mai Nasareta?” Ua fai atu Filipo 
ia te ia, “Ina sau ia, ina mata- 
mata.” 47 Ua silafia e lesu o 
Natanielu o loo sau ia te ia, ona 
fetalai ane lea ia te ia, “Faauta, o 
le Isaraelu moni, e leai sona pe- 
pelo.” 48 Ua fai mai Natanielu ia 
te ia, “Na e silafia au ifea?” Ua 
tali atu lesu, “Na ou iloa oe i lalo 
o le mati, a o lei valaau atu lava 
Filipo ia te oe.” 49 Ona tali mai 
lea o Natanielu, “Rapi e, o oe lava 
o le Alo o le Atua, o oe lava le 
Tupu o Isaraelu.” so Ua tali atu 
Iesu, “Ua e talitonu ea aua na ou 
fai atu ia te oe, na ou iloa oe i lalo 
nei mea.” 51 Ua fetalai atu foi o 
ia ia te ia, “E moni, e moni, ou te 
fai atu ia te outou, e mulimuli ane 
e vaaia e outou le lagi ua avanoa; o 
agelu foi a le Atua e o ae ma ifoifo 
i luga o le Atalii o le tagata.” 


Ua liliu e lesu le suavai e fai ma 
uaina 

Ua oo i le aso tolu, ona fai ai 

lea o le tausamaaga i Kana 

i Kalilaia; sa i ai foi le tina o Iesu. 

2 Na tala‘iina foi Iesu ma ona soo 


i le tausamaaga. 3 Ua uma foi le 
uaina, ona fai atu lea o le tiná o 
lesu ia te ja, “Ua leai sa latou 
uaina.” 4 Ua fetalai mai Iesu ia te 
ia, “Funa e, se a ea lau na ia te au? 
e lei 00 i loʻu itu aso.” s Ua fai 
ane lona tina i auauna, “O se mea 
lava e fai mai ai o ia ia te outou, ia 
outou faia.” 6 Sa i ai vai maa tetele 
e ono, e tailuagafulu pe taitoluga- 
fulu kalone, pei o le tu o le faa- 
mamáina o lutaia. 7 Ua fetalai atu 
Iesu ia te i latou, “Ina faatutumu 
ia o vai i suavai.” Ona latou faa- 
tutumuina lea, ua oo lava i lau. 8 
Ua fetalai atu ia ia te i latou, “Ina 
asu ane ia, ina ave i le pule i le 
tausamaaga.” Ona latou avatua 
lea. 9 Ua tofo foi le pule i le tausa- 
maaga i le vai ua liu uaina, a ua na 
le iloa le mea na maua ai (a o 
auauna na asu le vai ua latou iloa), 
ona valaau atu lea o le pule i le 
tausamaaga i le faatoafaiava, 10 ua 
fai atu ia te ia, “E muamua ona 
au mai e tagata uma o le uaina 
lelei; pe a tele foi le inu i ai o ta- 
gata, ona au mai ai lea o le uaina 
leaga; a ua tuu e oe le uaina lelei, 
ua oo mai i lenei itu aso.” 11 Na 
faia e lesu lenei uluai faailoga i 
Kana i Kalilaia, ma faaali mai ai 
lona mamalu; ona faatuatua ai lea 
0 ona soo ia te ia. 

12 Mulimuli ane ua maliu ifo 
ai i Kapanaumi, o ia ma lona tina, 
ma ona uso, ma ona s00; a e lei 
nonofo ai i ni aso e tele. 

13 Ua lata mai foi le paseka a 
Iutaia; ona maliu ae lea 6 Iesu i 
Ierusalema. 14 Ua na silafia i le 

malumalu o e faatau povi, ma ma- 
moe, ma lupe ma e faatau tupe o 
nonofo mai ai. 15 Ua ia faia le sasa 
i maea tua iti, ona tutuli atu ai lea 
ia te i latou uma lava i fafo o le 
malumalu, o mamoe atoa ma povi; 
ua sasaa ifo foi tupe a tagata sui 
tupe, ma fuli atu laulau. 16 Ua faa- 
pea atu foi o ia i e faatau lupe, 
“Ave ese ia nei mea; “aua le fai le 
fale o lou Tama ma fale faatau 
oa.” 17 Ona manatu ai lea o ona 
soo i le upu ua tusia, Ua “aina 
lava atu i le manao tele 1 lou fale. 
18 Ona fai mai ai lea o tagata Iutaia 
ia te ia, “Se a se faailoga e te faaali 
mai ia te i matou, ina ua e faia nei 
mea?” 19 Ua tali atu Iesu ia te i 
latou, “Ina lepeti ia o lenei malu- 
malu, ona ou toe faia lea i aso e 
tolu.” 20 Ona fai mai lea o Iutaia, 
“E fagafulu nia le ono o tausaga o 
fai lenei malumalu, pe e te toe faia 
foi e oe i aso e tolu?” 21 A o lona 
tino, o le malumalu lea na ia fetalai 
mai ai. 22 Na tu mai o ia nai e 
ua oti ona manatua ai lea o ona soo 
ua na fetalai mai lenei upu ia te i 
latou; ona latou talitonu lea i le 
Tusi, ma le fetalaiga a Iesu ua 
ia fetalai mai ai. 

23 Sa i Ierusalema o ia i le pa- 
seka, i le tausamiga, ona toatele ai 
lea o e na faatuatua i lona suafa, 
ina ua latou vaai atu i faailoga na 
ia faia. 24 A o Iesu, e lei faalago- 
lago o ia ia te i latou, aua ua na 
silafia tagata uma lava. 25 E le 
aoga foi ia te ia ina ia molimau o se 
tasi ia te ia i amio a tagata; aua foi 
ua na silafia mea o i loto o tagata. 


O fetalaiga a Jesu ma Nikotemo 
O le tasi tagata o lo le au 
faresaio, o Nikotemo lona 

igoa, o le tasi lea faipule o Iutaia; 
2 ua alu ane o ia ia Iesu i le po, ua 
fai mai ia te ia, “Rapi e, ua matou 
iloa o oe o le aʻoaʻo ua maliu mai 
mai le Atua; aua e le mafai e se 
tasi ona fai o ia faailoga e te faia, 
ana le ia te ia le Atua.” 3 Ua tali 
atu Iesu ia te ia, “E moni, e moni, 
ou te fai atu ia te oe, a le toe fanau 
le tagata, e le mafai ona iloa e ia o 
le malo o le Atua.”, 4 Ua fai mai 
Nikotemo ia te ia, “E mafai ea 
faapefea ona fanau o le tagata ua 
toeaina? E mafai ea ona toe ofi i le 
manava O lona tina, e fanau mai 
ai?” $ Ua tali atu Jesu, “E moni, 
e moni, ou te fai atu ia te oe, afai 
e le fanau se tasi i le vai ma le 
Agaga, e le mafai ona sao o ia i le 
malo o le Atua. 6 O le ua fanau mai 
i la le tino, o le tino lea; o le ua 
fanau mai foi i la le Agaga, o le 
agaga lea. 7 ‘Aua e te ofo aua na ou 
fai atu ia te oe, E ao ina toe fanau 
mai outou. 8 E agi le matagi i le 
mea e loto i ai o ia, e te faalogo foi 
i lona agi, a e te le iloa le mea na 
sau ai, ma le mea e alu atu i ai; e 
faapea i latou uma o e ua fanau 
mai e le Agaga.” 9 Ua tali mai 
Nikotemo, “E mafai faapefea ia 
mea ona fai?” 10 Ona tali atu 
lea o Iesu, “O oe o le aʻoaʻo o 
Isaraelu, a e te lei iloa ea nei mea? 
11 E moni, e moni, ou te fai atu 
ia te oe, matou te tautala i mea ua 
matou iloa, matou te molimau foi i 

mea Ua matou vaavaai i ai; a e le 
talia mai e outou la matou mau. 
12 Afai ua ou fai atu ia te outou i 
mea 0 i le lalolagi, a e le talitonu 
mai outou, pe faapefea ona outou 
talitonu pe a aʻu fai atu ia te outou 
i mea 0 i le lagi? 13 E leai foi se 
tasi na alu ae i le lagi, na o ia na alu 
ifo mai le lagi, o le Atalii lea o le 
tagata o loo i le lagi. 14 E pei ona 
siitia i luga e Mose o le gata i le 
vao, e ao ina faapea ona siitia i 
luga o le Atalii o le tagata; 15 ina 
ia maua le ola faavavau e i latou 
uma O e faatuatua ia te ia. 

16 “Aua ua faapea lava ona 
alofa mai o le Atua i le lalolagi, 
ua ia au mai ai lona Atalii e toatasi, 
ina ia le fano se tasi e faatuatua ia 
te ia, a la maua e ia le ola faavavau. 
17 Aua e lei auina mai e le Atua 
lona Atalii i le lalolagi ina ia faa- 
masino i le lalolagi, a ia faaolaina le 
lalolagi ia te ia. 18 O lé faatuatua 
ia te ia, e le faasalaina o ia; a o le le 
faatuatua, ua uma ona faamasinoina 
nei lava o ia, aua e lei faatuatua lava 
ia i le igoa o le Ataiii e toatasi O le 
Atua. 19 O le faamasinoga foi 
lenei, ina ua 00 mai le malamalama 
i le lalolagi, a o tagata, e sili lo 
latou manao i le pouliuli i lo latou 
manao i le malamalama; auā e leaga 
a latou amio. 20 Aua o i latou uma o 
e fai mea leaga e ʻinoʻino i latou i 
le malamalama, e le o mai foi i le 
malamalama, neʻi faailoa a latou 
amio. 21 A o lē ua faamaoni ana 
mea e fai, e sau lava o ia i le ma- 
lamalama, ia faaalia ana amio ina 
ua tatau i le Atua.” 





22 Mulimuli ane, ua maliu atu 
Iesu ma ona soo i le nuu o Iutaia; 
ua nofo ai ma i latou, ma papa- 
tiso ai. 23 Sa papatiso foi Ioane i 
Ainona, e lata ane i Salima, auā e 
tele ai vai; na o mai foi tagata, ua 
papatisoina ai. 24 Aua o ona po ia e 
lei tuuina lava Ioane i le fale puipui. 

25 Ona fefinauai lea o isi soo o 
loane ma le tasi Iutaia i le faa- 
mamaáina. 26 Ua latou o mai ia 
Ioane, ma fai mai ia te ia, “Rapi e, 
o lē sa oulua i ai ma ia i tala atu o 
Ioritana, na e molimau i ai, faauta, 
o loo papatiso ia, ua o atu foi ia te 
ia tagata uma lava.” 27 Ona tali 
atu lea O Ioane, “E le mafai e le 
tagata ona ave se mea mana pe a 
le foaiina mai ia te ia mai le lagi. 
28 O outou lava o aʻu molimau na 
ou fai atu, E le o le Keriso a‘u nei; 
a ua auina mai lava aʻu e muamua 
ia te ia. 29 O le tagata e ana le 
faatoanofotane, O le faatoafaiava 
lea; a o le uo a le faatoafaivá, e tu 
mai ma faalogo ia te ia, e tele lona 
olioli i le leo o le faatoafaivà; o lea 
foi ua atoatoa ai loʻu nei olioli. 30 
E ao ina tupu pea o ia; peitai aʻu 
nei, e tauáu ina itiiti o aʻu.” 

31 O lé maliu mai mai luga, e 
sili o ia i mea uma. O lé mai le 
lalolagi, o lo le lalolagi lava ia, e 
tautala foi o ia i la le lalolagi; a o 
le maliu mai mai le lagi, e sili o ia i 
mea uma lava. 32 O mea foi ua na 
silafia ma faafofoga i ai, o loo 
molimau o ia i ia lava mea; e leai 
foi se tasi e talia lana mau. 33 O lé 
talia lana mau ua na faailoa lana 
taofi, e faamaoni lava le Atua. 34 

Aua o le ua auina mai e le Atua, 
ua fetalai lava ia i le afioga a le 
Atua; auá e le foai faatatauina le 
Agaga e le Atua. 35 E alofa le 
Tama ile Alo, ua tuu mai foi mea 
uma i lona aao. 36 O lē faatuatua i 
le Alo, ua ia re ia le ola faavavau; 
a o lē lè faatuatua i le Alo e le iloa 
e ia le ola, a o le toasa o le Atua o 
loo tumau lava i ona luga. 


O le malaga i Kalilaia 


Ua silafia e le Alii ua faalogo 

le au faresaio, e toatele soo 

ua faia e Iesu ma papatisoina, a € 
toaitiiti a Toane; 2 (peitai o Iesu, e 
lei papatiso e ia, na o ona s00,) 3 
ona tuua lea è ia o Iutaia, a ua toe 
maliu atu i Kalilaia. 4 E ao ina ui 
atu O ia i Samaria. 5 Ua oo atu ia i 
le tasi aai o Samaria, o Sukara le 
igoa, e latalata ane i le fanua na 
avatu e Iakopo i lona atalii o 
losefa. 6 Ua i ai le vaipuna o la- 
kopo. Ua le lava foi Iesu i lana 
malaga, ona nofo ai lea o ia i luga 
o le vai, po ua 00 i le tutonu ole la. 
7 Ua sau le fafine o Samaria e 
utu vai. Ua fetalai atu lesu ia te 
ia, “Au mai :a la te au, ou te inu.” 
8 Aua ua o atu ona soo i le aaj e 
faatau ai ni mea e “ai. 9 Ona fai 
mai lea o le fafine O Samaria ia te 
ia, “Pe faapefea ona e fai mai i se 
mea e inu ja te au, o le fafine o 
Samaria, a c oe o le Iutaia?” Aua 
e leai ni mea e feaveai a lutaia ma 
Samaria. 10 Ua tali atu lesu ia te 
ia, “Ana e iloa le mea foai fua a le 
Atua, ma le ua fai atu ia te oe, Au 
mai ia te au, ou te inu; po ua e ole 


mai ia te ia, ona foai atu lea e ia ia 
te ce o le vaiola.” 11 Ua fai mai le 
fafine ia te ia, “Le Alii e, e leai sau 
mea e utu ae ai, e maulalo foi le 
vaieli; e te maua ea ifea lena vai- 
ola? 12 E sili ea oe i lo matou tama 
o Iakopo, na na tuu mai ia te i 
matou le vaieli, ua inu ai foi o ia, 
ma lana fanau, ma ana manu?” 
13 Ua tali atu Iesu ia te ia, “O 18 
inu i lenei vai e toe fia inu ia. 14 
A o sE inu i le vai ou te avatu ia te 
ia, e le toe fia inu lava ia; a o le vai 
Ou te avatu ia te ia, e avea i to- 
tonu ia te ia o le vaipuna, e puna i 
luga i le ola faavavau.” 15 Ua fai 
mai le fafine ia te ia, “Le Alii e, 
au mai ia te au lena vai, ina ia ou le 
toe fia inu, ina ia ou le toe sau foi 
iinei e utu vai.” 

16 Ua fetalai atu Iesu ia te ia, 
“Alu ia oe, valaau i lau tane, i le 
toe sau iinei.” 17 Ua tali mai le 
fafine, “E leai sa‘u tane.” Ona 
fetalai atu lea o Iesu ia te ia, “Ua 
tonu lau upu, E leai sau tane; 18 
aua sa ia te oe tane e toalima; o ia 
foi ua ia te oe i ona po nei, e le sau 
tane lea; o le mea moni lava ua e 
fai mai na.” 19 Ua fai mai le fafine 
ia te ia, “Le Alii e, ua ou iloa nei 
o oe o le perofeta. 20 O matou 
tama sa tapuai i lenei mauga; a 
ua outou fai mai, o Ierusalema le 
mea € tusa ai ona tapuai ai.” 21 
Ua fetalai atu Iesu ia te ia, “Funa 
e, talitonu mai ia ia te au, € 00 mai 
ona aso, tou te tapuai i le Tama e 
le gata i lenei mauga, po o Ieru- 
salema. 22 Tou te tapuai ma le le 
iloa; a ua matou tapuai ma le iloa, 

aua mai ia lutaia le faaolataga. 23 
A e 00 mai ona aso, ua 00 nei foi 
i ai, O e tapuai faamaoni latou te 
tapuai i le Tama ile agaga ma le 
faamaoni; aua o loo saili le Tama i 
e tapuai faapena ia te ia. 24 O le 
Atua o le agaga lava ia; O e tapuai 
ja te ia, e tatau ona tapuai atu aii 
le agaga ma le faamaoni.” 25 Ua fai 
mai le fafine ia te ja, “Ua ou iloa o 
le a maliu mai le Mesia, (o lé ua 
igoa ia Keriso,) pe a maliu mai o 
ia, e faailoa mai mea uma ia te i 
matou.” 26 Ona fetalai atu lea o 
Iesu ia te ia, “O aʻu lava lenei, o lē 
tautala atu ia te oe.” 

27 Ona o mai lea o ona soo, ua 
ofo ina ua tautala i laua ma le fa- 
fine; a e lei faapea mai se tasi, “Pe 
se a se mea e te saili na?” pe faapea, 
“O le a le mea ua oulua tautala ai 
ma ia?” 28 Ona tuu lea e le fafine 
o lana vai, a € alu atu i le aai, ua fai 
atu i tagata, 29 “Ina o mai ia; ina 
vaai i le tagata ua na taʻua mai ia te 
au 0 mea uma lava ua ou faia; pe 
le o le Keriso ea lea?” 30 Ona 
latou o ai lea i tua o le aai, ua o mai 
ia te ia. 

31 Ao fai lea mea, ua aioi mai ona 
soo ia te ia, ua faapea mai, “Rapi e, 
ina taumafa ia.” 32 A ua fetalai 
atu O ia ia te i latou, “O ia te au 
mea e "ai tou te le iloa.” 33 Ona 
fetautalatala‘i lea o le au soo, “Pe 
na au mai e se tasi sana mea e “al.” 
34 Ua fetalai atu Iesu ia te i latou, 
“O laʻu mea e “ai, ia ou faia le 
finagalo o le na auina mai aʻu, ma 
faaiu lana galuega. 35 Tou te le 
fai ane ea, E toe fa masina, i le 


00 ai i le seleselegásaito; faauta, Ou 
te fai atu ia te outou, ina tepa ae ia 
O outou mata, ma vaavaai i le fanua 
ua sinasina mai nei i le selesele- 
gásaito. 36 O le selesele foi, e maua 
lana totogi, ma faaputu le fua e 00 
i le ola faavavau; ina ia faatau 
olioli o lé lulu saito ma lé selesele. 
37 O lenei mea foi ua faamaoni ai 
le upu, Ese lē lulu saito ese le sele- 
sele. 38 Ua ou auina atu outou e 
selesele i le mea sa outou le galulue 
ai; na galulue isi tagata, a ua 00 atu 
outou i la latou galuega.” 

39 E toatele Samaria i lea aai na 
faatuatua ia te ia, ona o le upu a le 
fafine na ia fai atu, “Ua na taʻua 
mai ia te au 0 mea uma lava ua ou 
faia.” 40 Ua o mai foi tagata o 
Samaria ia te ia, ona latou aioi mai 
lea ia te ia, latou te nonofo ma i 
latou ; ona nofo ai lea o ia i lea mea 
i aso e lua. 41 Ua atili ai ona toa- 
tele o e na faatuatua ona O lana 
fetalaiga ; 42 ua fai atu foi i latou 
i le fafine, “E le ona o lau upu ua 
matou faatuatua ai nei; auā o i 
matou lava ua matou faalogologo, 
ua matou iloa foi, e moni lava, o 
le Faaola lenei o le lalolagi.” 

43 Ua mavae ia aso e lua, ona 
tuua ai lea e ia o lea mea, a e maliu 
atu i Kalilaia; 44 auā ua fetalai 
lava Iesu, e le mamalu se perofeta 
i lona lava nuu. 45 Ua oo foi o ia i 
Kalilaia, ona talia mai lea o ia e 
tagata o Kalilaia, auā na latou vaai 
atu i mea uma lava na ia faia i 
Ierusalema i le tausamiga; auā 
o i latou foi, na o atu i latou i le 
tausamiga. 

46 Ona toe maliu atu ai lea O 
Iesu i Kana i Kalilaía, na ia liua ai 
le suavai ma uaina. O le tasi alii 
mau tofi foi ua ma'i lona atalii i 
Kapanaumi; 47 ua faalogo o ia ua 
maliu mai Iesu mai Iutaia i 
Kalilaia, ona sau ai lea o ia ia te ia. 
ma faatoga mai ia te ia, ia maliu ifo 
e faamalolo i lona atalii, aua ua 
tali oti. 48 Ona fetalai atu lea o 
Iesu ia te ia, “Afai tou te le vaa- 
vaai i faailoga ma vavega, tou te le 
talitonu lava.” 49 Ua fai mai le 
alii ia te ia, “Le Alii e, seʻi e maliu 
ifo, manii o le: oti si ou atalii.” 50 
Ona fetalai atu lea o Iesu ia te ia, 
“Alu ia oe, ua ola lou atalii.” Ua 
talitonu le tagata i le upu na fetalai 
atu ai Iesu ia te ia, ona alu zi lea 
o ia. 51 O alu ifo o ia ua fetaiai ma 
ana auauna, ona latou taʻu atu lea 
ia te ia, “Ua ola lou atalii.” 52 
Ona fesili atu lea o ia ia te i latou, 
po o le fea itu aso na afua ai ona 
faafeoloolo. Ua fai mai i latou ia 
te ia, “Na mavae lava ananafi lona 
maʻi vevela i le itula e tasi i le 
afiafi.” 53 Ona iloa lea e le tama, o 
le itula lava lea na fetalai atu ai 
Iesu ia te ia, “Ua ola lou atalii.” 
Ona faatuatua lea o ia, atoa ma 
lona aiga uma. 54 O le lua lea o 
faailoga na faja e Iesu, ina ua ma- 
liu mai o ia nai Iutaia i Kalilaia. 


O le vavega na faia e Iesu i Petesa 
Ua mavaz ia mea, ona oo lea 
i le tausamiga O Iutaia; ua 

maliu ae ai Iesu i Ierusalema. 





2 O i Ierusalema le taelega, e 
latalata i le faitotoa mamoe, o 
Petesa lona igoa i le upu Eperu, 
e lima ona faapaologa. 3 Sa ta- 
ooto ai tagata e toatele o e mamai, 
o e tauaso, O e pipili, ma e maʻi 
tino vale; lo faatalitali ai le gaepu 
o le vai; 4 auā a 00 ona aso, ua alu 
ifo ai le agelu i le taelega, ma faa- 
gaepu le vai; i le o le ua muamua 
ifo, ina o gaepu o le vai, ua malolo 
ai o ia i le ma‘i na mai ai o ia. 5 
Sa i ai foi le tasi tagata na ma'i i 
tausaga e tolugafulu ma le valu. 6 
Ua silasila atu Iesu ia te ia o taoto; 
ua silafia foi ua loa ona ia te ia O le 
ma'i, ua fetalai atu ia te ia, “E te 
fia malolo ea?” 7 Ua tali mai ia te 
ia le na ma'i, “Le Alii e, e leai lava 
se tagata na te tuuina ifo aʻu i le 
taelega, pe a gaepu le vai; a alu ifo 
aʻu e muamua ifo le tasi ia te au.” 
8 Ua fetalai atu Iesu ia te ia, “Ina 
tu ia i luga, ave ia lou moega, ma 
ia e savali.” 9 Ona malolo loa lea 
o le tagata; ua ave lona moega, ma 
ua savali. 

O le sapati foi lea aso. 10 O le 
mea lea ua fai mai ai lutaia i le 
tagata na faamaloloina, “O le 
sapati lenei, e sa ona e ave ai lou 
moega.” 11 Ua tali atu o ia ia te i 
latou, “O le na faamalolo mai ia te 
au, ua fetalai mai O ia ia te au, Ave 
ia lou moega, ma la e savali.” 12 
Ona fesili mai lea o i latou ja te 
ia, “O ai ea le tagata na fai atu ia 
te oe, Ave ia lou moega, ma ia e 
savali?” 13 A e lei iloa e le na 


! E uiga i le tce vaega o le f. e 3 i le ma le f. e 4. ua le o maua lea vaega i nisi ata o 
le F. Fou i le gagana Eleni. 

faamaloloina po o ai, aua ua maliu 
ese lemu Iesu; aua na i ai le motu 
o tagata i lea mea. 14 Ua mavae ia 
mea, ua silafia o ia e Iesu i le malu- 
malu, ona fetalai atu lea o ia ia te 
ia, “Faauta, ua e maiolo oe! Aua 
e te toe agasala, ne‘i 00 atu ja te oe 
se leaga e sili i lena.” 15 Ua alu 
atu le tagata, ma faailoa atu i ta- 
gata Iutaia, o lesu na faamalolo ia te 
ia. 16 O le mea lea na faasaua ai 
Iutaia ia Iesu, ua saili foi e fasioti 
ia te ia, aua na ia fai nei mea i le 
sapati. 17 Ona tali atu lea o Jesu ia 
te i latou, “O loo galue loʻu Tama 
e 00 mai lava i le aso nei; o loo 
galue foi aʻu.” 18 O le mea lea ua 
atili ai ona saili o Iutaia e fasioti 
ia te ia, aua e le gata ina soli e ia 
le sapati, a ua fetalai mai o ia, o le 
Atua lona lava Tama; ua ia faatusa 
o ia ma le Atua. 

19 Ona fetalai atu lea o lesu ia 
te i latou, “E moni, e moni, ou 
te fai atu ia te outou, e le mafai e le 
Atalii ona fai o se mea, na o ia 
lava; a o mca na te vaai atu i le 
Tamā o faia; o mea foi o faia e ia, O 
loo faia foi ia lava mea e le Atalii. 
20 Aua o loo alofa le Tama i le 
Atalii, ua faaali mai foi ia te ia mea 
uma lava e faia e ia; e faaali mai foi 
ega, ina ia outou ofo ai. 21 Aua faa- 
pei ona toe faatutū ma faaola e le 
Tamā i e ua oti; e faapea foi ona 
faaola e le Atalii o i latou ua ia loto 
i ai. 22 Aua e le faamasino e le 
Tama i se tasi, a ua ia tuu mai i le 
Atalii, le faamasinoga uma lava; 
23 ina ia ava tagata uma lava i le 





Atalii, faapei ona latou ava i le 
Tana. O le lē ava i le Atalii, e le 
ava lea i le Tama na auina mai o ia. 
24 E moni, e moni, qu te fai atu 
ia te outou, o lé faalogo mai i la‘u 
upu, ma talitonu ia te ia na na 
auina mai aʻu, ua ia te ia le ola 
faavavau; e le oo foi o ia i le faa- 
masinoga, a ua 00 atu o ia i le ola, 
sa i le oti. 

25 “E moni, e moni, ou te fai 
atu ia te outou, e 00 i le aso, ua 00 
nei foi i ai, e faalogo mai ai e ua 
oti i le leo o le Atalii o le Atua; o e 
faalogo ai foi, e ola ai i latou. 26 
Aua faapei o le Tama e i totonu 
ia te ia lava le ola, e faapea foi ona 
foai mai e ia i le Atalii, ia i totonu 
ia te ia lava le ola. 27 Ua foai mai 
foi ia te ia le pule, ina ia fai e ia le 
faamasinoga, aua o ia o le Atalii o le 
tagata. 28 Aua tou te ofo i lenei 
mea, aua e 00 mai le aso e faalogo 
ai i lona leo o i latou uma ua i tuu- 
gamau, ma latou O mai ai; 29 o e 
na amio lelei, e toe tutù i le ola; a 
o e na amio leaga, e toe tutú i le 
faasala. 

30 “Ou te le mafaia ona fai o 
se mea e tasi, na o au; e faatatau 
laʻu faamasinoga i loʻu faalogo; ua 
tonu lava laʻu faamasinoga, auā 
ou te le usiusitai i loʻu lava loto, a o 
le finagalo o le na auina mai aʻu. 
31 Afai ou te molimau aʻu ia te 
au, e le moni laʻu mau; 32 o loo 
molimau le tasi ia te au, ua ou iloa 
foi e moni le mau o loo molimau 
o ia ia te au. 33 Na outou aauina 
atu nisi ia loane, na na molimau foi 
i le upu moni. 34 A e le aoga ia te 

au le molima a tagata; peitai ou 
te fal atu nei mea ia te outou ina 
ia faaolaina cutou. 35 O le moli 
o ia, sa mumii ma pupula mai; sa 
outou loto foi i nai isi aso e olioli 
i lona malamalama. 36 A ua ia te 
au le molimau e sili ia Ioane; aua 
o galuega na tuuina mai ia te au e 
le Tama ia ou faaumaina, o galuega 
lava ia ou te faia, e molimau mai ia 
ia te au ua auina mai aʻu e le Tama. 
37 O le Tama foi na auina mai au, 
o ia lava ua molimau ia te au. E 
lei faalogo lava outou i lona siufo- 
foga, e lei vaavaai atu foi i lona tino 
mai. 38 E le tumau foi lana afioga 
i totonu ia te outou; aua o le na ia 
auina mai, tou te le talitonu i ai. 
39 E suesue outou i Tusi, auà ua 
outou manatu tou te maua ai le ola 
faavavau; o Tusi foi ia o loo moli- 
mau ia te au: 40 a e le mafafai ou- 
tou ina O mai ia te au, ia outou maua 
ai le ola. 41 Ou te le manao i le 
viiga mai tagata. 42 A e peitai ua 
ou iloa lava outou, e leai so outou 
alofa i le Atua i totonu ia te outou. 
43 Ua ou sau i le suafa o loʻu Tama, 
a e lei talia aʻu e outou; afai e sau 
se tasi i lona lava igoa, ona talia lava 
lea o ia e outou. 44 E mafai faape- 
fea ona talitonu outou o e mananao 
i le viiga o le tasi i le tasi; a o le 
viiga mai le Atua e toatasi lava, tou 
te le sailia? 45 Aua tou te masalo 
ou te molia outou i le Tamà; o i 
ai le tasi o lè molia outou, o Mose 
lea, ua outou faatuatua i ai. 46 Aua 
afai ana outou talitonu ia Mose, po 
ua outou talitonu mai ia te au; aua 


2 Mata. 


na tusia aʻu e ia. 47 A e afai tou te 
le talitonu i ana tusi, pe faapefea 
ona outou talitonu i atu upu?” 


Ua fagaina tagata i le vao 


Ua mavae ia mea, ona maliu 

atu lea o Iesu i le tasi itu o le 
vai o Kalilaia, o le vai lea o Tiperia. 
2 Ona mulimuli atu lea ia te ia le 
motu O tagata e toatele, aua na 
latou matamata i ona faailoga sa 
faia i e na mamai. 3 Ua maliu ae 
Iesu i le mauga, ua nofo i lalo, o 
ia ma ona soo. 4 Ua latalata le 
paseka, o le tausamiga lea o Iutaia. 
5 Ona tepa ae ai lea o lesu ona 
fofoga, ua silasila atu foi, ua o mai 
ia te ia le motu o tagata e toatele, 
Ona fetalai atu lea o ia ia Filipo, 
“O ifea tatou te faatauina mai ai 
ni areto, ina ia aai ai i latou nei?” 
6 Ua faapea atu Iesu, o lana tofo- 
tofo ia te ia, aua ua silafia lava e ia 
le mea o le a na faia. 7 Ua tali mai 
Filipo ia te ia, “E le lava areto, pe 
a faatauina i !tenari e lua selau, ina 
ia tofu i latou ma sina mea itiiti.” 
8 Ona fai mai lea ia te ia o le tasi 
o ona soo, O Aneterea, o le uso O 
Simona Peteru, 9 “O loo iinei le 
tama O ia te la areto karite e lima, 
ma nai iʻa iti e lua lau; a e auma 
ea ia mea ia i latou e toatele?” 10 
Ona faapea atu lea o Iesu, “Ta ou- 
tou fai ane ia taooto tagata.” E tele 
foi le mutia i lea mea. Ona latou 
taooto ai lea, o le tau aofai o tane, 
pe lima o afe. 11 Ona tago lea O 
Iesu i areto, ua faafetai, ona tufa- 
18: 28. 

tufa lea i e taooto. Ua faapea foi 
ma iʻa, ua avatu faitalia i latou. 12 
Ua maoona lava i latou, ona fetalai 
ane lea o ia i ona soo, ia faapoto- 
poto toe ‘aiga, neʻi ai ni mea e mau- 
mau. 13 Ona faapotopoto ai lea, 
ua tutumu ai “ato e sefulu ma le 
lua i toe “aiga o areto karite e lima, 
o mea ia na totoe i e na aai. 14 Ua 
iloa e ia tagata le faailoga na faia 
e Iesu, ona faapea lea o i latou, “E 
moni, o lea lava perofeta lenei, o 
le maliu mai i le lalolagi.” 

15 Ua silafia foi e Iesu, o le a o 
mai i latou e pue ia te ia, ina ia 
latou faia o ia ma tupu, ona toe 
maliu ese ai lea o ia e toatasi i le 
mauga. 

16 Ua oo i le afiafi, ona o ifo lea 
o ona soo i le vai, 17 ua o ae foi i le 
vaa, ona latou o lea i Kapanaumi 
i le tasi itu o le vai. Ua pouliuli 
foi, a e lei maliu atu lava Iesu ia te i 
latou. 18 Ua sousou foi le vai i le 
matagi ua agi tetele. 19 Ua taualo 
i latou, pe tolu pe fa maila, ona 
iloa atu lea o i latou ia Iesu, o 
savali lava i luga o le vai, ua lata- 
lata atu foi o ia i le vaa; ua latou 
fefefe ai. 20 A ua fetalai atu ia ia 
te i latou, “O aʻu lava lenei; “aua 
tou te fefefe.” 21 Sa latou fia talia 
o ia i le vaa, a e oo atu loa lea o le 
vaa i le nuu ua latou o iai. 

22 O le taeao ua iloa ai e le motu 
o tagata, e na tutū i le tasi itu O le 
vai, ua leai se tasi vaa i lea mea, na 
o lea na o ai ona soo, e lei O faatasi 
foi o Iesu ma ona soo i le vaa, na o 
ona soo lava na 6 ai; 23 a ua o mai 
nisi vaa nai Tiperia, e lata ane i le 


mea na latou aai ai, ina ua faafetai e 
le Alii. 24 Ua iloa e le motu o 
tagata e lei i ai Iesu, e lei i ai foi 
ona soò, ona o ai lea o i latou foi i 
vaa, ma o atu i Kapanaumi, o 
saili ia Iesu. 

25 Ua iloa o ia e i latou ile tasi 
itu o le vai, ona faapea mai lea o i 
latou ia te ja, “Rapi e, na e maliu 
mai ea linei anafea?” 26 Ua tali 
atu Iesu ia te i latou, “E moni, e 
moni, ou te fai atu ia te outou, 
e lei saili mai outou ia te au, aua 
na outou vaai mai i faailoga, a e 
peitai ua outou aai i areto, ma outou 
maoona ai. 27 “Aua tou te galulue 
i mea e ‘ai e pala, a o mea e ‘ai e 
tumau i le ola faavavau, e foaiina 
atu ia te outou e le Atalii o le 
tagata; aua ua faaalitinoina mai o ia 
e le Atua le Tama.” 28 Ona faapea 
mai lea o i latou ia te ia, “Se a se 
mea matou te faia, ina ia matou 
galulue i galuega a le Atua?” 29 
Ua tali atu Iesu ia te i latou, “O 
lenei le galuega a le Atua, ia outou 
faatuatua ia te ia ua auina mai e 
ia.” 30 Ona faapea mai lea o i latou 
ia te ia, “Se a se faailoga e te faia 
matou te vaai atu i ai, ma faatua- 
tua ai ia te ce? Se a se galuega e te 
faia? 31 Na aai e o matou tama 
le manai i le vao, faapei ona tusia, 
Na ia avatua ia te i latou le areto 
mai le lagi e aai ai.” 32 Ona fetalai 
atu lea o Iesu ia te i latou, “E 
moni, e moni, Ou te fai atu ia te 
outou, e le o Mose na avatu la te 
outou lena areto mai le lagi; pei- 
tai o lo'u Tama, na te avatu ia te 
outou le areto moni mai le lagi; 

33 aua o le areto mai le Atua, | a le tosina mai e le Tama ua auina 


O le mea ua alu ifo mai le lagi lea, 
ma au mai le ola i le lalolagi.” 34 
Ona fai mai lea o i latou ia te ia, 
“Le Alii e, au mai ia te i matou 
lena areto, “aua le aunoa.” 

35 Ua fetalai atu Iesu ia te i 
latou, “O a'u nei le areto o le ola; 
o lé sau ia te au, e le fia “ai lava ia; 
o lē faatuatua foi ia te au, e le toe 
fia inu lava ia. 36 A ua ou fai atu 
ia te outou, ua outou vaavaai mai 
ia te au, a e tou te lei faatuatua mai 
lava. 37 O i latou uma ua foaiina 
mai ia te au e le Tama, e o mai i la- 
tou ia te au; o ia foi e sau ia te au, 
ou te le tulia lava i fafo. 38 Aua ou 
te lei alu ifo mai le lagi e fai loʻu 
lava loto, a o le finagalo o le ua 
auina mai a'u. 39 O lenei foi le 
finagalo o le Tama o le ua auina 
mai aʻu, ia le máumau lava se tasi 
ua ia foaiina mai ia te au, a ia ou 
toe faatuina o ia i le aso gataaga. 
40 O lenei foi le finagalo o le ua 
auina mai aʻu, ia maua le ola faa- 
vavau e i latou uma O e vaai i le 
Atalii, ma faatuatua ia te ia, ou te 
toe faatuina foi i latou i le aso ga- 
taaga.” 

41 Ona muimui ai lea ia te ia o 
lutaia, auá ua fetalai atu ja, “O 
a'u le areto ua alu ifo mai le lagi;” 
42 ua faapea ane foi i latou, “E le o 
Iesu ea lenei le atalii o Iosefa, ua 
tatou iloa lona tama ma lona tina? 
O lenei foi, pe faapefea ona fai 
mai o ia, ua ou alu ifo mai le lagi?” 
43 Ona tali atu lea o Iesu ia te i 
latou, “Aua tou te muimui. 44 E 
le mafai se rasi ona sau ia te au, pe 


mai a'u; ou te toe faatuina foi o ia 
i le aso gataaga. 45 Ua tusia i le au 
perofeta, E aʻoaʻoina 1 latou uma 
lava e le Atua. O lenei, o i latou 
uma o e faalogo i le Tama, o e 
a'oa'oina foi, e o mai i latou ia te 
au; 46 a e le ona ua vaai se tasi i le 
Tama; na o ia mai le Tama, ua 
vaai atu lava ia i le Tama. 47 E 
moni, e moni, ou te fai atu ia te 
outou, O lé faatuatua mai ia te au, 
ua ia te ia le ola faavavau. 48 O aʻu o 
le areto o le ola. 49 Na aai e o ou- 
tou tama le manai i le vao, a ua oti 
i latou. 50 O lenei le areto ua alu 
ifo mai le lagi; ai se ‘ai ai ona le oti 
lea o ia. 51 O aʻu le areto ola na alu 
ifo mai le lagi; pe a ‘ai se tasi i 
lenei areto, ona ola ai lea o ia e 
faavavau. O le areto foi ou te 
avatua, o loʻu tino lea, ou te avatua 
ma ola o le lalolagi.” 

52 Ona fefinauai ai lea o Iutaia, 
ua faapea ane, “E mafai faapefea 
e lenei tagata ona au mai o lona 
tino ia te i tatou, tatou te aai ai?” 
53 Ona fetalai atu lea o Iesu ia te 
i latou, “E moni, e moni, ou te fai 
atu ia te outou, afai tou te le aai i 
le tino o le Atalii o le tagata, a le 
inu foi i lona toto, ua le i totonu 
ia te outou le ola. 54 O lē ‘ai i loʻu 
tino ma inu i loʻu toto, ua ia te ia le 
ola faavavau; ou te toe faatuina 
foi o ia i le aso gataaga; 55 aua o 
lo'u tino o le mea e ‘ai moni lea, 
o lo‘u toto foi o le mea e inu moni 
lea. 56 O le ‘ai i loʻu tino ma inu 
i loʻu toto, e tumau o ia la te au, o 
aʻu foi ia te ia. 57 E faapei ona 

soifua o le Tama ua na auina mai 
aʻu, o loo ola foi aʻu i le Tama; e 
faapea foi o lé “ai ia te au, e ola lea 
ia te au. 58 O lenei le areto ua alu 
ifo mai le lagi, e le pei o outou tama 
na aai le manai, a ua oti i latou; o 
le “ai i lenei areto e ola ia e faava- 
vau lava.” 59 O mea ja na fetalai ai 
Iesu ina o aʻoaʻo o ia i le sunako i 
Kapanaumi. 

60 Ua faalogologo ai isi ona soo 
e toatele, ona faapea ai lea o i 
latou, “O le upu faigata lena; o 
ai ea se na te mafaia ona faalogo- 
logo i ai?” 61 Ua silafia e Iesu i lona 
lava finagalo, ua muimui ona soo 
i lena mea, ona fetalai atu ai lea 0 
ia ia te i latou, “Tou te tausuai ea 
i lena mea? 62 Pe faapefea pe a 
outou vaai atu i le Atalii o le ta- 
gata, o alu ae ia i le mea sa i ai 
anamua? 63 O le agaga lea e tupu 
ai le ola, e le aoga le tino i se mea; 
o upu ou te fai atu ia te outou, o le 
agaga Ja, O le ola foi ia. 64 Peitai o 
isi o outou e le faatuatua lava;” 
aua ua silafia e Iesu talu lava le 
amataga o isi o € na le faatuatua, 
ma le tasi na te faalataina o ia. 65 
Ua ia fetalai atu foi, “O le mea lea 
na ou fai atu ai ia te outou, e le 
mafai e se tasi ona sau ia te au, pea 
le foaiina atu ai ia te ia e lo'u 
Tama.” 

66 Talu ai ua o ese isi o ona 
soo e toatele i tua, a e lei toe feoai 
i latou ma ia. 67 Ona faapea atu lea 
o Iesu i le toasefulu ma le toalua, 
“Pe tou te fia o ese foi?” 68 Ona 
tali mai lea o Simona Peteru ia te 
ia, “Le Alii e, a matou o ea ia te 


ai? O ia te ce upuole ola faavavau. 
69 Ua matou talitonu, ma ua ma- 
tou iloa o ce o le Paia o le Atua.” 
70 Ua tali atu Iesu ia te i latou, 
“Na ou le filifilia ea outou e toase- 
fulu ma le toalua? A o le tasi o 
outou o le tiapolo ia.” 71 Ua fetalai 
atu ai o ia ia Iuta le atalii o Si- 
mona le Sekara; aua o ia o le a na 
faalataina o ia, o le tasi foi lea o le 
toasefulu ma le toalua. 


O le tausamiga o fale apitaga 


Ua mavae ia mea, ona femaliu- 

ai ai lea o Iesu i Kalilaia; aua 
e lei finagalo o ia e femaliuai i Iu- 
taia, auà ua mananao tagata Iutaia 
e fia fasioti ia te ia. 2 Ua latalata 
le tausamiga a Iutaia, o le tausa- 
miga o fale apitaga. 3 O le mea lea 
ua fai mai ai ona uso ia te ia, “Ia e 
tuua lenei mea, ma e alu ane i 
Iutaia, ina ia vaavaai atu foi ou 
soo i au galuega e te faia. 4 Aua 
e leai se tasi e fai faalilolilo se mea 
pe a manao o ia ile fia faaalia o ia; 
afai ua e faia ia mea, ia e faaalia 
oe e ce i le lalolagi.” 5 Aua o ona 
uso foi, latou te lei talitonu ia te 
ia. 6 Ona fetalai atu ai lea o Iesu 
ia te i latou, “E lei 00 mai oʻu aso; 
a 0 aso uma lava e tatau mo outou. 
7 E le mafai le lalolagi ona ‘ino‘ino 
ia te outou; a e ʻinoʻino mai ia te 
au, aua Ou te molimau i ai ua leaga 
ana amio. 8 O ae ia outou i lea tau- 
samiga; ou te le alu ae nei i lea 
tausamiga, aua e lei oo mai o'u 
po.” 9 Ua ia fetalai atu ia mea ia 
te i latou, a ua nofo pea o ia i 
Kalilaia. 

10 Uao ae ona uso, ona maliu ae 
lea o ia i le tausamiga, e lei faaali, 
a e peiseai ua faalilolilo. 11 Ona 
tausaili ai lea o Iutaia ia te ia i le 
tausamiga, ua faapea ane, “O ifea 
o i ai o ia?” 12 Ua tele foi le femu- 
suai o le motu o tagata ia te ia; 
ua faapea isi, “O le tagata lelei o 
ia”; a ua faapea isi, “E leai, a ua 
ia faasese i le nuu.” 13 A e lei 
tautala faaali se tasi ia te ia, ona 
o le mata'u ia Iutaia. 

14 Ua co i le aso tuloto o le 
tausamiga, ua maliu ae ai Iesu i le 
malumalu, va aʻoaʻo ai. 15 Ona 
ofo ai lea o Iutaia, ua faapea ane, 
“Pe faapefea ea ona poto o lenei 
tagata, a e lei aʻoaʻoina o ia?” 
16 Ua fetalai atu Iesu ia te i la- 
tou, “O laʻu aʻoaʻoga e le o sa'u 
lava, a o lana na auina mai aʻu. 17 
Ai se tasi e fia fai lona finagalo, e 
iloa ai e ia le a'oa'oga pe mai le 
Atua, pe ou te tautala fua lava aʻu. 
18 O le tautala fua ia te ia, ua saili 
e ia lona lava viiga; a o le saili ia 
viia le na auina o ia, e faamaoni lea, 
e leai foi sana amioletonu. 19 E 
lei tuuina atu ea e Mose le tula- 
fono ia te outou, a e leai se tasi o 
outou e anaana i le tulafono; pe se 
ale mea toute fia fasioti ai ia te au?” 
20 Ona tali mai lea o le motu o ta- 
gata, “O ia te ce le temoni; o ai 
ea e fia fasioti ia te oe?” 21 Ua tali 
atu Iesu ia te i latou, “Ua ou faia 
le galuega e tasi, na outou ofo ai 
uma lava. 22 O lea na tuuatuaie 
Mose le peritome ia te outou, (e 
le ona ua mafua ia Mose, a o 
tama,) o le sapati foi tou te faaperi- 





tomeina ai tagata. 23 Pe afai e 
peritomeina se tagata i le sapati, 
neʻi solia le tulafono a Mose, pe se 
a le mea tou te ita mai ai ia te au, 
aua na ou faamaloloina le tino atoa 
o le tagata i le sapati? 24 Aua le 
soona faamasino, a ia faamasino i le 
faamasinoga tonu.” 

25 Ona faapea ane lea o isi ta- 
gata o lerusalema, “E le o ia ea 
lenei latou te fia fasiotia? 26 Faa- 
uta foi, o loo tautala faaali lava o 
ia, a e le fai atu sa latou upu ia te 
ia. Po ua iloa lava e le au faipule 
o le Keriso moni lava lenei? 27 
Peitai ua tatou iloa le mea ua sau ai 
lenei tamaloa; a o le Keriso, pe a 
maliu mai o ia, e leai se tasi na te 
iloa pe maifea o ia.” 28 Ona alaga 
lea o Iesu, ina o aʻoaʻo i le malu- 
malu, ua faapea atu, “Ua outou 
iloa aʻu, ua iloa foi e outou le mea 
ua ou sau ai; ou te lei sau fua lava 
aʻu, a ua moni lava o ia ua auina 
mai aʻu, e lei iloa o ia e outou; 29 
a o aʻu, ua ou iloa o ia, aua mai ia 
te ia lava aʻu; o ia foi ua auina mai 
aʻu.” 30 Ona latou fia pue lea ia te 
ia; a e lei oo se lima o se tasi ia 
te ia, auá e lei oo i ona po. 31 A 
e toatele ua faatuatua ia te ia 
nai le motu o tagata, ma latou 
faapea ane, “Pe a maliu mai le 
Keriso, e tele ea faailoga e faia 
e ia i faailoga ua faia e lenei 
tagata?” 

32 Ua faalogo le au faresaio i le 
femusuai o le motu o tagata ia te 
ia i ia mea; ona aauina lea e le au 
faresaio ma le au ositaulaga sili 
o auauna e pue ia te ia. 33 Ona 


152 


IOANE 7,8 


faapea atu lea o Iesu ia te i latou, 
“Toe itiiti nai aso ou te i ai ia te 
outou, i loʻu alu atu ai ia te ia ua 
auina mai a'u. 34 E saili outou ia 
te au, a e le iloa aʻu; o le mea foi 
ou te i ai aʻu, tou te le mafai ona O 
i ai.” 35 Ona' faapea ane lea o 
Iutaia o le tasi i le tasi, “Po o fea a 
alu i ai oia, e le mafai ai ona tatou 
iloa o ia? Pe alu ia i e ua taapeape i 
Eleni, e a'oa'o ai foi i Eleni? 36 O 
le a lena upu na ia fai mai ai, E 
saili outou ia te au, a e le iloa a'u; 
o le mea foi ou te i ai aʻu, tou te le 
mafai ona 0 i ai?” 

37 O le toe aso, o le aso tele o 
le tausamiga, ua tulai ai lesu, ma 
alaga, ua faapea atu, “Afai e fia 
inu se tasi, ina sau ia ia te au e inu 
ai. 38 O se faatuatua ia te au, e 
faapei ona fai mai o le Tusi, E 
tafe mai o vaitafe mai totonu ia te 
ia, o le vai ola lava.” 39 Ua fetalai 
atu o ia lena upu i le Agaga, e 
maua € i latou ua faatuatua ia te ia; 
aua o ona po ia e lei maua ai le 
Agaga Paia, aua e lei oo Iesu i lona 
mamalu. 

40 E toatele o le motu o tagata 
ua faalogo i lea upu, ona faapea ai 
lea o i latou, “E moni, o lea lava 
perofeta lenei.” 41 Ua faapea foi 
isi, “O le Keriso lenei” ; a ua faapea 
isi, “Pe tupu mai le Keriso mai 
Kalilaia? 42 Ua le fai mai ea le 
Tusi, € tupu mai le Keriso mai le 
fanauga a Tavita, mai Peteleema 
foi, o le aai sa i ai Tavita?” 43 Ua 


vaeluaina ai le motu o tagata ia te 
ia. 44 Ua fia pue atu ia te ia nisi o i 
latou, a e lei tago atu se lima o se 
tasi ia te ia. 

45 Ua foi atu auauna i le au 
ositaulaga sili ma le au faresaio; 
ona faapea mai ai lea o i latou ia te 
i latou, “Pe se a le mea ua outou 
le ta'ita'i mai ai ia te ia?” 46 Ona 
tali atu lea o auauna, “Ua leai lava 
se tagata e tautala pei o lena ta- 
gata.” 47 Ona tali mai lea o le au 
faresaio ia te i latou, “Po ua faa- 
seseina foi outou? 48 Po ua talia o 
ia e se tasi o le au faipule, po o se 
tasi ole au faresaio? 49 A o lenei vao 
tagata ua le iloa le tulafono, ua 
fetuuina lava i latou.” 50 Ua fai atu 
Nikotemo ia te i latou, o ia na alu 
ia te ia i le po, o le isi foi o i latou, 
51 “Pe faasalaina ea se tagata i la 
tatou tulafono, a o lei muai faa- 
logologo ia te ia, ma iloa ana mea 
ua faia?” 52 Ona tali mai lea o i 
latou ia te ia, “E te se Kalilaia ea 
foi oe? la e saili ma ia e iloa, e le 
tu mai lava se perofeta mai 
Kalilaia.”! 53 Ona taitasi lea ma 
alu i lona fale. 


O le fafine na mulilua.. O aoaiga a 
Iesu ia Iutaia 


Ona maliu atu lea o Iesu i le 
mauga o Olive. 2 O le segi- 
segi o le taeao na toe maliu ane ai 
Iesu i le malumalu; ua o mai foi le 
nuu uma ia teja; ona nofo lea o ia i 
lalo, ma aʻoaʻo atu ia te i latou. 3 


1 E viga ile Ioane 7:53-8:11, ua le o maua lea vaega i nisi ata o le F. Fou i le gagana 
Eleni, a ua maua i nisi ata i le faai‘uga o le Evagelia a Ioane po'o ie sosoo ai ma le 
Luka 21:38. 

Ua ta'ita'iina mai e le au tusiupu 
ma le au faresaio le fafine na maua 
ina o mulilua; ua tuuina o la ei 
latou i totonu; 4 ua faapea mai 
i latou ia te ia, “Le aʻoaʻo e, ua 
maua lenei fafine ina o mulilua 
ua mautinoa lava. 5 Ua poloai 
Mose ia te i tatou i le tulafono ia 
fetogi i maa o e faapea; a o oe, pe 
se a se mea e te fetalai mai i ai?” 
6 Ua latou faapea mai e tofotofo 
ia te ia, ina ia naua e i latou se mea 
e molia ai o ia ; a ua punou Iesu, ma 
tusi i lona tamatamai lima i le 
eleele. 7 A ua latou fesili atu pea 
lava ia te ia; ona toe nofo lea o ia i 
luga, ma faapea atu ia te i latou, “O 
so outou e leai sana agasala, ia 
luaʻi togi se maa ia te ia.” 8 Ona 
toe punou lea o ia, ma tusi i le 
eleele. 9 Ua latou faalogo i ai, ona 
taitoatasi lea o i latou ma alu i fafo, 
e afua mai i toeaina. Ua tuua na o 
Iesu lava, ma le fafine o loo tu i 
totonu. 10 Ua toe nofo i luga Iesu, 
ua silafia ua leai se tagata, ua na O 
le fafine lava, ona fetalai atu lea o 
ia ia te ia, “Funa e, o ifea ea i la- 
tou? Ua le faasala mai ea se tasi ia 
te oe?” II la fai mai o ia, “Le 
Alii e, e leai lava se tasi.” Ona 
fetalai atu lea o Iesu ia te ia, “Ou 
te le faasala foi ia te oe; alu ia oe, 
“aua e te toe agasala.” 

12 One to: fetalai atu lea o Iesu 
ia te i latou, “O aʻu nei o le ma- 
lamalama o le lalolagi; o lē muli- 
muli mai ia te au, e le savali o ia i 
le pouliuli, a e ia te ia le malama- 
lama o le ola.” 13 Ona fai mai lea o 
le au faresaio ia te ia, “Ua e moli- 





mau oe ia te 0e; e le faamaoni lau 
mau.” 14 Ua tali atu lesu ia te i 
latou, “E ui lava ina ou molimau 
aʻu ia te au, a e faamaoni lava laʻu 
mau; aua ua ou iloa le mea na ou 
sau ai, ma le mea ou te alu i ai; a 
ua outou le iloa le mea na ou sau 
ai, ma le mea ou te alu i ai. 15 Tou 
te faamasino faaletino; ou te le 
faamasino i se tasi. 16 A e afai ou 
te faamasino, e moni laʻu faa- 
masinoga; auá ou te le toatasi lava 
aʻu, peitai o i maua ma le Tama 
ua auina mai aʻu. 17 Ua tusia i la 
outou tulafono, E moni le mau a 
tagata e toalua. 18 O aʻu nei lë 
molimau ia te au, O loo molimau 
foi ia te au le Tamá ua auina mai 
au.” 19 Ona latou fai mai lea ia 
te ia, “O ifea lou Tama?” Ua tali 
atu Iesu, “E lei iloa e outou o a‘u, 
po o lo'u Tamá; ana iloa e outou o 
aʻu, po ua iloa foi e outou o loʻu 
Tama.” 20 Ua fetalai atu lesu i 
nei upu i le mea e teu ai oloa, ina 
o aʻoaʻo atu ia i le malumalu; a e 
lei puea o ia e se tasi, aua ua le 00 
i ona po. 

21 Ona toe fetalai atu lea o Iesu 
ia te i latou, “Ou te alu ese, ona 
outou saili lea ia te au, a e oti outou 
i a outou agasala; e le mafai e ou- 
tou ona d i le mea ou te alu i ai.” 
22 Ona fai ane lea o lutaia, “E 
fasioti ea o ia ia te ia ina ua faapea 
mai o ia, E le mafai e outou ona 6 
i le mea ou te alu i ai?” 23 Ua fetalai 
atu foi o ia ia te i latou, “O outou 
o lalo nei, o aʻu mai lugā; o outou 
e 6 le lalolagi nei, e le so le lalo- 
lagi aʻu. 24 O lea ua ou fai atu ai ia 

te outou, E oti outou i a outou aga- | “E moni, e moni, ou te fai atu ia 


sala; aua a outou le talitonu, o au 
lenei o ia, ona oti lea o outou i a 
outou agasala.” 25 Ona fai mai ai 
lea o i latou ia te ia,” O ai ea oe?” 
Ona fetalai atu lea o lesu ia te i 
latou, “O aʻu le ua ou fai atu ai ia 
te outou talu le amataga. 26 E 
tele mea ua ia te au e tautala atu ai 
ma faamasino ai ia te outou; a o 
ia ua auina mai au, e moni lava 
o ia. O mea ua ou faalogo ai ia te 
ia, O mea ia Ou te fai atu ai i le 
lalolagi.” 27 E lei iloa e i latou ua 
ia fetalai ia te i latou i le Tama. 
28 Ona fetalai atu lea o Iesu ia te i 
latou, “Pe a siitia i luga e outou le 
Atalii o le tagata, ona iloa lea e ou- 
tou o aʻu lenei o ia; ou te le fai 
fua foi se mea, a e peitai, faapei 
ona aʻoaʻo mai e loʻu Tama ia te 
au, O mea ia Ou te tautala atu ai. 29 
O ia foi ua auina mai aʻu o loo ia te 
au ia; e le tuua aʻu e toatasi e le 
Tama, aua ou te faia pea lava o 
mea e lelei ia te ia.” 30 Ua fetalai 
atu ia i nei mea, ona toatele ai lea 
o e na faatuatua ia te ia. 

31 Ona fetalai atu lea o Iesu ia 
Iutaia, è ua faatuatua ia te ia, “Afai 
tou te tumau pea i laʻu mataupu, 
o oʻu soo moni outou. 32 E iloa foi 
e outou le mea moni, e tuu sa- 
‘oloto foi outou e le upu moni.” 
33 Ona tali mai lea o i latou ia te 
ia, “O i matou nei o le fanau a 
Aperaamo, e lei fai lava i matou 
ma pologa o se tasi; pe faapefea 
ona e fai mai, E tuu saʻoloto ou- 
tou?” 


te outou, o sé faia le agasala, o le 
pologa lea i le agasala. 35 O le 
pologa foi, e lè tumau pea ia i le 
aiga; a O le atalii, e tumau pea lava 
ia. 36 O lenei, pe a tuu sa'oloto 
outou e le Atalii, ona sa‘oloto faa- 
maoni ai lea o outou. 37 Ua ou 
iloa o le fanau outou a Aperaamo; 
a ua outou fia fasioti ia te au, aua 
ua le ofi laʻu upu i totonu ia te 
outou. 38 O aʻu nei ou te tautala 
i mea ua ou iloa i loʻu Tama; o 
outou foi tou te faia mea ua outou 
iloa mai lo outou tam.” 

39 Ona tali mai lea o i latou ia 
te ia, “O Aperaamo lo matou 
tama.” Ua fetalai atu Iesu ia te i 
latou, “Afai o le fanau outou a 
Aperaamo, po ua faia e outou o le 
amio a Aperaamo. 40 Á ua outou 
fia fasioti ia te au le tagata ua tau- 
tala atu ia te outou i le upu moni, 
sa ou faalogo ai mai le Atua; e lei 
faia lea e Aperaamo. 41 Ua faia 
lava e outou amio a lo outou tama.” 
Ona faapea mai lea o i latou ia te ia, 
“E le ni tama toifale 1 matou; e 
tasi lo matou Tama, o le Atua lea.” 
42 Ona fetalai atu lea o lesu la te 
i latou, “Afai o lo outou Tama le 
Atua, po ua outou alofa mai ia te 
au, aua ua ou sau mai le Atua, ma 
ou sau iinei; aua foi ou te lei sau 
fua, a o ia lava ua auina mai aʻu. 43 
Se a le mea e le lagona ai e outou 
laʻu nei upu? Aua tou te le mafaia 
ona faalogo i lau mataupu. 44 
O outou nai lo outou tama le tia- 
polo, tou te fia faia foi mea e tu- 


34 Ua tali atu Iesu ia te i latou, | ‘inanau i ai lo outou tamā. O le 

fasioti tagata ia talu le amataga, e le 
tu lava ia i le upu moni, aua e le 
o i totonu lava ia te ia le upu moni; 
a tautalaia i le tala pepelo, o lana 
lava lea e tautala a‘i, aua o le pepelo 
ia, ma le tama o le pepelo. 45 Ao 
a‘u nei, tou te le talitonu mai ia te 
au, aua ou te fai atu le upu moni. 
46 O ai ea so outou na te faailoa 
mai sa'u agasala? Afai foi ou te 
tautala i le rnea moni, pe se a le 
mea tou te le talitonu mai ai ia te 
au? 47 O le mai le Atua, e faalogo 
ia i afioga a le Atua; o le mea lea 
tou te le faalogo ai, aua e le mai le 
Atua outou.” 

48 Ona tali mai lea o lutaia ia 
te ia, “E le ua tonu ca la matou 
upu, “O le Samaria oe, o loo ia te 
oe foi le temoni?” 49 Ua tali atu 
Iesu, “E le ia te au le temoni; a 
ou te ava lava aʻu i loʻu Tama; tou 
te le ava mai foi ia te au. So Qu te le 
saili foi i so'u viiga; o le tasi o loo 
saili, o loo faamasino foi. 51 E 
moni, e moni, ou te fai atu ia te 
outou; ai se tausi i laʻu upu, e le 
iloa e ia le oti, e oo i le faavavau.” 
52 Ona fai mai lea o Iutaia ia te 
ia, “O lenei ua matou iloa ua ia te 
oe le temon:; ua oti Aperaamo ma 
le au perofeta, a ua e fai mai oe, 
Ai se tausi i laʻu upu e le oo le oti 
ia te ia e 00 i le faavavau. 53 Ua 
sili ea oe i lo matou tama o Apera- 
amo, ua oti o ia? O le au perofeta, 
ua oti foii latou! Poo ai ea oe e ia fai 
fua lava oe ia te 0e?” 54 Ua tali 
atu Iesu, “Afai ou te vivii aʻu ia te 
au, e le aoga. laʻu viiga; o loʻu Tama 
o ia na te viia mai aʻu, ua outou 


fai mai, o lo outou Atua lea. 55 E 
lei iloa foi o ia e outou, a ua ou iloa 
lava o ia; afai foi ou te fai atu, ua 
ou le iloa lava o ia, ona avea lea 0 
a'u O le pepelo, e pei o outou; 
peitai ua ou iloa lava o ia, ou te tausi 
foi i lana afioga. 56 O Aperaamo 
lo outou tamá, na matua fiafia o 
ia ina a iloa e ia lo'u nei aso, na ia 
iloa foi, ma olioli ai.” 57 Ona 
faapea mai lea o Iutaia ia te ia, “E 
lei co i le limagafulu o ou tausaga, 
po ua e iloa ea Aperaamo?” 58 Ua 
faapea mai Iesu ia te i latou, “E 
moni, e moni, ou te fai atu ia te 
outou, O au o lē ola, a o leʻi ola 
mai Aperaamo.” 59 Ona latou fe- 
tagofi lea i maa e fetogi ia te ia. 
Ona lafi lea o Iesu, ua ulufafo i le 
malumalu. 


O le faapupulaina o mata o le tau- 
aso 


Ua maliu ane o ia, ua silafia 

le tagata ua tauaso talu ina 
fanau mai. 2 Ona fesili mai lea o 
ona soo ia te ia, “Rapi e, po o ai 
ea na agasala, po o ia nei, po 0 ona 
mātua, ina ua fanau mai o ia O 
tauaso?” 3 Ua tali atu Iesu, “E 
lei agasala lenei tagata, po o ona 
matua; a e peitai ina ia faaalia 
ai o galuega a le Atua ia te ia. 4 E 
tatau ona Ou faia galuega a le ua 
auina mai aʻu, manú o ao; e 00 i le 
po, e le mafaia e se tasi ona galue 
ai. 5 Mani o oʻu i ai i le lalolagi, 
o au o le malamalama o le lalo- 
lagi.” 6 Ua fetalai atu nei upu, ona 
feanu ifo lea o ia i le eleele; ona 
faia lea o le palapala i le feanuga, 

ua nini mata O le tauaso i le pala- 
pala; 7 ona faapea atu lea o ia ia 
te ia, “Alu ia, ina mulumulu i le 
taelega i Seloa” (o lona uiga pe a 
faamatalaina, O le auina). Ona alu 
lea o ia, ua mulumulu, ua toe foi 
mai, ua vaai. 8 Ona fai ane lea o e 
na tuaoi ma ia, ma e na muai iloa o 
ia ina o tauaso, “E le o ia ea lenei 
sa nofo ma ole atu i mea?” 9 Ua 
faapea isi, “O ia lenei”; a ua faapea 
isi, “Ua foliga ia te ia”; a o ia ua 
fai mai, “O afu lava lenei”. 10 Ona 
fai atu lea o i latou ia te ia, “Pe na 
faapefea ona faapupulaina ou 
mata?” 11 Ua tali mai o ia, “O le 
tasi tagata e igoa ia Iesu ua na faia le 
palapala, ua nini a'i oʻu mata; ua 
fai mai foi ia te au, Alu ia i le 
taelega i Seloa, ma ia mulumulu ai. 
Ona ou alu ai lea, ma ou mulumulu- 
ina, ona Ou vaai ai lea”. 12 Ona 
fai atu lea o i latou ia te ia, “Po 
o fea o i aio ia?” Ua faapea mai 
o ia, “Ou te le iloa.” 

13 Ua latou ta'itaiina lē sa 
tauaso i le au faresaio. 14 O le 
sapati foi na fai ai e Iesu le pala- 
pala, ma faapupulaina ona mata. 
15 Ona toe fesili lea o le au fare- 
saio ia te ia, pe na faapefea ona vaai 
o ia. Ua faapea mai o ia ia te i 
latou, “Na tuu mai e ia le palapala 
i ou mata, na ou mulumuluina, 
o lenei ua ou vaai.” 16 Ona fai ane 
lea o isi o le au faresaio, “E le mai 
le Atua lenei tagata, aua ua le 
tausi e ia le sapati.” Ua faapea isi, 
“Pe mafai faapefea e se tagata 
agasala ona fai o faailoga faapena ?” 
O lea ua vaeluaina ai i latou. 17 Ona 





toe faapea atu lea o i latou i le 
tauaso, “Pe se a lau upu ia te ia, 
aua ua faapupula e ia i ou mata?” 
Ua faapea mai o ia, “O le perofeta 
lava ia.” 

18 A e lei talitonu Iutaia o ia sa 
tauaso, ma ua vaai, seia valaauina 
e i latou o mātua o le na faapupula- 
ina ona mata. 19 Ona latou fesili 
atu lea ia te i laua, “Po o la oulua 
tama lenei, lua te fai mai ai, sa 
tauaso ina o fanau mai? Pe na faa- 
pefea ona vaai nei?” 20 Ua tali 
mai ona mātua ja te i latou, ua 
faapea mai, “Ua ma iloa o la ma 
tama lenei, na tauaso foi ina o 
fanau mai; 21 a e ma te lei iloa pe 
na faapefea ona vaai nei; ma te lei 
iloa foi po o ai le na faapupulaina 
ona mata. Ua matua ia; ia outou 
fesili atu ia te ia, na te tautala mai 
lava o ia.” 22 Ua faapea ona fai atu 
ona mātua, aua ua la fefefe ia Iu- 
taia; auā foi ua iu le filifiliga a Iu- 
taia, afai e taʻua e se tasi, o le 
Keriso o ia, ona tulia ai lea o ia i 
le sunako. 23 O le mea lea ua faa- 
pea atu ai ona mätua, “Ua matua 
ia, ia outou fesili atu ia te ia.” 

24 Ona latou toe valaau lea i le 
tagata sa tauaso, ma faapea atu 
ia te ia, “Avatu ia le viiga i le Atua; 
ua matou iloa o le tagata agasala 
lena.” 25 Ona tali mai ai lea o ia, 
“Ou te le iloa pe se tagata agasala 
o ia; o le mea e tasi ua ou iloa, o 
aʻu le tauaso, ua ou vaai nei.” 26 
Ona toe faapea atu lea o i latou ia 
te ia, “Pe se a se mea na ia faia 
ia te oe? Pe na faapefea ea ona 
faapupulaina e ia ou mata?” 27 

Ua tali mai o ia ia te i latou, “Ua 
uma ona Ou taʻu atu ia te outou, a 
e tou te lei faalogo mai lava. Pe 
se a le mea tou te toe fia faalogo 
mai ai? Tou te mananao ea ia fai 
outou mona soo?” 28 Ona upu 
leaga lea o i latou ia te ia, ua 
faapea atu, “O oe lona soo; a o i 
matou nei, o soo o Mose i matou. 
29 Ua matov. iloa, na fetalai mai le 
Atua ia Mose; a o lena tamaloa 
matou te le iloa pe maifea ia.” 30 
Ua tali mai le tagata ia te i latou, 
“O le mea e ofo ai lenei, ina ua le 
iloa e outou pe maifea o ia, a ua 
faapupula mai e ia oʻu mata. 31 
Ua tatou iloa e le faafofoga le Atua 
i e agasala; a e peitai a mataʻu se 
tasi i le Atua, ma fai lona finagalo, 
ona faafofoga mai lea o ia ia te ia. 
32 E lei faalogo lava talu mai le 
vavau, ona faapupulaina e se tasi 
o mata o le na fanau mai O tauaso. 
33 Ana le mai le Atua lena tagata, 
na te le mafaia se mea e tasi ona 
fai.” 34 Ua latou tali atu ia te ia, 
“Ua fanau mai ce ua tumu i le 
agasala, e te aʻoaʻo mai ea ia 
te i matou?” Ona latou tulia lea o ia 
itua. 

35 Ua feafofoga lesu ua latou 
tulia o ia i tua; ua ia silafia o ia, 
ona faapea atu lea ia te ia, “Po ua 
e faatuatua i le Atalii o le tagata?” 
36 Ua tali mai o ia, “Le Alii e, o 
ai ea o ia, ina ia ou faatuatua ia te 
ia?” 37 Ua fetalai atu Iesu ia te ia, 
“Ua e vaai ia te ia, o ia foi lenei ua 
tautala ma ve.” 38 Ona faapea mai 
lea o ia, “Le Alii e, ua ou faatuatua 
lava”; ona ifo lea o ia ia te ia. 39 


Ona faapea ane ai lea o Iesu, “O 
le faamasinoga, o le mea lea ua ou 
sau ai i le lalolagi nei; ina ia latou 
vaai o € le vaavaai, ia faatauasoina 
foi i latou o è vaai.” 40 Ua faalogo 
mai i ia mea nisi o le au faresaio 
sa latou i ai ma ia, ona faapea mai 
lea o i latou ia te ia, “O i matou 
foi, ua matou tauaso ea?” 41 Ua 
faapea atu Iesu ia te i latou, “Afai 
ana outou tauaso, po ua leai sa ou- 
tou agasala; o lenei, o loo faapea 
outou, Matou te vaai; o lea o tu- 
mau ai pea la outou agasala.” 


O Iesu le leoleo mamoe lelei 


10 “E moni, e moni, ou te fai 


atu ia te outou, o lē lē ui 
atu i le faitotoa i totonu o le lotoā 
mamoe, a e alu ae i ai i se tasi mea, 
o le gaoi lea ma le fao mea. 2 A o 
le ui atu i le faitotoa, o le leoleo 
mamoe lava lea. 3 E to mai ia te 
ia le puipui e le leoleo faitotoa; e 
faalogo foi mamoe i lona leo; e 
valaau e ia i ana lava mamoe i o 
latou igoa; na te taʻitaʻi atu foi 
ia te i latou. 4 Pe a tuuina atu e ia 
ana lava mamoe, e muamua atu 
ia i ai; ona mulimuli atu ai lea o 
mamoe ia te ia, aua ua latou iloa 
lona leo. 5 A e le mulimuli atu 1 
latou i se tagata ese, a e sosola ese 
ia te ia; aua latou te le iloa leo o 
tagata ese.” 6 Ua fetalai atu Iesu 
ia te i latou lena faataoto, a e lei 
lagona e i latou mea ua ia fetalai 
atu ai ia te i latou. 

7 Ona toe fetalai atu lea o lesu 
ia te i latou, “E moni, e moni, ou 
te fai atu ia te outou, o aʻu nei o le 

faitotoa o mamoe. 8 O i latou uma 
e na muamua ia te au, O gaoi i 
latou ma fao mea; a e lei faalogo 
mamoe ia te i latou. 9 O aʻu nei o 
le faitotoa; afai e ui mai se tasi ia te 
au, e faaolaina ia, e alu atu ma 
ulufafo, e maua foi e ia le mea e ‘ai. 
10 O le gaoi, e leai se tasi mea e 
sau ai na ona ia gaoi, ma fasi, ma 
faaumatia; ua ou, sau ina ia latou 
maua le ola, ia maua atili ai lava. 
11 O aʻu le leoleo mamoe lelei. E 
tuu atu e le leoleo mamoe lelei o 
lona ola mo mamoe. 12 A o le 
auauna, e le o le leoleo foi o ia, e le 
ana le lafu mamoe; ua vaai atu ia 
i le luko ua sau, ona lafoai lea e ia 
o mamoe, a e sola; ona puea lea o 
mamoe e le luko, ma faasalalauina. 
13 E sola le auauna, auā o le auauna 
lava ia, e le manatu foi o ia i ma- 
moe. 14 O aʻu nei o le leoleo mamoe 
lelei; ua ou iloa atu mamoe, ua 
iloa foi aʻu e aʻu mamoe; 15 pei 
ona silafia aʻu e le Tamā ma ou 
iloa le Tamā. Ou te tuuina atu foi 
loʻu ola mo mamoe. 16 Ua ia te 
au foi isi mamoe e le o i lenei lo- 
toā; e tatau ona ou taʻitaʻiina mai 
o i latou foi, e faalogo foi i latou 
i loʻu leo; ona tasi ai lea o le lafu 
mamoe, ma le leoleo mamoe e 
toatasi. 17 O le mea lea e alofa mai 
ai le Tamā ia te au, auā ou te tuu- 
ina atu loʻu ola, ina ia ou toe au mai 
ai. 18 E leai se tasi na te aveeseina 
ia te au, a e peitai aʻu, ou te tuuina 
atu e aʻu lava. O ia te au le pule e 
tuuina atu, o ia te au foi le pule e 
toe au mai ai; ua ou maua lena 
poloaiga mai loʻu Tamā.” 


19 Ona toe vaeluaina lea o 
Iutaia i ia upu. 20 Ua faapea ane 
nisi o i latou e toatele, “Ua ia te ia 
le temoni, o le vale foi o ia; pe se 
a le mea tou te faalogologo ai ia te 
ia?” 21 A ua faapea ane nisi, “E 
le ni upu ia a se tagata ua uluiti- 
noina; e mafai ea e se temoni 
ona ia faapupulaina mata o 
tauaso?” 

22 Ua fai i Ierusalema le tausa- 
miga o le Faaulufalega, o ona po 
foi o le tau maalili. 23 Ua femaliuai 
Iesu i le malumalu i le faapaologa o 
Solomona. 24 Ona vagavagai lea o 
Iutaia ia te ia, ua latou faapea mai 
ia te ja, “A faaletonu o matou 
manatu ia te oe seia afea? Afai o 
oe o le Keriso, ia matuā ta'utino 
mai ia te i matou.” 25 Ua tali atu 
Iesu ia te i latou, “Ua uma ona ou 
taʻu atu ia te outou, a ua outou 
le talitonu mai lava. O galuega 
ou te faia i le suafa o loʻu Tamā, 
e molimau mai ia ia te au. 26 A ua 
outou le talitonu mai lava outou; 
aua e le ni aʻu mamoe outou, pei 
ona aʻu fai atu ia te outou. 27 O 
aʻu mamoe e faalogo mai i latou i 
loʻu leo, ua ou iloa foi i latou, ua 
latou mulimuli mai foi ia te au; 28 
ou te avatu foi le ola faavavau ia 
te i latou; latou te le fano lava e 00 
i le faavavau, e le mafai lava e se 
tasi ona fao ia te i latou ai loʻu lima. 
29 O loʻu Tamā o le na foaiina mai 
i latou ia te au, e sili o ia i nisi uma 
lava; e le mafai e se tasi ona faoa i 
latou i le lima o loʻu Tamā. 30 O 
au nei ma le Tamā, e tasi lava i 
ma'ua.” 

31 Ona toe fetagofi lea o Iu- 
taia i maa, e fetogi ia te ia. 32 Ona 
faapea atu lea o Iesu ia te i latou, 
“E tele galuega lelei ua ou faaalia 
ia te outou mai loʻu Tamá; o se fea 
ea O ia galuega tou te fetogi mai ai 
ia te au?” 33 Ua tali mai Iutaia ia 
te ia, “E le se galuega lelei matou 
te fetogi ai oe, a o le upu leaga; aua 
o oe O le tagata, a ua e fai oe ma 
Atua.” 34 Ua tali atu Iesu ia te i 
latou, “E lei tusia ea i la outou 
tulafono, Na ou fai atu, O atua ou- 
tou? 35 Afai na taʻua e ia o atua i 
latou e ua i ai le afioga a le Atua (e 
le mafai fo: ona faaleaogaina le 
Tusi), 36 tou te faapea ea i le ua 
faapaiaina ma auina mai e le Tama 
i le lalolagi, Ua e upu leaga, aua 
ua Ou fai atu, O aʻu nei o le Atalii 
o le Atua? 37 Afai ou te le faia 
galuega a loʻu Tamā, aua tou 
te talitonu mai ia te au. 38 A e 
afai ou te faia, e ui lava ina outou le 
talitonu mai ia te au, ja outou 
talitonu i galuega; ina ia iloa e 
outou, ma ia lagona, o i totonu ia 
te au le Tarnā, o aʻu foi o i totonu 
ia te ia.” 39 Ona toe fia pue lea o i 
latou ia te ia; a ua maliu ese o ia i 
o latou lima. è 

40 Ua toe maliu ane o ia i tala 
atu o Ioritana, i le mea na uluai 
papatiso ai e Ioane; ua nofo foi o 
ia i lea mea 41 Ona o mai lea ia te 
ia o tagata e toatele, ua faapea foi 
i latou, “E leai lava se faailoga na 
faia e Ioane; a 0 mea uma na fai 
mai ai e Ioane ia te ia nei, e moni 
ia.” 42 E toatele foi e na faatuatua 
ia te ia i lea mea. 


Ua toe faaolaina Lasalo 


1 Sa mai le tasi tagata, O 

Lasalo le Petania, o le aai a 
Maria ma lona uso o Mareta. 2 
O Maria foi lea na na uu le Alii i 
le uu manogi, ua sóloi foi ona vae 
i lona lauulu, ua ma' lona tuagane 
O Lasalo. 3 Ona ave lea o le feau 
a Ona tuafafine ja te ja, ua faapea 
mai, “Le Alii e, faauta, o loo ma'i 
le ua alofaina e oe.” 4 Ua faafofoga 
e lesu, ona faapea lea o ia, “O 
lenei ma'¡ e le iu ina oti, a ona o le 
viiga o le Atua, ina ia vija ai O le 
Atalii o le Atua.” 

5 Ua alofa lava Iesu ia Mareta, 
ma lona uso, atoa ma Lasalo. 6 Ua 
faafofoga o ia ua mai O ia, ona 
nofo pea ai lea o ia, e lua aso, i le 
mea sa i ai. 7 Mulimuli ane ona 
faapea atu ai lea o ia i ona soo, “la 
tatou toe 0 i Iutaia.” 8 Ua fai mai 
ona soo ia te ia, “Rapi e, na seʻi 
saili nei Iutaia e fetogi ia te oe i 
maa, e te toe maliu atu ea i ai?” 9 
Ona tali atu lea o Iesu, “E le ua se- 
fulu ea ma le lua ona itu aso i le 
a0? Afai e savali se tasi i le ao, e le 
tausuai O ia, aua e vaai o ia i le 
malamalama o ‘lenei lalolagi. 10 
A e afai e savali se tasi i le po, e 
tausuai O ia, auā e leai se malama- 
lama ia te ia.” 11 Ua fetalai atu ia 
upu, a e mulimuli ane ua faapea 
atu o ia ia te i latou, “O loo moe 
la tatou uo o Lasalo; a e ou te alu 
e fafagu ia te ia.” 12 Ona faapea 
mai lea o ona soo, “Le Alii e, afai 
o moe ia, e ola.” 13 Ua fetalai Iesu 

i lona oti, a ua latou masalo ua 
fetalai o ia i le taoto ma moe. 14 
Ona ta'utino atu lea e Iesu ia te i 
latou, “Ua oti Lasalo. 15 Ou te oli- 
oli foi ona o outou, ina ua ou le i 
ai, ina ia outou talitonu mai; a 
e tatou è ia ia te ia.” 16 Ona fai 
atu lea o Toma, o le na igoa ia 
Titumo,! i lona au uso a soo, “Ia 
tatou 6 foi, ina ia tatou oti faatasi 
ma ia.” 

17 Ua oo atu Iesu, ona silafia 
lea ua aso fa o ia i le tuugamau. 
18 Ua vava lalata Petania ma Ie- 
rusalema, pe lua maila lo la va. 19 
E toatele foi o Iutaia ua o atu ia 
Mareta ma Maria, ina ia faamafa- 
nafana ia i laua ona o lo la tuagane. 
20 Ua faalogo Mareta ua maliu mai 
Iesu, ona alu ai lea na te faafetaiai 
ia te ia; a ua nofo Maria i le fale. 
21 Ona faapea mai lea o Mareta ia 
Iesu, “Le Alii e, ana e iinei, po ua 
le oti loʻu tuagane. 22 A e ui lava 
i lea, ua ou iloa 0 mea uma e te 
faatoga atu ai i le Atua, e foaiina 
mai e le Atua la te oe.” 23 Ua fetalai 
atu Iesu ia te ia, “E toe tu mai lou 
tuagane.” 24 Ua fai mai Mareta ia 
te ia, “Ua ou iloa e toe tu mai lava 
ia.i le toe tu i le aso gataaga.” 25 
Ua fetalai atu Iesu ia te ia, “O aʻu 
nei O le toe tu ma le ola; o lé faa- 
tuatua mal ia te au, e ui lava ina 
oti, a e ola lava ia. 26 O tagata ola 
uma O e faatuatua mai la te au, e 
le oti lava e oo i le faavavau; po ua 
e talitonu mai ea i lena mea?” 27 
Ona faapea mai lea o ia ia te ia, 
“Toe, le Alii e, ua ou talitonu lava, 


o oe le Keriso le Alo o le Atua, o lë 
maliu mai i le lalolagi.” 

28 Ua ia fai mai na upu, ona 
alu ane lea O ia, ma valaau lemu i 
lona uso o Maria, ua faapea atu, 
“Ua oo mai le aʻoaʻo, ua valaau ia 
te oe.” 29 Ua faalogo ai o ia, ona 
vave tu lea i luga, ua alu ja te la. 
30 A o Iesu e lei maliu ane i le aai, 
a ua i le mea na la fetaiai ai ma 
Mareta. 31 O tagata Iutaia foi sa 
i le fale ma ia, ma faamafanafana 
ia te ia, ua latou vaai atu ia Maria 
ua vave tu i luga, ma alu i fafo, 
ona mulimuli atu lea o i latou ia te 
ia, ua faapea ane, “O le-a alu ia i le 
tuugamau e tagi ai.” 32 Ua oo foi 
Maria i le mea sa i ai Iesu; ua vaai 
mai ia te ia, ona faapaú mai lea o 
ia i ona vae, ua faapea mai ia te ia, 
“Le Alii e, ana e iinei, po ua le oti 
loʻu tuagane.” 33 Ua silafia e Iesu 
o ia ua tagi, ma Iutaia ua o mai ma 
ia ua fetagisi, ona tiga tele lea o 
lona finagalo, ma ua ātu lava o ia; 
34 ona faapea atu lea, “O fea na 
outou tuuina ai o ia?” Ua faapea 
mai i latou ia te ia, “Le Alii e, 
maliu mai ia, e te silasila i ai.” 35 
Ua tagi Iesu. 36 Ona faapea ane ai 
lea o Iutaia, “Faauta i le tele 0 
lona alofa ia te ia!” 37 A o isio i 
latou, ua faapea ane, “E lei mafai 
ea e lenei tagata na ia faapupula 
mata o le tauaso, ona vavao foi le 
oti o lenei tagata?” 

38 Ua toe tiga tele le finagalo o 
Iesu, ona oo lea o ia i le tuugamau. 
O le ana lea, ua tuuina foi le maa i 
lona gutu. 39 Ua fetalai atu Iesu, 


1 O lona uiga: o le tasi o se másaga. 

“Ave ese ia le maa.” Ona fai mai 
lea ia te ia o Mareta le tuafafine o 
le ua oti, “Le Alii e, ua 00 ina 
manogi, aua o lona po fa lenei.” 40 
Ua fetalai atu Iesu ia te ia, “Pe na 
ou le fai atu ea ia te oe, Afai e te 
talitonu, ona e iloa lea o le mamalu 
o le Atua?” 41 Ona latou ave ese 
lea o le maa i le mea na tuu ai le 
ua oti. Ona tepa ae lea o fofoga o 
Iesu, ua faapea atu, “Lo'u Tama e, 
ou te faafetai atu ia te ce, aua ua e 
faafofoga mai ia te au. 42 Ua ou 
iloa foi, e te faafofoga mai ia te au 
e le aunoa; a e peitai ua ou fai 
atu ai, ona 0 le motu o tagata 0 loo 
vagavagai, ina ia talitonu i latou 
ua e auina mai au.” 43 Ua ia 
fetalai atu ia upu, ona alaga lea o 
ia ua leo tele, “Lasalo e, ina sau 
ia i fafo.” 44 Oria alu ai lea i fafo 
o le na oti, ua fusifusia ona vae ma 
ona lima i fusi, ua fusi foi ona mata 
i le solosolo. Ona fetalai atu lea o 
Iesu ia te i latou, ““Tatala ia ia te ia, 
ina tuu atu ia e alu.” 

45 Ona faatuatua ai lea ia te ia 
o Iutaia e toatele, o i latou ia na o 
mai ia Maria, ina ua latou vaai atu 
i mea ua faia e Jesu. 46 A O isi o i 
latou, ua latou o atu i le au faresaio, 
ma taʻu atu ia te i latou mea ua faia 
e Iesu. 47 Ona faapotopoto lea o 
le fono e le au ositaulaga sili ma le 
au faresaio, ua latou faapea ane, 
“Se a sa tatou mea e fai? Aua ua 
faia faailoga e tele e lea tagata. 48 
Afai e faapenei ona tatou tuu ai 
pea o ia, e talia a ia e tagata uma 
lava; e o mai foi tagata Roma, ona 
faaumatia lea c la tatou nei mea 


atoa ma lo tatou nuu.” 49 A o le 
tasi o i latou, o Kaiafa, o le ositau- 
laga sili ia i lea lava tausaga, ua fai 
atu o ia ia te i latou, “Tou te le iloa 
lava se mea e tasi; 50 tou te le 
mafaufau foi, e aoga ia te i tatou 
ona oti o le tagata e toatasi mo le 
nuu, ia le fano foi le nuu uma lava.” 
SI E lei fua mai ia te ia ona fai atu 
o lea mea, a ona o ia o le ositaulaga 
sili i lea lava tausaga, na ia vavalo 
ai, o le a maliu Iesu mo le nuu. 52 
E le gata foi i le nuu, a ia faapoto- 
potoina ia faatasi le fanau a le 
Atua ua taapeape. 53 Talu foi i 
lea aso ua latou taupulepule ai e 
fasioti ia te ia. 

540 le mea lea ua le toe femaliuai 
faaaliali ai Iesu i tagata o Iutaia, a 
ua maliu ese ia i lea mea i le lau- 
eleele e lata ane i le vao, i le aai e 
igoa ia Efaraima, ua nofo ai ma ona 
soo. 

55 Ua lata mai le paseka a ta- 
gata Iutaia, e toatele mai oganuu ua 
o ae i Jerusalema a o lei co i le 
paseka, ina ia latou faamamā ia te i 
latou. 56 Ona latou saili lea ia 
Iesu, ua fetautalatalai foi ina o la- 
tou tutū i le malumalu, “Pe ni a 
fa outou? E le sau ea ia i le tausa- 
miga?” 57 Sa tuu foi le poloai a le 
au ositaulaga sili ma le au faresaio, 
afai ua iloa e se tasi se mea o i ai 
o ia, ia faailoa atu, ina ia latou pue 
ia te ia. 


Ua maliu atu Iesu i Ierusalema 


1 Ua maliu atu Iesu i Petania, 
a O toe ono aso i le fai ai 
le paseka, sa i ai Lasalo na oti, 

na ia toe faatu ia te ia nai e ua oti. 
2 Ona sauni ai lea e i latou o le 
faigaai ma ia i lea mea; na auauna 
ai foi Mareta; a o Lasalo, o ia o le 
tasi o e na taooto e aai faatasi ma 
ia. 3 Ona tago ai lea o Maria i le 
pauna o le uu nato tau tele; ua ia 
uu ai vae O lesu, ma sóloi ona vae 
i lona lauulu; ua tumu foi le fale i 
le manogi o le uu. 4 Ona fai ane 
lea o le tasi o ona soo, o Iuta le 
Sekara, o lé faalata ia te ia, 5 “Pe 
se a le mea na le faatau ai lena uu 
manogi i tenari e tolu selau, ma 
avatu ai i e matitiva?” 6 Ua le faa- 
pea ane ia, ina ua alofa o ia i e ma- 
titiva, a ona O ia O le gaoi, ua ia te 
ia foi le ete tupe, ma na avea mea 
na fafao ai. 7 Ona faapea mai ai lea 
o Iesu, “Tuu pea iå ia te ia; ua teu 
e ia lenei mea mo le aso o le faa- 
taimuaga o lo‘u tanuga. 8 Aua tou 
te nonofo pea ma e matitiva, a e 
tatou te le nonofo pea ma aʻu.” 

9 Ua iloa e le motu o tagata 
Iutaia e toatele, ua i ai o ia i lea 
mea; ona o atu ai lea o i latou; e le 
ona o Iesu lava, a ia latou iloa foi 
Lasalo, na ia toe faatuina nai e ua 
oti. 10 A ua taupulepule le au osi- 
taulaga sili, e fasioti foi ia Lasalo. 
11 Aua e toatele Iutaia na o ese 
ona o ia, ma latou faatuatua ia 
Iesu. 

12 O le taeao ua faalogo ai e le 
motu O tagata ua o mai i le tausa- 
miga, ua maliu mai Iesu i Ieru- 
salema, 13 ona ave lea e i latou o lau 
o pama, ma o mai e faafetaiai ia te 
ia; ona latou alalaga lea, “Osana! 
la manuia lē afio mai i le suafa o le 


Alii, o le Tupu o Isaraelu!” 14 
Ua maua e Iesu le tamai asini, ona 
tietie ai lea, faapei ona tusia, 15 
“Aua e te fefe, o oe le tama fafine a 
Siona; faauta, e afio mai lou Tupu, 
o loo tietie i le tamai asini. 16 Ua le 
iloa e ona soo ia mea i le fuataiga; 
a ua 00 lesu i lona mamalu, ona 
latou manatua lea ua tusia ia mea 
ia te ia, ua faia foi ia mea ia te ia. 
17 Ona molimau ai lea o le motu 
O tagata sa latou i ai ma ia, ina ua 
valaauina e ia o Lasalo nai le tuu- 
gamau, ma toe faatu mai ia te ia 
nai e ua oti. 18 O le mea lea ua 
faafetaiai ai ia te ia le motu o 
tagata, aua ua latou faalogo atu na 
ia faia lena faailoga. 19 Ona fetau- 
talatala‘i ai lea o le au faresaio, 
“Tou te le iloa ea, ua le aoga sa 
outou mea e fai? Faauta, ua muli- 
muli atu le lalolagi ia te ia.” 

20 Sa i ai isi Eleni faatasi ma 
e na O ae i le tausamiga e tapuai. 
21 Oilatou ia ua O ane ia Filipo, o 
le Petesaita i Kalilaia ia, ua latou 
ole atu ia te ia, “Le alii e, matou te 
fia feiloai ma Jesu.” 22 Ona alu 
ane lea o Filipo, ua ta'u atu ia 
Aneterea; ona ta'u atu ai lea e 
Aneterea ma Filipo ia Iesu. 23 Ua 
tali atu Iesu ia te i laua, “Ua oo 
mai ona po e oo ai le Atalii o le 
tagata i lona mamalu. 24 E moni, 
e moni, ou te fai atu ia te outou, 
Afai e le paù le fua o le saito i le 
eleele ma pala ai, e tumau pea o le 
mea e tasi; a e afai e pala, ona fua 
tele mai ai lea. 25 O lē faapelepele 
i lona ola, e faarnàumau e ia i al; 
ao lē ʻinoʻino i lona ola i lenei lalo- 

lagi, € maua ai pea e ia e oo i le ola 
faavavau. 26 A fia auauna mai se 
tasi ia te au, ia mulimuli mai o ia 
ia te au; o le mea ou te i ai aʻu, e i 
ai foi laʻu auauna; pe a auauna 
mai foi se tasi ia te au, ona viia lea 
o ia e le Tama. 

27 “O loo atu nei lo‘u loto, pe se 
a foi se mea ou te fai atu? Lo'u 
Tama e, faaola rnai ia te au ai 
lenei itu aso. A o le mea lava lea 
na ou 00 mai ai i lenei itu aso. 28 
Lo'u Tama e, ia e tuuina atu le 
mamalu i lou suafa.” Ona oo mai 
ai lea o le siufofoga mai le lagi, 
“Ua ou tuuina atn le mamalu, ou 
te toe tuuina atu foi i ai le mamalu.” 
29 Ona faapea ai lea o le motu o 
tagata sa tutū ma faalogologo i ai, 
“O loo ua faititili.” A ua fai 
mai nisi, “Ua fe:alai se agelu ia 
te ia.” 30 Ona fetalai atu lea o Iesu, 
“E lei 00 mai ler.ei siufofoga ona 
o aʻu, a ona o outou. ZI O loo 
faamasinoina nei lenei lalolagi; e 
tulia nei le alii o lenei lalolagi. 32 
O aʻu foi, afai e siitia au ai le eleele, 
ou te tosina uma mai tagata ia te 
au.” 33 Ua fetalai ane ia lea upu e 
faailoa ai le uiga o lona maliu o 
le a maliu ai o ia. 34 Ua tali mai 
le motu o tagata ja te ia, “Ua ma- 
tou faalogo i le tulafono, e tumau 
pea le Keriso e faavavau; pe faa- 
pefea foi ona e fai mai, E tatau ona 
siitia 1 luga o le Atalii o le tagata? 
O ai ea lenei Atalii o le tagata?” 
35 Ona fetalai atu lea o Iesu ia te i 
latou, “E toe itiiti nai aso e i ai ia 
te outou le malamalama; savavali 
ia mani o ia te outou le malama- 


lama, neʻi maua outou e le pogisa; 
o lē savali i le pogisa e le iloa e ia le 
mea e alu i ai. 36 Ia outou talia le 
malamalama, manú o ia te outou le 
malamalama, ina ia avea o outou 
ma fanau a le malamalama.” 

Ua fetalai atu ia mea e Iesu, ona 
maliu ane lea o ia ua lafi ia i latou. 
37 Ua ia faia faailoga e tele lava 
i o latou luma, a e lei faatuatua i 
latou ia te ia, 38 ina ia taunuu ai 
le upu a Isaia le perofeta, ua ia faa- 
pea mai, Le Alii e, o ai ea ua tali- 
tonu i la matou upu e taulogologo 
atu? Ua faaalia foi ia te ai le aao 
o le Alii? 39 O lenei, e le mafai e i 
latou ona talitonu, auā ua toe faa- 
pea mai Isaia, 40 Ua ia faa- 
tauasoina o latou mata, ma na 
faamaaaina o latou loto, neʻi vaai 
o latou mata, ma lagona o latou 
loto, neʻi liliuina foi i latou, ma 
faamaloloina i latou.” 41 Na fai 
mai ia upu e Isaia ina ua vaai atu 
o ia i lona mamalu, ma tautala 
mai ia te ia. 42 A e peitai e 
toatele alii ua faatuatua ia te ia; 
a e leʻi taʻu atu ai, ona o le au fare- 
saio, neʻi tulia i latou i le sunako. 
43 Aua uasili lo latou manaoji leviiga 
mai tagata, i le viiga mai le Atua. 

44 Ua alaga atu Iesu, ua fetalai 
atu, “O lē faatuutua mai ia te au, 
e le faatuatua mai O i? ia te au, a e 
ia te ia ua auina mai au. 45 O lē 
vaai mai foi ia te au, e vaai atu o ia 
ia te ia ua auina mai aʻu. 46 Ua ou 
sau 0 le malamalama i le lalolagi, 
ina ia le tumau pea i le pouliuli se 
tasi e faatuatua mai ia te au. 47 
Afai foi e faalogologo se tasi i aʻu 

upu, a e le talitonu iai, ou te le 
faamasino ia te ia; aua ou te lei sau 
e faamasino i le lalolagi, a ia ou 
faaolaina le lalolagi. 48 O lē faa- 
leaoga ia te au, ma ua le talia aʻu 
upu, o ia te ia le tasi na te faa- 
masinoina ia; O le upu ua ou tautala 
atu ai, e faamasino lea ia te ia i le 
aso gataaga. 49 Auā ou te le tautala 
fua na o aʻu; a o le Tamā ua auina 
mai aʻu, na ia tuu mai le poloaiga 
ia te au i mea ou te fai atu ai, ma 
mea ou te tautala atu ai. 50 Ua ou 
iloa foi o lana poloaiga o le ola faa- 
vavau lea. O lenei, o mea ou te 
tautala atu ai, faapei ona fetalai mai 
ai le Tamā ia te au, e faapea ona 
ou tautala atu ai.” 


Ua mulumuluina e Iesu o vae o ona 
soo 

1 A o lei oo i le tausamiga o 
le paseka, ua silafia e Iesu 

ua 00 mai ona po e tuua ai e ia 
lenei lalolagi, a e maliu atu i le 
Tamā; ua na alofa i ona tagata O i le 
lalolagi, ua ia alofa ia i latou ua oo i 
le gataaga. 2 Ua fai le talisuaga, a 
ua tuu e le tiapolo i le loto o Iuta le 
Sekara, le atalii o Simona ia faa- 
lata ia te ia; 3 ua silafia e Iesu ua 
tuuina mai e le Tama mea uma 
lava i ona aao, ua maliu mai foi o 
ia mai le Atua, o le a toe maliu atu 
foi o ia i le Atua; 4 ona tu lea o ia 
i luga ao fai le talisuaga, ua tuu 
ese ona ofu, ua tago foi i le ie 
sóloi, ua fusi ia te ia. 5 Ona liligi lea 
e ia o le vai i le ipu e mulumulu 
ai, ua mulumulu i vae o ona s00, 


ma sóloi ai i le solo ua ia fusi ai. 
6 Ona co atu lea o ia ia Simona 
Peteru; a ua fai mai o ia ia te ia, 
“Le Alii e, e te mulumulu ea oʻu 
vae?” 7 Ua tali atu Iesu ia te ia, 
“O le mea ou te faia, e te le iloa 
nei, a e mulimuli ane e te iloa.” 8 
Ua fai mai Peteru ia te ia, “E te le 
mulumulu lava o°u vae e oo i le 
faavavau.” Ua tali atu Iesu ia te 
ia, “Afai ou te le mulumulu ia te 
oe, e leai sou tofi faatasi ma aʻu.” 
9 Ona faapea mai lea o Simona 
Peteru ia te ia, “Le Alii e, "aua lava 
na o oʻu vae, a o oʻu lima foi, atoa 
ma loʻu ulu.” 10 Ona faapea atu 
lea o Iesu ia te ia, “O le ua taele, ia 
tau O Ona vae, a e mamá uma ai, e 
le aoga ona mulumulu uma. Ua 
mamá foi outou, a e le o outou uma 
lava.” 11 Aua ua silafia e ia lē na te 
faalataina o ia; O le mea lea na ia 
fetalai atu ai, “Ua le mamá outou 
uma lava.” 

12 Ua uma ona mulumuluina e 
ia o latou vae, ua tago foi i ona 
ofu, ma toe taoto, ona faapea atu 
lea o ia ia te i latou, “Ua outou 
iloa ea le mea ua ou faia ia te ou- 
tou? 13 Tou te taʻua mai aʻu, o le 
aʻoaʻo ma le Alii; ua lelei foi la 
outou e fai mai na, aua o aʻu lava 
lea. 14 O lenei, afai o a‘u le Alii, 
ma le aʻoaʻo, ua ou mulumuluina 
o outou vae, e tatau ona outou 
femulumuluai O outou vae. 15 
Auā ua ou avatu le faaa'oa'o ia te 
outou, e pei ona ou faia ia te outou, 
ia faapea lava e outou ona fai. 16 
E moni, e moni, ou te fai atu ia te 
outou, e le sili le auauna i lona alii; 

e le sili foi lē ua avina i lē e ana le 
feau. 17 Afai ua outou iloa ia mea, 
amuia outou pe a outou faia. 18 E 
le o outou uma ou te fai atu ai, ua 
ou iloa i latou na ou filifilia; a e 
peitai ia taunuu ai le Tusi, O le ‘ai 
faatasi ma aʻu ua Ga mai o ia ia te 
au i lona mulivae. 19 Qu te fai atu 
nei lava ia te outot., a o lei 00 mai, 
ina ia outou talitonu pe a taunuu, 
o aʻu o lē ola. 20 E moni, e moni, 
ou te fai atu ia te outou, o lē talia 
se tasi ou te auina atu, e talia e ia 
o aʻu; o lē talia foi o aʻu, e talia e 
ia le ua auina mai aʻu.” 

21 Ua fetalai atu e Iesu ia mea, 
ua atu ai lona finagalo, ona taʻu- 
tino atu lea o ia, ua faapea atu, “E 
moni, e moni, ou te fai atu ia te 
outou, e faalataina. aʻu e se tasi O 
outou na.” 22 Ona fevaaiai lea o 
le au soo, ma latou masalosalo pe 
na fetalai mai o ia ia te ai. 23 Ua 
taoto ane foi i le fatafata o lesu le 
tasi o ona soo, o le ua alofaina e 
lesu. 24 Ona genogeno lea o 
Simona Peteru ia te ia, e fesili atu 
po o ai ua ia fetalai i ai. 25 Ua faa- 
lagolago mai o ia i le fatafata o 
lesu, ona fai mai lea ia te ia, “Le 
Alii e, o ai ea?” 26 Ua tali atu Iesu, 
“O lé ou te avatu i ai sina mea e 
‘ai pe a uma ona ou fuia, o ia lea.” 
Ona fuifui lea e ia o le mea e ‘ai, ma 
avatu ia Iuta le Skara, le atalii o 
Simona. 27 Ua mavae atu le mea e 
‘ai, ona uluitinoina lea o lea tagata 
e Satani. Ona faapea atu lea o Iesu 
ia te ia, “O le mea e te faia, ia 
vave ia ona fai.” 28 A e lei iloa e 
se tasi o i latou sa taooto le mea ua 


ia fetalai atu ai lea upu ia te ia. 29 
Aua ua masalo isi ua fetalai atu 
Iesu, ina ua ia Iuta le ete tupe, 
“Ina faatau mai ia ni mea e ta- 
tau ia te i tatou i le tausamiga”; 
pe avatu se mea i e matitiva. 30 Ua 
talia foi e ia le mea e “ai, ona alu 
loa lea o ia i fafo; ua po. 

31 Ua slu ia i fafo, ona faapea 
atu lea o Iesu, “Ua viia nei le 
Atalii o le tagata, ua viia foi le 
Atua ia te ia. 32 Afai e viia le Atua 
ia te ia, e viia foi o ia e le Atua ia 
te ia lava, e vave foi ona vivii o ia 
ia te ia. 33 La'u fanau e, e toe 
itiiti nai aso ou te i ai ia te outou, 
tou te saili mai ia te au, a e pei ona 
ou fai atu ia Iutaia, O le mea ou 
te alu i ai, tou te le mafai ona O i 
ai; e faapea foi ona ou fai atu nei 
ia te outou. 34 O le poloaiga fou 
ou te tuu atu ai ia te outou, ia ou- 
tou fealofani; faapei ona ou alofa 
atu ia te outou, ia fealofani foi 
outou. 35 O le mea lea e iloa ai e 
tagata uma lava o oʻu soo outou, 
pe afai ua outou fealofani.” 

36 Ua fai mai Simona Peteru 
ia te ia, “Le Alii e, po o fea e te 
maliu atu i ai?” Ua tali atu Iesu 
ia te ia, “O le mea ou te alu iai, 
e te le mafai ona mulimuli atu nei 
ia te au; a 0 se aso e te mulimuli 
atu ai ia te au.” 37 Ua fai mai 
Peteru ia te ia, “Le Alii e, pe se a 
le mea ou te le mafai ai ona muli- 
muli atu nei ia te oe? Ou te tuuina 
atu loʻu ola ona o oe.” 38 Ua tali 
atu lesu ia te la, “E te tuuina atu 
ea lou ola ona o aʻu? E moni, e 
moni, ou te fai atu ia te oe, e le 

vivini moa, seia e faafiti faatolu mai 
ia te au.” 
Ua faamafanafana atu Iesu i ona 
soo 
1 4 “Aua le atuatuvale o outou 
loto; ia outou faatuatua i 
le Atua, la faatuatua mai foi ia 
te au. 2 E tele mea e nonofo ai i le 
maota o loʻu Tama; ana leai, po 
ua ou fai atu ia te outou, ou te alu 
e sauni se mea e nonofo ai outou? 
3 Afai foi ou te alu ma sauni se 
mea e nonofo ai outou, ou te toe 
sau, ou te talia foi outou ia faatasi 
ma aʻu; ina ia i ai outou i le mea ou 
te i ai atu. 4 Ua outou iloa foi le 
ala i le mea ou te alu i ai.” $ Ua fai 
mai Toma ia te ia, “Le Alii e, ma- 
tou te le iloa le mea e te maliu 
atu i ai, matou te mafaia faapefea 
ona iloa o le ala?” 6 Ua fetalai atu 
Iesu ia te ia, “O aʻu nei le ala, ma 
le upu moni, ma le ola; e le alu atu 
lava se tasi i le Tama, pe a le ui 
mai ia te au. 7 Ana iloa e outou 
o aʻu, po ua iloa foi e outou loʻu 
Tama; e amata nei foi ona iloa 
o ia e outou; tou te vaai foi ia 
te ia.” 

8 Ua fai mai Filipo ia te ia, “Le 
Alii e, ia e faailoa mai le Tama 
ia te i matou, ona gata ai lea o ma- 
tou manao.” 9 Ua fetalai atu Iesu 
ia te ia, “Filipo e, ua loa lava ona 
ou i ai ia te outou, a e te lei iloa 
ea a'u? O le ua vaai mai ia te au, 
ua vaai o ia i le Tama; pe se a foi 
e te fai mai ai, Faailoa mai le Tama 
ia te i matou? 10 E te le talitonu 
ea, o au o i totonu o le Tama, o 


le Tama foi o i totonu ia te au? O 
upu ou te tautala atu ai ia te ou- 
tou, ou te le tautala fua na o au; 
a o le Tama o loo nofo i totonu 
ia te au, o ia lava na te faia ana 
galuega. 11 Ia outou talitonu mai 
ia te au, o aʻu o i totonu o le Tama, 
ole Tama foi o i totonu ia te a‘u; ale 
o lea ia outou talitonu mai ia te au 
ona o ia galuega. 

12 ‘E moni, e moni, ou te fai 
atu ia te outou, o lé faatuatua mai 
ia te au, e faia lava e ia o galuega ou 
te fara; e fai foi e ia mea e sili i ia 
mea, aua ou te alu i loʻu Tama. 13 
O mea uma foi tou te ole atu ai i 
loʻu igoa, ou te faia lava; ina ia 
viia le Tama ona o le Atalii. 14 
Afai tou te ole atu i se mea i loʻu 
igoa, ou te faia lava. 

15 “Afai tou te alofa mai ia te 
au, ia outou tausi mai i aʻu polo- 
aiga. 16 Ou te fai atu foi i le Tama, 
ona foai mai ai lea e ia ia te outou 
le tasi Fesoasoani, ina ia tumau 
pea o ia ia te outou e faavavau; 17 
oia ole Agaga o le upu moni, e le 
mafai e le lalolagi ona talia o ia, 
aua, ua le vaaia o ia, ua Je iloa foi 
o ia; a o outou, ua outou iloa o ia, 
aua e tumau pea ia ia te outou, € i 
ai foi o ia i totonu ia te outou. 

18 “Ou te le tuua outou O 
mátuaoti, Ou te sau ia te outou. 


-19 E toe itiiti ona le vaai mai lea 


o le lalolagi ia te au, a e vaai mai 
pea outou ia te au; ou te ola aʻu, O 
le mea lea e ola ai foi outou. 20 
O lea aso e iloa ai e outou, ou te i 
totonu o lo Tama; o outou foi 
o i totonu ia te aʻu, o au foi o i 

totonu ia te outou. 21 O le ua ia 
te ia aʻu poloaiga ma tausi i ai, O 
ia lea e alofa mai ia te au; o lē alofa 
mai foi ia te au, e alofaina o ia e 
loʻu Tama; ou te ¿lofa foi ia te ia, 
ma ou faaali ia te ia.” 22 Ua fai 
mai ia te ia Iuta, (e le o le Sekara 
lea,) “Le Alii e, pe se a le mea o le 
a e faaali mai ai oe ia te i matou, a 
e le o le lalolagi?” 23 Ona tali atu 
lea o Iesu ia te ia, “Afai e alofa mai 
se tasi ia te au, e tausia e la laʻu 
upu; e alofa foi lo'u Tama ia te ia; 
e o mai foi i maua ia te ia, matou te 
nonofo ma ia. 24 O le lé alofa ia 
te au, e le tausia e ia au upu; o le 
upu foi tou te faalogologo i ai, e 
le sa'u lea, a o le upu a le Tama ua 
auina mai aʻu. 

25 “O mea ia ua ou fai atu ia 
te outou, manŭ o tatou nonofo ma 
outou. 26 A o le Fesoasoani, o le 
Agaga Paia lea, e auina mai e le 
Tamā i loʻu igoa, o ia lava na te 
aʻoaʻo ia te outou i mea uma lava; 
e faamanatu mai foi o ia ia te 
outou i mea uma ua ou fai atu ai 
ia te outou. 27 Ou te tuuina atu 
ia te outou le manuia; o loʻu manuia 
ou te avatu ai ia te outou; ou te 
le avatu ia te outou faapei ona avatu 
e le lalolagi. Aua le atuatuvale o 
outou loto, aua foi tou te matatau. 
28 Ua outou faalogo mai, ua ou 
fai atu ia te outou, Ou te alu, ma 
ou toe sau ia te o tou. Ana outou 
alolofa mai ia te au, po ua outou 
olioli aua ou te alu atu i le Tama; 
auā e sili loʻu Tama ia te au. 29 
Ua ou fai atu nei foi ia te outou a o 
lei taunuu; ina ia outou talitonu 


mai pe a taunuu. 30 Ou te le toe 
tautala atu ia te outou i ni upu e 
tele; auā o le a sau le alii o lenei 
lalolagi, a e le maua e ia se mea ia 
te au. ZI Peitai ina ia iloa e le lalo- 
lagi, ou te alofa i le Tamā faapei 
ona poloai mai foi o le Tamā ia te 
au, e faapea lava ona ou faia. Tutu 
ia i luga, ina tatou o ese ia.” 


O le vine moni ma ona la 

15 “O aʻu nei o le vine moni, 

a o lo'u Tamā o lē galue 
vine ia. 2 O la uma lava o ia te au 
e le fua, e aveeseina e ia; a o la 
uma e fua, e teuteu e ia, ina ia fua 
mai ai atili. 3 Ua uma ona faama- 
maina O outou i le upu na ou tau- 
tala atu ai ia te outou. 4 Ina tumau 
ia o outou ia te au, o aʻu foi ia te 
outou. Faapei o le la e le mafai ona 
fua pe a na o ia, pe afai e le mau i le 
vine; e faapea foi outou, pe afai 
tou te le tumau ia te au. § O aʻu 
nei o le vine, o la outou. O lë 
tumau ia te au, ma aʻu ia te ia, o 
ia lava e fua tele mai; auā e le 
mafaia e outou ona fai o se mea e 
tasi pe a aʻu le i ai. 6 Afai e le tu- 
mau se tasi ia te au, ona lafoaiina 
lea o ia i tua pei o le la laau, ma 
faapopoina, ona faapotopotoina ai 
lea e tagata, ma lafo i le afi, ua 
susunu ai. 7 Afai tou te tumau ia te 
au, a tumau foi aʻu upu ia te outou, 
o mea uma lava tou te mananao i 
ai, tou te ole atu ai, ona faia lea mo 
outou. 8 E viia loʻu Tamā i lenei 
mea, pe a outou fua tele mai; ona 
fai ai lea outou moʻu soo. 9 Faapei 

ona alofa mai o le Tamā ia te au, e 
faapea lava ona ou alofa atu ia te 
outou; la tumau pea outou i loʻu 
alofa. 10 Afai tou te tausia aʻu 
poloaiga, ona tumau lea o outou i 
loʻu alofa ; pei ona ou tausia poloaiga 
a loʻu Tamā, ma ou tumau i lona 
alofa. 11 Ua ou fai atu nei mea ia te 
outou, ina ia tumau ai loʻu olioli ia te 
outou, ia atoatoa foi lo outou olioli. 

12 “O laʻu poloaiga lenei, ia 
outou fealofani, pei ona ou alofa 
atu ia te outou. 13 E le sili lava le 
alofa o se tasi i lenei alofa, ia tuu- 
ina atu e se tasi lona ola mo ana 
uo. 14 O aʻu uo outou, pe afai 
tou te faia mea uma lava ou te fai 
atu ai ia te outou. 15 Ou te le toe 
taʻua outou o auauna, aua e le iloa 
e le auauna mea e faia e lona 
alii; a ua ou taʻua outou o uo, 
auā ua ou faailoa atu ia te outou 
mea uma na ou faalogo ai i loʻu 
Tamā. 16 Ua le filifilia aʻu e ou- 
tou, a ua filifilia outou e aʻu; ua 
ou tuuina atu foi outou, ia outou 
0, ma ia outou fua mai ni fua, ma 
ia tumau o outou fua; ina ia foaiina 
atu ia te outou e le Tamā mea 
uma lava tou te ole atu ai ia te ia i 
loʻu igoa. 17 O laʻu poloaiga lenei 
ia te outou, ia outou fealofani. 

18 “Afai e ʻinoʻino mai le lalo- 
lagi ia te outou, ua outou iloa ua 
muamua ona “ino'ino mai ia te au. 
19 Afai a ni tagata o le lalolagi 
outou, po ua alofa mai le lalolagi 
i ona tagata; a e lē ni o le lalolagi 
outou, a ua ou filifilia outou nai 
le lalolagi, o le mea lea e ʻinoʻino 
ai le lalolagi ia te outou. 20 la ou- 


tou manatua le upu na ou fai atu 
ai ia te outou, E le sili le auauna 
i lona alii. Afai ua latou faasaua 
mai ia te au, e faasaua foi ia te 
outou; afai ua latou tausia laʻu 
upu, latou te tausia foi la outou. 21 
A e faia e i latou ia mea uma ia te 
outou ona o loʻu igoa, auā e lei iloa 
e i latou o ia ua auina mai aʻu. 22 
Afai ana aʻu le sau ma tautala atu 
ia te i latou, po ua leai sa latou 
agasala; a o lenei, e leai se mea e 
ufiufi aʻi la latou agasala. 23 O lē 
ʻinoʻino mai ia te au, ua ʻinoʻino 
foi o ia i loʻu Tama. 24 Ana aʻu 
lei faia ia te i latou o galuega e lei 
faia lava e se tasi, po ua leai sa 
latou agasala; a o lenei, ua latou 
vaai mai, ma latou ʻinoʻino mai ia 
te au atoa ma loʻu Tama. 25 A e 
peitai, ia taunuu ai le upu ua tusia 
i la latou tulafono, Ua latou ‘ino- 
‘ino mai fua lava ia te au. 26 A maliu 
mai le Fesoasoani, o le ou te auina 
mai ia te outou mai le Tamā, o le 
Agaga lea e tupu mai ai le upu 
moni, o lē maliu mai mai le Tamā, 
o ia lava e molimau ia te au. 27 Tou 
te molimau foi, auā ua outou faa- 
tasi ma aʻu talu le amataga.” 


O le mavaega a Iesu 


1 6 “Ua ou fai atu nei mea ia te 

outou, ina nei tausuai ou- 
tou. 2 E tulia outou i sunako e i 
latou; a e oo lava i le aso e manatu 
ai se na te fasioti ia te outou, ua na 
faia le taulaga i le Atua. 3 E faia foi 
e i latou ia mea ia te outou, auā 
latou te lei iloa le Tamāatoa ma aʻu. 

4 A ua ou fai atu ia te outou nei 
mea, ina ia outou manatua pe a 00 
i le aso, na aʻu fai atu ai ia te outou. 

“Ou te lei fai atu nei mea ia te 
outou i le amataga, aua na ou i ai 
ia te outou. 5 A ou te alu atu nei ia 
te ia na auina mai a°u; e lei fesili 
mai foi se tasi o outou, Po o fea e 
te alu i ai? 6 A ua tutumu o outou 
loto i le faanoanoa, ina ua ou fai atu 
nei mea ia te outou. 7 A e peitai 
a‘u, o le upu moni lava ou te fai 
atu ai ia te outou, e aoga ia te outou, 
pe a aʻu alu ese; aua afai ou te le 
alu ese, e le maliu mai le Fesoasoani 
ia te outou; a e afai ou te alu, ou te 
auina mai o ia ia te outou. 8 A 
maliu mai foi o iz, na te faailoa atu 
i le lalolagi le agesala, ma le amio- 
tonu, ma le faarnasinoga. 9 O le 
agasala, aua ua `e faatuatua ia te 
au; I0 0 le amiotonu, aua ou te alu 
atu i loʻu Tama, tou te le toe vaai 
mai foi ia te au; 11olefaamasinoga, 
aua ua faamasiroina le alii o le 
lalolagi nei. 

12 “Ua totoe ia te au mea e tele 
e fai atu ai ia te cutou, a e tou te le 
mafaia ona talia i nei ona po. 13 
A e a maliu mai o ia, o le Agaga lea 
e tupu mai ai le upu moni, e 
taʻitaʻi e ia ia te outou i upu moni 
uma; auā e le tar tala fua ia na o ia, 
a 0 mea uma € faalogo i ai o ia, e 
tautala afi lava, ma faailoa mai ia 
te outou mea e 09 mai. 14 O ia lava 
e vivii mai ia te au, aua e maua e 
ia mai ia te au, rna faailoa atu ai ia 
te outou. 15 O niea uma lava o i le 
Tama, o ia te ai foi ia; o le mea 
lea na ou fai atu ai, e maua e ia 


mai ia te au, ma faailoa atu ai ia 
te outou. 

16 “E toe itiiti ona outou le vaai 
mai ai lea ia te au; e toe itiiti foi 
ona outou toe vaai mai ai lea ia te 
au.” 17 Ona fetautaiatala‘i lea o 
isi ona soo, “Pe se a lenei mea ua ia 
fetalai mai ai ia te 1 tatou, E toe 
itiiti ona outou le vaai mai ai lea 
ia te au; e toe itiiti foi ona outou 
toe vaai mai ai lea ia te au, aua ou 
te alu atu i le Tama?” 18 Ona latou 
faapea ane lea, “Pe se a lenei mea 
ua ia fetalai mai ai, E toe itiiti? 
Tatou te lei iloa le mea ua ia feta- 
lai mai ai.” 19 Ua silafia e Iesu lo 
latou fia fesili mai ia te ia; ona faapea 
atu lea ia te i latou, “Pe tou te 
felafolafoai ea i le mea na ou fai 
atu na, E toe itiiti ona outou le 
vaai mai ai lea ia te au; e toe itiiti 
foi ona outou toe vaai mai ai lea ia 
te au? 20 E moni, e moni, ou te 
fai atu ia te outou, e tagi outou ma 
taufaitagiaue, a e olioli le lalolagi; 
e faanoanoa outou, a e liua lo 
outou faanoanoa maolioli. 21 A fa- 
nau se fafineuatigaaioia,auá uaooi 
lona aso; a uma ona fanau mai 0 
lana tama, ua le toe manatua e ia 
lona tiga, ona o le olioli, ina ua 
fanau mai le tagata i le lalolagi. 22 
O lenei foi, ua maua nei outou e le 
faanoanoa; a e tatou te toe feiloai 
ma aʻu, ona olioli aj lea o outou 
loto, e le aveeseina foi e se tasi lo 
outou olioli. 23 O lea aso tou te 
le toe fesili mai ai ia te au i se mea 
e tasi. E moni, e moni, ou te fai 
atu ia te outou, O mez uma tou te 
ole atu ai i le Tama i lo‘u igoa, e 

foai mai e ia ia te outou. 24 Ua oo 
mai nei lava tou te lei ole atu i se 
mea i loʻu igoa; ina ole atu ia, 
ona outou maua ai lea, ina ia 
atoatoa ai lo outou olioli. 

25 “Ua ou tautala atu ia te 
outou i nei mea i upu faatusa; a e 
00 atu i ona aso ou te le toe tautala 
ai ia te outou i upu faatusa; a ou te 
ta‘utino atu ia te outou e uiga i 
le Tama. 26 O lea aso e ole atu ai 
outou i lo‘u igoa; ou te le fai atu 
foi ia te outou ou te faatoga i le 
Tama mo outou; 27 aua e alofa 
mai lava le Tama ia te outou, ina 
ua outou alofa mai ia te au, ma ua 
outou talitonu o aʻu nei ua ou sau 
mai le Atua. 28 Ua ou sau mai le 
Tama, ma ou sau i le lalolagi; o 
le a aʻu toe tuua le lalolagi, ma alu 
atu i le Tama.” 

29 Ona fai mai lea o ona soo ia 
te ia, “O lenei, ua e ta‘utino mai 
lava, ua e le fetalai mai i le upu 
faatusa. 30 Ua matou iloa nei ua e 
silafia mea uma lava, e le aoga foi 
ia te oe ina fesili atu se tasi ia te oe; 
o le mea lea ua matou talitonu ai, 
na e maliu mai mai le Atua.” 31 
Ua tali atu Iesu ia te i latou, “Ua 
outou talitonu mai nei ea? 32 
Faauta, e 00 i le aso, ua oo nei foi i 
ai, e taapeape ai outou, e taitasi 
ma alu i lona aiga, a e tuua aʻu e 
toatasi; a ou te le toatasi lava, aua 
ua ia te au le Tama. 33 Ua ou fai 
atu nei mea ia te outou, ina ia 
outou maua le manuia ia te au. 
E maua outou e le puapuaga i le 
lalolagi, a ia outou loto tetele, ua 
ou manumalo i le lalolagi.” 


O le tatalo a Iesu i lona Tama 

1 Ua fetalai atu ia mea e Iesv, 

ona tepa ae lea o ona fofo- 
ga i le lagi, ua faapea atu, “Lo'u 
Tama e, ua 00 mai le aso. Tuu mai 
ia le mamalu i lou Atalii, ina ia tuu 
atu foi e lou Atalii le mamalu ia te 
oe. 2 Aua ua e foai mai ia te ia le 
pule i tagata uma lava, ina ia 
avatu e ia le ola faavavau ia te i 
latou uma lava na e foaiina mai ia 
te ia. 3 O le ola faavavau foi lenei, 
ia latou iloa oe le Atua moni e toa- 
tasi, atoa ma le ua e auina mai, o 
Iesu Keriso lea. 4 Ua ou tuu atu le 
mamalu ia te oe i le lalolagi; ua ou 
faaumaina le galuega na e tuuina 
mai ia te au, ou te faia. 5 O lenei 
foi, loʻu Tama e, ia e tuu mai ia te 
au le mamalu faatasi ma oe, o le 
mamalu lava sa ia te i taua ma oe, a 
o lei faia le lalolagi. 

6 “Ua ou faaali atu lou suafa i 
tagata na e foai mai ia te au ai le 
lalolagi; sa fai i latou mou, ua e 
foaiina mai foi i latou ia te au, ua 
latou tausia foi lau afioga. 7 O 
lenei, ua latou iloa o mea uma na 
e foaiina mai ia te au, mai ia te ce 
lava ia; 8 o upu foi na e tuu mai ia 
te au, ua ou tuuina atu ia te i 
latou; ua latou talia foi, ma ua 
latouiloa, e moni ua ou sau mai ia te 
oe; ua talitonu foi i latou ua e auina 
mai aʻu. 9 Ou te tatalo mo i latou; 
ou te le tatalo mo le lalolagi, a o i 
latou na e foaiina mai ia te au, aua 
o ou tagata lava i latou. 10 O aʻu 
mea uma, O au lava ia; o au mea, 0 
aʻu lava ia; ua viia foi aʻu ia te i 

latou. 11 Ou te le i ai pea i le 
lalolagi, a o i latou, e i le lalolagi 
lava i latou; ou te alu atu foi ia te 
oe. Le Tama paia e, ia e tausi ia i 
latou i lou suafa o e na e foai mai 
ia te au, ina ia tasi o i latou, faapei 
o i taua. 12 Ua ou tausia i latou i 
lou suafa, ina ua ou ia te i latou i le 
lalolagi; ua ou leoleo i € na e foai 
mai ia te au, e leai foi so latou ua 
fano, na o le tagata o le malaia, 
ina ia taunuu ai le Tusi. 13 O 
lenei, ou te alu atu ia te oe, ou te 
fai atu foi nei mea a o i ai aʻu i le 
lalolagi, ina ia maua e i latou lo‘u 
olioli ia atoatoa ai i totonu ia te i 
latou. 14 Ua ou tuu atu lau afioga 
ia te i latou; ua ‘ino‘ino foi le 
lalolagi ia te i latou, aua e le ni o le 
lalolagi i latou, faapei o a‘u, ou te 
le so le lalolagi a‘. 15 Ou te le ole 
atu ina ia e ave ese ia te i latou i le 
lalolagi, a ia e tausi ia te i latou mai 
lé o loo leaga. 16 E le ni o le lalolagi 
i latou, faapei o a'u foi, ou te le so 
le lalolagi aʻu. 17 la e faapaiaina i 
latou i le upu moni; o lau afioga o le 
upu moni lea. 18 Faapei ona e 
auina mai aʻu i le lalolagi, ua faapea 
foi aʻu ona auina atu o i latou i le 
lalolagi. 19 Ou te “aapaia foi atu mo 
1 latou, ina ia faspaiaina o 1 latou 
1 le upu moni. 

20 “E le faapito la‘u tatalo mo i 
latou nei, a o i latou foi e faatuatua 
ia te au ona o la latou upu; 21 ina 
ia tasi i latou uma, faapei o oe le 
Tama o i totonu ia te au, o au 
foi o i totonu ia te oe, ia tasi i latou 
i totonu ia te i taua; ina ia talitonu 
le lalolagi ua e auina mai au. 22 O 


le mamalu foi ua e foai mai ia te 
au, ua ou foai atu ia te i latou, ina 
ia tasi o i latou, faapei o i taua ua 
tasi; 23 o au o i totonu ia te i latou, 
o oe foi o i totonu ia te au, ina ia 
faaatoatoaina i latou ia tasi; ina ia 
iloa ai foi e le lalolagi, na e auina 
mai aʻu, ma e alofa mai ia te i 
latou, faapei ona e alofa mai ia te 
au. 24 Lo'u Tamā e, o loʻu loto 
lenei ia te i latou ua e foaiina mai 
ia te au, ina ia latou faatasi ma aʻu 
i le mea ou te i ai, ina ia latou 
vaaia loʻu mamalu na e foaiina mai 
ia te au; aua ua e alofa mai ia te au 
a o lei faavaeina le lalolagi. 25 Le 
Tamā amiotonu e, e lei iloa oe e le 
lalolagi, a o aʻu, ua ouiloa oe; ua iloa 
foi e i latou nei ua e auina mai aʻu. 
26 Ua ou faailoa atu foi lou suafa 
ia te i latou, o le a ou faailoa atu ai 
foi; ina ia i totonu ia te i latou le 
alofa ua e alofa mai ai ia te au, o 
aʻu foi i totonu ia te i latou.” 


O le faamasinoina o lesu 


1 Ua fetalai atu ia upu, ona 

maliu atu ai lea O Iesu ma 
ona soo i le tasi itu o le alia o 
Ketarono, ua i ai le fanua, ua latou 
0 i al ma ona soo. 2 Ua iloa foi lea 
mea e Iuta le na faalataina o ia; 
aua na maliu atu soo i ai Iesu 
faatasi ma ona soo. 3 Ua maua foi 
e Iuta le ‘au tagata tau ma auauna 
mai le au ositaulaga sili ma faresaio, 
ona alu atu lea o ia i lea mea ma 
sulu, ma moli, ma auupega. 4 Ua 
silafia foi e Iesu mea uma o le a oo 
ia te ia, ua maliu atu, ma faapea atu 

ia te i latou, “O ai ea tou te saili 
na?” $ Ua latou tali mai ia te 
ia, “O Iesu le Nasareta.” Ona feta- 
lai atu lea o Iesu ia te i latou, “O 
a‘u lenei.” Ua tutu faatasi foi ma i 
latou o Iuta le na faalataina ia. 6 
Ua faapea atu Iesu ia te i latou, “O 
aʻu lenei,” ona tuumuli ai lea o i 
latou, ua pauu foi i le eleele. 7 
Ona toe fesili atu lea o Iesu ia te i 
latou, “O ai ea tou te saili na?” 
Ua fai mai i latou, “O Iesu le 
Nasareta.” 8 Ona tali atu lea o 
Iesu, “Ua uma ona ou fai atu ia te 
outou, o a‘u lenei; o lenei, afai tou 
te saili mai ia te au, tuu pea ia i 
latou nei, ia latou 6;” 9 ina ia 
taunuu ai le upu na ia faapea atu 
ai, “O i latou na e foai mai ia te 
au, e lei fano so latou e toatasi.” 
10 O Simona Peteru foi, ua i ai le 
pelu, ua seʻi e ia, ma taia a'i le 
auauna a le ositaulaga sili, ua 
tipiesea lona taliga taumatau; o 
Maliko le igoa o le auauna. 11 Ona 
fetalai atu lea o lesu ia Peteru, 
“Ina sulu ia lau pelu i lona faa- 
moega; ou te le inu ea i le ipu ua 
au maz ia te au e loʻu Tama?” 

12 Ona pue atu lea e le ‘au, ma 
lo latou ta‘ita‘i, ma auauna a Iutaia 
ia Iesu, ma noanoa ia te ia. 13 
Ona latou uluai ta‘ita‘iina lea o ia 
ia Ana, auā o le tama ia o le ava a 
Kaiafa, o le ositaulaga sili ia i lea 
tausaga. 14 O Kaiafa foi lea na fai 
atu ia Iutaia, ua aogá pe a fano se 
tagata toatasi mo le nuu. 

15 Ua mulimuli atu ia Iesu 
Simona Peteru ma le tasi soo; ua 
iloa foi lea soo e le ositaulaga sili, 





ua ulufale o ia faatasi ma Iesu i le 
maota o le ositaulaga sili; 16 a o 
Peteru, ua tu o ia i fafo i le faitotoa. 
Ona alu ane lea i fafo o le isi soo 
na iloa e le ositaulaga sili, ua tau- 
tala ane i le leoleo faitotoa, ma au 
mai ia Peteru i le fale. 17 Ona faa- 
pea mai lea o le auauna teine na 
leoleo i le faitotoa ia Peteru, “E le o 
oe ea le tasi soo o lena tagata?” 
Ua fai atu o ia, “E le o au.” 18 
Ua tutù mai tautua ma auauna, 
ua latou tafu le afi malala, aua ua 
maalili, ua latou mumulu ai; ua tu 
foi Peteru faatasi ma i latou, ua 
mumulu ai. 

19 Ona fesili mai lea o le osi- 
taulaga sili ia Iesu i ona soo ma 
lana a‘oa‘oga. 20 Ua tali atu Iesu 
ia te ia, “Ua ou tautala faaali i 
tagata uma; ua ou aʻoaʻo soo i 
sunako ma le malumalu, e faa- 
potopoto soo ai Iutaia; ou te lei 
tautala faalilolilo i se mea e tasi. 
21 Pe se a le mea e te fesili mai ai 
ia te au? la e fesili i e na faalogo ai, 
se mea na ou tautala atu ai ia te i 
latou; ua latou iloa mea na ou fai 
atu ai.” 22 Ua ia fetalai atu ia 
mea, ona po mai lea ia Iesu o le 
tasi auauna sa tu ai, ua faapea mai, 
“E te tali atu ea faapea i le ositau- 
laga sili?” 23 Ona tali atu lea o 
Iesu ia te ia, “Afai ua leaga la‘u 
upu, ia molimau i lona leaga; a e 
afai ua lelei, se a le mea ua e po mai 
ai ia te au?” 24 Ua auina o ia e 
Ana ia Kaiafa le ositaulaga sili, o 
noanoatia. 

25 Sa tu ai Simona Peteru, ua 
mumulu; ona latou fai mai lea ia 

te ia, “E le o oe ea le tasi o ona 
soo?” Ua faafiti atu ia, ua fai atu, 
“E le o au.” 26 Ua fai mai ia te ia 
le tasi auauna a le ositaulaga sili, 0 
le aiga o le na tipiesea lona taliga e 
Peteru, “Ou te lei vaai atu ea ia te 
oe faatasi ma ia i le fanua?” 27 Ona 
toe faafiti atu lea o Peteru, ona 
vivini loa lea o moa. 

28 Ona latou ta‘ita‘iina lea o lesu 
nai ia Kaiafa i .e maota o le 
kovana. Ua ao foi. E lei ulufale i 
latou i le maota o le alii, ne‘i leaga 
i latou, ona le mafai lea ona aai i le 
paseka. 29 Ona alu ai lea i fafo o 
Pilato ia te i latou, ua fai atu, “Se a 
se mea ua outou momoli ai i lena 
tagata?” 30 Ua latou tali mai ia te 
ia, “Afai ana le pagota o ia, po ua 
matou le tuuina atu o ia ia te oe.” 
31 Ona fai atu lea o Pilato ia te i 
latou, “Ina ave ia e outou ia te ia, 
ina faamasino ia te ia i la outou 
tulafono.” Ona fai mai lea o lutaia 
la te ia, “E sa ona matou fasioti o 
se tasi.” 32 Ua taunuu ai le feta- 
laiga a lesu, na fetalai atu ai o ia, 
ina ua taʻu atu le uiga o lona maliu 
o le a maliu ai o ia. 

33 Ona toe ulufale lea o Pilato 
i le maota o le alii, ua valaau ia 
Tesu, ua fai mai ia te ia, “O oe ea 
le tupu o tagata Iutaia?” 34 Ua 
tali atu Iesu ia te ia, “Pe se upu 
mai ia te oe lea upu, pe na taʻua 
aʻu e nisi ia te oe?” 35 Ua tali mai 
Pilato, “Ou te se Iutaia ea? Ua 
tuuina mai oe ia te au e lou nuu ma 
le au ositaulaga si.i; pe se a le mea 
ua e faia?” 36 Ua tali atu Iesu, “E 
le mai le lalolag. nei loʻu malo; 





afai ana mai le lalolagi nei loʻu 
malo, po ua tau aʻu auauna, ina 
neʻi tuuina atu aʻu ia Iutaia; a o 
lenei, e le mai iinei loʻu malo.” 
37 Ona fai mai lea o Pilato ia te ia, 
“O lena foi, e te se tupu ea ce?” 
Ua tali atu Iesu, ‘O lea lava, o atu 
o le Tupu. O le mea lenei na 
fanau mai ai afu, o le mea foi 
lenei na ou sau ai i le lalolagi, ina 
ia ou molimau i le upu moni. 
Q i latou uma lava o i le upu moni, 
e faalogo mai i latou i lo‘u leo.” 38 
Ua fai mai Pilato ia te ia, “Po o 
le a le upu moni?” 

Ua fai mai lea upu, ona toe alu 
lea o ia i fafo ia Iutaia, ua fai atu 
foi ia te i latou, “Ou te le iloa se 
mea e sala ai o ia. 39 A o la outou 
tu lea, ia ou tatalaina atu ia te outou 
se tasi tagata i le paseka; o lenei, 
pe tou te mananao ea ina ia ou 
tatalaina atu ia te outou le tupu o 
tagata lutaia?” 40 Ona toe alalaga 
lea o i latou uma lava, ua faapea 
atu, “Aua lava lena, a o Parapa.” 
O Parapa o le fao mea. 


O le faasatauroina o Iesu 


1 Ona ave lea e Pilato o Iesu, 

ua sasa foi ia te ia. 2 Ua 
taataai foi e le ‘au tagata tau o laau 
tuitui, ua fai a'i le pale, ua faaee i 
lona ao, ua faaofu foi ia te ia i le 
ofu pāuli. 3 Ona latou fai atu lea, 
“Talofa! le Tupu o tagata lutaia.” 
Ua latou po atu foi ia te ia. 4 Ona 
toe alu lea o Pilato i fafo, ma fai 
atu ia te i latou, “Faauta, ou te 
ta‘ita‘iina atu o ia i fafo ia te outou, 

ina ia outou iloa ou te le maua se 
mea e sala ai o ia.” 5 Ona maliu atu 
lea o Iesu i fafo, ua pale i le pale 
tuitui, ma ofu i le ofu páuli. Ua fai 
atu foi Pilato ia te i latou, “Faauta i 
le tagata!” 6 Ua vaai atu ia te ia le 
au ositaulaga sili ma auauna, ona 
alalaga lea o i latou, ua faapea, 
“Ina faasatauro ia, faasatauro ia.” 
Ua fai atu Pilato ia te i latou, “Ina 
ave ia e outou ia te ia, ma ia outou 
faasatauroina; aua ou te le iloa se 
mea e sala ai o ia.” 7 Ua tali mai 
Iutaia ia te ia, “O ia te i matou le 
tulafono, e tusa foi i la matou 
tulafono ona ia oti o ia, aua ua fai 
o ia e ia ma Alo o le Atua.” 8 Ua 
faalogo atu Pilato i lea upu, ua 
atili ai lona mataʻu; 9 ona toe ulu 
atu lea o ia i le maota o le kovana, 
ua fai mai ia Iesu, “Se fea ea oe?” 
A o Iesu, e lei tali atu lava ia te ia. 
10 Ona faapea mai lea o Pilato ia 
te ia, “E te le gagana mai ea ia te 
au? Po ua e le iloa, o ia te au le 
pule e faasatauro ia te oe, o ia te au 
foi le pule e tatala ia te oe?” 11 Ua 
tali atu Iesu, “E leai sau pule ia te 
au, ana le tuuina mai ia te oe mai 
luga; o le mea lea e tele ai le leaga 
o lē na tuuina mai aʻu ia te oe.” 
12 Talu ai, ona saili ai lea e 
Pilato e tatala ia te ia; a ua alalaga 
Iutaia, ua faapea atu, “Afai e te 
tatalaina lena tamaloa, e te le alofa 
ia Kaisara; o sé fia fai ma tupu, e 
fou o ia ia Kaisara.” 13 Ua faalogo 
atu Pilato i lea upu, ona ta'ita'i 
lea e ia ia Iesu i fafo; ua nofo foi o 
ia i le nofoa faamasino i le mea e 
ta'ua, o le Páepae, a o le upu 


Eperu, o Kapata. 14 O le aso o le 
sauniuniga o le paseka lea aso, 
po ua oo foi i le tutonu o le la; 
ua fai mai o ia ia Iutaia, “Faauta 
i lo outou Tupu.” 15 A ua alalaga 
i latou, “Ave ese ia, ave ese ia; 
ina faasatauro ia te ia.” Ua faapea 
mai Pilato ia te i latou, “Ou 
te faasatauro ea i lo outou Tupu?” 
Ua tali atu le au ositaulaga ia 
te ia, “E leai so matou tupu. na 
o Kaisara.” 16 Ona ia tuuina atu 
lea o ia ia te 1 latou, ina ia 
faasatauroina. 

17 Ona ave lea o Iesu e i latou, 
ua ave e ia lona satauro, ua maliu 
atu foi i le mea e taʻua, O le mea o 
i ai le ulupoo, ua igoa i le upu 
Eperu, o Kolokota. 18 Ua latou 
faasatauro ia te ia i lea mea, atoa 
ma isi tagata e toalua faatasi ma ia, 
o le tasi i le tasi itu, ma le isi i le 
isi itu, a 0 i totonu lesu. 19 Ua 
tusia foi e Pilato o le faaaliga, ma 
tuu i luga i le satauro; o le upu 
lenei ua tusia, O IESU LE NA- 
SARETA, O LE TUPU O TA- 
GATA IUTAIA. 20 Ona fai- 
taulia lea o lea faaaliga e Iutaia e 
toatele, aua o le mea na faa- 
satauroina ai Iesu, e lata ane 
lea i le aai; ua tusia foi i le gagana 
Eperu, ma le gagana Roma, ma le 
gagana Eleni. 21 Ona faapea atu 
lea o le au ositaulaga o Iutaia ia 
Pilato, “Aua e te tusi, O le Tupu 
o tagata Iutaia; a ia faapea, Ua 
fai mai o ia, O aʻu o le Tupu o 
tagata lutaia.” 22 Ua tali atu 
Pilato, “O le mea ua ou tusia, ua ou 
tusia lava.” 

23 Ua faasatauroina lesu e 
tagata tau, ona latou ave ai lea o 
ona ofu, ua vaefáina, taitasi le 
tagata tau ma lana mea; i le ma le 
ofu tino. A e leai se su‘iga i le ofu 
tino, ua lalaga atoatoa, e afua mai 
i le pito i luga. 24. Ona fetautala- 
tala‘i lea o i latou, “Aua tatou te 
saeia, a seʻi tatou fai ai le vili, po o 
ai le fai mona;” ina ia taunuu ai le 
Tusi, Va latou tufatufaina oʻu ofu 
ia te i latou, ua latou faia foi le vili 
i lo'u ofu tino. 

O mea lava ia na faia e tagata tau. 
25 Sa tutū latalata ane i le satauro 
o Iesu o lona tina, ma le uso o lona 
tina, o Maria le avá a Kalopa, ma 
Maria le Makatala. 26 Ua silasila 
atu Iesu i lona tina, ma le soo ua 
alofaina e ia, ua tutu mai, ona 
fetalai atu lea o ia i lona tina, 
“Sena e, faauta, o lau tama!” 
27 Ua faapea atu foi i lea soo, 
“Faauta, o lou tina!” Talu foi lea 
itu aso ua ave o ia e lea soo i lona 
aiga. 

28 Mulimuli an: ua silafia e Iesu 
ua uma ona taunuu O mea uma, ua 
ia fetalai ane (ina ia taunuu ai le 
Tusi), “Ou te fia inu.” 29 Sa i ai 
foi le fagu ua tumu i le vineka; ua 
latou fufui le omomi i le vineka, ua 
tuu i luga i le isopo, ma tuu atu ai 
i lona fofoga. 30 Ua talia le vineka 
e Iesu, ona fetalai ane lea o ia, “Ua 
taunuu;” ua faazaugau lona ao, 
ona tuuina atu lea o lona agaga. 

31 Ona faatoga atu lea o Iutaia 
ia Pilato ia gauia o latou vae, ia 
aveeseina foi i latou, ina ia le 
tumau pea o tino i luga o satauro 


i le sapati, aua o le aso o le sauniu- 
niga lea, (o le aso sili foi lea sapati.) 
32 Ona o ane lea o tagata tau, ua 
gaui i vae o le tasi ma le tasi o e 
na faasatauroina faatasi ma ia. 33 
A ua oo i latou ia lesu, ua latou 
iloa ua maliu lava ia, ona le gauia 
ai lea o ona vae. 34 A o le tasi 
tagata tau ua tutuʻi lona itu i le 
tao; ona sisina loa mai lea o le toto 
ma le vai. 35 O ia na matamata i 
ai, ua molimau ai—e moni foi 
lana mau; ua iloa lava e ia e moni 
lava lana upu—ina ia outou 
talitonu foi. 36 Aua ua faia ia mea 
ia taunuu ai le Tusi, E le gauia 
sona ivi. 37 Ua toe faapea foi 
le tasi Tusi, E vaai atu i latou ia te 
ia na latou tua. 

38 Ua mavae ia mea, ona faa- 
noi atu lea o Iosefa le Arimataia ia 
Pilato, ina ia ave ese e ia le tino o 
lesu; (o ia o le soo o lesu, a e 
faalilolilo ona o le fefe ia Iutaia;) 
ua tuuina mai foi e Pilato. Ona alu 
ane lea o ia, ua ave le tino o Iesu. 
39 Ua alu ane foi Nikotemo, o le na 
muai alu ia Iesu i le pō, ua na ave 
foi le muro fefiloi ma le aloe, po ua 
selau pauna. 40 Ona la ave lea o le 
tino o Iesu, ua teuteu i le ie e 
tanuma‘i atoa ma mea manogi, 
faapei o le tu'a Iutaia i le faa- 
taimuaga o le tanuga. 41 Sa iaiile 
mea na faasatauroina ai o ia o le 
fanua; ua i lea fanua foi le tuu- 
gamau fou, e lei tuuina ai lava se 
tasi. 42 Ona la tuuina ai lea o Iesu 
i lea mea, ona o le aso o le sauniu- 
niga a tagata lutaia; aua ua latalata 
mai le tuugamau. 

O le toe soifua mai o Iesu 


) O le uluai aso o le vaisapati, 
i le taeao, a o pouliuli lava, 
ua alu ane ai Maria le Makatala 
i le tuugamau; ua vaai atu i le maa 
ua aveeseina i le tuugamau. 2 Ona 
momo'e lea o ia, ua alu ia Simona 
Peteru ma le tasi soo sa alofaina e 
Iesu, ua fai atu ia te i laua, “Ua 
latou aveeseina le Alii i le tuu- 
gamau; matou te le iloa foi le mea 
ua latou tuuina ai o la.” 3 Ona o 
atu lea o Peteru ma le tasi soo, ua 
la o atu i le tuugamau. 4 Ua tau- 
fetuli i laua uma; a o le tasi soo, 
ua momo'e atu ua muamua ia 
Peteru, ua muai oo i le tuugamau. 
5 Ua punou o ia, ona iloa ai lea o 
ie na tanuma‘i ua tuu; a e lei ulu 
atu ai o ia. 6 Ona oo atu lea o 
Simona Peteru, sa mulimuli atu 
ia te ia, ua ulu atu ia i totonu i le 
tuugamau, ua vaai atu i ie na 
tanuma‘i ua tuu, 7 ma le solosolo 
sa i lona ao, e lei tuu faatasi ma ie 
na tanuma'i, a ua tuu ese, ma taa- 
taai i le tasi mea. 8 Ona ulu atu lea 
o le tasi soo na muai 00 i le tuu- 
gamau, ua vaai atu, ona talitonu 
lea o ia. 9 Aua o ona po ia e lei 
iloa ai e i latou le Tusi, e ao ina 
toe tu o ia nai e ua oti. 10 Ona toe 
6 lea o ia soo i o laua aiga, 
11 A o Maria, ua tu 0 ia i fafo 
e lata ane i le tuugamau, ua tagi 
ai. Ua tagi o ia ma punou i le tuu- 
gamau, 12 ona iloa atu lea e ia 0 
agelu e toalua ua oofu i ofu sisina, 
ua nonofo i le mea na tuu ai le tino 
o Iesu; o le tasi e i ulu, o le tasi e 


i vae. 13 Ua la fai mai ia te ia, 
“Funa e, sa a le mea e te tagi ai?” 
Ua faapea atu ia ia te i laua, 
“Aua ua latou ave ese lo'u Alii, 
ou te lei iloa foi le mea ua latou 
tuuina ai o ia.” 14 Ua ia fai atu na 
upu, ona faliu lea i tua; ona iloa 
atu lea e ia o Iesu ua tu mai; a e 
lei iloa e ia o Jesu lava lea. 15 Ua 
fetalai atu Iesu ia te ia, “Funa e, 
se a le mea e te tagi ai? O ai ea e te 
sailia?” A o le fafine, fa te ia o le 
leoleo ia o le fanua, ua fai mai ia 
te ia, “Le alii e, afai ua e ave ese 
ia te ia, taʻu mai ia ia te au po o 
fea le mea ua e tuuina ai o ia; ona 
ou aveeseina lea o ia.” 16 Ua 
fetalai atu Iesu ia te ia, ‘Maria e.” 
Ona faliu lea o ia, ua fai mai ia te 
ia, “Raponi e!” (o lona uiga, Le 
a'oa'o e). 17 Ua fetalai atu Iesu 
ia te ia, “Aua e te tago mai ia te 
au, auá ou te lei alu ae lava 1 lo'u 
Tama; a ia e alu i oʻu uso, ma fai 
atu ia i latou, Ou te alu ae i lo‘u 
Tama ma lo outou Tama, o loʻu 
Atua ma lo outou Atua.” 18 Ua alu 
atu Maria le Makatala, ua faapea 
atu i le au soo, “Ua ou iloa atu 
le Alii”; ua ia faailoa atu foi ia te i 
latou ua fetalai mai e ia o ia mea ia 
te ia. 

19 Ua oo i le afiafi o lena aso, o 
le uluai aso lea o le vaisapati, ua 
punitia faitotoa o le mea na poto- 
poto ai le au soo, ona o le fefe ia 
Iutaia; ua maliu atu Iesu, ua tu i 
totonu; ona fetalai atu lea o ia 
ia te i latou, “Ia outou manuia.” 
20 Ua ia fetalai atu lea mea, ona 
faaali atu lea ia te i latou o ona lima 

ma lona itu. Ona olioli ai lea o le 
au soo ina ua latou vaai atu 1 le 
Alii. 21 Ona toe fetalai atu lea o 
Iesu ia te i latou, ‘Ia outou 
manuia. Faapei ona auina mai o 
aʻu e le Tama, e faapea foi ona ou 
aauina atu outou.” 22 Ua ia fetalai 
atu lea mea, ona manava atu lea o 
ia ia te i latou ma faapea atu, 
“Ia outou talia le Agaga Paia. 23 
O i latou uma lava tou te faa- 
magaloina ai a latou agasala, e faa- 
magaloina ia ia i latou; o i latou 
uma lava tou te tuu pea i ai a latou 
agasala, e tuu pea lava ia.” 

24 A 0 Toma, o le tasi o le toa- 
sefulu ma le toalua, ua igoa ia 
Titumo, e lei i ai o ia ma i latou 
ina ua maliu atu lesu. 25 Ona fai 
atu lea o le au soo ia te ia, “Ua 
matou iloa atu le Alii.” A ua fai 
mai o ia ia te i latou, “Afai ou te le 
vaai atu i ona lima, i mea na 
tutu'i ai fao, ma tuu loʻu tamatamai 
lima i mea na tutu" ai fao, ma tuu 
lo'u lima i lona itu, ou te le tali- 
tonu lava.” 

26 Ua mavae aso e valu, ua toe 
faatasi ona soo i le fale, ua faatasi 
ai foi i latou ma Toma; ua maliu 
atu lesu, a o pupuni faitotoa, ua 
tu foi o ia i totonu, ma fetalai 
atu, “la outou manuia.” 27 Ona 
fetalai atu lea o ia ia Toma, “Au 
mai ia lou tamatamai lima iinei, 
vaai mai foi i oʻu lima; au mai ia foi 
lou lima, ma tuu mai i lo'u itu; 
“aua foi e te masalo vale, a ia e faa- 
tuatua.” 28 Ona tali mai lea o 
Toma ia te ia, “Lo'u Alii e, ma loʻu 
Atua e!” 29 Ua fetalai atu Iesu ia 


te ia, “Toma e, ua e faatuatua, aua 
ua e vaai mai ia te au. Amuia o e 
lè vaai mai, a e faatuatua mai pea.” 
30 O isi foi faailoga e tele na 
faia e Iesu i luma o ona soo, e lei 
tusia i lenei tusi. ZI A ua tusia ia 
mea, ina ia talitonu ai outou, 0 
Iesu o le Keriso lava ia, o le Alo o 
le Atua; ina ia maua ai foi le ola i 
lona suafa e outou o e talitonu. 


O fetalaiga a Iesu i ona soo 


21 Ua mavae ia mea, ona toe 


faaali lea o Iesu i le au soo i 
le vai o Tiperia; ua faapea ona 
faaali o ia. 2 Sa faatasi Simona 
Peteru, ma Toma ua igoa ia Ti- 
tumo, ma Natanielu o le Kana i 
Kalilaia, ma atalii o Sepetaio, ma 
nisi O ona soo e toalua. 3 Ua fai 
atu Simona Peteru ia te i latou, “Ou 
te alu, ou te fagota.” Ua fai mai 
i latou ia te ia, “Tatou te 6 foi 
ma oe.” Ua latou o atu, ona latou 
o ae loa lea ile vaa; a e lei maua se 
iʻa e tasi i lea po. 

4 Ua oo ile taeao, ua tu Iesu ile 
auvai, a e lei iloa e le au soo o 
Iesu lea. 5 Ona fetalai atu lea o 
Iesu ia te i latou, “Le fanau e, pe i 
ai ea ni a outou mea e “ai?” Ua 
latou tali mai ia te ia, “E leai.” 
6 Ua fetalai atu o ia ia te i latou, 
“Ina lafo ia le upega i le itu 
taumatau o le vaa, ona outou maua 
ai lea.” Ona latou lafo lea; a ua le 
toe mafai e i latou ona toso ae, ona 
o táaumafa o iʻa. 7 Ona fai atu lea o 
lena soo ua alofaina e Iesu ia 
Peteru, “O le Alii lea!” Ua faalogo 
Simona Peteru, o le Alii ia, ona ofu 

lea o ia i lona ofu, aua na faasau O 
la; i le ua oso i le vai. 8 A ua o mai 
isi soo i le vaa, o toso mai le upega 
ua i ai ifa, aua e le vava mamao ma 
uta, pe lima sefulu gafa. 

9 Ua latou túta, ona iloa lea o le 
afi malala, o le iʻa foi ua tunu ai, ma 
le areto. ro Ua fetalai atu lesu ia 
te i latou, “Au mai ia nisi ifa ua 
outou maua nei.” 11 Ona alu ane 
lea o Simona Peteru, ma toso mai 
le upega i uta, ua tumu i iʻa tetele; 
e lau selau, ma le lau lima, ma le 
tolugalau; e ui lava ina tele o iʻa, 
a e lei masae lava le upega. 12 Ua 
fetalai atu Iesu ia tẹ i latou, “O 
mai ia, ina aai”; a e lei faamalosi se 
tasi O le au soo e fesili atu ia te ia, 
“O ai ea oe?” Aua ua latou iloa, 
o le Alii lava ia. 13 Ona maliu ane 
lea o Iesu, ua tago i le areto, ma 
avatu ia te i latou; ua faapea foi ma 
le iʻa. 14 O lona faaali faatolu mai 
lea o Iesu i ona soo, talu ona toe tu 
mai o ia nai e ua oti. 

15 Ua uma ona latou aai, ona 
fetalai atu lea o Iesu ia Simona 
Peteru, “Simona e, le atalii o Ioane, 
pe sili mai lou alofa ia te au, i o 
latou nei?” Ua fai mai o ia ia te 
ia, “Toe, le Alii e, ua e silafia, ou te 
alofa ia te oe.” Ona fetalai atu lea 
o ia ia te ia, “Ia e fafaga i aʻu 
tamai mamoe.” 16 Ua toe fetalai 
atu faalua o ia ia te ia, “Simona 
e, le atalii o Ioane, pe e te alofa 
mai ia te au?” Ua fai mai o ia ia 
te ia, “Toe, le Alii e, ua e silafia, 
ou te alofa ja te oe.” Ona fetalai 
atu lea o ia ja te ia, “Ia e leoleo i 
aʻu mamoe.” 17 Ua fetalai faatolu 


atu O ia ia te ia, “Simona e, le 
atalii o loane, pe e te alofa mai ia te 
au?” Ua tiga Peteru, aua ua ia 
fetalai faatolu ia te ia, “Pe e te 
alofa mai ia te au?” Ua fai mai ia te 
ia, “Le Alii e, ua e silafia mea uma 
lava, ua e silafia, ua ou alofa lava 
ia te oe.” Ona fetalai atu lea o 
Iesu ia te ia, “la e fafaga i aʻu 
mamoe. 18 E moni, e moni, ou te 
fai atu ia te oe, ua e fusi ce ina o 
e taulealea, ma e fealuai i mea na e 
loto i ai; a e pe a e toeaina, e te 
faaloaloa ou lima, e fusifusi foi ia 
te oe e se tasi, e ave foi oe i le mea 
e te lē loto i ai.” 19 Ua ia fetalai 
atu lea upu e faailoa atu ai le uiga o 
le oti o Peteru e vivii atu ai o ia i 
le Atua. Ua fetalai atu lea mea, ona 
faapea atu lea o ia ia te ia, “Ia e 
mulimuli mai ia te au.” 

20 Ua faliu Peteru, ona vaai atu 
lea o ia i le soo ua alofaina e Iesu, o 
loo mulimuli mai, o ia foi na faa- 
lagolago i le fatafata o lesu ina o 
fai le talisuaga, na na fai atu foi, 
“Le Alii e, o ai ea e faalataina oe?” 
21 Ua iloa atu o ia e Peteru, ona 
fai mai lea o ia ia lesu, “Le Alii 
e, pe faapefea o ia nei?” 22 Ua 
fetalai atu Iesu ia te ia, “Afai ou te 
loto ina ia tumau pea o ia seia ou 
sau, pe se a lea mea ia te oe? la e 
mulimuli mai oe ia te au!” 23 
Ona salalau ai lea o lenei tala i 
le au uso, e le oti lava lea soo; a e 
lei faapea atu lesu ia te ja, e le 
oti ia; a e faapea, “Afai ou te 
loto ina ia tumau pea o ia seia ou 
sau, pe se a lea mea ia te oe?” 

24 O le soo lena o lé molimau i 

ia mea, ma na tusia ia mea; ua|lesu; afai e tusia uma lava, o laʻu 
tatou iloa foi e moni lava lana mau. | taofi e le mafai ona ofi i le lalolagi 
25 O isi mea foi e tele na faia ej ia tusi pe a tusia. 


o 
GALUEGA 


A LE AU APOSETOLO 


O le afio ae o Iesu i le lagi ina ua 
toe soifua mai; o le tofiga o 
Matatia 


Teofilo e, na ou tusia le uluaʻi 

tala i mea uma lava na amata 
ona faia e Iesu ma aʻoaʻo atu, 2 
e oo i le aso na avcina ae ai o ia, 
ina ua uma ona ia poloai atu e ala i 
le Agaga Paia i le au aposetolo 
e na filifilia e ia. 3 Ua mavae lona 
tiga, ona ia faailoa atu ai lea o 
ia -e ia lava ia te i latou, ua toe 
soifua mai, ua faamaonia i faailoga 
e tele; e fagafulu po ua iloa ai o ia 
e i latou, ma na fetelai atu i mea a 
le malo o le Atua. 4 Sa faatasi o 
ia ma i latou, ona fetalai atu lea o 
ia ia te i latou, ia le tuua Ierusalema, 
a ia faatali i le mea na folafolaina e 
le Tama, “ua outou faalogo ai ia 
te au. § Aua na papatiso lava Ioane 


i le vai; a o outou, e papatisoina 
outou i le Agaga Paia, e le tele ni 
aso e va a.” 

6 Ua potopoto i latou, ona latou 
fesili ai lea ia te ia, ua faapea mai, 
“Le Alii e, o ona po nei ea e te toe 
fuatai mai ai le malo ia Isaraelu?” 
7 A ua fetalai atu O ia ia te i latou, 
“E le tusa ona outou iloa o ona po 
ma ona tausaga, ua tuu e le Tamā i 
lana lava pule. 8 A e peitai, o le a 
maua e outou le mana, pe a afio 
ifo le Agaga Paia i luga ia te outou; 
e fai foi outou ma molimau ia te au 
i Ierusalema, ma Iutaia uma lava, 
ma Samaria, e oo lava i le tuluʻiga 
o le lalolagi.” 9 Ua fetalai atu ia i ia 
mea, ona siitia lea o ia, o latou o 
vaavaai atu; ua avea foi o ia i le ao 
nai o latou luma. 10 Ua latou tuli- 
matai ae i le lagi, a o afio ae o ia, 
faauta foi, o tagata e toalua ua 

tutu mai ia te i latou i ofu sisina. 
11 Ua la fai mai, “O outou tagata 
Kalilaia e, se a le mea tou te tutū 
ai, ma vaavaai i le lagi? O Iesu 
lena, ua aveina ae nai ia te outou i 
le lagi, e faapea ona toe afio mai o 
ia, pei o lona afio atu i le lagi na 
outou vaavaai i ai.” 

12 Ona latou toe foi atu lea i 
Ierusalema nai le mauga e igoa ia 
Olive, e latalata lea i Ierusalema, o 
le savaliga o le sapati! lo la va. 13 
Ua latou taunuu, ona O ae lea o i 
latou i le afeafe aupitoaluga, i le 
mea ua nonofo ai Peteru, ma Ia- 
kopo, ma loane, ma Aneterea, O 
Filipo ma Toma, o Patolomaio ma 
Mataio, o Iakopo le atalii o Alefaio, 
ma Simona le Selote, ma luta le 
atalii o lakopo. 14 Ua finafinau pea 
i latou nei uma lava ma le loto 
gatasi i le tatalo ma le aioi, atoa 
ma fafine, ma Maria le tina o 
Iesu, atoa foi ma ona uso. 

15 O ona: po ia na tulai ai 
Peteru i luma o le au soo, (o le 
aofai o igoa o e na i ai po ua 
toaselau ma le toaluafulu;) ua 
faapea atu, 16 “Sema e, le au uso e, 
ua tatau ona taunuu O lenei Tusi, 
sa muai fetalai mai e le Agaga Paia 
i le fofoga o Tavita ia Iuta, sa fai 
ma ta'ita¡ ia te i latou e na pue ia 
Iesu. 17 Aua na faitauina o ia faa- 
tasi ma i matou, na tofia foi o ia i 
lenei faiva. 18 Na faatau foi e lenei 
tagata le fanua i le totogi o lana 
amio leaga; na tito foi o ia, ua pa 


lona gaau uma lava. 19 Ua iloa 
foi lenei mea e i latou uma ua 
nonofo i Ierusalema, o le mea lea 
ua igoa ai lea fanua i la latou lava 
gagana, o Akeletama, o lona uiga, 
O le fanua o le toto. 20 Aua ua 
tusia i le tusi o salamo, Za tuufua le 
mea ua nofo ai o ia, aua foi ne'i 
ai se mau ai; i le mea lea, la fai 
lona faiva mo se tasi. 21 O lenei, e 
tatau ona fai ma molimau faatasi 
ma i matou nei, i lona toe tu, o se 
tasi o ia tagata sa feoai ma i tatou 
i ona po uma lava, a o femaliuai 
le Alii o Iesu ma i tatou, 22 e afua 
mai i le papatisoga a Ioane, e 00 
lava i le aso na aveina ae ai o ia 
nai ia te i tatou.” 23 Ona tuu mai 
lea e i latou o le toalua, o Iosefa € 
igoa ia Pasapa, ua igoa foi ia Iuso, 
atoa ma Matatia. 24 Ua tatalo foi 
i latou, ua faapea atu, “Le Alii e, 
o oe olésilafia lotootagata uma lava, 
ia e faailoa mai po o ai so laua nei 
ua e filifilia, 25 na te maua le tofi o 
lenei faiva o le aposetolo, na lafo- 
aiina e Iuta ina ia alu o ia i lana 
lava mea e nofo ai.” 26 Ona latou 
faia lea le vili ia te i laua, ma ua 
faasaga le vili ia Matatia; ona fai- 
tauina faatasi lea o ia ma le au 
aposetolo e to‘asefulu ma le to'a- 
tasi. 


O le Agaga Paia ua foatina mai; e 
toatele ua liliu ai i le Atua 
Ua oo atu foi i le aso Pene- 
tekoso, sa i ai uma lava i latou 


ai lona manava, ua masaa ai i fafo |i le mea e tasi ma le loto gatasi. 


1 Pe tusa lea ma le afa maila. 

2 Ona faafuasei mai lea o le taalili 
mai le lagi, peiseai o le matagi ua 
agi tele mai, ua tumu uma ai le 
fale sa latou nonofo ai. 3 Ua iloa 
foi e i latou o laulaufaiva peiseai o 
le afi ua vaevaeina, ua nofo i O 
latou luga taitoatasi. 4 Ua faatutu-, 
muina foi i latou uma i le Aga- 
ga Paia, ua afua ai ona tautala i 
gagana eseese, pei ona foaiina 
mai e le Agaga o le gagana ia te i 
latou. 

5 Sa nonofo i Ierusalema tagata 
Iutaia, e ua matatau i le Atua, mai 
nuu uma lava o le lalolagi. 6 Ua 
lagona foi lenei taalili, ona faa- 
potopoto mai ai lea o le motu o 


ane, “Ua onā nei tagata i le uaina 
fou suamalie.” 

14 Ona tulai lea o Peteru, atoa 
ma le toatinoagafulu ma le toatasi, 
ua fai atu ma le leo tele ia te i latou, 
“Sema e, o outou Iutaia e, atoa 
foi ma e ua nonofo i Ierusalema 
uma lava, ia iloa e outou lenei mea, 
ma ia faafofoga mai i aʻu upu. 15 
Auā ua le onā nei tagata, pei ona 
outou masalosalo i ai; auā o le 
itula e iva lenei i le taeao; 16 a o 
le mea lenei ua fai mai ai e le 
perofeta o Ioelu, 17 O ona aso e 
gata ai, 0 loo faapea mai le Atua, 
e iu ina ou liligi ifo ai loʻu Agaga i 
luga o tagata uma lava; ona pero- 


tagata, ua fememeai, ina ua taitasi | feta mai lea o outou atalii ma o 


ma faalogo atu ia te i latou ua 
tautala mai i lana lava gagana. 7 Ua 
segia uma o latou niauli, ma latou 
ofo ai, ua fai mai, “Faauta, e le 
o Kalilaia ea i lazou uma o e 
tautala mai nei? 8 E faapefea foi 
ona tatou taitasi ma faalogo atu i 
lana lava gagana na tupu ma ia? 
9 O Patia, ma Metai, ma Elama, 
ma i latou e nonofo i Mesopotamia, 
ma Jutaia ma Kapatokia, o i Pono 
ma Asia, 10 0 i Ferukia ma Pafulia, 
o Aikupito ma ni vaeza o Lipua ua 
tuaoi ma Kurene, o e ua āumau 
foi mai Roma, o lutaia ma e ua 
liu lotu Iutaia, 11 o Kereta ma 
Arapi; ua tatou faalozo atu ia te 1 
latou o loo tautala mai i a tatou lava 
gagana i vavega o le Atua.” 12 Ua 
segia o latou mauli uma, ma feme- 
meai i latou, ua fetau:alatalai, “Se 
a le ugia o lenei mea?” 13 Peitai 
o isi, ua tauemu i latcu, ua faapea 


outou afafine, e iloa faaaliga e 0 
outou taulelea, e fai miti foi o outou 
toeaina. 18 O ia aso foi ou te liligi 
ifo ai loʻu Agaga i luga o aʻu auauna 
tane, ma aʻu auauna fafine, latou 
te perofeta mai ai. 19 Ou te faia foi 
vavega i le lagi i luga, ma faailoga 
1 le lalolagi i lalo, o le toto, ma le afi, 
ma le asuasu e faaniutu. 20 E mua- 
mua ona liua o le la i le pouliuli, ma 
le masina i le toto, i le 00 ai 1 le 
aso tele ma le silisili o le Alii. 21 
E lu foi ina faaolaina o i latou uma 
lava o e valaau atu i le suafa o le 
Alii. 

22 “Sema e, o outou Isaraelu e, 
faalogo mai ia i nei upu;o Iesu o le 
Nasareta, O le tagata ua faasinoina e 
le Atua ia te outou i mea mamana, 
ma vavega, ma faailoga ua faia e le 
Atua i o outou luma e ia, pei ona 
outou iloa foi; 23 o ia ua tuuina 
mai e le pule tonu ma le fuafuaga a 

le Atua anamua, ma outou faamau 
i le laau ma fasioti i lima v tagata 
faaletaupulea. 24 O ia ua faatu- 
ina mai e le Atua, ua na tatala i 
puapuaga o le oti, aua na le mafai 
ona taofiina ai o ia. 25 Aua ua fai 
mai Tavita ia te ia, Na ou iloa atu 


le Alii i oʻu luma e le aunoa; auá | 


o i lo'u itu taumatau o ia, ina neʻi 
faagaeetia aʻu. 26 O le mea lea ua 
fiafia ai lo'u loto, ma olioli ai loʻu 
laulaufaiva; e malolo ai foi loʻu tino 
ma le faatalitali; 27 aua e te le 
tuua au i le tuugamau; e te le tuu 
atu foi lou tagata pata ia oo 1 ai le 
pala. 28 Ua e faailoa mai ia te au 
ala o le ola; e te faatumu mai ia te 
au î le fiafia 1 ou luma. 

29 “Sema e, le au uso e, seʻi ou 
matuā fai atu ia te outou i lea 
tupuga o Tavita, ua maliu o ia, ua 
tanumia foi, ua ia i tatou lona tuu- 
gamau ua 00 mai i ona po nei. 30 O 
lenei foi, ona o ia o le perofeta, ma 
ua ia iloa foi na folafola mai ia te 
ia e le Atua i se tautoga, na te faa- 
nofoina se tasi o ona suli i lona 
nofoālii; 31 O lea, ua muai iloa e 
ia, ma ua fai mai foi i le toe tu 
mai O le Keriso, ua le tuua o ia i 
Seoli, ua le oo foi le pala i lona 
tino. 32 O Iesu lava lena ua toe 
faatuina e le Atua; o molimau i 
matou uma i lena mea. 33 O lenei 
foi, ona ua siitia o i i luga e le aao 
taumatau O le Atua, ma ua maua e 
ia mai le Tama o le Agaga Paia na 
folafolaina, ua liligi ifo ai e ia lenei 
mea ua outou iloa ma faalogo ai 
nei. 34 Auā e lei alu ae Tavita i le 
lagi, a ua fai mai o ia, Ua fetalai 





mai le Alii i loʻu Alii, Ia e nofo i loʻu 
itu ta:matau, 35 seia ou fai o e 
ita la te oe ma mea e tu ai ou vae. 
36 O lenei foi, ia matuā iloa e le 
aiga uma o Isaraelu, o Iesu lava 
lena na faasatauroina e outou, ua 
faia lea e le Atua ma Alii ma 
Keriso.” 

37 Ua faalogo mai i latou, ona 
tuia lea o latou loto, ua latou fai 
mai ia Peteru ma le au aposetolo 
uma, “Sema e, le au uso e, se a se 
mea matou te faia?” 38 Ona fai atu 
lea o Peteru ia te i latou, “Ina 
salamo ia, ma ia taitasi ma papa- 
tisoina outou uma i le suafa o Iesu 
Keriso, mo le faamagaloina o aga- 
sala; ona maua lea e outou o le 
mea foai fua mai, o le Agaga Paia 
lea. 39 Auā o ia te outou ma a outou 
fanau le mea ua folafolaina mai, 
atoa ma e o mamao uma lava, o i 
latou uma € valaauina e le Alji lo 
tatou Atua.” 40 O isi upu foi e tele 
na ia molitino atu ma apoapoai atu 
ai, ua faapea atu, “Ia faaolaina 
outou ai lenei tupulaga faapiopio.” 
41 Ona papatisoina lea o e na talia 
lana upu ma le fiafia; o lea aso foi 
ua faaopoopoina ai pe tolu afe o 
tagata. 42 Ua tumau pea i latou i le 
a'oa'oga a le au aposetolo, ma le 
mafuta faatasi, ma le tofitofiga o 
le areto, ma talotaloga. 

43 Ua oo foi le fefe i tagata uma; 
ua faia foi e le au aposetolo vavega 
ma faailoga e tele. 44 Ua faatasia 
foi e ua faatuatua uma lava, ua tuu 
tele a latou mea uma lava; 45 ua 
faatau atu foi o latou fanua ma 
oloa, ma ua tufatufa le tau o ia 

mea i tagata uma, ua faatatau i le 
mativa O le tagata. 46 Ua latou 
i ai pea ma le loto gatasi i le malu- 
malu i lea aso ma lea aso, ua tofitofi 
foi le areto i lea fale ma lea fale, 
ua latou aai a latou mea e “ai ma 
le fiafia ma le loto lelei, 47 ua 
latou vivii atu i le Atua, ma ua 
alofaina e le nuu uma lava. Ua 
faaopoopoina i le ekalesia e le Aiii 
i aso fai soo o e ua faaolaina. 


O le pipili ua faamaloloina; ma le 
lauga a Peteru 

Ua o ae faatasi Peteru ma 

Ioane i le malumalu i le itula 
e fai ai le tatalo, o le itula lea e tolu 
i le afiafi 2 Ua ave foi le tasi 
tagata ua pipili talu ina fanau mai, 
ua tuuina o ia e i latou i aso fai 
soo i le faitotoa o le malumalu ua 
igoa i le Matagofie, e faatoga atu i 
se mea alofa i e ulu atu i le malu- 
malu. 3 Ua iloa mai e ia o Peteru 
ma loane a ulu atu i le malumalu, 
ona faatoga lea o ia i se mea alofa. 
4 Ona pulatoa lea o Peteru ma 
Ioane ia te ia, ua faapea atu, “Vaai 
mai ia ia te i ma'ua.” 5 Ona 
naunau mai lea o ia ia te i laua, 
fa‘i e maua se mea mai ia te i laua. 
6 A ua fai atu Peteru, “E leai sa‘u 
ario po o sa'u auro; a o le mea ua ia 
te au, ou te avatu lea ia te oe; o le 
suafa o lesu Keriso o le Nasareta, 
ou te fai atu ai, ina savali ia”. 
7 Ona ia tago atu lea ia te ia i lona 
lima taumatau, ma faatu ia te ia i 
luga; ona faamalosia loa lea o ona 
vae ma ona tapuvae. 8 Ua oso ia i 
luga ma tu, ua savali foi, ua ulu 


faatasi foi ma i laua i le malumalu, 
o loo savali ia, ma oso, ma vivii atu 
i le Atua. 9 Ua iloa mai foi e le nuu 
uma o ia o loo savali ma vivii atu i 
le Atua. 10 Ua latou iloa o ia lava 
sa nofo i le faitotoa Matagofie o le 
malumalu, ma faatoga atu i mea 
alofa; ua matua ofo i latou, ua 
segia o latou mauli i le mea ua oo ia 
te ia. 

11 Ao pipii o ia ia Peteru ma 
Ioane, ua femoei mai le nuu uma 
lava ia te i latou i le faapaologa, e 
igoa i le faapaologa o Solomona, ua 
ofo tele. 12 Ua iloa e Peteru, ona 
fai atu lea o lana lauga i le nuu, 
“Sema e, o outou Isaraelu e, se a 
le mea tou te ofo ai i lenei mea? 
Se a foi tou te pulatoa mai ai ia 
te i ma'ua, peiseai o so ma'ua 
mana, ma sa ma'ua amio Atua ua 
savali ai o ia nei? 13 O le Atua o 
Aperaamo, ma Ísaako, ma Iakopo, 
o le Atua o o tatou tama, ua tuuina 
atu e ia le mamalu i lana auauna o 
lesu; o ia na outou tuuina atu, ma 
outou faafiti ia te ia i luma o 
Pilato, a ua manatu o ia e tata- 
laina atu ia te ia. 14 Peitai, ua outou 
faafiti atu i lè Paia ma lè Amiotonu, 
a ua outou fai atu la tuuina mai ia 
te outou lè fasioti tagata; 15 ua 
fasioti foi e outou le Alii o le ola, 
o ia ua toe faatuina e le Atua nai e 
ua oti. O molimau i matou nei i 
lena mea. 16 O lona suafa foi, ona 
o le faatuatua i lona suafa, ua faa- 
malosia ai e ia lenei tagata ua 
outou vaavaai i ai, ma outou iloa; 
o le faatuatua mai ia te ia, ua foai 
atu ai ia te ia lenei faamalosi o 

lona tino i o outou luma uma lava. 

17 “O lenei, le au uso e, ua ou 
iloa na faia e outou ma le le iloa, e 
faapea foi o outou alii. 18 A o ia 
mea na muai faailoa mai e le Atua 
i fofoga o ana perofeta uma lava, e 
tiga le Keriso, ua faapea lava ona 
faataunuuina e ia. 19 O lenei, ina 
salamo ia ma liliu, ina ia sóloiesea a 
outou agasala, ina ia oo mai ai o 
tausaga e filemu ai mai luma o le 
„Alii; 20 ina ia auina mai foi e ia le 
na muai tala'iina ia te outou, O 
Iesu Keriso lea; 21 e tatau ona nofo 
o ia i le lagi seia oo i tausaga e toe 
fuatai ai mea uma lava, ua fetalaia 
mai e le Atua i fofoga o ana pero- 
feta paia uma lava talu mai 
anamuā. 22 Ua fai mai Mose, E 
faatuina e le Alti lo outou Atua le 
perofeta mo outou o so outou uso, 
e faapei o aʻu nei; tou te faalogo ia 
te la i mea uma lava na te fai mai 
ai ia te outou. 23 E iu foi ina 
faaumatia nai le nuu o tagata uma 
lava o e le faalogo î lena perofeta. 
24 O perofeta uma foi e na fai mai, 
e afua ia Samuelu, ma e na muli- 
muli mai, o i latou uma lava, ua 
muai faailoa mai i latou i nei aso. 
25 O fanau outou a le au perofeta, 
ma le feagaiga sa faia e le Atua ma 
o outou tama, ua faapea mai ia 
Aperaamo, O so lau fanau foi e 
manuia ai aiga uma lava o le 
lalolagi. 26 O le Atua foi, ua na 
faatuina mai lana auauna o Iesu, 
ua auina mai o ia e muamua mai ia 
te outou, e faamanuia mai ia te 
outou i le faaliliueseina o outou 
taitasi i a outou amioleaga.” 


O le tuuina o Peteru ma Ioane i le 
fale puipui; o le tatalo a le eka- 
lesia 


O loo o tautala atu i laua i le 

nuu, ona tutū mai lea ia te i 
laua o ositaulaga, ma le taʻitaʻi o le 
“au o le malumalu, atoa ma satu- 
kaio, 2 ua tiga i latou ona ua la 
aʻoaʻo atu i le nuu, ma talaʻi atu le 
toe tu mai ia Iesu nai e ua oti. 3 Ua 
pupue ia te i laua, ma tuu atu i le 
fale puipui seia oo i le taeao; aua ua 
afiafi lava. 4 E toatele o e na faa- 
logologo i le upu ua faatuatua i 
latou; o le tau aofai foi o tagata po 
ua limagaafe. 

5 Ua oo ile taeao, ona potopoto 
ai lea i Ierusalema o latou alii, 
ma le au toeaina, ma le au tusiupu, 
6 ma Ana le ositaulaga sili, ma 
Kaiafa, ma Ioane, ma Alesana, 
atoa uma lava ma le aiga o le au 
ositaulaga sili. 7 Ua latou tuu ia 
te i laua i totonu, ona latou fesili 
mai lea, “O le a ea le mana, po 
o le igoa o ai, na oulua fai ai lenei 
mea?” 8 Ona fai atu lea o Peteru 
ia te i latou, ua tumu o ia i le 
Agaga Paia, “O outou alii o le nuu, 
ma toeaina o Isaraelu, 9 afai e 
faamasinoina i maʻua i lenei aso i le 
alofa ua faia i le tagata maʻi, po o 
le a ua malolo ai o ia; 10 ia iloa e 
outou uma, atoa ma le nuu uma o 
Isaraelu, o le suafa o Iesu Keriso o 
le Nasareta, o le na faasatauroina e 
outou, o le ua toe faatuina e le 
Atua nai e ua oti, o ia lava ua tu 
mai ai lenei tagata ua malolo i o 
outou luma. 11 O le maa lenei na 

faaleaogaina e ottou tufuga fai 
fale, ua avea la ma maa tulimanu 
aupitoaluga. 12 E leai foi se tasi 
ua i ai le ola; e leai lava se isi igoa 
i lalo o le lagi ua foaiina mai i 
tagata, e mafaia ona faaolaina ai o 
i tatou.” 

13 Ua vaai i lato i le loto tele o 
Peteru ma Ioane, ma ua iloa o 
tagata e lei aʻoaʻoina i laua ma le 
valelea, ua latou ofo ai; ua latou 
iloa foi o i laua sa latou faatasi ma 
Iesu. 14 Ua iloa atu foi e i latou le 
tagata ua faamalcloina ua tutū 
faatasi ma i laua, ona le mautali 
ai lea o i latou. 15 Va fai mai ia te 
i laua e o ese ia i le fono; ona 
fetautalatalai ai lea o i latou, 16 
ua faapea, “Se a sə mea tatou te 
faia i nei tagata? aua ua matua 
iloa e o nonofo i Ierusalema uma 
lava, ua faia lava e i laua le faailoga 
sili; e le mafai foi ona tatou faafiti 
i ai. 17 A e peitai ina neʻi alualu ona 
salalau i le nuu, ia tatou matuá 
faamatau atu ia te i laua, ia soia 
lava le toe tautala i se tasi tagata 1 
lena igoa.” 18 Ua sami atu ia te i 
laua, ona vavao lea ia te i laua, 
aua lava neʻi tautale. atu pe aʻoaʻo 
atu i le igoa o Iesu. 19 A ua tali atu 
Peteru ma Ioane, ua faapea atu 
ia te i latou, “Pe tonu i luma o le 
Atua, ona ma faalogo ia te outou, a 
e ma te le faalogo i le Atua, ina 
filifili ia outou. 20 Auā ma te le 
mafaia ona le tautale i mea ua ma 
vaai i ai ma faalogo i ai.” 21 Ua 
latou toe faamatau mai ia te i 
laua, ona tuu lea o i laua e ō, ua le 
maua e i latou se mea e faa- 


salaina ai i laua, ona o le nuuj; 
auā ua vivii tagata uma lava i le 
Atua, ona o le mea ua faia. 22 Auā 
ua fagafulu tausaga ma ona tupu 
o le tagata sa fai i ai lena faailoga ua 
malolo ai. 

23 Ua tuuina mai i laua e O, 
ona la o atu lea i o latoú, ma la 
faamatala atu ia te i latou mea uma 
lava na fai mai ai ia te i laua e 
le au ositaulaga sili ma toeaina. 
24 Ua faalogo i ai i latou, ona 
latou alalaga lea i le Atua ma le loto 
gatasi, ua faapea atu, “Le Alii 
silisili e, o le na faia le lagi, ma le 
lalolagi, ma le sami, ma mea uma 
lava o i ai; 25 o le na fetalai mai e 
le Agaga Paia i le fofoga o lo matou 
tamā o Tavita, o lau auauna, Se a 
le mea ua lilivau ai nuu ese, ma 
mafaufau ai nuu i mea e le aoga? 
26 Ua tutū mai tupu o le lalolagi, 
ua faapotopoto faatasi foi alii e 
tetee atu i le Alii ma lona Keriso. 
27 Auā e moni lava, na faapoto- 
potoina i lenei aai o Herota, ma 
Ponotio Pilato, atoa ma nuu ese, 
ma le nuu o Isaraelu, e tetee atu i 
lau auauna paia o Iesu, ua e faa- 
uuina; 28 latou te faia mea uma 
lava na tuu anamua i lou aao ma 
lau pule ia faia. 29 O lenei, le 
Alii e, ia e silasila i lo latou faa- 
matau mai; ma ia e foai mai i au 
auauna, ina ia latou matuā tautala 
i lau afioga ma le loto tele, 30 i le 
faaloaloa mai o lou aao e faamalolo 
ai, ina ia faia foi o faailoga ma 
vavega i le suafa o lau auauna paia 
o Iesu.” 31 Ua mavae atu la latou 
tatalo, ona luluina lea o le mea ua 

faapotopoto ai i latou; ua tutumu 
foi i latou uma i le Agaga Paia, 
ma ua tautala atu 1 le afioga a le 
Atua ma le loto tele. 

32 Ua tasi lava le loto ma le 
manatu O e faatuatua uma lava; 
ua le fai mai foi e se tasi i se isi 
ana mea, o lana lea; a ua tuu tele 
a latou mea uma. 33 Ua molitino 
atu e le au aposetolo ma le mana 
tele i le toe tu mai o le Alii o Iesu; 
ua alofateleina foi i latou uma. 34 
Ua leai foi so latou e mativa; aua 
o i latou ua i ai fanua po o fale, ua 
latou faatauina, ua au mai foi le 
tau o mea na faatauina, 35 ma tuu 
mai i le au aposetolo e pule; ua 
tufatufa ia te i latou taitoatasi e 
faatatau i le mativa o le tagata. 
36 O Iosefa foi, ua faaigoaina e le 
au aposetolo o Panapa, (o lona 
uiga pe a faamatalaina, O le tagata 
faamafanafana,) o le sa Levi, o le 
tagata na fanau i Kuperu, 37 sa ia 
te ia le fanua, ua ia faatauina, ua 
aumaia foi tupe o le tau, ma tuu 
mai i le au aposetolo e pule. 


O le pepelo ma le otî o Anania ma 
Safaira; o le tuuina o le au apo- 
setolo 1 le fale puipui 


A o le tasi tagata o Anania 

lona igoa, ma Safaira lana 
ava, na ia faatau atu le fanua. 
2 Ua tuu faanana foi mana nisi mea 
o le tau, ua iloa foi e lana ava; ua 
aumaia foi nisi mea ma tuu mai i le 
au aposetolo e pule. 3 A ua fai atu 
Peteru, “Anania e, se a le mea ua 
faatumu ai e Satani lou loto e te 


pepelo ai i le Agaga Paia, ma e tuu 
ai ma oe nisi mea o le tau o le 
fanua? 4 A o tumau e lei faatauina, 
e le o lou lava ea? Ua uma foi ona 
faatauina, e lei i lau pule ea? Se a 
le mea ua tuu ai lenei mea i lou 
loto? Ua e le pepelo i tagata, a o le 
Atua.” s Ua faalogo Anania i ia 
upu, ona pai lea o ia i lalo, ua to 
lana mānava; ona oo ai lea o le 
mata'u tele ia te i latou uma o e na 
faalogo i nei mea. 6 Ona tutú lea i 
luga o taulelea, ua teuteu ia te ia, 
ma ave i fafo ua tanuai. 

7 Ua mavae atu ona itu aso pe 
tolu, i le ulufale mai ai lana avá, e 
lei iloa e ia le mea ua faia. 8 Ua 
fai atu Peteru ia te ia, “Fai mai ia 
te au, pe na oulua faatau atu ea le 
fanua i ia lava mea?” Ua fai mai 
ia, “Toe, o lea lava.” o Ona fai atu 
lea o Peteru ia te ia, “Se a le mea ua 
oulua loto gatasi ai e tofotofo i le 
Agaga o le Alii? Faauta, o tutu mai 
i le faitotoa i latou e na tanu lau 
tane, latou te ave foi ia te oe i fafo.” 
IO Ona pati loa lea o ia i ona vae, 
ua to lana mánava; ua ulufale mai 
taulelea, ma latou iloa o ia ua oti, 
ona latou ave lea ia te ia i fafo, ua 
tanu aii afatafa o lana tane. 11 Ua 
oo foi le mata'u tele i le ekalesia 
uma lava, ma i latou uma e na 
faalogo i nei mea. 

12 Ua faia e lima o le au apose- 
tolo faailoga ma vavega e tele i 
luma o le nuu. Sa i le faapaologa o 
Solomona foi i latou uma lava ma 
le loto gatasi. 13 A o isi tagata, ua 
leai so latou ua faamalosi e faatasi 
ma i latou; a ua viia i latou e le 

nuu; 14 ua atili ai ona faaopoo- 
poina i le Alii e ua faatuatua, e 
toatele o tane atoa ma fafine; 15 
ua 00 ina au mai e i latou i e mamai 
i auala, ma faataooto ai i moega 
ma fata, tau lava ina ia lafoia le 
ata o Peteru i nisi o i latou pe a 
ui ane o ia. 16 lJa O mai foi le 
motu o tagata mai aai ua vagavagai 
i Ierusalema, ua a'1 mai e i latou e 
ua mamai ma e ua tigaina i agaga 
leaga; ua faamaloloina i latou uma 
lava. 

17 Ona tutú lea i luga o le 
ositaulaga sili, ma i latou uma ua ia 
te ia, o le itu aiga lea a le au 
satukaio, ua matuá matataua lava i 
latou; 18 ua latou pupue atu foi i 
le au aposetolo, ma tuu atu ia te i 
latou i le fale puipui o le nuu. 19 
A ua to mai puipui o le fale e le 
agelu a le Alii i le po, ua na ta'ita'i 
ia te i latou i fafo, ma faapea atu, 
20 “Ina O ia outon, ina tutū i le 
malumalu ma tautala atu i le nuu i 
upu uma lava o lenei Olataga.” 21 
Ua faalogo ai i latou, ona latou 
ulufale lea i le malv.malu i le tafa o 
ata, ma a'oa'o ai. 

Ona sau lea o le ositaulaga sili 
ma i latou sa ia te ia, ua faapotopoto 
e i latou le fono, atoa ma le tau- 
pulega uma lava o le fanauga a 
Isaraelu, ona aau atu lea nisi i le 
fale puipui e ta'ite“i mai ia te i 
latou. 22 Ua oo atu auauna, ua 
latou le maua ia te i latou i le fale 
puipui; ona toe foi mai lea, ma 
tala mai, 23 ua fazpea mai, “Na 
matou iloa le fale ua puipui ma ua 
mausali lava, ma leoleo ua tutù i 


fafo i luma o faitotoa; ua matou to 
atu, a ua le maua e i matou se tasi 
i totonu.” 24 Ua faalogo i nei upu 
le ositaulaga, ma le ta'ita'i o le ‘au 
o le malumalu, atoa ma le au 
ositaulaga sili, ona latou faaletonu 
ai lea, pe iu i ni a. 25 Ona sau lea o 
le tasi, ma tala mai ia te i latou, ua 
faapea mai, “Faauta, o tagata sa 
outou tuu i le fale puipui, o loo 
i le malumalu i latou, o tutú 
ma aʻoaʻo atu i le nuu.” 26 Ona 
alu lea o le ta‘ita‘i o le ‘au, o ia ma 
auauna, ua ta‘ita‘i mai ia te i latou, 
a e lei faia ma le faamalosi; aua 
ua fefefe i latou i le nuu, ina neʻi 
fetogia i latou i maa. 

27 Ua latou ta‘ita‘i mai ia te i 
latou, ona tuu atu ai lea i luma o le 
fono; ona fesili mai lea o le 
ositaulaga sili ia te i latou, 28 ua 
faapea mai, “Pe na matou le matua 
fai atu ea ia te outou ia soia le toe 
aʻoaʻo i lena igoa? Faauta foi, ua 
outou faatumu i Ierusalema i la 
outou a'oa'oga, ma outou fia faaoo 
mai i luga ia i matou le toto o lena 
tagata.” 29 Ona tali atu lea o 
Peteru ma le au aposetolo ua 
faapea atu, “E tusa ona sili o lo 
matou anaana i le Atua i lo matou 
anaana i tagata. 30 O le Atua o tatou 
tama ua na toe faatu mai ia Iesu, 
le na fasiotia e outou i lo outou 
faatautau i le laau. 31 O ia ua 
aveina ae e le Atua i lona aao 
taumatau o le Alii i le ma le 
Faaola, na te avatua ia Isaraelu le 
salamo ma le faamagaloina o 
agasala. 32 O ana molimau foi i ia 
mea o i matou, atoa foi ma le 

Agaga Paia, le ua foaiina atu e le 
Atua i e anaana ia te ia.” 

33 Ua faalogo i latou, Ona 
matua lotoa ai lea, ua latou tau- 
pulepule e fasioti ia te i latou. 34 
Ona tulai lea o le tasi faresaio i le 
fono, o Kamalielu le igoa, o le 
aʻoaʻo i le tulafono, ua viia e le nuu 
uma lava, ua fai atu o ia, ia tuu atu 
le au aposetolo i fafo seia toe itiiti 
ane; 35 ona fai atu lea o ia ia te i 
latou, ‘Outou Isaraelu e, ia outou 
ma mea a outou faia i nei tagata. 
36 Auā o aso ua mavae na tu mai 
ai Tiuta, sa fai atu e sili lava O ia; 
na pipii foi ia te ia o tagata pe 
toafagalau pe a faitauina ; na fasiotia 
o ia, na taapeape foi, ma iu vale i 
latou uma lava e na anaana ia te ia. 
37 Ua mavae lea tagata, ona tu 
mai lea o Iuta o le Kalilaia i ona po 
na tusia ai le nuu; ua na taʻitaʻi 
ese le nuu e toatele ua mulimuli 
ia te ia; ua oti foi o ia, ua faa- 
salalauina foi i latou ùma lava e na 
anaana ia te ia. 38 O lenei, ou te fai 
atu ia te outou, faamamao ia ma 
nei tagata, ma ia tuu pea ia te i 
latou; auā afai ua tupu mai tagata 
lena sauniga ma lena galuega, e 
faaumatia ia; 39 a e afai ua tupu 
mai le Atua, tou te le mafai ona 
faaumatia; ina neʻi iloa ua outou 
fai taua i le Atua lava.” 

40 Ua usiusitai i latou ia te ia; 
ua aami foi le au aposetolo, ua 
sasa ia te i latou, ma fai- atu, ia 


latou ia faaleagaina ona o lona 
suafa. 42 Ua le mapu foi i latou 
i aso uma ona aʻoaʻo atu, ma talaʻi 
atu i le malumalu, ma lea fale ma 
lea fale le tala lelei o Iesu le Keriso. 


O le filifilia ma le tofia o tiakono e 
roafitu 

O ona po ia ua faatoateleina 

ai le au soo, ua tupu ai le 

muimui o Elenisi ia Eperu, auá 

ua galo o latou fafine ua oti a latou 

tane i le tufatufaina O mea i aso 


fai soo. 2 Ona tala'iina lea e le 
toatinoagafulu ma le toalua o le 


toatele o le au soo, ua faapea atu, 
“E le tatau ona matou tuua o le 
afioga a le Atua, a e tufatufa i oloa. 
3 O lenei, le au uso e, ina filifili ia 
ni O outou se toafitu e ta'uleleia, 
e tutumu i le Agaga Paia ma le 
poto, ia matou tofia i latou i lenei 
faiva. 4 A o i matou, matou te 
finafinau i le talotaloga ma le 
auauna i le upu.” $ Ua lelei foi le 
upu i le toatele uma lava; ona 
filifili lea e i latou ia Setefano, o le 
tagata ua tumu i le faatuatua ma le 
Agaga Paia, ma Filipo, ma Pokoro, 
ma Nikanora, ma Timona, ma 
Pamena, ma Nikolao o le Anetioka 
sa lotu i le lotu a sa Iuta. 6 Ua 
latou tuu atu i latou i luma o le au 
aposetolo; ona tatalo lea, ma faaee 
o latou lima i o latou luga. 

7 Ua tupu foi le afioga a le Atua; 
sua matuā faatoateleina le au soo i 


soia le tautala i le igoa o Iesu; ona | Ierusalema; ua anaana foi ositau- 


tuuina atu lea ia te i latou e O. 
41 Ona 6 lea o i latou nai luma o le 


laga e toatele lava i le faatuatua. 
8 A o Setefano, ua tumuo ia 


fono; ua olioli ina ua ta‘uaogaina ili le alofa tunoa ma le mana, ua na 

faia vavega ma faailoga tetele i 
luma o le nuu. 9 Ona tutū mai lea 
o isi O le sunako e taʻua o le 
sunako O tagata saoloto, o Kurene 
foi, ma Alesania, ma i latou mai 
Kilikia ma Asia, ua fefinauai ma 
Setefano. 10 Ua le mafaia foi e 
i latou ona tetee atu i le poto ma le 
Agaga ua na tautala ai. 11 Ona latou 
fai lemu atu lea i tagata, ia latou 
molia o ia, ia faapea, “Ua matou 
faalogo atu ia te ia ua fai upu 
leaga ia Mose atoa ma le Atua.” 
12 Ua latou faaoso i le nuu, ma 
toeaina, ma le au tusiupu; ona tutù 
mai lea o i latou, ua pue ma taʻitaʻi 
ane ia te ia i le fono. 13 Ua tuu atu 
foi e i latou molimau pepelo, latou 
te faapea atu, “E le mapu lava lena 
tagata i le fai upu leaga i lenei 
mea paia ma le tulafono. 14 Aua 
ua matou faalogo ia te ia, ua faapea 
mai, E faaumatia e lena Iesu o le 
Nasareta lenei mea, ma faaliliu e 
ia tu sa tuuina mai e Mose ia tei 
tatou.” 15 Ua pulatoa ia te ia oi 
latou uma ua nonofo i le fono, ua 
iloa e i latou ona mata, ua peiseai 
o fofoga o se agelu. 


O le lauga a Setefano; ma lona fasiga 


Ona faapea mai lea o le osi- 

taulaga sili, “E moni ea, ua 
faapea na mea?” 2 Ona fai atu lea o 
ia, “Soma e, le au uso e, ma tama 
e, ina faafofoga mai ia. Na faaali le 
Atua e ona le mamalu i lo tatou 
tama o Aperaamo, ina o i Meso- 
potamia o ia, a O lei oo i lona nofo i 
Karana, 3 ua na fetalai mai foi ia 


te ia, Ina tuua ia o lou nuu ma lou 
aiga, a e alu atu i le nuu ou te 
faasino atu ai ia te ce. 4 Ona tuua 
lea e ia o le nuu o Kaletaia, a e 
nofo i Karana; ua oti lona tama, 
ona ia aumaia lea o ia nai lea mea e 
nofo i le nuu nei, ua outou nonofo 
ai. 5 Ua na le avatu foi ia te ia se 
tofi i ai, e leai lava se mea e tusa ma 
se tulagávae; a ua folafola mai, na 
te avatua ia te ia e fai mona fanua, 
atoa ma lana fanau pe a mavae atu 
o ia, a O leai sana fanau. 6 Na 
faapea foi ona fetalai mai o le Atua, 
e aumau lana fanau i le nuu ese; 
latou te faapologaina ma faa- 
saunoa ia te i latou i tausaga e fa 
selau. 7 Na faapea mai foi le Atua, 
Ou te faasala i le nuu latou te nofo 
pologa ai; a mavae foi ia mea e o 
mai i latou, ma latou auauna mai 
ia te au i lenei nuu. 8 Na ia tuuina 
atu foi ia te ia le feagaiga o le 
peritome; ona fanau ai lea o lona 
atalii o Isaako, ua ia peritomeina ai 
o ia i le aso valu; o le atalii foi o 
Isaako, o Iakopo; o atalii foi o 
Iakopo e toasefulu ma le toalua, o 
tupuga ia. j 

9 “O le au tupuga foi, ina O 
matataua ia Iosefa, ua latou faatau 
atu ia te ia i Aikupito; a ua ia te ia 
le Atua, 10 ua na laveai foi ia te ia i 
ona puapuaga uma lava, ma foai 
mai ia te ia ia alofagia ma ta‘upo- 
toina i luma o Farao le tupu o 
Aikupito; o lé na tofia o ia e pule i 
Aikupito, atoa ma lona aiga uma. 
11 Ua oo le oge ma le puapuaga 
tele i le nuu o Aikupito uma lava 
atoa ma Kanana; ua le maua foi ni 

mea e ‘ai e O tatou tama. 12 A ua 
faalogo e lakopo ua i Aikupito saito, 
ona aau atu lea e ia o tatou tama, O 
le muai o atu lea. 13 O lo latou foi 
faalua ua faailoa ai Iosefa i ona uso, 
ua faaalia foi le aiga o Iosefa ia 
Farao. 14 Ona feau atu lea e 
losefa, ua aami i lona tama o 
Iakopo, atoa ma lona aiga uma 
lava, e toafitugafulu ma le 
toalima o tagata. 15 Ona alu ifo 
lea o Iakopo i Aikupito, ua oti ai o 
ia, atoa ma o tatou tama; 16 ua 
molia foi i latou i Sekema, ma ua 
tuuina i le tuugamau na faatau e 
Aperaamo i le tau ario nai le fanau 
a Emoro i Sekema. 

17 “Ina ua latalata le tausaga o le 
folafolaga na tauto ai le Atua ia 
Aperaamo, ona tutupu lea o le nuu, 
ma ua faatoateleina i Aikupito, 18 
ua 00 i le nofo mai o le tasi tupu, 
sa le iloa e ia Iosefa. 19 Ua na 
togafitileagaina o tatou aiga, ma 
faasaunoa atu i o tatou tama, ia 
tuulafoai a latou tama meamea, 
ina neʻi ola i latou. 20 O ona po ia 
na fanau ai Mose, ua maeu le 
lalelei i luma o le Atua. E tolu 
masina foi ua tausia ai o ia i le 
aiga o lona tama; 2I ua tuu- 
lafoaiina foi o ia, ua avae e le 
afafine o Farao, ua na tausi foi ia 
te ia e fai mana tama. 22 Na 
aʻoaʻoina foi Mose i le poto uma 
lava o Aikupito; ua malosi i ana 
upu ma ana mea na faia. 

23 “Ua oo i le fagafulu o ona 
tausaga, ona manatu ai lea o ia e 
asiasi atu i ona uso o le fanauga a 
Isaraelu. 24 Ua iloa atu foi e ia o 


le tasi ua agaleagaina, ua na 
fesoasoani i ai, ma taui atu 1 lona 
agaleagaina, ma fasi i le Aikupito. 
25 Fa te ia e iloa e ona uso e 
faaola le Atua ia te i latou i lona 
lima; a ua le iloa e i latou. 26 O le 
taeao foi ua tu atu ai o ia i le toalua 
o i latou o tau, ua na pupulu ai 
ia lelei, ua faapea atu, Soma e, o 
le uso oulua; se a le mea ua oulua 
feagaleagai ai? 27 A ole na agaleaga 
atu i le tasi, ua na tetee atu ia te ia, 
ua faapea mai, O ai ea na fai oe 
ma alii ma faamasino ta te i matou? 
28 Pe e te fia fasioti ea ía te au, pei 
ona e fasioti i le Aikupito ananafi? 
29 Ona sola lea o Mose i lea upu, 
ua aumau ai i le nuu o Mitiana, 
ua fanau ai ona atalii e toalua. 

30 “Ua mavae foi tausaga e fa- 
gafulu, ona faaali lea ia te ia o le 
agelu a le Alii i le afi mumū i le 
laau talatala i le vao o le mauga o 
Sinai. 31 Ua vaaia e Mose, ona 
ofo ai lea i le mea ua vaaia; ua faa- 
latalata atu o ia e matamata i ai, 
ona tulei mai lea o le siufofoga o 
le Alii ia te ia, 32 O aʻu o le Atua 
o ou tamá, o le Atua o Aperaamo, 
o le Atua foi o Isaako, o le Atua foi 
o Iakopo. Ona gatete lea o Mose, 
ua le mafai ona faamalosi e mata- 
mata i ai. 33 Ona fetalai mai lea o 
le Alii ia te ia, Tatala ta ou seevae; 
auá o le mea ua e tu ai o le eleele 
paia lea. 34 Ua ou matuā vaavaai î 
le agaleagaina o lo'u nuu o 1 
Aikupito, ua ou faalogo foi i lo 
latou feoi, ua ou alu ifo foi e 
laveai ia te 1 latou. O lenei, sau 
ia, ou te auina atu oe i Aikupito. 

35 “O Mose lena sa teena e il fetu o lo outou atua o Refana, o faa- 


latou, sa faapea atu, O ai se na 
faia oe ma alii ma faamasino? na 
auina o ia e le Atu: e fai ma alii ma 
faaola, i le lima o le agelu sa faaali 
ia te ia i le laau ralatala. 36 O ia 
lava na ta°ita‘iin1 atu ia te i 
latou, a ua uma ona fai vavega 
ma faailoga i le nuu o Aikupito, 
ma le sami Ulaula, atoa ma le 
vao i tausaga e fagafalu. 37 O 
Mose lea, sa fai atu i le fanauga a 
Isaraelu, E faatuna e le Ali lo 
outou Atua le perofeta mo outou o 
so outou uso, pei o aʻu nei; tou te 
faalogo ia te ia. 38 O ia sa i le 
faapotopotoga i le vao faatasi ma le 
agelu na fetalai mai ia te ia i le 
mauga o Sinai, sa faatasi foi ma O 
tatou tama; ua na “alia foi afioga o 
le ola e au mai ai ia te i tatou. 39 
Ua le loto o tatou tama ina anaana 
ia te ia, a ua tetee atu ai, ma toe foi 
atu i o latou loto i Aikupito, 40 ua 
faapea atu ia Arona, Ina faia ia atua 
mo i tatou, latou te muamua atu ia 
i tatou; aud o lena Mose, sa 
ra‘ita‘iîna i tatou nai le nuu o Aiku- 
pito, tatou te le iloa se mea ua oo 
ia teia. 41 Na faia foi e i latou i ia 
ona po le tamai povi, ua latou fai 
foi le taulaga i le tupua, ua olioli 
foi i latou i galuega a o latou lava 
lima. 42 Ona liliu ese lea o le Atua, 
ma tuu atu ia te i litou e auauna i 
‘au o le lagi; pei ona tusia i le tusi a 
le au perofeta, Le aiga o Isaraelu e, 
na outou au mai ea manu ua fasia 
ma taulaga ia te au i ona tausaga e 
fagafulu i le vao? 43 Na tauave lava 
e outou le malumalu o Moloka, ma le 


tusa na outou faia tou te ifo i ai; 
o le mea lea ou te avea ai outou e 
nonofo i tala atu o Papelonia. 

44 “Saio tatoutama ile vaole fale 
fetafai sa i ai le mau, pei ona poloai 
mai ai o ia le na fetalai mai ia 
Mose, ia faia e ia pei o le faatusa 
na vaaia e ia. 45 Na talia lea e o 
tatou tama atoa ma losua, ma latou 
aumaia i le laueleele o nuu ese, na 
tulia e le Atua i luma o tatou tama, 
ua 00 i ona po o Tavita. 46 O ia 
na alofaina e le Atua, ua na faa- 
toga atu foi ia maua e ia se mea e 
afio ai le Atua o Iakopo. 47 A ua 
faia e Solomona le fale mona. 48 
A e peitai o le Silisili ese, e le afio o 
ia i malumalu e faia e lima, pei ona 
fai mai le perofeta, 49 O le lagi o 
loʻu nofodlii lea, o le lalolagi foi o le 
mea e tu ai o'u vae lea; o loo faapea 
mai le Alii, po o faapefea se fale 
tou te faia mo aʻu? po o ifea se mea 
ou te nofo ai? so E le faia ea e o'u 
lima nei mea uma? 

SI “O outou, e ua maaa ua, ma 
ua le peritomeina o loto ma taliga, 
ua outou tetee atu pea lava i le 
Agaga Paia; pei o outou tama ua 
faapea foi outou. 52 O ai so le au 
perofeta e lei saua i ai o outou 
tama? Ua fasiotia foi e i latou e na 
muai tala‘i i le afio mai o lē 
Amiotonu; O ia ua outou faalataina 
ma fasiotia nei; 53 o outou, e ua 
maua le tulafono i sauniga a agelu, 
a ua le taofia.” 

54 Ua faalogo i latou i ia upu, 
ona matuā lotoa lea o i latou; ua 
lilivau foi o latou nifo ia te ia. 55 A 

ua tumu o la ile Agaga Paia, ua 
pulatoa i le lagi, ua iloa atu le 
pupula o le Atua, ma lesu o loo tu 
i le itu taumatau o le Atua; 56 ona 
fai atu lea, “Faauta, ua ou iloa le 
lagi ua avanoa, ma le Atalii o le 
tagata o loo tu i le itu taumatau o le 
Atua.” 57 Ona alalaga lea o i latou 
ma le leo tele, ua pupuni o latou 
taliga, ma feosofi mai ia te ia ma le 
loto gatasi. 58 Ua tulei atu foi ia te 
ia i tua o le aai, ona latou fetogi lea 
ia te ia i maa; ua tuu atu foi e 
molimau o latou ofu i le taulealea, 
o Saulo le igoa, e leoleo ai. 59 Ua 
fetogi foi i latou ia Setefano, o 
valaau o ia, ua faapea atu, “Le Alii 
e lesu, ia e talia mai lou nei 
agaga.” 60 Ua tootuli foi o ia, 
ma alaga atu ma le leo tele, 
“Le Alii e, aua e te tuuina atu 
lenei agasala ia te i latou.” Ua 
uma atu lea upu, ona moe ai lea 
o ia. 


O le faasalalauina o le ekalesia sa 1 
Ierusalema 


Sa loto gatasi foi Saulo ma i 

latou i lona fasiga. O lea lava 
aso ua tupu ai le saua tele i le 
ekalesia i Ierusalema; na faasala- 
lauina foi i latou uma i nuu o 
Tutaia ma Samaria, ua toe na O le au 
aposetolo. 2 Ua ave foi Setefano e 
tanu € tagata ua matatau i le Atua, 
ua matuá taufaitagitu‘i i latou ia te 
ia. 3 A ua soona saua Saulo i le 
ekalesia, ua ulufale ia i lea fale ma 
lea fale, ma fetoso mai i tane ma 
fafine, ma tuuina atu i le fale 
puipui. 





4 Uao solo foi e na faasalalauina, 
ma latou folafola atu le tala lelei o 
le upu. 5 Ua alu ifo foi Filipo i le 
aai O Samaria, ua tala‘i atu Keriso 
ia te i latou. 6 Ua naunau le motu 
o tagata ma le loto gatasi i upu na 
fai atu e Filipo, ua latou faalogo- 
logo ma vaavaai i faailoga ua faia e 
ia. 7 Aua ua O i fafo agaga leaga i 
tagata e toatele sa i ai, ua alalaga ma 
le leo tele; ua faamaloloina foi e sa 
mamai i le supa ma pipili e toatele. 
8 Ua tele lava le olioli i lea aai. 

9 A o le tasi tagata, O Simona le 
igoa, sa muai fai togafiti faataulaitu 
i lea aai ua faatupu ai le ofo o le nuu 
o Samaria, ua ia faapea, O ia lava o 
se tagata sili. IO Ua naunau atu i 
latou uma lava ia te ia, o tagatanuu 
atoa ma alii, ua faapea ane, “O 
le mana tele o le Atua lenei tagata.” 
11 Ua latou naunau ia te ia, aua ua 
leva lona faatupuina o le ofo ia te i 
latou i ana togafiti faataulaitu. 12 
Ua talitonu i latou ia Filipo o 
folafola le tala lelei i mea a le malo 
o le Atua, ma le suafa o Iesu Ke- 
riso, ona papatisoina lea o i latou, 
o tane atoa ma fafine. 13 O Si- 
mona foi, ua talitonu ia; ua pa- 
patisoina foi o ia, ona faatasi atu 
lea o ia ia Filipo, ua matua ofo, ina 
o matamata i faailoga ma vavega 
tetele ua faia. 

14 Ua faalogo foi le au aposetolo 
i Ierusalema, ua talia e Samaria le 
afioga a le Atua, ona latou aauina 
atu lea o Peteru ma loane ia te i 
latou. 15 Ua o mai foi i laua, ona ta- 
talo lea mo i latou, ina ia maua e i 
latou le Agaga Paja; 16 aua o ona 

po ia e lei afio ifo ai o ia 1 se tasi o i 
laton; ua na ona papatisoina O i 
latou i le suafa o ie Alii o Iesu. 17 
Ona la faaee atu lea o laua lima ia 
te i latou, ona maua lea e i latou o 
le Agaga Paia. 18 Ua vaaia foi e 
Simona, o le faaee o lima o apose- 
tolo ua foai atu at le Agaga Paia, 
ona au mai ai lea e ia o tupe ia te i 
laua, 19 ua faapea mai, “Au mai ia 
te au foi lena pule, ina ia maua le 
Agaga Paia e le tazata ou te faace 
i ai ou lima.” 20 A ua fai atu 
Peteru ia te ia, “la fano lau ario 
faatasi ma oe, aua ua e manatu e 
faatauina le mea foʻi fua a le Atua i 
tupe! 21 E leai sau mea po'o sou 
tofi i lenei mea; avà e le tonu lou 
loto i luma o le Atua. 22 O lenei, 
ia e salamo i lou nei leaga, ma e 
faatoga atu i le Atua, pe mafaia 
ona faamagaloina le manatu o lou 
loto. 23 Aua ua ou iloa ua e i ai i 
le au oona, ma le ta‘ui o le amio- 
leaga.” 24 Onatali atu lea o Simona, 
ua faapea atu, “Faatoga ia oulua i 
le Alii mo a%u, ina ia le 00 mai ia te 
au se mea e tasi o ia mea ua oulua 
fai mai na.” 

25 Ua uma foi lo laua molitino 
ma tautala atu i le afioga a le Alii, 
ona la toe foi atu lea i Ierusalema, 
ua folafola le tala lelei i aai e tele o 
Samaria. 

26 Ua fai mai foi le agelu a le 
Alii ia Filipo, ua faapea mai, “Ina 
tu ia, ina alu i le itu i toga, i le ala 
e alu ifo mai Ierusalema i Kasa; 
o le mea ua tuufua lea.” 27 Ona tu 
lea o ia i luga, ua alu; faauta foi, 
o le tagata Aitiope, o le eunuka, o 


le auauna sili a Kanake le tupu 
tamaitai o Aitiope, le na tausi ana 
oloa uma lava; na alu atu o ia i 
Ierusalema e tapuai ai. 28 Ua 
toe foi mai o tietie i lana taavale ma 
faitau i le perofeta o Isaia. 29 Ua 
fai mai le Agaga ia Filipo, “Faa- 
latalata atu ia, ma e faatasi i lena 
taavale.” 30 Ona momo'e atu lea o 
Filipo, ua faalogo atu ia te ia o 
faitau i le perofeta o Isaia, ona fai 
atu lea o ia, “Po ua e lagona ea i 
mea ua e faitauina?” 31 Ua fai 
mai O ia, “Ou te mafaia faapefea, 
pe a le fasino mai se tasi ia te au?” 
Ua na fai mai foi ia Filipo ia alu 
ae la te nonofo ma ia. 32 O le 
fuaiupu foi o le tusi ua na faitau ai, 
o lenei, Pei o le mamoe ua ta‘ita‘tina 
ia fasia; pei o le tamai mamoe foi 
i luma o le sele fulufulu e le tagi, e 
faapea foi o ia ua le tautala mai. 33 
O ona po o lona faamaulaloina na 
aveesea ai lona faamasinoga; o ai 
foi se na te talaina lana tupulaga? 
Aud ua aveesea lona ola i le lalolagi. 
34 Ua fai mai le eunuka ia Filipo, 
“So'u fesili atu ia te oe, ua fai mai 
lenei mea e le perofeta ia te ai? Ia 
te ia ea, po o se tasi tagata?” ,35 
Ona tautala atu lea o Filipo, ua 
afua i lea lava Tusi ona folafola ia 
te ia o le tala lelei ia Iesu. 36 Ua o 
ane foi i laua i le ala, ua oo i le tasi 
vai; ona fai mai lea o le eunuka, 
“Faauta, o le vai; se a ea se mea e 
vaoia ai aʻu e aua le papatisoina o 
aʻu?” 37 Ua fai atu Filipo, “Afaiuae 
talitonu ma le loto atoa, e mafai 
ai lava.” Ua tali mai o ia, ua faapea 
mai, “Ou te talitonu o Iesu Keriso 

o le Alo o le Atua ia.”1 38 Ona ¡a fai 
atu lea ia taofi le taavale; ona o ifo 
lea o 1 laua uma i le vai, o Filipo 
ma le eunuka; ua na papatiso foi 
ia te ia. 39 Ua o ae i laua nai le vai, 
ona segia lea o Filipo e le Agaga o 
le Alii; ua le toe iloa ¡a e le eunuka, 
ua alu foi ia i lana malaga ma le 
olioli. 40 A ua iloa Filipo i Asota; 
ua alu foi o ia, ma folafola solo le 
tala lelei i aai uma lava, ua oo lava 
ia i Kaisareia. 


O le tofia 0 Saulo e fai ma aposetolo 


A ua mapugatamai pea o Sau- 

lo i le faamatau ma le fasioti 
i le au soo o le Alii, ua alu atu ia i le 
ositaulaga sili, 2 ua faatoga atu ia 
te ia i tusi e ave i sunako i Tama- 
seko, pe afai na te maua ai nisi o le 
Ala, o tane atoa ma fafine, ia 
fusifusi ma ta‘ita‘i mai i latou e ia i 
lerusalema. 3 Ua alu atu o ia ua 
latalata i Tamaseko, ona faafuasei 
mai ai lea ona pupula faataaliolio 
mai ia te ia o le malamalama mai le 
lagi. 4 Ona pati lea o ia i lalo i le 
eleele, ua faalogo atu i le siufofoga, 
o loo faapea mai ia te ia, “Saulo, 
Saulo e, se a lea mea ua e saua mai 
ai ia te au?” 5 Ona fai atu lea o ia, 
“Le Alii e, o ai ea oe?” Ona fetalai 
mai lea o le Alii, “O atu o Iesu ua e 
saua mai i ai; o le mea faigata ia te 
oe ona aa i tui.” 6 Ua gatete ia, ma 
ua mata‘u, ua faapea atu, “Le Alii 
e, se a le mea e te finagalo i ai ou 
te faia?” Ona fetalai mai lea o le 





Alii ia te ia, “Tu ia oe i luga, ina 
alu ia i le aai, ona ta'uina atu 
lea ia te oe o le mea e tusa ona e 
faia.” 7 A ua tutū tagata na o malaga 
ma ia, ua le mafeganavai; ua lagona 
lava e i latou le siufofoga, a e le iloa 
atu se tasi. 8 Ua tu i luga Saulo 
nai le eleele; ua pupula ona mata, 
a ua le iloa se tasi; ua fetagofi i 
latou i ona lima, ua ta‘ita‘i ia te 
ia i Tamaseko. 9 Ua tolu foi aso e 
le o vaai ai 0 ia, ua le “ai, e lei inu. 

10 Sa i Tamaseko le tasi soo, O 
Anania le igoa; ua fetalai mai foi le 
Alii ia te ia i le faaaliga, “Anania 
e.” Ua tali atu o ia, “Le Alii e, o 
aʻu lenei.” 11 Ona fetalai mai lea o 
le Alii ia te ia, “Ina tu ia i luga, ina 
alu i le ala o lona igoa o Sa‘o, ina 
saili le tagata i le fale o Iuta, o 
Saulo le igoa, o le Taso; aua faauta 
mai, O loo tatalo ia; 12 ua na iloa 
atu foi i le faaaliga le tagata, o 
Anania le igoa, o loo ulufale atu, 
ma faaee lona lima i ona luga, ina 
ia toe vaai o ia.” 13 Ona tali atu 
lea o Anania, “Le Alii e, ua ou 
faalogo i tagata e toatele i lena 
tagata,i mea leaga e tele ua na faia i 
ou tagata paia i Ierusalema; 14 e 
ana foi le pule mai le au ositaulaga 
sili, e fusifusi uma lava i e ua valaau 
i lou suafa iinei.” 15 A ua fetalai 
mai le Alii ia te ia, “Ina alu ia; 
aua 0 le ipu lava o ia ua filifilia 
maʻu e momoli loʻu igoa i luma o 
nuu ese, ma tupu, ma le fanauga a 
Isaraelu. 16 Auā ou te faailoa atu 
ia te ia mea e tele e tusa ona tiga ai 


VE le o maua le f.e 37 ile rele o ata o lenei tusi i le gagana Fleni. 

o ia ona O lo'u igoa.” 17 Ona alu 


lea o Anania, ua ulu atu i le fale, 
ua na faaee atu fo: ona lima i luga 
ia te ia, ua faapea atu, “Lo'u uso 
e Saulo, ua auina mai au e le Alii o 
lesu, sa faaali ia te oe i le ala na e 
sau ai, ina ia e toe vaai, ma ia 
faatumuina oe i l Agaga Paia.” 
18 Ona pauu loa lea o mea nai ona 
mata peiseai ni una; ona toe vaai 
loa lea o ia, ua tu foi i luga, ma 
ua papatisoina. 19 Ua ʻai, ona 
malosi ai lea O ia. 

Ua faatasi foi Saulo ma le au 
soo, e na i Tamaseko, i nai isi aso. 
20 Ona talaʻi loa lea e ia i sunako O 
Iesu, ua faapea atu, “O ia lava o le 
Aloo le Atua.” 21 Ua matuā ofo i 
latou uma e na faalogo ai, ua faapea 
ane, “E le o ia ea lenei sa saua i 
Ierusalema i e valaau i lea lava 
igoa, ma ua sau iinei ina ia 
fusifusi, ma taʻitaʻi ia te i latou 
i le au ositaulaga sili?” 22 A 
ua atili ai le faamaiosi o Saulo, 
ua fememeai ai Futsia sa nonofo 
i Tamaseko ina ua faaalitino atu 
e ia, O Iesu o le Keriso lava lenei. 

23 Ua fāi po, ona taupulepule 
lea o Iutaia e fasioti ia te ia; 24 
ua iloa e Saulo la latou taupule- 
pulega. A ua lamalama i latou i 
faitotoa o le aai i le ¿o ma le po, 
ina ia fasioti ia te ia. 25 A ua ave e 
le au soo ia te ia i le po. ma tuu ifo 1 
le pa o le aai, ua tuutuu. ifo ile ato. 

26 Ua oo Saulo i Ierusalema, ona 
taumafai lea seʻi faatasi atu o ia i le 
au soo; a ua fefefe i latou uma lava 
ia te ia, fa te i latou e le se soo o ia. 
27 A ua ave e Panapa ia te ia, ma 


taʻitaʻiina atu i le au aposetolo, 
ua na tala atu foi ia te i latou i lona 
iloa o le Alii i le ala, ma lona 
fetalai mai ia te ia, ma lana tautala 
faamalosi i le suafa o Iesu i 
Tamaseko. 28 Sa feoai foi o ia 
ma i latou i Ierusalema, 29 ma 
tautala ma le loto tele i le suafa o 
le Alii o Iesu; ua tautala foi o 
ia, ma fefinauai ma le au Elenisi; a 
ua latou taumafai e fasioti ia te ia. 
30 Ua iloa foi e le au uso, ona ave 
ifo lea e i latou ia te ia i Kaisareia, 
ona auina atu lea o ia i Taso. 

31 Ona fifilemu lea o ekalesia 
i Iutaia uma lava, ma Kalilaia, ma 
Samaria, ua faamafanafanaina i 
latou; ua savavali foi ma le mataʻu 
i le Alii, ma ua faatoateleina i le 
fesoasoani o le Agaga Paia. 

32 Ua alu solo Peteru i mea uma 
lava, ua alu ifo foi o ja i le au paia 
ua nonofo i Lita. 33 Ua na iloa ai 
le tasi tagata o Ainea le igoa, e 
valu tausaga o taoto i lona moega, 
ua maʻi o ia i le supa. 34 Ua fai atu 
foi Peteru ia te ia, “Ainea e, ua 
faamaloloina oe e Iesu le Keriso; 
ina tu ia i luga, ma teu lou moega.” 
Ona tu loa lea o ia i luga. 35 Ua 
iloa atu foi o ia e i latou uma e ua 
nonofo i Lita ma Sarona, ua liliu 
ai i latou i le Alii. 

36 Sa i Iopa le tasi soo fafine o 
Tapita le igoa, e taʻua pe a faa- 
matalaina, o Toreka; ua tele ana 
galuega lelei ma mea alofa na ia 
faia. 37 O ia ona po ua maʻi o ia, 
ua oti ai; ua uma foi ona latou 
mulumulu ia te ia i le vai, ona tuu 
lea ia te ia i le afeafe aupitoaluga. 

38 Ua felatai Lita ma lopa, ua 
faalogo le au soo o i ai Peteru, ona 
latou aau atu ai lea o tagata e 
toalua ia te ia, ua ole atu aua le 
faatuai ona alu atu ia te i latou. 39 
Ona tu lea o Peteru iluga, ua o mai 
laua. Ua oo atu o ia, ona aveina ae 
lea e i latou ia te ia i le afeafe 
aupitoaluga; ua tutú mai foi fafine 
uma lava ua oti a latou tane, O 
fetagisi mai, ma faaali mai ofu tino 
ma ofu tetele sa faia e Toreka, ina 0 
ia te i latou o ia. 40 A ua tuli atu 
Peteru ia te i latou uma lava i 
fafo, ona tootuli lea o ia, ma tatalo; 
ona faasaga atu lea o ia i le oti, ua 
faapea atu, “Tapita e, ina tu ia ì 
luga.” Ua pupula o ia; ua na iloa 
Peteru, ona nofo lea i luga. 41 Ona 
tago atu lea o Peteru i lona lima, 
ua na faatu ia te ia; ua valaau foi o 
ia i le au paia ma fafine ua oti a 
latou tane, ua tuu atu ia te ia ua 
ola. 42 Ua iloa ai e Iopa uma lava; 
ua faatuatua foi tagata e toatele i le 
Alii. 43 Ona nofo ai lea o ia i Iopa 
e tele aso i le tasi tagata o Simona 
le igoa, o le fai patu O manu. 


O le tala ia Konelio 


1 Sa i Kaisareia le tasi tagata 

o Konelio le igoa, o le 
ta‘ita‘i o le toaselau i le “au e igoa 
o le ‘au a Italia; 2 o le tagata 
amio Atua, ma le mataʻu i le-Atua, 
atoa ma lona aiga uma, o lē avatu 
mea alofa e tele i le nuu, ma ua 
tatalo i le Atua e le aunoa. 3 Ua na 
iloa tino i le faaaliga, i le itula pe 
tusa o le tolu i le afiafi, ole ageluale 


Atua ua ulufale mai ia te ia, ua 
faapea mai ia te ia, “Konelio e.” 4 
Ua pulatoa o ia ia te ia, ona fefe 
ai lea, ua faapea atu, “Le alii e, 
se a ea?” Ua fai mai o ia ia te ia, 
“Ua o ae au tatalo ma au mea alofa 
O fai ma faamanatuga i luma o le 
Atua. 5 O lenei, aau atu la ni 
tagata i Iopa e aami ia Simona e 
igoa ia Peteru; 6 o loo nonofo ia 
ma le tasi Simona o le fai pa‘u o 
manu, e latalata i le sami lona fale; 
O ja na te taʻu atu ia te oe mea e tusa 
ona e faia.” 7 Ua alu le agelu sa tau- 
tala ma ia, ona valaau lea o ia i 
ana auauna e toalua, ma le tagata 
tau e amio Atua, o le tasi o i latou 
e le te‘a ia te ia; 8 ua ia faamatala 
ia te i latou mea uma, ona aau atu 
lea o ia ia te i latou i Iopa. 

9 O le taeao, a o i le ala i latou, 
ma ua latalata i le aai, ua alu ae ai 
Peteru i luga o le fale e tatalo i le 
itula po ua tutonu le la. 10 Ua 
matelaina o ia, ua manatu e ‘ai; o 
latou o sauni, ua oo ia te ia le 
faalia; 11 ua vaai atu i le lagi ua 
avanoa, ma le tasi mea ua alu ifo 
ia te ia, pei se ie lautele, ua noatia 
i ona pito e fa, ma tuutuu ifo i le 
lalolagi; 12 ua i ai manu vaefa uma 
lava e tataa, ma manu feai, ma 
mea fetolofi, ma manu felelei. 13 
Ona túlei mai lea o le siufofoga ia 
te ia, “Peteru e, ina tu ia i luga, ina 
fasi, ma “ai” 14 A ua fai atu 
Peteru, “Le Alii e, aua lava; aua 
ou te lei “ai lava se mea e sa, po o 
se mea € leaga.” 15 Ua foi faalua 
mai le siufofoga ia te ia, “O mea ua 
faamamāina e le Atua, aua e te 

taʻua e sa.” 16 Us fai faatolu mai 
lenei mea; ona toe avae lea o le 
mea i le lagi. 

17 Ua masalosalo Peteru i lona 
lava loto pe se a lea faaaliga ua iloa 
e ia, faauta foi, o tagata na aauina 
e Konelio, sa latou saili i le fale o 
Simona, ua tutú mai i le faitotoa, 
18 O valaau ma fesili, po o nofo ai 
Simona e igoa ia Peteru. 19 Ua 
manatunatu ifo Peteru i le faaaliga, 
a e fetalai mai le Agaga ia te ia, 
“Faauta, o loo saili mai tagata e 
toatolu ia te oe. 20 A e tu ia i luga, 
ina alu ifo, tou te o ma 1 latou, aua 
lava le masalosalo vale; aua ua 
aauina i latou e aʻu lava.” 21 Ona 
alu ifo lea o Peteru i tagata na 
aauina e Konelio ia te ia, ua fai atu 

, “Faauta, o aʻu lenei ua outou 
saili na; se a le mea va outou o mai 
ai?” 22 Ona fai mai lea o i latou, 
“O Konelio le taʻitaʻi o le toaselau, 
o le tagata amiotonu, ma le mataʻu 
i le Atua, ua ta‘uleleia e le nuu o 
Iutaia uma lava, na poloaiina o ia 
mai le Atua e le agelu paia e aami 
ia te oe, e te alu i lona fale, ia 
faalogo o ia i upu ua ia te oe.” 23 
Ona fai atu lea o ia ia te i latou e o 
mai i le fale, ua na talia foi i latou. 

O le taeao foi ua latou o ai ma 
Peteru, ua o foi faatasi ma ia nisi 
o le au uso mai Iopa. 24 O le tasi 
taeao foi ua 00 atu ai i latou i 
Kaisareia. Ua faatali foi Konelio 
ia te i latou, ua faapotcpotoina e ia 
lona aiga ma ana aumea mamae. 25 
Ua ulufale atu Peteru, ona faa- 
fetaiai lea o Konelio ja te ia, ua 
faapaŭ i ona vae, ua ifo ia te ia. 26 





A ua faatu e Peteru ia te ia, ua 
faapea atu, “Ina tu ia i luga; o aʻu 
nei lava o le tagata.” 27 Ona ulufale 
lea, o loo tautala i laua, ua iloa e ia 
e toatele ua faapotopotoina. 28 Ua 
fai atu o ia ia te i latou, “Ua outou 
iloa lavā ua sa i le tagata Iutaia ona 
faatasi pe faalatalata i le tagata ese; 
a ua faasino mai e le Atua ia te au, 
aua ou te tauina atu ua sa pe leaga 
se tasi tagata. 29 O le mea lea ua ou 
sau ai ma le le feʻaloʻalofai, ina ua 
aami atu 0 aʻu; o lenei, ou te fesili 
atu, se a le mea ua outou aami atu 
ai aʻu?” 

30 Ona fai mai lea o Konelio, 
“O lona fa o aso talu ai, na'oo i le 
itula faapenei; o le itula foi e tolu 
i le afiafi sa ou tatalo ai i lo‘u fale, 
faauta foi, na tu mai le tagata i 
oʻu luma ma le ofu pupula, 31 
ua na fai mai, Konelio e, ua faa- 
fofogaina lau tatalo, ua manatua 
foi au mea alofa i luma o le Atua. 
32 O lenei, ia e aauina atu nisi i 
Iopa, e aami ia Simona, e igoa ia 
Peteru; o loo nofo o ia i le fale o 
Simona, le fai pa'u o manu, e 
latalata i le sami. 33 O lea na ou 
aauloaina atu ai nisi; ua lelei lava 
ina ua e maliu mai. O lenei, o loo 
iinei i matou uma lava i luma o le 
Atua, e faalogologo atu i mea uma 
lava ua poloai mai ai le Alii ia te 
oe.” 

34 Ona oo atu lea o le lauga a 
Peteru, ua faapea atu, “E moni, 
ua Ou iloa e le faailogaina tagata e le 
Atua; 35 a e peitai o le mataʻu ia te 
ia i nuu uma lava, ma fai le amio- 
tonu, ua talia i latou e ia. 36 Ua 

outou iloa le upu na molia e ia i le 
fanauga a Isaraelu, ua folafola ai le 
tala lelei o le manuia ia Iesu 
Keriso, o le Alii ia o tagata uma 
lava; 37 o le upu lea sa i Iutaia uma, 
na afua i Kalilaia, ina ua mavae o le 
papatisoga sa tala'iina e Ioane; 38 
o Iesu o le Nasareta, o le na 
faauuina e le Atua i le Agaga Paia 
ma le mana, o ia sa femaliuai ma 
agalelei ma faamalolo atu i e na 
faatoilaloina uma lava e le tiapolo; 
aua sa ia te ia le Atua. 39 O moli- 
mau foi i matou i mea uma lava 
na faia e ia i le nuu o Iutaia atoa ma 
lerusalema; o le na fasiotia foi 
e i latou i lo latou faatautau i le 
laau. 40 O ia na toe faatuina e le 
Atua i le aso tolu, ma na faaaliti- 
noina o ia, 41 e le o le nuu uma 
lava, a o molimau na uluai filifilia 
e le Atua, o i matou nei lava sa 
matou aai ma feinu ma ia, ina 
ua toe tu mai o ia ie ua oti. 
42 Ua na poloai mai foi ia te i 
matou e tala‘i atu i le nuu, ma 
molitino atu, o ia lava le ua tofia e le 
Atua e fai ma faamasino i e o ola ma 
e ua oti. 43 Ua molitinoina mai o 
ia e le au perofeta uma, ona o lona 
suafa e maua ai le faamagalo o 
agasala a € faatuatua ia te ia uma 
lava.” 

44 Ua tautala atu Peteru i nei 
upu, a e afio ifo le Agaga Paia ia te 
i latou uma lava o e ua faalogo i le 
upu. 45 Ona matuā ofo lea e na 
peritomeina o e faatuatua, o e na 0 
mai ma Peteru, ina ua liligi ifo i 
nuu ese le alofa o le Agaga Paia. 
46 Aua ua latou faalogo atu ia te i 





latou ua tautala mai i gagana uiga 
ese, ma vivii atu i le Atua. Ona fai 
atu lea o Peteru, 47 “E mafai ea e se 
tasi ona vavao i le vai, ina ia le 
papatisoina ai i latou nei, o e ua 
maua le Agaga Paia pei o i tatou 
nei?” 48 Ua fai atu foi o ia ia 
papatisoina i latou i le suafa o le 
Iesu Keriso. Ona aioi lea o i latou 
ia te ia ia latou nonofo ma ia i nisi 
aso. 


O le faatonu atu a Peteru 1 lona alu 
atu 1 nuu ese 

1 Ua faalogo le au aposetolo 

ma le au uso o i lutaia, 
ua talia e nuu ese le afioga a le 
Atua. 2 Ua alu ae foi Peteru i 
Ierusalema, ona fefinauai lea ma ia 
o le au peritome, 3 ua faapea mai, 
“Na e alu atu i tagata e le peri- 
tomeina, na outou aai foi faatasi ma 
i latou.” 4 Ona afua lea o Peteru 
ona folafola faasolo ia te i latou, ua 
faapea atu, 5 “O aʻu nei, sa ou 
tatalo i le aai o Iopa; na ou iloa 
le faaaliga ina ua faalia mai, o le 
tasi mea ua alu ifo pei se ie lautele, 
ua tuutuu ifo mai le lagi i ona pito 
e fa; ua oo lava ia te au; 6 ua ou 
pulatoa ma manatunatu i ai, ona ou 
iloa atu lea o manu vaefa e tataa, 
ma manu feai, ma mea fetolofi, 
ma manu felelei. 7 Na ou faalogo 
atu foi i le siufofoga, ua faapea mai 
ia te au, Peteru e, ina tu ia i luga, 
ina fasi, ma ʻai. 8 A ua ou fai atu, 
Le Alii e, “aua lava; auā e lei toʻia 
lava loʻu gutu i sina mea e ‘ai e sa, 
po o se mea e leaga. 9 A ua toe 

tali mai ia te au le siufofoga mai le 
lagi, O mea ua faamamaina e le 
Atua, aua e te taʻua e sa. 10 Na faia 
faatolu lenei mea, ona toe sisi lea 
o mea uma lava i le lagi. 11 Faauta 
foi, sa tutu loa mai tagata e toatolu 
i le fale na ou i ai, na aauina ia te au 
mai Kaisareia. 12 Na fai mai le 
Agaga ia te au matou te O ma i 
latou, aua le faailoga tagata. Na 
matou o foi ma le au uso nei e 
toaono, na matou ulu atu foi i le 
fale o le tagata. 13 Ua na tala mai ia 
te i matou i lona iloa atu i le agelu 
na tu mai i lona fale, ma fai atu 
ia te ia, Ina aau atu ia ni tagata i 
lopa, e aami ia Simona e igoa ia 
Peteru; 14 na te fai mai upu ia te 
oe, e faaolaina ai oe atoa ma lou 
aiga uma lava. 15 Na amata ona Ou 
tautala atu, ona afio ifo lea o le 
Agaga Paia ia te i latou, faapei ona 
afio ifo ia te i tatou i le amataga. 
16 Ona ou manatua lea o le afioga 
a le Alii, ua faapea mai, Na papa- 
tiso lava Ioane i le vai, a e papa- 
tisoina outou i le Agaga Paia. 17 
O lenei, afai e tusa le alofa ua 
foaiina mai e le Atua ia te i tatou 
atoa ma i latou, ina ua faatuatua i 
le Alii o Iesu Keriso, o ai ea a‘u 
nei ou te mafaia ona vavao atu i le 
Atua?” 18 Ua latou faalogo mai i 
ia upu, ona latou faalologo lea, ua 
vivii atu foi i le Atua, va faapea 
ane, “E moni, ua foai atu è le Atua 
i nuu ese le salamo e ola ai.” 

19 Na o atu foi e na faasala- 
lauina i le sauaga na tupu ina ua 
oti o Setefano, ua oo lava i Foinie, 
ma Kuperu, ma Anetioka, ua le 


tautala atu i le upu i se tasi na o 
tagata Iutaia lava. 20 O tagata 
Kuperu ma Kurene foi nisi o i 
latou, ua 00 foi i latou i Anetioka; 
ua tautala i tagata Eleni, ma folafola 
atu le tala lelei i le Alii o Iesu. 21 
Sa ia te i latou le aao o le Alii; ua 
faatuatua foi le vao tagata e toa- 
tele, ma liliu mai i le Alii. 22 Ua 
logo atu le tala i ia mea i taliga o le 
ekalesia o i Ierusalema; ona latou 
aauina atu lea o Panapa ia oo lava i 
Anetioka. 23 Ua oo atu o ia, ma ua 
iloa le alofa tunoa o le Atua, ona 
olioli lea o ia, ma apoapoai atu ia 
te i latou uma lava, ia mau o latou 
loto ina ia pipii atu i le Alii. 24 
Aua o le tagata amio lelei o ia, ua 
tumu i le Agaga Paia ma le faa- 
tuatua; ua faaopoopoina ai foi 
tagata e toatele lava i le Alii. 25 
Ona alu lea o Panapa i Taso e 
saili ia Saulo. 26 Ua na maua o ia, 
ona aumaia lea o ia i Anetioka. Ua 
la faatasi ma le ekalesia ua atoa le 
tausaga, ma aʻoaʻo atu i tagata e 
toatele lava; na uluai igoa foi le au 
soo 0 Kerisiano i Anetioka. 

27 O ona po ia na o ifo ai pe- 
rofeta mai lerusalema i Anetioka. 
28 Na tu iluga foi le tasi o i latou, 
o Akapo le igoa, na faailoa e ia 
mai le Agaga le oge tele o le a tupu 
i le lalolagi uma; sa taunuu ai foi 
i le nofoaiga a Kalaotio. 29 Ona 
filifili lea taitoatasi o le au soo, ia 
faatatau i mea ua manuia ai, € 
avatu ai se alofa i le au uso o 
nonofo i Iutaia; 30 ua fai ai foi e i 
latou, ua momoli e Panapa ma 
Saulo i toeaina. 

O le saua o Herota i le ekalesia; ma 
lona oti puapuaga 


O ona po ia na pupue ai e 

le tupu o Herota nisi o le 
ekalesia ina ia faasaua i ai. 2 Ua 
na fasioti foi ia Iakopo le uso o 
Ioane i le pelu. 3 Ua iloa foi e ia ua 
fiafia ai Iutaia, ona faasosolo ai lea 
ona pue ia Peteru lava. (O ona aso 
ia o areto e le faafefeteina) 4 Ua 
pue ia te ia, ona tuu ai lea i le fale 
puipui, ma tuuina atu i tagata tau e 
taitoafá i vasega e fa e leoleo ia te 
ia; ua manatu ia e ta'ita'¡ ane ia te 
ia ile nuu pe a mavae le paseka. 
5 O lenei, ua leoleoina Peteru i le 
fale puipui; a ua faia le tatalo faa- 
tauanau i le Atua e le ekalesia mo 
ia. 

6 Ua oo ina a ta‘ita‘i e Herota 
ia te ia i fafo, o lea lava po na moe ai 
Peteru i le va o tagata tau e toalua, 
ua noanoatia O ia i maea uamea e 
lua; o leoelo foi i luma o le faitotoa, 
ua leoleo i latou i le fale puipui. 
7 Faauta foi, o le agelu a le Alii ua 
tu mai, ua pupula mai foi le mala- 
malama i le fale; ua na ta ia Peteru 
‘i lona itu, ma fafagu ia te ia, ua 
faapea atu, “Ina tu ia i luga, ia 
vave.” Ona pauu ifo lea o maea 
uamea nai ona lima. 8 Ua fai atu le 
agelu ia te ia, “Fusi ia ou ofu, ma 
faamau ifo ou seevae.” Ua faapea 
foi ona faia e ia. Ua na fai atu foi 
ia te ia, “Ina pulupulu ia lou ofu, 
ma mulimuli mai ia te au.” 9 
Ona alu lea o ia i fafo, ua mulimuli 
atu ia te ia; ua le iloa e ia ua moni 
le mea ua faia e le agelu; fa te ia ua 


vaaia se faaaliga. 10 Ua mavae i 
tua ia te i laua le muai leoleoga ma 
lona lua, ona co lea o i laua i le 
puipui uamea e o atu ai i le aai; 
ua matala fua lea ia te i laua; ona la 
o atu lea i fafo, ma la savavali atu i 
le ala e tasi; ona tuua loa lea o ia e 
le agelu. 11 Ua faatoa mau manatu 
ai Peteru, ona faapea lea o ia, 
“Ua ou iloa nei, e moni, ua auina 
mai e le Alii lana agelu, ma ua 
laveai mai o ia ia te au ai le lima o 
Herota, atoa ma mea uma ua 
faamoemoe ai le nuu o Iutaia.” 

12 Ua mafaufau ai o ia, ona alu 
lea i le fale o Maria le tina o Ioane, 
ua igoa ia Mareko; e toatele sa 
faapotopotoina ai, ma latou tatalo. 
13 Ua tu‘itu‘i atu foi o ia i le puipui 
o le ala, ona sau lea o le tasi 
teine, o Rosa le igoa, na te asia mai. 
14 Ua iloa foi e ia le leo o Peteru, ua 
le toina le puipui ona o le olioli, a 
ua momo'e i totonu ma fai atu ua 
tu mai Peteru i le faitotoa. 15 Ua fai 
mai i latou ia te ia, “Ua e valea.” 
A ua finau atu pea ia, e moni lava. 
Ona faapea mai lea o i latou, “O 
lana agelu ia.” 16 A ua tu'itu'i atu 
pea Peteru; ona tatala lea e i latou, 
ua iloa atu ia te ia, ona matuá 
ofo ai lea o i latou. 17 A ua talo atu 
o ia i lona lima ia te i latou soia le 
tautala, ona faamatala atu lea e ia ia 
te i latou lona ta'itaiima mai e le 
Alii nai le fale puipui. Ua na fai atu 
foi, “Ia outou tala atu ia mea ia 
lakopo ma le au uso.” Ona alu atu 
lea o ia i fafo, ua alu i le tasi mea. 

18 Ua ao, ona tele ai lea o le 
atuatuvale o tagata tau, pe na faa- 

pefea Peteru. 19 Ua saili foi e 
Herota ia te ia, ua le maua, ona 
faamasino lea o ia i leoleo, ma fai 
atu ia ta‘ita‘iina i latou ia oti. Ona 
alu lea o ia nai Iutaia i Kaisareia, 
ua nofo ai. 

20 Ua ita tele Herota ia Turo ma 
Saitonu; a ua latou o mai ia te ia 
ma le loto gatasi, ua latou faa- 
oleole atu foi ia Paso lē leoleo i le 
tofaga o le tupu, ona latou ole atu 
lea ia toe lelei ma ia; aua na 
fagaina lo latou nuu e le nuu o le 
tupu. 21 O le aso foi na atofaina, 
ua ofu ai Herota i ona ofu faatupu, 
ma nofo i le nofoalii, ua lauga atu 
ia te i latou. 22 Ona alalaga lea o le 
nuu, ‘O le siufofoga o se atua, a e 
le se leo o se tagata.” 23 Ona taia 
loa lea o ia e le agelu a le Alii, aua 
ua le avatu e ia le viiga i le Atua; 


ona atiolaina lea o ia i anufe ua oti 
ai. 


24 A ua tupu le afioga a le Atua 
ma ua faateleina. 

25 Ua toe foi mai Panapa ma 
Saulo nai Ierusalema, ina ua uma 
o la la feau, ua latou o mai ma 
Toane ua igoa ia Mareko. 


O le aauina atu o Paulo ma Panapa 
1 nuu ese 

I Sa i le ekalesia i Anetioka 

nisi perofeta ma aʻoaʻo; 0 
Panapa, ma Simeona ua igoa ia 
Nikeru, ma Lukio le Kurene, o 
Manaena sa tausia faatasi o ia ma 
Herota le tupu, atoa ma Saulo. 


2 O latou o auauna i le Alii ma 
anapopogi, ona fetalai mai lea o le 


Agaga Paia, “Totofi ia mo aʻu o 
Panapa ma Saulo i le galuega ua ou 
valaauina ai i laua.” 3 Ona anapo- 
pogi lea o i latou ma tatalo, ma 
faaee o latou lima ia te i laua, ona 
tuuina atu lea o i laua e 6. 

4 O lenei, ua aauina nei tagata € 
le Agaga Paia, ona o lea o i laua i 
Selukeia; ua folau atu nai lea mea i 
Kuperu. $ Ua i Salamina, ona la 
folafola ai lea o le afioga a le Atua i 
sunako O tagata Iutaia; ua auauna 
foi Ioane ia te i laua. 6 Ua latou soo 
ile motu, ua oo atu i Pafo, ua iloa 
ai e i latou le tasi taulaitu, o le 
perofeta pepelo, o le Iutaia, o 
Paiesu lona igoa. 7 Sa i ai o ia i le 
suikonesula, o Sekio Paulo, o le 
tagata faautauta lea; ua aami lenei 
tagata ia Panapa ma Saulo, ua 
manao i le fia faalogo i le afioga a le 
Atua. 8 A o Elima le taulaitu, (auā 
o le uiga lea o lona igoa,) ua tetee 
mai o ia ia te i laua, ua fia faaliliu 
ese atu e€ ia o le suikonesula i le 
faatuatua. 9 A o Saulo, o Paulo 
foi lea, ua tumu o ia i le Agaga 
Paia, ua pulatoa ia te ia, 10 ona 
faapea atu lea o ia, “O oe na ua 
tumu i le pepelo uma ma le ulavale 
uma, o le atalii o le tiapolo, o lē 
“ino'ino i le amiotonu uma lava; e 
te le seʻi soia ea lou faapiopio i ala 
tonu O le Alii? 11 Faauta nei, o le a 
00 ia te oe le aao o le Alii, e tauaso 
oe, e te le vaai i le la seia se aso.” 
Ona paŭ loa lea ia te ia o le popogi 
ma le pouliuli; ona fealuai lea o ia, 
ma saili ni tagata e taʻitaʻi ia te ia. 
12 Ua iloa foi e le suikonesula le 
mea ua faia, ona faatuatua lea o ia, 

ua matua ofo ile a'oa'oga a le Alii. 

13 Ua tuuvaa atu Paulo ma lana 
au malaga i Pafo, ua oo i latou i 
Pereka i Pafulia; ua tuua foi i la- 
ua e Ioane, ua toe foi o ia i 
Ierusalema. 14 Ua tuua foi Pereka 
e i laua, ona la oo lea i Anetioka 
i Pisitia, ua ulufale i laua i le 
sunako i le aso sapati, ua nonofo 
i lalo. 15 Ua uma foi ona faitau 
i le tulafono ma perofeta, ona 
aau atu lea e ua pule i le sunako 
nisi ia te i laua, ua faapea atu, 
“Sema e, le au uso e, afai ua ia 
te oulua se upu faamafanafana i 
le nuu nei, ina fai mai ia.” 16 
Ona tu lea o Paulo i luga, ma tālo 
atu lona lima, ua faapea atu, 
“Outou Isaraelu e, ma outou o € 
matatau i le Atua, faafofoga mai 
ia. 17 O le Atua o lenei nuu o 
Isaraelu na filifilia e ia o tatou 
tamā; ma ua faaeaina le nuu ina o 
āumau i latou i le nuu o Aikupito, 
ua ia taʻitaʻi ese atu ai foi ia te i 
latou i le aao malosi. 18 Ua ia 
onosai foi i a latou amio i le vao i 
ona tausaga pe fagafulu. 19 Ua 
uma foi ona olopalaina e ia o nuu e 
fitu i le laueleele o Kanana, ona 
tuuina atu lea e ia o le laueleele 
e fai mo latou tofi i tausaga pe fa 
o selau ma le limagafulu. 20 Ua 
mavae foi o ia mea, ona tuu atu lea 
e ia o faamasino mo i latou, e 00 
lava i le perofeta o Samuelu. 21 
Mulimuli ane ua latou faatoga 
i se tupu; ona tuu atu lea e le Atua 
ia te i latou o Saulo, le atalii o 
Kiso, o le tagata o le ituaiga o 
Peniamina, i tausaga e fagafulu. 





22 Ua na ave ese foi ia te ia, ona 
faatuina lea e ia o Tavita e fai mo 
latou tupu; ua ia molitino foi ia 
te ia, ua faapea ane, Ua ou maua 
Tavita le atalii o lese, o le tagata 
e tusa ma loʻu nei loto, na te faia o 
mea uma lava ou te manao i ai. 23 
O le aiga o lenei tagata ua faatuina 
ai e le Atua ia Isaraelu le Faaola 
o Iesu, pei ona folafolaina e ia. 
24 A o lei maliu mai o ia, ua talaʻi 
atu e Ioane le papatisoga o le 
salamo i le nuu o Isaraelu uma 
lava. 25 Ua fai mai Ioane a o 
faauma e ia lona faiva, O ai ea aʻu 
nei i o outou manatu? E le o ia aʻu 
nei. A e peitai, faauta mai, o loo 
mulimuli mai le tasi, ou te le aoga 
ona ou tatala i ona seevae. 

26 “Sema e, le au uso e, o fanau 
a sa Aperaamd, atoa ma e o ma- 
tatau i le Atua o ia te outou, ua 
molia mai le upu o lenei faaolataga 
ia te outou. 27 Auā o i latou o e 
nonofo i Ierusalema, ma o latou 
alii, ina ua le iloa e i latou o ia, 
ma upu a le au perofeta ua faitauina 
i lea sapati ma lea sapati, ua taunuu 
ai ia te i latou i lo latou faasala ia te 
ia. 28 E ui lava ina ua le maua e i 
latou se mea e tatau ona oti ai o 
ia, a ua latou fai atu ia Pilato ia 
fasiotia o ia. 29 Ua faaiu foi e i 
latou mea uma lava na tusia ia te 
ia, ona ave ifo lea e i latou ia te ia 
i le laau, ua tuu i le tuugamau. 30 
A ua toe faatu mai le Atua ia te ia i 
e ua oti; 31 e tele foi ni aso na iloa 
ai O ia e tagata na O ae ma ia nai 
Kalilaia i lerusalema; o ana moli- 
mau i latou i le nuu. 32 Ua ma 

folafola atu “oi ia te outou lenei tala 
lelei: o le mea na folafolaina atu i o 
tatou tamā, 33 na faaoo lea e le 
Atua ia te i tatou o a latou fanau, i 
lona toe faatuina o Iesu; pei ona 
tusia foi i le salāmo e lua, O loʻu 
Atalii oe, ua fanaua oe e aʻu i le aso 
nei. 34 Ona ua toe faatuina mai o 
ia ia te ia i e ua oti, ia le toe foi 
atu lava i le mea e pala ai, o lea ua 
faapea ona fetalai mai ai o ia, Ou 
te foai atu ia te outou mea paia a 
Tavita ua ¡aamaoni lava. 35 O le 
mea foi lea ua fetalai mai ai o ia i 
le tasi salamo, E te le tuu atu lou 
tagata paia ia oo i ai le pala. 36 
O Tavita foi, ina ua uma ona 
auauna i le finagalo o le Atua i 
lona lava tupulaga, ua moe o ia, 
ma ua faatasiina atu i ona tama, ua 
oo foi ia te ia le pala. 37 A o le na 
toe faatuina mai e le Atua, ua le 00 
ia te ia le pala. 38 O lenei, sema e, 
le au usc e, ia outou iloa ua 
folafolaina ia te outou le faamaga- 
loina o agasala ona o lenei tagata; 
39 o tagata uma foi o e faatuatua, e 
ta‘uamiotonuina i latou ia te ia i 
mea uma lava na le mafai ona 
ta‘uamiotonuina ai outou i le tula- 
fono a Mcse. 40 O lenei, ia outou, 
neʻi oo ia te outou le mea ua fai 
mai ai perofeta, 41 O outou o e 
ino'ino, ina vaai mai ia, ma ofo, 
ma mou ia; aua ou te faia lava e au 
se galuega i ona aso o outou, o le 
galuega e ui ina faamatalaina ai ia te 
outou e se rasi, tou te le talitonu i ai.” 

42 Ua c i latou i fafo o le sunako, 
ona faatoga atu lea e le au lotu ina ia 
folafolaina mai ia upu ia te i latou 


i le sapati atali. 43 Ua tuua le faa- 
potopotoga, ona mulimuli lea ia 
Paulo ma Panapa o tagata e toatele 
o Iutaia, ma e ua lotu ua matatau 
i le Atua; ua la tautala atu, ma 
apoapoai ia te i latou, ina ia tumau 
i le alofa tunoa o le Atua. 

44 Ua oo i le sapati ona táli o 
uma mai lea o le nuu e faalogo i le 
afioga a le Atua. 45 Ua iloa e Iutaia 
le motu o tagata, ona matuá mata- 
taua lea o i latou, ma latou upu 
ese mai i mea ua fai atu ai Paulo, ua 
upu ese ma upu leaga ia te ia. 46 
Ona faamalosi atu lea o Paulo ma 
Panapa, ua faapea atu, “Ua tatau 
lava ona muai folafolaina atu le 
afioga a le Atua ia te outou; a ua 
outou tetee mai i ai, ma ua ta'ulea- 
ogaina outou e outou i le ola 
faavavau, faauta, o le mea lea ma te 
liliu atu ai i tagata o nuu ese. 47 
Aua ua faapea ona poloai mai o le 
Alii ia te i matou, Ua ou tofia oe e 
fai ma malamalama 0 nuu ese, ina 
ia avea oe ma faaolataga e oo i 
tulu‘iga o le lalolagi.” 

48 Ua faalogo tagata o nuu ese, 
ona olioli ai lea, ma vivii atu i le 
afioga a le Alii; ua faatuatua foi i 
latou uma lava e ua saunia i le ola 
faavavau. 49 Ua logo atu foi le 
afioga a le Alii i lea nuu uma lava. 
50 A ua faalalo ane e Iutaia i fafine 
e matatau i le Atua, ma saʻo 
tamaitai, ma saʻo alii o le aai, ma 
latou faatupu le sauaga ia Paulo ma 
Panapa, ma tutuli atu ia te i laua 
i o latou tuaoi. 51 A ua tūtū atu e i 
laua le eleele nai o laua vae ia te i 
latou, ona o atu ai lea o i laua i 

Ikonio. 52 Ua tutumu foi le au soo 
i le olioli ma le Agaga Paia. 


O le saua na oo ia Paulo ma Panapa 


i Ikonio ma Lusa 

1 4 Sa i Ikonio i laua, ua ulufale 

faatasi i le sunako o tagata 
Iutaia, o upu foi na la lauga aʻi, ua 
faatuatua ai Iutaia ma Eleni e 
toatele lava. 2 A e peitai o Iutaia le 
faalogo, ua latou faaoso atu ma 
faaita atu i loto o tagata o nuu ese 
i le au uso. 3 O le mea lea ua 
nonofo loa ai i laua, ma tautala 
faamalosi atu i le afioga a le Alii, ua 
molimau mai o ia i le upu o lona 
alofa tunoa, ma ua foai ia faia 
faailoga ma vavega i o laua lima. 
4 A ua vaeluaina le motu o tagata i 
le aai; ua ia Iutaia nisi, ua i apo- 
setolo nisi. 5 Ua taupulepule foi 
tagata o nuu ese, atoa ma Iutaia, ma 
o latou alii, e faasaua ma fetogi ia 
te i laua i maa; 6 ona iloa ai lea o i 
laua, ona la sosola ai lea i Lusa ma 
Teipe, o aai ia o Lukaonia, ma nuu 
e vagavagai; 7 ua folafola i ai le tala 
lelei. 

8 Sa nofo foi i Lusa le tasi 
tagata ua le lavā i ona vae, ua pipili 
talu lava ona fanau mai, e lei 
savali lava. 9 Ua faalogo mai lenei 
tagata ia Paulo o loo tautala; ua 
pulatoa atu o ia ia te ia, ua iloa 
foi ua ia te ia le faatuatua e malolo 
ai, 10 ua fai atu ma le leo tele, “Ina 
tu saʻo ia ou vae i luga.” Ona oso 
lea o ia ma savali. 11 Ua iloa foi e 
le motu o tagata le mea ua faia e 
Paulo, ona alalaga lea, i le gagana a 
Lukaonia, ua faapea ane, “Ua 


afio ifo atua ia te i tatou ua pei ni 
tagata.” 12 Ua faaigoa atu foi e i 
latou ia Panapa, o Seu; a o Paulo, o 
Hereme ia, aua o ia o le “autu o 
upu. 13 A o le faitaulaga a Seu, o le 
na i luma o la latou aai lona malu- 
malu, ua au mai e ia o povi poa ma 
pale i faitotoa, o le a osi taulaga o 
ia atoa ma le motu o tagata. 14 Ua 
faalogo i ai aposetolo, o Panapa 
ma Paulo, ona la saeia lea o laua 
ofu, ma feosofi atu i le motu o 
tagata, o loo alalaga i laua, 15 ua 
faapea atu, “Alii e, se a le mea ua 
outou fai ai na mea? O tagata lava i 
maua nei e tutusa ma outou, ua ma 
folafola atu le tala lelei ia te outou, 
ia outou lafoai nei mea le aoga, ma 
liliu mai i le Atua soifua, o le na 
faia le lagi, ma le lalolagi, ma le 
sami, ma mea uma lava o i ai; 16 0 
le na tuufaitalia nuu uma lava o 
augātupulaga ua mavae atu, latou 
te sāvavali i o latou lava ala. 17 E 
ui lava i lea, ua le tuu e ia o ona 
faailoga, i lona agalelei mai, ma 
foai mai o ua mai le lagi ia te i 
tatou, ma tausaga o fuata a le tau, 
ma ona ua faamalilie i o tatou loto 
i le mea e “ai ma le olioli.” 18 O 
loo fai atu nei upu, se mani a le 
mavavao ai i le motu o tagata, 
ia soia le fai taulaga mai ia te i 
laua. 

19 A ua o mai tagata Iutaia mai 
Anetioka ma Ikonio; ua latou faa- 
lalo ane i le motu o tagata, ua uma 
foi ona fetogi ia Paulo i maa, ona 
latou toso lea ia te ia i tua o le aai, 
fa te i latou ua oti o ia. 20 Ua 
vagavagai o ia e le au soo, ona tu 

lea o ia i luga, ua alu i le aai; o le 
taeao foi ua la o atu ai ma Panapa 
i Teipe. 21 Ua uma foi ona la 
folafola le tala lelei i lea aai, e 
toatele ua fai ai ma soo, ona la toe 
foi lea i Lusa, ma Ikonio, ma 
Anetioka, 22 ua faamalosi i loto 0 le 
au soo, ma apoapoai atu ia tumau 
i le faatuatua; ua faapea atu foi, o 
puapuaga e tele e tatau ona tatou 
sao atu ai i le malo o le Atua. 23 
Ua uma one. tofia e i laua o toeaina 
mo i latou i lea ekalesia ma lea 
ekalesia, ua tatalo ma anapopogi, 
ona la tuuina atu lea o i latou i le 
Alii ua latou faatuatua i ai. 

24 Ua uma ona la ui ane i 
Pisitia, ona oo lea i Pafulia. 25 
Ua la tautala atu foi i le upu i 
Pereka, one. la o ifo lea i Ataleia; 
26 ona folau atu ai lea o i laua nai 
lea mea i Anetioka, sa la o atu ai ina 
ua tuuina atu ai i laua i le alofa 
tunoa o le Atua ona o le galuega 
sa la faia. 27 Ua co foi i laua, ona 
la faapotopotoina lea o le ekalesia, 
ma faamatalaina atu mea uma na 
faia e le Atua e i laua, ma lona 
faaavanoaina O le faitotoa o le 
faatuatua ino nuu ese. 28 Ua la 
nonofo ai foi i po e tele faatasi ma 
le au soo. 


O le finauga i le peritome 


15 Na o ifo foi nisi tagata mai 
Iutaia, ma latou aʻoaʻo atu 
i le au usc, e faapea atu, “Afai e 
le peritomeina outou pei o le tu 
a Mose, e le mafai ona faaolaina 
o outou.” 2 Sa tele le upu ese ma le 
fefinauai O i latou ma Paulo ma 


Panapa, ona latou totofi lea ia 
Paulo ma Panapa, atoa ma isi o i 
latou, ia o ae i le au aposetolo ma 
toeaina i Ierusalema i lenei finauga. 
3 Ua molia foi i latou e le ekalesia, 
ua ui atu i latou i Foinie ma 
Samaria, ua faamatalaina atu ai le 
liliu mai o nuu ese; ua faatupu 
atu foi le olioli tele i le au uso uma 
lava. 4 Ua oo i latou i Ierusalema, 
ona talia lea o i latou e le ekalesia, 
ma le au aposetolo, ma toeaina, ua 
la folafolaina atu mea e tele ua faia 
e le Atua e i laua. 5 Ona tutū mai 
lea o isi o le ituaiga a le au faresaio 
e ua faatuatua, ua faapea ane, “E 
tatau ona peritomeina i latou, ma 
fai atu ia te i latou ia tausi le 
tulafono a Mose.” 

6 Ona faapotopoto lea o le au 
aposetolo ma toeaina e filifili i lenei 
mea. 7 Ua tele le fefinauai, ona tu 
lea o Peteru i luga, ua faapea atu 
ia te i latou, “Le au uso e, ua outou 
iloa ua leva ona filifili e le Atua so 
tatou, ia logona mai e tagata 0 nuu 
ese le upu o le tala lelei i loʻu nei 
gutu, ma latou talitonu i ai. 8 O le 
Atua foi o lē silafia loto, ua 
molimau o ia ia te i latou i lona 
foai atu o le Agaga Paia ia te i 
latou, pei o i tatou nei. 9 Ua na le 
faaeseeseina foi o i tatou ma i latou 
i lona faamamāina o o latou loto i 
le faatuatua. 10 O lenei, se a le 
mea tou te faaonoono atu ai i le 
Atua, i lo outou faaee atu i ua o le 
au soo le amo ua le lava tauave e o 
tatou tamā po 0 i tatou nei? II A e 
peitai ua tatou taofi, o le alofa 
tunoa o le Alii o Iesu Keriso e 

faaolaina ai i tatou, faapei o i latou 
lava.” 

12 Ona faalologo lea o le toatele 
uma lava, ma faalogologo mai ia 
Panapa ma Paulo, o loo faamata- 
laina atu o faailoga ma vavega e 
tele ua faia e le Atua i nuu ese e i 
laua. 13 Ua uma a la upu, ona fai 
mai lea o Iakopo, ua faapea mai, 
“Sema e, le au uso e, faalogo mai 
ia ia te au; 14 ua talaina mai e 
Simona, i le uluai silasila o le 
Atua i nuu ese, e maua ai se nuu 
mo lona suafa. 15 Ua ‘au faatasi 
foi ma lenei mea upu a le au pero- 
feta, pei ona tusia, 16 A mavae nei 
mea ou te foi atu, ma ou toe fai le 
fale ie o Tavita ua paú, ma ou toe ati 
ae mea lepetia o i ai, ma toe faa- 
tuina; 17 ina ia saili atu i le Ahi 
tagata ua totoe, ma nuu uma lava 
o e ua faaigoaina i loʻu igoa; ua 
fetalai mai ai le Alii, o le na te faia 
nei mea uma. 18 Ua silafia e le 
Atua ana galuega uma lava talu 
mai le vavau. 19 O lenei, o loʻu 
lea manatu, ia soia le faalavelave i 
tagata o nuu ese ua liliu mai i le 
Atua; 20 a ia tusi atu ia te i latou, ia 
taumamao i latou i mea leaga e 
fasia mo tupua, ma le faitaaga, ma 
mea titina, ma le toto. 21 Aua talu 
o tupulaga anamua, ua ia Mose e ua 
tala‘i ia te ia i lea aai ma lea aai, o 
faitauina i sunako i sapati uma 
lava.” 

22 Ona lelei ai lea i le au apo- 
setolo, ma toeaina, atoa ma le 
ekalesia uma, e filifili ma aauina atu 
i Anetioka faatasi ma Paulo ma 
Panapa ni o latou tagata, o Iuta e 


igoa ia Pasapa atoa ma Sila, o 
tagata ua taʻua i le au uso; 23 ua 
tusi atu nei upu ia ave e i latou, “O 
loo alolofa atu le au aposetolo, ma 
toeaina, atoa ma le au uso i le au 
uso o tagata o nuu ese 0 i Anetioka, 
ma Suria, ma Kilikia. 24 Ua matoù 
faalogo atu, ua faatupuina lo outou 
atuatuvale e nisi e na o atu sa ia te i 
matou, i a latou upu, matou te lei 
poloai atu ai; ma latou faaliliu ese 
o outou loto: 25 o le mea lea ua 
lelei ai ia i matou nei ua faapoto- 
potoina ma le loto gatasi, e filifili 
ma aauina atu ia te outou tagata 
faatasi ma o matou uso pele o 
Panapa ma Paulo, 26 o tagata ia ua 
tuulafoaiina o laua ola ona o le 
suafa o lo tatou Alii o Iesu Keriso. 
27 O le mea lea ua matou aau atu 
ai ia Tuta ma Sila, la te taʻu atu foi 
i a laua upu i ia lava mea. 28 Auā 
ua lelei i le Agaga Paia ma i matou 
nei, ia le faaee atu se tasi avega 
iate outou, na o nei mea e tatau: 
29 ia faamamao outou i mea e 
fasia mo tupua, ma le toto, 
ma mea titina, ma le faitaaga. 
Afai tou te taumamao ma nei 
mea, e lelei ai outou. la outou 
manuia.” 

30 Ua tuuina atu i latou e è, ona 
oo atu lea o i latou i Anetioka; ua 
faapotopoto mai foi e i latou le 
motu o tagata, ua tuu atu ai le tusi. 
31 Ua latou faitauina, ona olioli 
lea o i latou ona o le faamafana- 
fanaga. 32 O Iuta foi ma Sila, auā 
o perofeta i laua, ua la faamafana- 
fana atu, ma faamalosi atu i le au 
uso i upu e tele. 33 Ua la fai po ai, 


207 


GALUEGA 15, 16 


ona tuuina atu lea o i laua e le au 
uso ia o ma le manuia, i e na aauina 
mai i laua.! 35 O Paulo foi ma 
Panapa ua nonofo i laua i Anetioka, 
ma isi foi e toatele, ua aʻoaʻo 
ma folafola atu le afioga a le 
Alii. 

36 Ua mavae isi aso, ona fai atu 
lea o Paulo ia Panapa, “Ina ta foi 
atu ia, ta asiasi atu i le au uso i aai 
uma lava sa ta tala'i i ai le afioga a 
le Alii, po o faapefea i latou.” 
37 A ua loto Panapa ia latou o ma 
loane, o le ua igoa ia Mareko. 38 
A ua manatu Paulo, e le tatau ona 
latou o ma le na alu ese ia te i laua i 
Pafulia, ma ua le o ma i laua i le 
galuega. 39 Ona tiga tele lea o loto, 
ua teía eseese ai i laua; ona la o 
lea o Panapa ma Mareko ua folau 
atu i Kuperu; 40 a ua filifilia e 
Paulo ia Sila, ma alu atu, ua tuuina 
atu o ia e le au uso i le alofa tunoa o 
le Atua. 41 Ua ui ane o ia i 
Suria ma Kilikia, ua faamalosi i 
ekalesia. 


O le malaga a Paulo i Maketonia 

1 Ua oo ifo foi o ia i Teipe 
ma Lusa; faauta foi, sa i 

ai le tasi soo, o Timoteo le igoa, o 
le tama alle fafine Iutaia e faatuatua, 
a 0 lona tama o le Eleni ia; 2 ua 
ta‘uleleia o ia e le au uso i Lusa ma 
Ikonio. 3 Ua manao Paulo la te 
O ma ia, ona ia peritomeina lea ia 


te ia, ona o tagata Iutaia o i ia nuu; 
auà ua iloa e i latou uma lava o le 





Eleni lona tama. 4 Ua ui ane i latou 
iaai, ma latou tuuina atu ia te i latou 
iugafono, na tuu e le au aposetolo 
ma toeaina o i Ierusalema, latou 
te tausia. § Ua faamaldsia foi 
ekalesia i le faatuatua, ma ua faa- 
toateleina i lea aso ma lea aso. 

6 Ua mavae ona latou ui ane i 
Ferukia ma le nuu o Kalatia, a ua 
vaoia e le Agaga Paia, aua latou te 
tautala i le upu i Asia; 7 ua oo foi i 
latou i Musia, ona taumafai ai lea e 
i latou ona o atu i Pitunia; a ua le 
mafai le Agaga ona latou o. 8 Ona 
ni faatafatafa ane lea o i latou i 
Musia, ua oo ifo i Teroa. 9 Ua iloa 
foi e Paulo le faaaliga i le po; o le 
tasi tagata Maketonia ua tu mai, 
ma aioi mai ia te ia, ua faapea 
mai, “Sau ia i Maketonia, ma 
fesoasoani mai ia te i matou.” 
10 Ua iloa e ia le faaaliga, ona sauni 
loa lea o i matou e o atu i Make- 
tonia, ua manatu lava i matou, ua 
valaauina i matou e le Alii e 
folafola atu le tala lelei ia te i latou. 

II Ona matou tuuvaa ai lea i 
Teroa, ma folau tonu atu i Samo- 
take, o le taeao foi ua oo ai i Nea- 
poli; 12 ona toe oo atu ai lea i 
Filipi, o le muai aai lea o lea itu o 
Maketonia, o le kolone o Roma; ua 
matou nonofo foi i lea aai i ni nai 
aso. 13 Ua o foi i matou i le aso 
sapati i tua o le aai i le auvai o le 
vaitafe, o le mea ua masani ona fai 
ai o tatalo; ua nonofo foi i matou i 
lalo, ma tautala atu i fafine e na 
potopoto ai. 14 Ua faalogo mai foi 


1 E mava i nisi ata O Jenei tusi i le gagana Eleni le f. e 34, e faapea, A ua lelet ía Sila 
e nofo ai pea. 

ia te i matou le tasi fafine ua mata'u 
i le Atua, o Litia le igoa, o le 
faatau je pauli, o Tuatira lona nuu; 
ua tatalaina e le Alii lona loto ia 
naunau i upu na tautala a‘i Paulo. 
15 Ua papatisoina o ia atoa ma 
lona aiga, ona aioi mai lea o ia, ua 
faapea mai, “Afai ua outou manatu 
o aʻu o lē faatuatua i le Alii, o mai 
ia i lo'u fale, ma nonofo ai.” Ua 
pulunaunauina foi i matou e ia. 

16 Ua o atu i matou i le mea e 
tatalo ai, ona fetaiai lea ma i matou 
le tasi auauna teine ua i ai le aitu 
vavalo, ua na maua oloa e tele ma 
ona alii i ana valoaga. 17 Ua 
femulimuliai o ia ia Paulo ma i 
matou, ma alaga, ua faapea ane, 
“O auauna nei tagata a le Atua 
silisili ese, latou te tala‘i atu ia te 
outou le ala o le faaolataga.” 18 Ua 
faapea ona fai e ia i aso e tele. A ua 
tiga Paulo, ua faliu atu, ma ua fai 
atu i le aitu, “Ou te fai atu ia te oe 
i le suafa o Iesu Keriso, alu ia i 
fafo ia te ia.” Ona alu ai lea o ia i 
fafo i lea lava itu aso. 

19 Ua iloa foi e ona alii ua alu ese 
le faamoemoe e maua ai a latou 
oloa, ona pupue ai lea e i latou ia 
Paulo ma Sila, ma fetoso ia te i 
laua i le malae i luma o alii. 20 Ua 
ta'ita'i foi ia te i laua i faamasino, 
ua faapea atu, “Ua matuā faasoesa 
mai nei tagata i lo tatou nuu, o ta- 
gata Iutaia foi i laua, 21 ua folafola 
mai foi e i laua o tu e sa ona talia 
pe faia e i tatou tagata Roma.” 
22 Ua feosofi mai le motu o tagata 
ia te i laua, ua saei ese atu e faa- 
masino o laua ofu, ua fai atu foi ia 


sasa ia te i laua i laau. 23 Ua latou 
sasa ia te i lana, e tele o la ta, ona 
tuu atu lea i le fale puipui, ua fai 
atu i le leoleo o le fale ia leoleo 
lelei ia te i laua; 24 ua oo lea 
poloaiga, ona tuu atu lea o ia iate i 
laua i le potu tuloto, ma faamau io 
la vae i laau. 

25 O le tulua o po ma ao, ua 
tatalo ai ma pepese o Paulo ma Sila 
i le Atua; ua faalogo foi ia te i laua 
e ua noanoatia. 26 Ona faafuasei 
mai lea o le mafuie tele, ua luluina 
ai faavae o le fale puipui; ua 
matala mai ai uma faitotoa, ua 
maunuunu ai foi o latou noanoaga 
uma lava. 27 Ua ala le leoleo o le 
fale puipui na moe, ua na iloa fai - 
totoa O le fale ua avanoa, ona seʻi 
lea e ia o le pelu, a fasi o ia e ia, fa 
te ia ua sosola e na noanoatia. 28 A 
ua alaga Paulo ma le leo tele, ua 
faapea atu, “Aua neʻi faia e oe se 
mea e leaga ai oe; auā o iinei i 
matou uma lava.” 29 Ona fai atu 
lea o ia e au mai ni afi, ona oso mai 
lea o ia, ma faapaú i luma o Paulo 
ma Sila le gatete. 30 Ua na aumaia 
foi i laua i fafo, ua faapea mai, 
“Alii e, se a le mea e tatau ona ou 
faia ina ia faaolaina ai o atu?” 
31 Ua fai atu i laua, “Ina faatuatua 
ia i le Alii o Iesu Keriso, e faaolaina 
ai oe atoa ma lou aiga.” 32 Ona la 
tautala atu lea i le afioga a le Alii 
ia te ia, ma i latou uma ua i lona 
fale. 33 Ua na au mai foi ia te i laua 
i lea lava itu po, ma mulumulu atu 
o la ta; ona papatisoina loa lea o ia 
ma lona aiga uma. 34 Ua na aveina 
ae foi ia te i laua i lona fale, ma lau- 

lau atu mea e “ai, ua olioli o ia ma lo- 
na aiga uma. ua faatuatua 1 le Atua. 

35 Ua ao, ona aauina mai lea e 
faamasino o leoleo, ua faapea mai, 
“Tuu atu ia o ja tagata ia 0.” 36 
Ona fai ane lea e le leoleo o le fale 
puipui nei upu ia Paulo, “Ua 
aauina mai e faamasino ia tuuina 
atu oulua ia 0; o lenei, o atu ia, ina 
o ma le manuia.” 37 A ua fai atu 
Paulo ia te ¡ latou, “Ua sasa mai i 
latou ia te i ma‘ua nei i luma o le 
nuu a o lei faasalaina, o i ma‘ua o 
tagata Roma, ona latou tuu mai lea 
ia i ma‘ua i le fale puipui; latou te 
tuu lemu atu nei ea ia te i ma‘ua? 
Aua lava; a o i latou, seʻi o mai 
lava i latou e avatu ia te i ma‘ua i 
fafo.” 38 Ona molia lea e leoleo o 
ia upu i fazmasino; ona fefefe lea 
o i latou, ina ua lagona o tagata 
Roma i laua. 39 Ona o mai lea o i 
latou, ma ole mai ia te i laua, ua 
avatu foi ia te i laua i fafo, ma aioi 
mai ia la o ese atu i le aai. 40 Ona o 
lea o i laua i fafo o le fale puipui, 
ua ulufale i sa Litia; ua feiloai foi 
ma le au uso, ma la faamafanafana 
atu ia te i latou, ona 6 lea o i laua. 


O le malaga a Paulo i Tesalonia, ma 
Pe ‘ea, ma Atenai 


Ua tuanai Amefipoli ma 

Apclonia, ona oo lea o i 
laua i Tesalonia, ua i ai le sunako o 
tagata Iutaia. 2 Ua ulufale foi 
Paulo ia te i latou, o lana lea ma- 
sani, e tolu foi sapati ua felafolafoai 
o ia ma i/atou i Tusi, 3 ua faa- 
matala ma faasino atu, na tatau 
ona tiga o le Keriso, ma toe tu 





mai i e ua oti; ma ua faapea atu, 
“O Iesu lenei ou te folafola atu ai 
ia te outou, o le Keriso ia.” 4 Ua 
talitonu mai foi nisi o i latou, ma 
ua faaopoopoina i latou ia Paulo 
ma Sila; o Eleni foi o e matatau i 
le Atua e toatele lava, ma sa'o 
tamaitai e toatele foi. 5 A o Iutaia 
ua matataua i latou, ua faatasi mai 
ia te i latou nisi tagata leaga o e 
tafafao vale, ona faanunununu lea 
e i latou, ma faapisapisao i le aai; 
ona feosofi lea i le fale o Iasona, ua 
gaili ia te i laua ia ta‘ita‘iina i fafo i 
le nuu. 6 E lei maua i laua, ona 
fetoso mai lea e i latou ia Iasona 
ma nisi o le au uso i le au faipule o 
le nuu, o loo alalaga atu, “O tagata 
nei o e ua faatupu le fouvale 1 le 
lalolagi uma, ua latou 00 mai foi 
iinei; 7 ua talia i latou e Iasona. Ua 
faatu'iese foi i latou nei uma lava i 
poloaiga a Kaisara, ua fai mai, o 
Iesu o le tasi lea tupu.” 8 Ua latou 
faatupu ai le atuatuvale i le motu o 
tagata atoa ma le au faipule o le 
nuu, o e ua faalogo i nei mea. y Ua 
tuutotogi i latou ia Iasona ma 
nisi, ona tuu atu lea ia te i latou e 0. 

10 Ona momoli atu loa lea e le 
au uso ia Paulo ma Sila i le po i 
Perea; ua oo i ai i laua, ona la 
ulufale lea i le sunako o tagata 
Iutaia. 11 Ua sili ona amio lelei o i 
latou nei i tagata Tesalonia; aua ua 
latou talia le upu ma le fiafia tele, 
ua saili i Tusi i lea aso ma lea aso, 
pe moni ia mea. 12 O le mea lea ua 
talitonu ai i latou e toatele lava, 
ma saʻo tamaitai Eleni, atoa ma 
tane e toatele. 13 A ua iloa e tagata 

lutaia o 1 Tesalonia, ua fola- 
folaina le afioga a le Atua e Paulo i 
Perea, ona o atu ai lea o i latou, 
ua faaoso ma faavevesi le motu O 
tagata i lea mea. 14 Ona aau atu 
loa lea e le au uso ia Paulo, a 
latou o ifo i tai; a ua nonofo ai pea 
o Sila ma Timoteo. 15 O e na 
momoli foi ia Paulo ua latou o ma 
ia i Atenai; ua poloai mai foi ia te 
i latou e fai atu ia Sila ma Timoteo, 
ia vave mai lava i laua ia te ia; 
ona latou foi lea. 

16 Ua faatali atu Paulo ia te i 
laua i Atenai, ua tiga tele ifo lona 
loto, o matamata o ia i le aai ua 
tumu i tupua. 17 Ua ia lauga foi i 
le sunako ia Iutaia ma e o matatau 
i le Atua, ua tautala foi ma e na 
feiloai ma ia i le malae i aso fai soo. 
18 Ona finafinau mai lea o isi o le 
au fiapopoto o le ituaiga o Epikuro, 
ma le itu aiga o Setoiko; ua fai mai 
foi nisi, “Pe ala i se a le fai mai o 
lenei tagata sii i le lau?” A ua fai 
mai isi, “Ai se folafola mai i atua 
ese”; aua ua na folafola atu ia te i 
latou le tala lelei ia Iesu ma le toe 
tu mai. 19 Ua ave i latou ia te ia, ua 
ta‘ita‘i atu i Areopako, ua faapea 
mai, “Seʻi matou iloa pe se a lenei 
a‘oa‘oga fou ua e tautala ai? 20 
Aua ua e molia nisi mea ese i O 
matou nei taliga; o lea ua matou fia 
iloa ai pe se a le uiga o nei mea.” 
21 Aua ua leai se isi mea ua faia e 
tagata Atenai uma atoa ma tagata 
ese e Aumau ai, na ona tala atu ma 
faalogo mai i sina tala fou. 

22 Ona tu atu ai lea o Paulo i 
Areopako, ua faapea atu o ia, “O 


outou Atenai e, ua ou iloa i mea 
uma lava ua sili la outou tapuai i 
atua. 23 Aua na Ou vi ane, ma ou 
matamata i a outou mea paia, ona 
ou iloa atu lea o le fata ua tusi i aí, 
MO LE ATUA E LE ILOA. O 
lenei, o ia ua outou tapuai i ai ma le 
le iloa, ou te faailoa atu ai ia te 
outou. 24 O le Atua na faia le 
lalolagi ma mea uma lava o i ai, 
ona o le Alii o ia o le lagi ma le 
lalolagi, e le afio o ia i malumalu e 
faia e lima; 25 ele o lima o tagata e 
auauna ai ia te ia, peiseai ua 
mativa o ia i se mea e tasi; o loo 
foai mai e ia le ola, ma le mánava, 
ma mea uma lava i le vao mea atoa; 
26 ua faia foi e ia nuu uma o tagata 
i le toto e tasi, ia nonofo i le foga- 
eleele uma lava, ua na tuu foi 
tausaga na tofia anamua, ma tuaoi o 
mea latou te nonofo ai; 27 ina ia 
latou saili i le Alii, pe mafai ona 
latou tautágotago ma latou iloa o 
ia; a e peitai e le mamao o ia ma i 
tatou taitoatasi. 28 Aua o ia o loo 
ola ai i tatou, ma gaoioi ai, o loo i 
ai foi i tatou ona O ia; pei ona fai 
mai foi e isi o outou fatu pese, Aua 
o lana fanau i tatou. 29 O lenei, ona 
o le fanau a le Atua i tatou, e le 
tatau ona tatou manatu ua tusa le 
Atua i se auro, po o se ario, po 0 se 
maa, ua talaiia i le faiva ma le 
fuafua a le tagata. 30 Na faapale- 
pale le Atua i ona po o le valea; 
a o loo fetalai mai nei î tagata uma 
i nuu uma lava ia salamo; 31 aua 
ua faatuina e ia le aso e faa- 
masinoina ai le lalolagi ma le tonu, 
e le tagata ua tofia e ia; o loo 

faamaoni mai ai e ia i tagata uma 
lava i lona “oe faatu mai ia te ia i 
e ua oti.” 

32 Ua faalogo e i latou i le toe 
tu mai o e ua oti, ona tauemu mai 
ai lea o isi, a ua fai mai isi, “Matou 
te toe faalogo atu ia te oe i lena 
upu.” 33 Ona alu atu lea o Paulo 
nai O latou luma. 34 A ua pipii 
mai nisi tegata ia te ia, ma ua 
talitonu mai; e i ai Taionusio le 
Areopako, ina le fafine ua igoa ia 
Tamari, o isi foi faatasi ma i laua. 


O mea na faia e Paulo i Korinito 

1 Ua mavae atu ia mea, ona 

tuua lea e ia o Atenai, 
a e alu atu i Korinito; 2 ua na iloa 
foi le tasi tagata Iutaia, o Akula le 
igoa, na fanau i Pono, na seʻi sau 
mai Italia, ma lana avā o Pisila; 
auā na poloai mai e Kalaotio ia o 
ese atu i Roma tagata Iutaia uma 
lava; ua abı atu o ia ia te i laua; 
3 ona ua tasi foi lo latou faiva, ua 
nofo o ia ia te i laua, ma galue; aua 
o lo latou faiva le fai fale ie. 4 Ua 
lauga foi o ja i le sunako i lea sapati 
ma lea sapati, ma pulunaunau atu 
ia Iutaia atoa ma Eleni. 

SA ua o mai Sila ma Timoteo 
mai Maketonia, ona tinoú lea o le 
loto o Paulo, ua ta‘utino atu i 
tagata Iutaia o Iesu o le Keriso lea. 
6 Ua faatu‘iese mai i latou ma upu 
leaga, ona lulu atu lea e ia o ona 
ofu, ua fai atu ia te i latou, “O lo 
outou na toto e i luga o outou ulu 
lea; ou te mama; e afua i le aso nei 
ona ou alu i nuu ese.” 7 Ona alu 


atu ai lea o ia, ua ulu atu ile fale 
o le tasi tagata mataʻu i le Atua o 
Iuso le igoa, ua soo ane i le sunako 
lona fale. 8 O Kiripo foi le pule i 
le sunako, ua faatuatua i le Alii o 
ia ma lona aiga uma; e toatele foi 
tagata Korinito o e na faalogo ua 
faatuatua i latou, ma ua papati- 
soina. 9 Ona fetalai mai lea o le 
Alii ia Paulo i le faaaliga i le po, 
“Aua e te fefe, a ia e tautala atu, 
aua le faalologo; 10 auà ou te ia 
te oe, e leai foi se tasi e oso mai ia 
te oe e faasaua ia te oe; auā e 
toatele o‘u tagata o i lenei aai.” 
11 Ua ia nofo atu ai pea o le tausaga 
atoa ma masina e ono, ua aʻoaʻo 
atu ia te i latou i le afioga a le Atua. 

12 Ua fai Kaliona ma suikone- 
sula i Akaia, ona feosofi mai lea o 
Iutaia ia Paulo ma le loto gatasi, ua 
ta‘ita‘i i latou ia te ia i le nofoa 
faamasino, 13 ua faapea ane, “Ua 
ole lenei tamaloa i tagata ia tapuai 
i le Atua male le tusa i le tulafono.” 
14 O le a oo atu le lauga a Paulo, a 
ua fai mai Kaliona i tagata Iutaia, 
“Jutaia e, afai o se saua, po o se 
ulavale leaga, e tatau ona ou 
usiusitai ia te outou; 15 peitai afai 
o se suega i se mataupu, ma igoa, 
ma la outou tulafono, faitalia lava 
outou; aua ou te le mafai ona fai 
aʻu ma faamasino i na mea.” 16 
Ona tuli atu lea e ia ia te i latou i 
le nofoa faamasino. 17 Ona pue 
lea e i latou uma lava ia Sosene lē 
pule i le sunako, ua fasi ia te ia i 
luma o le nofoa faamasino. A ua le 
manatu e Kaliona i se tasi mea o ia 
mea. 

18 Ua nofo pea Paulo i aso e 
tele, ona faamávae atu lea o ¡a i le 
au uso, ua latou folau atu i Suria, 
o i latou ma Pisila ma Akula; ua na 
sele mamá lona lauulu i Kenikerea; 
auá ua na fai lana tautoga. 19 Ua 
oo i gatai o Efeso, ona tuua lea 
e ia o i laua i lea mea; a ua ulu- 
fale o ia i le sunako, ma felafolafoai 
ma Iutaia. 20 Ua aioi i latou ia te ia 
ia toe nofo i nai ona aso ma i latou; 
ua le mafai o ia. 21 Ina o le a 
faamavae o ia ia te i latou, ua faa- 
pea atu, “Ou te toe foi mai ia te 
outou, pe a finagalo i ai le Atua.” 
Ona tuuvaa atu lea o ia i Efeso. 

22 Ua oo atu i Kaisareia, ua 
alu ae, ma ofo alofa atu i le 
ekalesia, ona alu ifo lea o ia i 
Anetioka. 23 Ua fái po foi, ona alu 
atu lea o ia, ua alu solo i le nuu o 
Kalatia ma Ferukia, ua faamalosia 
e ia le au soo uma. 

24 Ua sau foi i Efeso le tasi 
tagata Iutaia, o Apolo le igoa, o 
Alesania na fanau ai, o le tagata 
mau upu, ma le poto i Tusi. 25 
Ua aʻoaʻoina lenei tagata i le ala o 
le Alii; ua malosi foi lona loto, ua 
tautala atu o ia ma matuā aʻoaʻo 
atu ma le saʻo i mea e uiga ia Iesu, 
na o le papatisoga a Ioane ua iloa e 
ia. 26 Ua afua foi ona tautala faa- 
malosi o ia i le sunako; ua faalogo 
atu Akula ma Pisila ia te ia, ona la 
ave lea ia te ia, ma faamatala atu 
atili le ala o le Atua ia te ia. 27 Ua 
loto o ia e alu atu i Akaia, ona tusi 
atu lea o le au uso, ma aioi atu i le 
au soo ia talia mai o ia; ua oo foi 0 
ia, ona fesoasoani tele lea o ia i e 


na faatuatua ona o le alofa tunoa. 
28 Auā ua finau māuaʻi o ia i 
tagata Iutaia ma le faamalosi i luma 
o le nuu, ua faasino atu i Tusi, o 
Iesu o le Keriso lea. 


O le galuega a Paulo i Efeso, ma le 
Jaanunununu o le nuu e Temetiu 
1 O ona ponaiai Apolo i 

Korinito, ua tuanai ai e 
Paulo nuu maualuluga, ona oo lea 
i Efeso; ua na iloa ai isi soo, 2 ona 
fai atu lea o ia ia te i latou, “Na 
maua ea e outou le Agaga Paia ina 
ua outou faatuatua?” Ua fai mai i 
latou ia te ia, “E leai, matou tele'i 
faalogo lava pe i ai se Agaga 
Paia.” 3 Ona fai atu lea o ia ia 
te i latou, “Pe na papatisoina 
outou i le a?” Ua fai mai i latou, 
“O le papatisoga a Ioane.” 4 Ona 
fai atu lea o Paulo, “Na papatiso 
lava Ioane i le papatisoga o le 
salamo, ua fai atu i le nuu, ia 
faatuatua i latou i lē mulimuli 
mai, o lesu lea.” $ Ua faalogo 
ai i latou, ona papatisoina lea 
i le suafa o le Alii o Jesu. 6 Ua 
faaee atu foi e Paulo ona lima ia te i 
latou, ona oo lea o le Agaga Paia 
ia te i latou; ona tautala lea i 
gagana, ma perofeta ane i latou. 7 
O ia tagata uma, pe toatinoagafulu 
ma le toalua i latou. 

8 Ua ulufale foi o ia i le sunako, 
ma lauga faamalosi atu, ma tau- 
talatala, ma faaoleole ia i latou i 
mea a le malo o le Atua i masina e 
tolu. 9 A ua loto fatu nisi, ma ua le 
talitonu, o upu leaga mai i le Ala 

i luma o le toatele; ona alu ese 
lea o ia ia te i latou, ma ua vavae 
ese le au soo, ua tautalatala o ia i 
lea aso ma lea aso i le fale a‘oga o 
le tasi tagata e igoa ia Turano. 10 E 
lua tausaga na faia lenei mea; o 
lea na faalogo ai i le afioga a le 
Alii o Iesu o i latou uma lava e ua 
nonofo i Asia, o Iutaia atoa ma 
Eleni. 

11 Ua faia foi e le Atua vavega 
sili i lima o Paulo; 12 o lea ua avea 
ai solosolo po o ie tali eleele nai 
lona tino i e mamai, ona mavae ai 
lea o latou rna‘i, ua O i fafo foi ia te i 
latou agaga leaga. 13 Ona faa- 
malosi lea o isi o le au taulaitu 
Iutaia, o e na feoai, ua latou tau 
atu le suafa o le Alii o Iesu i luga 
i e ua i ai agaga leaga, ua faapea atu, 
“Matou te :matua fai atu ia te outou 
i le suafa o Iesu, o le ua tala‘iina e 
Paulo.” 14 Ua faia foi lenei mea e 
nisi tagata o atalii e toafitu o 
Seva, o le Iutaia, o le ositaulaga 
sili. 15 A ua tali mai le agaga 
leaga, “Ua ou iloa Iesu, ua ou iloa 
foi Paulo, :1 0 ai ea outou na?” 16 
Ona oso mai ai lea o le tagata ua i 
ai le agaga leaga, ua manumalo ia i 
latou, ua faiaina lava i latou ia te 
ia; ona sosola ai lea o i latou i fafo 
o le fale ua le lavalava ma ua 
manunua. 17 Ua iloa lenei mea e i 
latou uma lava e ua nonofo i 
Efeso, o Iv.taia atoa ma Eleni; ona 
oo lea o le mataʻu ia te i latou uma 
lava, ua viia foi le suafa o le Alii o 
Iesu. 18 Ua o mai foi i latou e 
toatele o e ua faatuatua, ma faaali 
mai ma ta'u mai a latou amio. 19 


E toatele foi o e na fai togafiti 
faataulaitu, na faapotopoto e i 
latou a latou tusi, ma susunu ai i 
luma o tagata uma; ona latou 
faitau lea i a latou faatusa, ua iloa 
ai ua lima sefulu o afe o tupe ario. 
20 O lea ua matuá tupu tele ai ma 
ua manumalo le afioga a le Alii. 

21 Ua mavae ia mea, ona tuu 
lea e Paulo i lona loto, a uma ona ui 
ane i Maketonia ma Akaia, e alu i 
Ierusalema, ua faapea o ia, “A 
mavae ona ou i ai, e tatau ona ou 
asiasi i Roma.” 22 Ona aauina atu 
lea e ia i Maketonia tagata e toalua 
o e na auauna ia te ia, o Timoteo 
ma Erato, a o ia ua fai po ona nofo 
i Asia. 

23 O ona po ia ua tupu ai le faa- 
nunununu tele ona o le Ala. 24 
Aua o le tasi tagata, o Temetiu le 
igoa, o lé fai mea ario, le na fai 
malumalu ario o Tiana, ma ua 
maua ai le oloa tele mo tufuga; 25 
ua faapotopoto e ia ia te i latou, atoa 
ma le au faigaluega i mea faapena, 
ua fai atu, “Soma e, ua outou iloa o 
lenei faiva ua tatou tamaoaiga ai; 
26 ua outou iloa foi ma outou faa- 
logo, e le gata i Efeso, a ua táli soo 
Asia uma lava, ona faaliliueseina 
ai e lena Paulo le vao tagata € 
toatele i lona ole, ua faapea atu, e le 
ni atua e ua faia e lima. 27 E le 
gata ona máumau o lo tatou nei 
faiva, o le a tuulafoaiina, a e peitai 
e ta‘uleaogaina foi le malumalu o le 
atua fafine silisili o Tiana, o le a 
faaumatia foi lona mamalu, o loo 
tapuai i ai Asia uma lava atoa ma le 
lalolagi uma.” 

28 Ua faalogo i latou,onatutumu 
ai lea o i latou i le felili, ua alalaga 
atu, “E silisili Tiana o Efeso.” 29 
Ua matua lolofi mai le aai atoa, ua 
pupue atu foi ia Kaio ma Aritako, 
tagata Maketonia, o tagata o le 
malaga a Paulo, ona feosofi lea o i 
latou ma le loto gatasi i le fale 
mataaga. 30 Ua fia ulufale atu 
Paulo i le nuu, a ua le mafafai le 
au soo. 31 O isi alii foi o Asia o ena 
alolofa ia te ia, na latou aau atu 
nisi la te ia e ole atu, aua le faa- 
malosi ona alu i le fale mataaga. 
32 Ua alalaga nisi i le tasi mea, ma 
nisi i le tasi mea; aua ua soona 
vevesi le faapotopotoga; ua le iloa 
foi e le toatele le mea na potopoto 
ai i latou. 33 Ua faatu atu foi e nisi 
o i latou ia Alesana nai le motu o 
tagata, ina ua tuuina atu o ia e 
Tutaia. Ona talo atu lea o Alesana 
lona lima, ua na fia faatonu atu i le 
nuu. 34 Ua iloa e i latou o le Iutaia 
o la, ona tasi ai lea o latou leo uma 
lava, pe lua itula ua alalaga ai i 
latou, “Ua silisili Tiana o Efeso.” 
35 Ua faafifilemuina le motu o 
tagata e le tusiupu, Ona fai atu lea o 
ia, “Sema e, o outou Efeso e, o ai 
lea tagata ele iloa o loo auauna lenei 
aai o Efeso i le malumalu o le atua 
fafine silisili o Tiana, ma le tupua 
na pati ifo mai le lagi? 36 O lenei, 
ona ua le mafai ona faafitia O nei 
mea, e tusa ona outou fifilemu, ma 
ia aua le soona fai se mea. 37 Aua 
ua ta‘ita‘i mai e outou nei tagata, 
e le ni e fao i mea sa, pe upu leaga i 
latou i lo outou atua fafine. 38 
O lenei, afai ua ia Temetiu ma 


lana au tufuga se mau i se tasi, ua 
tuu aso e fai ai faamasinoga, O i 
ai foi suikonesula; ia momoli ai le 
tasi i le tasi. 39 Peitai ane, afai tou 
te sue i nisi mea, e faatonuina lea i 
le fono e tala‘iina. 40 Auā neʻi 
molia i tatou ona o le taalili vale i 
lenei aso, ina ua leai lava sa tatou 
upu e mafai ona tatou faatonu atu 
ai lenei nunu vale.” 41 Ua uma atu 
ia upu, ona faatuña lea e ia o le 
faapotopotoga. 


O le malaga a Paulo; ma lana 
apoapoai atu i faifeau o Efeso 
) Ua uma le vavaò, ona aami 

lea e Paulo o le au soo, ua 
apoapoai ma faamavae atu ia te i 
latou, ona alu lea o ia ua aga atu i 
Maketonia. 2 Ua tuanai e ia ia nuu, 
ua uma foi ona apoapoai atu ia te i 
latou i upu e tele, ona oo lea o ia i 
Eleni. 3 Ua tolu ai ona masina; ua 
taupulepule foi Iutaia ia te ia, ina 
a folau atu o ia i Suria; ona loto 
lea o ia e toe foi ma ui ane i 
Maketonia. 4 O lana au malaga e o 
ma ia, o Sopata le Perea, o le 
atalii ia o Purou; o Aritako ma 
Sekuno, o Tesalonia ia; ma Kaio 
le Teipe, ma Timoteo; i le ma 
Tuiko ma Tofimo, o Asia ia. $ Na 
muamua atu i latou nei, ma faatali 
mai ia te i matou i Teroa. 6 Ua 
mavae foi aso o areto e le faa- 
fefeteina, ona matou folau atu lea 
nai Filipi, ua co ia te i latou i le 
po lima i Teroa; e po fitu o matou 


o nonofo ai. 
7 O le uluai aso o le vaisapati, 

ua faapotopotoina ai le au soo e 
tofitofi le areto, ua lauga atu Paulo 
ia te i latou, o le a alu o ia i le 
taeao; ua faalevaleva foi e ia lana 
lauga ua co i le tulua o po. 8 Ua 
tele foi moli i le afeafe aupitoaluga 
ua faapotopoto ai i latou. 9 Sa 
nofo foi le tasi taulealea, o Eutiko 
le igoa, i le faamalama, ua maua e le 
moe gase; ua loa foi le lauga a 
Paulo, ua oo lava ia te ia le moe, 
ona pati ifo lea o ia mai luga i le 
tolu O pae o le fale, ua sii ae foi o 
ia ua oti. 10 Ona alu ifo lea o 
Paulo, ua faó i luga ia te ia, ua fusi 
foi ia te ia, ma fai atu, “Soja le 
fetagisi, aua o loo ia te ia lona ola.” 
11 Ua toe alu ae foi o ia i luga, ua 
tofitofi le areto, ma ua ‘ai, ma ua 
talatala leleva ua oo ina ao, ona 
alu lea o ia. 12 Ua au mai foi e i 
latou le tama ua ola, ua matuá 
faaolioliteleina ai i latou. 

13 Ua matou muamua foi i le 
vaa, ua matou folau atu i Aso, a 
matou talia mai ai Paulo; auá na 
faapea ona saunia e ia, a ui a uta o 
la. 14 Ua fetaiai foi o ia mai matou 
i Aso, ona matou talia lea o ia, ona 
oo lea i Metulene. 15 Ua toe folau 
atu ai, ua 00 i matou i le taeao i 
gatai o Kioi; ona matou oo atu lea i 
le tasi aso i Samo; ona co lea o 
i matou i le isi aso i Meleto. 16 
Aua ua manatu Paulo e folau loa 
e le afe i Efeso, ina neʻi faalevaleva 
o lona nofo i Asia; aua o loo faa- 
vave O ia, pe mafai ona oo i Ieru- 
salema i le aso Penetekoso. 

17 Ua aauina atu foi e ia nisi nai 
Meleto e ō i Efeso, e aami toeaina o 


le ekalesia. 18 Ua oo mai i latou ia 
te ia, ona fai atu lea o ia ia te i 
latou: 

“Ua outou iloa laʻu amio i tau- 
saga uma ina o ou ia te outou, 
talu le aso na ou faatoa sau ai i 
Asia, 19 na ou auauna i le Alii ma 
le loto maulalo lava, ma le maligi 
tele o loimata, ma tofotofoga na oo 
ia te au ona o le taupulepulega a 
Iutaia; 20 ma loʻu lei natia se mea 
aoga, ina neʻi le faailoa atu ma 
aʻoaʻo atu ia te outou i luma o le 
nuu, atoa foi ma lea fale ma lea 
fale, 21 ua ou molitino ia Iutaia 
atoa ma Eleni le salamo i le Atua, 
ma le faatuatua i lo tatou Alii o 
Iesu Keriso. 22 Faauta foi, ou te 
alu nei, ua tinoú i le Agaga, i 
Ierusalema, ou te le iloa se mea e 00 
mai ia te au i lea mea; 23 na o lenei, 
o loo molitino mai e le Agaga Paia 
i lea aai ma lea aai, o loo faapea 
mai, ua faatali mai noanoaga ma 
puapuaga ia te au. 24 A ou te le 
manatua se tasi mea, o loʻu lava ola 
foi ou te le naunau i ai, seʻi ou 
faauma loʻu momoʻe ma le olioli, 
atoa ma le faiva ua ou maua mai le 
Alii o Iesu, ou te molitino atu le 
tala lelei o le alofa tunoa o le Atua. 
25 Faauta nei foi, o aʻu nei ua ou 
iloa, e le toe iloa lava oʻu mata e 
outou uma sa ou fealuai ai, ma 
talaʻi le malo o le Atua. 26 O lea 
ou te ta‘utino atu ai ia te outou i 
lenei lava aso, ou te mami a'u i le 
toto o tagata uma. 27 Aua ua ou le 
natia se mea, ina neʻi le faailoa atu 
ia te outou le finagalo uma o le 
Atua. 28 O lenei, ina tausi ia outou 


216 


GALUEGA 20,21 





ia te outou, atoa ma le lafu mamoe 
uma lava ua tofia ai outou e le 
Agaga Paia e fai ma leoleo, ia 
leoleo atu i le ekalesia a le Atua, 
ua faatauina e ia mona i lona lava 
toto. 29 Aua o aʻu nei, ua ou iloa 
lenei mea, pe a mavae ona ou alu, 
e 00 mai ia te outou luko saua o e 
le faasaoina le lafu mamoe. 30 
E tupu mai foi ia te outou lava 
tagata e tautala mai i mea faapio- 
pio, e fetoso ese ai le au soo ia 
mulimuli ia i latou. 31 O le mea lea 
ia outou mataala ai, ma ia manatu 
e tolu tausaga ou te lei mapu ai i le 
po ma le ao, i loʻu apoapoai atu ma 
loimata i tagata taitoatasi. 32 O 
lenei, ou te tuuina atu outou i le 
Atua, ma le upu o lona alofa 
tunoa, o le na te mafaia ona ati ae 
ia te outou, ma foai atu ia te outou 
le tofi faatasi ma i latou uma lava e 
ua faapaiaina. 33 Na ou le manao i 
se ario, po o se auro, po o se ofu o 
se tasi. 34 Ua outou iloa foi, sa 
auauna mai nei lima i mea e tatau 
i loʻu tino, atoa ma e sa ia te au. 
35 Ua ou faaali atu ia te ourou 
mea uma lava, ia faapea ona outou 
galulue ia fesoasoani i e ua vaivai e 
tatau ai, ma ia outou manatu i le 
afioga a le Alii o lesu, na fetalai 
mai e ia, E sili le manuia o le na te 
foai atu, i lo le na te talia mai.” 

36 Ua mavae atu ia upu, ona 
tootuli lea o ia, ma tatalo faatasi ma 
i latou uma. 37 Ua fetagisi tele i 
latou uma lava, ma fusi ia Paulo, 
ma faafeasogi ia te ia. 38 Ua sili 
lava lo latou tiga i lea upu ua ia fai 
atu ai, latou te le toe iloa ona mata. 


Ona momoli lea e i latou ia te ia i le 
vaa. 


O le malaga a Paulo i Ierusalema; 


ua puea ai o ia 

> Ua matou te‘a ma i latou, 

ona tuuvaa atu lea ma folau 
tonu atu i Ko, o le taeao foi ua 00 
ai i Roto, ona toe o atu ai lea i 
Patara. 2 Ua maua foi le vaa o le a 
folau atu i Foinie, ona matou o ai 
lea, ua tuuvaa atu. 3 Ua matou 
iloa atu Kuperu, ma tuanai ane i 
ai i le itu tauagavale, ona folau atu 
lea i Suria, ma matou o ae i uta i 
Turo; aua e avae ai le uta a le vaa. 
4 Ua maua foi e i matou nisi 'soo, 
ona matou nonofo ai lea i aso e fitu; 
ua latou fai mai ia Paulo i le 
Agaga, aua ne'i alu ae i Ierusalema. 
5 Ua uma ia aso ia te i matou, ona 
matou o lea, ma o atu; ua momoli i 
matou e i latou uma, atoa ma avà 
ma fanau, ua co i tua o le aai; ona 
tootuli lea o i matou i le matafaga, 
ua tatalo. 6 Ua uma ona taumávae, 
ona O ae lea o i matou ile vaa; a 
ua toe foi atu i latou i o latoú. 

7 Ua matou o mai i Turo ua 00 i 
Tolumai, ua gata ai la matou 
folauga, ona matou fealofani lea 
ma le au uso, e tasi lo matou aso sa 
nonofo ai ma i latou. 8 O le taeao 
ua o atu ai i matou, ua 00 i Kaisa- 
reia; ua matou ulu atu i le fale o 
Filipo lē folafola le tala lelei, o le 
tasi o ia o le toafitu; ua matou 
nonofo foi ia te ia. 9 Sa i lenei 
tagata afafine e toafa, o taupou, o e 
perofeta ane. 10 Ua tele aso o 
matou O nonofo ai, ona sau lea o le 

tasi perofeta mai lutaia, o Akapo 
le igoa. 11 Ja oo mai o ia ia te i 
matou, Ona to ae lea o le fusi o 
Paulo, ma fusifusi ifo i Ona lava 
lima ma va», ua fai mai, “O loo 
faapea mai le Agaga Paia, E faapea 
ona fusifusi i Ierusalema e Iutaia 
le tagata e ona lenei fusi, ma latou 
tuu atu ia te ia i lima o nuu ese.” 
12 Ua faalogo atu i matou i na 
upu, ona aioi atu lea o i matou, 
atoa ma i latou o lea nuu, e aua le 
alu ae o ia i Ierusalema. 13 A ua 
tali mai Paulo, “Tou te fetagisi 
ma faatiga tele mai loʻu loto i se a? 
aua ua ou sauni lava a‘u e le gata 
ina fusifusia, a ia ou oti lava i 
Ierusalema, ona o le suafa o le Alii 
o Iesu.” 14 Ua le mafaia o ia, ona 
faalologo lea o i matou, ua faapea 
ane, “Ina faia ia le finagalo o le 
Alii.” 

15 Ua mavae ia aso, ona taoso 
lea o i matou, ma o ae i Ierusalema. 
16 Ua o foi ma i matou nisi soo 
mai Kaisareia; ua au mai ma i latou 
le tasi tagata Kuperu, o Nasona, o 
le soo mai anamua, matou te api 
ma ia. 

17 Ua oo foi i matou i Ierusa- 
lema, ona talia mai lea o i matou e 
le au uso ma le fiafia. 18 O le taeao 
ua o atu ai Paulo ma i matou ia 
lakopo; ua i ai foi toeaina uma. 
19 Ua fealofani o ia ma i latou, ona 
laulau tasi atu lea e ia mea uma 
lava na faie. e le Atua i nuu ese i 
lana galuega. 20 Ua faalogo ai i 
latou, ona vivii lea o i latou i le Alii; 
ua fai atu foi ia te ia, “Lo matou 
uso e, ua € iloa ia mano e tele o 


Iutaia ua faatuatua; o loo maelega 
foi uma lava i latou i le tulafono. 21 
Ua talaina oe ia te i latou, ua e 
aʻoaʻo atu ia Iutaia uma i nuu ese 
ia latou lafoai ia Mose, ua e vavao le 
peritomeina o a latou fanau, ma le 
anaana i ia tu. 22 O lenei, pe faa- 
pefea? Aua ole a faalogo i latou ua e 
sau. 23 O lenei, e te faia lenei mea 
matou te fai atu ai ia te oe; o loo 
ia i matou tagata e toafa ua fai la 
latou tautoga; 24 ia e faatasi mai ia 
te i latou, ma ia e faamama ia te oe 
faatasi ma i latou, ma e avane ni 
oloa mo i latou, ina ia latou tafi i o 
latou lauulu, e iloa ai e tagata uma 
e le moni se tasi mea o ia mea ua 
talaina ai Oe ia te i latou; a ua tusa 
lau lava amio ma le tulafono. 25 
A e peitai 0 nuuese e ua faatuatua, 
ua matou tusi i ai ua pule atu, ia 
mamao i latou i taulaga i tupua, ma 
le toto, ma mea ua titina, ma le 
faitaaga.” 26 Ona ave lea e Paulo o 
ia tagata, o le taeao foi ua faa- 
mamàina ai o ia faatasi ma i latou 
ua ulufale atu i le malumalu, ua 
faailoa atu le faaiuina o aso o le 
faamamāina, seia fai ni taulaga mo 
i latou, o le tagata ma lana taulaga. 

27 Ua tali uma ona aso e fitu, ua 
vaavaai lutaia mai Asia ia te ia i le 
malumalu, ona ului atu lea o i latou 
i le motu O tagata uma, ma latou 
pue ia te ia, 28 ua alalaga, “Sema 
e, o outou Isaraelu e, fesoasoani 
mai ia! O le tamaloa lenei, na te 
aoao atu i tagata uma i mea uma 
lava ia liliu ese i lenei nuu, ma le 
tulafono, ma lenei mea; ma ua au 
mai Eleni i le malumalu, ms. ua soli 

e ia lenei mea paia.” 29 Aua na 
muai iloa e i latou ia Tofimo le 
Efeso sa faatasi ma ia i le aai, fa te i 
latou ua aumaia o ia e Paulo i le 
malumalu. 30 Ua vevesi foi le aai 
uma lava, ua femo'ei mai ai le nuu; 
ua pue foi i latou ia Paulo, ma toso 
ia te ia i fafo o le malumalu; ona 
punitia loa lea o faitotoa 31 O loo 
naunau i latou e fasioti ia te ia, a ua 
logo ae i le alii e pule i “au, ua 
matuá lolofi mai lerusalema uma 
lava. 32 Ona au mai loa lea e ia o 
“au ma ta'ita“i o toaselau, ua mo- 
mo'e ifo ia te i latou; ua latou ¡loa 
atu foi le alii e pule i ‘au ma ‘au, 
ona tuu lea e i latou o lo latou 
taufaitu‘i ia Paulo. 33 Ona faa- 
latalata mai lea o le alii e pule i ‘au, 
ua pue mai ia te ja, ma fai ane ia 
fusifusia O ia i maea uamea se lua; 
ua fesili mai po o ai o ia, pe se a 
foi le mea ua na faia. 34 Ua alalaga 
mai foi nisi o le motu o tagata i le 
tasi mea, ma nisi i le tasi mea; ua le 
mafai ona iloa e ia le tonu ona o le 
taalili vale, ona fai ane lea o ia ia 
ave ia te ia i le ‘olo. 35 Ua oo foi o 
ia i le ala faaapefai, ua iu ina avae 
o ia e le ‘au, ona o le faamalosi 
mai o le motu o tagata. 36 Aua ua 
mulimuli mai le motu o tagata, ma 
alalaga mai, ‘‘Aveese ia te ia!” 

37 O le a ta'itaiina Paulo i le 
‘olo, ua fai atu o ia i le alii e pule 
i ‘au, “Pe tusa ona ou fai atu se upu 
ia te ce?” Ua fai mai o ia, “Ua e 
iloa ea le upu Eleni? 38 E le o oe 
ea lea tagata Aikupito, le na faa- 
tupu le fouvale i ona po ua mavae, 
ma ta'itaii tagata faasaua e toafa 


afe i le vao?” 39 A ua fai atu Paulo, 
“O aʻu lava o le tagata Iutaia, o le 
Tasoi Kilikia, e le se nuu faatauvaa 
loʻu nuu; ou te aioi atu foi ia te oe, 
ia e tuu mai ia te au so'u tautala 
atu i le nuu.” 40 Ua tuu mai foi 
o ia ia te ia, ona tu lea o Paulo i le 
ala faaapefai, ua talo atu lona lima 
i le nuu. Ua matuā faalologo, ona 
tautala atu lea o ia i le upu Eperu, 
ua faapea atu: 


O le lauga a Paulo, ua ita ai Iutaia 
29 “Sema e, le au uso e, ma 

tamā, faafofoga mai ia i 
laʻu nei tali atu ia te outou.” 

2 Ua faalogo i latou o loo tautala 
mai o ia ia te i latou i le upu Eperu, 
ona atili ai lea ona lologo o i latou; 
ona fai atu lea o ia: 

3 “O aʻu lava o le tagata Iutaia, 
na fanau i Taso i Kilikia, na tausia 
aʻu i lenei aai, ua aʻoaʻoina i le 
aʻoga a Kamalielu i le tonu o le 
tulafono a o tatou tamā, sa ou 
maelega i la le Atua, pei o outou 
uma lava i lenei aso. 4 Na ou saua 
atu i lenei Ala ina ia oti i latou, 
sa ou fusifusia ma tuuina atu i fale 
puipui O tane atoa ma fafine; 5 
pei ona molimau mai foi ia te au 
nei e le ositaulaga sili, atoa ma 
toeaina uma; sa ou maua mai ai foi 
tusi i le au uso, ma ou alu atu i 
Tamaseko e fusifusi i e o i ai, ma 
ta‘ita‘i mai ia te i latou i Ierusa- 
lema ina ia faasalaina i latou. 

6 “Ua ou alu aʻu, ma ua latalata i 
Tamaseko, o le tutonu o le la ua 
faafuasei ai ona pupula faataaliolio 

mai ia te au o le malamalama tele 
mai le lagi. 7 Ona ou paù lea i lalo 
i le eleele, :na ou faalogo atu i le 
siufofoga, ua faapea mai ia te au, 
Saulo, Saulo e, se a le mea ua e 
saua mai ai ia te au? 8 Ona ou tali 
atu lea, Le Alii e, o ai ea oe? Ua 
fetalai mai o ia ia te au, O au lava o 
Iesu le Nasareta, ua e saua mai i 
ai. 9 Ua iloa lava e i latou sa ia te 
au le malamalama; a ua le lagona e 
i latou le siufofoga o le na fetalai 
mai ia te au. 10 Ona ou fai atu lea, 
Le Alii e, se a le mea ou te faia? 
Ona fetalai mai lea o le Alii ia te 
au, Tulai ia oe, ina alu i Tamaseko, 
e ta‘uina atu ai ia te oe o mea uma 
lava ua tofia ia te oe e te faia. 11 
Ua ou le toe vaai ona o le pupula 
o lea malarnalama; ona ta‘ita‘iina 
ai lea o aʻu e i latou sa ia te au, ua 
ou Oo atu i Tamaseko. 

12 “O le tasi tagata, o Anania, 
o le tagata ¿mio Atua e tusa ma le 
tulafono, ma ua ta'uleleia e Iutaia 
uma ua mau ai, 13 na sau o ia ia te 
au, ua tu mai, ma faapea mai, 
Lou uso e, Saulo, ina toe vaai ia. 
Ona ou vaai atu lea ia te ia i lea 
lava itu aso. 14 Na fai mai foi o ia, 
Ua tofia oe e le Atua o tatou tamā, 
ia e iloa lona finagalo, ma e vaaia 
Lē Amiotonu, ma ia e faalogo atu i 
lona siufofoga. 15 Auā e fai oe 
mana moliniau i tagata uma lava i 
ia mea na e vaaia ma e faalogo i ai. 
16 O lenei foi, se a le mea e te 
faatuai ai? Tulai ia, ma ia papa- 
tisoina oe, ma ia fufulueseina au 
agasala i lou valaau i le suafa o le 
Alii. 


17 “Na ou foi atu i Ierusalema, 
sa ou tatalo i le malumalu, ona 
faalia mai ai lea ia te au; 18 na ou 
iloa atu o ia ua fetalai mai ia te au, 
Ia vave, ma e taalise alu ese i Jeru- 
salema, auä latou te le talia lau 
molimau ia te au. 19 Ona ou fai atu 
lea, Le Alii e, ua iloa lava e i latou 
sa ou masani ina tuu i fale puipui 
ma sasa i lea sunako ma lea 
sunako i e faatuatua ia te oe; 20 
sa maligi foi le toto o lau molimau 
o Setefano, sa tu ai foi aʻu, ma 
loto gatasi i lona fasiga, sa ou 
leoleo foi i ofu o e na fasioti ia te 
ia. 21 Ona fetalai mai lea o ia ia te 
au, Alu atu ia; auā o aʻu, ou te 
auina atu oe i nuu ese e mamao.” 

22 Ua faalogo mai i latou ia te 
ia ua oo i lena upu, ona alalaga 
mai lea o i latou, ua faapea mai, 
“Ave ese ia lena tamaloa i le la- 
lolagi; aua e le tatau ona ola o ia.” 
23 O latou o pisapisao, ma lafo i 
lalo o latou ofu, ma lafo ae le 
efuefu i luga, 24 ua fai atu le alii 
e pule i “au ia ave ia te ia i le ‘olo, 
ua fai atu foi ia inoino ia te ia ma 
sasa, ina ia iloa e ia le mea ua latou 
alalaga mai ai faapea ia te ia. 25 
Ua noanoa ia te ia i fusi, ona fai 
atu lea o Paulo i le taʻitaʻi o le 
toaselau o le na tu mai, “E le ua 
sa ea ia te outou ona sasa le tagata 
Roma ua le faasalaina?” 26 Ua 
faalogo atu le taʻitaʻi o le toaselau, 
ona alu lea o ia ma taʻu atu i le 
alii e pule i “au, ua faapea atu, 
“Ia oe i le mea a e faia; auā o le 
tagata Roma lena.” 27 Ona sau ai 
lea o le alii e pule i ‘au, ua faapea 

mai ia te ia, “Fai mai ia te au, o le 
Roma ea oe?” Ua fai atu o ia, “O 
lea lava.” 28 Ona tali mai lea o le 
alii e pule i ‘au, “E tele tupe na 
faatau a'i e aʻu ina ia faia au ma 
tagata o lea nuu.” A ua fai atu e 
Paulo, “O aʻu na fanau ai.” 29 
Ona o ese loa lea ia te ia o e na fai a 
inoino ia te ia; na fefe foi le alii e 
pule i ‘au, ina ua iloa o le Roma o 
ia, ma ua na noanoa ia te ia. 

30 O le taeao ua fia iloa ai le 
faamaoni o le mea na molia ai o ia e 
Iutaia, ona tatala lea e ia o ona 
noanoaga, ma poloai atu i ositau- 
laga sili ma la latou fono uma ia O 
mai; ona ta'ita'i ifo lea O ia ia 
Paulo, ma tuu atu ia te ia i o latou 
luma. 


O le faamasinoina o Paulo; o le 
lamalama mai o Iutaia ia te ia 


2 Ona matuá vaai lea o Paulo 

ile fono, ua faapea atu, “Le 
au uso e, ua ou matuā faia laʻu 
amio i luma o le Atua ma le loto 
fuatia ifo e lelei, ua oo mai lava i le 
aso nei.” 2 Ona fai mai lea o le 
ositaulaga sili o Anania i e ua tutú 
ane, ia po atu i lona gutu. 3 Ona 
fai atu lea o Paulo ia te ia, “O oe na 
le pa faasinasinaina; o le a po atu 
le Atua ia te oe; e te nofo ea e 
faamasino mai ia te au e tusa ma le 
tulafono, a ua e soli tulafono i lou 
fai ane ia po mai ia te au?” 4 A ua 
fai mai e ua tutu ane, “Ua e faifai 
ea i le ositaulaga sili a le Atua?” 
5 Ona fai atu lea o Paulo, “Le 
au uso e, ou te lei iloa o ia o le 
ositaulaga sili; aua ua tusia, Aua 


e te upu leaga i le alii o lou 
nuu.” 

6 Ua iloa foi e Paulo o satukaio 
nisi o i latou, a o faresaio nisi, ona 
alaga lea o ia i le fono, “Sema e, le 
au uso e, O aʻu nei o le faresaio, o 
le atalii o le faresaio; o le faamoe- 
moe i le toe tu mai o e ua oti ua 
faamasinoina ai au.” 7 Ua fai atu e 
ia lena upu, ona tupu ai lea o le 
fefinauai i le au faresaio ma le au 
satukaio; ona vaeluaina lea o le 
faapotopotoga. 8 Aua e faapea le 
au satukaio, e leai se toe tu mai, e 
leai foi se agelu, po o se agaga; a ua 
taofi e le au faresaio ia mea uma. 
9 Ua tupu foi le pisapisao tele; ona 
tutu i luga lea o le au tusiupu o 
le vaega o le au faresaio, ua matuà 
finafinau atu, ua faapea atu, “Ma- 
tou te le iloa se leaga i lenei tagata; 
a e afai ua tautala mai se agaga, po 
o se agelu ia te ia, pe faapefea la?” 
10 Ua tele lava le fefinauai, ua fefe 
foi le alii e pule i ‘au neʻi fesaeiaiina 
Paulo e i latou, ua fai atu o ia i le 
‘au tau e O ifo, ma toso mai ia te 
ia nai ia i latou, ma taʻitaʻi mai i le 
‘olo. 

11 Ua co i le po, ona tu mai ai 
lea o le Alii ia te ia, ua faapea mai, 
“Paulo e, ina faalototele ia oe; 
aua e pei ona e molitino i mea 
ia te au i Ierusalema, e tusa 
foi ona faapea ona e molimau i 
Roma.” 

12 Ua ao, ona ‘au faatasi lea o 
isi Iutaia ua tuufeaugani i latou, ua 
faapea, latou te le aai pe feinu seia 
latou fasioti ia Paulo. 13 Ua toa- 
fagafulu ma ona tupu o i latou na 

“au faatasi i lenei augani. 14 Ua o 
atu i latou i ositaulaga sili ma 
toeaina, ua fai atu, “Ua tuu- 
feaugani i matou i le anatema, 
matou te le aai lava i sina mea seia 
matou fasioti ia Paulo. 15 O lenei, 
ia faailoa atu e outou atoa ma le 
fonoi le alii è pule i “au na te ta‘ita‘i 
ifo o ia ia te outou, peiseai a outou 
matuā suesue i mea ia te ia; a o i 
matou, ua sauniuni e fasioti ia te 
ia, a o lei latalata o ia.” 

16 Ua lagona e le tama a le 
tuafafine o Paulo le lamalamaina, 
ona alu atu lea o ia, ua ulufale i le 
‘olo, ma taʻu atu ia Paulo. 17 Ona 
valaau lea e Paulo i se taʻitaʻi o 
toaselau, ua fai atu i ai, ‘‘Ta‘ita‘i 
atu ia lenei taulealea i le alii e pule 
i ‘au; auā ua ia te ia se mea e taʻu 
atu ia te ja.” 18 Ona ave lea O ia ia 
te ia, ua ta‘ita‘i atu i le alii e pule i 
“au, ua faapea atu, “Na valaau 
mai ia te au e Paulo le ua fusifusia, 
ua aioi mai ou te taʻitaʻi mai lenei 
taulealea ia te oe, ua ia te ia se mea 
e fai atu ia te oe.” 19 Ona tago lea 
o le alii e pule i “au i lona lima, 
ua o ane na o i laua, ma fesili atu, 
“Se a sau mea e taʻu mai ia te au?” 
20 Ua fai mai o ia, “Ua “au faatasi 
tagata Iutaia e faatoga atu ia te oe 
ina ia e ta‘ita‘i ifo taeao ia Paulo i le 
fono, peiseai a latou matuā suesue 
se tasi mea ia te ia. 21 A e aua e te 
usiusitai atu ia te i latou; auā o loo 
lamalama mai ia te ia o latou tagata 
e toafagafulu ma ona tupu, ua 
tuufeaugani i latou, latou te le aai 
pe feinu seia uma ona latou fasioti 
ia te ia; ua fauniuni nei foi i latou, 


ma ua faatalitali mai i sau feta- 
laiga.” 22 Ona tuu atu lea e le alii 
e pule i ‘au i le taulealea, ua fai atu 
ia te ia, “Soia e te fai atu i se tagata 
lava ua e faailoa mai nei mea ia te 
au.” 23 Ua valaau atu foi o ia i ni 
ta‘ita‘i o toaselau e toalua, ua fai 
atu, “Ina sauni ia le ‘au tau e 
toalua selau, e ō i Kaisareia, ma & 
tietie i solofanua e toafitugafulu, 
ma € fai tao e toalua selau, i le 
itula e iva i le po; 24 ia sauni foi 
manu ia latou faatietie ai ia Paulo, 
ma avatu ia te ia ia saogalemu 
atu i le alii o Filiki.” 25 Ua ia 
tusi le tusi, ua faapea le upu ua 
tusia: 

26 “O aʻu o Kalaotio Lusia, o loo 
ou alofa atu i le alii silisili o Fi- 
liki. 27 Na puea lena tagata e 
Iutaia, na fai a fasiotia e i latou; 
ona ou tulai atu lea ma le ‘au tau, 
ma laveai ia te ia, na ou iloa o le 
Roma o 1a. 28 Ua ou fia iloa le mea 
na molia ai o ia e i latou, ona ou 
ta‘ita‘i ifo lea ja te ia i la latou fono; 
29 ona ou iloa lea o suega i la latou 
tulafono na molia ai o ia; a ua leai 
lava se mea na molia e tatau ona oti 
ai, pe fusifusia ai o ia. 30 Ua faailoa 
mai foi ia te au o le a co le pule a 
Iutaia i le tagata, ona ou auina atu 
loa lea o ia ia te oe, ma poloai 
atu i e na taʻua mai ia te ia e 
taʻu atu i ou luma ana mea. la e 
manuia.” 

31 Ona ave lea e le “au tau ia 
Paulo, pei ona poloaiina mai ai o 
i latou, ua momoli atu ia te ia i le 
po i Anipateri. 32 O le taeao, ua 
foi mai ai i latou i le ‘olo ua tuua 

e o tietie i solofanua ia o atu i latou 
ma ia. 33 Ua latou oo i Kaisareia, 
ona avatu lea o le tusi i le alii, ua 
tuu atu foi ma Paulo ia te ia. 34 Ua 
faitau e le alii, ona fesili mai lea po 
o fea lona nuu. Ua iloa ai foi mai 
Kilikia o ia; 35 ona fai mai lea o 
ia, “Ou te faalogologo atu ia te oe 
pe a oo mai e na molia oe.” Ona fai 
atu lea ia leoleoina o ia i le maota o 
Herota. 

O le molia o Paulo ma lana tali 

9 Ua mavae aso e lima, ona 

alu ifo lea o le ositaulaga 
sili o Anania, atoa ma toeaina, ma le 
tasi fai lauga o Titulo le igoa, ua 
latou faaali atu i le alii mea ua ia 
Faulo. 2 Ua amia o ia, ona afua 
lea e Titulo ona molia o ia, ua 
faapea atu: 

“Le alii e Filiki, o loo ia te i 
matou le filemu tele ona o oe, o 
loo faia foi mea e ‘au tonu lelei i 
lenei nuu i lau sauniga poto, 3 ua 
matou tali lelei atu ai i aso uma, ma 
nuu uma, ma le faamanù tele atu. 
4 A e peitai ina neʻi ou faalavelave 
pea ia te oe, ou te aioi atu, seʻi e 
faafofoga mai i nai upu itiiti, ona O 
lou agalelei. 5 Auā ua maua e i 
matou lenei tagata O le faasoesa, 
ma le faatupu le fouvale i tagata 
Iutaia uma i le lalolagi uma, ma le 
ta‘ita‘i i le ituaiga o le au Nasareta; 
6 na taumafai foi o ia e soli i le 
malumalu; ua matou pue atu foi ia 


te ia.! 8 O lou faamasino ia te ia e 
mafai ai ona e silafia lelei mea uma 
lava ua matou molia ai o ia.” 

9 Ua ‘au faatasi ai tagata Iutaia, 
ua fai atu, ua faapea lava na mea. 

10 Ua geno mai le alii ia Paulo e 
fai mai, ona tali atu lea o ia: 

“Ua ou iloa ua tele tausaga o € 
faamasino ai i lenei nuu, ua atili ai 
loʻu fiafia e faatonuina atu aʻu mea; 
II aua ua mafai ona e silafia, ua na o 
aso e sefulu ma le lua talu ona ou 
alu ae i Ierusalema e tapuai. 12 
Na le maua foi aʻu e i latou i le 
malumalu, po o sunako, po o le 
aai, O finau ma se tasi, po o faa- 
nunununu i le motu o tagata; 13 
latou te le mafaia foi ona faamaoni 
o ia mea ua latou molia ai aʻu. 14 A 
ou te taʻutino atu lenei mea ia te 
oe, ou te auauna i le Atua o matou 
tamā, e tusa ma le Ala ua taʻua e i 
latou o le lotu ua vavae; o loo 
talitonu i mea uma lava ua tusia i` 
le tulafono atoa ma le au perofeta; 
15 O loo ia te au le faamoemoe i le 
Atua, ua taofia foi e i latou nei, o le 
a toe tutu mai e ua amiotonu atoa 
ma e ua amioletonu. 16 O le mea 
lea ou te taumafai ai aʻu, ina ia 
maua e aʻu le loto fuatia ifo e lelei i 
le Atua atoa ma tagata, e le aunoa. 
17 Ua mavae tausaga e tele, ona ou 
alu lea e avatu mea alofa i loʻu nuu 
atoa ma taulaga. 18 A o faia ia mea, 
ua iloa aʻu ua faamamāina aʻu i le 
malumalu; ua le nunu mai tagata, 
ua leai se pisao. A o nisi tagata 


1 Ua maua i nisiata o lenei tusi i le gagana Eleni: o le f. e 6b, o le f. e 7,0 le f. e 
8a, Na fai a matou faamasino ia te ia e tusa ma la matou tulafono; 7 a ua oo ane Lusia le 
alii e pule î “au, ma ave ia te ia ma le faamalosi tele nai o matou lima. 8 Na poloai atu 

o ia ia te i latou e na molia o la e o mai ia te oe. 

Iutaia mai Asia—19 e tusa pe ana 
iinei o i latou i ou luma, ia molia 
aʻu, pe a ua i ai sa latou mau ia te 
au. 20 A leai, seʻi fai mai lava i 
latou nei, pe na iloa e i latou sa‘u 
amioletonu, ina o ou tu i luma o le 
fono. 21 Pe na o lea upu e tasi, na 
ou alaga atu ai ina o ou tu io latou 
luma, O le toe tu mai o e ua oti ua 
faamasinoina ai aʻu e outou i le aso 
nei.” 

22 Ua faalogo Filiki i nei upu, 
ona faatuai mai lea o ia ia te i 
latou, ina ua iloa lelei e ia le uiga 
o le Ala, ua faapea atu, ‘Pe a maliu 
mai le alii e pule i ‘au, o Lusia, ou 
te matuà suesue i a outou mea.” 
23 Ua na poioai atu foi i le ta‘ita‘i o 
le toaselau e leoleo atu ia Paulo, a ia 
fealualuai, ma ia aua le vavao atu i 
se tasi o le au uso e auauna atu ia te 
ia. 

24 Ua mevae isi aso, ona o mai 
lea o Filiki raia Tusila lana avā, o le 
fafine Iutaiz, ma ua aami mai ia 
Paulo, ia faalogo mai ia te ia i le 
faatuatua ia Keriso. 25 Ua finau 
atu o ia i le amiotonu, ma le amio 
mama, ma le faamasinoga atali, ona 
gatete ai lea o Filiki, ua fai mai, 
“Seʻi e alu atu i le aso nei, seia ou 
maua foi se aso e aunoa, i loʻu toe 
aami atu iz te oe.” 26 Ua faa- 
moemoe foi o ia i ni tupe e foaiina 
atu € Paulo mána; O le mea lea ua 
atili ai ona aami soo ia te ia, ma 
tautala ma ia. 27 A ua mavae 
tausaga e lua, ona suia lea o Filiki e 
Pokio Feso; ua loto foi Filiki e 
faafiafia ia Iutaia, ona tuu lea e ia ia 
Paulo o fusifusia. 


O le molia o Paulo i luma o Feso 

9 Ua oo foi Feso i lona itu 

malo, ua mavae aso e tolu, 
ona alu ae lea o ia nai Kaisareia i 
Ierusalema. 2 Ona faailoa atu lea ia 
te ia e le ositaulaga sili ma alii o 
Iutaia e uiga ia Paulo, ua ole atu 
foii latou ia te ia agai ia Paulo, 3 ma 
latou aioi ia alofa mai ma aami atu 
ia teia e sau i Ierusalema; o lama- 
lama i latou e fasioti ia te ia i le ala. 
4 A ua tali mai Feso, e leoleoina 
Paulo i Kaisareia, a o ia, e le pine 
ona alu atu i ai. 5 Ua na fai atu foi, 
“Ia o ifo ni o outou alii, ma latou 
molia lenei tagata, pe afai o i ai se 
mea.” 

6 Ua nofo foi o ia ia te i latou pe 
na Ole valu po o le sefulu o aso, ona 
alu ifo lea i Kaisareia; o le taeao ua 
nofo ai o ia i le nofoa faamasino, 
ma fai atu ia ta'ita'iina mai Paulo. 
7 Ua oo mai o ia, ona vagavagai ai 
lea o Iutaia o e na o mai i Ieru- 
salema, ua molia Paulo i mea e tele 
ma le mamafa, ua latou le mafaia 
ona faamaoni. 8 Ua fai atu Paulo 
i lana faamatalaga, “Ua ou le 
agasala lava i le tulafono o Iutaia, 
po o le malumalu, po o Kaisara.” 
9 Ao Feso, ua loto o ia e faafiafia 
atu i tagata Iutaia, ua fai mai ai o ia 
ia Paulo, “Ua e loto ea ina e alu ae i 
Ierusalema, ia faamasinoina ai oe i 
nei mea i oʻu luma?” 10 Ona fai atu 
lea o Paulo, “O loo tu nei aʻu i luma 
o le nofoa faamasino o Kaisara, e 
tatau ona faamasinoina ai o a‘u; ua 
ou le faia lava se mea le tonu ia 
Iutaia, ua e matuá silafia lava. 11 
Aua afai ua ou amioleaga, po ua ou 

faia se mea e tatau ona ou oti ai, ou 
te le musu lava ina ou oti; a e afai 
e le moni se tasi o ia mea ua latou 
molia ai aʻu, e le mafaia ona tuuina 
atu o aʻu e se tasi ia te i latou. Ou 
te valaau ia Kaisara.” 12 Ua 
fetautalatalai Feso ma è pule, ona 
tali mai lea o ia, “Ua e valaau ia 
Kaisara; e te alu lava ia Kaisara.” 
13 Ua mavae isi aso, ona o mai 
lea o le tupu o Akeripa ma Pere- 
nike i Kaisareia e fealofani ma 
Feso. 14 Ua tele aso o nonofo ai i 
laua, ona faailoa atu lea e Feso i le 
tupu le tala ia Paulo, na faapea 
atu, “Ua tuu e Filiki le tasi 
tagata o fusifusia; 15 sa aʻu i 
Jerusalema foi, na faailoa mai ai e le 
au ositaulaga sili ma le au toeaina 
o Iutaia, sa faatoga mai foi ia 
faasala ia te ia. 16 Ona ou tali atu 
ai lea ia te i latou, E le o le tu lea a 
Roma € tuu atu se tasi tagata ia 
oti, seia fesagai le ua molia ma e 
na momoli ¡a te ia, ma ia faitalia o 
ia ona fai mai o lana faamatalaga i 
le mea ua molia ai o ia. 17 Ua oo 
mai foi i latou iinei, ua ou le faatuai 
lava, ua ou nofo i le taeao i le nofoa 
faamasino, ma fai atu ia ta‘ita‘iina 
mai le tagata. 18 Na tutú mai e na 
molia o ia, ua le molimau mai e i 
latou se tasi o ia mea na ou manatu 
i ai; 19 a ua molia o ia e i latou i 
nisi suega ila latou tapuaiga, ma le 
tasi tagata e igoa ia Jesu, ua oti, ua 
fai mai Paulo ua ola o ia. 20 Na ou 
faaletonu pe faapefea le suega i ia 
mea, ona ou fesili atu lea, po ua 
loto o ia ina alu atu i Ierusalema, ia 
faamasinoina ai o ia i ia mea. 21 


Ona valaau atu lea o Paulo ia 
taofia o ia ina ia faamasinoina e 
Aokuso; ona ou fai atu lea ia 
leoleoina o ia, seia ou auina atu o ia 
ia Kaisara.” 22 Ona fai mai lea o 
Akeripa ia Feso, “Ou te fia faalogo 
atu foi a‘u i lena tagata.” Ua fai 
atu o ia, “A taeao e te faafofoga ai 
ia te ia.” 

23 O le taeao foi, ua 00 mai ai 
Akeripa ma Perenike, ma le faa- 
lialia tele, ua ulufale i le mea e 
faalogo ai, atoa ma alii e pule i ‘au, 
ma alii o le aai, ona fai atu lea o 
Feso, ona ta‘ita‘iina mai ai lea o 
Paulo. 24 Ona fai atu lea o Feso, 
“Le tupu e Akeripa, atoa ma outou 
alii uma o tatou o faatasi nei, ua 
outou silasila i lenei tagata, ua aioi 
mai ai ia te au le nuu uma o Iutaia i 
Ierusalema, atoa foi ma iinei, ua 
alalaga mai e le tatau ona toe ola 0 
ia. 25 A o au ou te le iloa se mea 
ua na faia e tatau ai le oti, ua valaau 
foi e ia nei lava ia Aokuso, ua ou 
manatu ai e momoli atu ia te ia. 26 
Ua leai foi se mea ua ou mautinoa 
ia te ia e tusi atu ai i le alii. O le 
mea lea ua ou ta°ita‘i mai ai ia te ia 
i o outou luma, a e maise oe na le 
tupu o Akeripa, ina ia ou maua se 
mea € tusi atu ai, pe a uma ona 
faamasinoina. 27 Auā o lo'u 
manatu e le tusa ona momoli 
atu o se tagata o fusifusia, a e le 
faailoa atu o mea ua molia ai o ia.” 


O le auga a Paulo i luma o Feso 
ma Akeripa 

9) Ona fai mai lea o Akeripa ia 

Paulo, “Faitalia oe ona e 

tautala mo oe.” Ona faaloaloa atu 
lea e Paulo lona lima. ma fai atu 
lana faamatalaga. 

2 “Le tupu e Akeripa, ou te ma- 
natu Ou te manuia ina a ou fai atu 
laʻu faamatalaga i ou luma i lenei 
aso, i mea uma ua molia ai aʻu 
e Iutaia; 3 a e maise ua e silafia i 
tu ma suega uma lava o loo ia 
Iutaia. O le mea lea ou te aioi atu 
ai ia te oe ia e faafofoga mai ia te 
au ma le onosai. 

4 “Ua iloa e Iutaia uma laʻu 
amio sa faia talu ina o ou itiiti, i 
loʻu lava nuu o i Ierusalema, talu 
i le amataga; $ ua latou iloa foi aʻu 
nei talu mai anamuā, pe afai ana 
fia molimau mai i latou, o le itu 
aiga e matuā faigata o la tatou 
tapuaiga sa ou i ai aʻu o le faresaio. 
6 Ua faamasinoina nei foi aʻu ona o 
le faatuatuaga na folafolaina e le 
Atua i o tatou tamā; 7 0 loo faa- 
moemoe i ai o tatou itu aiga e 
sefulu ma le lua, ma latou auauna 
ma le naunau i le po ma le ao, ina 
ia latou maua. Le tupu e, ona o lea 
faamoemoe ua molia ai aʻu e 
Iutaia. 8 Afai ua toe faatuina mai 
e le Atua e ua oti, se a le mea ua 
outou manatu ai e le mafai ona 
talia o lea mea? 

9 “O aʻu nei foi, na ou manatu 
ifo e tusa ona ou faatuʻieseina o 
mea e tele i le suafa o Iesu le 
Nasareta. ro Sa ou fai ai foi i 
Ierusalema; na ou maua foi le pule 
mai le au ositaulaga sili, ona ou 
puipuia lea o le au paia e toatele i 
fale puipui; na fasiotia foi i latou, 
ua ou faaopoopo i ai. II Na ou 


saua soo atu foi ia te i latou i 
sunako uma lava, ma ou tauanau 
atu ai ia latou faifai ia lesu; na ou 
faavalemalosi atu foi ia te i latou, 
ua ou saua atu ua 00 lava i aai ese. 
12 O mea ia, le tupu e, na ou alu 
atu ai i Tamaseko ma le pule ma le 
feau mai le au ositaulaga sili, 13 
o le tutonu o le la, na ou iloa atu 
ai i le ala le malamalama mai le 
lagi, ua sili lona pupula i le la, ua 
pupula faataaliolio mai ia te au ma 
la matou au malaga. 14 Ua pauu i 
matou uma i lalo i le eleele, ona ou 
faalogo atu lea i le siufofoga ua 
fetalai mai ia te au, ua faapea mai i 
le upu Eperu, Saulo, Saulo e, se 
a le mea ua e saua mai ai ia te au? 
O le mea faigata ia te oe ona e aa i 
tui. 15 Ona ou fai atu lea, Le Alii e, 
o ai ea oe? Ona fetalai mai lea o ia, 
O aʻu o Iesu ua e saua i ai. 16 A € 
tulai ia i luga o ou vae; aua o le 
mea lea ua faaali ai aʻu ia te oe, ia 
tofia oe e fai ma auauna ma 
molimau i mea ua e vaaia, atoa ma 
mea e toe faaali ai aʻu ia te oe; 17 
ma ou laveai ia te oe ai le nuu nei, 
atoa ma nuu ese, ou te auina atu 
ai nei oe, 18 e faapupula i o latou 
mata, ia liliu mai mai le pouliuli i 
le malamalama, mai le pule foi a 
Satani ia liliu i le Atua; latou te 
maua ai le faamagaloina o agasala, 
ma le tofi faatasi ma i latou ua 
faapaiaina i le faatuatua ia te au. 
19 “O lenei, le tupu e Akeripa, 
na ou le augata i le faaaliga mai le 
lagi; 20 a ua ou muai folafola atu 
ia te i latou i Tamaseko, atoa ma 
Ierusalema, ona oo lea i le nuu 

uma lava o lutaia, atoa ma nuu 
ese, ina ia salamo i latou, ma liliu 
mai ile Atua, ma ia latou faia amio 
e tatau ma le salamo. 21 Ona o nei 
mea ua pue mai ai Iutaia ia te au 
i le malumalu, ma latou taumafai 
ona fasioti ia te au. 22 O lea foi na 
maua ai e aʻu le fesoasoani mai le 
Atua, ou te tumau ai ua 00 i lenei 
aso, 0 loo molimau i tagatàanuu ma 
alii, ou te le fai atu se tasi mea, na 
o ia mea ua taʻu mai e le au pero- 
feta ma Mose o le a taunuu; 23 e 
tiga le Keriso, i le ma lea, ona o ia 
e muaʻi toe tu mai nai e ua oti, 
na te folafola le malamalama i le 
nuu nei atoa ma nuu ese.” 

24 A o faapea ona fai atu o lana 
faamatalaga, ua fai mai Feso ma le 
leo tele, “Paulo e, ua e valea; o le 
tele o lou sue i tusi ua avea ai oe 
ma vale.” 25 A ua tali atu o ia, 
“Le alii e Feso, oute le valea, a ou 
te tautala atu i upu moni ma le 
faautauta. 26 Auá o loo silafia 
e le tupu nei mea ou te tautala 
faamalosi atu nei i ai; aua ua ou 
iloa lelei ua le lilo se tasi mea o ia 
mea ia te ia; auā na le faia faalilolilo 
lenei mea. 27 Le tupu e Akeripa, 
ua e talitonu ea i le au perofeta? 
Ua ou iloa lava ua e talitonu.” 
28 Ona fai mai lea o Akeripa ia 
Paulo, “Ua e manatu o se mea 
itiiti e te faaliliuina ai aʻu e fai ma 
Kerisiano!” 29 Ona fai atu lea o 
Paulo, “Ou te aioi atu lava i le 
Atua, ia le o se mea itiiti, po o se 
mea tele, a ia pei o aʻu nei, e le na 
o oe, a e atoa foi ma e o faafofoga 
mai uma lava ia te au i lenei aso, 


ia faapea lava outou, a e tuu pea 
ia o nei noanoaga.” 


30 Ua faapea atu o ia, ona tulai 
lea o le tupu ma le alii, ma Pere- 
nike ma e sa nonofo ma i latou. 31 
Ua o ane i latou, ona fetauta- 
latalai lea, ua faapea ane, “Ua le 
faia e lenei tagata se mea e tatau ai 
le oti, po o le noanoatia.” 32 Ona 
fai atu lea o Akeripa ia Feso, “Ana 
le valaau lenei tagata ia Kaisara, 
po ua mafai ona tuu atu ia te ia e 


alu.” 
) Ua tuu ina a folau atu i 
matou i Italia, ona latou 
tuuina atu lea o Paulo ma isi 
tagata o noanoatia i le ta‘ita‘i o le 
toaselau, o Iulio le igoa, o i le ‘au 
a Aokuso. 2 Ona o ae lea o i matou 
ile vaa Atamutiu, ma tuuvaa atu, 
a folau ane i nuu o Asia; sa faatasi 
foi ma i matou o Aritako le Make- 
tonia mai Tesalonia. 3 O le taeao 
foi ua o ae ai i uta i matou i 
Saitonu. Ua agalelei mai foi Tulio 
ia Paulo, ma tuu atu ia te ia e alui 
ana uo e tali i o latou alofa mai. 4 
Ua tuuvaa atu ai foi, ma matou 
folau faatafatafa ane i Kuperu, ina 
ua matagi vale. 5 Ua uma ona folau 
i le vasa faa-Kilikia, ma faa- 
Pafulia, ona 00 lea o i matou i 
Mura, o i Lukia. 6 Ua maua ai foi 
e le ta‘ita‘i o le toaselau le vaa 
Alesania o le a folau atu i Italia; 
ua na tuu atu i ai i matou. 7 Ua 
telegese ona matou folau ua tele 
aso, na fai a le oo i matou i gatai 
o Nitoi, ina ua le mafai i le matagi, 


O le folauga a Paulo i Roma 


227 


GALUEGA 27 


ona matou fclau atu lea i Kereta, i 
gatai o Salarione; 8 se manú a le 
tuuna lea i tua, ona matou oo lea 
ile mea e igoa i Ava Matagofie; e 
latalata i ai le aai o Lasea. 9 Ua 
uma aso € tele, ma ua 00 i ona po e 
afatia ai folauga, ua mavae foi po o 
le anapogi, ona apoapoai atu lea o 
Paulo ia te i latou, 10 ua faapea 
atu, “Alii e, o loʻu manatu o le a 
tele le leaga ma máumau o mea i 
lenei folauga. e le gata i le uta ma le 
vaa, a e atoz. ma o tatou ola.” 11 
A ua usiusitai le ta‘ita‘i o le toa- 
selau i le tautai ma le alii e ona le 
vaa, a e lei usiusitai i upu a Paulo. 
12 Ua le lelei foi le taulaga e 
nonofo ai vaa i le tau e afa ai, ona 
fai mai lea o le manatuo le toatele e 
tuuvaa atu ai, ma taumafai pe 00 
i Foinie e nofo ai i le tau e afā ai; o 
le taulaga lea i Kereta, e feagai ma 
sisifo i le itu i toga, e feagai foi ma 
sisifo i le itu i matu. 13 Ua agi 
malie mai foi le toga, fa te i latou 
ua maua lo latou manatu, ona tuu- 
vaa lea, ma folau ane e latalata i 
Kereta. 14 Ua le pipine ona pesi 
mai ai o le afa tetele, o Furokuto 
le igoa. 15 Ua avea le vaa, ma ua le 
mafai ona faasaga i le matàmatagi, 
ona matou tuu atu ai lea, ma ua 
lelea. 16 Ua lelea faatafatafa ane i 
le tasi motu itiiti, o Kalauta le 
igoa, na fai a le mafai ona mau- 
taofi e i matou i le tulula; 17 ua 
sisi ai i luga > i latou; ona fai lea ei 
latou ni togafiti, ma saisai ifo le 
vaa; ua fefefe foi neʻi lafoia i le 
oneone feaveai, ona latou tuu ifo 
lea o mea ; luga o le fani, ona 


lelea ai lea. 18 Ua matua felafoaiina 
i matou i le afa, ona lafoai lea e i 
latou i le taeao le uta; 19 o le aso 
tolu ua matou lafoai ai i o matou 
lava lima le vao mea na i le vaa. 
20 Ua tele aso o le iloa ai le la po o 
fetu, ma ua to ifo le afa tele ia i 
matou, ona iu lea ina aveesea uma 
lava o lo matou faamoemoe i le ola. 

21 Ua leva foi le le manatu i 
mea e “ai, ona tu atu lea o Paulo ia i 
latou, ua fai atu, “Alii e, ua tatau 
pe ana outou usiusitai mai ia te au, 
ma le le tuuvaa mai i Kereta, ona 
le mativa ai lea o outou i lenei 
leaga ma nei mea ua máumau. 22 
O lenei foi, ou te apoapoai atu ia te 
outou ia outou faamalosi; auá e 
leai so outou ola e máumau, na o 
le vaa. 23 Aua sa tu mai ia te au 
anapo le agelu a le Atua, e ona 
aʻu, ou te auauna i ai, 24 ua faapea 
mai, Paulo e, aua e te fefe; e tatau 
ona e tu i luma o Kaisara; faauta 
foi, ua foai atu ele Atua ia te oe o i 
latou uma ua folau ma oe. 25 O 
lenei, alii e, ia outou faamalosi; 
aua ou te faatuatua i le Atua, o le a 
faapea lava pei ona fetalai mai ai ia 
te au. 26 A e ao ina lafoia o i 
tatou i le tasi motu.” 

27 Ua oo foi i le sefulu ma le fa o 
po, o loo felafoaiina i matou i le 
vasa Ateria, o le tulua o po ua 
masalo ai le au vaa ua latou faa- 
latalata atu i se nuu; 28 ona fuatia 
ifo lea, ua iloa ai ua luafulu gafa; 
ua faaitiiti atu, ona toe fuatia ifo 
lea, ua iloa ai ua sefulu ma le lima 
gafa. 29 Ona fefefe lea ne'i lafoia i 
se gaoá, ona lafo ifo lea e i latou o 

taula e fa i le taumuli, ma ua tatalo 
i latou ina ia ao. 30 Ua manatu 
le auvaa e sosola ese i le vaa, ma ua 
tuuina ifo le tulula i le sami, 
peiseai a latou ave ifo ni taula i le 
taumua; 31 ua fai atu Paulo i le 
ta'ita'i o le toaselau ma tagata tau, 
“Afai e le tumau i latou na i le 
vaa, e le mafai ona faaolaina o 
outou.” 32 Ona vavae ese lea e 
tagata tau o maea o le tulula, ua tuu 
atu ia tafea. 

33 A o lei oo i le ao, ua aioi atu 
ai Paulo ia te i latou uma e aai, ua 
faapea atu, “O le sefulu ma le fa 
lenei O aso ua outou faatalitali ai 
ma le le manatunatu lava i mea e 
“ai, ua le aai foi sina mea. 34 O le 
mea lea ou te aioi atu ai ina ia outou 
aai; aua e aoga lea tou te ola ai; 
aua e leai se lauulu o outou ulu e 
paú.” 35 Ua fai atu ia upu, ona 
tago lea o ia i le areto, ma faafetai 
atu i le Atua i luma o i latou uma, 
ona totofi lea e ia, ma afua ona “ai. 
36 Ona faamalosi ai lea o i latou 
uma lava, ona aai ai lea o i latou. 
37 E toalua selau ma le toa- 
fitugafulu ma le toaono tagata, o i 
matou uma lava e na i le vaa. 
38 Ua maoona i le mea e “ai, ona 
latou faamama lea i le vaa, ua lafo 
ifo le saito i le sami. 

39 Ua ao, ona le iloa lea e i 
latou le igoa o le nuu; a ua latou 
iloa atu le tasi faga oneone, ua 
latou manatu, pe mafai ona faaoso 
i ai o le vaa. 40 Ona latou sala ese 
lea o taula, ma tuu atu i le sami, ma 
tatala fusi o foeuli, ua sisi le la 
taumua i le matagi, ma faasaga i le 


matáfaga. 41 Ua lafoia foi i le 
tolotolo oneone, ona to‘a ai lea o le 
vaa, ona pipii mau lea o le taumua, 
ma ua mausali lava; a ua malepe le 
taumuli i le malosi o le galu. 42 Ua 
taupule tagata tau ia fasiotia e ua 
noanoatia, neʻi aau atu se tasi ma 
sola. 43 A ua loto le taʻitaʻi o le 
toaselau e faaola ia Paulo, ua vavao 
atu ai e ja la latou pule; ma ua fai 
atu i e ua iloa feausi e muai feosofi 
ifo, ma o atu i uta; 44 a o e totoe, 
o isi i luga o laupapa, ma nisi i 
luga o mea sa i le vaa. Ua iu ina sao 
uma atu ai i uta. 


Ua alofaina Paulo e le nuu o Melita; 
ua oo atu i Roma 

) Ua sao atu i latou, ona iloa 

lea o Melita le igoa o le 
motu. 2 Ua maeu lava le alolofa 
mai o le nuu ese ia i matou; aua 
ua latou tafu le afi, ma talia mai i 
matou uma lava, ona o le uaga ua to 
ifo, ma le malulu. 3 Ua faaputu e 
Paulo le avegáfafie, ma faaee i le 
afi, ona sau ai lea o le gata uogo 
ona o le vevela, ma pipii i lona 
lima. 4 Ua vaai mai le nuu ese i le 
mea feai o tautau ifo i lona lima, 
ona fetautalatalai lea o i latou, “O 
le fasioti tagata lava lena, e ui lava 
ina ua sao o ia mai le sami, a e le 
mafai i le toasa ona ola o ia.” 5 
A ua lulu atu e ia le mea feai i le 
afi, ua le lagona se leaga. 6 Ua 
faatali i latou fa'i e fulafula, pe 
paù i lalo ma lipiola; a ua leva ona 


latou faatali, ma ua iloa atu ua le oo 
se mea leaga ia te ia, ona liliu lea o 

latou manatu, ua faapea ane, o se 
atua lava ja. 

7 Ua latalata i lenei mea fanua o 
le alii o le motu, o Popilio le igoa; 
ua na talia i matou, ua matou 
api i lona fale, ua agalelei mai o ia i 
aso e tolu. $ Ua taoto foi le tama 
o Popilio i le ma‘i vevela ma le 
sana toto; ua alu atu Paulo ia te 
ia, ma ua tatalo, ona faaee lea e ia o 
ona lima i luga ia te ia, ua faa- 
malolo ai iz. te ia. 9 Ua faia foi 
lenei mea, ona o mai ai lea o e na 
mama'i uma lava i le motu, ma ua 
faamaloloinz.. 10 Ua latou alolofa 
mai foi ia i matou i mea lelei 
e tele; ua 00 ina a matou tuuvaa 
atu, ua faaee e i latou i luga o le 
vaa O mea e aoga. 

11 Ua mavae masina e tolu, ona 
matou tuuvaa atu lea i le vaa 
Alesania, sa i le motu i le tau e afa 
ai, O lona faailoga o Seukuroi. 12 
Ua o ae i uta i Surakusa, ona matou 
noriofo ai lea i aso e tolu. 13 Ona 
folau faatafatafa ane ai lea, ua oo i 
gatai o Rekiu; ua mavae ai foi le 
aso e tasi i le agi mai ai le toga, ona 
oo lea o i matou i le aso lua i 
Puteoli. 14 Ua maua ai ni o matou 
uso, ua pulutia ai i matou e nonofo 
ma i latou i aso e fitu; ona o atu lea 
o i matou i Roma. 15 Ua logona 
le tala ia i matou e le au uso o i 
ai, ona latou o mai lea e faafetaiai 
mai ia i matou, ua oo mai lava i 
Apio Foro, rna Fale Faatau e Tolu; 
ua vaai atu ‘Paulo ia te i latou, ona 
faafetai lea i le Atua, ma loto tele ai. 
16 Ua oo i rnatou i Roma, ona tuu 
atu lea ia Paulo e nofo i lona lava 


fale ma se tagata tau e leoleo ia te 
ia. 

17 Ua mavae aso e tolu, ona 
faapotopoto mai lea e Paulo alii 
o Iutaia; ua potopoto mai, ona fai 
atu lea o ia ia te i latou, “Sema e, 
le au uso €, e ui lava ina ou lei 
faia se mea faaletatau i le nuu ma le 
tu a o tatou tamà, na tuuina atu 
a'u o fusifusia mai Ierusalema i 
lima o Roma; 18 ua faamasino mai 
i latou ia te au, ona loto lea e tuuina 
mai aʻu e alu, aua ua leai sa‘u amio 
e tatau ona ou oti ai. 19 A ua faa- 
tu‘iese mai Iutaia, ona le mataofia 
lea o laʻu valaau ia Kaisara; a e le o 
ia te au se mea e momoli ai loʻu 
nuu. 20 O le mea lea ua ou aami 
atu ai ia te outou, seʻi tatou 
feiloai ma fetautalatalai; aua ona o 
le faamoemoe o Isaraelu ua fusi- 
fusia ai aʻu i lenei filifili uamea.” 21 
Ona fai mai lea o i latou ia te ia, 
“Ua matou le maua ni tusi mai 
Iutaia ia te oe, e lei sau foi se 
tasi o o tatou uso € tala mai pe fai 
mai se mea leaga o ia te oe. 22 Ao 
lo matou manao nei, seʻi faalogo atu 
ia te oe i lou taofi; aua ua iloa e i 
matou ua talaeseina lena lotu i nuu 
umu lava.” 

23 O le aso na tuu e i latou, ua o 
mai ai tagata e toatele ia te ia i 
lana api; ua faamatala atu e ia, ma 
molitino atu i le malo o le Atua ia 
te i latou, ma pulunaunau atu ia 
te i latou i mea ia lesu, mai le 
tulafono a Mose atoa ma le au 
perofeta, e afua i le taeao e 00 i le 
afiafi. 24 Ua talitonu foi nisi i 
upu ua fai atu, a ua le talia e nisi. 

25 Ua taofi eseese i latou, ona 0 ese 
lea, a ua uma ona fai atu e Paulo 
le upu e tasi, “Ua lelei iava le upu 
na fetalai mai ai le Agaga Paia e le 
perofeta o Isaia i o tatou tama, 26 
ua faapea mai, 


ua moeiini o latou mata; 

neʻi vaai o latou mata, 

ma faalogo o latou taliga, 

ma lagona o latou loto, 

ma liliuina i latou, ma ou 
faamaloloina i latou. 


Ina alu ia i lena nuu, ma fai | 28 O lenei, ia iloa e outou ua molia 


atu, 

O la outou faalogo e faalogo 
ai, a e tou te le lagona; 

o la outou vaai foi e vaai ai, a 
e tou te le iloa. 

27 Auā ua mafiafia le loto o lena 

nuu, 

ma ua faalogo gata o latou 
taliga i faalogo, 


le olataga mai le Atua i nuu ese, 
latou te faalogo ai lava.”1 

30 Ua nofo foi Paulo i tausaga 
atoa e lua i lona fale e totogi, ua 
na talia uma lava e na ulufale ia te 
ia, 31 ua talaʻi le malo o le Atua, 
ma aʻoaʻo atu i mea a le Alii o 
Jesu Keriso ma le faamalosi lava, 
e lei vaoia. 


O LE TUSI A 
PAULO IA 


ROMA 


O le faiva o Paulo ma le uiga o le 
tala lelei; o le malaia o nuu ese i le 
agasala 


O Paulo, o le auauna a Iesu 

` Keriso, na valaauina e fai ma 
aposetolo, ua tofia e talaʻi le tala 
lelei a le Atua, 2 na ia muai 
taʻuina mai e ana perofeta i Tusi 
paia, 3 o le tala lelei e uiga i lona 
Alo o Iesu Keriso lo tatou Alii, o 
le na fanau mai i le aiga o Tavita 
i la le tino, 4 0 le na faasinotonuina 


mai o le Alo o le Atua o ia ma le 
mana, i la le agaga e paia lea, i le 
toe tu mai nai e ua oti; $ ua matou 
maua mai ia te ia le alofa tunoa 
ma le faiva o le aposetolo, ina ia iu 
ina anaana i le faatuatua o nuu uma 
lava, ona O lona suafa; 6 e i ai foi 
outou o e ua valaauina e Iesu 
Keriso: 

7 O laʻu tusi lenei ia te outou 
uma lava o i Roma, o e ua alofaina 
e le Atua, o e ua valaauina e fai ma 
tagata paia: 


1 Ua maua i nisi ata O lenei tusi i le gagana Eleni le f. e 29, e faapea: Ua mavae atu 
ana upu nei, ona o ese lea o tagata Iutaia, ua tele ai lo latou fefinauai. 

la ia te outou le alofa tunoa ma 
le manuia inai le Atua lo tatou 
Tama, atoa ma le Alii o Iesu 
Keriso. 

8 E muamua ona ou faafetai atu 
i loʻu Atua ia Iesu Keriso, ona o 
outou uma, ina ua tafua lo outou 
faatuatua i le lalolagi uma lava. 
9 Aua ua silafia mai e le Atua, o ia 
ou te auauna i ai i loʻu agaga, i le 
tala lelei i lona Alo, e le aunoa 
ona Ou ta‘uta‘ua outou, IO ua ou 
aioi atu ai i aʻu talosaga e fai soo, 
pe mafai lava ona ou manuia i le 
finagalo o le Atua, ia le pine ona ou 
alu atu ai ia te outou; II aua ou te 
naunau tele i le fia feiloai ma outou, 
ina ia ou avatu ia te outou se mea 
alofa i la le Agaga, e faatumauina 
ai outou; 12 O lona uiga lenei, ina 
ia tatou fefaamafanafanai i lo tatou 
faatuatua, o dutou atoa ma aʻu. 13 
Le au uso e, ou te loto ina ia outou 
iloa, ua tele oʻu manatu ou te alu 
atu ia te ov.tou, (a ua taofia aʻu 
ua 00 mai i ona po nei,) ina ia ou 
maua sina fua ia te outou, faapei 
o isi nuu. 14 Ua ia te au mea a 
Eleni atoa ma nuu ese, o e popoto 
atoa ma e valelea; 15 o le mea lea ou 
te naunau ai, ia ou folafola le tala 
lelei ia te outou foi o i Roma. 

16 Auā ou te le mā i le tala lelei 
ia Keriso; aua o le mana lava lea o 
le Atua e o.a ai i latou uma o e 
faatuatua, e muamua le lutaia, 
atoa ma le Eleni. 17 Aua ua faaalia 
mai ai le amiotonu a le Atua i le 
faatuatua, ina ia faatuatua ai, pei 
ona tusia, E ola le tagata amiotonu 
1 le faatuatua. 

18 Ua faaalia mai foi le toasa o 
le Atua mai le lagi i le amio 
faalematau ma le amio leaga uma 
lava a tagata, o e taofi i le upu 
moni ma le amioletonu. 19 Aua o 
mea a le Atua e mafai ona iloa ua 
faaalia mai ia te i latou; aua ua 
faaalia mai e le Atua ia te i latou; 
20 aua o ana mea e le vaaia talu 
ona faia o le lalolagi, e vaaia lava 
ia i le mafaufau i mea na faia, o 
lona mana faavavau lava lea ma 
lona Atua; o lea foi ua le mautali ai 
i latou. 21 Aua foi na iloa e i latou 
le Atua, a ua le vivii ma faafetai 
atu ia te ia, ia tusa i le Atua; a e 
peitai ua faavaleleaina i latou i lo 
latou taumasalosaloga, ua faa- 
pouliuligia foi o latou loto valea; 
22 ua vālea i latou, a o faafiapopoto 
i latou, 23 ua latou fesuiai foi le 
mamalu o le Atua soifua pea lava 
ma le faatagata o le tino o le tagata 
iu vale, ma manu felelei, ma manu 
vaefa, ma mea fetolofi. 

24 O lea foi na tuuina atu ai i 
latou e le Atua i le amio leaga, i le 
tuíinanau o latou loto, latou te 
fefaaleagainai o latou lava tino; 25 
o i latou ia o e ua fesuiai le upu 
moni i le Atua ma le upu pepelo; 
ua latou matatau foi ma auauna i 
mea na faia, a ua tuua o ia na na 
faia, o ia o lē viia e faavavau. 
Amene. 

26 O le mea lea na tuuina atu ai 
i latou e le Atua i manao e masiasi 
ai; aua o latou fafine foi, ua latou 
fesuiai le tu e tatau ma le tu e le 
tatau; 27 € faapea foi tane, ua tuua 
e i latou le tu e tatau ile fafine, ina 

ua mu ilo latou femanaoai; o tane 
ua fefaiai i latou i mea e masiasi ai; 
ua tauia foi i latou i o latou lava 
tino e tusa ma lo latou sese. 

28 Ua latou le loto foi e taofi i le 
mataupu i le Atua, o lea ua tuuina 
atu ai i latou e le Atua i le loto 
leaga, latou te fai ai mea e le tusa; 
29 o loo tutumu i latou i amio 
leaga uma lava, o le faitaaga, o le 
amio ulavale, o le manumanu, o le 
loto leaga; o loo tumu saisai i 
le mataua, o le fasioti tagata, o le 
misa, o le ‘ole‘olega, ma le faatáu- 
tala; 30 o tuaupua i latou, o e fai 
tala leaga, o e ‘ino‘ino ile Atua, o e 
faasiasia, o e faasaua, o e faa- 
fiasilisili, o e fia fai togafiti i mea 
leaga, o e le anaana i mātua, 310 e 
valelea, o e tuumavaega, o e le 
lotoaiga, o e le faamolemoleina, ma 
€ faalealolofa; 32 o i latou ia ua 
iloa le tonu mai le Atua, e tatau ai 
ona oti o e fai mea faapena, e le 
gata ona latou faia o ia mea, a e 
fiafia lava i latou i e ua faia. 


Aua le faamaualuga nisi, aud o le 
faamasinoga tonu a le Atua e 001 
tagata uma lava 


O le mea lea ua e le mautali 

ai oe le tagata o 18 faamasino 
atu, aua O lou faamasino atu i se 
tasi, ua e faamasino ai oe e oe; aua 
o oe lē faamasino atu, ua e faia ia 
lava mea. 2 Ua tatou iloa foi, e 
tatau lava ma le upu moni le faa- 
masinoga a le Atua i e fai mea faa- 
pena. 3 Le tagata e, o lé faasalaina 
atu i e fai mea faapena, a ua e faia 
ia lava mea, o lou lea manatu ea e 


te sao lava oe i le faamasinoga a le 
Atua? 4 po ua faatauvaa ea ia te 
oe le faulai o lona agamalu, ma 
lona faapalepale, ma lona onosai, 
o loo e le iloa e ta‘ita‘iina oe e le 
agamalu o le Atua i le salamo? 5 
a e peitai o lou loto maza ma le le 
salamo, e te faaputu ai ea mo oe 
le toasa i le aso o le toasa ma le 
faaaliga o le faamasinoga tonu a le 
Atua, 6 o le na te tuuina atu le taui 
taitasi i tagata e tusa ma a latou 
galuega? 7 E tuuina atu foi le ola 
faavavau i e tumau pea i galuega 
lelei, ua latou saili ai le viiga, ma le 
mamalu, ma le le iu vale; 8 a o le 
toatamai ma le toasa i e finau vale, 
ma e le gauai i le upu moni, a e 
gauai i le amio leaga; 9 o le 
puapuaga ma le atuatuvale i tagata 
uma lava o e fai amio leaga, e 
muamua le Iutaia, atoa ma le 
Eleni; 10 a o le viiga, ma le ma- 
malu, ma le manuia ia te i latou 
uma o e fai amio lelei; e muamua 
le Iutaia, atoa ma le Eleni. 11 Aua 
e le faailogaina e le Atua ni tagata. 

12 Aua atoa uma e ua agasala e le 
O i ai le tulafono, e fano i latou ua 
le o i ai le tulafono; atoa uma foi 
e ua agasala ua i ai le tulafono, 
e faamasinoina i latou i le tulafono; 
13 aua e le ta‘uamiotonuina i luma 
o le Atua e ua faalogologo atu i le 
tulafono, a e peitai o e anaana i le 
tulafono, e ta‘uamiotonuina i latou. 
14 Aua pe a fai fua e nuu ese e leo 
i ai le tulafono o mea e tusa ma le 
tulafono, e ui ina le o i ai le tula- 
fono, ua avea i latou ma tulafono 
ia te i latou; 15 o i latou ia ua iloa 

mai ai le galuega o le tulafono ua 
tusia i o latou loto, e Ó faatasi ai 
foi o latou loto fuatia ifo, o loo 
fefaaleagai foi, pe fefaatonuai o 
latou manatu. 16 A e faasalaina i 
latou ile aso e faamasinoina ai e le 
Atua e lesu Keriso mea lilo a 
tagata, e tusa ma laʻu tala lelei. 

17 Faauta, ua igoa oe o le 
Tutaia, o loo e faalagolago foi i le 
tulafono, ma e mitamita i le Atua, 
18 ua e iloa foi lona finagalo, ua 
masino foi ia te oe mea uiga eseese, 
ina ua aʻoaʻoina oe i le tulafono; 
19 0 loo e taofi foi, o oe o le taʻitaʻi o 
tauaso, o le malamalama i e o i le 
pouliuli, 20 o le aʻoaʻo i e valelea, 
o le aʻoaʻo i tama iti, ina ua e maua 
o le tino o le poto ma le upu moni 
ile tulafono. 21 Lenei foi, o oe lē 
aʻoaʻo atu i le tasi tagata, e te le 
aʻoaʻo ea oe ia te oe? o oe lë lauga 
atu, Aua le gaoi, e te gaoi ea oe? 
22 0 oe lē fai ane, Aua le mulilua, 
e te mulilua ea oe? o oe lè matuā 
ʻinoʻino i tupua, e te faoa ea mea 
sa? 23 o oe lē mitamita i le tula- 
fono, e te faalemigao ea i le Atua 
i lou soli i le tulafono? 24 aua ua 
upuleagaina le suafa o le Atua talu 
outou i nuu ese, faapei ona tusia. 

25 Auā e aoga le peritome, pe 
afai e te anaana i le tulafono; a e 
afai e te soli i le tulafono, ua avea 
ai lou peritome ma faaleperi- 
tomeina. 26 O lenei, afai e tausia e 
le le peritome upu tonu o le tula- 
fono, e le ta‘uperitomeina ea lona 
le peritome? 27 O le ua tupu mai 
foi ma le le peritomeina, a ua ana- 
ana lava i le tulafono, e faamasino 


e ia ia te oe lē soli i le tulafono, ua 
ia te oe le Tusi ma le peritome. 
28 Auā e le o le Iutaia le ua vaaia, e 
le o le peritome foi le ua vaaia i 
le tino; 29 a e peitai o le ua le 
vaaia, O le Iutaia lava lea; o le 
peritome foi, ua i le loto lea, o loo 
i la le agaga lea, e le o i la le tusi; 
o lona viiga e le mai tagata, a e 
mai le Atua. 


Ua nofo sala tagata uma; na o e 
faatuatua e ta‘uamiotonuina i 
latou 


O lenei, se a ea se mea e sili 

ai le Iutaia? pe aoga i ni a le 
peritome? 2 E tele lava i mea uma; 
a e muamua lenei, ona ua tuuina 
atu ia te i latou o afioga a le Atua. 3 
A faapefea? afai ua le faamaoni 
nisi, pe faaleaogaina ea le faa- 
maoni O le Atua i lo latou le 
faamaoni? 4 Aua neʻi faapea; ia 
tuu le faamaoni i le Atua, a o le 
pepelo i tagata uma lava; pei ona 
tusia, Ina ia ta‘uamiotonuina oe 1 
au afioga, ma ia e malo pe a faa- 
masinoina oe. $ A e afai e faaali- 
tinoina le amiotonu a le Atua i la 
tatou amioletonu, se a ea sa tatou 
upu e fai? Ua amioletonu ea le 
Atua, o le na te tuuina mai le 
toasa? (O upu a tagata ou te fai 
atu ai nei.) 6 Aua neʻi faapea; a 
faapea, pe faapefea ona faa- 
masinoina le lalolagi e le Atua? 7 
Auā a faateleina le faamaoni o le 
Atua e tupu ai lona viiga ona o loʻu 
pepelo, e faamasinoina aʻu i se a, 
pei o se ua agasala? 8 A e le seʻi 
faapea ea, (pei ona upuleagaina i 

matou, pei ona fai ane foi e nisi, 
ua faapea la matou upu,) la tatou 
fai mea leaga, ina ia tupu ai mea 
lelei? E tusa ai la latou sala. 

9 O lenei, pe faapefea? ua matou 
silisili ea? E leai lava; aua ua uma 
ona molia e i tatou o Iutaia atoa 
ma Eleni, o loo nofo sala i latou 
uma lava; Io faapei ona tusia, E 
leai sé amiotonu, e leai lava se 
tasi, 11 e leai se na te lagona, e leai 
sé saili i le Atua. 12 Ua latou 0 ese 
uma lava, ua leaga faatasi i latou, 
e leai se ua amio lelei, ua leai lava se 
tasi. 13 Ua se tuugamau ua faa- 
maga o latou faai, ua ‘ole‘ole o latou 
laulaufaiva, o î o latou laugutu le 
mea oona o le asipi.1 14 Ua tumu 
o latou gutu 1 le fetuu ma le upu 
faafiufiu. 15 Ua tele vavave o latou 
vae e sasaa ai le toto. 16 O 1 o latou 
ala le olopalaina ma le puapuagatia; 
17 ua latou le iloa foi le ala o le 
manuia. 18 E leai lava so latou 
mataʻu ile Atua. 

19 O lenei, ua tatou iloa, o mea 
uma ua fai mai e le tulafono, ua 
fai mai lava i e ua i ai le tulafono, 
ina ia punitia ai gutu uma lava, ma 
ia nofo sala le lalolagi uma i luma 
o le Atua. 20 Aua e le tatuamio- 
tonuina se tagata e toatasi i ona 
luma i galuega o le tulafono; auá o 
le tulafono e iloa lelei ai le agasala. 

21 A o lenei, ua faaalia mai le 
amiotonu a le Atua, e le o iai 
le tulafono, ua molimau i ai e le 
tulafono atoa ma le au perofeta; 
22 0 le amiotonu lea a le Atua i le 
faatuatua ia Iesu Keriso, e oo i 


tagata uma, mo tagata uma foi o e 
faatuatua; auā e le eseese lava. 23 
Auā ua agasala tagata uma lava, 
ma ua le 00 i le mamalu o le Atua; 
24 ua ta'uamiotonuina fua i lona 
alofa tunoa i le togiola e a Keriso 
Iesu, 25 o le ua tuuina mai i luma 
e le Atua, o le taulaga mo agasala i 
lona toto, e maua i le faatuatua; ina 
ia faaalitinoina mai lana amiotonu i 
le le tauia o agasəla ua mavae, i le 
faapalepale o le Atua; 26 ina ia faa- 
alitinoina mai foi lana amiotonu i 
ona po nei, ina ia iloa ai o ia o lē 
amiotonu, ma ua ta'uamiotonuina 
e ia le ua faatuatua ia Iesu. 

27 O lenei, o ifea le mitamita? 
Ua vaoia. I se fea tulafono? O le 
tulafono i galuega ea? E leai, a o le 
tulafono i le faatuatua. 28 O lenei, 
ua tatou taofi, e ta‘uamiotonuina le 
tagata i le faatuatua, e le o i ai 
galuega o le tulafono. 29 Po o le 
Atua ea o le Atua na o Iutaia? E 
le atoa ea foi ma nuu ese? Ioe, atoa 
foi ma nuu ese. 30 Auā foi o le 
Atua e tasi lava na te ta‘uamioto- 
nuina i le faatuatua le ua peri- 
tomeina, atoa ma le ua le perito- 
meina, ua i ai le faatuatua. 31 O 
lenei, e faaleaoga ea e i tatou le 
tulafono i le faatuatua? Aua neʻi 
faapea; a ua tatou faatumauina 
ai le tulafono. 


Na ta‘uamiotonuina Aperaamo i le 
faatuatua 

O lenei, pe se a sa tatou 

upu i mea na maua i la le 

tino e lo tatou tamā o Aperaamo? 


1 O le tasi igoa lea o le gata. 

2 Aua ana ta‘uamiotonuina Apera- 
amo i galuega, po ua ia te ia se mea 
e mitamita ai; a ua leai i luma o le 
Atua. 3 Aua se a ea ua fai mai ai le 
Tusi? Na faatuatua Aperaamo i le 
Atua, ona taʻua at lea ia te ia e fai 
ma amiotonu. 4 A o le totogi o le 
faigaluega, e le taʻua lea o le alofa 
tunoa, a o le taui lava. 5 A o le ua 
le galue, a e faatuatua i le na te 
ta‘uamiotontiina le ua faalemata‘u, 
ua ta‘ua lona faatuatua o le amio- 
tonu. 6 Faapei ona faaamuia foi 
e Tavita o le tagata ua taʻua i ai e le 
Atua le amiotonu, e le o i ai 
galuega, 7 Amuia e ua faamaga- 
loina o latcu solitulafono, ma ua 
ufitia a latou agasala. 8 Amuia le 
tagata e le taʻusalaina o ia e le 
Ali. 

9 O lenei, pe gata ea i le ua peri- 
tomeina ler.ei faaamuia? E le 00 
foi ea i le va le peritomeina? Auā 
ua faapea i tatou, Ua taʻua le faa- 
tuatua o Aperaamo o le amiotonu. 
IO Pe na taʻua ina ua a? Ina ua 
peritomeina ea o ia, pe Jei peri- 
tomeina? E lei taʻua ina ua 
peritomeina, a ua taʻua ina ua le 
peritomeina. 11 Ua na maua foi 
le faailoga o le peritome, o le 
faamaoni mai lea o le amiotonu i le 
faatuatua a o lei peritomeina o ia; 
ina ia avea o ia ma tamā o e faa- 
tuatua uma lava o e le peritomeina; 
ia ta'uamiotonuina i latou foi; 12 ia 
fai foi ma tamā o e ua peritomeina, 
e le gata lava i e ua peritomeina, a 
e peitai o e savavali i tulagāvae o le 
faatuatua o lo tatou tamā o Apera- 
amo, a o le. peritomeina o ia. 


13 Aua e lei folafolaina atu ia 
Aperaamo, po o lana fanau, e fai 
mona tofi le lalolagi i le tulafono, a 
e maua i le amiotonu ua i le faa- 
tuatua. 14 Auā pe afai ua tofia e ua 
i le tulafono, ua faaleaogaina ai le 
faatuatua, ua faaleiua foi le fola- 
folaga. 15 Auā o le tulafono e 
tupu mai ai le toasa; auā pe 
a leai se tulafono, ua leai sē soli 
i ai. 

16 O le mea lea e maua ai i le 
faatuatua le mea na folafolaina, 
ina ia maua i le alofa tunoa; ina ia 
tumau lea i le aiga uma lava, e le 
tuli i le ua i le tulafono, a eoo i le 
ua i le faatuatua o Aperaamo, o le 
tamā o ‘ia o i tatou uma lava, 17 
pei ona tusia, Ua ou tofia oe e fai 
ma tamā o nuu e tele, i luma o le 
Atua, o lea na ia faatuatua i ai, 0 
le faaola ia o e ua oti, ma le na te 
valaauina mea ua leai, peiseai ua i 
ai. 18 Na ia faatuatua ma le faa- 
moemoe, a ua leai se mea e faa- 
moemoe i ai, ina ia avea 0 ia ma 
tama o nuu e tele, pei ona fetalaia 
mai, E faapea lava lau fanau. 19 E 
lei vaivai foi lona faatuatua, e lei 
manatu foi i lona tino ua oti, po ua 
selau Ona tausaga, ma le manava 
foi o Sara ua oti; 20 e lei masalo 
vale ia ma le le faatuatua i le mea na 
folafolaina e le Atua, a ua malosi 
tele o ia i le faatuatua ua vivii atu 
ile Atua, 21 Ua na mautinoa foi, e 
mafai ia te ia ona faia o le mea na 
folafolaina e ia. 22 O lea foi ua 
ta'ua ai lona faatuatua O le amio- 
tonu. 23 A e lei tusia ona o ia 
lava, Ua ta‘ua ia te ia; 24 peitai 

ona o i tatou foi, o le a taʻua i ai, o 
i tatou o e faatuatua i le na faatu 
mai i lo tatou Alii o lesu nai e ua 
oti; 25 na tuuina mai o ia ona 0 a 
tatou agasala, ma toe faatuina mai 
ina ia ta'uamiotonuina ai i tatou. 


O le alofa tunoa na tupu ai le ola. O 
Atamu o le faatusa o Iesu 


O lenei, ua ta‘uamiotonuina 

i tatou i le faatuatua, o lea ua 
tatou lelei ai ma le Atua, ona o lo 
tatou Alii o Iesu Keriso; 2 o ia 
foi ua tatou maua mai ai le 
ta‘ita‘iga i lenei alofa tunoa, tatou 
te ¡ai ile faatuatua; o loo mitamita 
foi i tatou ma le faamoemoe i le 
manuia mai le Atua. 3 E le gata foi 
i lea, a ua tatou mitamita foi i 
puapuaga, ina ua tatou iloa o le 
puapuaga e tupu ai le onosai, 4 o le 
onosai e tupu ai le mautinoa, o le 


mautinoa e tupu ai le faamoemoe ; 


5 o le faamoemoe foi e le má ai, 
auá ua faamaligi mai le alofa o le 
Atua i o tatou loto e le Agaga 
Paia ua foaiina mai ia te i tatou. 

6 Aua na maliu Keriso i ona po e 
tatau ai, ina o vaivai pea i tatou, O 
le sui o ia o e faalematau. 7 Aua e 
toe ina le mafai ona oti o se tasi e 
sui a‘i le ua amiotonu; a o le ua 
agalelei, atonu pe faamalosi se tasi 
ona oti e sui ai o ia; 8 a ua faaali- 
tinoina mai e le Atua lona lava 
alofa ia te i tatou, ina ua maliu 
Keriso ma sui o i tatou, a o tatou 
agasala pea. 9 O lenei, ua taʻu- 
amiotonuina nei i tatou i lona toto, 
e le faaolaina ea i tatou e ia ai le 





toasa i se a? 10 Auā afai ua lelei i 
tatou ma le Atua i le maliu o lona 
Alo, ina o fai i tatou mona fili, e 
matuā faaolaina lava i tatou i lona 
soifua, o i tatou ua lelei ma ia. 11 A 
e le gata i lea, a ua tatou mitamita 
foi i le Atua, ona o lo tatou Alii o 
Iesu Keriso, o ia ua tatou maua 
mai ai nei le leleiga. 

12 O lenei, faapei ona oo mai o 
le agasala i le lalolagi i le tagata e 
toatasi, o le oti foi ona o le agasala, 
ona oo mai ai lea o le oti i tagata 
uma lava, aua ua agasala uma lava; 
13 (auā sa i le lalolagi le agasala ua 
oo i ona po o le tulafono; a e le 
taʻusalaina pe a leai se tulafono; 14 
peitai na malo le oti, talu ia Atamu 
e oo ia Mose, ua oo lava i e na 
le : gasala e pei o le solitulafono o 
Atamu, o le faatusa o ia o lēa maliu 
mai. 

15 A ele peio le agasala le mea e 
foaifuaina mai; auá afai ua oti le 
toatele i le agasala a le toatasi, € faa- 
silisili lava i le toatele le alofa tunoa 
o le Atua, ma le mea e foaifuaina 
mai i le alofa tunoa, ua i le tagata 
e toatasi, o Iesu Keriso lea. 16 A e 
le pei o le toatasi na agasala le mea 
e foaifuaina mai; aua o i le agasala 
e tasi le faasala, e oo ai le sala; a 
o i agasala e tele le mea e foaifuaina 
mai, ina ia ta‘uamiotonuina. 17 
Aua afai o le toatasi na malo ai le 
oti i le agasala a le toatasi, e silisili 
lava ona malo ma ola e ua maua le 
faulai mai o le alofa tunoa, atoa 
ma le mea alofa o le amiotonu lea, 
ona o le toatasi, o Iesu Keriso.) 

18 O lenei foi, faapei ona 

faasalaina o tagata uma lava i le 
agasala e tasi, e faapea foi ona 
tafuamiotonuina o tagata uma lava 
i le amioton'1 € tasi, latou te ola ai. 
19 Aua faapei ona avea ma agasala 
o le toatele i le le anaana o le 
tagata e toatasi, e faapea foi ona 
avea ma amiotonu O le toatele i le 
anaana O le toatasi. 20 Na faaopoo- 
poina foi le tulafono ina ia faatele 
ai le agasala; peitai ua silisili lava 
le alofa tunoa, ina o faateleina le 
agasala. 21 O lenei, e pei ona malo 
o le agasala e oo i le oti, faapea foi 
ona malo © le alofa tunoa e le 
amiotonu e oo i le ola faavavau, 
i lo tatou Alii o Iesu Keriso. 


Ua fai ma auauna a le amiotonu le 
ua taʻuamintonuina i le faatuatua 


O lenei, se a ea sa tatou 

upu? Tatou te nonofo pea ea 
i le agasala, ina ia faatele ai le 
alofa tunoa? 2 Aua neʻi faapea, O i 
tatou ua oti i la le agasala, pe faa- 
pefea ona tatou ola pea i ai? 3 Tou 
te lei iloa ea, o i tatou nei uma na 
papatisoina ia Keriso Iesu, na 
papatisoina i tatou i lona maliu? 4 
O lenei, us. tatanu faatasi i tatou 
ma ia i le papatisoga i lona maliu; 
ina ia tatou savavali i le ola 
toefuataiina, pei ona toe faatuina 
mai o Keriso nai e ua oti, i le 
mamalu o le Tamā. 

5 Auā afai ua faatasia i tatou i le 
faatusa i lo1a maliu, e faapea foi i 
tatou i lona toe tu mai. 6 Ua tatou 
iloa lenei mea, na faasatauroina 
faatasi ma ia lo tatou tagata tuai, ina 


ia faaumatia ai le tino o le agasala, 
ina ia le toe faapologaina i tatou 
i le agasala. 7 Auā o le ua oti ua 
tuusaunoa ia nai le agasala. 8 Afai 
foi ua oti faatasi i tatou ma Keriso, 
ua tatou taofi, tatou te olə foi faa- 
tasi ma ia. 9 Ua tatou iloa ua toe tu 
mai Keriso nai e ua oti, e le toe 
maliu lava o ia, e le toe pule le oti 
ia te ia. 10 Auā o lona maliu, ua 
tasi lona maliu i la le agasala; a o 
lona soifua, e soifua lava ia i la le 
Atua. 11 la faapea foi la outou 
taofi, ua outou oti i la le agasala, a 
ua outou ola lava i la le Atua i lo 
tatou Alii o Keriso Iesu. 

12 O lenei, aua neʻi malo le 
agasala i o outou tino auga vale, 
i lo outou gauai i ai i ona tu‘inanau; 
13 aua foi ne'i tuuina atu o outou 
tino i le agasala e fai ma auupega a 
le amio leaga; a ia outou tuuina atu 
outou i le Atua, e pei o e ua ola nai 
e ua oti, ma ia tuuina atu outou 
tino i le Atua e fai ma auupega a le 
amiotonu. 14 Aua e le pule le 
agasala ia te outou; aua ua outou 
le nonofo i le tulafono, a o le alofa 
tunoa. 

15 O lenei, pe faapefea? Tatou 
te agasala ea, ina ua tatou le nonofo 
i le tulafono, a o le alofa tunoa? 
Aua neʻi faapea. 16 Tou te lei iloa 
ea, o lē tou te tuuina atu i ai outou 
e fai ma auauna € anaana i ai, 0 
ana auauna outou tou te anaana i 
ai, po o le agasala e oo ai le oti, 
po o le anaana e oo ai le amiotonu? 
17 A ia faafetaii le Atua, e ui lava 
ina fai outou ma auauna a le aga- 
sala, a ua outou gauai nei ma le 

loto i le faa'oa'o o le mataupu na 
tuuina atu ia te outou. 18 Ua 
tuusaunoa foi outou nai le agasala, 
a ua fai ma auauna a le amiotonu. 
19 O upu a tagata ou te fai atu ai 
nei, ona o le vaivai o outou tino; 
aua faapei ona outou tuuina atu 0 
outou tino e fai ma auauna a le 
amio leaga ma le ulavale, e ulavale 
ai; ia faapea foi ona tuuina atu nei 
o outou tino e fai rna auauna a le 
amiotonu, e iu i le faapaiaina. 

20 Aua sa aunoa outou ma le 
amiotonu, ina O auauna outou i le 
agasala. 21 Ni a foi ni fua na ia te 
outou anamua i na mea ua outou 
mama ai i nei ona po? Auà o le 
iuga o ia mea o le oti lea. 22 A o 
lenei, ua tuusaunoa outou nai le 
agasala, ma ua fai ma auauna a le 
Atua, ua ia te outou ni a outou 
fua e 00 ai i le faapaiaina; o lona 
iuga foi o le ola faavavau. 23 Aua 
o le oti, o le totogi lea o le agasala; 
a O le ola faavavau, o le mea 
foaifuaina mai lea e le Atua, i lo 
tatou Alii o Keriso Iesu. 


O le taua 0 manao leaga ma manao 
lelei 


Le au uso e, tou te lei iloa 

ea,—auá ou te fai atu i e ua 
iloa le tulafono—e pule le tulafono 
i le tagata na o aso e ola ai o ia? 2 
Aua o le fafine nofo tane, ua 
noanoa ia e le tulafono i lana tane 
a o ola o ia; a e afai ua oti le tane, 
ona talaina lea o ia ai le tulafono i 
le tane. 3 O lenei foi, afai e nofo 
tane o ia i se tasi, a o ola lana tane, 





e taʻua ia o le mulilua; peitai ane, 
afai ua oti lana tane, ona tuu- 
saunoa lea o ia i le tulafono; i le, a 
nofo o ia i se tasi tane e le mulilua 
ai o ia. 

4 E faapea foi outou oʻu uso e, 
ua oti outou i la le tulafono, i le 
tino O Keriso; ina ia outou nonofo 
i le tasi, o le na toe tu mai nai e ua 
oti, ina ia fua mai ai i tatou ni fua 
i le Atua. 5 Aua ua galulue manao 
leaga talu le tulafono, i o tatou 
tino, ina o i la le tino i tatou, e fua 
mai ai ni fua e oti ai; 6 a o lenei, 
ua tatalaina i tatou nai le tulafono 
sa taofia ai i tatou, ina ua tatou oti, 
o lea ua tatou auauna ai i la le 
agaga fou, a e le i la le tusi tuai. 

7 O lenei, se a ea sa tatou upu? 
O le agasala ea le tulafono? Aua 
neʻi faapea. E moni lava, ana le se 
anoa le tulafono, po ua ou le iloa le 
agasala; auā ana le fai mai le tula- 
fono, Aua e te tuʻinanau, po ua ou 
le iloa le tuʻinanau. 8 A ua maua e 
le agasala se togafiti i le poloaiga, 
ona faatupu ai lea i totonu ia te au o 
tu‘inanau uma lava. Aua ua oti le 
agasala, a o leai se tulafono. 9 Sa 
ou ola foi anamua, ina ua le 00 
mai le tulafono; a ua oo mai le 
poloaiga, ona toe ola mai ai lea o le 
agasala, ona ou oti lea. 10 Ua iloa 
foi e aʻu o le poloaiga na saunia € 
ola ai, o lea ua oo mai ai le oti; II 
aua na maua e le agasala le togafiti, 
ona faasese mai ai lea o ia ia te au 
e le poloaiga, o lea foi na fasioti ai 
o ia ia te au. 12 O lenei foi, e paia 
lava le tulafono, ma le poloaiga e 
paia, e tonu, ma ua lelei. 


239 


ROMA 7,8 





13 la, ua avea ea le mea lelei 
ma mea e oti ai au? Aua neʻi 
faapea; a o le agasala, ina ia iloa 
mai o le agasala lea, o le na te faa- 
tupuina le oti ia te au i le mea lelei, 
ina ia iloa i le poloaiga, o le agasala, 
e matuá agasala lava. 14 Auá ua 
tatou iloa o loo i la le Agaga le 
tulafono, a o au ou te i la le tino, 
ua faatauina atu a'u e fai ma tagata 
o le agasala. 15 Aua ou te le iloa 
mea ou te faia; aua o le mea ou te 
faia ou te le loto i ai, a o le mea ou 
te ʻinoʻino i ai o lea ou te faia. 16 
Afai foi ou te faia le mea ou te loto 
i ai, ma te “au upu faatasi ma le tu- 
lafono, e lelei ia. 17 O lenei, e le 
o aʻu e toe faia lea mea, a o le 
agasala o loo nofo i totonu ia te au. 
18 Aua ua ou iloa e leai se mea lelei 
ua nofo i totonu ia te au, o loʻu 
tino lea; auà ua ia te au le loto atu, 
a ou te lei iloa ona fai o le mea 
lelei; 19 aua ou te le faia o le niea 
lelei ou te loto i ai, a o le mea leaga 
ou te le loto i ai, o le mea lea ou te 
faia. 20 Afai foi ou te faia le mea 
ou te le loto i ai, ua le o aʻu e toe 
faia, a o le agasala o loo nofo i 
totonu ia te au. 

21 O lenei, ua ou iloa peiseai 
se tulafono ua ia te au; pe a ou 
loto atu i le lelei e fai, ua ia te au le 
leaga. 22 Aua ou te fiafia i le tula- 
fono a le Atua i le tagatari totonu. 
23 A ua ou iloa le tulafono ese i 
oʻu tino, o loo tau le taua i le 
tulafono a loʻu mafaufau, ua fai foi 
aíu ma tagata o taua i le tulafono 
a le agasala o loo i oʻu tino. 24 
Aue o aʻu le tagata malaia! O ai 


sé laveai ia te au ai le tino o lenei 
oti? 25 Ou te faafetai lava i le Atua, 
aua o Iesu Keriso lo tatou Alii. 
O lenei foi, o au nei lava ou te 
auauna i le tulafono a le Atua i loʻu 
mafaufau, a o le tulafono a le aga- 
sala i lo'u tino. 


O le manuia o le tagata ua taʻu- 
amiotonuina i le faatuatua 


O lenei, ua leai se faasala i e 
o ia Keriso Iesu, o e le sava- 
vali i la le tino, a e i la le Agaga; 
2 aua o le tulafono a le Agaga, o 
le ola ua ia Keriso Iesu ua tuu- 
saunoa mai lea ia te au, nai le 
tulafono a le agasala ma le oti. 
3 Aua o le mea na le mafaia i le 
tulafono, ina ua vaivai ia ona o le 
tino, ua faia lea e le Atua i lona 
auina mai o lona lava Alo, ua tino 
mai e pei o tagata agasala, o le 
taulaga foi mo agasala, na ia faa- 
salaina ai le agasala i le tino; 4 ina 
ia atoatoa ai le amiotonu i la le 
tulafono ia i tatou, o e le savavali 
i la le tino, a e i la le Agaga. 5 Aua 
o e i la le tino e loto atu i latou i 
mea a le tino; a o e i la le Agaga e 
loto atu i mea a le Agaga. 6 Aua 
o le loto i la le tino o le oti lea; a o 
le loto i la le Agaga o le ola lea ma 
le manuia; 7 aua o le loto i la le 
tino o le ita lea i le Atua; aua e le 
usiusitai i le tulafono a le Atua, 
e le mafai foi i ai. 8 O i latou foi o 
i la le tino, e le mafai ona fiafia i ai 
le Atua. 
9 A o outou, tou te le i la le tino, 
a e i la le Agaga, pe afai e nofo le 

Agaga o le Atua i totonu ia te 
outou. Ai se tasi ua le ia te ia le 
Agaga o Keriso, e le fai lea mona. 
IO A e afai ua i totonu ia te outou 
Keriso, ua oti ai letino ona o le aga- 
sala, a ua ola le agaga ona o le 
amiotonu. II A e afai e nofo i 
totonu ia te outou le Agaga o le na 
toe faatu mai ia Jesu nai e ua oti, 
e faaola mai foi o outou tino auga 
Vale e le na toe faatu mai ia Keriso 
nai e ua oti, e lona Agaga o loo 
nofo i totonu ia te outou. 

12 O lenei, le au uso e, ua ia te 
i tatou e taui atu, a e le o le tino, 
tatou te amio ai i la le tino; 13 aua 
afai tou te amio i la le tino, e oti 
ai outou; a e afai e fasiotia e outou 
amioga a le tino e le Agaga, tou te 
ola ai. 14 Aua o i latou uma ua 
ta‘ita‘iina e le Agaga o le Atua, o 
atalii i latou o le Atua. 15 Aua ua 
outou le maua le agaga o le pologa, 
e toe fefefe ai; a ua outou maua le 
Agaga o tamafai, tou te valaau atu 
ai, “Ava, le Tama e!” 16 O loo 
molimau mai lea lava Agaga i o 
tatou agaga, o fanau i tatou a le 
Atua. 17 Afai foi o fanau i tatou, o 
suli foi, o suli lava o le Atua, o 
suli faatasi ma Keriso; pe afai 
tatou te tiga faatasi ma ia, ina ia 
faamanuiaina foi i tatou faatasi ma 
ia. 

18 Aua o loʻu manatu e le tatau 
ona faatusaina le tiga i nei ona po 
ma le manuia atali e faaalia mai ia 
te i tatou. 19 Aua o loo faatalitali 
mea uma na faia ma le naunau i 
le faaalia mai o atalii o le Atua. 20 
Aua ua faatoilaloina mea uma na 





faia i le iu vale, (e le o lona loto lea, 
a e peitai ona o ia na na faatoi- 
laloina ai,) 21 ma le faamoemoe ia 
tuusaunoa ia lava mea na faia ia le 
faapologaina e le iu vale, a e oo i le 
saolotoga o le fanau a le Atua e 
manuia ai. 22 Auà ua tatou iloa, 
ua oi faatasi, ma cono faatasi mea 
uma lava na faia, ua 00 mai lava i 
ona po nei. 23 E le gata foi i lea, 
a o i tatou lava ua i ai mea faa- 
polopolo a le Agaga, tatou te feoi, 
o i tatou lava i totonu ia te i tatou, o 
loo faatalitali atu ia avea ma tama- 
fai, o le faaolaina lea o tatou tino. 
24 Aua e faaolaina i tatou i le faa- 
moemoe; a o le faamoemoe ua 
vaaia, e le o le faamoemoe lea; aua 
pe faapefea ona toe faamoemoe se 
tasi i le mea ua vaaia? 25 A e peitai 
a tatou faamoemoe i le mea ua le 
vaaia, tatou te faatalitali atu i ai ma 
le onosai. 

26 E faapea foi le Agaga ona 
fesoasoani mai i lo tatou vaivai; 
aua tatou te le iloa mea tatou te 
ole atu ai ma le tusa, a e peitai o 
le Agaga, e fautua o ia mo i tatou 
ile oi e le mafai ona talatalaina. 27 
A o lē suesue i loto, ua silafia e ia 
le finagalo o le Agaga; auá o loo 
fautua o ia mo le au paia e tusa 
ma le finagalo o le Atua. 

28 Ua tatou iloa foi e galue le 
Atua i mea uma lava mo le lelei 
faatasi ma i latou o e ua alolofa 
atu ia te ia, o € ua valaauina i lona 
finagalo. 29 Aua o e na silafia e ia 
anamua, na ia tofia anamua foi, 


‘ia foliga i latou i lona Alo, ia foliga 


ia te ia, ina ia avea o ia ma ulu- 

matua o le au uso e toatele; 30 0 € 
na tofia anarnua e ia, ua valaauina 
foi i latou e ia; o e ua valaauina € 
ia, ua ta‘uamiotonuina foi i latou 
e ia; o e ua ta‘uamiotonuina e ia, 
ua faamanuiaina foi i latou e ia. 

31 O lenei, se a sa tatou upu i 
nei mea? Afai ua ‘au ma i tatou le 
Atua, o ai se faasaga tau mai ia i 
tatou? 32 O ia Java sa na le faa- 
saoina lona lava Alo, a ua tuuina 
mai o ia ona 9 i tatou uma lava, e le 
foai fua mai ea e ia ia te i tatou 
mea uma lava faatasi ma ia i se a? 
33 O ai se na te molia le au filifilia a 
le Atua? O le Atua o lë ta'u- 
amiotonuina mai, 34 o ai se na te 
faasalaina mai? O Keriso o ia na 
maliu, a ua toe tu mai lava o ia; 
o loo i le itu taumatau foi o le 
Atua, o loo fautua foi o ia mo i 
tatou. 35 O ai se na te faateaeseina 
mai i tatou i le alofa o Keriso? o le 
puapuaga ea, po o le atuatuvale, 
po o le saua, po o le oge, po o le lé 
lavalava, po o le pagatia, po o le 
pelu? 36 Faapei ona tusia, Ona 0 oe 
ua fasiotia ai i matou i aso uma, ua 
faatatauina 1 matou e pei o mamoe da 
fasia. 37 A va tatou manumalo aiai 
i nei mea uma lava, ona o ia ua 
alofa mai ia te i tatou. 38 Aua ua ou 
mautinoa, e le mafaia e le oti, po o 
le ola, po o agelu. po o alii, po o e 
malolosi, po o mea i nei ona po, po 
o mea atali, 39 po o le maualuga, 
po o le loloto, po o se tasi mea na 
faia, e le mafaia e ia mea ona faa- 
teaesina mai i tatou i le alofa o le 
Atua, o loo ia Keriso Iesu lo tatou 
Alii. 


O le alofa o le Atua ua filifilia ai ma 
faaolaina ai tagata 

O le upu moni ou te fai atu 

ai i luma o Keriso, ou te le 
pepelo, ua molimau mai ia te aʻu 
loʻu loto fuatia ifo i le Agaga Paia, 
2 e tele loʻu faanoanoa, e le aunoa 
foi le puapuaga o loʻu loto; 3 auā 
ou te mafaia ona fia anatema o aʻu 
ia tea ma Keriso ona o oʻu uso, 
o loʻu aiga i la le tino; 4 o sa 
Isaraelú i latou, o tamafai i latou, 
ua i ai foi le mamalu, ma feagaiga, 
ma sauniga o le tulafono, ma le 
tapuaiga, ma upu na folafolaina; 5 
o ia te i latou tupuga, mai ia te i 
latou foi le Keriso i la le tino, o 
le pule aoao ia, o le Atua e viia € 
faavavau. Amene. 

6 A e le peiseai ua iu vale le 
afioga a le Atua; aua o tagata mai 
ia Isaraelu, e le o Isaraelu i latou 
uma lava; 7 e le o le fanau foi i 
latou uma, auā na tupu mai ia 
Aperaamo i latou, a e faapea mai, 
E valaauina lau fanau ta Isaako. 8 
O lona uiga lenei, o le fanau a le 
tino, e le o le fanau a le Atua i 
latou; a e peitai o le fanau o i le 
upu ua folafolaina, e taʻua 1 latou 
o le fanau. 9 Auā o lenei le upu na 
folafolaina, E faapena i le la 
tausaga, ou te sau ai, e maua foi e 
Sara sana tama tane. 10 E le na o 
lea, a ua to foi Repeka i le tasi, 0 
lo matou tamā o Isaako lea; 11a o 
lei fanau mai ana tama, a o lei fai 
foi e i laua se mea lelei, po o se 
mea leaga, ina ia tumau le finagalo 
o le Atua i la le filifiliga, e le ona o 
galuega, a ona o le na valaau mai, 

12 na fetalai atu ia te ia, E auauna 
le ulumatua 1 le ui. 13 Pei ona 
tusia, Ua ou alofa ia Iakopo, a ua 
ou ‘ino‘ino ia Esau. 

14 O lenei, se a ea sa tatou 
upu? O i le Atua ea le amioletonu? 
Aua neʻi faapea. IS Auā na ia 
fetalai atu ia Mose, Ou te alofa atu 
i le ou te fia alofa atu i ai, ou te 
alofa mutimuti vale foi î le ou te 
fia alofa mutimuti vale i ai. 16 O 
lenei, e le mai le ua manao, e le 
mai le ua tausinio, a e mai le Atua 
o lē alofa mai. 17 Auā ua faapea 
mai le Tusi ja Farao, O lenei lava 
le mea ua ou faatu aiia te oe, ina ia 
ou faaalia loʻu mana ia te oe, ina ia 
taʻua foi loʻu igoa i le lalolagi uma 
lava. 18 O lenei, e alofa ia i le ua ia 
finagalo i ai; a e faamaaa e ia i le ua 
ia finagalo i ai. 

19 Anei e te fai mai ia te au, “Pe 
se a le mea e aoai mai ai pea ia? 
Auā o ai se ua tetee atu i lona 
finagalo?” 20 Soia, o oe le tagata, 
o ai ea oe o lē finau atu i le Atua? 
E fai atu ea le mea na faia i le na 
faia o ia, “Se a ea ua e fai ai au 
faapea?” 21 O le fai ipu omea ele 
pule ea o ia i le omea, e fai ai i le 
paluga e tasi o le tasi ipu o le mea 
lelei, a o le tasi o le mea faatauvaa? 
22 Afai ua onosai le Atua, ma ua 
matuā faapalepale i ipu o le toasa 
ua faatatauina i le malaia, ina ua 
finagalo o ia e faaali mai ai lona 
toasa, ma faailoa mai ai lona mana; 
23 e faailoa mai ai foi le faulai o 
lona viiga i ipu o le alofa, na ia 
muai saunia e oo i le manuia; 24 0 
i tatou foi na valaauina e ia, e le gata 


i Iutaia, a e atoa foi ma nuu ese. 25 
Pei ona fetalai mai o ia i le Hosea, 
Ou te ta'ua lea nuu o loʻu nuu, sa le 
sou nuu; ou te taʻua foi o ia ua 
alofaina, sa le alofaina. 26 O i le 
mea sa faapea atu ai ia te i latou, E 
le so‘u nuu outou, e iu foi ina taʻua 
i latou, o atalii o le Atua soifua. 

27 Ua alaga foi Isaia ia Isaraelu, 
E ui lava ina faapei o le oneone i le 
sami le toatele o le fanauga a 
Isaraelu, e faaolaina e ua totoe; 
28 auā e faauma e ia le mea, ma 
faasaasaaina i le amiotonu, e 
faasaasaa e le Alii ona faia o le 
mea i le nuu. 29 Pei ona fai mai foi 
anamua e Isaia, Ana le faatotoeina 
e le Alii o Sapaota ni fanau mo i 
tatou, po ua avea i tatou e pei o 
Sotoma, ma faatatauina i tatou ia 
Komoro. 

30 O lenei, se a ea sa tatou upu? 
Ua maua le amiotonu e nuu ese na 
latou le saili i le amiotonu, o le 
amiotonu lava lea e maua i le faa- 
tuatua. 31 A o Isaraelu na saili i 
le tulafono o le amiotonu, e lei oo i 
latou i le tulafono o le amiotonu. 
32 Ona o le a ea? Ona ua le sailia 
i le faatuatua, a e peiseai o galuega 
o le tulafono; auā na latou tausuai 
i le maa e tausuai ai. 33 Pei ona 
tusia, Faauta, ou te tuu i Siona le 
maa e tausuai ai, ma le papa e 
tautevateva ai; e le md foi se tasi e 


faatuatua ia te ia. 

1 Le au uso e, o le manao lava 
lenei o loʻu loto, ma laʻu 

tatalo i le Atua mo Isaraelu, ia 


O le valaauina o nuu ese 

faaolaina i latou. 2 Auá ou te 
molimau ia te i latou, ua latou 
maelega i la le Atua, a e le tusa ma 
le malamalama. 3 Aua ua le iloa e 
i latou le amiotonu mai le Atua, ma 
ua saili e faatu la latou lava amio- 
tonu, ua lavou le usiusitai ai i le 
amiotonu m.ai le Atua. 4 Aua o le 
iuga o le tulafono o Keriso lea, e 
00 mai ai le amiotonu i e faatuatua 
uma lava. 

$ Aua ua tusia e Mose e uiga i le 
amiotonu e maua i le tulafono, O 
le tagata na te faia ia mea, e ola ai 
lava ia. 6 A 0 le amiotonu e maua 
i le faatuatua, ua faapea ona fai 
mai, Aua le faapea ifo i lou loto, 
O ai se alu ae i le lagi? (o lona uiga, 
ina ia aami ia Keriso ia maliu if0;) 
7 pe faapea, O ai se alu ifo i le mea 
loloto? (o lona uiga, ona ia aami ia 
Keriso ia maliu ae nai e ua oti; 
8 a o le a ua fai mai ai? Ua latalata 
ia te oe le upu, o i lou gutu ma lou 
loto; o le upu lea o le faatuatua o 
matou o tala'i atu ai; 9 afai e te 
ta‘utino i lou gutu i le Alii o Iesu, 
ma faatuatua i lou loto ua toe 
faatuina mai o ia e le Atua nai e ua 
oti, e faaolaina ai oe; 10 aua o le 
loto e faatuatua ai, e oo mai ai le 
amiotonu; e. 0 le gutu e ta'utino ai, 
e oo mai aile ola. 11 Auá ua faapea 
mai le Tusi, E le má se tasi e 
faatuatua ia te ia. 12 Aua e le eseese 
le Iutaia ma le Eleni; aua o le Alii 
e toatasi O tagata uma, e faulai 
lona alofa ia te i latou uma lava o e 
valaau atu ia te ia; 13 auā e 
faaolaina i latou uma o e valaau i 
le suafa o le Alii. 





14 O lenei, pe faapefea ona latou 
valaau atu i le ua latou le faatuatua 
i ai? pe faapefea foi ona latou faa- 
tuatua i le ua latou le faalogo atu i 
ai? pe faapefea foi ona latou 
faalogo atu, pe a leai se talaʻi atu? 
15 Pe faapefea foi ona talaʻi atu, pe 
afai ua le aauina atu i latou? Pei ona 
tusia, E matagofie naua o latou vae o 
e au mai le tala lelei i le manuia! 16 
A e lei usiusitai i latou uma lava i le 
tala lelei; aua ua faapea mai Isaia, 
Le Alii e, o ai ea ua talitonu i la 
matou upu e taulogologo atu? 17 
O lenei, e tupu le faatuatua i le 
taulogologo atu, o le taulogologo 
atu foi o i le afioga a le Keriso lea. 
18 A e ou te fai atu, Ua latou le 
faalogo mai ea? E moni, ua oo lo 
latou leo 1 le lalolagi uma lava, o a 
latou upu foi i tuluiga o le atu laulau. 
19 Á e ou te fai atu, E lei iloa ea e 
Isaraelu? Ua muai fai mai Mose, 
Ou te faatupu le fuā ia te outou 
e le nuu ua le se nuu, ou te faa- 
onoono ia te outou 1 le nuu valea. 
20 A ua faamalosi lava Isaia, ua 
faapea mai, Ua maua aʻu e i latou 
na le saili mai ia te au; ua faaalia 
aʻu i e na le fesili mai ia te au. 21 A 
ua faapea mai o ia ia Isaraelu, Ua 
ou faaloaloa atu oʻu lima 1 aso uma 
i le nuu faalogo gata ma le finau 
mai. 


O le faateaeseina o Isaraelu 
11 O lenei, ou te fai atu, Ua 
lafoaiina ea e le Atua lona 


lava nuu? Aua neʻi faapea; aua foi 
o le Isaraelu aʻu nei, o le fanau a 

Aperaamo, o le itu aiga o Penia- 
mina. 2 E lei lafoaiina e le Atua 
lona nuu na ia silafia anamua. Ua 
outou le iloa ea le mea ua fai mai 
ai le Tusi i le tala ia Elia? ina ua 
momoli atu e ia ia Isaraelu i le 
Atua, ua faapea atu, 3 Le Alii e, ua 
fasiotia e i latou au perofeta, ma ua 
sóloia ou fata faitaulaga; na o au 
lava ua toe, ua latou saili for e 
fasioti ia te au. 4 A ua faapefea ea 
le tali mai ale Atua ia te ia? Ua ou 
faatoe mo'u e toafitugaafe o tagata, 
o e ua le tootuli lava ia Paala. 5 O 
lenei, e faapea foi i nei ona po, ua 
i ai e ua totoe e tusa ma le filifiliga 
o le alofa tunoa. 6 Afai foi o le alofa 
tunoa, ua le o galuega; ana faapea, 
po ua le toe ta‘ualofatunoaina le 
alofa tunoa. 

7 O lenei, pe faapefea ea? E lei 
maua e Isaraelu le mea ua ia 
sailia, a ua maua € i latou ua filifilia, 
a ua faamaaaina loto o e ua totoe. 
8 Pei ona tusia, Ua tuu atu e le 
Atua ia te i latou le loto moe gase, 
o mata latou te le vaai ai, ma taliga 
latou te le faalogo ai, ua 00 1 ona 
po nei. 9 Ua fai mai foi Tavita, Za 
liua la latou la‘o‘ai ma mailei, ma 
matásele, ma mea e tausuai ai, ia fai 
foi ma taui ia te i latou; 10 ia faa- 
pouliuligia o latou mata ina ia le 
vaai, ia faano‘uno‘u o latou tua e le 
aunoa. 

11 O lenei, ou te fai atu, Ua 
tausuai ea i latou ina ia latou pauu? 
Aua neʻi faapea; a o la latou aga- 
sala, ua oo ai le ola i nuu ese, e 
faatupu ai lo latou losilosi. 12 A e 
afai ua fai la latou agasala ma 


tamaoaiga o le lalolagi, afai foi ua 
fai le faamativaina o i latou ma 
tamaoaiga o nuu ese, e le atili ai 
ea ona faapea o lo latou manuia? 
13 Aua ou te fai atu ia te outou o 
nuu ese, aua o a'u o le aposetolo o 
nuu ese, ou te vivii i Jo'u faiva; 
14 pe mafai ia te au ona faatupuina 
le losilosi i lo'u nuu, ma ou 
faaolaina nisi o i latou. 15 Aua afai 
ua maua le leleiga e le lalolagi ina 
ua lafoaiina i latou, pe faapefea 
lo latou amiga? E le o le ola ea lea 
nai e ua oti? 16 Afai foi e paia mea 
faapolopoloina, e faapea foi le 
paluga uma; a paia le pogai, e 
faapea foi ona la. 

17 Afai foi na gaui ese nisi ona la, 
a o 0e o le olive vao, ua faapi- 
piiina oe ia faatasi ma i latou, ma ua 
tofu faatasi ma i latou i le pogai ma 
le sua o le olive, 18 aua e te faa- 
siasia i ona la ; afai foi e te faasiasia, 
ia e manatu ua le ola le pogai ia te 
oe, a ua e ola i le pogai. 19 Anei e te 
faapea mai, Ua gauieseina ona la, 
ina ia faapipiiina ai aʻu. 20 Mālie; a 
ua gauieseina i latou ona o le le 
faatuatua, a o loo tumau oe ona o 
le faatuatua; aua e te faamaualuga, 
a ia e fefe. 21 Auā afai ua le 
faasaoina e le Atua o la na tupu 
mai ai, o le a le faasaoina foi oe. 
22 Faauta foi i le agamalu ma le 
toasa o le Atua; o e na pauu € 00 
ai le toasa; a e oo ia te oe le aga- 
malu, pe afai e te tumau pea i lona 
agamalu; a le faapea e gauieseina 
oe. 23 O i latou foi, pe afai e le 
tumau pea i le le faatuatua, e toe 
faapipiina i latou; auā e mafaia e 

le Atua ona toe faapipiiina i latou. 
24 Aua afai ua salaeseina oe nai le 
olive vao, na e tupu mai ai, ma ua 
faapipiina oe i le olive lelei, na e le 
tupu mai ai. o le a atili ai ona toe 
faapipiiina gofie o la na tupu mai ai 
i lo latou lava olive. 

25 Aua le au uso e, ou te loto ina 
ia outou iloa lenei mea lilo, ina 
neʻi tou faafiapopoto; ua faa- 
maaaina loto o isi Isaraelu, seia 
00 ina ulufale mai le atoatoa o nuu 
ese; 26 ona faaolaina lea o Isa- 
raelu atoa uma, pei ona tusia, E 
maliu mai le Faaola mai Siona, na 
te faateaseina le amio faalematau ia 
Iakopo; 27 o laʻu foi lenei feagaiga 
ma i latou, pe a aveeseina e aʻu 
a latou agasala. 

28 O fili; latou i la le tala lelei, 
ona o outou; a ua alofaina i latou 
i la le filifiliga, ona o tupuga. 29 
Auā e le salamo lava le Atua i 
ana mea € foaifuaina mai ma lana 
valaau. 30 Auā faapei o outou foi, 
sa outou le faalogo anamua i le 
Atua, a o lenei, ua alofaina outou 
ona ua latou le faalogo; 31 e faapea 
foi i latou ua latou le faalogo i nei 
ona po, ina ia alofaina i latou foi 
ona o le alcfaina o outou. 32 Aua 
ua punitia ẹ le Atua tagata uma 
lava i le le faalogo, ina ia alofaina 
e ia tagata uma lave. 

33 Aut! le loloto o le tamaoaiga 
o le poto atoa ma le silafaga a le 
Atua. E le masuesueina ana faa- 
masinoga; e le mafai foi ona iloa 
ona ala. 34 Aud o ai ea se ua iloa le 
finagalo o le Alii? Po o ai foi se ua 
pulega faatasi ma ia? 35 Po o ai se 


na muai avatua ni mea ia te ia, a e 
tauia mai ai ia te ia? 36 Aua ua fua 
mai ia te ia, ma ua faia e ia, ẹ iu 
atu foi ia te ja mea uma; ia ia te ia 
le viiga e faavavau lava. Amene. 
O le aioi atu a Paulo i le ekalesia ia 
lelei a latou amio 
1 O lenei, le au uso e, ou te 
aioi atu ia te outou, ona O 
le alofa mutimuti vale o le Atua, 
ia outou tuuina atu o outou tino 
i le Atua, o le taulaga ola, ma le 
paia, ma le malie, o le mea lea e 
tatau ai ona outou faia. 2 Aua foi 
tou te amio faatasi ma lenei 
lalolagi, a e peitai ia liliuina i le toe 
fuataiina o outou loto, ina ia outou 
suesue pe se a le finagalo o le Atua, 
o mea ua lelei, ma le malie, ma le 
atoatoa. 

3 Auî o le alofa tunoa ua tuuina 
mai ai ia te au, ou te fai atu ai ia 
te outou uma, aua le faasili le 
manatu o se tasi i le mea ua tatau 
ona manatu ai, a ia mama le 
manatu, ia tusa ma le tofiga o le 
faatuatua ua taitasi ma tofu ai mai 
le Atua. 4 Aua faapei o itu tino e 
tele i le tino e tasi, a e le tasi se 
faiva i itu tino uma; 5 € faapea i 
tatou nei le toatele, ua tino e tasi ia 
Keriso, ma ua fefaafeagaiai itu 
tino. 6 O loo eseese foi a tatou mea 
e tufaina mai i le alofa tunoa ua 
foaiina mai ia te i tatou; po o le 
perofeta, ia faatatauina ma le tofi 
o le faatuatua; 7 po o le tiakono, ia 


faia le faiva o le tiakono; po o le 
a'oa'o, ia a'oa'o atu ia; 8 po o le 

apoapoal, ia apoapoai O ia; o le 
foai mea ia faia ma le matamau; 
o lé pule, ia faia ma le filiga; 
o le fai mea alofa, ia faia ma le 
loto fiafia. 

9 Aua neʻi faatagā alofa; ia 
‘ino‘ino i le leaga, ia pipii i le lelei. 
10 Ia fefaapelepeleai i le fealofani o 
uso; ia tausolomua ona ava o le 
tasi i le tasi. 11 Aua le faavaivai i 
le filigā, ia malosi le loto, ia auauna 
i le Alii. 12 Ia olioli i le faamoemoe, 
ia onosai i le puapuaga, ia finafinau 
i le tatalo. 13 Ia tufatufa atu ni a 
outou mea i le mativa o le 
au peia, ia tausisi i le alofa i 
tagata ese. 

14 Ia faamanuia atu i e faasaua 
mai ia te outou, ia faamanuia lava, 
a e aua le fetuu. 15 la outou olioli 
faatasi ma e ua olioli, ia outou tagi 
foi faatasi ma e ua fetagisi. 16 Ia 
gatasitasi o outou manatu; aua le 
manatu i mea silisili, a ia feoai ma e 
ua faamaulalo; aua le faafiapopoto. 
17 Aua le taui atu le leaga i le leaga 
i se tasi; ia sauniuni mea e tusa i 
luma o tagata uma lava. 18 Afai e 
mafaia ia te outou, ia outou nofo 
lelei ma tagata uma lava. 19 Le au 
pele e, aua le taui atu ma sui, a ia 
outou tuu atu i le toasa; aua ua 
tusia, Ua faapea mai le Alii, O za te 
au le taui ma sui, ou te taui atu. 
20 O lenei, a matelaina le ua ita 
mat ta te oe, fafaga ia te ia; a fia 
inu ia, avatu ta te ta e inu ais auã o 
le amio faapea e faafaupue ai 
malala ola i luga i lona ulu. 21 Aua 
le faatoilaloina oe i le leaga, a ia e 
faatoilaloina le leaga i le lelei. 


O le amio e tatau ona fai 1 alii ma 
tagata uma lava 

1 Ia usiusitai tagata uma i fai- 

pule silisili; auā e leai se 
pule pe a le mai le Atua; o pule 
uma lava o loo fai nei, ua faatuina e 
le Atua. 2 O lenei, o le na te tetec 
ile pule, ua tetee e ia i le sauniga a 
le Atua; o e tetee foi e sala lava i 
latou. 3 Auā o alii, e le se faamatau 
i latou i e amio lelei, na o e amio 
leaga. O lou manao ea, ia e le 
fefe i le pule? ia e amio lelei, ona 
taʻuleleia mai lea o oe e ia. 4 Auā 
o le auauna ia a le Atua ja te oe, 
ia lelei ai; a e afai e te amio leaga, 
ia e fefe ai, auā e le fai fua e ja 
lana pelu; auā o le auauna o ja a 
le Atua, o le na te taui atu le toasa i 
lē amio leaga. 5 O lenei, e tatau ona 
usiusitai, e le gata ona o le toasa, a 
e peitai ona o le loto fuatia ifo. 
6 O le mea foi lea tou te avatu ai 
taulaga, auā o auauna i latou a le 
Atua, o loo finafinau i lenei lava 
mea. 7 O lenei, ia avatu i tagata 
uma lava a latou mea; o le lafoga 
i e ua tatau i ai le lafoga; o le tiute 
ie ua tatau i al le tiute; o le mataʻu 
i e ua tatau i ai le mataʻu; o le faa- 
aloalo i e ua tatau i ai le faaaloalo. 
8 Aua neʻi ia te outou se mea e tasi 
a se tasi tagata; a e tau lava o le 
fealofani; auā ai sē alofa atu i se 
tasi tagata, ua atoatoa ona faia e ia 
o Je tulafono. 9 Auā o upu ia, 
Aua le mulilua, Aua le fasioti 
tagata, Aua le gaoi, Aua le tuʻi- 
nanau; afai foi ua toe se isi 
poloaiga, o loo ua aofia lava i le- 

nei upu, la e alofa atu i lē lua te 
tuaoi, ia pei o oe lava ía te oe. 10 
E le agaleaga atu le alofa i 18 la te 
tuaoi; o lenei, o le alofa o le atoatoa 
lea o le tulafono. 

11 la faapea foi, ina ua tatou ¡loa 
ona po, ua 00 i le itu po e ala ai e 
na momoe; aua ua latalata nei ia te 
i tatou le ola, sa mamao ina O tatou 
uluai faatuatua. 12 Ua leva le po, 
ua lata mai le ao; o lea ia tatou 
faatea ese ai galuega o le pogisa, a 
ia tatou oofu i ofu tau o le mala- 
malama. 13 la tatou savavali ma le 
matagofie e tusa i le ao; aua le poula 
ma le oná, aua le faitaaga ma le 
matáitu,auale femisai ma le mataua. 
14 A ia outou oofu ile Alii o Jesu 
Keriso; aua foi le sauniuni mo le 
tino, e 00 ai ona tu‘inanau. 


Aua le fefaasalai i mea ua toafi 
eseese ai 
1 4 Ia outou talia le ua vaivai i 
le faatuatua, a e le ina ia 
faamasinoina o masalosaloga. 2 
O le taofi © le tasi, e “aina mea 
uma lava; a e ‘aina e le ua vaivai 
na o mea e tutupu i le laueleele. 
3 Aua neʻi ta‘ufaatauvaaina lē ‘ai i 
le le ‘ai, ma le ua le “ai, aua neʻi 
faasala o ia i le ua ‘ai; aua ua talia 
o ia e le Atua. 4 O ai ea oe lE 
faamasino aru i le auauna a le tasi? 
E tumau ia pe pati lona lava alii; 
a e faatumauina lava ia, auà e 
mafaia e le Atua ona faatumau ia te 
ia. 


5 O le manatu o le tasi, e sili le 
tasi aso i le tasi aso; a o le manatu 





o le isi, ua tutusa aso uma lava. Ia 
taitoatasi ma mautinoa lona lava 
manatu. 6 O lé anaana i le aso, e 
anaana o ia i ai ona o le Alii; o lē 
“ai e ‘ai o ia ona o le Alii, aua ua 
faafetai i le Atua;o le le ai foi, e le 
“ai o ia ona o le Alii, ua ia faa- 
fetai foi i le Atua. 7 Aua e leai so 
tatou e ola mo ia lava, e le oti foi 
se tasi mo ia lava; 8 auá afai tatou 
te ola, tatou te ola mo le Alii, pe 
afai e oti, e oti mo le Alii; o lenei, 
pe ola pe oti i tatou, o tagata lava 
o le Alii i tatou. 9 Aua o le mea 
lava lea na maliu ai Keriso, ma ua 
toe tu mai ai, ma ua soifua ai, ina 
ia faia o ia ma Alii i e ua oti atoa 
ma e oola. 

10 O oe na, se a le mea e te 
faasala ai i lou uso? O oe na foi, 
pe se a le mea e te ta‘ufaatauvaaina 
ai lou uso? Aua tatou te laulaututú 
uma lava i luma o le nofoa faa- 
masino o Keriso. 11 Aua ua tusia, 
Ua fetalai mai le Alii, Ou te ola 
aʻu, e tootuli mai ía te au o tulivae 
uma lava, e ta‘uta'‘u mai foi o 
laulaufaiva uma lava i le Atua. 
12 O lenei, e taitasi i tatou ma tala 
i lana amio i le Atua. 

13 O lenei, aua neʻi tatou toe 
fefaamasinoaʻi a e lelei ina ia 
manatu i lenei lava mea, aua neʻi 
tuu ane e se tasi se mea e tausuai 
ai, po o se mea e tautevateva ai 
lona uso. 14 Ua ou iloa ma ou 
mautinoa i le Alii o Iesu, e leai 
se mea e leaga fua; peitai o se ua 
manatu ua leaga le mea, ona leaga 
ai lea ia te ia. 15 A e afai e faa- 
tigaina lou uso i au mea e “ai, ua e 

le toe amio alofa; aua le fano i au 
mea e ‘ai o ia na maliu ai Keriso. 16 
O lenei, aua nei ta‘uleagaina lo 
outou lelei. 17 Aua o le malo o le 
Atua, e le o mea e ‘ai ma mea e 
inu; a o le amiotonu, ma le filemu, 
ma le olioli i le Agaga Paia. 18 
Aua o le ua auauna atu ia Keriso i 
ia mea, ua fiafia i ai le Atua, ua 
ta‘uleleia foi o ia e tagata. 19 O 
lenei, ia tatou tausisi i mea e tupu 
ai le filemu, ma mea e fefaamafana- 
fanai. 20 Aua le lepetia le galuega a 
le Atua ona o mea e “ai; e mamá 
mea uma, a e leaga i le tagata o 
lé ai ma le tausuai. 21 E lelei pe a le 
“ai ni aano o manu, ma ia le inu 
uaina, po o se tasi mea e tausuai 
ai lou uso. 22 Ua mau ea lou 
taofi? la ia te oe lava ia i luma o le 
Atua. Amuia le ua le faamasinoina 
o ia e ia i le mea ua manatu o ia e 
tatau. 23 A o lé masalosalo, ua faa- 
salaina ia pe afai e “ai, auá e le o 
lana taofi lea; o mea uma lava e 
le ala mai i le taofi, o le agasala 
lea. 


O le tala i le galuega a Paulo 


I O i tatou o e malolosi ia 

tatou fesoasoani i le vai- 
vai o e ua le lavā e tatau ai; a e aua 
neʻi faafiafia i o tatou lava loto. 
2 Auā ia taitasi o i tatou ma faa- 
fiafia i lē la te tuaoi ina ia lelei ai 0 
ia, e faamafanafanaina ai. 3 Auā o 
Keriso lava e lei faafiafia o ia i lona 
lava finagalo; a e pei ona tusia, Ua 
00 mai ia te au upu faifai a latou e 
na faifai atu ia te oe. 4 O mea uma 


foi na tusia anamua, na tusia ia e 
aʻoaʻo mai ai ia te i tatou; ina ia 
tatou maua le faamoemoe e tupu 
mai i le onosai, ma le faamafana- 
fana mai o Tusi. 5 Ia foai atu foi 
ia te outou e le Atua, o ia e tupu 
mai ai le onosai ma le faamafana- 
fana, ina ia gatasitasi o outou loto e 
tusa ma le finagalo o Keriso Iesu; 
6 ina ia vivii outou i le Atua, le 
Tamā o lo tatou Alii o Jesu Keriso, 
ma le loto e tasi, ma le leo e tasi. 

7 O lea ia outou talia ai le tasi 
e le tasi, faapei o Keriso foi ona 
talia o i tatou, e oo ai le viiga i le 
Atua. 8 Ou te fai atu foi, ua avea 
Iesu Keriso ma auauna o ë ua 
peritomeina, ona o le faamaoni o 
le Atua, ina ia faamauina ai mea na 
folafolaina i tupuga; 9 ina ia 
vivii foi nuu ese i le Atua ona o le 
alofa, pei ona tusia, O le mea lea ou 
te ta‘uta‘ua ai oe î nuu ese, ou te 
pese atu foi i lou suafa. 10 Ua toe 
faapea foi, Ja olioli outou nuu ese 
faatasi ma lona nuu; 11 i le ma lea, 
Ia vivii atu i le Alii outou nuu uma, 
ia faaneenee atu ia te ia outou 
tagata uma lava. 12 Ua toe faapea 
mai foi Isaia, E i ai le Aa o Iese; o 
ia foi na te tulai e pule 1 nuu ese, e 
faatuatua ia te ia nuu ese. 13 O le 
Atua foi e tupu mai ai le faamoe- 
moe, ia faatutumuina outou e ia i 
le olioli uma atoa ma le filemu, 
ina ua faatuatua; ina ia tele lava 
lo outou faamoemoe ona o le mana 
o le Agaga Paia. 

14 Oʻu uso e, ua ou mautinoa, 
o aʻu nei lava, ua tutumu outou 
foi i le agalelei, ua apepele i le poto 

uma lava, ua outou mafaia foi ona 
apoapoai le tasi i le tasi. 15 Ua ou 
tusi atu nisi mea ia te outou, le au 
uso e, ma le faamalosi, i loʻu 
faamanatu atu ia te outou, ona o le 
alofa tunoa ua foaiina mai ia te au 
e le Atua; 16 ina ia avea aʻu ma 
auauna a Iesu Keriso i nuu ese, ou 
te faia le faiva o ositaulaga i le tala 
lelei a le Atua; ina ia talileleia le 
taulaga a nuu ese, ina ua faapaiaina 
e le Agaga Paia. 17 O lea, ia ia te 
au ni mea e mitamita ai ona o 
Keriso Iesu, i mea tau le Atua. 18 
Aua ou te le faamalosi ona ta‘u 
atu i mea e lei galue ai Keriso ia te 
au, ia iu ina gauai o nuu ese, i le 
upu ma le amio, 19 i le mana o 
faailoga ma vavega, i le mana o le 
Agaga Paia; o lea e afua mai ai i 
Ierusalema, ma faataamilomilo e 
oo i Iluriko. ua ou matuā folafola 
le tala lelei a Keriso. 20 A e faapea 
ona ou loto malosi e tala‘i le tala 
lelei i mea sa le ta‘ua ai le suafa o 
Keriso; ina ne‘i ou ati ae i luga o 
le faavae o se tasi tagata. 21 A e 
peitai e faapei ona tusia, E vaavaai 
i latou o e na le tala‘tina i ai le 
tala ia te ia; e lagona e i latou 0 e 
na le faalogo atu i ai. 

22 O lea foi e tele mea sa le 
mafai ai ia “e au ona alu atu ia te 
outou. 23 A o lenei, ua leai se toe 
mea ou te faia i nei nuu, ma ua 
tele tausaga sa ou matua fia alu atu 
ai ia te outou; 24 a aʻu alu malaga i 
Sepania, ou te faamoemoe ou te 
asiasi atu ia te outou i laʻu malaga, 
e molia foi aʻu e outou i lea mea pe 
a ou muai milie teisi i lo tatou 


feiloai ma outou. 25 A ole a aʻu alu 
malaga nei i Ierusalema, ou te 
auauna atu ai i le au paia; 26 aua ua 
loto Maketonia ma Akaia e sauni 
se alofa fai tele i e matitiva o le au 
paia o i Ierusalema. 27 Ua latou loto 
foi i ai; sa ia te i latou foi a latou 
mea; aua afai ua molia i nuu ese 
e ilatou a latou mea i la le Agaga, 
e tatau ina latou faia se taulaga ia 
te i latou i mea a le tino. 28 O 
lenei, pe a ou faauma lenei mea, 
ma faasaogalemu atu lenei fua ia 
te i latou, ou te ui atu ai ia te outou 
pe a ou alu atu i Sepania. 29 Ua ou 
iloa foi, pe a ou alu atu ia te outou, 
ou te alu atu ma le atoatoa o le 
manuia o le tala lelei a Keriso. 

30 Le au uso e, ou te aioi atu 
ia te outou, ona o lo tatou Alii o 
Iesu Keriso, ma le alofa o le Agaga, 
ia outou matuá finafinau faatasi 
ma aʻu i talosaga i le Atua mo aʻu; 
31 ina ia laveaiina aʻu i e ua le 
faatuatua o i Iutaia, ia talileleia foi 
e le au paia la‘u feau i Ierusalema; 
32 ina ia ou alu atu ia te outou ma 
le olioli, i le finagalo o le Atua, ina 
ia tatou fefaamafanafanai ma outou. 
33 Ia ia te outou uma lava le 
Atua e ona le manuia. Amene. 


O le moliga o le alofa; ma le viiga îi 
le Atua 

1 6 Ou te faailoa atu ia te outou 

lo tatou tuafafine o Fipe, o 


le tiakono lea o le ekalesia o i 
Kenikerea; 2 ina ia talia o ia e 
outou ile Alii, faapei ona tatau i le 
au paia, ia outou fesoasoani foi ia 

te ia i se mea a outou € aoga ia te 
ia; aua foi e toatele ua ia fesoasoani 
i ai, atoa ma aʻu nei. 

3 Ua ou alofa atu ia Fisila ma 
Akula, na la fai galuega faatasi 
ma aʻu i le galuega a Keriso Iesu. 
4 O i laua ia na la tuu atu o la ua e 
sui a'i aʻu, ia aʻu ola; e le nao au 
e faafetai ia te i laua, a e atoa ma 
ekalesia uma i nuu ese. 5 Ua ou 
alofa atu foi i le ekalesia o i lo laua 
fale. Ua ou alofa atu ia Epaineto, 
o le pele a au, o le faapolopolo o 
ia ia Keriso i Akaia. 6 Ua ou alofa 
atu ia Maria, o le na galue tele mo 
outou. 7 Ua ou alofa atu ia Ane- 
roniko ma Iunia, o o‘u aiga, sa 
matou faatasi ma aʻu i le fale 
puipui; ua logoleleia i laua e 
aposetolo, sa la i ai ia Keriso na 
muamua ia te au. 8 Ua ou alofa atu 
ia Amepelia, o le pele a aʻu i le Alii. 
9 Ua ou alofa atu ia Upano, le na 
galue faatasi ma i matou i le 
galuega a Keriso; o Sataku foi o le 
pele a aʻu. 10 Ua ou alofa atu ia 
Apele, ua ta‘uleleia o ia o ia Keriso. 
Ua ou alofa atu i sa Arisopuló. 11 
Ua ou alofa atu ia Herotiona, mā 
te aiga. Ua ou alofa atu i e o sa 
Nakiso, o e ua i le Alii. 12 Ua ou 
alofa atu ia Tufaina ma Tufosa, o 
fafine na galulue i la le Alii. Ua ou 
alofa atu ia Peseti, o le pele, o le na 
galuc tele i la le Alii. 13 Ua ou 
alofa atu ia Rufo, na filifilia e le 
Alii, i le ma lona tina, o loʻu tina 
foi lea. 14 Ua ou alofa atu ia Asu- 
gerito, ma Fegona, ma Herema. 
ma Pateropa, ma Heremea, ma le 
au uso o ia te i latou. 15 Ua ou 


alofa atu ia Filoloko ma Iulia, o 
Nereu foi ma lona tuafafine, ma 
Olumepa, ma le au paia atoa 
uma o ia te i latou. 16 la outou 
fealofani i le feasogi paia. O loo 
alolofa atu ia te outou ekalesia a 
Keriso. 

17 Ou te aioi atu foi ia te outou, 
le au uso e, ia outou vaavaai i e 
faatupu fevaevaeaiga, ma mea e 
tausuai ai; o mea ia e le tusa ma le 
mataupu ua aʻoaʻoina ai outou; 
ia outou liliu ese foi ia te i latou. 18 
Aua o e faapea, e le auauna i 
latou i lo tatou Alii o Iesu Keriso, 
a o latou lava manava; ma latou 
faasese i loto o tagata ua le manatu 
leaga, i lo latou faaneenee ma alofa 
faʻaviʻiviʻi. 19 Aua ua logo atu i 
tagata uma lava lo outou usiusitai; 
o lea ou te olioli ai ona o outou. Ou 
te manao foi ia popoto outou i mea 
lelei, a ia valelea i mea leaga. 20 E 
le pine foi ona solia o Satani i lalo 
o outou vae e le Atua e ona le 
manuia. Ia ia te outou le alofa 
tunoa o lo tatou Alii o Iesu Keriso. 
Amene. 


21 O loo alolofa atu ia te outou 
o Timoteo, ma te galulue’ faatasi 
ma aʻu; O Lukio foi, ma Iasona, 
ma Sosepatero, o oʻu aiga i latou. 


22 O aʻu nei o Tesio, o le ua tusi 
lenei tusi, ua ou alofa atu ia te 
outou i la le Alii. 


23 O loo alofa atu ia te outou 
Kaio, o le talia au atoa ma le 
ekalesia uma. O loo alolofa atu ia 
te outou o Erato o le teutupe sili 
o le aai, atoa ma Kuato le uso. 24 

la ia te outou uma lava le alofa 
tunoa o lo tatou Alii o Iesu Keriso. 
Amene.! 

25 la viia le na te mafaia ona 
faatumau ia te outou, e tusa ma 
la'u tala lelei, ma le tala‘iga o le 
tala ia Jesu Keriso, e tusa ma le faa- 
aliga o le mea lilo sa natia i tausaga 


O LE 


o le vavau; 26 a ua faaali mai nei i 
tusi a perofeta, e tusa ma le polo- 
aiga a le Atua e faavavau, o loo ua 
faailoa mai i nuu uma, ia iu ina 
usiusitai i le faatuatua; 27 O le 
Atua poto ia e toatasi, ia ia te ia le 
viiga ia Iesu Keriso e faavavau, 
faavavau lava. Amene. 


TUSI 


MUAMUA A PAULO IA 
KORINITO 


O le alofa o Paulo, ma lana aoai i le 
ekalesia i Korinito 
O Paulo, na valaauina i le 
finagalo o le Atua e fai ma 
aposetolo a lesu Keriso, atoa ma 
Sosene lo tatou uso; 2 I le ekalesia 
a le Atua o loo i Korinito, o e ua 
faapaiaina ia Keriso Jesu, ua vala- 
auina e fai ma tagata paia, atoa uma 
ma e valaau atu i le suafa o lo tatou 
Alii o Iesu Keriso i mea uma, o lo 
latou Alii atoa ma lo tatou. 

3 Iaia teoutoulealofa tunoa male 
manuia mai le Atua lo tatou Tamā, 
ma le Alii o Iesu Keriso. 

4 Ou te faafetai atu i le Atua e 
le aunoa ona o outou, aua o le alofa 
tunoa o le Atua ua foaiina mai ia te 
outou ia Keriso lesu; 5 ina ua 
atoatoa ona raatamaoaigaina outou 

1 Ua le © maua le f. e 24 i le tele o 


2 


e ia; ua ia te outou le upu ma le 
malamalama atoa, 6 e faapei ona 
faamaonia le moni o le upu ia 
Keriso ia te outou; 7 O lea ua outou 
le matitiva ai i se mea alofa e tasi; 
a o faatalitali outou i le faaaliga o lo 
tatou Alii o Iesu Keriso; 8 o ia 
foi na te faatumauina outou seia 00 
atu i le iuga, ina ia leai se mea e 
faasalaina ai outou i le aso o lo 
tatou Alii o Jesu Keriso. 9 E 
faamaoni le Atua, o le ua valaauina 
outou ina ia mafuta faatasi ma lona 
Alo o Iesu Keriso lo tatou Alii. 

10 Le au uso e, ou te aioi atu ia 
te outou i le suafa o lo tatou Alii o 
Iesu Keriso, ina ia tasi la outou 
upu uma lava, ina neʻi i ai ni 
maseiga ia te outou; a ia maopoopo 
lava i le loto e tasi ma le manatu e 
tasi. 11 Aua ua taʻua mai outou, 


ata O lenci tusi i le gagana Eleni. 


52 


I. KORINITO 1,2 





oʻu uso e, ia te au e o sa Keloé, o 
ia te outou misa. 12 O lona uiga 
la, ua taitoatasi outou ma faapea 
ane, “O aʻu o lo sa Paulò, O au o 
lo sa Apolo, O aʻu o lo sa Kefa, O 
au o lo sa Kerisó.” 13 Po ua 
vaevaeina ea Keriso? Pe na faa- 
satauroina ea Paulo mo outou? 
Pe na papatisoina ea outou i le 
igoa o Paulo? 14 Ou te faafetai atu 


i le Atua ou te lei papatisoina so. 


outou, na o Kiripo ma Kaio; 15 ina 
neʻi faapea se tasi na ou papatiso 
atu i loʻu nei igoa. 16 Na ou papa- 
tisoina foi le aiga o Setefana; a ou 
te le iloa pe ai se tasi na ou papa- 
tisoina. 17 Auā e lei auina mai aʻu e 
Keriso e papatiso, a ia folafola atu 
le tala lelei, e le o le poto i upu, 
ina neʻi faaleaogaina le satauro o 
Keriso. 

18 Auā o le mataupu i le satauro, 
o le valea lea i e o malaia; a o le 
mana o le Atua ia te i tatou o loo 
faaolaina. 19 Aua ua tusia, Ou te 
faaumatia le poto o e popoto, ma ou 
faaleaogaina le atamai o e atama- 
mai. 20 Po o ifea le tagata poto? 
Fo o ifea le tusiupu? Po o ifea le 
filifiligā o lenei lalolagi? E le ua 
avea ea e le Atua le poto o lenei 
lalolagi ma valea? 21 Aua o le poto 
o le Atua, ina ua le iloa le Atua e 
le lalolagi i lo latou poto, ua fina- 
galo ai le Atua ia faaolaina i le 
valea o le talaʻiga e ua faatuatua. 22 
Auā o loo fai mai Iutaia i se faa- 
iloga, ma Eleni o loo saili i latou i 
le poto; 23 a o i matou, ua matou 
tala‘i atu ia Keriso na faasatau- 
roina, o le mea e tausuai ai Iutaia, 


ma le valea ia Eleni; 24 a e peitai 
o e ua valaauina, o Iutaia atoa ma 
Eleni, ua fai Keriso ma mana o 
le Atua, ma poto o le Atua ia te i 
latou. 25 Auā o le valea o le Atua 
e sili lona poto i tagata; o le vaivai 
foi o le Atua e sili lona malosi i 
tagata. 

26 Ia outou manatunatu i lo 
outou valaauina, le au uso e; e le 
toatele o e popoto e tusa ma le 
manatu o lenei lalolagi, e le toatele 
faipule, e le toatele alii; 27 a e 
peitai ua filifilia e le Atua mea 
vālea a le lalolagi, ina ia faamaina ē 
popoto, ma mea vaivai a le lalolagi 
ua filifilia ia e le Atua e faamaina ai 
mea malolosi. 28 Ua filifilia e le 
Atua mea maulalo ma le faa- 
tauvaa i le lalolagi, e oo i mea e 
leai, ina ia lafotuina mea o i ai, 29 
ina neʻi mitamita se tagata e 
toatasi i luma o le Atua. 30 Ua afua 
mai ia te ja lo outou ola ia Keriso 
Iesu, o le ua tuuina mai e le Atua 
e fai mo tatou poto, o lo tatou 
amiotonu ia; O le ua faapaiaina 
mai; O lo tatou togiola foi ia: 31 
ina ia faapei ona tusia, O lē 
mitamita, ia mitamita o ia i le Alii. 


O le uiga o folafolaga na faia e 
Paulo 

O aʻu nei foi, le au uso e, ou te 

leʻi alu atu ma le sili o le upu 
ma le poto, ina ua ou alu atu ia te 
outou i loʻu talaʻi atu ia te outou 
le mau a le Atua. 2 Auā na tonu 
loʻu manatu, ia ou le iloa se tasi 
mea a o ou i ai ia te outou, a e tau 
lava o Jesu Keriso, o ia lava na 

faasatauroina. 3 Na ou i ai foi ia te 
outou ma le vaivai, ma le mataʻu, 
ma le gatete tele; 4 e lei sauni atu 
foi laʻu upu, ma laʻu tala‘iga i upu 
mālie o le poto o tagata, a e peitai 
o le faasino mai e le Agaga ma le 
mana; $ ina ia le i ai lo outou 
faatuatua i le poto o tagata, a o le 
mana o le Atua. 

6 A e matou te tautala atu i le 
poto i e ua uma ona aʻoaʻoina; a e 
le o le poto o lenei lalolagi, po o le 
poto o alii o lenei lalolagi ua tauau 
ina mavae. 7 Á e peitai, matou te 
tautala atu i le poto o le Atua ua 
lilo ma ua natia, na tofia e le Atua 
anamuá anamua lava, ina ia tatou 
manuia ai; 8 o le mea na le iloa 
e se alii e tasi o lenei lalolagi; aua 
ana latou iloa, po ua latou le faa- 
satauroina le Alii e ona le manuia. 
9 Ae pei ona tusia, O mea e lei 
vaaia e mata, e lei lagona foi e 
taliga, e lei 00 foi i le loto 0 se tagata, 
o mea ia ua saunia e le Atua mo i 
latou o e alofa ia te ia. 10 A ua 
faaalia mai ia mea e le Atua ia te i 
matou e lona Agaga; aua e suesue 
ifo le Agaga i mea uma, e oo lava i 
le uiga loloto o le Atua. 11 Po o ai 
foi se tasi ua iloa le uiga o se tagata, 
a e vagana lava le agaga o le tagata 
o loo i totonu ia te ia? E faapea foi 
ona le iloa e se tasi mea a le Atua, 
ua na 0 le Agaga o le Atua. 12 A ua 
maua e i matou, e le o le agaga o 
lenei lalolagi, a o le agaga mai le 
Atua, ina ia macou iloa mea ua 
foaifuaina mai e le Atua ia te i 
matou. 13 O ia mea foi matou te 
tautala atu ai i upu e aʻoaʻoina mai 





e le Agaga Paia, a e le o upue 
a‘oa‘oina ai i le poto o tagata, o loo 
faamatalaina mea faaleagaga i € 
ua maua le Agaga. 

14 A e le talia e le tagata 
faaletino o mea a le Agaga o le 
Atua; aua o mea valea ia ia te ia, 
na te le mafai foi ona iloa, aua e 
faamasinoina faaleagaga. 15 A o le 
tagata faaleagaga e faamasino e ia i 
mea uma, a e le faamasinoina o ia e 
se tasi. 16 Aua po cai ua na iloa 
le finagalo o le Alii na te aʻoaʻoina 
atu o ia? A ua tatou maua le fina- 
galo o Keriso. 


O faifeau o le au faigaluega i latou a 
le Atua 

O aʻu foi, le au uso e, na cu 

le mafaia ona tautala atu ia te 
outou faapei o e faaleagaga, a e 
peitai pei o e faaletino, pei o tama 
meamea ia Keriso. 2 Na ou fafaga 
ia te outou i le suāsusu, a e le o 
mea aano; aua na outou le lava 
i ona po ia, i le toute le lava foi ua 
oo mai i ona po nei; 3 aua o loo 
faaletino pea outou; auá ina o i ai 
ia te outou le mataua, ma le misa, 
e le o faaletino ea outou, ma 
savavali i la le tino? 4 Aua ina o fai 
mai le tasi “O aʻu o lo sa Paulo ;” 
ma le tasi, “O aʻu o lo sa Apolo,” 
ua le faaletino ea outou? 

5 O ai foi Paulo? O ai ea Apolo? 
O i maua ua na o auauna, o ê ua ala 
ai ona outou faatuatua, € pei ona 
tofusia i maua ma le galuega na 
tuuina mai e le Alii. 6 Na ou 
totOina, na faasústina e Apolo; a e 
peitai o le Atua ua faatupuina. 7 

O lenei, e le o lē totō, e le o lē 
faasúsú; a e peitai o le Atua o le 
na te faatupuina. 8 A o lē toto foi 
ma le faasúsú, e tasi lava i laua; 
a e taitasi ma lona lava taui e 
maua, e tusa ma lana lava galuega. 
9 Auā o le au faigaluega i matou 
faatasi ma le Atua; o outou o le 
faatoaga a le Atua, o outou o le 
fale o fai o le Atua. 10 E tusa ma le 
alofa o le Atua na foaiina mai ia te 
au, pei o se autu o tufuga e poto, 
na ou tuu le faavae, o le tasi foi 
o loo ati ae; a ia taitoatasi ma 
faaeteete pe faapefea ona ati ae. II 
Aua e le mafaia e se tasi ona tuu se 
isi faavae i le ua uma ona tuuina, 
o Iesu Keriso lea. 12 I luga o lenei 
faavae, afai e ati aʻe ai e se tasi i le 
auro, le ario, le maa taua, le laau, le 
vaofali, po 0 tagutugutu o saito; 
13 O le a faaalia galuega a tagata 
taitoatasi; o le a faailoa foi e le 
Aso, auā o le a faaalia i le afi; o lea 
tofotofoina foi galuega a tagata 
taitoatasi i le afi po ua faapefea. 
14 Afai o le a tumau le galuega a se 
tasi na ia ati aʻe, o le a maua e ia le 
taui. 15 Afai o le a faamuina le 
galuega a se tasi, e maumau ana 
mea; peitai ane o le a sao o ia, a e 
pei o se na ui mai i le afi. 

16 Tou te le o iloa ea o le malu- 
malu outou o le Atua, o loo nofo foi 
le Agaga o le Atua i totonu ia te 
outou? 17 Afai e faaleaga e se tasi 
le malumalu o le Atua, e faalea- 
gaina lena tagata e le Atua; aua e 
paia le malumalu o le Atua, o 
outou lava ia. 

18 Aua neʻi ai se tasi e faaseseina 





o ia € ia. Afai ua ia te outou se tasi 
o manatu e poto ia i lenei lalolagi, 
ia avea ia ma vale, ina ia poto ai o 
ia. 19 Aua o le poto o lenei 
lalolagi o le valea lea i luma o le 
Atua; auā ua tusia, E maua e ia 0 e 
popoto i a latou lava togafitiga; 
20 i le ma lea, Ua silafia e le Alii 
manatunatu o e popoto, ua faa- 
tauvaa ta. 21 O lenei, aua le mita- 
mita Se tasi i tagata; aua o mea uma 
o a outou ia, 22 po o Paulo, po o 
Apolo, po o Kefa, po o le lalolagi, 
po o le ola, po o le oti, po o mea i 
nei ona po, po o mea atali; o mea 
uma lava o a outou ia; 23 € o 
Keriso foi outou; e o le Atua foi 
Keriso. 


O le tautiga o le au aposetolo i le 
galuega 


Ia faapea ona manatu o tagata 

ia te i matou, o auauna a 
Keriso, o auauna foi e tausi i upu 
lilo a le Atua. 2 O lenei, e suesueina 
i auauna tausi mea ina ia iloa ai 
le tagata ua faamaoni. 3 A o le 
mea matua mama lava ia te au 
ona faamasinoina o a‘u e outou, po 
o le faamasinoga a tagata; ou te le 
faamasino lava a'u ia te a‘u. 4 Aua 
ou te le iloa ifo i loʻu loto so'u sese, 
a e le ta‘uamiotonuina au i lea 
mea; a o le na te faamasinoina au 
o le Alii lea. 5 O lenei, aua tou te 
faamasino i se tasi mea a o leʻi 
00 mai ona po, seia afio mai le Alii, 
o le na te faamalamalamaina mea 
lilo o i le pouliuli, ma faaalia 
filifiliga o loto; e i ai ona taitasi 
ma ta'uleleia e le Atua. 

6 Le au uso e, ua ou faatatau- 
ina ia mea ia te i maua ma Apolo 
ona o outou; ina ia aʻoaʻoina ai 
outou ia i maua, ia le sili lo outou 
manatu i le mea ua tusia, ina neʻi 
ai so outou € fefete le loto ona o le 
tasi, a e faasiasia i le isi. 7 Aua o 
ai ea na te faaeseina oe? se a foi 
se mea ua ia te oe e lei foaiina 
atu? A e afai na foaiina atu ia te 
oe, se a le mea ua e mitamita ai, 
peiseai e lei foaiina atu lava? 

8 Ua maoona nei outou, ua 
tamaoaiga nei, ua avea outou ma 
tupu a e leo i ai matou; a ni tupu 
outou po ua lelei lava lea ia te au, 
ina ia avea foi i matou ma tupu faa- 
tasi ma outou. 9 Aua o loʻu ma- 
natu ua tuuina atu i matou'le au 
aposetolo e le Atua ia mulimuli, 
pei o e ua tofia ia oti; aua ua avea i 
matou ma inataaga i le lalolagi, o 
agelu atoa ma tagata. 10 O loo 
valelea i matou ona o Keriso, a o 
outou o loo atamamai ia Keriso; o 
loo vaivai i matou, a ua malolosi 
outou; ua mamalu outou, a ua 
faaletaualoaina i matou. 11 Ua 
oo mai i lenei lava itu aso, ua 
matou fia azi, ma fia inu, ma ua le 
lavalavā, ma taufaitu‘iina, ma 
maumau solo; 12 o loo tautiga i 
matou o gelulue i o matou lava 
lima; o loo agateleina i matou, 
matou te upu lelei atu; o loo sau- 
aina i matou, matou te onosai; 13 o 
loo faifaia i matou, matou te aioi 
atu; ua matou pei o otaota o le 
lalolagi, o le punefu foi o mea 
uma, ua .o mai lava i ona po 
nei. 


14 Ou te le tusi atu na mea e faa- 
máina ai outou, a € peitai, ou te 
apoapoai atu ia te outou o laʻu 
lava fanau pele. 15 Auà e ui ina 
toamano o ta‘ita‘i tama ia te outou 
ia Keriso, a e peitai e le toatele o 
outou tama; aua na ou fanaua 
outou i le tala lelei ia Keriso Iesu. 
16 O lenei, ou te aioi atu ia te 
outou, ia outou faaa'oa'o ia te au. 
17 O le mea lea ua ou auina atu ai 
Timoteo ia te outou, o loʻu atalii 
pele lea ma le faamaoni i le Alii, o 
le na te faamanatu ia te outou o 
laʻu amio i le galuega a Keriso, pei 
ona ou a'oa'oi mea uma i ekalesia 
uma. 18 O loo fefete loto o isi, 
peiseai a ou le alu atu ia te outou. 
19 A e vave ona ou alu atu ia te 
outou, a finagalo i ai le Alii; ona ou 
iloa ai lea e le o le upu a e loto 
fefete, a o lo latou malosi. 20 Auá o 
le malo o le Atua e le o i le upu, 
ao le malosi. 21 Po o le fea tou te 
loto i ai? ou te alu atu ea ia te ou- 
tou ma le sasa, po o le alofa ma le 
loto agamalu? 


Ia tuu i tua le tagata amio leaga 


Ua salalau le tala o ia te ou- 
tou le faitaaga, o le faitaaga 
faapea foi e le o taʻua i nuu ese, 
ina ua fai ava le tasi i le ava a lona 
tama. 2 O outou foi, ua outou loto 
fefete ea? A e tou te le faanoanoa 
ea, ina ia tuueseina ia te outou le 
ua faia lena mea? 
3 O aʻu foi, o loo le i ai loʻu tino 
ia te outou, a ua ia te outou lo'u 
loto, ua uma ona ou faamasino i le 

ua faia faapea lena mea, peiseai ua 
ou i ai lava; 4 pe a faapotopotoina 
outou faatasi ma lo‘u agaga, ma le 
mana o lo tatou Alii o Iesu Keriso, 
i le suafa o lo tatou Alii o Iesu 
Keriso, 5 tou te tuuina atu ai le ua 
faapea ia Satani, e fano ai le tino, 
ina ia sao le agaga i le aso o le Alii 
o Iesu. 

6 E le tusa lo outou mitamita. 
Tou te le iloa ea o se mea faafefete 
itiiti, e faafefeteina ai le paluga- 
falaoa uma lava? 7 O le mea lea ia 
outou faatea ese ai le mea faafefete 
tuai, ina ia avea outou ma paluga 
fou, ona ua leai o se mea faafefete 
ia te outou; auā foi o Keriso la 
tatou paseka ua fasia mo i tatou. 
8 O lenei, aua tatou te faia le 
tausamiga ma le mea faafefete 
tuai, o le loto leaga ma le amio 
leaga; a ia faia ma le mea e le 
faafefeteina, o le loto lelei ma le 
faamaoni. 

9 Ua ou tusi atu ia te outou i 
laʻu tusi, aua tou te feoai ma e 
faitaaga; 10 e le faasino lea'i e 
faitaaga o lenei lalolagi, atoa ma e 
matapeapea, ma e fao mea, ma e 
ifo i tupua; ana faapea, e ao ina 
outou o ese atu i le lalolagi. 11 A o 
lenei, ua ou tusi atu ia te outou, ai 
se tasi ua taʻuusoina a e faitaaga, 
pe matapeapea, pe ifo i tupua, pe 
agatele, pe ona, pe fao mea; aua 
lava neʻi tou feoai, aua foi tou te aai 
faatasi ma le o faapea. 12 Aua o ia 
te au ea ona faamasino i e ua i tua? 
O outou € faamasino i € ua i totonu; 
13 a 0 € i tua, e faamasinoina i latou 
e le Atua. O lenei, ia faateaeseina e 


outou lena tagata amio leaga ia te 
outou. 


Aua le fai finauga e le au uso i 
luma o faapaupau; ia sosola ese i 
le faitaaga 

Ai so outou la te fai se finau- 
ga ma se isi i se tasi mea, na te 
mafai faapefea ona ave le mataupuia 
faamasinoina i luma o e amioletonu, 

a e le o luma o le au paia? 2 Tou 

te le iloa ea e faamasinoina le 

lalolagi e le au paia? Afai foi e 

faamasinoina le lalolagi e outou, e 

tusa ea outou ona fai o faamasinoga 

i mea aupito iti? 3 Tou te le iloa 

ea tatou te faamasino i agelu? E 

le faamasino ea i mea a le olaga 

nei i se a? 4 Afai la ua ia te outou 
ni mataupu faapena, pe ai se a ea 

ua outou tuuina atu ai i luma o ë 

ua aupito le aloaia e le ekalesia? 5 

Ou te faapea atu ia te outou ina ia 

outou masiasi. Pe moni ea e leai së 

poto e toatasi o ia te outou, o le 
na te mafaia ona faamasino i mea 

a lona uso? 6 A e peitai ua fai 

finauga a le uso, ma ua faia lea mea 

i luma o e le faatuatua. 

7 O lenei, ua outou matuā sese 
lava, ina ua ia te outou finauga o le 
tasi i le tasi. Tou te le onosai ea i le 
agaleaga i se a? Tou te le onosai i 
se a pe a gaoia a outou mea? 8 A e 
peitai ua outou agaleaga atu ma 
faagaoi, ma ua faia ia mea i le au 
uso. 

9 Tou te le iloa ea, o e amio 
leaga e le fai mo latou tofi le malo 
o le Atua? Aua neʻi faaseseina 
outou; o e faitaaga, ma e ifo i tupua, 

ma e mulilulua, ma e tauatane, 
ma e faasotoma, IO ma e gaoi, ma e 
matapeapea, ma € ona, ma e 
agatele, ma e fao mea, e le fai mo 
latou tofi le malo o le Atua. 11 Sa 
faapea foi nisi o outou; a ua taeele 
outou, a ua faapaiaina outou, a ua 
ta‘uamiotonuina outou i le suafa o 
le Alii o Iesu Keriso, i le Agaga foi 
o lo tatou Atua. 

12 “Ua tataga mea uma ia te 
au,” a ua le aoga mea uma, “Ua 
tataga mea uma ia te au,” a o au, 
e le.faatoilaloina aʻu i se tasi mea. 
13 E tatau mea e ‘ai i le manava, e 
tatau foi le manava i mea e “ai; a e 
faatau faaumatia e le Atua o lena 
atoa ma ia mea. A e le tatau le tino 
i le faitaaga, a e tatau i le Alii; e 
tatau foi le Alii i le tino. 14 A ole 
Atua ua na toe faatuina le Alii, na te 
toe faatuina foi i tatou i lona lava 
mana. 15 Tou te le iloa ea, 0 outou 
tino o itu tino o Keriso ia? O lenei, 
ou te ave ea itu tino o Keriso, a e 
faia ma itu tino o le fafine talitane? 
Aua neʻi faapea. 16 Tou te le iloa 
ea, ua tino e tasi le ua faatasia ma 
le fafine talitane? aua o loo faa- 
pea mai, E avea i laua ma tino e 
tasi. 17 A e peitai o le ua faatasia 
ma le Alii ua la agaga e tasi ma ia. 
18 Ina sosola ese ia outou i le 
faitaaga. Ua auliuligia le tino i 
nisi agasala uma e faia e tagata; a o 
le faitaaga, e agasala ia i lona lava 
tino. 19 Tou te le iloa ea, o lo outou 
tino o le malumalu lea o le Agaga 
Paia ua i totonu ia te outou, o loo 
ua ia te outou mai le Atua, e le aiā 
foi outou ia te outou? 20 Aua ua 





faatauina outou i le tau; o lenei, ia 
outou vivii atu i le Atua i o outou 
tino ma o outou agaga, o mea a le 
Atua ia. 


O le amio a le tane ma le avā 


A o mea na outou tusi mai ai, 

e lelei ona le tago se tagata i 
se fafine; 2 a ona o le faitaaga, ia 
taitasi le tane ma lana lava avā, ia 
taitasi foi le fafine ma lana lava 
tane. 3 Ia avatu e le tane i le avā le 
agalelei e tatau ai, ia faapea foi le 
avā i le tane. 4 E le pule le avā i 
lona lava tino, na o le tane; e faapea 
foi le tane, e le pule ia i lona lava 
tino, na o le ava. 5 Aua neʻi faafiti 
le tasi i le tasi, seia iloga lava lua 
te loto gatasi ai i nai aso, ina ia oulua 
faasaga i le anapogi ma le tatalo; 
ma ia toe faatasi ane i le mea e 
tasi, ina neʻi faaosooso mai Satani 
ia te oulua, ona o lo oulua le lavā 
onosai. 6 O le mea tuufaitalia ou te 
fai atu ai, e le se poloaiga. 7 A o 
loʻu loto ia faapei o aʻu nei tagata 
uma; a e peitai e taitoatasi ma 
lana lava mea alofa e maua mai le 
Atua, e taitasi ma lona uiga, o lea 
ma lea. 

8 O laʻu lenei upu i tagata nofo 
fua ma fafine ua oti a latou tane, e 
lelei ona latou nonofo pea pei o atu 
nei. 9 Peitai afai latou te le lavā 
oono, ia faaipoipo i latou, auā e 
sili le faaipoipo i lo le mu i le 
manao. 

10 Ou te fai atu foi i e ua fai avā 
ma nofotane, e le o au, a o le Alii, 
Aua le teʻa ese le avā i lana tane, 
11 afai foi e te‘a, ia nofo fua pea ia, 

pe toe lelei ma lana tane; aua foi le 
faate‘aeseina e le tane o lana avà. 

12 Ao isi, o laʻu lenei upu ia te i 
latou, e le a le Alii; ai se tasi o le au 
uso ua i ai le avā le faatuatua, ua 
loto ina la nonofo ma ia, aua le 
molia o ia; 13 o se fafine foi o i ai 
le tane le faatuatua ua loto ina la 
nonofo ma ia, aua le faatea ia te 
ia. 14 Auā e faapaiaina le tane le 
faatuatua i le avā; e faapaiaina 
foi le avā le faatuatua i le tane; ana 
le o lea, po ua leaga a outou fanau; 
a o lenei, e paia i latou. 15 Peitai 
afai e fia te'a ese le ua le faatuatua, 
ia faapea ona faia. E le faapologaina 
le tane po o le avā kerisiano pe a 
faapeaina; a ua valaauina i tatou 
e le Atua i le filemu. 16 E le ma iloa 
e oe le avā, pe faaolaina lau tane ia 
te oe; ma oe foi le tane pe faaolaina 
lau avā ia te oe. 

17 A ia taitoatasi ma savali pei 
ona tufatufa mai e le Atua ia te ia; 
ia taitoatasi pei ona valaauina o ia 
e le Alii. Ua faapea foi ona ou faa- 
tonuina i ekalesia uma lava. 18 A 
valaauina se tasi ua peritomeina, 
aua neʻi taumafai o ia e ave ese 
faailoga o le peritomega. A vala- 
auina se tasi ua le peritomeina, aua 
nei peritomeina o ia. 19 E le aoga 
lava le peritome, e le aoga foi le le 
peritome; ua na o le tausi i poloaiga 
ale Atua. 20 la taitasi ma nofo pea 
ile mea na valaauina ai o ia. 21 Ua 
valaauina ea oe ina o fai ma pologa? 
aua e te manatu i ai; peitai a 
mafai ona e maua le sa'olotoga, ina 
fai ia o lea e lelei ai; 22 aua o le ua 
valaauina i le Alii ina o fai ma 


pologa, o le saʻoloto ia a le Alii; e 
faapea foi le ua valaauina ina o 
saʻoloto, o le pologa ia o Keriso. 
23 Ua faatauina outou i le tau, aua 
neʻi avea outou ma pologa o tagata. 
24 Le au uso e, ia taitoatasi ma 
nofo pea i luma o le Atua i le mea 
na valaauina ai o ia. 

25 A o e nofo taupou, ua ou le 
maua se poloaiga a le Alii ia te i 
latou; a ou te taʻu atu loʻu taofi, o 
aʻu foi ua alofagia e le Alii, ou te 
faamaoni ai. 26 O laʻu taofi foi, 
e lelei lena mea ona o le faigata i 
ona po nei, e lelei foi i le tagata 
pe a faapea. 27 Ua noatia ea oe i le 
avā? Aua e te saili ina ia tatalaina; 
ua tatalaina ea oe i le avā? Aua e te 
saili i se avā. 28 A e ui lava ina e 
faaipoipo e te le agasala ai; afai foi 
e faaipoipo le teine e le agasala ai o 
ia; a e o0 i e ua faapea le puapuaga 
i le tino; aou te fia faasaoina outou 
mai ia mea. 29 A o laʻu lenei e fai 
atu ai, le au uso e, ua itiiti ona aso 
ua totoe; o lenei, o e ua fai avá, ia 
peiseai ua le fai avā; 30 o e taufai- 
tagi, ia peiseai ua le taufaitagi; o e 
taufaiolioli, ia peiseai ua le taufai- 
olioli; o e faatau, ia peiseai ua le 
maua ni mea; 31 o e fetagofi i mea 
a le lalolagi nei, ia peiseai ua le 
fetagofi i ai; aua o le a mavae atu 
le tu o le lalolagi nei. 

32 Ou te loto lava ina neʻi popole 
outou. Ua popole le nofo fua i mea 
a le Alii i se mea e fiafia mai i ai le 
Alii; 33 a o le ua faaipoipo e 
popole ia i mea a le lalolagi i se mea 
e faafiafia ai le avā; 34 e vaeluaina 
lona mafaufau. Ua popole le 

tamaitai e “efi faaipoipo po o le 
teine i mea a le Alii ina ia paia o 
ia, o le tino atoa ma le agaga; a o le 
tamaitai faaipoipo e popole iai mea 
a le lalolagi ¡ se mea e faafiafia ai le 
tane. 35 O laʻu lenei upu e fai atu 
ia te outou e aoga ai ia te outou; e 
le ina ia ou lafo se matásele ja te 
outou, a e peitai ina ia matagofie 
ai; ina ia auauna lelei foi i le Alii 
ma le loto ¡e fetosoaiina. 36 Afai 
foi e manatu se tasi ua faaleono 
lana amio 1 lona afafine taupou, 
afai ua matua lava ja, ma ona ua 
tatau ona ia faapea, ina fai ia e ia le 
mea o loto i ai, e le agasala ia; ia 
nofo o ia i lana tane. 37 A oleuamau 
lona loto, e leai se mea e faigata 
i ai, ua ia te ia foi le pule i lona lava 
loto, ma ua tonu lona loto i lenei 
mea ona ia taofi i lona afafine 
taupou, ua lelei lana mea e fai. 38 
O lenei, o lē faafaaipoipo i łona 
afafine ua lelei lana mea e fai, a o 
le ua le faafaaipoipo ia te ia ua sili 
ona lelei lana mea e fai. 

39 Ua noatia le avà i lana tane i 
aso uma € ola ai o ia; a e afai ua 
oti lana tane, ua sa‘oloto o ia e faa- 
ipoipo ma le ua loto i ai, tau lava i 
le ua i le Alii. 40 A e afai e nofo fua 
pea ia, e sili lona manuia, o lau 
taofi lea; o loʻu manatu foi ua ia te 
au le Agaga o le Atua. 


O mea e fasia mp tupua 
A o mea e fasia mo tupua, 
ua tatou iloa, auā “Ua tofu 
i tatou ma le poto;” e faafefete le 
“poto”, a o le alofa e faamafana- 
fana lea. 2 Afai foi e manatu se tasi 


ua na iloa se mea, e lei iloa lava e 
ia se mea € tasi pei ona tatau ona 
iloa; 3 a e afai e alofa atu se tasi i 
le Atua, ua silafia lena tagata e ia. 
4 A o le “aii mea e fāsia mo 
tupua: ua tatou iloa ‘e le i ai 
moni ni tupua”; “e leai foi se tasi 
Atua, ua na o le toatasi lava.” 5 
Auā e ui lava ina o i ai e ua taʻua o 
atua, o i le lagi ma le lalolagi, (ona 
ua i ai “atua” e toatele, ma “alii” e 
toatele,) 6 a e peitai ua ia te i tatou 
le Atua e toatasi o le Tama ia, e 
fua mai ia te ia mea uma, o i 
tatou foi ua fai mo ia; ma le Alii e 
toatasi o Iesu Keriso, ua faia e ia 
mea uma, 0 i tatou foi ua faia e ia. 
7 A ua le tofu poto tagata; o i 
ai nisi sa masani ma tupua ma o loo 
aai pea ma le manatu i ai e iu ina 
faaleagaina o latou loto fuatiaifo 
ua vaivai. 8 E le lelei i tatou i 
luma o le Atua ona o le mea e “ai; 
aua pe afai tatou te le aai, e le sili ai 
lo tatou leaga; pe afai foi tatou te 
aai, e le sili ai lo tatou lelei. 9 A ia 
outou faaeteete, neʻi avea la outou 
nei faitalia ma mea e tausuai ai e 
ua vaivai. 10 Auā a vaai se tasi ia te 
oe, le tagata malamalama, o loo 
e taoto e ʻai i le fale o le tupua, pe le 
faamalosia ea o ia ina ia ʻai e ia i 
mea e fasia mo tupua, ona ua vai- 
vai lona loto fuatiaifo? 11 O lou 
poto foi e fano ai le uso vaivai, 0 
le na maliu ai Keriso mo ia. 12 A 
faapea foi ona outou agasala i le au 
uso, ma faatausuai lọ latou loto 
fuatiaifo vaivai, ua outou agasala ia 
Keriso. 13 O lenei, afai e tausuai 
loʻu uso ona o le mea e ʻai, ou te le 

toe ‘ai lava i tino o manu e oo i 
le faavavau, ina neʻi tausuai ai loʻu 
uso ia te au. 


Ia alofaina le ua fai le galuega a le 
Atua 


Ou te le se safoloto ea? Ou te 

le se aposetolo ea? Ou te lei 
vaaia ea Iesu Keriso lo tatou Alii? 
E le o laʻu galuega ea outou i le 
Alii? 2 Tuu ia nisi tagata, ou te se 
aposetolo lava ia te outou; auā o le 
faamaufaailoga outou o laʻu ga- 
luega faaaposetolo i le Alii. 

3 O laʻu lena tali i e faamasino 
mai ia te au. 4 E le o la matou 
faitalia ea ona aai ma inu? 5 E le 
o la matou faitalia ea, pe matou te 
feoai ma le avā kerisiano, pei o 
aposetolo uma, ma uso o le Alii, 
ma Kefa? 6 Pe na o i maua ma 
Panapa, e le sa ma faitalia ea ona 
tuu o galuega faaletino? 7 O ai ea 
sé alu i le taua, a e le tauia o ia? O 
ai ea se na te faia se tovine, a e le 
“ai i ona fua? Po o ai ea se na te leo- 
leoina se lafu, a e le ‘ai i le suāsusu o 
le lafu? 

8 Ou te fai atu ea nei mea i upu 
a tagata? E le o fai mai foi ea e le 
tulafono nei mea? 9 auā ua tusia i 
le tulafono a Mose, Aua e te fusi le 
gutu o le povi a o solisolia e ia saito. 
O povi ea e manatu i ai le Atua? 
10 Po ua na le fetalaia mai ea ona o 
i tatou lava? Ona o i tatou foi ua 
tusia mai ai, aua e tatau i le na te 
suatia le eleele, ia suatia ma le 
faamoemoe, o 18 solisolia foi saito, 
ia solisolia ma le faamoemoe, ina 
ia maua le mea ua faamoemoe i ai. 


11 Afai ua matou lulu atu mà outou 
mea faaleagaga, o le mea tele ea pe 
a matou selesele mai a outou mea 
faaletino? 12 A pule isi ia te outou, 
e le sili ea ona pule o i matou? 

A e le faia e i matou lena pule; 
a ua matou cono i mea uma, ina 
neʻi matou tuuina atu se mea e 
faalavelave ai le tala lelei ia Keriso. 
13 Tou te le iloa ea, o e galulue i 
mea paia latou te aai i mea mai le 
malumalu? O e auauna i le fata 
faitaulaga ua latou tofu i tufaaga 
faatasi ma le fata. 14 Ua faapea 
foi le poloaiga a le Alii i e folafola 
le tala lelei, e maua mea a le tino 
i le tala‘iga o le tala lelei. 

15 A ou te le faia se mea e tasi 
o na mea, ou te le tusi atu foi nei 
mea ina ia faapea ona fai ia te au; 
auā e lelei ina ou oti, a e leaga ina 
faaleaogaina e se tasi lo‘u mita- 
mita. 16 Aua afai ou te folafola le 
tala lelei, e le se mea lea ou te 
mitamita ai, auā ua leai saíu 
faitalia i lea mea. Oi talofa foi ia te 
au, pe a ou le folafolaina le tala 
lelei! 17 Aua afai ou te faia lenei 
mea ma le loto, ua ¡a te au le taui; 
peitai ane, a ou le faia ma le loto, 
ua tuuina mai ia te au e fai ma 
auauna tausi mea. 18 O lenei, se a 
ea loʻu taui? O lenei, pe a ou fola- 
folaina atu le tala lelei, ia ou 
avatu le tala lelei ma le le tauia 
mai, ina ua malie lo'u loto ou te le 
faaaogā le pule ua tatau ia te aʻu i 
loʻu talaʻi atu. 

19 Auā e ui ina ou saʻoloto mai 
tagata uma, ua faapologaina aʻu e 
aʻu mo tagata uma, ina ia atili ai 

ona toatele cu te maua. 20 Sa ou 
faapei o se Iutaia ia Iutaia, ina ia ou 
maua ni Iutaia; ua ou faapei o sé 
nofo i le tulafono i e nonofo i le 
tulafono, ina ia ou maua ni e 
nonofo i le tulafono; 21 ua ou 
faapei o sé le nofo i le tulafono i e 
ua le nofo i le tulafono—e le ona 
ua ou le nofo i le tulafono i le 
Atua, a ua ou nofo i le tulafono ia 
Keriso—ina ia ou maua ni e ua le 
nofo i le tulafono. 22 Ua ou faapei 
o sé vaivai i e ua vaivai, ina ia ou 
maua e ua vaivai; ua avea a'u ma 
mea uma mo tagata uma, ina ia iu 
lava ina ola nisi ia te au. 23 Qu te 
faia foi le mea nei ona o le tala 
lelei, ina ia ou auai i ona faa- 
manuiaga. 

24 Tou te le iloa ea, o e tausinio i 
le ala tanu, e tausinio uma i latou, 
a e maua le taui e le toatasi? Ia 
faapea ona outou tausinio, ina ia 
outou maua. 25 O i latou uma o e 
fai aigofie e fai faatatau i mea uma 
lava; o i latcu foi ua latou faapea 
ina ia maua le pale palagofie, a o i 
tatou, ina ia maua le pale e le pala 
lava. 26 O ¿ʻu nei foi, ua faapea 
ona ou mom.o'e e le ma le faale- 
tonu; ua faapea ona ou tuʻi, e le 
pei o se tu‘i le matagi. 27 A ou te 
faatoilaloina loʻu nei tino, ma aʻu 
fai ai ma pologa, ina neʻi iu ina le 
faamaoni aʻu, o aʻu sa tala‘i atu i isi 
tagata. 


Ia taumamao i taulaga î tupua 


1 Le au uso e, ou te loto ina ia 
outou iloa, sa i lalo o le ao o 
tatou tamá uma, ma ui ane uma i 


le sami, 2 ma papatisoina uma ia 
Mose i le ao ma le sami, 3 ma aai 
uma i le mea e “ai e tasi faa- 
leagaga, 4 ma feinu uma i le vai e 
tasi faaleagaga; aua na latou inu 
i le papa faaleagaga sa mulimuli 
atu ia te i latou, o lena papa foi o 
Keriso lea; 5 a e peitai, o le toatele 
o i latou ua le fiafia i ai le Atua, 
aua na faataatitia solo o latou tino i 
le vao. 

6 Na fai foi na mea ma faailoga 
mo i tatou, ina ne‘i tatou tu‘inanau 
atu i mea leaga, pei ona tu‘inanau 
lava i latou. 7 Aua foi tou te ifo i 
tupua, pei o isi o i latou, pei ona 
tusia, Sa nonofo le nuu i lalo ma 
aai ma inu, ona latou tutū la i 
luga e sisiva. 8 Aua foi tatou te 
faitaaga, pei ona faitaaga o isi o i 
latou, ma fano ai i le aso e tasi e lua 
sefulu o afe ma afe e tolu. 9 Aua foi 
tatou te faaonoono i le Alii, pei 
ona faaonoono o isi 0 i latou, ma 
fano ai i gata. IO Aua foi tou te 
muimui, pei ona muimui o isi 0 i 
latou, ma fano ai i le na te fasiotia. 
II Na oo na mea uma ia te i latou 
e fai ma faailoga; ua tusia foi e fai 
ma apoapoaiga mo i tatou o e ua 
aulia mai ai tausaga e gata ai. 12 O 
lenei, o 18 manatu o loo o tu ia, 
ina faaeteete ia neʻi pati. 13 Ua le 
maua outou e se faaosoosoga e ese 
i lo tagata; a ua faamaoni le Atua, 
o le na te le tuuina atu outou i le 
faaosoosoga e sili i se mea ua outou 
lavatia, a e sauni foi faatasi ma le 
faaosoosoga se mea e sao ai, ina ia 
outou lavā oono. 

14 O le mea lea aʻu pele e, ia 

outou sosola ese ai i le ifo i tupua. 
15 Ou te fai atu i e o mafaufau; ina 
manatunatu ifo ia outou i laʻu e 
fai atu. 16 O le ipu o le faafetai o 
tatou o faafetai ai, e le o le auai 
faatasi ea lea i le toto o Keriso? O 
le areto tatou te tofitofi ai, € le o le 
auai faatasi ea lea i le tino o Keriso? 
17 Ona ua tasi lava le areto, o lea 
ua tino e tasi ai i tatou, e ui ina 
toatele, aua ua tofusia i tatou uma 
i le areto e tasi. 18 Silasila i tagata 
Isaraelu i la le tino; o e o aai tau- 
laga, ua le tofu ea i tufaaga faatasi 
ma le fata faitaulaga? 19 Se a foi ou 
te fai atu ai? O se mea aoga ea le 
tupua? po o se mea aoga le mea ua 
fasia mo tupua? 20 E leai, a o mea 
ua fäsia e nuu ese, ua fäsia e i latou 
mo temoni, a e le o le Atua; ou te 
le loto foi ina ia outou mafuta 
faatasi ma temoni. 21 Tou te le 
mafaia ona inu i le ipu a le Alii 
atoa ma le ipu a temoni; tou te le 
mafaia ona faatofutofusia i le laoai 
a le Alii atoa ma le laoai a temoni. 
22 Tatou te faaonoono ea i le 
Alii? Ua sili ea lo tatou malosi ilona? 

23 Ua tataga mea uma ia te au, 
a ua le aoga mea uma; ua tataga 
mea uma ia te au, a ua le faa- 
mafanafana mea uma. 24 Aua le 
saili se tasi i lona lava lelei, a ia 
taitasi ma saili i le lelei o le isi. 25 
O mea uma ua faatauina i le mea e 
faatau ai aano o manu, ia outou 
aai ai; aua lava le fesili ona o le 
loto fuatia ifo; 26 aua o le lalolagi e 
o le Alii lea, atoa ma mea ua tumu 
ai. 27 Afai foi e valaauina outou e 
se tasi o e le faatuatua, ma outou 


fia o atu ai, ia outou aai i mea uma 
ua laulauina mai ia te outou; aua 
lava le fesili ona o le loto fuatia ifo. 
28 (A e afai e faapea mai se tasi ia 
te outou, “O le mea nei ua fasia 
mo le tupua;” aua tou te aai ai, ona 
o le na faaali mai ai, aua foi o le 
loto fuatia ifo — 29 o le loto fuatia 
ifo ou te fai atu ai, e le o lou, a o 
lona). Aua se a le mea e faamasi- 
noina ai loʻu saʻolotoga ile e loto 
fuatia ifo o le tasi? 30 O aʻu foi, afai 
ou te “ai ma le faafetai, se a le mea ua 
upuleagaina ai aʻu ona o le mea ua 
ou faafetai atu ai? 31 O lenei, pe tou 
te aai, pe tou te inu, po o se tasi 
mea tou te faia, ia outou faia mea 
uma lava ia viia ai le Atua. 32 Aua 
le avea outou ma mea e tautevateva 
ai Iutaia, po o Eleni, po o le 
ekalesia a le Atua; 33 faapei o aʻu 
nei foi, ou te faafiafia atu i tagata 
uma i mea uma lava, o loo le sailia 
e aʻu so‘u lava lelei, a o lo le toa- 
tele, ina ia faaolaina ai i latou. 


1 


O le pulouina o fafine i le lotu. 
O le tu o le faamanatuga. 


la outou faaa'oa'o mai ia te 
au, pei o aʻu ia Keriso. 


2 Le au uso e, ou te vivii atu 
ia te outou, ina ua outou manatua 
mai aʻu i mea uma, ma outou 
taofi mau i uputuu pei ona ou 
tuùina atu ai ia te outou. 3 A ou te 
loto ina ia outou iloa, o le ulu o 
tane taitoatasi o Keriso lea, o le 
uluo le ava o le tane lea, a o le ulu 
o Keriso o le Atua lea. 4 Ai se 
tane e tatalo pe perofeta ma lona 
ulu ua ufiufitia, ua faalemigao ia i 

lona ulu. 5 A; se fafine foi e tatalo 
pe perofeta ma lona ulu e le ufiu- 
fitia, ua faalemigao ia i lona lava 
ulu; aua o le mea e tasi lava lea ma 
le tafi o lona lauulu. 6 Aua a le 
ufiufitia le fafine ia sele mama lona 
lauulu; a e afai o le mea e masiasi 
ai ona sele mama pe tafi, ia 
ufiufitia lava ia. 7 Aua e le tatau i 
le tane ona u:îufitia e ia lona ulu, 
aua ua foliga o ia i le Atua, ma le 
e viia ai o ia; a o le fafine o ia lē e 
viia ai le tane. 8 Aua e le mai le 
fafine le tane, a o le fafine, mai le 
tane ia. 9 Aua foi na le faia le tane 
ona o le fafine, a o le fafine ona o le 
tane. 10 O le mea lea e tatau ai i 
le fafine ina ia i ai le ufiufi i lona 
ulu, ona o agelu. 11 A e ui i lea, ile 
mafutaga a le Alii, e le ola toatasi 
le tane poo le fafine; 12 aua pei 
ona maua mai le fafine i le tane, e 
faapea foi ona fanau mai le tane i le 
fafine. A o mea uma lava mai le 
Atua ia. 13 Ina manatunatu ifo ia 
outou, pe tatau ona tatalo o le 
fafine i le Atua ma le le ufiufitia. 
14 E le aʻoaʻo mai ea le mafaufau 
ia te outou, a uumi le lauulu o le 
tane, o le mea lava lea e ma ai o ia? 
15 A e afai e uumi le lauulu o le 
fafine, o le mea lea e viia ai o ia; 
aua ua foai mai lona lauulu e fai ma 
ufiufi ia te ia. 16 A e afai e fia finau 
se tasi, e leai se tu faapea ia i matou, 
e leai foi i eka:esia a le Atua. 

17 A ou te le vivii atu ia te 
outou i le mea ou te fai atu ai nei, 
ona ua le iu i se lelei la outou 
faapotopoto, a e iu i le leaga. 18 
Aua e muamua lea, ua logo mai ia 


te au, pe a potopoto outou i le 
ekalesia, ua ia te outou maseiga; ua 
ou taofi foi e moni nisi mea; 19 aua 
e ao ina tupu o fevaevaeiga ia te 
outou, ina ia faaalia o e ua faa- 
maoni o ia te outou. 20 O lenei, 
pe a potopoto outou i le mea e tasi, 
e le faapea outou ina ia outou aai 
i le talisuaga a le Alii. 21 Aua a aai, 
ua taitoatasi ma muai fai lana lava 
talisuaga; ua laina le tasi, ua ‘onà 
le tasi. 22 E leai ea lava ni o outou 
fale tou te aai ai ma inu ai? Po ua 
faatauvaa ea ia te outou le ekalesia 
a le Atua, ma outou faamáina e ua 
matitiva? Se a ea se upu ou te fai 
atu ai ia te outou? Ou te vivii atu ea 
ia te outou i lena mea? Ou te le 
vivii lava. 

23 O aʻu, na ou maua mai le Alii 
le mea na ou tuuina atu foi ia te 
outou, O lea lava po na faalataina 
ai le Alii o Iesu, na ia tago ai i le 
areto; 24 ua ia faafetai, ona 
tofitofi ai lea, ma fai atu, “O loʻu 
tino lenei mo outou, ia outou faia 
lenei mea ma faamanatuga ia te 
au.” 25 Ua ia faapea foi i le 
ipu ina ua uma ona aai, ua faapea 
atu, “O le ipu lenei o le feagaiga 
fou lea i loʻu toto; ia outou faia 
lenei mea ma faamanatuga ia te 
au i aso uma tou te feinu ai.” 
26 Aua o aso uma tou te aai ai i 
lenei areto, ma feinu i lenei ipu, 
tou te faailoa atu ai le maliu o le 
Alii seia afio mai o ia. 

27 O lenei, ai sé “ai i lenei areto, 
pe inu i le ipu a le Alii ma le faa- 
letatau, e nofo sala o ia i le faa- 
leagaina o le tino ma le toto o le 

Alii. 28 A ia suesue ifo le tagata 
ia te ia, i le ‘ai ai o ia i lenei areto, 
ma inu i lenei ipu. 29 Auā o lè ‘ai 
ma inu, ua “ai ma inu o ia i lona 
lava faamasinoga pe a lé faautauta 
o ia i le tino. 30 O le mealea ua 
mamai ai ma vaivai ai ni o outou e 
toatele, ma nisi e toatele ua latou 
momoe. 31 Aua afai ana tatou 
faamasino ia te i tatou, po ua le 
faasalaina i tatou. 32 A ua aoaiina 
i tatou e le Alii ina ua faamasinoina, 
ina ne'i matuā faasalaina i tatou 
faatasi ma le lalolagi. 

33 O lenei, oʻu uso e, pe a outou 
faapotopoto e aai, ia faatalitali 
outou le tasi i le tasi; 34 afai foi e 
fia “ai se tasi, ina “ai ia i lona lava 
fale; ina neʻi avea la outou poto- 
potoga ma mea e faasalaina ai 
outou. O mea o totoe ou te faatonu 
i ai pe a ou alu atu. 


O mea alofa ua foaiina mai e le 


Agaga 

1 A o mea alofa faaleagaga, 

le au uso e, ou te le loto ina 
ia pouliuli ai outou. 2 Ua outou 
iloa, i ona po sa fai outou ma nuu 
ese, sa tosina foi i tupua le gagana, 
pei ona soona tosina o outou. 3 O 
lenei, ou te faailoa atu ia te outou, e 
leai lava se tagata e tautala i le 
ngaga o le Atua na te ta‘uanate- 
maina o Iesu; e leai foi se tasi na 
te mafaia ona taʻua o Iesu o le Alii, 
a le se anoa le Agaga Paia. 

4 E matalasi mea alofa, a e tasi 
lava le Agaga ia; 5 e matalasi foi 
faiva, a e tasi lava le Alii ia; 6 e 
matalasi foi mea mamana, a e tasi 


lava le Atua, o le na te matuá galue 
i mea uma i tagata uma lava. 7 Ua 
foaiina taitasi i tagata le faaaliga o 
le Agaga e aoga ai. 8 Aua ua foaiina 
mai i le tasi le upu o le poto e le 
Agaga; e i le tasi le upu o le mala- 
malama, e tusa ma le Agaga e tasi; 
9 e i le tasi le faatuatua e le Agaga 
e tasi; e i le tasi o mea alofa e 
faamalolo aʻi maʻi e le Agaga e 
tasi; IO e i le tasi na te faia vavega; 
e i le tasi o le perofeta; e i le tasi 
o suega o agaga; e i le tasi gagana 
eseese; e ile tasi o le faamatalaga o 
gagana. 11 E matuā galue foj na 
mea uma e lea lava Agaga e tasi, o 
loo o tufatufa i tagata ia taitasi ma 
lana mea, pei ona finagalo i ai o ia. 

12 Aua pei o le tino ua tasi ia, 
ma ona itu tino e tele, a o itu tino 
uma, € ui ina tele, o le tino e tasi 
lava ia e faapea lava Keriso. 13 
Aua foi o le Agaga e toatasi na 
papatisoina aii tatou uma i le tino 
e tasi, po o Iutaia, po o Eleni, po o 
pologa, po o safoloto; ma ua faa- 
inumia i tatou uma i le Agaga e 
toatasi. 

14 Aua foi o le tino e le se itu 
tino e tasi lea, a e peitai o itu tino e 
lasi. 15 Afai e fai mai le vae, “Ona 
ua le o le lima afu, ou te le so le 
tino”; e moni ea, e le o lo le tino 
ia? 16 Afai e fai mai le taliga, “Ona 
ua le o le mata afu, ou te le so le 
tino”; e moni ea, e le o lo le tino 
ia? 17 Afai o mata uma le tino, pe 
faapefea ona faalogo? Afai na o 
le faalogo lava, pe faapefea ona 
sogi? 18 A o lenei, ua tuuina e le 
Atua itu tino e taitasi ma lana tui 

le tino, pei ona finagalo i ai o ia.| ou te faasino atu ia te outou le ala 


19 Afai foi o mea uma o le itu 
tino e tasi ia, pe faapefea le tino? 
20 A o lenei, e lasi itu tino, a e 
tasi lava le tino ia. 21 E le mafai 
foi i le mata ona fai ane i le lima, 
“E leai sou aoga ia te au”; e le 
mafai foi i le ulu ona fai ifo i vae, 
“Lua te le aoga ia te au.” 22 A e 
peitai, e sili lava ona aoga o itutino 
e tafua e vaivai; 23 ma itu tino ua 
taʻua e i tatou e matagá, ua sili lo 
tatou ta‘ulelei i ai; ma e ua ta‘ufaa- 
tauvaaina, ua sili ona ta‘uleleia ia; 
24 a o tatou itu tino ua ta‘uleleia, 
e leai se mea e mativa ai i latou; a 
ua faatatauina e le Atua le tino 
uma, ua ia tuuina foi le ava i le itu 
tino ua vaivai; 25 ina neʻi i ai i le 
tino se maseiga, a ia fetausiai faa- 
tasi uma itu tino. 26 Pe afai e tiga 
le tasi itu tino, ia tiga faatasi ai itu 
tino uma lava; pe viia le tasi itu 
tino, ia olioli faatasi ai itu tino uma 
lava. 

27 A o outou, o le tino o Keriso 
outou, ma itu tino taitoatasi. 28 
Ua faatuina foi e le Atua i le 
ekalesia e muamua o aposetolo, 
o lona lua o perofeta, o lona tolu o 
aʻoaʻo, pito ane i ai o € fai vavega, 
i le ma € maua mea alofa e faa- 
malolo a'i ma'i, o e fesoasoani, O 
ta‘ita‘i, o € tautala i gagana. 29 O 
aposetolo uma ea? O perofeta uma 
ea? O a'oa'o uma ea? O fai vavega 
uma ea? 30 Ua tofu uma ea ma 
mea alofa e faamalolo a'i ma'i? E 
tautala uma lava ea i gagana? E 
faamatala uma ea? 31 la outou 
naunau i mea alofa e sili; a e peitai 


e silisili lava. 


Ua sili le lelei o le alofa 


Afai ou te tautala i gagana 

a tagata atoa ma agelu, a e 
leai so‘u alofa, ua avea aʻu ma “apa 
memea taalili, po o se sumepalo 
tagitagi. 2 Afai foi o ia te au ona 
perofeta ane, ma le iloa o mea lilo 
uma, ma le malamalama uma lava; 
afai foi o ia te au le faatuatua uma 
e ave ese ai mauga, a e leai so'u 
alofa, ou te le aoga lava. 3 Afai foi 
ou te tufatufaina aʻu mea uma e 
fagaina a‘i e matitiva; afai foi ou 
te tuuina atu lo'u tino ina ia 
susunuina, a e leai so‘u alofa, e 
leai lava sona aoga ia te au. 

4 E onosai le alofa, e agamalu, 
e le losilosi le alofa, e le mitamita 
vale le alofa, e le faafefeteina, 5 e le 
amio mataga, e le sailia e ia ana 
lava mea, e le faaitaitagofie, e le 
faitau leaga ua tuuina mai e nisi, 6 e 
le fiafia i le amio leaga, a € fiafia i le 
faamaoni. 7 O le alofa e lavatia 
mea uma, e leai se mea e gata maiai 
lona faatuatua, ma lona faamoemoe 
ma lona onosai. 

8 E le uma le alofa; a e pe ni 
perofetaga, O le a faaleaogaina ia; 
pe ni gagana, 0 le a mavae ia; poo 
le iloa, o le a faaleaogaina lea. 9 
Aua ua tatou iloa faaleatoa, ma 
tatou perofeta faaleatoa; 10 a e 
peitai pe a 00 mai le atoatoa, ona 
faaleaogaina lea o le mea faaleatoa. 
11 O ona po na ou itiiti ai, 
na ou tautala ai faatamaitiiti, na 
ou manatunatu faatamaitiiti, na ou 

filifili faatamaitiiti; a ua 00 ina ou 
tagata matua, ona ou tiai lea o mea 
a tamaiti. 12 Aua o ona po nei 
tatou te vaavaai ai faanenefu i le 
faaata, a o ia ona po tatou te 
fesagai ai; o nei ona po ou te iloa 
ai faaleatoa, a o ia ona po ou te iloa 
tino ai, pei ona iloatinoina o aʻu. 
13 A o lenei, o tumau le faatuatua, 
ma le faamoemoe, ma le alofa, o 
na mea e tolu; a o le sili o na mea o 
le alofa lea. 


O le tu i mea faaleagaga i le ekalesia 
1 Ia outou tausisi i le alofa; 

ia naunau foi i nisi mea 
alofa faaleagaga, a e maise lava ia 
mafai e outou ona perofeta ane. 2 
Aua o lé tautala i le gagana uiga 
ese, e le tautala ia i tagata, a o le 
Atua; aua e leai se lagona, a e 
tautala ia i le Agaga i mea lilo; 3 a o 
le perofeta .ane, e tautala ia i 
tagata, ina ia faamafanafana ai, ma 
apoapoai ai, ma fetomai ai. 4 O lé 
tautala i le gagana uiga ese e faa- 
mafanafana e ia ia te ia; a o le 
perofeta ane, e faamafanafana ia i 
le ekalesia. 5 Ou te loto ina ia outou 
tautala uma i gagana uiga ese, a e 
sili lo‘u loto ina ia outou perofeta 
ane; aua e sili lē perofeta ane i le 
tautala i gagana uiga ese, vagana 
ua faamatalaina ina ia faamafana- 
fanaina le ekalesia. 

6 A o lenei, le au uso e , afai ou 
te alu atu ia te outou ma tautala i 
gagana ese, se a ea sou aoga ia te 
outou, pe afai ou te le tautala atu 
ia te outou i le faaaliga, po o le 


malamalama, po o le perofeta ane, 
po o le aʻoaʻo atu? 7 O mea foi e 
le ola ua taalili mai leo, po o le 
fagufagu, po o le kitara, a lē fefati- 
fatiai leo, e iloa ca faapefea le mea 
ua ilia mai, po o le mea ua taia 
mai? 8 Aua foi a faaletonu le leo o 
le pu, o ai ea se na te sauni e tau! 
9 E faapea foi outou, afai tou te 
le sauniuni atu i o outou laulau- 
faiva ni upu matala, e iloa ea 
faapefea le upu ua tautala aʻi? Auā 
e tautala atu outou i le gaogao. 
10 Atonu e tele lava leo i le lalolagi, 
a e tofu ma lona uiga. 1r O lenei, 
afai ou te le iloa le uiga o le leo, 
ua avea aʻu ma tagata o le nuu ese i 
lē tautala mai; o lē tautala mai foi, 
o le tagata o le nuu ese o ia ia te 
au. 12 la faapea foi outou, ina ua 
outou naunau i mea alofa faalea- 
gaga, sailiili ia ina ia sili outou i le 
faamafanafanaina o le ekalesia. 

13 O lenei, o lē tautala i le ga- 
gana uiga ese, ina tatalo ia o ia, ina 
ia mafai ona faamatalaina e ia. 14 
Auā afai ou te tatalo i le gagana 
uiga ese, ua tatalo ai loʻu agaga, a 
ua le fua mai ni fua e loʻu mafaufau. 
15 la, a faapefea? ou te tatalo i le 
agaga, ou te tatalo foi i le mafau- 
fau; ou te pese i le agaga, ou te 
pese foi i le mafaufau. 16 A le 
faapea, pe a € faafetai i le agaga, 
pe faapefea ona amene mai i lau 
faamanu o lē nofo i le mea e nofo 
ai le tagata le aoaoina, ina ua le 
lagona e ia lau upu? 17 auā ua 
mālie lava lau faamanū, a ua le 
faamafanafanaina le tasi. 18 Ou te 
faafetai i loʻu Atua, ina ua tele laʻu 

tautala i gagana eseese, a e itiiti a 
outou uma lava; 19 a e peitai ou te 
loto ina ia ou tautala i le ekalesia i 
ni upu se lima ma loʻu mafaufau, 
ina ia ou aʻoaʻo atu i nisi, a e ou te 
le loto i ni upu se mano i se 
gagana ese. 

20 Le au uso e, aua tou te 
faatamaiti i le mafaufau; ia outou 
faatamameamea i le leaga, a ia 
outou tagata matutua i le mafaufau. 
21 Ua tusia i le tulafono, Ua fetalai 
mai le Alii, Qu te tautala atu i lenei 
nuu i gagara eseese ma laugutu 
ese; a e ui lava ina faapea, latou te 
le faalogo mai lava ia te au. 22 O 
lenei, o gagana eseese, e le fai ma 
faailoga ia i e faatuatua, a o e le faa- 
tuatua; a o le perofeta ane, e le se 
faailoga lea mo e le faatuatua, a o e 
faatuatua. 23 Afai foi e faapotopoto 
le ekalesia uma ma latou tautala 


uma i gagana uiga ese, a ulufale. 


atu ni tagata le aoaoina, po o e le 
faatuatua, e le taʻuvaleleaina ca 
outou e i latou? 24 A e afai e 
perofeta ane uma, a e ulufale atu 
se tasi, o se le faatuatua, po o se 
tagata le acavina, ua aoaiina o ia e 
i latou uma, ua faamasinoina e i 
latou uma, 25 ua aliali mai ai foi 
mea lilo o i lona loto, ona faapaú 
faō ai lea o ia, ma ifo atu i le Atua, 
ma talatala, e moni, o ia te outou le 
Atua. 

26 O lenei, le au uso e, pe faa- 
pefea? Pe a outou potopoto, ua 
tofu outou mia le pese, ua i ai le 
mataupu, ua i ai le gagana, ua i ai 
le faaaliga, ua i ai le faamatalaga; 
ia faia mea uma e iu ai i le faa- 


mafanafanaina. 27 Afai e tautala 
se tasi i le gagana ese, ia tautala se 
toalua, po o se toatolu e gata ai, 
ma ia feauai; ma ia faamatala e se 
tasi. 28 A e afai e leai se na te 
faamatalaina, aua le tautala o ia i 
le ekalesia; a ia tautala o ia ia te ia 
ma le Atua. 29 Ia tautala perofeta e 
toalua, pe toatolu, ma ia faa- 
masinoina € nisi. 30 A e afai ua 
faaalia se mea i se tasi o loo nofo 
mai, ia faalologo le na muamua. 31 
Aua tou te mafaia ona perofeta 
uma taitoatasi, ina ia aʻoaʻoina 
uma, ma ia faamafanafanaina uma. 
32 E usiusitai foi agaga O perofeta i 
perofeta. 33 Aua o le Atua, e le o le 
Atua ia o le faasoesa, a o le filemu 

E faapei o ekalesia uma o le au 
paia, 34 aua neʻi tautala fafine i 
ekalesia. Aua e le tuuina ia te i 
latou e tautala; a ia latou usiusitai, 
pei ona fai mai ai foi o le tulafono. 
35 Afai foi ua latou fia iloa se tasi 
mea, ia latou fesili atu ai i a latou 
lava tane i o latou fale; aua o le 
mea mataga ona tautala o le fafine 
i le ekalesia. 36 Na alu atu ea le 
upu a le Atua nai ia te outou? Po 
ua na o outou ea na oo atu i ai? 

37 Ai se tasi ua taʻua o le pero- 
feta, po o le ua iai le Agaga, ia iloa 
lelei e ia, o mea du te tusi atu nei 
ia te outou, o poloaiga ia a le 
Alii. 38 A e afai e tetee lenei mea e 
se tasi, e teena foi o ia. 39 O lenei, 
le au uso €, ia outou naunau ina ia 
perofeta; aua foi neʻi vavao le 
tautala i gagana uiga ese. 40 Ia faia 
mea uma lava ma le matagofie ma le 
sauni lelei. 

O le toe tu o e ua oti 


1 Le au uso e, ou te faailoa 
atu ia te outou le tala lelei 
na ou folafolaina atu ia te outou, na 
outou talia foi, o loo tumau i ai foi 
outou, 2 ua faaolaina ai foi outou; 
pe afai tou te taofi mau i le ma- 
taupu na folafolaina e aʻu ia te 
outou; pe afai ua outou le talia fua. 
3 Aua na ou tuuina atu ia te 
outou mea muamua, o mea foi ia 
na ou maua foi e au; na maliu 
Keriso mo a tatou agasala, pei ona 
tusia; 4 na tanu foi o ia, ma toe tu 
mai i le aso tolu, pei o upu ua i 
Tusi. 5 Na iloa foi o ia e Kefa, ona 
iloa lea e le toasefulu ma le toalua. 
6 Ona toe iloa lea o ia e le au uso e 
lima selau ma ona tupu ina ua 
faatasi; o le toatele foi o i latou 
o ola mai, ua co i ona po nei; 
a O isi ua momoe. 7 Ona toe iloa 
lea o ia e Iakopo, ona iloa lea 
e le au aposetolo uma. 8 E muli- 
muli lava ona iloa o ia e aʻu nei, e 
peiseai se tama fanau le au. 9 
Auā o aʻu o le aupito itiiti o le au 
aposetolo; e le aoga ona taʻua o aʻu 
o le aposetolo, aua na ou saua atu i 
le ekalesia a le Atua. 10 A o le 
alofa tunoa o le Atua ua ou faapenei 
ai aʻu; o lona alofa tunoa foi o ia te 
au, e le faaleaogaina lea, a ua sili 
laʻu galuega i a latou uma; a e 
peitai e le o a'u, a o le alofa tunoa 
o le Atua ua ia te au. 11 O lenei, 
po o aʻu, po o i latou, e faapea ona 
matou tala'iina atu, sa faapea foi 
ona outou faatuatua. 
12 Afai foi ua talaʻiina Keriso 





ua ia toe tu mai nai e ua oti, pe 
faapefea ona fai mai o isi o outou, 
e leai se toe tu mai o e ua oti? 
13 A e afai e leai se toe tu mai o e 
ua oti, po ua le toe faatuina mai 
Keriso; 14 afai foi ua le toe faa- 
tuina mai Keriso, po ua faaleaoga 
la matou talaʻi, ua faaleaoga foi lo 
outou faatuatua. 15 Ua avea foi i 
matou ma molimau pepelo i a le 
Atua; aua ua molimau i matou i le 
Atua, na ia toe faatuina mai 
Keriso, o le na le toe faatuina e ia, 
pe afai e moi e le toe tutú mai e ua 
oti. 16 Auā afai e le toe tutū mai 
e ua oti, po ua le toe faatuina mai 
Keriso. 17 Afai foi ua le toe faa- 
tuina Keriso, ua faaleaoga lo 
outou faatuatua, ua nofo sala pea 
outou; 18 ile ma lea foi, ua fano e 
ua momoe ia Keriso. 19 Afai e 
gata i lenei olaga mea tatou te 
faamoemoe i ai ia Keriso, ua sili lo 
tatou malaia i tagata uma lava. 

20 A o lenei, ua toe faatuina 
mai Keriso i e ua oti, ua avea ma 
faapolopolo o e ua momoe. 21 Aua 
ua oo mai le oti ona o le tagata, ua 
oo mai foi le toe tútú o e ua oti 
ona o le tagata. 22 Auā faapei ona 
oti uma ia Atamu, e faapea foi ona 
faaolaina uma ia Keriso. 23 A e 
peitai e taitoatasi ma lona lava tofi; 
o le uluai fua o Keriso ia, muli- 
muli ane o e ua fai mona i lona toe 
afio mai. 24 Ona oo ai lea i le 
gataaga, e tuuina atu ai e ia le malo 
i le Atua, o le Tamā lea, pe a uma 
ona faaumatia e ia o alii sili uma, 
ma faipule uma, ma e malolosi. 25 
Auā e tatau ona pule o ia, seia 

tuuina e ia ona fili uma lava i lalo 
o ona vae. 25 O le toe fili e faa- 
umatia, o le oti lea; 27 aua, Ua 
tuuina e ia o mea uma 1 lalo o ona 
vae; a e peitai ina ua fai mai, 
Ua tuuina 1 lalo mea uma ia te 
ia, ua iloa tino ai, ua vavae atu le 
na la tuuina i lalo o mea uma ia te 
ia. 28 Pe a uma foi ona tuuina i 
lalo ia te ia o mea uma, ona tuuina 
i lalo foi lea o le Alo lava i le na 
tuuina i lalo ia te ia o mea uma, ina 
ia pule aoao le Atua i le aoao o 
mea. 

29 A faapa, pe faapefea e ua 
papatisoina ina sui O e ua oti? 
Afai e moni, e le toe tutū e ua oti, 
ona o le a ea ua papatisoina ai i 
latou ma sui o e ua oti? 30 Se a foi 
e pagatia ai i matou i itu aso uma 
lava? 31 Ou t2 augani i le mitamita 
ua ia te au, ona O outou ia Keriso 
Iesu lo tatou Alii, ou te oti i aso fai 
soo. 32 Se a ea se aoga ia te au ona 
ua ou tau ma manu feai i Efeso, 
pei o le tu a tagata? Pe afai e le 
toe tutu e ua oti, Ina tatou aai 
ma inu, aud o a taeao tatou te oti ai. 
33 Aua neʻi faaseseina outou, “O le 
feoai ma e amio leaga e leaga ai 
amio lelei.” 34 Ina ala mai ia i le 
amiotonu, a e aua neʻi agasala; aua 
ua pouliuli msi i la le Atua; ou te 
faapea atu ia ve outou e faama ia te 
outou. 

35 A e fai mai se tasi, “Pe 
faapefea ona toe tutū mai o e ua 
oti? Se a foi le uiga o le tino latou 
te o mai ai?” 36 O oe na le valea; 
o le mea e luluina e oe e le ola lea 
pe afai e le pala. 37 O le mea foi e 





te lulu, ua e le luluina le tino e tupu 
ia; a o le fua lava, atonu se saito, po 
o se tasi o ia mea. 38 A e avane i ai 
le tino e le Atua, pei ona finagalo 
i ai o ia; o fua foi taitasi ma lona 
lava tino. 39 Ua le tino e tasi tino 
uma lava; a e ese le tino o tagata, 
ese le tino o manu, ese le tino o 
ifa, ese le tino o manu felelei. 
40 E iai foi tino faalelagi ma tino 
faalelalolagi; a e ese le matagofie o 
le faalelagi, ese lo le faalelalolagi. 
41 E ese le pupula o le la, ese foi le 
pupula o le masina, ese foi le pu- 
pula o fetu; aua ua ese le pupula o 
le tasi fetu i lo le tasi fetu. 

42 E faapea foi le toe tutú mai 
o e ua oti; e luluina ma le pala, e 
toe faatuina mai ma le le pala; 
43 e luluina ma le mataga, e toe 
faatuina mai ma le matagofie; e 
luluina ma le vaivai, e toe faatuina 
mai ma le malosi; 44 e luluina le 
tino faaletino, e toe faatuina mai o 
le tino faaleagaga; e i ai le tino 
faaletino, e i ai foi le tino faalea- 
gaga. 45 E faapea foi ona tusia, 
Na faia Atamu le uluai tagata 
ma tagata ola; a o le Atamu 
mulimuli, o le Agaga faaola o ia. 
46 A e peitai e le muamua le faa- 
leagaga, a o le faaletino; ona muli- 
muli ai lea o le faaleagaga. 47 E 
faaleeleele le uluai tagata, na fua 
mai i le eleele; a o le tagata muli- 
muli, o le Alii lea mai le lagi. 48 
Pei o lé faaleeleele, e faapea lava 
o e faaleeleele; pei o le faalelagi, e 
faapea lava o e faalelagi. 49 Faapei 
ona foliga o i tatou i lé faaleeleele, e 
faapea lava ona foliga o i tatou i le 

faalelagi. 50 Le au uso e, o lau 
upu lenei, e le mafaia ona avea 
o le malo o le Atua ma tofi o i 
latou ua i ai tino aano ma toto; 
e le fai foi le ola pea ma tofi o le 
iu vale. 

51 Faauta mai, ou te tau atu ia 
te outou le mea lilo; e le momoe i 
tatou uma, a e liua i tatou uma, 52 
e faafuasei lava, o le emo o le mata, 
pe a ilia le pu faauma; aua e ilia 
lava, e toe tutu mai ai e ua oti ma 
le ola pea, e liua foi i tatou. 53 
Aua e tatau ona ofu o lenei tino 
iu vale i le tino ola pea, ia ofu foi 
lenei tino oti i le tino le oti lava. 
54 Pe a ofu foi lenei tino iu vale i 
le tino ola pea, a ofu foi leneitino oti 
i le tino le oti lava, ona taunuu ai 
lea o le upu ua tusia, Ua faa- 
umatia le oti i le manumalo. 55 
Le oti e, o fea o i ai lou manu- 
malo? Le oti e, o fea o i ai lou tu? 
56 O le tui o le oti, o le agasala lea, 
o le malosi foi o le agasala o le tula- 
fono lea; 57 a e faafetai i le Atua, o 
le na te foaiina mai le manumalo 
ia te i tatou e ala mai i lo tatou 
Alii o Iesu Keriso. 

58 O lenei, oʻu uso pele e, ia 
outou tumau, ma le le faagaeetia, 
ia alualu lo outou faamalosi i le 
galuega a le Alii ma le le aunoa, 
ina ua outou iloa e le se mea faa- 
leaoga lo outou tautiga i le Alii. 


O sauniga eseese, ma le moliga o le 


alofa 
1 A o le aotelega mo le au 
paia, pei ona ou poloai atu 
i ekalesia i Kalatia, ia faapea foi 


outou ona fai. 2 O le aso muamua 
o lea vaisapati ma lea vaisapati, ia 
outou taitasi ma tuu ane ai ni ana 
mea, ia faatatau mea e teu ma lona 
manuia, ina neʻi faia ni aotelega 
pe a ou alu atu. 3 Pe a ou alu atu, 
ona ou auina atu lea ma le tusi o i 
latou e filifilia e outou, latou te 
momoli atu i a outou mea alofa i 
Ierusalema; 4 a e afai e tatau ona 
ou alu foi, matou te ofaatasimaa'u. 

5 Ou te alu atu foi ia te outou 
pe a ou ui ane i Maketonia; aua 
ou te ui ane lava i Maketonia. 6 
Atonu foi tatou te mau ma outou, 
pe seia teía mai le tau maalili ; ina 
ia molia e outou laʻu malaga i se 
mea ou te alu i ai. 7 Auā ou te le 
loto ina ou afe atu e asiasi ia te 
outou i nei ona po; a e ou te faa- 
moemoe ina ia levaleva ane loʻu 
nofo ia te outou, pe a finagalo i ai 
le Alii. 8 A e ou te nofo pea i Efeso 
seia 00 i le Penetekoso. 9 Aua ua 
faaavanoa mo au le faitotoa 
lautele ma le matuā aoga, e toatele 
foi o e faatuʻi ese. 

IO Afai e alu atu Timoteo, ia 
outou faaeteete ina ia ia te outou 
o ia ma le le mataʻu; auā ua faia e 
ia le galuega a le Atua pei o aʻu nei 
lava. 11 O le mea lea, aua neʻi 
ta‘ufaatauvaaina ai o ia e se tasi, a 
ia molia mai o ia e outou ma le 
saogalemu, seia oo mai o ia ia te 
au; auā ou te faatalitali atu ia te ia 
ma le au uso. 

12 O lo tatou uso foi o Apolo, sa 
tele loʻu aioi atu ia te ia, ina ia 
latou o atu ma le au uso ia te outou; 
a e le loto lava ia ina alu atu i ona 

ua latou faamafanafanaina lo‘u 


po nei, a e alu atu pe a oo mai ona 
po € tatau ai. 

13 Ina mataala ia outou, ia 
outou tumau i le faatuatua, ia outou 
faatamatane, ia faamalolosi outou. 
14 la faia uma a outou mea i le 
alofa. 

15 Le au uso e, ua outou iloa 
le aiga o Setefana, o le faapolopolo 
i latou i Akaia, ma ua tuuina atu i 
latou e i latou e auauna i le au paia; 
ou te aioi atu ia te outou, I6 ia 
outou usiusitai i e 0 faapea, atoa ma 
i latou uma o e fesoasoani mai ma 
tautigaina. 17 Ua ou fiafia i le 00 
mai o Setefana ma Fotunato ma 
Akaiko, auā ua latou faaatoatoa 
mai a outou mea sa totoe; 18 aua 


loto, atoa ma lo outou; o le mea lea 
ia outou tali lelei ai i e ua faapea. 

19 O loo alolofa atu ia te outou 
ekalesia o i Asia. O loo alolofa tele 
ia te outou i le Alii o Akula ma 
Pisila, ma le ekalesia i lo la fale. 20 
O loo alolofa atu ia te outou le au 
uso uma. la outou fealofani i le 
feasogi paia. 

21 O aʻu o Paulo, si oʻu alofa 
atu ia te outou i laʻu lava tusilima. 
22 Ai se tagata e le alofa i le Alii o 
Iesu Keriso, ia anatema maranata 
lava ia. 23 la ia te outou le alofa 
tunoa o le Alii o Iesu Keriso. 24 Ia 
ia te outou uma loʻu alofa ia Keriso 
Iesu. Amene. 


O LE TUSI 
E LUA A PAULO IA 


KORINITO 


O le tala‘iga a Paulo i Korinito 


O Paulo, o le aposetolo a 
Iesu Keriso i le finagalo o le 
Atua, ma lo tatou uso o Timoteo. 
I le ekalesia a le Atua o i 
Korinito, atoa ma le au paia uma o 
i Akaia uma lava. 

2 Ja ia te outou le alofa tunoa ma 
le manuia mai le Atua lo tatou 
Tamā, atoa ma le Alii o Jesu 
Keriso. 

3 la faamanuina le Atua, o le 


Tama o lo tatou Alii o Jesu Ke- 
riso, o le Tamā e ona le alofa 
mutimuti vale, o le Atua foi € ana 
le faamafanafanaga uma; 4 o le na 
te faamafanafanaina mai ia te i 
matou i lo matou puapuaga uma 
lava, ina ia matou mafaia ona faa- 
mafanafana atu ia tẹ i latou ua 
maua i se tasi lava puapuaga, i le 
faamafanafanaga ua faamafana- 
fanaina ai i matou e le Atua. 5 
Aua pei ona tele ia i matou o tiga 
ona o Keriso, ua faapea oi ona 

tele o le faamafanafanaina o i 
matou e Keriso. 6 Pe afai ua 
puapuagatia i matou, ua faapeaina 
ona ò le faamafanafanaina ma le 
faaolaina o outou, o loo matuā 
galue ma le onosai i ia lava tiga 
ua matou tiga ai; pe afai foi 
ua faamafanafanaina i matou, ua 
faapeaina ona o le faamafanafanaina 
ma le faaolaina ooutou. 7 Uatumau 
foi lo matou faatuatua ia te outou; 
o loo matou iloa, faapei ona faa- 
tasia outou i tiga, e faapea foi i le 
faamafanafanaina. 

8 Auā, le au uso e, matou te 
loto ina ia outou iloa lo matou 
puapuaga na oo mai ia te i matou i 
Asia, sa silisili ona mafatia tele ai o 
i matou, e lei au i ai lo matou 
malosi, na oo lava ina matou 
masalo ai a matou oti. 9 A o i 
matou, sa i o matou loto le 
manatu o le a oti, ina ne‘i matou 
faatuatua ia te i matou, a ia faa- 
tuatua i le Atua na te toe faatuina 
e ua oti; 10 o le na laveai mai ia i 
matou ai le oti e matuā leaga, o le 
a laveai mai foi, ua matou faa- 
moemoe foi ia te ia, o le a toe 
laveai mai ia te i matou. 11 O 
outou foi o loo fesoasoani mai i le 
tatalo mo i matou, ina ia faafetai 
atu le toatele ona o i matou i le 
alofa na 00 mai ia te i matou ona o 
le toatele. 

12 Aua o lenei le mea matou te 
mitamita ai, o le mau a lo matou 
loto fuatia ifo, o le paia ma le 
faamaoni faaleatua sa matou amio 
ai i totonu o Jenei lalolagi, a e maise 
i le faafeagai ma outou, e le ona o 





le poto faalelalolagi, a o le alofa 
tunoa o le Atua. 13 E leai se mea ua 
matou tusia e le mafai ona outou 
faitau ma malamalama i ai; ua ou 
faamoemoe foi o le a atoatoa lo 
outou malamalama, 14 e pei ona 
faaleatoatoa nei lo outou mala- 
malama i lenei mea: ua mafai ai 
ona outou mitamita ona o i matou, 
ia faapea foi ona matou mitamita 
ona O outou i le Aso o le Alii o Jesu. 

15 O loʻu mautinoa foi i lenei 
mea, sa ou manatu ai ou te muai 
alu atu ia te outou, ina ia outou 
maua faalua se alofa ; 16 ou te ui atu 
ai ia te outou i Maketonia, ou te 
toe sau foi ia te outou mai Make- 
tonia, ona molia ai lea o atu e outcu 
i Iutaia. 17 O lenei, pe ai ea sa‘u 
manatu faaletonu ina ua faapea 
ona ou filifili? Pe ou te filifili ea i 
la le tino i mea ou te filifili ai, ina ia 
ia te au le ioe, ioe, ma le leai, leai? 18 
A e faamaoi le Atua, sa le Joe ma 
Leai la matou upu ia te outou. 
19 Auā o le Alo o le Atua, o Jesu 
Keriso, o le na tala‘iina atu ia te 
outou e i matou, o au, ma Siluano, 
ma Timoteo, sa le Joe ma Leai ia, a 
ua ia te ia na o le loe lava. 20 Aua 
o ia o le Joe i mea uma ua fola- 
folaina e le Atua, o le mea lea ua 
tatou Amene ai foi e ala ia te ia, 
e 00 ai i le viiga o le Atua. 21 O lē 
faatumauina foi i matou faatasi 
ma outou ia Keriso, ma na faau- 
uina i tatou, o le Atua lea; 22 o le 
ua faamaufaailogaina mai i tatou, 
ma ua foaiina mai le faamaoni o le 
Agaga i o tatou loto. 

23 Ou te augani foi, ia sisila 

mai le Atua i loʻu nei loto, o loʻu 
faapelepele ia te outou, na le 00 
ai la‘u malaga i Korinito. 24 E 
leai foi so me.tou fia pule i lo outou 
faatuatua, a 0 fesoasoani i matou i 
lo outou olioli; aua o le faatuatua 
tou te tumar. ai. 


O le alofa teie o Paulo ia te 1 latou, 
ma le tagata na paí 


Sa faapea foi loʻu lava ma- 

natu, ou te le toe alu atu ia 
te oútou ma le tiga. 2 Aua afai ou 
te faatiga ia te outou, po 0 ai se 
na te faafiaf.a mai ia te au, afai e 
le o ia ua faatigaina e au? 3 Sa ou 
tusi atu fo; lea lava mea ia te 
outou, ina neʻi ou alu atu, ona 
faatigaina lea o aʻu e i latou o € 
ua tatau ona ou olioli ai; ou te 
faatuatua lava ia te outou uma, o 
loʻu nei fiafia, O le fiafia lea o outou 
uma. 4 Aua o le puapuaga tele 
atoa ma le atuatuvale o le loto 
na Ou tusi atu ai ia te outou ma 
loimata e tele; e lei ina ia faatigaina 
outou, a ia Jutou iloa ai lo'u alofa 
ua matua tele ia te outou. 

5 O lenei, afai ua faatupuina 
le tiga e se tasi, ua ia le faatiga ia 
te au na o aʻu; a e peitai (ina neʻi 
ou faamamefa atu), atoa ma outou 
uma. 6 Soia le faia se tasi mea i 
lena tagata, tau lava o lena sala na 
faasalaina ai o ia e le toatele. 7 A o 
lenei, ia outou faamagalo atu ma 
faamafanafana atu i lena tagata, ina 
neʻi tofaturroanaina o ia i le tiga 
matuā tele. 8 O lea ou te aioi atu ai 
ia te outou ina ja faamauina lo 
outou alofa ia te ia. 9 O le mea 


lava lea na ou tusi atu ai, ina ia ou 
iloa le faailoga ia te outou, po ua 
outou anaana i mea uma. IO O le 
ua outou faamagalo atu i ai se mea, 
o aʻu foi lea; aua afai ua ou faa- 
magalo atu se mea, o le ua ou 
faamagalo atu i ai, ua ou faia lea 
ona o outou i luma o Keriso; II 
ina neʻi ‘ole‘olegia i tatou e Satani; 
aua tatou te le valea i ana togafiti. 

12 Na ou alu atu foi i Teroa 
ona o le tala lelei ia Keriso, na 
toina mai foi ia te au se faitotoa e 
le Alii, 13 a ou te lei iloa sina 
filemu i lo‘u loto, ina ua ou le maua 
loʻu uso o Tito; a ua ou faamavae 
atu ia te i latou, ona ou alu atu lea i 
Maketonia. 

14 Ua faafetai i le Atua, o le ua 
matou manumalo ai pea lava ona o 
Keriso, o le ua matou faaali atu 
ai foi i nuu uma le manogi o le 
mataupu ia te ia. 15 Aua o 
le nanamu i matou ia Keriso i le 
Atua i e o faaolaina, atoa ma e 0 
malaia; 16 0 le manogi o le oti e 00 
i le oti i nisi; a o le manogi o le 
ola e oo i le ola i nisi. Po o ai foi 
sé tusa ma nei mea? 17 Aua o i 
matou nei, e le pei o le toatele o e 
o faafilogia le afioga a le Atua; 
a ua matou tautalatala atu mai le 
loto lelei, mai le Atua foi, o i luma 
o le Atua, o i matou ua ia Keriso. 


O le lelei silisili ese o le tala lelei 


A matou toe amata ea ona 
ta‘ulelei i matou ia te i 
matou? Pe aoga ea ia te i matou, 
pei o isi, ni tusi e ta'ulelei ai e 
avatu ia te outou, po O tusi e 

ta'ulelei ai mai ia te outou? 2 O 
outou o la matou tusi. o tusia i O 
outou nei loto, ua iloa ma faitaulia 
e tagata uma. 3 O loo faaalia outou, 
o outou o le tusi a Keriso ua saunia 
e i matou, € lei tusia i le vaitusi, 
a o le Agaga o le Atua soifua; ua le 
tusia i papatusi maa, a o papatusi 
aano o le loto. 

4 O loo ia te i matou lenei 
faatuatuaga i le Atua ona o Keriso; 
5 aua e le mafai pe a na o i matou 
ona manatunatu i se mea, peiseai 
na ia te i matou, a o le Atua e mafai 
ai i matou; 6 o ia foi na sauni i 
matou ia tatau ona fai ma auauna o 
le feagaiga fou, e le o le tusi, a o le 
Agaga; auā e a le tusi e fasioti, a e a 
le Agaga e faaola. 

7 A e afai sa faapea le mamalu o 
le sauniga na oo mai ai le oti, na 
togia ai i mataitusi i maa, ua le 
mafai ai le fanauga a Isaraelu ona 
pulatoa atu i fofoga o Mose ona o 
le pupula o ona fofoga, o le pupula 
lea e faaumatia; 8 e le matuā sili 
ea le mamalu o le sauniga ua 00 
mai ai le Agaga? 9 Auā afai sa ma- 
malu le sauniga na oo mai ai le 
faasala, e matuā sili lava ona 
mamalu o le sauniga ua oo mai ai 
le amiotonu. 10 Auā foi o le mea 
na mamalu e leai sona mamalu i 
lenei mea, ona o le mamalu e 
silisili ese. 11 Afai foi sa mamalu 
le mea e faaumatia, e måtuā sili 
le mamalu o le mea e tumau. 

12 O lenei, ona ua ia te i matou 
o lenei faamoemoe, matou te 
matuā faaalitino; 13 a e le pei o 
Mose, na tuu e ia le ufiufi i ona 





fofoga, ina ia le mafai ona pulatoa 
ai o le fanauga a Isaraelu i le 
iuga o le pupula ua faaumatia; 14 
a e peitai sa faatauasoina o latou 
manatu; aua ua oo mai i nei ona po 
o tumau pea lea lava ufiufi pe a 
faitauina le feagaiga tuai, auā ua na 
o Keriso ua faaumatia ai. 15 A ua oo 
i nei ona po, o loo i ai lava le ufiufi 
io latou loto pe a faitauina Mose. 
16 A e peitai pe a liliu i le Alii, ona 
aveeseina ai lea o le ufiufi. 17 O le 
Alii foi o le Agaga ia; o le mea o i 
ai le Agaga o le Alii, o i ai le sa‘olo- 
toga. I8 A o i tatou uma, o loo 
vaavaai i tatou i le pupula o le Alii 
ma o tatou mata, e le ufitia, ua liua 
ai i tatou ua foliga i ai nai le 
pupula e oo i le pupula, faapei ona 
maua ai mai le Alii, o ia o le Agaga. 


O puapuaga o Paulo, ma lona filigā 
i le tala lelei 


O le mea lea matou te le 

faavaivai ai, o i matou ua i ai 
lenei faiva, ina ua alofaina i matou; 
2 a ua matcu lafoai mea lilo e 
masiasi ai, e le o savavali ma le 
amio pepelo, e le o faafilogia e i 
matou le afioga a le Atua; a ua 
faailoa matou e i matou i le loto 
fuatia ifo o tagata uma i luma o le 
Atua i lo matou faaali atu le upu 
moni. 3 Afai foi ua ufitia la matou 
tala lelei, ua ufitia ia i e ua fano; 
Y ua faatauasoina manatu o i latou o 
e le faatuatua e le atua o le lalo- 
lagi nei, ina neʻi pupula atu ia te i 
latou le malamalama o le tala lelei 
i le mamalu o Keriso, o ia foi o le 
faatusa o le Atua. 5 Aua matou te 

le tala'iina i matou, a o Keriso Iesu 
le Alii; o i matou nei foi o a outou 
auauna ona o Iesu. 6 Auā o le Atua 
o le na fai atu “ia pupula mai 
le malamalarna mai le pouliuli,” 
ua faapupula mai e ia i o matou 
loto, ina ia malamalama e iloa ai le 
mamalu o le Atua i fofoga o Iesu 
Keriso. 

7 A ua ia te i matou lenei oa i 
ipu omea, ina ia i le Atua le matuà 
tele o le mana, a e le mai ia te i 
matou. 8 Ue. puapuagatia i matou 
i mea uma, 2. e le faaatuatuvaleina; 
ua fememea:, a e le matuá feme- 
meai; 9 ua sauaina, a e le tuu- 
lafoaiina; ua lafotuina i lalo, a e le 
feno; 10 0 loo tauave i le tino e le 
aunoa le fasiotia o le Alii o Iesu, 
ina ia faaalia foi le soifua o Iesu i o 
matou tino. II Aua o i matou nei 
o loo ola ua tuuina atu pea lava i le 
oti ona o Iesu, ina ia faaalia foi le 
soifua o Isu i o matou tino 
augavale. 12: O lenei, ua galue le 
oti i totonu ia te i matou, a o le 
ola i totonu ia te outou. 13 O loo 
ia te i matou lea lava agaga faa- 
tuatua, pei ona tusia, Ua ou 
faatuatua, o le mea lea na ou 
tautala atu ai; o i matou foi ua 
matou faatuatua, o le mea lea ua 
matou tautala atu ai. 14 Ua iloa e i 
matou, o ía na toe faatuina le Alii 
o Iesu, e toe faatutúina foi e ia i 
matou ia Iesu, ma aumai i matou 
faatasi ma outou i ona luma. 15 
Aua ona o outou o mea uma, ina ia 
faatele ai le viiga i le Atua e le 
faafetai o le toatele, ona o le alofa 
tunoa ua matuā tele. 16 O le mea 


lea matou te le faavaivai ai; auā e 
ui lava ina tauáu ina uma lo 
matou tagata i fafo, ua faafouina 
lē i totonu i lea aso ma lea aso. 17 
Aua o lo matou puapuaga mama- 
sagia ma le vave mavae, e saunia 
ai mo i matou le mamafa o le 
mamalu faavavau e matua silisili 
ese foi. 18 O loo matou le mana- 
tunatu i mea ua vaaia, a o mea e le 
vaaia; aua o mea ua vaaia e gata 
mai ia, a o mea e le vaaia e faavavau 
ia. 


O le faatuatua o Paulo i le manuia 
faavavau 


Aua ua matou iloa afai e 

lepetia lo matou fale apitaga 
faalelalolagi, ua ia te i matou 
le fale mai le Atua, o le fale e lei 
faia e lima, e faavavau i le lagi. 2 
Auā foi ua matou feoi i lenei fale, 
o loo naunau tele i le fia faaofuina 
i lo matou fale mai le lagi; 3 afai 
foi o faaofuina i matou, e le maua 
i matou e le lavalavā. 4 Auā o i 
matou o i lenei fale apitaga, ua feoi 
i matou o loo mafatia; e le ona ua 
matou loto ina ia toeseina ofu, 
a ia faaofuina, ina ia tofatu- 
moanaina le iu vale i le ola. 5 O 
ia foi ua saunia i matou mo lenei 
lava mea, o le Atua ia, o ia foi ua 
foai mai le faamaoni o le Agaga 
ia te i matou. 6 O lenei, ua matou 
loto tetele e le aunoa, ona ua iloa, a 
o matou o nonofo i le tino, ua nofo 
eseese i matou ma le Alii, 7 aua o 
le faatuatua ua matou savavali ai, 
a e le o le tino mai o mea; 8 ua 
matou loto tetele ma ua sili lo 

matou manao ia o ese i matou i le 
tino, a ia nonofo i matou ma le 
Alii. 9 O lenei, pe matou te nonofo 
ai, pe matou te le nonofo ai, ua 
matou loto malosi ina ia fiafia mai o 
ia ia te i matou. IO Aua tatou te 
tuti atu uma lava i luma o le 
nofoa faamasino o Keriso, ina ia 
taitasi ma talia le mea e tatau ai e 
tusa ma lana amio na faia i le tino, 
pe lelei pe leaga. 11 O lenei, ona 
ua matou iloa le mataʻu i le Alii, 
ua matou pulunaunau atu ai i 
tagata; ua silafia o matou olaga e 
le Atua, o la‘u taofi foi ua iloa i 
matou i o outou loto fuatia ifo. 
12 Auà e le toe ta‘uleleia matou e i 
matou ia te outou, a ua matou 
avatu ia te outou se mea tou te 
mitamita ai ona o i matou, ina ia ia 
te outou se mea e fai atu ai i e o 
mitamita i mea e vaaia, a e le ole 
loto. 13 Auá pe afai ua matou 
vālea, ona o le Atua lea; pe afai 
ua matou atamamai, ona o outou 
lea. 14 Aua ua pulunaunauina i 
matou i le alofa o Keriso; o loo 
manatu faapea i matou, na maliu 
le toatasi mo tagata uma, o lea ua 
oti ai tagata uma; 15 na maliu foi o 
ia ona o tagata uma, ina ia le 
usiusitai pea o e ola ia te i latou 
lava, a o ia o le na maliu ma toe tu 
mai mo i latou. 16 O lenei, e amata 
i nei ona po ona matou le toe iloa 
se tasi i la le tino; e ui lava ina iloa 
e i matou o Keriso i la le tino, a o 
lenei, matou te le toe iloa. 17 O 
lenei, afai o ia Keriso se tasi, o le 
tagata fou ia; ua mavae le ola tuai, 
faauta, ua 00 mai le ola fou. 18 O 


mea uma foi mai le Atua ia, ua 
uma ona faaleleia e ia o i tatou ia 
te ia e ala ia Iesu Keriso, ua tuuina 
mai foi ia te i matou le galuega o le 
leleiga. 19 O lenei, sa ia Keriso le 
Atua, ua faaleleia e ia le lalolagi 
ia te ia, ua le ta‘ua a latou agasala 
ia te i latou; ua ia tuuina mai foi 
ia te i matou le upu o le leleiga. 
20 O lenei, o sāvali i matou a 
Keriso, peiseai ua aioi mai le 
Atua ia te outou e ala ia i matou; 
matou te ole atu, o sui i matou o 
Keriso, ia outou lelei ma le Atua. 
21 Aua o lē na le iloa le agasala, na 
faia o ia e le Atua ma agasala, mo 
i tatou; ina ia avea i tatou ma 
amiotonu a le Atua ia te ia. 


O le faamaoni o Paulo i le tala‘iga 
o le tala lelei 


O lenei foi, o i matou o 

faigaluega faatasi ma ia, ua 
matou aioi atu ia te outou, ina 
neʻi talia fua e outou le alofa tunoa 
o le Atua. 2 Aua ua faapea mai o ia, 
O le tausaga e talia ai na ou faalogo 
ai ia te oe, o le aso foi e faaolaina at 
na ou fesoasoani ai ia te oe. Faauta, 
o lenei le tausaga e talileleia mai 
ai; faauta, o lenei le aso e faaolaina 
ai. 3 Ua matou le tuuina atu se 
mea e tasi e tausuai ai, ina neʻi 
ta‘uleagaina la matou galuega; 
4 a 0 mea uma lava ua faailoa ai i 
matou, o auauna a le Atua i matou, 
i le onosai tele, i puapuaga, i 
malaia, i atuatuvale, 5 i le mate- 
laina, i tuuina i fale puipui, i 
faaletaupulea, i galuega, i mataala, 
i anapopogi, 6 i le amio mama, i le 

iloa, i le faapalepale, i le agalelei, i 
le Agaga Paia, i le alofa moni, 7 
i le tautala i le upu moni, i le mana 
o le Atua, e i ai foi auupega o le 
amiotonu i le itu taumatau atoa ma 
le itu tauagavale, 8 i le viia ma le 
faaleagaina, i le ta‘uleagaina ma le 
ta‘uleleia. O i matou ua peiseai o e 
faasese, a € faamaoni lava; 9 
peiseai ua le iloa, a ua lauiloa; 
peiseai a oti, faauta foi, o loo ola i 
matou; peiseai ua aoaiina, a e le 
fasiotia; 10 peiseai O faanoanoa, a o 
loo olioli pea; peiseai o matitiva, 
a ua matou faatamaoaigaina nisi e 
toatele; peiseai e leai sina mea o ia 
te i matou, a o loo ia te i matou 
mea uma. 

11 Outou Korinito e, ua matou 
matuā tautala atu ia te outou, ua 
tatala o matou loto ia te outou. 
12 Ua le o taofia outou e i matou, 
a o o outou lava loto ua taofiofi ai 
outou. 13 O lea, ou te fai atu ia te 
outou pei o laʻu fanau, ia outou 
taui mai i lo outou foi loto mataala. 

14 Aua tou te amo faalegatasi 
ma e le faatuatua; aua pe faapefea 
ona faatasi o le amiotonu ma le 
amio leaga? Pe faapefea foi ona 
mafuta o le malamalama ma le 
pouliuli? 15 Pe faapefea foi ona 
loto gatasi o Keriso ma Pelialo? 
Pe faapefea foi ona tofusia faatasi 
o lē faatuatua ma le ua le faa- 
tuatua? 16 Pe faapefea foi ona 
feagai le malumalu o le Atua 
ma tupua? Aua o i tatou o le malu- 
malu o le Atua soifua, pei ona 
fetalai mai o le Atua, Cu te nofo i 
totonu ta te 1 latou, ou te savali foi 


i totonu ia te i latou; e fai atu mo 
latou Atua, e fai foi i latou moʻu 
tagata. 17 O lea ta o mai ai outou 
nai totonu ia te i latou, ma ia outou 
vavae mai, ua fetalai mai ai le 
Alii, aua foi tou te papai atu i se 
mea leaga; ona ou talia ai lea o 
outou, 18 e fai foi a'u mo outou 
Tama, e fai foi outou moʻu atalii 
ma o'u afafine, ua fetalai mai ai le 
Alii e ona le malosi uma lava. 


O le uiga o le salamo 


O lenei, le au pele e, ona 

ua ia te i tatou o ia upu 
ua folafolaina mai, ia tatou faa- 
mamá ia te i tatou i mea uma € 
leaga ai le tino atoa ma le agaga, 
ia faaatoatoaina lo outou faapaiaina 
i le mata‘u i le Atua. 

2 la faaavanoa mai o outou loto 
ia te i matou; matou te lei agaleaga 
atu i se tasi, matou te lei faaleagaina 
se tasi, matou te lei olegia se tasi. 
3 Ou te le faapea atu e aoai ia te 
outou; aua ua uma ona ou mua 
fai atu, o loo i 0 matou loto outou, 
tatou te oti faatasi ma ola faatasi. 
4 E tele loʻu faamalosi atu ia te 
outou, ua tele loʻu mitamita ona o 
outou; ua faatumuina aʻu i le 
mafanafana, ou te matuā olioli 
tele lava i lo matou puapuaga uma. 

$ Aua na matou o mai i Make- 
tonia sa leai se mapu i o matou 
tino, a e peitai sa puapuagatia i 
matou i mea uma, o taua i fafo, o 
i totonu o mataʻu. 6 A o le Atua o 
le na te faamafanafanaina e ua 
faamaulaloina, na ia faamafanafana 
mai ia te i matou i le oo mai o 

Tito; 7 € le na o lona oo mai, a e 
peitai o le faamafanafanaga foi na 
faamafanafanaina ai o ia e outou, i 
lona taʻu mai ia te i matou lo outou 
naunau tele, lo outou tagi tele, lo 
outou maelega mai ia te au; o le 
mea lea sa atili ai loʻu olioli. 8 
Aua afai na Ou faatiga ia te outou i 
le tusi, ou te le salamo ai, e ui lava 
ina ou salamo ai; aua ua ou iloa sa 
faatigaina cutou i lena tusi, na o 
sina itu aso. 9 O lenei, ou te olioli, 
e le ona ua outou tiga, a ona ua iu 
lo outou tiga i le salamo; aua na 
faatigaina outou e tusa i le Atua, 
ina neʻi leaga outou ia i matou i se 
mea e tasi. 10 Aua o le tiga e tusa 
i le Atua e tupu ai le salamo e 
oo i le faaolataga e le toe sa'afi ai; 
a o le tiga faalelalolagi e tupu ai le 
oti. 11 Faauta foi i lenei lava mea, 
na tiga outou e tusa i le Atua, ua 
tele lava le filigá na tupu ai ia te 
outou, i le ma le faatonu, i le ma le 
loto tiga, i le ma le mataʻu, i le ma 
le naunau tele mai, i le ma le 
maelega, i le ma le taui atu. Ua 
uma ona faailoa outou e outou ua 
outou mama i lena mea. 12 O lenei, 
e ui lava ina ou tusi atu ia te outou, 
na ou le faia ona O ia na agaleaga, e 
le ona o ia foi na agaleagaina, a e 
peitai ina ia faaali atu ia te outou lo 
matou filiga ona o outou, i luma o 
le Atua. 

13 O le mea lea na faamafana- 
fanaina ai i matou i le faamafana- 
fanaina o outou; sa matua tele lo 
matou olioli, ua atili ai ona o le 
olioli o Tito, aua sa to‘afilemu lona 
loto ia te outou uma. 14 Aua afai 


na ou mitamita ia te ia i se mea ona 
o outou, ou te le má ai; a e pei 
ona moni © upu uma na matou 
tautala atu ai ia te outou, e faa- 
pea foi lo matou mitamita ia Tito, 
ua iu ina faamaoni lea, 15 ua atili 
ai ona mutimuti vale o lona alofa ia 
te outou, i lona manatua o le 
anaana O outou uma, ina ua talia 
o ia e outou ma le mataʻu ma le 
gatete. 16 O lea ou te olioli ai ina 
ua ou faatuatua ia te outou i mea 
uma. 


O le matamau o ekalesia i Maketonia 


Le au uso e, matou te 

faailoa atu ia te outou le 
alofa tunoa o le Atua ua foaiina 
mai i ekalesia i Maketonia; 2 aua 
na tofotofoteleina i latou i puapuaga 
ua atili ai lo latou olioli, atoa ma 
lo latou mativa matuā tele, ua sili ai 
le faulai o lo latou matamau. 3 Auā 
ou te molimau, na latou loto fua i 
ai e tusa i a latou mea, e sili foi i a 
latou mea. 4 Ua matuā aioi mai ia 
te i matou ina ia talia e i matou le 
mea alcfa, o le alofa fai tele lea e 
fesoasoani i le au paia. 5 E le 
na o lea, pei ona matou faatuatua 
i ai, a ua muai tuuina atu i latou 
e i latou i le Alii, ma i matou 
foi i le finagalo o le Atua. 6 Ua 
iu ina matou aioi atu ia Tito, 
e pei ona amataina e ia o lenei 
mea alofa, ia faapea foi ona 
faajuina ai e ia ia te outou. 7 O 
lenei, e pei ona faulai o mea uma 
ia te outou, o le faatuatua, ma le 
upu, ma le iloa, ma le filiga uma, 
atoa ma lo outou alofa mai ia te i 

matou, ia faapea foi ona faulai 
ia te outou O lenei mea alofa. 

8 E le sa‘u upu poloai lenei ou 
te fai atu ai, a onao le filigā o isi, e 
tofotofo foi pe moni lo outou 
alofa. 9 Auā ua outou iloa le alofa 
tunoa o lo tatou Alii o Iesu Keriso, 
sa tamaoaiga ia, a ua faamativaina 
ona O outou, ina ia faatamaoaigaina 
outou i lona mativa. 10 Ou te fai 
atu laʻu manatu ia te outou i lenei 
mea; auā e aoga lenei mea ia te 
outou o e na muai amataina e le 
na ona fai, a ua loto foi i ai talu le 
tausaga ua mavae. 11 O lenei foi, 
ia outou faauma ona fai, faapei 
ona outou fiafia i le loto i ai, ia faa- 
pea foi ona outou faia i mea ua ia te 
outou. 12 Aua afai ua i ai le loto 
fiafia, e talileleia lea, e tusa ma 
mea ua ia te ia, a e le tusa ma mea e 
le o ia te ia. 13 Ou te le manao ina 
ia mapu nisi, a e lailoa outou; 142€ 
fai faatatav, ina ia fesoasoani lo 
outou tamaoaiga i lo latou matitiva 
i nei ona po, ma ia fesoasoani lo 
latou tamaoaiga i lo outou matitiva 
i se aso, ina ia fai faatatau; I5 pei 
ona tusia, © le na i ai mea e tele, e 
leai sana mea ua toe; o le na i ai 
mea e itiiti, e leai se mea ua mativa 
ai o ia. 

16 Faafetai i le Atua, o ie ua 
tuuina lea lava filigā i le loto o 
Tito ona 0 outou. 17 Auā ua ia 
talia le aioi, a ua sili lona maelega, 
ua fua lava ia te ia lona alu atu ia te 
outou. 18 Ua matou auina atu 
faatasi ma ia lo tatou uso ua viia i le 
tala lelei i ekalesia uma; 19 ele nao 
lea, a ua filifilia foi o ia e ekalesia, 


matou te o malaga ma ia e ave 
lenei mea alofa ua auauna i ai i 
matou, e iloa ai le viiga o le Alii 
lava, atoa ma lo matou loto fiafia ; 20 
o loo faaeteete i matou i lenei mea, 
neʻi taʻuleagaina i matou e se tasi i 
lenei faulai o mea matou te auauna 
i ai; 21 o loo sauniuni mea mata- 
gofie, e le na o luma o le Alii, a 
e atoa ma luma o tagata. 22 Ua 
matou aau faatasi ma i laua lo 
matou uso, ua matou iloa soo lona 
filigā i mea e tele, a o lenei, ua 
atili ai ona filigā ona o lona faa- 
tuatua tele ia te outou. 23 A fesili 
mai se tasi ia Tito, ua ma faatasi 
ma aʻu, ua ma fai galuega faatasi 
foi ia te outou; a fesili foi i 0 
matou uso, O savali i latou a 
ekalesia, e viia ai Keriso. 24 O 
lenei, ia outou faaali atu ia te i 
latou, i luma foi o ekalesia, se 
faailoga o lo outou alofa, ma lo 
matou mitamita ona O outou. 


Ia faia le mea alofa ma le matamau 


A e le aoga ona ou tusi atu 

ia te outou i le alofa i le au 
paia; 2 aua ua ou iloa lo outou loto 
fesoasoani, na ou mitamita ai i 
luma o Maketonia, i laʻu taʻu atu ia 
i latou ua saunia Akaia talu mai le 
tausaga ua mavae; O lo outou 
maelega foi na tupu ai le losilosi 
i le toatele. 3 A ua ou aauina atu le 
au uso lena, ina neʻi faaleaogaina lo 
matou mitamita ia te outou i lenei 
mea, a ia uma ona outou saunia, 
pei ona ou fai atu ai; 4 ina neʻi 
faamaina i matou,—a e tuu pea 
ia outou,—i lenei faamalosi i le 

mitamita, pe ¿fai matou te o atu; O le a latou vivii atu i le Atua, aua 
ma ni Maketonia, ona iloa ai lea ojo le a faailoa i lenei galuega alofa 


outou ua le uma ona saunia. 5 O 
le mea lea na ou manatu ai, e tatau 
ona ou aioi atu i le au uso lena, 
latou te muamua atu ia te outou, ia 
muai sauniuni ai la outou mea 
alofa, na taʻua mai anamua; ina ia 
uma ona sauni o le mea, e pei o se 
mea alofa lava, a e le pei o se mea na 
tupu i le matapeapea. 6 A o laʻu 
lenei e fai atu, > le ua itiiti ana saito 
e lulu, e itiits foi ana e selesele 
mai; a o le ua tele ana e lulu, e tele 
foi ana e selesele mai. 7 la taitoa- 
tasi ma foai e pei ona filifili i lona 
loto; aua ma le tiga, aua foi ma le 
faatauanauina; auá e alofa le Atua 
ile ua foai ma le loto málie. 8 E 
mafai foi e le Atua ona faafaulai 
ia te outou o mea alofa uma; o loo 
faalavaina i aso uma o mea uma 
ia te outou i mea uma lava, ina ia 
faulai ia te outou o galuega lelei 
uma. 9 Pei ona tusia, Ua za faa- 
salalauina ana mea; ua ía avatu i e 
matitiva, e tumau lana amiotonu e 
faavavau. 10 O lenei, o le ua foai 
tele mai fatu saito i le ua lulu ai, 
ma le areto e “ai ai, o le a ia foai tele 
mai lava a outou saito e lulu ai, o le 
a faateleina foi e ia le fua o la 
outou amiotonu; 11 O le a faa- 
tamaoaigaina outou i mea uma 
lava, e iu ai i le matamau uma, e 
tupu ai le faafetai i le Atua ona o i 
matou. 12 Aua o le sauniga alofa o 
lenei galuega, e le na ona maua 
mai ai e le au paia o mea na latou 
matitiva ai, a e faatele ai le viiga 
i le Atua ile tele o le faafetai. 13 


51 


lo outou gauai lea i le tala lelei ja 
Keriso, i le ma le matamamau o le 
alofa fai tele ia te i latou atoa ma 
tagata uma; 14 o la latou tatalo foi 
rro outou, o le a naunau tele atu ai 
ia te outou, ona o le alofa tunoa o le 
Atua ua matua tele ia te outou. 
15 Faafetai i le Atua i lana mea 
foai fua e le mafaamatalaina! 


O le pule a Paulo, ma lona uiga 


1 O aʻu lava o Paulo, o lē faa- 

maulalo pe a aʻu i ai ia te 
outou, a e faamalosi pe a ou le i 
ai ia te outou, ou te aioi atu ia te 
outou ona o le agamalu ma le alofa 
o Keriso; 2 ou te ole atu lava ina 
neʻi ou fai faamalosi pe a ou i ai ia 
te outou, ma le faamalosi ou te, 
manatu e matua faamalosi atu ai i 
nisi, o e manatunatu ia te i matou 
peiseai ua matou savavali faaletino. 
3 Aua e ui lava ina matou savavali i 
le tino, matou te le tau faaletino; 
4 aua o auupega a lo matou nei 
taua e le faaletino ia, a e faa- 
malolosia e le Atua e lepetia ai 
‘olo; 5 o loo lepeti i lalo masalo- 
saloga, ma mea maualuluga uma 
ua faasiasia i le iloa o le Atua, o 
loo faatoilaloina manatu uma ia 
anaana ia Keriso; 6 o loo nofo 
sauni foi i matou e taui atu i le le 
anaana uma, pe a faaatoatoaina lo 
outou anaana. 

7 Ia vaavaai i mea ua faafesagai 
ma outou. Afai e taofi se tasi o ia o 
le sa Kerisó, seʻi toe manatu ifo 
ia, e pei o ia o lo sa Kerisó, e 

faapea foi i matou o sa Kerisó. 
8 Aua e ui lava ina faatele ane teisi 
loʻu mitamita i le pule o ia te i 
matou, ua foaiina mai ia te i matou 
e le Alii e ati ae, a e le ina ia lepetia 
outou, Ou te le ma ai; 9 ina neʻi 
peiseai ou te faamatau ia te outou i 
tusi. IO Auz ua faapea a nisi, “O 
ana tusi e mamafa ma malolosi ia; 
a o lona tino pe a nofo mai e vaivai 
lea, ma lana upu e faatauvaa lea.” 
11 Ia manatua lenei mea e lea 
tagata, O le mea ua matou tusi atu 
ai ina o matou le i ai, o lea lava le 
mea matou te faia a o matou i ai. 
12 Aua maiou te le faamalosi ina 
faatasia, pe faatusatusaina ai matou 
ma nisi, O e vivii i latou ia te i 
latou; a o i latou, o loo fefuafuai i 
latou ia te i latou, ma fefaa- 
tusatusai i latou ia te i latou, e le 
popoto i latou. 

13 A € matou te le mitamita i 
mea ua le fuatia mai, a e peitai e 
tusa i le fua o le mataàgaluega ua 
tofia mai e le Atua ia te i matou, o 
le fua e oo atu lava ia te outou. 14 
Aua matou te le fua faasili, peiseai 
ua matou le oo atu ia te outou, 
a ua muamua matou i le oo atu 
lava ia te sutou ma le tala lelei a 
Keriso. 15 O loo matou le mitamita 
i mea ua le: fuatia mai, o galuega ia 
a isi tagata; a 0 loo faamoemoe i 
matou e faateleina ia te outou la 
matou matagaluega, e atili ai pe a 
tupu lo outou faatuatua, 16 matou 
te folafola atu ai le tala lelei i nuu 
i tala atu © outou, o loo le mitamita 
i le matagaluega a le tasi tagata 
ua uma ona saunia. 17 A o le 


mitamita, ia mitamita o ia i le 
Alii. 18 Aua e le talia o le ua 
vivii o ia ia te ia, a O le ua viia e le 
Alii. 


O le maelega alofa o Paulo i le 
ia outou 


ekalesia 1 Korinito 
1 O lo'u manao 

onosai teisi ia te au i lo‘u 
valea; ia onosai mai lava ia te au. 2 
Auà ua ou maelega alofa ia te 
outou i le maelega e tatau i le 
Atua; aua ua uma ona ou fau- 
fautane ia te outou i le tane € 
toatasi, ina ia ou momoli ia te 
outou o le taupou faamaoni ia 
Keriso. 3 A e ou te fefe, ina neʻi 
pei ona faaseseina o Eva e le gata i 
lana togafiti, e faapea ona faalea- 
gaina O outou manatu ina ia le 
tonu ia Keriso. 4 Aua afai e 
tala'iina atu e sé alu atu, se Iesu e 
ese i le na matou tala'iina atu, pe 
talia e outou se agaga e ese i le 
ua outou talia, po o se tala lelei e 
ese i le ua outou talia, ua vave loa 
ona outou gauai i ai. s Aua o 
loʻu lea manatu, e leai se mea e 
tasi ou te itiiti ai i aposetolo 
silisili. 6 Afai foi ou te valea i 
le upu, ou te le valea i le iloa; o lea 
foi lc mea ua uma ona matou 
faailoa atu ai ia te outou i ala uma, 
i mea uma lava. 

7 Ua ou faia ea se agasala, ina 
ua faamaulaloina au e au, ina 
ia faamaualulugaina outou, aua 
na ou tala‘iina atu ia te outou le 
tala lelei a le Atua ma le le tauia 
mai? 8 Na ou faoa mea a isi ekalesia 
i le faaoloaga na ou talia, ina ia 

auauna atu ai ia te outou. 9 Na ou 
i ai ia te outou ma le mativa, sa le 
tigaina se tasi ia te au; aua o mea 
na mativa ai a‘u, na faalavaina mai 
ia e le au uso na o mai mai Make- 
tonia; na ou faaeteete ina neʻi 
tigaina outou ia te au i se mea e 
tasi, ou te faaeteete foi i ai. 10 O loo 
ia te au le upu moni a Keriso, e 
le vaoia a‘u i lenei mitamita i nuu 
o Akaia. 11 Ina ua a ea? Ina ua ou 
le alofa atu ea ia te outou? Ua 
silafia e le Atua. 12 A o le mea ua ou 
faia, ou te faia pea lava lea, ina ia 
le maua ia te au se mea e faaaoga e i 
latou o e ua fia faapea atu ua latou, 
uiga tutusa ma i matou i le galuega 
ua latou mitamita ai. 13 Aua o i 
latou, o aposetolo pepelo i latou, 
o le au faigaluega ‘ole‘ole, ua liua 
i latou e i latou ma aposetolo a 
Keriso. 14 E le se mea foi lea e ofo 
ai, aua o Satani lava, ua liua o ia e 
ia ma agelu.o le malamalama. 15 O 
lenei, e le se mea tele pe a liua ana 
auauna, peiseai o auauna a le 
amiotonu i latou; o lo latou iuga e 
tusa ma a latou galuega. 

16 O lenei foi, ou te fai atu, 
aua ne'i manatu mai se tasi ia te 
au, 0 le valea a‘u; a e afai o lea, 
ia talia mai a‘u e outou pei se vale, 
seia ou mitamita ane teisi. 170 
laʻu e fai atu ai nei, ou te le fai atu 
i la le Alii, a e peiseai o faavalea i 
lenei faamalosi i le mitamita. 18 
Ona ua mitamita nisi e toatele i 
la le tino, ou te mitamita ai foi. 
19 Aua ua outou onosai ma le fiafia 
i e valelea, o loo popoto outou. 20 
Aua ua outou onosai pe a faapologa 


mai se tasi ia te outou, pe a ‘aina 
outou e se tasi, pe a ave e se tasi a 
outou mea, pe a faamaualuga se 
tasi, pe a po atu se tasi i o outou 
mata. 21 Pei ou te ma e fai atu, ua 
le lava lo matou malosi matou te 
fai ai faapea. Ai se mea e faa- 
malosi ai se tasi, (ou te fai atu ma le 
valea,) ou te faamalosi ai foi. 22 O 
Eperu ea i latou? O aʻu foi lea. O 
Isaraelu ea i latou? O aʻu foi lea. 
O fanau a Aperaamo ea i latou? O 
a‘u foi lea. 23 O auauna ea i latou a 
Keriso? (Ou te tautala pei se 
vale). Ua sili aʻu; ua sili i galuega, 
ua matua tele i sasaina, ua tele ona 
tuuina i fale puipui, ua atu lasi i 
oti, 24 ua atu lima ona sasaina O 
aʻu e lutaia, e taitolugafulu ma le 
iva oʻu ta, 25 ua atu tolu ona sasaina 
o aʻu i laau, ua tasi le fetogia o aʻu i 
maa, ua atu tolu ona malaia o 
folauga sa ou i ai, ua atoa le po ma 
le ao sa ou i le vasa; 26 ua atu lasi 
aʻu malaga se manú aʻu leaga i 
vaitafe, se manú aʻu leaga i e fao 
mea, se manú a'u leaga i tagata o 
loʻu lava nuu, se mani aʻu leaga i 
tagata o nuu ese, se manú a'u leaga 
i le aai, se manú aʻu leaga i le vao, 
se manú a'u leaga i le vasa, se 
manú aʻu leaga i uso pepelo; 27 
na ou i le galuega mamafa ma le 
tiga, o le mataala soo, o le fia ‘ai 
ma le fia inu; o le anapogi soo, o le 
maalili ma le le lavalava. 28 Tuu ia 
o isi mea, a o le mea e mafatia ai 
aʻu i aso fai soo, o le popole lea ona 
o ekalesia uma. 29 Po o ai le ua 
vaivai, ou te le vaivai ai? Po o ai le 
ua tausuai, ou te le tiga ai? 

30 Afai e tatau ina la ou mita- 
mita, Ou te mitamita i mea ou te 
vaivai ai. 31 O le Atua o le Tama 
lava o lo tatou Alii o Iesu Keriso, o 
lé viia e faavavau lava, ua silafia e 
ia ou te le pepelo lava. 32 O i 
Tamaseko, 0 le kovana mai ia 
Areta le tupu, na ia lamalama i le 
aai o Tamaseko ua fia pue ia te au; 
33 sa tuutuuina ifo aʻu i le ato i le 
faamalama i le pa, na ou sao ai i ona 
lima. 


O le mitamita o Paulo 1 ona pua- 


puaga 

1 E ao ina ou mitamita, e le 

aoga foi, a o le a co atu 
lau upu i mea na vaaia ma 
faaaliga mai le Alii. 2 Ua ou iloa 
le tasi tagata o Keriso, ua tasi le 
sefulu ma le fa o tausaga talu ona 
segia o ia i le lagi tua tolu, —ou te 
le iloa pe na i le tino, ou te le iloa 
pe lei i le tino; ua silafia e le Atua.— 
3 Ua ou iloa foi, na segia lena 
tagata i parataiso—ou te le iloa pe 
na i le tino o ia, pe le i le tino, ua 
silafia e le Atua— 4 na faalogo foi o 
ia i upu e le mata‘uta‘ua, e le tatau 
foi i se tageta ona tautala i ai. 5 O 
lena tagata ou te mitamita ai, a ou 
te le mitamita ia te au, tau lava 0 
mea ua ou vaivai ai. 6 Aua afai ana 
ou fia mitamita, po ua ou le valea 
ai; aua o le upu moni ou te fai 
atu ai; a e soia, ina neʻi sili le 
manatu o se tasi ia te au i mea e 
vaai mai e ia ia te au, po o mea e 
faalogo mai e ia ia te au. 7 Ina neʻi 
faamaualuga au i le silisili ese o 
mea na faaalia mai, sa tuuina mai ia 


te au le mea matuitui i le tino, o le 
agelu a Satani, e tu'i mai ia te au, 
ina neʻi ou faamaualuga. 8 Na ou 
aioi faatolu atu i le Alii ona o lea 
mea, ina ia alu ese ia te au. 9 Ona 
faapea mai ai lea o ia ia te au, “O 
loʻu nei alofa tunoa e lava lea e 
fesoasoani ia te 0e; aua o le vaivai e 
faaatoaina ai loʻu mana”. O lea ua 
tele ai lava loʻu fiafia i le mitamita 
i mea ua ou vaivai ai, ina ia tumau i 
oʻu luga le mana o Keriso. Io O 
lea ou te fiafia ai i mea e vaivai ai, 
o le faaleaga mai, o malaia, o le 
agatele mai, o le atuatuvale ona o 
Keriso; aua pe a ou vaivai, ona ou 
malosi ai lea. 

11 Ua avea aʻu ma vale; a ua 
tosina aʻu e outou; auā ana viia 
aʻu e outou po ua tatau ai; aua € 
ui lava ina ou faatauvaa lava, e leai 
se mea ou te itiiti ai i aposetolo 
silisili. 12 Na faia lava faailoga o le 
aposetolo ia te outou i le onosai 
uma, i faailoga, ma vavega, ma 
mea mamana. 13 Se a se tasi mea 
na le tusa ai outou ma nisi ekalesia, 
na o lea ina ua le tigaina outou ia te 
au? Ina faamagalo mai ia ia te au i 
lena agaleaga! 

14 Faauta, ua atu tolu loʻu sauni 
ou te alu atu ia te outou; ou te le 
faatiga foi ia te outou; auā ou te le 
saili i a outou mea, a € peitai o outou 
lava; auā e le tatau ona faaputu 
oa e le fanau mo mātua, a o mātua 
mo le fanau. 15 Ou te matuā fiafia 
lava e faauma aʻu mea, ia faa- 
umatia foi aʻu ona o outou agaga; 
auā e ui lava ina atali ai ona itiiti 
ona alofagia o aʻu, a e matuā tele 

pea lo'u alofa atu ia te outou. 16 
Ina tuu ia o lea. Na le mafatia outou 
ia te au; a o laʻu fai togafiti ua maua 
ai outou e aʻu i le ‘ole‘ole. 17 Pe na 
ou saili mea ia te outou ma le 
‘ole‘ole e so latou na ou auina atu 
ia te outou? 18 Na ou aioi ia Tito, 
na ou auina atu foi i laua ma le tasi 
uso. Pe na saili mea ea Tito ia te 
outou ma le ‘ole‘ole? na matou le 
savavali ea ma le loto e tasi? na 
matou le tulagávae faatasi ea? 

19 O lenei, fa te outou ea matou 
te faatonu atu la matou amio ia te 
outou? 0 loo i luma o le Atua, o 
matou o tautala atu ai nei o i 
matou ua ia Keriso; le au pele e, ua 
faia ia mea uma e faamafanafanaina 
ai outou. 20 Aua ou te fefe ne'i 
iloa outou e aʻu, e le faapei ona ou 
loto i ai, pe a ou alu atu, neʻi iloa 
foi a'u e outou, e le pei ona outou 
loto i ai; neʻi ia te outou o misa, o 
faamatataua, O faalotoa, o finau 
vale, o upuesega, o tuaupua, o loto 
faafefeteina, o faaletaupulea; 21 ina 
neʻi faamaulaloina au e loʻu Atua 
ona o outou, i loʻu toe alu atu ia te 
outou; ona ou faanoanoa lea i nisi 
e toatele o e na agasala anamua, 
ma ua le salamo i le amio leaga, ma 
le faitaaga, ma le matáitu na latou 


faia. 

1 O le atu tolu lenei o le a 
ou alu atu ai ia te outou. 

E mautu upu uma i le mau a le 

toalua po o le toatolu. 2 Na ou 

ta'u atu anamua, ou te muai tau 

atu faalua nei foi, (peiseai ua ou i 


Ia latou suesue ia te 1 latou 


ai, a ou te le i ai foi,) ou te tusi atu 
nei i e na agasala anamua ma e o 
totoe atoa uma, pe afai ou te toe 
alu atu, ou te le faamáma lava; 3 
ina ua outou saili mai i se faailoga, 
po ua tautala Keriso i totonu ia te 
au, O le ua le vaivai ia te outou, a e 
malosi i totonu ia te outou. 4 Auá 
e ui lava ina ua faasatauroina o ia 
i le vaivai, a e peitai ua soifua ia i le 
mana o le Atua; aua o i matou foi, 
ua matou vaivai ina ua ia te ia, a ua 
matou ola faatasi ma ia i le mana 
o le Atua ia te outou na. $ Ina 
tofotofo ia outou ia te outou, po ua 
outou i le faatuatua; ina suesue ifo 
ia ia te outou; pe tou te le iloa ea ò 
outou loto, ua i totonu ia te outou 
o Iesu Keriso, pe afai ua le pepelo 
outou? 6 A o loʻu lea taofi, e iloa 
mai i matou e outou ua le pepelo i 
matou. 7 O lenei, ou te tatalo atu i 
le Atua, ina neʻi tou faia se mea 
leaga; e le ina ia iloa mai i matou ua 
faamaoni, a e ui lava ina peiseai ua 
pepelo i matou, ina ia outou faia 
le mea lelei. 8 Aua matou te le 
mafaia se mea e le tatau ma le 
upu moni, a o mea e tatau ma le 
upu moni. 9 Aua matou te olioli 
pe a ua vaivai i matou, a e malolosi 
outou; o lenei foi le mea ua matou 
tatalo atu ai, ina ia faaatoatoaina 
outou. 10 O le mea lava lea ou te 
tusi atu ai na mea, o loo le i ai aʻu 
ia te outou, ina neʻi ou fai faa- 
malosi pe a ou i ai ia te outou, e 
tusa ma le pule ua tuuina mai e le 
Alii ia te au e ati ae ai ia te outou, 
a € le ina ia lepetia i lalo. 

11 Le au uso e, o le toe upu 

lenei, ia ou:ou manuia, ia faa- 


feasogi paia. 13 O loo alolofa atu 


atoatoaina outou, ia faamafanafana- | ia te outou le au paia uma. 14 la ia 
ina outou, ia loto gatasitasi outou, | te outou uma lava le alofa tunoa o 
ia outou fifilemu; ona ia te outou|le Alii o Iesu Keriso, ma le alofa 


lea o le Atua e ona le alofa ma le 
manuia. 12 la outou fealofani i le 


o le Atua, atoa ma le mafuta faatasi 
ma le Agaga Paia. 


O LE TUSI A 
PAULO IA 


KALATIA 


Ua aoai Paulo ia Kalatia ina ua sese 


i latou 
O Pauo o le aposetolo—e 
le mai tagata, e lei tofia 


foi e se tagata, a o Iesu Keriso, 
ma le Atua le Tama, o le na toe 
faatuina mai o ia i e ua oti— 
2 atoa ma lè au uso uma lava O e 
ua ia te a‘u: 

I ekalesia i Kalatia: 

3 Ia ia te outou le alofa tunoa 
ma le manuia mai le Atua le 
Tama, ma lo tatou Alii o Iesu 
Keriso, 4 © le na foaiina mai o 
ia e ia ona o a tatou agasala, ina ia 
laveai mai c ia ia i tatou ai le olaga 
leaga ua i ai nei, e tusa ma le 
finagalo o le Atua, o lo tatou lava 
Tama: $ ia ia te ia le viiga e 
faavavau faavavau lava. Amene. 

6 Ua ou ofo ina ua faapea ona 
vave liliueseina o outou i le na 


valaauina outou i le alofa tunoa 
o Keriso, a e faasaga i le tala lelei 
e ese; 7 € le se tasi tala lelei foi lea; 
a ua i ai nisi tagata ua faaatuatuvale 
ia te outou, ma fia faaliliueseina 
le tala lelei a Keriso. 8 A e peitai, 
e ui lava ina talaʻiina e i matou, po 
o se agelu mai le lagi, ia te outou se 
tala lelei e ese i lea na talaʻiina atu 
ai e i matou ia te outou, ia ana- 
tema ia. 9 Pei ona matou muai fai 
atu, ou te toe fai atu ai nei foi: 
afai e talaʻiina atu e se isi ia te outou 
se tala lelei e ese i lea na outou 
talia, ia anatema ia. 

Io Ou te faaaviavi nei ea i 
tagata po o le Atua? Ou te saili 
ea ina ia ou faafiafia i tagata? Auā 
afai ana ou faafiafia pea i tagata, 
po ua le fai aʻu ma auauna a Keriso. 

II Le au uso e, ou te faailoa 
atu ia te outou, e le se tala lelei 
faaletagata sa talaiina atu e aʻu; 

12 aua e lei maua lea e aʻu mai le 
tagata, e lei a'oa'oina ai foi a'u, ua 
na o le faaaliga a Iesu Keriso na ou 
maua ai. 13 Aua ua outou faalogo 
i laʻu amioga anamua ina ou i le 
lotu a Iutaia, sa ou matuā saua lava 
i le ekalesia a le Atua, ma faa- 
taugā i ai. 14 E sili foi loʻu alualu i 
mataupu faa-Iutaia i nisi e toatele o 
loʻu nuu na matou tupulaga faatasi, 
i loʻu matuā naunau i uputuu a oʻu 
tamā. 15 A o le Atua o le na filifilia 
aʻu talu ina fanau mai o aʻu, ma 
valaauina aʻu i lona alofa tunoa, 16 
na finagalo foi o ia e faaali mai 
lona Alo i totonu ia te au, ina ia ou 
folafolaina atu i nuu ese le tala 
lelei ia te ia, ona ou le filifili lea ma 
tagata, 17 Ou te lei alu ae foi i 
Ierusalema i e na muai aposetolo ia 
te au, a e peitai na ou alu i Arapi, 
ona ou toe foi lea i Tamaseko. 

18 Na mavae tausaga e tolu, 
ona ou alu ae lea i Ierusalema ina 
ia ma feiloai ma Kefa, ua po sefulu 
ma le lima o ma nonofo ai; 19 a € 
ma te lei feiloai ma se tasi O le au 
aposetolo, ua na o Iakopo le uso 
o le Alii. 20 O mea foi ou te tusi 
atu ai nei ia te outou, faauta mai 
ia, ou te fai atu i luma o le Atua, 
ou te le pepelo lava. 21 Mulimuli 
ane ona ou alu atu lea i nuu o 
Suria ma Kilikia; 22 sa le iloa oʻu 
mata e ekalesia a Keriso i Iutaia; 
23 ua na ona latou faalogo, “O le 
na faasaua anamua ia te i tatou, O 
loo folafola atu e ia i nei ona po le 
tala lelei o le faatuatua sa na faa- 
taugaina anamua.” 24 Ona latou 
vivii ai lea i le Atua ona o aʻu. 





O le malaga a Paulo i Ierusalema; o 
lona aoai atu ia Peteru 


Mulimuli ane, ua mavae 

tausaga e sefulu ma le fa, 
ona ma toe o ae lea i Ierusalema, 
o i maua ma Panapa, ua matou o 
foi ma Tito. 2 Na ou alu ae e tusa 
ma le faaaliga, ma aʻu faailoa atu ia 
te i latou le tala lelei ou te tala‘iina 
atu i nuu ese—a ua fai lemu atu i e 
ua ta'ua—ina neʻi le aoga laʻu mo- 


"mo'e nei, po o le momo'e ua ma- 


vae. 3 A e oo lava ia Tito na ma 
faatasi ma aʻu, o le Eleni foi o ia, 
e lei tauanauina o ia ia peritome- 
ina. 4 A e peitai ona o uso pepelo 
e na faaofia faaleiloga, o tagata ia 
na o ane faaleiloga e tilotilo i lo 
tatou saʻolotoga ua ia te i tatou ia 
Keriso Iesu, ina ia latou faapolo- 
gaina i tatou—5 sa matou le gauai 
ma ua le usiusitai ia te i latou i 
sina itu aso, ina ia tumau ia te outou 
le tonu o le tala lelei. 6 O i latou foi 
o e ua taʻua, (pe na faapefea lo 
latou tulaga, e le sa'u mea lea, 
e le faailogaina foi se tagata e 
le Atua;) e leai lava se mea na 
faaopoopo mai ia te au e i latou 
ua taʻua; 7 a e le na o lea, a ua 
latou iloa ua tuuina mai ia te au le 
tala lelei mo è le peritomeina, pei 
ona tuuina ia Peteru mo E peri- 
tomeina, 8 (aua o lé na galue i 
totonu ia Peteru i le faiva o le 
aposetolo mo È peritomeina, o ia 
lava na galue i totonu ia te au i le 
faiva o le aposetolo mo nuu ese,) 
9 na latou iloa foi le alofa tunoa ua 
foaiina mai ia te au, ona latou 

fetagofi lea i le lima taumatau o le 
mafutaga ia te i maua ma Panapa e 
Iakopo, ma Kefa, atoa ma Ioane, o 
e na ta‘upoutuina, ina ia ma o i 
nuu ese, a o i latou ia o i e ua peri- 
tomeina; IO tau lava ina ja ma ma- 
natua o e matitiva, o le mea foi 
lea na ou naunau i ai e fai. 

11 A ua alu atu Kefa i Anetioka, 
ona ou matuá finau atu lea ia te 
ia i ona lava luma, aua ua iloga lona 
sesé. 12 Auá a o lei o mai nisi 
mai ia lakopo, ua aai faatasi o ia 
ma tagata ese; a ua latou oo mai, 
ona “alo lea o ia, ma vavae ese o ia, 
ina ua fefe i le au peritomeina. 13 
Ona lē faarraoni lea faatasi ma ia O 
isi Iutaia uma, ua 00 ina tosina O 
Panapa lava i lo latou lē faamaoni. 
14 A ua ou iloa latou te lei savavali 
tonu e tusa ma le upu moni a le 
tala lelei, ona oy fai atu lea ia Kefa 
i luma o i latou uma, “O oe le 
Iutaia, afai e te amio faanuuese, 
a e le faa-lutaia, se a le mea ua e 
taunanau atu ai i nuu ese ia latou 
faa-Iutaia?” 15 O i tatou o Iutaia 
moni, a e le ni tagata agasala mai 
nuu ese, 16 a e ui i lea, ua tatou 
iloa e le tatuamiotonuina se tagata 
i galuega c le tulafono, a o le faa- 
tuatua ia Jesu Keriso; o i tatou 
foi ua tatu faatuatua ia Keriso 
Iesu, ina ia ta‘uamiotonuina i 
tatou i le faatuatua ia Keriso, a e 
le o galuega o le tulafono; auā e le 
tauamiotonuina se tagata e tasi i 
galuega o .e tulafono. 17 A e afai o 
i tatou o mananao i le fia ta“uamio- 
tonuina ia Keriso, ua iloa o tagata 
agasala i tatou lava, po ua fai ai ea 


Keriso ma auauna a le agasala? 
Aua neʻi faapea! 18 Auā pe afai ou 
te toe ati ae i mea naou lepetia, ou 
te faaalitinoina au e au o lē 
solitulafono aʻu. 19 Auā o aʻu, na 
ou oti i la le tulafono e ala i le tula- 
fono, ina ia ou ola i la le Atua. 20 
Ua faasatauroina faatasi i maua ma 
Keriso; ou te le toe ola aʻu, a o 
Keriso o loo ola i totonu ia te au; 
o le ola foi ou te ola ai nei i le tino, 
ou te ola ai lava i le faatuatua i le 
Alo o le Atua, o le na alofa mai ia 
te au,'ma foaiina mai o ia e ia 
mo aʻu. 21 Ou te le faaleaogaina le 
alofa tunoa o le Atua; aua ana 00 
mai le amiotonu e ala i le tulafono, 
po ua maliu fua Keriso. 


O le faatuatua e ta‘uamiotonuina ai 


Kalatia valea e, o ai ea na 
ja pelogia outou, o e ua 
tusia i luma o o outou lava mata o 
Iesu Keriso ua faasatauroina? 
2 Ua nao le mea nei ou te fia iloa ia 
te outou: pe na maua e outou le 
Agaga i galuega o le tulafono, po o 
te taulogologo atu i le faatuatua? 
3 Tou te faapea ea ona valelea? 
Na amataina outou i le Agaga, pe 
faaiuina nei ea outou i le tino? 
4 Pe na oo mai fua ia te outou ia 
mea e tele lava, pe afai e moni na 
oo mai fua? s O le ua avatu ia te 
outou le Agaga, ma na faia va- 
vega ia te outou, o galuega ea o 
le tulafono ua ia fai ai, po o le 
taulogologo atu i le faatuatua? 
6 Faapei o Aperaamo na faa- 
tuatua 1 le Atua, ona taʻua ai lea ia 
te ta e fai ma amiotonu. 7 O lenei, 

ia iloa e outou, o e faatuatua o 
atalii i latou o Aperaamo. 8 Na 
iloa foi anamua i le Tusi, o le 
faatuatua e ta‘uamiotonuina ai nuu 
ese e le Atua, na ia folafolaina ai 
anamua le tala lelei ia Aperaamo, 
ua faapea, E manuia nuu uma 
lava ta te oe. 9 O lenei, ua manuia 
e ua faatuatua faatasi ma Aperaamo 
le na faatuatua. 10 Aua o i latou 
uma o e faalagolago i galuega o le 
tulafono, ua faafanoina i latou; aua 
ua tusia, Ja faafanoina i latou uma 
o e le tumau i mea uma lava ua 
tusia 1 le tusi o le tulafono, ia faia. 
11 A ua iloa lelei, e le ta‘uamio- 
tonuina se tasi i luma o le Atua i le 
tulafono; auā, E ola le tagata 
amiotonu 1 le faatuatua; 12 a e 
le aiā le faatuatua i le tulafono, aua, 
O le tagata na te faia ia mea e 
ola ai lava ía. 13 Na faatauina 
mai i tatou e Keriso ai le faafanoga 
o le tulafono, ina ua faafanoina o 
ia mo i tatou—aua ua tusia, E 
faafanoina i latou uma o e ua faa- 
tautauina i le laau—14 ina ia oo ai 
i nuu ese le manuia o Aperaamo ia 
Keriso Iesu, ina ia tatou maua i le 
faatuatua le na folafolaina, o le 
Agaga lea. 

15 Le au uso e, (o upu a tagata 
ou te fai atu ai nei): e ui lava na o 
le feagaiga a le tagata, afai ua faa- 
mauina, e leai se na te tatalaina, pe 
na te faapoopoina ai se mea. 16 Na 
fetalaia mai folafolaga ia Apera- 
amo, ma so lana fanau; e lei faapea 
mai, “O le fanau, peiseai e toatele,” 
a e toatasi, “O so lau fanau”, o 
Keriso lava lea. 17 la, o laʻu upu 





lenei: o le feagaiga na faamauina 
anamua e le Atua, e le mafai ona 
tatalaina lea e le tulafono na muli- 
muli ai i ona tausaga e fa selau ma 
le tolugafulu, ina ia faaleaogaina 
ai le mea na folafolaina. 18 Aua 
afai ua ala mai le tofi i le tulafono, 
ua le ala mai i le upu na fola- 
folaina; a e peitai, na foaifuaina 
atu e le Atua ia Aperaamo i le mea 
na folafolaina. 

19 O lenei, se a le aoga o le tula- 
fono? Na faaopoopo mai lea ona o 
solitulafono, ina seia maliu mai le 
fanau na folafola i ai, sa saunia e 
agelu na aumaia e le tautuu upu. 
20 A e leai se tautuu upu pe 
a na o le toatasi, a e toatasi le 
Atua. 

21 Lenei foi, e ‘au ese ea le tula- 
fono i mea na folafolaina e le 
Atua? Aua neʻi faapea. Aua, afai 
ana tuuina mai se tulafono e mafai 
ona faaolaina ai, po ua oo mai lava 
le amiotonu i le tulafono. 22 A e 
peitai ua punitia e le Tusi mea uma 
lava i le agasala, ina ia foaiina mai 
i e faatuatua le mea na folafola- 
ina e maua i le faatuatua ia Iesu 
Keriso. 

23 A o lei 00 mai le faatuatua, 
na taofia i tatou i le pule a le tula- 
fono, sa punitia ina seia faaalia le 
faatuatua a oo mai. 24 O lenei, ua 
fai mo tatou taʻitaʻitama le tula- 
fono, na te taʻitaʻiina i tatou ia 
Keriso, ina ia ta‘uamiotonuina i 
tatou i le faatuatua. 25 A ua oo 
mai le faatuatua, o lenei ua le toe 
pule ia te i tatou le ta‘ita‘itama; 
26 aua o atalii o le Atua outou uma 

lava i le faatuatua ia Keriso Iesu. 
27 Auā o outou uma lava na 
papatisoina ia Keriso, ua outou 
oofu ia Keriso; 28 e le o i ai se 
Iutaia po o se Eleni, e le o i ai se 
pologa po o se sa‘oloto, e le o i ai 
se tane po o se fafine; aua ua tasi 
lava outou uma ia Keriso Iesu. 29 
Afai foi e o Keriso outou, e moni, 
o le fanau vutou a Aperaamo, o 
suli foi e tusa ma le mea na 
folafolaina. 


O atalii 1 tatou o € sa nofo pologa i le 
tulafono 


Ou te fai atu foi, o aso uma 
o itiiti ai le suli, e ui lava o 
ia e ana mea uma, e leai se mea e 
ese ai o ia ma le pologa; 2 a e 
pule ia te ia faatamā ma auauna e 
pule, seia 00 atu i ona po na tuu- 
poina e le tamā. 3 Sa faapea foi i 
tatou ina o tama iti, sa nofo 
pologa i tatcu i mataupu muamua a 
le lalolagi. 4 A ua oo atu i le 
faaatoaga o tausaga, ona auina mai 
lea e le Atua o lona Alo, na fanau i 
le fafine, na fanau ua nofo i le tula- 
fono; 5 ina ia faatau mai e ia i e na 
nofo i le tulafono, ia avea i tatou 
ma atalii. 5 O atalii outou, o le 
mea lea ua auina mai ai e le Atua le 
Agaga o lona Alo i o tatou loto, o 
valaau, Ava! Le Tamā e. 70 lea, 
ua le toe fai oe ma pologa, a o le 
atalii; a e afai o le atalii, o le suli 
foi, ona o le Atua. 
8 E moni, o ia ona po ua le iloa 
ai e outou le Atua na fai ai outou 
ma pologa i mea e le ni atua; 9 a o 


nei ona po ina ua outou iloa le 
Atua, pe sili pe a faapea, ina ua iloa 
lava outou e le Atua, pe faapefea 
ona outou toe liliu i mataupu 
muamua e vaivai ma faatauvaa, ua 
outou toe mananao ea ia outou toe 
nofo pologa i ai? 10 Tou te 
anaana i aso, ma masina, ma tau, 
ma tausaga! 11 Ou te fefe ia te 
outou, ina neʻi iu ina faaleaogaina 
laʻu galuega na ou faia ia te 
outou. 

12 Le au uso e, ou te aioi atu ia 
te outou, ia faapei o aʻu outou, 
auão aʻu ua pei o outou; na le agal- 
eagaina aʻu e outou i se mea e tasi. 
13 Ua outou iloa, o le maʻi ua ala 
ai ona ou muai folafola le tala 
lelei ia te outou; 14 o le tofotofoga 
foi sa ia te outou i loʻu nei tino e 
leʻi ta‘ufaatauvaaina ai aʻu e outou, 
pe inosia foi, a ua outou talia mai 
aʻu peiseai se agelu a le Atua, 
peiseai o Keriso Iesu. 15 Pe faa- 
pefea foi lo outou manuia sa fai 
mai? Auā o laʻu mau lenei ia te 
outou, ana outou mafaia, po ua 
outou sasali mai o outou mata, ma 
foai mai ia te au. 16 Ia, po ua outou 
avea ea aʻu mo outou fili i loʻu 
taʻuina atu ia te outou le upu moni? 
17 Latou te naunau ia te outou, a e 
faaletatau; a e peitai ua latou fia 
tuueseeseina outou ma aʻu, ina ia 
outou naunau ia te i latou. 18 E 
tatau le ta'uleleia pea i le mea lelei 
e le aunoa, a e aua neʻi gata ina o ia 
te outou o aʻu. 19 La'u fanau e, ou 
te toe cono ai i oʻu faatiga, seia 
tino Keriso i totonu ia te outou. 
20 Ou te loto ina ia ou i ai nei lava ia 


290 


KALATIA 4,5 





te outou ma tautala faatatau atu, 
aua ua faaletonu loʻu manatu ia te 
outou. 

21 Ina tau mai ia ia te au ou- 
tou o e fia nonofo i le tulafono, tou 
te le faalogo atu ea i le tulafono? 
22 Aua ua tusia, sa ia Aperaamo 
atalii e toalua, o le tasi na fanau 
mai i le fafine nofo pologa, a o le 
tasi i le fafine saíoloto. 23 A e 
peitai o le tama a le fafine nofo 
pologa, ua fanau lea i la le tino; 
a o le tama a le fafine sa'oloto, na 
fanau ia ona o le mea na fola- 
folaina. 24 Ua fai ma faatusa ia 
mea; auá o fafine nei o feagaiga e 
lua ia; o le tasi mai le mauga o 
Sinai, e fanau mai tama e fai ma 
pologa, O Akara lea. 25 aua o 
Akara lenei o le mauga o Sinai 
ia i Arapi; ua la tutusa ma Ieru- 
salema i ona po nei, ua nofo pologa 
atoa ma lana fanau; 26 a o Ieru- 
salema i luga o le sa‘oloto ia, o le 
tina o i tatou uma lava ia. 27 Aua 
ua tusia, Za e olioli oe le fafine e pa 
sa le fanau; ia e uio ma leo tele oe 
sa le faatiga; aud ua tele le fanau a le 
ua nofo fua i la le nofo tane. 28 A o i 
tatou, le au uso e, o fanau i tatou 
e tusa ma le mea na folafolaina, 
pei o Isaako; 29a e faapei ona saua 
o le na fanau i la le tino i le na 
fanau i la le Agaga i ia ona po, e 
faapea foi i ona po nei. 30 A e peitai 
se a ea e fai mai ai le Tusi? Ina 
tutuli ia le fafine nofo pologa ma 
lana tama, aude le tofia le tama a le 
fafine nofo pologa faatasi ma le 
tama a le fafine sa‘oloto. 31 O 
lenei, le au uso e, e le ni fanau 

tatou a le fafine nofo pologa, a o le 
fafine sa‘oloto. 


O le uiga o amioga i la le Agaga 


O lenei, ia outou tumau i 

le sa‘olotoga ua faasa‘oloto 
mai ai Keriso ia te i tatou; a € 
aua neʻi toe taofia outou i le amo 
o le pologa. 

2 Faauta mai ea, o aʻu o Paulo, 
ou te fai atu ia te outou, afai e 
peritomeina outou, e le aoga lava 
Keriso ia te outou. 3 Ou te toe 
molitino atu i tagata uma ua peri- 
tomeina, ua ia te i latou ona faia o 
mea uma lava o i le tulafono. 4 O 
outou ua fia maua le ta‘u.miotonu- 
ina i le tulafono, ua tete‘a ese lava 
outou ma Keriso, ua pauu outou 
nai le alofa tunoa. 5 Aua o le Agaga 
matou te faatalitali atu ai i le 
faamoemoe i le amiotonu ona o le 
faatuatua. 6 Aua e leai se aoga o le 
peritome po o le le peritomeina i e 
o ia Keriso Iesu, tau lava o le faa- 
tuatua e matua galue i le alofa. 7 
Sa outou taufetuli lelei; po o ai ea 
ua faafelavei ia te outou, ia outou 
le anaana i le upu moni? 8 E le 
mai le na valaauina outou lenei 
faaoleole. 9 E faafefeteina le 
palugá falaoa uma lava i sina mea 
itiiti e faafefete a'i. ro Ou te matuā 
faatuatua ia te outou i le Alii, tou 
te le loto i se tasi mea; a o le na te 
faaatuatuvaleina outou, e tusa lava 
po o ai, e faasalaina o ia. 11 A o 
atu, le au uso e, afai ou te talaʻi 
atu pea le peritome, se a ea le mea 
e faasauaina ai pea aʻu? Afai o lea, 

ua faaumatia le mea e tausuai ai ile 
satauro. 12 O lou manao ia 
tipieseina i latou e i latou o e faa- 
gaeetia outon. 

13 Aua le au uso e, ua valaautna 
outou i le sa‘olotoga; tau lava ina 
neʻi avea le sa‘olotoga ma avanoa 
mo le tino; a ia outou auauna le 
tasi i le tasi i le alofa. 14 Auà ua 
atoatoa le tulafono uma lava i le 
upu e tasi, o lenei, la e alofa atu i 
le lua te tuaoi, ia pei o oe lava ia te 
oe. 15 A e afai tou te feútai ma 
fe‘ainai, ia outou ina neʻi faaumatia 
outou ia te outou. 

16 Ou te fai atu, ia outou 
savavali i la le Agaga, ona le faia 
lea e outou o le tuʻinanau o le tino. 
17 Auā o le tino ua tu‘inanau lea e 
tetee atu i le Agaga, ua tu‘inanau 
foi le Agaga e tetee atu i le tino; 
ua feteeinai foi ia mea, o le mea lea 
tou te le fai ai mea tou te loto i ai. 
18 A e afzi e taʻitaʻiina outou e le 
Agaga, ua le nonofo outou i le 
tulafono. 19 Ua iloa tino foi 
galuega a le tino, o mea faapenei; 
o le faitaaga, o le amio leaga, o le 
mataitu, 20 o le ifo i tupua, o le fai 
togafiti faatauláitu, o le feitagai, o 
le femisai, o le losilosi vale, o le 
lotoa, o le finau vale, o le fevaevae- 
aiga, o maseiga, 21 O le mataua, 
o le onaga, o le poula, ma mea 
faapena; ou te muai taʻu atu nei ia 
te outou, pei ona ou fai atu 
anamua, o e faia mea faapena, e le 
fai le malo o le Atua mo latou tofi. 
22 A o le fua o le Agaga o le alofa, 
o le olioli, o le filemu, o le onosai, o 
le mataalofa, o le agalelei, o le faa- 


maoni, 23 o le agamalu, ma le amio 
mama; e le faatulafonoina mea faa- 
pena. 24 A o e o ia Keriso, ua 
faasatauroina e i latou le tino, ma 
ona manao, ma ona tu'inanau. 

25 Afai ua tatou ola i le Agaga, 
ia tatou savavali foi i le Agaga. 26 
Aua neʻi avea i tatou ma € mitamita 
vale, aua neʻi feluiai, aua, neʻi 
felosiai. 


O upu apoapoai 

Le au uso e, afai e maua se 

tagata i se tasi agasala, o 
outou o i la le Agaga, ia outou 
faafoi mai le ua faapeaina ma le 
loto o le agamalu. Ia faaeteete foi 
oe ina neʻi faaosoosoina oe. 2 Ia 
outou fesui i a outou avega e ave, 
ma ia faapea ona outou faia le 
tulafono a Keriso. 3 Auā pe a 
manatu se tasi o le tagata aoga ia, a 
e leai, ua pelogia o ia e ia i lona 
manatu. 4 A ia taitoatasi ma faa- 
masino i lana lava galuega, ona ia 
te ia lea o se mea e mitamita ai ia 
te ia lava, a e le o se tasi. 5 Aua e 
taitasi ma ave i lana lava avega. 

6 A o le ua aʻoaʻoina i le upu, 
ia tufa atu e ia mea lelei uma lava i 
le ua aʻoaʻo mai. 

7 Aua neʻi faaseseina outou, 
e le ulagia le Atua, aua o le mea e 
luluina e le tagata, o le mea lava 
lea e seleseleina mai ai e ia. 8 O sé 
lulu i la lona tino, e selesele mai ai 
e ia i la le tino le mea e pala; a o së 
lulu i la le Agaga, e selesele mai ai 
e ia i la le Agaga le ola faavavau. 9 
Aua neʻi tatou faapalapala i le 
amio lelei; aua o ona po e tatau ai 

tatou te selesele mai ai, pe afai 
tatou te le faavaivai. 10 O lenei, ia 
tatou agalelei, ia faatatau i mea e 
tutupu i lea aso ma lea aso, i tagata 
uma lava, aemaise i le aiga o le 
faatuatua. 

11 Faauta i le tetele o matai- 
tusi ua ou tusi atu ia te outou i 
loʻu lava lima. 12 O i latou uma o e 
fia.ta‘uleleia e tagata, latou te faa- 
tauanau ia peritomeina outou; ua 
na o lenei, ina neʻi faasauaina i 
latou ona o le satauro o Keriso. 13 
Auā foi o i latou o e ua peri- 
tomeina, latou te le anaana i le 
tulafono; a e peitai latou te loto ina 
ia peritomeina outou, ina ia latou 
mitamita ai i o outou tino. IJA o 


aʻu, aua neʻi ou mitamita i se mea, 
tau lava o le satauro o lo tatou Alii 
o Iesu Keriso, ua faasatauroina ai 
le lalolagi ia te au, o aʻu foi i le 
lalolagi. 15 Auā e le aoga le peri- 
tome, po o le le peritomeina, tau 
lava ina ia toe faia ia fou. 16 O i 
latou uma foi o e savavali e faa- 
tatau i lenei mataupu, ia ia te i 
latou le manuia ma le alofa, ia i ai 
foi i le Isaraelu o le Atua. 

17 E amata i ona po nei, aua le 
toe faalavelave se tasi ia te au; aua 
o aʻu ou te tauave faailoga o le Alii 
o Iesu i loʻu nei tino. 

18 Le au uso e, ia i ai i o outou 
agaga le alofa tunoa o lo tatou Alii 
o Iesu Keriso. Amene. 


O LE TUSI A 
PAULO IA 


EFESO 


O le manuia tele lava o e ua filifilia e 
le Atua 


O Paulo, o le aposetolo a 
Jesu Keriso i le finagalo o le 
Atua, i le au paia o e faatuatua foi 
ia Keriso Iesu; 2 ia ia te outou le 
alofa tunoa, ma le manuia mai le 
Atua lo tatou Tama, atoa ma le 

Alii o Iesu Keriso. 
3 Ia faafetaia le Atua, o le 


Tama o lo tatou Alii o Iesu Keriso, 
o le ua faamanuia mai ia i tatou i 
mea uma lava e manuia ai i la le 
Agaga, i mea o i le lagi, ona o 
Keriso; 4 faapei ona ia filifili mai 
ia i tatou ona O ia, a O lei faavaeina 
le lalolagi, ina ia paia i tatou ma ia 
le mata‘uleagaina i ona luma, i le 
alofa; $ ua na tofia i tatou anamua, 
ina ia avea ma tamafai mana, ona o 
Iesu Keriso, e tusa ma le pule 

tunoa a lona finagalo; 6 ina ia 
viia ai lona lava alofa tunoa ua 
silisili, o lea ua agalelei fua mai ai 
o ia ia te i tatou, ona O le ua 
alofagia; 7 © ia foi ua tatou maua 
ai le togiola i lona toto, o le faa- 
magaloina o agasala, e tusa ma le 
oloa faulai 9 lona alofa tunoa, 8 
ua ia faafaupue tele mai ai ia i 
tatou, i le poto uma atoa ma le 
faautauta; 9 ina ua faailoa mai ia te 
i tatou le mea lilo sa i lona finagalo, 
e tusa ma lana lava pule tunoa, na 
ia tuu ai i lona lava finagalo; 10 ina 
ia na faaopoopoina ia Keriso i le 
sauniuniga i le faaatoaga o tausaga, 
o mea uma lava o i le lagi, atoa ma 
mea o i le lalolagi. 

11 O ia leva ua matou maua ai le 
tofi, o i matou na tofia anamua, e 
tusa ma le finagalo o lè ua matui 
galue i mea uma lava, e tusa ma le 
pule a lona finagalo; 12 ina ia avea 
i matou ma ala e viia ai lona ma- 
malu, o i rnatou o e na muai faa- 
moemoe ia Keriso. 13 E i ai foi 
outou ia te ia, ina ua outou faa- 
logologo i le upu o le mea moni, 
o le tala lelei lea o lo outou faa- 
olataga, uz outou faatuatua ia te 
ia, ona faamaufaailogaina ai lea o 
outou e l: Agaga Paia, o le na 
folafolaina mai; 14 O le faamaoni o 
ia o lo tatou tofi, seia iu ina faa- 
olaina e le Atua o i latou ua fai 
mona, ina ia viia ai lona mamalu. 

15 Ua ou faalogologo i lo outou 
faatuatua i le Alii o Iesu, ma lo 
outou alofa i le au paia uma lava, 
16 O le mza lea ou te le mapu ai i 
le faafetai ona O outou, O ta‘uta‘ua 


outou i aʻu tatalo; 17 ina ia foai atu 
ia te outou e le Atua o lo tatou Alii 
o Iesu Keriso, o le Tama e ona 
le mamalu, le Agaga e ona le poto 
ma le faaaliga e ala ai ona outou 
iloa lelei o ia; 18 ia faapupulaina 
mata O outou loto, ina ia outou 
iloa le uiga o le faamoemoe ua i 
lona valaau mai, ma le uiga o le 
faulaigamea lelei o i lana tofiga ua 
silisili mo le au paia; 19 ma le 
uiga o le silisili ese lava o lona 
malosi ua ia i tatou o e faatuatua, e 
tusa ma le galuega a lona mana 
tele lava, 20 na ia matua galue ai ia 
Keriso, ina ua toe faatuina mai o 
ia nai e ua oti, ma faanofo ia te ia i 
lona itu taumatau i mea o i le lagi, 
21 e silisili lava i alii sili uma lava, 
ma faipule, ma e ua malolosi, ma 
alii, ma igoa uma lava e ta‘ua, e le 
gata i le olaga nei, a e 00 foi i le 
atali; 22 ua ia tuu foi mea uma 
lava i lalo o ona vae, ma tuuina atu 
o ia e fai ma ulu o mea uma lava mo 
le ekalesia, 23 0 lona tino lea, o le 
tumu o le na te faatumuina mea 
uma lava i mea uma. 


O le faaolaina o tagata nai le 
agasala 

O outou foi lava o e na oti 

i amio leaga ma agasala, 2 na 
outou savavali ai anamua, e tusa 
ma le tu a lenei lalolagi, e tusa ma 
le ta‘ita‘i o le au faipule i le va 
nimonimo, O le agaga lea o loo 
matuā galue nei i e ua faalogogata; 
3 0 i tatou foi, na amio faatasi i 
tatou uma lava ma i latou anamua, 
ina ua tatou nonofo i tu‘inanau o o 

tatou tino, na faia foi e i tatou o 
mea na loto i ai le tino atoa ma le 
mafaufau, na fanau mai foi i tatou 
o le fanauga a le toasa, faapei o isi 
atoa foi. 4 A o le Atua, ua iai le 
faulai o le alofa, ona o lona lava 
alofa tele na ia alofa mai ai ia i 
tatou, 5 a o oti lava i tatou i amio 
leaga, ua na faaola mai ia i tatou 
faatasi ma Keriso; (o le alofa 
tunoa ua faaolaina ai outou;) 
6 ua na toe faatutū faatasi mai foi, 
ma faanonofo faatasi i tatou ma 
Keriso Iesu i mea o i le lagi; 7 ina 
ia faaalia i tupulaga atali le silisili 
ese o le faulai o lona alofa tunoa, i 
le agalelei mai ia te i tatou, ia 
Keriso Iesu. 8 Auā o le alofa tunoa 
ua faaolaina ai outou i le faatuatua; 
e le mai ia te outou foi lea, a o le 
mea ua foaiina mai e le Atua; 9 e le 
ona o galuega, ina neʻi mitamita 
se tasi. 10 Aua o lana lava galuega i 
tatou, na faia i tatou ia Keriso 
Iesu, ina ia faia galuega lelei, na 
saunia anamua e le Atua, ina ia 
tatou savavali ai. 

11 O lenei, ia outou manatu, sa 
faapaupau outou anamua i la le 
tino, na taʻua outou o è lē peri- 
tomeina e i latou ua taʻua o € 
peritomeina, o le peritomeina lea 
ua faia e lima i le tino—12 o ona 
po ia sa le i ai ia te outou Keriso, 
sa tagata ese outou i le nuu o 
Isaraelu, o tagata ese foi i feagaiga 
ua i ai le mea na folafolaina, sa leai 
so outou faamoemoe, sa aunoa foi 
ma le Atua i le lalolagi. 13 A o ona 
po nei, ona o Keriso Iesu, 0 outou 
sa vava mamao anamua ua faa- 


latalataina mai ai i le toto o Keriso. 
14 Auā o ia lava o lo tatou leleiga, 
ua na faia ia tasi e sa faalua, na na 
soloia foi le pa vaeloto o le feitagai 
sa vaeluaina ai; 15 auā ua ia 
faaumatia foi i lona lava tino le 
tulafono i poloaiga ma faatonuga; 
ina ia liliu e ia lava lea toalua ia fai 
ma tagata fou e tasi, ia tupu ai le 
leleiga; 16 ma ia faaleleia ma le 
Atua é sa toalua, i le tino e tasi, 
ona o le satauro, ina ua faaumatia 
ai le feitagai. 17 Na maliu mai foi 
o ia, e folafola mai le tala lelei o le 
leleiga ia te outou sa vava mamao, 
atoa ma e ua latalata. 18 Auā ua 
faatau maua e i tatou uma ona O ia 
o le ala e sao atu ai i le Tamā, e le 
Agaga e toatasi. 19 O lenei, e le toe 
tagata ese outou, po o e ua ãumau, 
a ua nuu faatasi ma le au paia, o le 
aiga foi o le Atua; 20 o loo ua 
atiina ae i luga o le faavae o le au 
aposetolo, atoa ma le au perofeta, 
o le maa tulimanu o Keriso Iesu 
lava lea; 21 ua faatatauina ia te ia 
le fale atoa, o loo alu ae, ina ia fai 
ma malumalu paia i le Alii. 22 O 
outou foi, ua atiina ae faatasi outou 
ia te ia e fai ma afioaga o le Atua 
i le Agaga. 


O le alofa o le Atua i nuu faapaupau 


Ona o lea mea, o aʻu o Paulo 

o le ua noanoatia ona o Keriso 
Iesu, ona o outou o nuu ese; 2 aua 
ua outou faalogologo ua fai au ma 
auauna tausi mea i le alofa tunoa 
o le Atua ua tuuina mai ia te au mo 
outou; 3 ina ua na faailoa mai ia te 

au i le faaaliga, o le mea lilo, faapei 
ona aʻu muai tusia i ni upu itiiti; 
4 pe a faitaulia e mafai ai outou 
ona iloa ai lc‘u loto matala i le mea 
lilo e uiga ia Keriso, § sa le 
faailoa atu i nisi tupulaga o le 
fanauga a tagata, faapei ona faaali 
mai nei e le Agaga, i ana aposetolo 
paia, ma ana perofeta; 6 ia avea 
nuu ese ma suli faatasi ma tino e 
tasi, ma ia tofusia faatasi i lana sa 
folafola mai ona o Keriso Iesu i le 
tala lelei. 

7 Ua fai aʻu ma auauna a lena 
tala lelei e tusa ma le mea 
foaifuaina mai i le alofa tunoa o le 
Atua, ua na foaiina mai ia te au i le 
galuega tele a lona mana. 8 Ua au 
mai ia te au, le aupito itiiti lava i le 
au paia uma, lenei lava alofa tunoa, 
ina ia ou folafola atu i nuu ese le 
oloa faulai o Keriso e le masue- 
sueina lava; 9 e faamalamalamaina 
atu foi i tagata uma le uiga o le 
sauniuniga o le mea lilo sa natia 
talu mai i tupulaga anamua i le 
Atua, o le na faia mea uma lava; 
10 ina ia iloa nei e alii sili ma le au 
faipule i :mea o i le lagi, i le ekalesia, 
le poto uiga eseese o le Atua. 11 Ua 
tusa lea ma lona finagalo talu 
anamua lava, na ia faia ia Keriso 
Iesu lo tatou Alii; 12 o ia ua tatou 
maua ai le faamalosi, ma le ala e 
sao atu ai ma le loto tele, i le 
faatuatua ia te ia. 13 O lenei, ou te 
aioi atu, aua neʻi faavaivai ina ua 
puapuazatia aʻu ona o outou, aua 
o le mea tou te mitamita ai lena. 

14 O le mea lea ou te tootuli ai i 
le Tamā, 15 o ia ua faaigoaina ai le 


aiga umaoilelagi atoa male lalolagi; 
16 ina ia foaiina ia te outou € tusa 
ma le faulai o lona mamalu, ia 
faamalosia outou i le mana e lona 
lava Agaga i le tagata i totonu, 17 
ia nofo mau foi o Keriso i o outou 
loto i le faatuatua; ina ia mauaa ma 
faavaeina outou i le alofa, 18 ia 
mafai ai ona iloa lelei e outou atoa 
ma le au paia uma, o le uiga o le 
lautele, ma le umi, ma le loloto, 
ma le maualuga, 19 ia iloa foi le 
alofa o Keriso ua silisili ese e le 
mailoa, ia faatutumuina outou i le 
tumu uma lava o le Atua. 

20 O lenei, ia ia te ia o le na te 
mafaia ona faia o mea uma e 
faasilisili lava i mea tatou te ole 
atu ai ma mafaufau i ai, e tusa ma 
le mana o loo matuà galue i totonu 
ia te i tatou, 21 ia ia te ia le viiga i 
le ekalesia ma Keriso Iesu, i 
augatupulaga uma, e faavavau 
faavauvau lava. Amene. 


Ia loto gatasi. Ia toe fuataiina le 
amio 

4 O lenei, o atu o le ua noanoatia 

ona o le Alii, ou te aioi atu ia te 
Outou, ia outou savavali ia tusa ma 
le valaau ua valazuina ai outou. 
2 la outou loto maulalo ma aga- 
malu, ma onosai. la outou faa- 
palepale le tasi i le tasi i le alofa. 
3 la taumafaia e outou ona taofi o le 
loto gatasi i la le Agaga i le noataga 
o le filemu. 4 E tasi le tino, e tasi 
foi le Agaga, faapei ona valaauina 


o outou i le faamoemoe e tasi ua 
valaauina ai outou; 5 e tasi le Alii, 

e tasi le faatuatuaga, e tasi le papa- 
tisoga; 6 e tasi le Atua, o le Tamá 
foi lea o tagata uma lava, o lē ua i 
luga o mea uma lava, o lè ua ¡aii 
mea uma lava, o loo i totonu foi o 
mea uma lava. 7 A ua foaiina mai 
ia te i tatou taitoatasi o le alofa 
tunoa, e faatatauina ma le mea 
foaifuaina mai e Keriso. 8 O le 
mea lea ua fai mai ai, Na afio ae o 
tai luga, ma na ta‘ita‘i faatagatao- 
taua î le tafeaga; ua na foaiina foi 
mea alofa 1 tagata. 9 Ia, o le upu 
lea, “Na ia afio ae,” se a lona uiga, 
pe afai e le o lea, ua muai ona afio 
ifo 0 ia i mea maulalo i le lalolagi? 
10 O le na afio ifo, o ia lava lea na 
afio ae i luga o lagi uma lava, ina ia 
faatumuina e ia o mea uma lava. 
11 O ana mea alofa foi, ia fai nisi 
ma aposetolo, o isi foi e fai ma 
perofeta, o isi foi e folafola le tala 
lelei, o isi foi e fai ma leoleo atoa 
ma aʻoaʻo; 12 ina ia faaatoatoaina ai 
le au paia, latou te fai ai le galuega 
a auauna, ia atiina ae ai le tino o 
Keriso; 13 seia 00 atu o i tatou 
uma lava i le loto gatasi i la le faa- 
tuatua, ma le iloa lelei o le Alo o le 
Atua, ia fai foi ma tagata matua, ia 
00 i le fua o le ua matua, e tatau ma 
le tumu o Keriso; 14 ina ia le toe 
tama ninii i tatou o loo fela- 
foaiina e pei o peau, ma feaveaiina 
i matagi uma lava o matáupu, i le 
pepelo o tagata, i togafiti leaga ua 
saunia e faasese ai. 15 Peitai, a o 
tautalatala faamaoni i le alofa, ia 
tutupu i tatou ia te ia i mea uma, O 
le ulu lava ia, o ia foi o Keriso; 16 
e mai ia te ia ona tupuo le tino 


uma lava, o loo o faatatauina ma 
faasooina i ua uma lava e fesoasoani 
i ai, e tusa ma le galuega i 
le fua o itu tino taitasi, ia iu 
ina atiina ae le tino e ia lava i 
le alofa. 

17 O lenei, ou te fai atu ia te 
outou, ma ta'utino atu lenei mea 
ona o le Alii, aua tou te toe 
savavali faapei o nuu faapaupau, o 
e savavali i le valea o o latou loto. 
18 O loo faapouliuligia o latou 
mafaufau, o liliueseina i latou i le 
ola o i le Atua, ona o le valea ua ia i 
latou, ona o le maaa o latou loto. 19 
Ua latou le lagona se rrea, ua 
tuuina atu i latou e i latou i le 
mataitu, e fai mea leaga uma lava 
ma le tu‘inanau i ai. 20 A o outou, 
e le faapena ona aʻoaʻoina e outou 
Keriso, 21 pe afai € moni ua outou 
faalogologo ia te ia, pe aʻoaʻoina 
foi outou ia te ia, e pei ona iai le 
upu moni ia Iesu; 22 ina ia outou 
to ese le tagata tuai o loo ua leaga, 
e tusa ma le amioga faaanamua, e 
tusa ma tu‘inanau e faasese ai. 23 
A e peitai, ia toe fuataiina manao o 
o outou loto, 24 ma ia oofu outou i 
le tagata fou ua faia e foliga i le 
Atua, i le amiotonu ma le amio 
lelei e faamaoni. 

25 O lenei, ia outou tuu ese le 
pepelo, ia tautalatala faamaoni 
taitasi ma lë la te tuaoi; aua o itu 
tino lava i tatou o le tasi i le tasi. 26 
A outou ita, aua le agasala ai; aua 
neʻi goto le la o ita pea outou. 27 
Aua foi neʻi tuuina atu e outou se 
mea e mautu ai le tiapolo. 28 O le 
gaoi aua neʻi toe gaoi, a e lelei ina 

faamalosi o ia i galuega a ona lima 
i mea aoga, ia maua e ia se mea e 
avatu i ē ua matitiva. 29 Aua neʻi 
alu atu se upu leaga ai o outou 
gutu, na o .e upu lelei e ati ae ai 
i mea e aoga, e tupu ai le lelei i e 
faalogologo i ai. 30 Aua foi tou 
te faatiga ile Agaga Paia o le Atua, 
ua faamaufaailogaina ai outou ia 
te ia, seia oo i le aso e faaolaina ai. 
31 la te'a ma outou upu faafiufiu 
uma lava, ma le lotoa, ma le ita, ma 
le leo tele, ma le upu faaleaga, atoa 
ma le loto leaga uma lava. 32 A ia 
outou feagaleleiai, ia femutimuti- 
valeai lo outou alofa, ia fefaa- 
magaloai outou, faapei ona faa- 
magaloina outou e le Atua ia 
Keriso. 


O le apoapoaiga i amio e tatau 


O lenei, ia faaa‘oa‘o outou i 
le Atua, faapei o le fanau pele; 
2 ma ia savavali i le alofa, faapei o 
Keriso foi na ia alofa mai ia i tatou, 
ua na foai mai foi e ia ia te ia mo i 
tatou, o le taulaga ma le togiola i 
le Atua o le mea manogi lea. 
3Aole faitaaga, ma amio leaga 
uma, po o le manumanu foi, aua 
neʻi taʻua lava ia te outou, e pei ona 
tatau i e ua paia. 4 O le anovale 
foi, ma le tautala i upu faatauvaa, 
ma le faaulaula, o mea ia e le tatau; 
a o le faafetai e lelei lava lea. 5 
Aua ua. outou iloa lenei mea, o sé 
faitaaga, po o sé fai amio leaga, po 
o sé manumanu, (o le ifo i tupua 
lava lea,) e le maua e i latou 
se tofi i le malo o Keriso ma le 





Atua. 6 Aua neʻi faaseseina outou 
e se tasi i upu faatauvaa; auā o 
mea ia e oo mai ai le toasa o le 
Atua i e faalogogata. 7 O lenei, aua 
neʻi faatasi outou ma i latou; 8 
auā sa outou pouliuli anamua, a o 
lenei ua outou malamalama i le 
Alii; ina savavali ia pei o e ua 
malamalama; 9 (aua o le fua o le 
malamalama, o le agalelei uma lava 
lea, ma le amiotonu, ma le faa- 
maoni;) IO ia suesue outou pe se a 
se mea e fiafia i ai le Alii. 11 Aua 
foi tou te amio faatasi ma galuega 
le aoga a le pouliuli, a e lelei ona 
outou au mai ia mea i le mala- 
malama. 12 Auā o mea ua faia 
faalilolilo e i latou, ua matagā lava 
ona tautalatala i ai. 13 A o mea 
uma lava ua au mai i le mala- 
malama, ua faaalia; o mea uma foi 
e faaalia o le malamalama lea. 14 
O le mea lea ua fai mai ai, 
“Ala ia oe e moe na, 
Ma e tulai mai i e ua oti, 
Ona faamalamalama mai lea 
o Keriso ia te oe.” 

15 O lenei, ia faaeteete outou ina 
ia outou savavali ma le faautauta, 
aua neʻi faapei o e valelea, a ia faa- 
pei o e popoto; 16 ia faaaogaina e 
outou aso o lenei olaga, auā o ona 
po nei ua leaga. 17 O lenei, aua 
neʻi faavalea outou, a ia outou iloa 
le finagalo o le Alii. 18 Aua foi neʻi 
onā outou i le uaina, o le mea e 
ulavale ai; a ia faatumuina outou i 
le Agaga. 19 Ia outou fetautala- 
talai i salāmo, ma pese, ma siva 
faaleagaga, ia faaneenee atu ma 
pepese atu i le Alii i o outou loto. 

20 la faafetai pea lava ona o mea 
uma, i le Atua le Tama, i le suafa o 
lo tatou Alii o Iesu Keriso. 

21 la usiusitai le tasi i le tasi ma 
le mataʻu ia Keriso. 22 O outou 
fafine, ia outou usiusitai i a outou 
lava tane, faapei ona usiusitai i le 
Alii. 23 Auā o le tane o le ulu ia o 
le ava, pei o Keriso foi o le ulu iao 
le ekalesia, o ia foi o le Faaola o le 
tino. 24 O lenei, faapei ona usiusi- 
tai o le ekalesia ia Keriso, ia faapea 
foi fafine i a latou lava tane i mea 
uma lava. 25 O outou tane, ia 
outou alolofa atu i a outou lava 
avā, faapei o Keriso foi ona alofa 
mai i le ekalesia, ma foaiina mai o 
ia e ia e fai mona sui; 26 ina ia faapa- 
iaina ai, ina ua faamamaina i le 
faataeleina i le vai atoa ma le upu; 
27 ina ia na tuuina atu o ia ia te ia, o 
le ekalesia matagofie lava, e leai sona 
ila, po o se maanuminumi, po o se 
tasi mea faapena, a ia paia ma ia le 
ponà. 28 O loo faapea cna tatau ona 
alolofa o tane i a latou lava ava, 
faapei o latou lava tino; o lē alofa i 
lana lava avā, o loo alofa o ia ia te ia 
lava; 29 aua e leai lava se tasi e ita 
i lona lava tino; a e peitai na te 
fafaga ma tausi atu i ai, faapei o 
Keriso foi ona tausi i le ekalesia, 
30 aua o itu lava i tatou o lona tino. 
31 O le mea lea e tuua ai e le tane 
o lona tama ma lona tina, a e faatasi 
ma lana ava, ona avea ai lea o i laua 
o le tino e tasi. 32 O le mea lilo tāua 
tele lenei; a ou te talaina atu nei 
e uiga ia Keriso atoa ma le eka- 
lesia; 33 a o outou, ia taitasi outou 
ma alofa i lana lava avá faapei o ia 


lava ia te ia; o le fafine foi ia ava o ia 
i lana tane. 


O le amio a le fanau ma auauna; o 

le auupega faaleagaga 

O outou le fanau, ia outou 

faalogo i o outou mátua i le 
Alii, aua o le mea tonu lava lea. 
2 la e ava i lou tama ma lou 
tinā; (o le uluai tulafono lea ua i 
ai le mea ua folafolaina), 3 ina ia 
manuia ai oe, ma ia e nofo tulu‘i ai 
i luga o le laueleele. 4 O outou 
tamā foi, aua neʻi tou faaonoono 
atu i a outou fanau, a ia tausi atu i 
ai i aoaiga ma apoapoaiga a le 
Alii. 

5 O outou pologa, ia outou 
gauai i o outou alii i la le tino, ma 
le mataʻu ma le gatete, i le faa- 
maoni o o outou loto, e peiseai ua 
gauai ia Keriso. 6 Aua neʻi faatagā 
auauna, pei o e faafiafia i tagata, a 
ia faapei o auauna a Keriso, o e fai 
le finagalo o le Atua ma le loto, 7 
ma le fiafia, o lco auavna atu ai i le 
Alii, a e le o tagata, 8 o iloa e outou 
o le na te faia se mea lelei, e toe 
maua lea e ia mai le Alii, pe se 
nofo pologa o ia, po o se saʻoloto. 
9 O outou alii foi, ia outou faia ia 
lava mea ia i latou. Ina tuu ia le 
faamatau, ina ua outou iloa o loo i 
le lagi lē ua fai ma o latou Alii atoa 
ma outou, e le faailogaina foi se 
tasi e ia. 

10 O le toe upu lenei, ia outou 
loto tetele i le Alii, ma le malosi o 
lona mana. 11 la oofu outou i 
ofutau atoatoa mai le Atua, ina ia 
outou mafaia ona tetee atu i 

togafiti a le tiapolo. 12 Aua tatou te 
le tau ma tagata, a o alii sili, ma 
faipule, ma alii o le pouliuli o 
lenei lalolagi, atoa ma agaga leaga 
i mea o i lè lagi. 13 O le mea lea ia 
outou tago ai i ofutzu atoatoa mai 
le Atua, ina ia outou mafaia ona 
tutu ma tetee atu pe a 00 i le aso 
vale, pe a uma foi ona outou faia o 
mea uma, tou te tutumau ai lava. 
14 O lenei, ina tutumau ia outou o 
fusia o outou sulugatiti i le faa- 
maoni, ia oofu foi outou i le ufifata- 
fata o le amiotenu; 15 ma ia faa- 
seevacír.a o outou vae i le sauniga o 
le tala lelei o le filemu; 16 ia 
faaopocpo i na mea uma ona tago 
atu i lc talipupuni o le faatuatùa, 
tou te mafai ai ona tinei o u fana- 
fana mu uma lava a 18 o loo leaga. 
17 Ia outou ave foi le puloutau o le 
faaolataga, ma le pelu a le Agaga, o 
le afioga lea a le Atua. 18 Ia outou 
tatalo i le Agaga i aso uma lava i 
talotaloga ma faatoga uma; ia outou 


mataala pea i lenei lava mea, ma 
matua tausisi i le faatoga mo tagata 
paia uma lava; 19 mo afu foi, ina ia 
tuuina mai le upu ia te au, ina ia 
ou faamalosi ona tautala atu ma 
faailoa atu le mea lilo a le tala lelei, 
20 0 le upu lava lea ua noanoatia ai 
aʻu le sāvali; ina ia ou faamalosi ai 
ona tautala, pei ona tatau ona ou 
tautala atu ai. 

21 O Tuiko, o le uso pele ia, 
ma le auauna faamaoni i le Alii, e 
faailoa atu e ia ia te outou o mea 
uma, ina ia outou iloa mea uma o 
ia te au, o mea ou te faia. 22 Ua ou 
auina atu o la ia te outou ona o lea 
lava mea, ina ia outou iloa a matou 
mea, ma ia faamatalalotoina ai o 
outou loto. 

23 la i le au uso le manuia, ma 
le alofa, atoa ma le faatuatua mai 
le Atua le Tama ma le Alii o Iesu 
Keriso. 24 Ia i ai le alofa tunoa ia i 
latou uma o e alolofa tumau i lo 
tatou Alii o Iesu Keriso. 


O LE TUSI A 
PAULO IA 


FILIPI 


Filipi, atoa ma epikopo ma tia- 


O le faafetai a- Paulo ona o le | yono. 2 la ia te outou le alcfa tunoa, 
galuega a le Atua i Filipi, ma | ma le manuia mai le Atua lo tatou 


lana tatalo mo 1 latou 


Tama, atoa ma le Alii o Iesu 


O Paulo ma Timoteo, o auauna | Keriso. 


L a Jesu Keriso, i le au paia uma 


3 Ou te faafetai atu i loʻu Atua 


lava o ia Keriso lesu, o e o ili oʻu manatu uma ia te outou, 4 e 

le aunoa la'u faatoga ma le fiafia, 
i a‘u tatalo uma mo outou uma lava, 
5 ona O lo outou mafuta faatasi i 
la le tala lelei, talu mai le uluai aso, 
ua oo mai i le aso nei; 6 ua ou 
mautinoa lenei lava mea, o ia na 
amataina le galuaga lelei i totonu 
la te outou, € faaatoatoaina ai lava 
e ia e 00 atu lava i le aso o Iesu 
Keriso. 7 Ua tatau ona ou manatu 
faapea ia te outou uma; aua ua 
teuina outou i lo‘u loto ina ua 
tatou auai faatasi ma aʻu i le alofa 
tunoa, a o noanoatia aʻu ma ou 
tu atu e faamaonia le tala lelei. 8 
Auā ua silafia e le Atua, ua ou 
matua naunau ia te outou uma lava 
i le alofa naunautai o Iesu 
Keriso. 9 O laʻu tatalo foi lenei, ia 
faatuputeleina pea lava lo outou 
alofa, ma le iloa lelei, atoa ma le 
faautauta uma; IO ina ia masino 
ia te outou mea uiga eseese. Ona 
avea ai lea o outou ma € faamaoni, 
ma le le ta‘uleagaina pe a oo i le aso 
o Keriso; 11 ia tutumu outou i fua 
ole amiotonu mai ia Iesu Keriso, ina 
ia viia ai ma faaneeneeinaai le Atua. 

12 Le au uso e, ou te manao ia 
iloa e outou, O mea na 00 ia te au, 
ua iu ina tupu atili ai le tala lelei. 
13 O lea ua faaalia ai loʻu noanoa- 
taga ona o Keriso, i le fale uma o le 
“au e leoleo atoa ma isi mea uma. 
14 O le toatele foi o le au uso o i le 
Alii o loo matuā faatuatua ona o 
loʻu noanoataga; ua atili ai ona 
latou faamalosi e tautala i le upu ma 
le le mataʻu. 

15 O isi foi ua tala‘i Keriso ma 
le mataua lava, ma le finau vale, a o 





isi ua talaʻi i le loto lelei. 16 O ē 
tala'i ma le alofa, ua ¡loa e i latou 
ua faatuina aʻu ina ia ou tu atu 
mo le tala lelei; 17 a oë tala‘i Keriso 
male finau vale, e le faia ina le faa- 
maoni, o loo o manatunatu i latou 
c faaopoopo ai le puapuaga i loʻu 
noanoataga. 18 O lenei, pe faa- 
pefea? E ui lava i faiga uma, pe 
faataga fai, pe fai ma le faamaoni, 
ua talaʻiina atu ai Keriso, o le mea 
lea ua ou olioli ai. 

19 O lea, ou te olioli ai lava, auā 
ua ou iloa e iu lea mea i loʻu 
laveaiina, ona o la outou faatoga, 
ma le fesoasoani mai o le Agaga o 
Jesu Keriso; 20 e tusa ma loʻu 
faanaunau atu, ma loʻu faamoe- 
moe, ina ja ou le mā i se mea e 
tasi, a ia ou matuā faamalosi faapei 
ona ou faia e lc aunoa, e faapea foi 
i nei ona po, ina ia viia ai Keriso i 
loʻu tino, i le ola po o le oti. 21 
Auā o loʻu ola ua ia Keriso lea; a o 
loʻu oti, o loʻu manuia lea. 22 Afai 
ou te ola i le tino, e fua mai le 
galuega; a ou te le iloa po o le fea 
mea ou te filifilia. 23 Auā ua ou 
faaletonu i manatu e lua; o loo ia 
te au le naunau ia ou alu, ia faa- 
tasia aʻu ma Keriso; o le mea lea e 
sili ona lelei. 24 Peitai, ia aʻu 
tumau i le tino, o le mea lea e sili 
ona aoga ia te outou. 25 Ua ou 
mautinoa lenei mea,.ou te tumau, 
tatou te tutumau faatasi foi uma, 
ina ia alualu outou ma ia fiafia i le 
faatuatua; 26 ina ia faatuputeleina 
ai lo outou olioli ia Keriso Iesu ona 
o aʻu, i loʻu toe alu atu ia te outou. 

27 Tau ina ia tusa la outou amio 

ma le tala lelei ia Keriso, pe afai 
ou te alu atu ma feiloai ma outou, 
pe ou te nofo ese, ia ou iloa pea 
sina tala ia te outou, ua outou 
tumau i le agaga e tasi, ma le 
manatu e tasi, o loo finau faatasi mo 
le faatuatuaga ua i le tala lelei; 28 
o loo le faamatatauina outou i se 
mea e tasi e i latou o e tetee mai; 
aua o le faailoga lea ia te i latou o le 
malaia, a o le faailoga o le ola ia te 
outou, e mai le Atua foi lea. 29 
Aua ua foaifuaina ia te outou ona 0 
Keriso, e le na ona ia faatuatua ia 
te ia, a ia faatigaina foi outou ona o 
ia; 30 ua ia te outou foi lea lava 
taua, pei o lea na outou vaai mai 
ai ia te au, o loo outou faalogologo 
nei foi o ia te au. 


Ia loto gatasi, ma ia loto maulalo 


O lenei, afai e i ai se faa- 

mafanafana ia Keriso, afai e 
¡ai se faamatalaloto i le alofa, afai e 
i ai se mafuta faatasi ma le Agaga, 
afai e i ai se alofa mutimuti vale ma 
se loto alofa, 2 ina faaatoatoa mai 
ia e outou loʻu olioli i le gatasitasi 
o o outou manatu ma le alofa e 
tasi, i le loto gatasi, ma le mana- 
tunatu i le mea e tasi. 3 Aua neʻi 
faia se mea e tasi ma le finau vale, 
ma le mitamita fua; a ia taitasi 
outou ma manatu ma le loto 
maulalo, ua sili nisi ia te ia. 4 Aua 
ne'i taitasi ma vaavaai i ana lava 
mea, a ia taitasi ma vaavaai i mea 
a isi. s la ia te outou foi lenei 
manatu o ia Keriso Iesu, 6 o le sa 
uiga faatasi ma le Atua, e lei 
manatu ia o se mea e uu mau lona 


tuluga tutusa ma le Atua; 7 a ua 
sasaía atu o ia e ia lava, o fai mona 
le uiga o le pologa, i lona fanau 
mai faapei o tagata. 8 A o iloa o ia 
i ona foliga e faapei o se tagata, ua 
faamaulalo o ia e ia lava, ua na 
anaana ua oo ina maliu, o le maliu 
lava lea i le satauro. 9 O le mea lava 
lea ua matuā faaeaina ai o ia e le 
Atua, ma foaiina atu ai ia te ia 0 
le suafa e silisili i suafa uma lava; 
IO ina ia tootuli o tulivae uma lava 
i le suafa o Iesu, o e o i le lagi, ma 
e o i le lalolagi, ma e o i lalo o le 
lalolagi; 11 ma ia ta‘uta‘u atu e 
laulaufaiva uma lava o Iesu Keriso 
o le Alii lava ia, ia iu ai i le viiga 
o le Atua le Tama. 

12 O lenei, aʻu pele e, faapei ona 
outou anaana mai e le aunoa, ia 
outou galueaiina pea lo outou faao- 
lataga i le mataʻu ma le gatete, e le 
gata ina o tatou nonofo ma outou, 
a e atili ai pe a ou le i ai; 13 auā o 
le Atua, o loo galue i totonu ia te 
outou, ina ia outou loto i mea e 
finagalo malie ai o ia ma ia outou 
galulue ai. 

14 la faia mea uma lava ma le le 
muimui, ma le le fefinauai; 15 ina 
ia avea outou ma e ua le mata'u- 
leagaina, ma e ua sao le amio, o le 
fanau a le Atua e le poná i totonu o 
le tupulaga amio faapiopio ma le 
finau vale; ua outou susulu atu i ai 
faapei o mea e faamalamalama a'i 
le lalolagi, 16 o loo taofia e outou 
le upu o le ola, e fai ma mea ou te 
mitamita ai i le aso o Keriso, ina 
ua ou le momo?e faaleaoga, pe galue 
faaleaoga. 17 Afai foi e faamali- 

giina loʻu toto i luga o le taulaga, 
o le ofoina atu lea o lo outou faa- 
tuatua, ou te olioli ai, tatou te 
olioli faatasi foi ma outou uma 
lava. 18 O le mea lava lea ia outou 
olioli ai, tatou te olioli foi faatasi 
ma aʻu. 

19 Ou te faamoemoe i le Alii o 
Iesu ou te vave auina atu Timoteo 
ia te outou, ina ia fiafia au nei foi, 
pe a aʻu iloa se tala ia te outou; 
20 aua e le o ia te au se tasi ma te 
loto faatasi, na te tausia faamaoni 
mea e manuia ai outou. 21 Aua e 
saili e i latou uma a latou lava mea, 
e le o mea a Keriso Iesu. 22 A ua 
outou iloa lona faamaoni, na ia 
auauna faatasi ma aʻu i le tala 
lelei, e pei o se atalii i lona tamā. 
23 O ia foi, ou te faamoemoe, ou 
te auina atu loa, pe a ou iloa pe 
faapefea aʻu. 24 A e peitai ou te 
faatuatua lava i le Alii, ou te vave 
alu atu foi aʻu. 

25 A ua ou manatu, e tatau ina 
auina atu ia te outou o Epaferoti, 
o loʻu uso lea ma le na ma galulue 
faatasi, ma le na ma matātau faa- 
tasi, o la outou ave feau, ma lē 
auauna mai i lo°u mativa. 26 
Auāsanaunau atu ia ia te outou uma 
lava, na atuatuvale foi o ia, auā 
na outou faalogologo ua ma'i o 
ia. 27 Auā foi sa maʻi lava o ia, na 
fai a oti; a ua alofa le Atua ia te ia, 
a e le gata ia te ia, a o aʻu foi, ina 
neʻi faaopoopoina mai ia te au o lea 
faanoanoa ma lea faanoanoa. 28 
O lea na atili ai ona ou faataalise 
ona auina atu o ia, ina ia olioli 
outou pe a outou toe feiloai ma ia, 





ia faafeoloolo ai foi loʻu faanoanoa. 
29 O lea ia outou talia ai o ia i le 
Alii ma le olioli uma lava, ma ia 
faapelepeleina e outou e ua faapea. 
30 Auā na fai a oti o ia ona o le 
galuega a Keriso, e lei faapelepele- 
ina foi e ia lona ola, a seia faaatoatoa- 
ina e ia mea sa totoe i lo outou 
auauna mai ia te au. 


Ua faaleaogaina mea uma, tau o 
Iesu e naunau i al 


O le toe manatu lenei, o'u uso 

e, ia outou olioli i le Alii. Ou te 
le musu e toe tusi atu ni mea ua 
uma ona ou tusia, a o le a 
saogalemu ai outou. 

2 Ia outou i uli, ia outou i e fai 
galuega leaga, ia outou i e ua tipi 
fua o latou tino; 3 aua o le au peri- 
tomeina moni i tatou, o e auauna 
i le Atua i le agaga, ma mitamita 
ia Keriso Iesu, a e le faalagolago 
i la le tino. 4 A e le faapea ua 
aunoa au ma ni ala e tatau ai 
ona ou faalagolago i la le tino, aua, 
afai e manatu se tasi e ia te ia ni 
ala faapea, e sili ona tele ia mea ua 
ia te aʻu. 5 Na peritomeina i le po 
valu, o le aiga o Isaraelu, o le itu 
aiga o Peniamina, o le Eperu o sa 
Fperù, o la le tulafono o le faresaio 
aʻu; 6 o loʻu maelega na ou faa- 
saua ai i le ekalesia; o la le amio- 
tonu foi i le tulafcno, e lei mataʻu- 
leagaina aʻu. 7 A e peitai o mea uma 
sa aoga ia te au, ua ou manatu ua 
le aoga ia mea ona o Keriso. 8 O 
lenei foi, e moni lava, o loʻu manatu 
ua le aoga mea uma lava ona o le 
silisili ese o le poto i la Keriso 

Iesu loʻu Alii; ona O ia ua ou faa- 
leaogaina mea uma, ma ou manatu 
o otaota lava ia mea, ina ia ou 
maua Keriso, 9 ia maua foi aʻu 
ua ia te ia, e le ia te aʻu sa‘u amio- 
tonu nai le tulafono, a e peitai na o 
lea o loo i le faatuatua ia Keriso, 
o le amiotonu lea mai le Atua i le 
faatuatua; 10 ina ia ou iloa o ia, 
ma le mana o lona toe tu mai, ma 
ia faatasi au i ona tiga, ona ua 
faatusaina aʻu ia te ia i lona maliu, 
11 pe mafai lava ia te au ona oo atu 
i le toe tu mai o € ua oti. 

12 E le peiseai ua ou maua nei, 
po ua ou atoatoa ona lelei nei; a ou 
te tausisi atu pea pe mafai ona ou 
maua O le mea na maua ai aʻu e 
Keriso Iesu. 13 Le au uso e, ou te 
le manatu ua ou maua, a O le mea e 
tasi ou te faia, ou te faagalogalo i 
mea ua tuana’i, ou te momo'e 
punou a'i foi i mea o lumanai, 14 
ou te tausisi atu i le faailoga, ja 
maua ai le taui na valaauina ai au 
mai luga e le Atua ia Keriso Iesu. 
15 O lenei, o i tatou uma o e ua 
fai ma tagata matua, ia tatou 
manatunatu faapena; afai foi e ese 
so outou manatu i se isi itu, o le a 
outou maua se faaaliga mai le Atua 
e faatatau iai. 16 A ja tatou amio e 
tusa ma le tulaga ua tatou aulia. 

17 Le au uso e, ia outou faa- 
a'oa'o faatasi mai ia te au, ia outou 
vaavaai foi i e o savavali faapea, 
faapei ona fai o i matou ma faa- 
aʻoaʻo ia te outou. 18 Aua o loo 
savavali isi e toatele, na ou fai atu 
soo ai ia te outou, Ou te toe fai atu 
nei foi ma le tagi, ua latou fai mo 





latou fili le satauro o Keriso; 19 o 
le malaia, o lo latou iuga lea; o le 
manava, o lo latou atua lea; o le 
mea latou te vivii ai, o le mea e 
masiasi ai lea; e loto i latou i mea 
a le lalolagi. 20 A o lo tatou nuu 
moni ua i le lagi lea, o loo faa- 
talitali mai ai i tatou i le Faaola, o 
le Alii o Iesu Keriso; 21 na te liua 
O tatou nei tino faatauvaa, ia 
faatatau i lona tino mamalu, e tusa 
ma le mana na te mafaia ai ona 
faatoilaloina o mea uma ia te ia 
lava. 


O le alofa o le ekalesia ia Paulo 


O lenei, oʻu uso e, o e ou 

te alofa ma naunau i ai, o 
lo‘u fiafia ma lo‘u pale, le au pele, 
ia faapea ona tumau o outou i le 
Alii. 

2 Ou te aioi atu ia Evotia, ou te 
aioi atu foi ia Sunetui, ia tasi lo la 
manatu, i le Alii. 3 Ou te faatoga 
atu foi ia te oe, loʻu fesoasoani 
faamaoni, ia e fesoasoani ia te i 
laua, o e na finau faatasi ma aʻu i le 
tala lelei, atoa ma Kelemene ma 
nisi uma e na galulue faatasi ma 
aʻu, ua i le tusi o le ola o latou igoa. 

4 Ia outou olioli i le Alii e le 
aunoa; ou te toe fai atu, ia outou 
olioli. 5 Ia iloa lo outou agamalu e 
tagata uma lava; ua lata mai le 
Alii. 6 Aua neʻi popole outou i se 
mea e tasi, a ia faailoa atu o outou 
manao i mea uma lava i le Atua, i 
le tatalo, ma le faatoga, atoa ma le 
faafetai. 7 O le manuia foi mai le 
Atua, o loo silisili lava i mea uma e 
manatu i ai, e leoleoina ai o outou 

loto atoa ma o outou mafaufau ia 
Keriso Iesu. 

8 Le au uso e, o le toe upu lenei; 
o mea uma ua moni, o mea uma ua 
ta‘uleleia, o mea uma ua tonu, o 
mea uma ua mama, o mea uma ua 
matagofie, ma mea uma ua logole- 
leia, afai foi o se isi amio lelei, po 
o se tasi mea e viia, ia outou 
manatunatu i ia lava mea. 9 O 
mea foi ua aʻoaʻoina ai outou, ma 
outou talia, ma outou faalogo i ai, 
ma outou vaai mai ia te au, ia 
outou faia ia lava mea; ona ia te 
outou lea o le Atua e ona le 
manuia. 

10 A ua ou fiafia tele i le Alii, 
aua o ona po nei ua toe tupu mai 
ai lo outou manatunatu mai ia 
te au; sa outou manatunatu foi i 
ai, a ua le maua e outou se ala. 
11 Ou te le fai atu ona o le mativa, 
aua ua aʻoaʻoina aʻu ia toʻa filemu 
loʻu loto i mea ua ia te au. 12 Ua ou 
iloa le mativa, ua ou iloa foi le 
mauoa, o i mea uma lava ou te i ai, 
ma mea uma e oo ia te au ua 
aʻoaʻoina ai aʻu ia ou ma'ona, ma 
ou fia “ai, ia faulai mai mea, ma ia 
oge mea. 13 Ou te mafaia mea uma 
lava ona o ia ua faamalosi mai ia te 
au. 

14 A e ui lava i lea na outou 


agalelei, ina ua outou alolofa mai 
i loʻu puapuaga. 15 Ua outou iloa 
foi, outou Filipi e, o le amataga o 
le tala lelei, ina ua ou alu atu nai 
Maketonia, e leai se ekalesia na 
alofa mai ai ia te au i le mataupu 
o le foai mai ma le talia o mea, na o 
outou lava. 16 Aua foi a o i Tesa- 
lonia aʻu, na outou avatu mea na ou 
mativa ai, ua atu tasi, ma le atu 
lua foi. 17 E le ina ua ou saili se 
mea alofa, a ou te saili le fua e 
atili ai ona ta'uleleia ai outou. 18 
A ua ia te au mea uma, ua tele lava, 
ua atoa mea ia te au, ina ua maua e 
aʻu mai ia Epaferoti o mea mai ia 
te outou, o mea manogi lelei, o le 
taulaga e talia ma le malie i le 
Atua. 19 A o loʻu Atua e faaatoa e 
ia ia te outou mea uma e matitiva 
ai outou, e tusa ma le faulai o 
lona viiga, ia Keriso lesu. 20 la 
ile Atua lo tatou lava Tama le. 
viiga e faavavau faavavau lava. 
Amene. 

21 Ua ou alofa atu i le au paia 
uma o ia Keriso Iesu; o alolofa 
atu ia te outou le au uso uma ua 
ia te au. 22 O alolofa atu ia te outou 
le au paia uma, a e sili lava i latou 
o i le aiga o Kaisara. 

23 Ia ia te outou le alofa tunoa 
o lo tatou Alii o Iesu Keriso. 

O LE TUSI A 
PAULO IA 


KOLOSE 


O le faafetai a Paulo ona o lo latou 
faatuatua; ma lana tatalo mo i 
latou 


O Paulo, o le aposetolo a Iesu 
Keriso, i le finagalo o le Atua, 
ma Timoteo, o le uso lea; 

2 I le au paia i Kolose, o le au 
uso faamaoni foi o ia Keriso: 

la ia te outou le alofa tunoa ma 
le manuia mai le Atua lo tatou 
Tama. 

3 Ma te faafetai atu i le Atua, o 
le Tama o lo tatou Alii o Iesu 
Keriso i a ma talosaga e le aunoa 
mo outou, 4 aua ua faalogologo i 
maua i lo outou faatuatua ia Keriso 
Iesu, ma lo outou alofa i le au paia 
uma lava; 5 ona o le faamoemoe 
ua teu mo outou i le lagi; ua outou 
faalogologo i ai anamua i le upu 
o le mea moni ua i le tala lelei, 
6 o loo iai ia te outou, e pei ona i le 
lalolagi uma lava; o loo fua mai ai 
foi le fua, faapei ona faia ia te outou 
foi talu le aso na outou faalogologo 
ai, ma iloa lelei ai ma le faamaoni le 
alofa tunoa o le Atua, 7 faapei ona 
a‘oa‘oina foi outou e Epafara, o lo 
maua fesoasoani pele ia. O le 
auauna faamaoni o ia a Keriso mo i 
matou, 8 o ia foi na faailoa mai ia 


te i maua o lo outou alofa mai i le 
Agaga. 

9 O le mea lea o i maua foi ma te 
lei mapu ai lava i le tatalo mo outou, 
talu le aso na ma faalogologo ai, 
ma te aioi atu foi ina ia atoatoa 
ona outou iloa lelei o lona finagalo 
i le poto uma atoa ma le mafaufau 
faaleagaga; 10 ia outou savavali e 
tusa ma le Alii, ina ia fiafia mai o 
ia ia te outou i mea uma, ma ia 
outou fua mai galuega lelei uma 
lava, ma ia tupu pea lo outou iloa 
lelei o le Atua. 11 Ia faamalosia 
outou i le malosi uma lava, e tusa 
ma lona malosi ua silisili, e iu i le 
onosai uma lava ma le faatoatoa, atoa 
ma le fiafia; 12 o loo faafetai atu i le 
Tamā ua na saunia i tatou, ina ia 
tatau ona tofusia i tatou i le tofi o 
le au paia o i le malamalama. 13 
O ia ua na laveai mai ia te i tatou 
nai le pule a le pouliuli, a ua na 
aumaia i tatou i le malo o lona lava 
Alo pele; 14 o ia ua tatou maua ai 
le togiola, o le faamagaloina lea o 
agasala. 

15 O ia o le faatusa o le Atua e 
le vaaia, o le ulumatua o mea uma 
lava ua faia; 16 auā na faia e ia o 
mea uma lava, o mea i le lagi ma 
mea i le lalolagi, o mea o vaaia ma 

mea e le o vaaia, O nofoālii, ma 
alii, ma alii sili, ma faipule— 
na faia e ia mea uma lava, na faia 
foi mo ia. 17 O ia foi o le uluai o 
mea uma lava, o loo faatumauina 
foi mea uma lava ia te ia. 18 O ia o 
le ulu o le tino, o le ekalesia lea; o 
le amataga foi o ia, o le ulumatua 
o e ua oti, ina ia fai o ia ma 
faasilisili i mea uma lava. 19 Aua ua 
finagalo le Atua ia mau i totonu ia 
te ia le tumu atoatoa; 20 ina ia 
faaleleia e ia o mea uma lava ma 
ia, ina ia lelei i le toto o lona 
satauro, o mea i le lalolagi atoa ma 
mea o i le lagi. 

21 O outou foi sa tagata ese 
anamua, sa fai o ia mo outou fili i o 
outou loto i le amio leaga; a o 
lenei, ua lelei outou ma ia 22 i 
lona tino tagata, ina ua maliu, ina ia 
tuuina atu outou e ia, o le au paia, 
o € lē mata‘uleagaina, ua leai foi se 
mea e faasalaina ai i ona lava luma; 
23 pe afai lava tou te tutumau i le 
faatuatua, o faavaeina, ma mausali, 
ma le le faateaeseina outou i le 
faamoemoe o i le tala lelei na outou 
faalogologo i ai, sa tala‘iina atu foi i 
tagata uma lava i le lalolagi; o aʻu 
foi o Paulo ua fai au ma auauna i 
ai. 

24 Qu te olioli nei i mea ou te 
tiga ai ona o outou, ou te faaatoa 
foi i loʻu tino o mea ua totoe i 
puapuaga o Keriso ona o lona tino, 
o le ekalesia lea; 25 ua fai au ma 
auauna i ai, e tusa ma le tofiga mai 
le Atua, ua tuuina mai ai ia te au 
mo outou, ina ia matuā folafolaina 
le afioga a le Atua; 26 o le mea lilo 


lea, sa natia talu mai i augátagata 
ma tupulaga ua mavae, a 0 ona po 
nei ua faaalia mai ai i ona tagata 
paia; 27 na finagalo foi le Atua ona 
faailoa atu ia i latou le uiga o le 
silisili o le lelei o lenei mea lilo 
o i nuu ese, o Keriso lea o loo ia te 
outou, o le faamoemoe i le manuia. 
28 O ia lava matou te tala ¡ina atu, 
ma apoapoai atu i tagata uma, ma 
a'oa'o atu ai i tagata uma i le poto 
uma lava, ina ia tuuina atu e i 
matou o tagata uma ua matutua ia 
Keriso. 29 O le mea lea ou te 
galue ai ma finafinau e tusa ma 
lana lava galuega, o loo galue lava i 
totonu ia te au ma le mana. 


Ia tutumau i le mea moni, aua nei 
ta‘ita‘ieseina 1 mataupu ese 
Aua ou te manao ina ia iloa € 
outou o lo‘u finau matuá tele 

ona O outou ma i latou o i 
Laotikaia atoa ma i latou e ua 
le iloa mai aʻu i le tino; 2 ina 
ia faamafanafanaina o latou loto, 
o faasooina i le alofa, ina ia 
maua ai le oloa uma o le 
mautinoa i le loto matala, ina ia 
iloa lelei le mea lilo a le Atua, o 
Keriso lea, 3 ua ia te ia le oloa 
uma O le poto atoa ma le mala- 
malama, ua lilo ai. 4 O le upu lea 
Ou te fai atu na, ina neʻi faaseseina 
outou e se tasi i upu faaoleole. 5 
Aua e ui lava ina Ou le i ai ia te 
outou i le tino, a e peitai ou te i ai 
ia te outou i le agaga, o loo ou 
fiafia ma ou vaai atu i lo outou nofo 
lelei, ma le mausali o lo outou 
faatuatua ia Keriso. 

6 O lenei, faapei ona outou talia 
o le Alii Keriso Iesu, ia savavali ai 
outou o ia te ia; 7 ia mauaa outou 
ma ia atiina ae ia te ia, ma ia faa- 
tumauina i le faatuatua, faapei ona 
aʻoaʻoina o outou, ia faatele ma le 
faafetai. 

8 Ia outou, neʻi faapologaina 
outou e se tasi i le poto le aoga e 
faasese ai, e tusa ma le uputuu a 
tagata, e tusa ma aitu o le lagi ma le 
le lalolagi, a e le tusa ma Keriso. 9 
Auā o loo mau i totonu ia te ia le 
tumu uma lava o le uiga Atua ua i 
lona tino; IO o loo ua faaatoa- 
toaina foi outou ia te ia; o le ulu ia 
o alii sili uma lava atoa ma faipule. 
11 Ua faaperitomeina foi outou ia 
te ia i le peritomega e lei faia e 
lima, i le toeseina o le tino faaletino 
i le peritomega mai ia Keriso; 12 
na tanumia outou faatasi ma ia i le 
papatisoga, o lea foi ua outou toe 
tutū mai ai faatasi ma ia i le faa- 
tuatua i le mana o le Atua, o le na 
faatu mai ia te ia i e ua oti. 13 O 
outou foi sa oti i amio leaga ma 
le le peritomeina o outou tino, na 
ia faaola mai faatasi ma ia, ina ua 
faamagaloina mai a tatou amio 
leaga uma lava; 14 ina ua sóloia le 
tusi o la tatou aitalafu na nofosala 
ai tatou i tulafono sa tetee mai ia te 
i tatou, ua aveeseina ai foi nai le 
vaeloto, ma faamauina ai i fao i le 
satauro. 15 Ua tuueseina e ia o 
alii sili ma faipule, ona faaalia mai 
lea o i latou ia iloa uma, ua 
manumalo o ia ia te i latou i lea 
lava mea. 

16 O lenei, aua neʻi faamasino 


atu se tasi ia te outou i mea e aai 
ai, po o mea e inu ai, po O mea ia o 
tausamiga, po o masina faatoa 
vaaia, po o sapati; 170 ata lava ia o 
mea atali, a o le tino, e a Keriso 
lava lea. 18 Aua neʻi ta‘uleaogaina 
outou e se tasi, ona ua faamama- 
faina e ia le faalalolalo ma le ifo 
atu i agelu, o loo faalagolago i mea 
ua ia vaaia, o loo faafefetefuaina 
lona lava mafaufau faaletino; 19 ua 
le taofi mau foi i le Ulu, ua tausia 
ai ma faamalosia ai le tino uma, i 
mea e soo ai atoa ma ua, o loo 
tupu ai, ina ua faatupuina mai e le 
Atua. 

20 O lenei, afai ua outou oti 
faatasi ma Keriso i aitu o le lagi ma 
le lalolagi, se a le mea tou te 
savavali peiseai ua nonofo pea 
outou i le lalolagi? Se a foi le mea 
tou te usiusitai atu ai i faatonuga, 
21 “Aua neʻi paʻi atu i ai, Aua neʻi 
tofo, Aua neʻi tago” 22 (o mea uma 
ia e uma ai pe a tagofia), e tusa ma 
poloaiga ma mea e aʻoaʻo atu e 
tagata?. 23 O mea ia e taʻua ai le 
poto, ona o le faafiaamioatua, ma 
le faamaulalo, ma le faasaunoa o 
le tino, a e le aoga ia mea e taofiofi 
ai tuinanau o le tino. 


Ia tatou loto i mea i luga; ia lafoai 
mea leaga, a ia finau i mea lelei 


O lenei, afai ua toe faatuina 
outou faatasi ma Keriso, ia 
outou saili i mea o i lugā, o iai 
Keriso, o loo tietie i le itu taumatau 
o le Atua. 2 Ia outou loto lava i mea 
i lugā, a e le o mea i le lalolagi. 3 

Aua ua oti outou, ua lilo foi lo 
outou ola faatasi ma Keriso i le 
Atua. 4 Pe a faaali mai Keriso 
lo tatou ola, ona iloa ai lea o outou 
faatasi ma ia i le mamalu. 

5 O lenei, ia outou fasiotia 0 
outou itu tino o i le lalolagi, o le 
faitaaga, O le amio leaga, o le faa- 
matàitu, o le tu‘inanau leaga, ma le 
matapeapea, o le ifo i tupua lava 
lea; 6 o mea ia e oo mai ai le toasa o 
le Atua. 7 O outou foi na outou 
savavali ai foi anamua, a o outou 
nonofo ai; 8 ao ona po nei ia tuu 
ese ai e outou lava o nei mea uma, 
o le ita, o le lotoa, o le loto leaga, o 
le upu leaga, ma le upu mataga ai 
o outou gutu. 9 Aua le fetaupe- 
lopeloai, ina ua toeseina e outou le 
tagata tuai atoa ma ana amio, IO 
a ua outou oofu ile tagata fou, o le 
ua faafouina i le iloa, e faatatau ia 
foliga i le na faia o ia. 11 Ele o iai 
se Eleni po o se Iutaia, o sē peri- 
tomeina po o sē le peritomeina, 
o se tagata o nuu ese po o se 
Sekutia, o se pologa po o se 
sa‘oloto; a ua ia Keriso mea uma, 
o i ai foi o ia i mea uma 
lava. 

12 O lenei, ia oofu outou i le 
alofa mutimuti vale, ma le agalelei, 
ma le loto maulalo, ma le agamalu, 
ma le onosai, faapei o e ua filifilia 
e le Atua, o e ua paia ma ua alo- 
faina; 13 ia fefaapalepaleai, ma ia 
fefaamagaloai outou, pe afai ua 
agaleagaina se tasi € se tasi; faapei 
ona faamagalo mai le Alii ia te 
outou, ia faapea foi outou. 14 A o 
le alofa, e lautua lea i nei mea uma, 


o le fusi lea e atoatoa ona lelei ai. 
15 Ia pule foi le filemu mai ia 
Keriso i o outou loto, o le mea lea 
ua valaauina ai outou e fai ma tino 
e tasi; ma ia outou saga faafetai. 16 
Ia nofo le afioga a Keriso i totonu ia 
te outou ia tele lava, a 0 outou 
aʻoaʻo ma apoapoai le tasi i le tasi 
i le poto uma lava, a o outou pepese 
foi i salāmo, ma pese, ma siva 
faaleagaga, ma le faafetai i le Atua 
i o outou loto. 17 O mea uma foi 
tou te faia, i le tautalatala po o le 
amio, ia faia uma lava ia mea i le 
suafa o le Alii o Iesu, ma le faa- 
fetai i le Atua le Tamā e ala ia 
te ia. 

18 O outou fafine, ia outou 
usiusitai atu i a outou lava tane, 
pei ona tatau i le Alii. 19 O outou 
tane, ia outou alolofa atu i a outou 
avā, aua foi neʻi faaonoono ia te i 
latou. 20 O outou le fanau, ia outou 
faalogo i o outou mātua i mea uma; 
auā o le mea mālie lea i le Alii. 21 
O outou tamā, aua neʻi faaita i a 
outou fanau, ina neʻi faapalapala 
i latou. 22 O outou pologa, ia outou 
faalogo i mea uma i o outou matai 
i la le tino, aua neʻi faatagā auauna, 
faapei o e faafiafia i tagata, a ia faia 
ma le loto faamaoni, o loo matatau 
i le Atua. 23 O mea uma lava tou 
te faia, ia faia ma le loto, peiseai 
ua faia i le Alii, a e le o tagata; 24 
aua ua outou iloa, e maua e outou 
mai le Alii o le taui, o le tofi lea; 
auā ua auauna outou i le Alii o 
Keriso. 25 O lē amioletonu e maua 
e ia le taui o lana amioletonu; e le 
faailogaina foi se tasi. 

Ia finau i le tatalo, ma ia lelei le amio 


O outou alii, ia outou avatu 

mea e tatau ma mea e tusa i 
a outou pologa, aua ua outou 
iloa o ia te outou foi le Alii i le 
lagi. 

2 Ia outou finafinau i le tatalo, ia 
mataala i lea mea ma le faafetai. 
3 Ina tatalo ia mo i matou foi, ina ia 
faaavanoa mai e le Atua se faitotoa 
o le upu mo i matou, e tautala atu 
ai i le mea lilo e uiga ia Keriso, ona 
o lea foi ua noanoatia ai au, 4 
ina ia ou faailoa atu ai, faapei ona 
tatau ona ou tautala atu ai. s Ia 
savavali ma le poto i e o i tua, ma 
faaaogaina e outou aso o lenei 
olaga. 6 Ia le aunoa a outou upu 
ma le alofa, ia faamái i le masima, 
ia iloa e outou ona fai faa- 
tatau se tali i tagata e taitoatasi 
uma. 

7 O mea uma lava o ia te au e 
faailoa atu ia te outou e Tuiko, o le 
uso pele ia ma le auauna faamaoni, 


ma le na ma auauna faatasi i le 


Alii. 8 Ua ou auina atu o ia ia te 
outou ona o lenei lava mea, ina ia 
iloa e outou o mea o iai ia te i 
matou, ma ia faamafanafana atu e 
ia i o outou loto; 9 la te o ma 
Onesemo, o le uso faamaoni lea 
ma le pele, o lo outou foi ia. La te 
faailoa atu ia te outou o mea uma o 
faia iinei. 


1o O loo alofa atu ia te outou o 
Aritako, o le ua ma faatasi ma aʻu i 
le fale puipui, atoa ma Mareko, 
o le aiga ia o Panapa, (na poloaiina 
outou ia te ia, a alu atu o ia ia te 
outou, ia outou talia o ia;) 11 O loo 
alofa atu foi Iesu, o le ua igoa ia 
Iuso. Na o i latou ia o le au peri- 
tomeina na latou galulue faatasi ma 
aʻu i le malo o le Atua, na fai foi i 
latou ma faamatalaloto mai ia te 
au. 12 O loo alofa atu ia te outou o 
Fpafara, o lo outou lava o ia, o le 
auauna a Keriso Iesu, o loo fina- 
finau e le aunoa i tatalo mo outou, 
ina ia outou tumau ua tagata 
matua, ma ua mautinoa le finagalo 
uma lava o le Atua. 13 Aua o laʻu 
mau ia te ia, ua tele lava lona 
maelega mo outou, atoa ma i latou 
o i Laotikaia, ma i latou o i 
Iarapoli. 14 O loo alofa atu ia te 
outou o Luka le fomai pele, atoa 
ma Tema. 15 Ua ou alofa atu i le 
au uso i Laotikaia, o Numefa foi, 
atoa ma le ekalesia o i lona fale. 16 
Pe a uma ona faitau e outou o 
lenei tusi, ia faitauina foi e le 
ekalesia i Laotikaia, ia outou 
faitau foi le tusi mai Laotikaia. 17 
Fai atu foi ia Arekipa, “Ia oe i le 
faiva na tuuina atu ia te oe i le 
Alii, ina ia e faataunuuina.” 

18 O le alofa atu lenei o aʻu o 
Paulo i loʻu lava lima. Ia outou 
mānatua mai oʻu noanoaga. Ia ia te 
outou le alofa tunoa. 

MUAMUA A PAULO IA 


TESALONIA 


O le tupuga o le lotu î Tesalonia 


O Paulo, Siluano, ma Timo- 
teo. 

I le ekalesia o tagata Tesalonia, 
o i le Atua le Tama, ma le Alii o 
Iesu Keriso. 

Ia ia te outou le alofa tunoa, ma 
le manuia. 

2 Matou te faafetai pea lava i le 
Atua, ona o outou uma lava, o loo 
ta‘uta‘ua outou i a matou tatalo, 3 
e le aunoa ona matou mánatua i 
luma o le Atua o lo tatou 'Tama 
lea, la outou galuega i le faatuatua, 
ma le faamalosi i le alofa, ma le 
tumau pea i le faamoemoe i lo 
tatou Alii o lesu Keriso. 4 Ua 
matou iloa le filifilia o outou, le au 
uso e, o e ua alofagia e le Atua; 5 
aua e lei oo atu la matou tala lelei 
ia te outou na o le upu, a o le 
mana, ma le Agaga Paia, atoa ma le 
mautinoa lava. Ua outou iloa la 
matou amio ona o outou, a o matou 
i ai ma outou. 6 Sa outou faaa“oa'o 
mai foi ia te i matou, atoa ma le 
Alii, ina ua outou talia le upu i le 
puapuaga tele, ma le olioli mai le 
Agaga Paia; 7 o lea ua avea ai outou 
ma faaa‘oa‘o i e ua faatuatua uma 


lava o i Maketonia atoa ma Akaia. 
8 Aua ua logo atu nai ia te outou le 
afioga a le Alii, e le gata i Make- 
tonia ma Akaia, a ua salalau atu foi 
i mea uma lava le tala i lo outou 
faatuatua i le Atua; o lea e le aoga 
ai sa matou upu e fai atu ai. 9 Aua 
o i latou lava ua iloa ai le tala 
ia te i matou i le uiga o lo matou 
oo atu ia te outou na, ma lo outou 
liliu mai i le Atua nai tupua, ina ia 
outou auauna i le Atua soifua ma 
le ua moni, 10 ma ia faatali atu i 
lona Alo mai le lagi, o le na toe 
faatuina mai € ia nai e ua oti, O 
Iesu lea, o lé laveai mai ia i tatou ai 
le toasa atali. 


O Je amio a Paulo a 0 î Tesalonia 


Aua o outou lava, le au uso 

e, ua outou iloa 0 lo matou oo 
atu ia te outou, e lei faaleaogaina 
lea; 2 a e ui lava ina muamua ona 
tigaina o i matou ma faaleagaina i 
Filipi, pei ona outou iloa, ua 
matou loto tele ona o lo tatou 
Atua e tautala atu ia te outou i le 
tala lelei a le Atua ma le finafinau 
tele lava. 3 Auá o lo matou 
apoapoai atu ia te outou e lei faia 

lea ma le sese, po o le amio leaga, 
po o le faa'ole'ole. 4 A e peitai, 
faapei ona tatau i le finagalo o le 
Atua na te tuuina mai ia te i matou 
le tala lelei, e faapea foi ona matou 
tautala atu ai; e le ina ia fiafia mai 
tagata, a o le Atua, o lé tofotofo 
mai i o matou loto. 5 Aua matou te 
lei fai lava se upu e faaviiviiatu ai, 
faapei ona outou iloa, pe faia se 
ufiufi o le manumanu, e pei ona 
silafia e le Atua; 6 e ui lava ina 
mafai ia te i matou ona ia mafatia ai 
outou, aua o aposetolo i matou a 
Keriso, a e matou te le saili le 
viiga mai tagata, po o outou po o 
isi tagata. 7 A ua matou agamalu 
ina ua matou i ai ia te outou na, 
faapei o se failele na te tausi lelei i 
ana lava tama. 8 Sa faapea lava lo 
matou maelega i le alofa ia te outou, 
na matou manao i le fia avatu ia te 
outou e le na o le tala lelei i le Atua, 
a o matou lava ola foi, aua na 
alofaina outou e i matou. 

9 Aua le au uso e, ua outou 
manatua la matou galuega mamafa 
ma le tiga; auā sa matou galulue ai 
i le po atoa ma le ao, ina neʻi 
mafatia so outou, a o matou talaʻi 
atu ai ia te outou le tala lelei a le 
Atua. 10 Ua iloa e outou atoa ma le 
Atua, sa matou amio Atua, ma 
amiotonu, ma le le mata'uleagaina, 
ina o matou i ai ia te outou o e 
faatuatua. 11 Pei ona outou iloa, 
sa matou i ai ia te outou taitasi, 
pei o le tamā i lena lava fenau, na 
matou apoapoai atu ia te outou, 0 
faamafanafana atu foi, ma ta‘utino 
atu, 12 ina ia outou savavali ia 


tatau i le Atua, o le na valaa- 
uina outou i lcna malo ma lona 
mamalu. 

‘13 O le mea lea matou te faafetai 
ai i le Atua e le aunoa, aua na talia 
e outou le afioga a le Atua na outou 
faalogo mai ai ia i matou, ua le 
talia e outou o le upu a tagata, a e 
peitai o le upu a le Atua, (e moni 
lava lea,) ua matuā galue foi lea i 
totonu ia te outou o € faatuatua. 14 
Aua le au uso e, na outou faaaʻoaʻo 
i ekalesia a le Atua o i Iutaia, o 
loo ia Keriso Iesu; auā o outou foi 
na tigaina outou i ia lava mea i 
tagata o lo outou lava nuu, faapei 
ona tigaina o i latou foi ja Iutaia; 
15 o e na fasioti i le Alii, o Iesu 
lava, atoa ma perofeta, na faasaua 
mai foi i latou ia i matou; e le 
fiafia i ai le Atua, ua fai foi tagata 
uma lava mo latou fili, 16 cna ua 
vavao Iai ia i matou, aua matou 
te tautala atu i nuu ese ina ia 
faaolaina ai i latou; ua faaatoa ai e i 
latou e le aunoa a latou agasala; 
a ua oo ia te i latou le tóasa e 
faaumatia ai. 

17 O i matou foi, le au uso e, o 
loo tete‘aeseina ma outou i ni nai 
aso itiiti, i le tino a e le o le loto, ua 
atili ai ona matou taumafaia ma le 
naunau tele ona ia tatou feiloai ma 
outcu. 18 O lea na matou fia o atu 
ai ia te outou—o aʻu lava o Paulo— 
ua atu tasi ma atu lua, a ua faa- 
lavelave mai Satani ia te i matou. 19 
Aua se a ea so matou faamoemoe, 
ma se fiafia, ma se pale e mitamita 
ai i luma o lo tatou Alii o Iesu 
Keriso i lona afio mai? E le o outou 

ea? 20 Aua o outou lava o lo matou 
viiga ma lo matou olioli. 


O le fiafia o Paulo, ina ua iloa le tala 
1 la latou amio 


O lea, ua lelei ai ia te i matou 
ia tuua ai i matou i Atenai, tau 
© i matou, ina ua matou le toe 
mafai ona onosai; 2 a ua matou 
auina atu Timoteo lo matou uso, 
o le auauna foi o ia a le Atua i le 
tala lelei ia Keriso, ina ia faa- 
mafanafanaina outou, tou te tumau 
ai i lo outou faatuatua; 3 ina neʻi 
faagaeetia se tasi i nei puapuaga. 
Ua outou iloa ua tofia i tatou i lenei 
lava mea. 4 Auā, o ona po sa iai i 
matou ia te outou, na matou muai 
fai atu ai ia te outou, o le a 00 mai 
le puapuaga, ua faapea ona taunuu 
lava, ua outou iloa foi. 5 O le mea 
lea na ou le toe mafai ai ona onosai, 
ona auina atu lea e aʻu, ina ia ou 
iloa lo outou faatuatua, neʻi faa- 
osoosoina outou e lē faaosooso, ona 
faaleaogaina ai lea o la matou 
galuega. 
6 A o lenei, ua sau Timoteo ia te 
i matou nai ia te outou, ua au mai 
foi le tala lelei ia te i matou i lo 
outou faatuatua, ma lo outou alofa, 
ma lo outou manatu lelei mai e le 
aunoa ia te i matou, O loo faanau- 
nau foi outou ina ia tatou feiloai 
ma outou, pei o i matou ona fia 
feiloai ma outou; 7 o le mea lea, 
le au uso e, na faamafanafanaina 
mai ai i matou ona o outou, i lo 
matou puapuaga uma lava, atoa 
ma lo matou tiga, ona o lo outou 
faatuatua. 8 Aua o lenei, ua matou 


s2 


ola, pe afai tou te tumau i le Alii. 
9 Se a foi se faafetai matou te 
mafaia ona tuuina atu i le Atua ona 
o outou, aua o le olioli uma lava 
matou te olioli ai i luma o lo tatou 
Atua ona o outou, 10 o loo matou 
matuā ole atu ai i le po atoa ma le 
ao, ina ia tatou feiloai ma outou, 
e faaatoatoaina ai mea e lei atoa 
i lo outou faatuatua? 

II A ia tafita‘iina la matou 
malaga ia te outou e le Atua lava, lo 
tatou Tama, atoa ma lo tatou Alii o 
Iesu Keriso. 12 Ia faatele foi e 
le Alii, ma ia faasilisili ona tele o 
lo outou alofa, o le tasi i le tasi, 
atoa ma tagata uma, faapei o i 
matou nei lava ia te outou; 13 ina 
ia faatumauina o outou loto e le 
mata‘uleagaina i le amio lelei i 
luma o le Atua lo tatou Tama, pe a 
afio mai lo tatou Alii o Iesu 
faatasi ma ona au paia uma. 


O apoapoaiga 


O lenei, le au uso e, o le toe 

upu lenei, matou te aioi atu 
ma apoapoai atu ia te outou ona O 
le Alii o Iesu, faapei ona talia e 
outou mai ia tei matou le uiga o le 
ala e tatau ona outou savavali ai, ia 
fiafia mai ai le Atua ia te outou, ia 
faasilisili pea i ai outou. 2 Auā ua 
outou iloa ia poloaiga na matou 
tuuina atu ai ia te outou mai le Alii 
o Iesu. 3 O le finagalo foi lenei o le 
Atua, ia faapaiaina outou, ina ia 
faamamao outou ma le faitaaga; 4 
ia taitasi outou ma iloa ona fai o 
lona lava tino ma le faapaiaina ma 

le ta‘uleleia, 5 aua ma le tu‘inanau 
o le manao, faapei o nuu ese ua le 
iloa le Atua. 6 Aua neʻi sopo tapu- 
laa se tasi, ma agaleaga i lona uso i 
lenei mea; auà o le Alii na te taui 
atu ma sui i nei mea uma, faapei 
ona matou muai fai atu ai, ma 
ta‘utino atu ia te outou. 7 Aua e lei 
valaauina i tatou e le Atua ia amio 
leaga, a ia faapaiaina lava. 8 O 
lenei, o lë faaleaoga mai, ua ia le 
faaleaoga i tagata, a o le Atua le ua 
foai mai lona Agaga Paia ia te i 
matou. 

9 A e le zoga ona ou tusi atu 
ia te outou € uiga i le alofa i le au 
uso; sua ua aʻoaʻoina outou lava 
e le Atua ia fealofani. 10 Auà foi 
ua faapea lava cna outou faia i le au 
uso uma lava o i Maketcnia atoa 
uma. A e rratou te apoapoai atu ia 
te outou le au uso e, ia faasilisili 
pea i ai; 11 ma ia outou taurr afai 
ina ia outou nofo fifilemu, ia faia a 
outou lava feau, ma ia galulue i o 
outou lava lima, pei ona matou fai 
atu ai ia te outou; 12 ina ia outou 
savavali ma le matagofie i luma o e 
o i tua, ma ia le matitiva outou i se 
mea e tasì. 

13 Matou te loto ina ia outou 
iloa, le au uso e, € uiga i e o mo- 
moe, ina neʻi outou faanoanoa, pei 
o isi e leai so latou faamoemoe. I4 
Auā afai tatou te talitonu ua maliu 
Iesu ma toe tu mai, e faapea foi ona 
aumaia e le Atua faatasi ma ia € o 
momoe ona o lesu. 15 Matou te 
fai atu foi lenei mea ia tẹ outou i le 
afioga a le Alii: o i tatou o e ola ma 
totoe seja afio mai le Alii, tatou te 


le muamua i e o momoe. 16 Aua e 
afio ifo mai le lagi le Alii lava, ma le 
alaga, ma le leo o le agelu sili, ma 
le pu a le Atua. E muamua foi 
ona toe tutii mai o e ua oti oia 
Keriso; 17 ona faafuasei lea ona 
aveina ae 0 i tatou o e ola ma totoe, 
faatasi ma i latou i ao, ina ia 
fetaiai ma le Alii i le va nimcnimo; 
ona tatou faatasi pea lava lea ma le 
Alii. 18 O lenei, ia outou fefaama- 
fanafanai i nei upu. 


O apoapoaiga 

A o aso ma tausaga, e le aoga 

ia te outou, le au uso e, ona 
ou tusi atu ai ia te outou. 2 Aua 
ua outou iloa lelei lava, o le aso o le 
Alii e peio le gaoi ile po, e faapea 
ona oo mai ai; 3 aua pe a latou fai 
ane, “O loo filemu, ua le afaina,” 
ona 00 lea ia te i latou o le fano 
faafuasei, faapei o le faatiga o le 
fafine to a fanau mai, latou te le 
sosola ai lava. 4 A o outou, le au 
uso e, tou te le o i le pouliuli, ia 
maua mai ai outou e lena aso, pei o 
se gaoi. 5 O tagata o le malarra- 
lama outou urra lava, ma tagata O 
le ao; tatou te le o i le ro rra le 
pouliuli. 6 O lea, aua neʻi tatou 
momoe ai faapei o isi, a ia tatou 
mataala, ma ja faautauta. 7 Aua o e 
momoe, e momoe i latou ile po; 
o e inu ia onā, e onā i latou i le 
po; 8 a o i tatou nei o cole zo, ia 
fzautauta i tatou, ia tatou cofu i le 
ufifatafata o le faatuatua ma le 
alofa, ma le puloutau o le faa- 
moemoe i le faaolataga. 9 Auā e lei 
tofia i tatou e le Atua i le toasa, a 

ia maua le faaolataga ona o lo 
tatou Alii o lesu Keriso, 10 0 le na 
maliu mo i tatou, ina ia tatou ola 
faatasi ma ia, pe tatou te mataala, 
pe tatou te momoe. 11 O lea ia 
outou feapoapoai ai, ma ia fefaa- 
mafanafanai, faapei ona outou faia 
lava. 

12 Matou te aioi atu foi ia te 
outou, le au uso e, ia outou iloa 
e o galulue ia te outou, ma pule ia 
te outou i la le Alii, ma latou 
apoapoai atu ia te outou; 13 ia 
matuá mánatua i latou ma le alofa, 
ona o la latou galuega. la outou 
nonofo fefilemuai. 14 Matou te aioi 
atu foi ia te outou, le au uso e, ia 
outou apoapoai atu i e amio faa- 
talanoa, ia faamafanafana i e loto 
iti, ia fesoasoani i e o vaivai, ia 
outou onosai i tagata uma lava. 15 
la outou, ne‘i taui atu e se tasi le 
leaga i le leaga i se tasi tagata, a ia 
outou tausisi e le aunoa i le mea 
lelei, o le tasi i le tasi, atoa ma 
tagata uma lava. 16 Ia outou saga 
olioli pea lava; 17 ia tatalo e le 


O LE 





aunoa; 18 ia outou faafetai i mea 
uma lava, aua o le finagalo lea o le 
Atua ia te outou, ia Keriso Iesu. 19 
Aua tou te tineia le Agaga. 20 Aua 
le ta‘ufaatauvaa i perofetaga. 21 la 
tofotofo i mea uma lava, ia taofi 
mau i le mea lelei. 22 Ia mamao 
outou ma mea leaga eseese uma 
lava. 

23 Ia atoatoa ona faapaiaina o 
outou e le Atua lava e ona le 
manuia; ia tausia lava lo outou 
agaga atoa uma, i le ma le loto, atoa 
ma le tino, ia le mata‘uleagaina, i le 
afio mai o lo tatou Alii o Iesu 
Keriso. 24 E faamaoni lava o le ua 
valaauina outou, o le na te faia 
lava. 

25 Le au uso e, ia outou tatalo 
mo i matou. 

26 Ia alolofa atu i le au uso uma 
i le feasogi paia. 

27 Ou te matua fai atu ia te outou 
i le suafa o le Alii, ia faitaulia lenei 
tusi i le au uso paia uma lava. 

28 Ia ia te outou le alofa tunoa o 
lo tatou Alii o Iesu Keriso. 


TUSI 


E LUA A PAULO IA 
TESALONIA 


o i le Atua lo tatou Tama, ma le 


O le fiafia o Paulo ina ua latou| Alii o Iesu Keriso: 


tumau 
O Paulo, ma Siluano, 
Timoteo; 


I le ekalesia o tagata Tesalonia, 


2 la ia te outou le alofa tunoa 


ma | ma le manuia mai le Atua le Tamá 


ma le Alii o lesu Keriso. 
3 E tatau ona matou faafetai e le 

aunoa i le Atua ona o outou, le au 
uso e, e faapei ona tusa ai, aua ua 
tupu tele lava lo outou faatuatua, 
ua faateleina foi lo outou fealofani 
o outou uma lava taitoatasi. 4 O 
lea matou te mitamita ai ia te 
outou—o i matou nei lava—i 
ekalesia a le Atua, ona o lo outou 
onosai ma lo outou faatuatua, i ona 
po o sauaga uma ma puapuaga ua 
outou faatoatoa ai. 

5 O le faailoga lea o le faa- 
masinoga tonu a le Atua, ina ia 
ta‘uaogaina outou i le malo o le 
Atua, o le mea lea e tigaina ai 
outou. 6 Aua ua tonu i le Atua e 
taui atu le puapuaga i e ua faa- 
puapuagaina ai outou; 7 e ia te 
outou foi, o e puapuagaina, o le 
mapusaga faatasi ma i matou, pe a 
faaalia le Alii o Iesu mai le lagi, 
faatasi ma ageluo lona malosi, i le afi 
mumu, 8 na te taui ma sui i e ua le 
iloa le Atua, ma ua le anaana i le 
tala lelei a lo tatou Alii o Iesu. 9 E 
faasalaina i latou lava i le fanoga 
faavavau lava, ia te‘a ma le Alii ma 
le mamalu o lona malosi, 10 pe a 
afio mai o ia ina ia viia i ona lava 
tagata paia, ma ia ofoofogia o ia i 
lena aso ia te i latou uma o e faatua- 
tua, auā na outou talitonu mai 
lava i la matou mau. 11 O le mea 
foi lea matou te faatoga atu o ai e le 
aunoa mo outou, ina ia ta‘uaogaina 
outou e lo tatou Atua e tusa ma 
lana valaau ia te outou, ma ia faa- 
atoatoaina e ia ma le malosi le loto 
mau lelei uma ma le galuega a le 
faatuatua; 12 ina ia viia ona o outou 
le suafa o lo tatou Alii o lesu 


Keriso, ma outou foi ona o ia, e 
tusa ma le alofa tunoa o lo tatou 
Atua, ma le Alii o lesu Keriso. 


O mea e muai 00 maz, i le toe afio 
mai ai lesu 


O lenei, matou te aioi atu ia 

te outou, le au uso e, e uiga 
i le afio mai o lo tatou Alii o Iesu 
Keriso, ma lo tatou faapotopotoina 
ia te ia; 2 ina neʻi vave luluina o 
outou loto, pe faaatuatuvaleina i se 
agaga, po o se upu, po o se tusi, 
peiseai nai ia i matou, peiseai ua 
oo mai le aso o le Alii. 3 Aua ne'i 
faasese se tasi ia te outou i se 
togafiti e tasi; aua e le oo mai lena 
aso, seia muai ona taunuu o le 
tete‘a ese, ma ia faaalia mai o le 
tagata o le amio leaga, o le tagata 
lea o le malaia, 4 o lē tetee atu, 
ma faamaualugaina o ia e ia e sili 
i mea uma lava ua ta‘uatuaina, ma 
mea.uma ua ifo i ai tagata; o lea ua 
tietie aio iaile malumalu o le Atua, 
o loo faaali mai o ia, o le Atua lava o 
ia. 5 Tou te le manatu ea, na ou fai 
atu ia mea ia te outou, a O tatou i ai 
ma outou? 6 O lenei foi, ua outou 
iloa le mea o loo faalavelave nei 
lava ina ia faaalia mai o ia i ona 
lava aso. 7 Aua o loo galue nei 
lava le mea lilo a le amio leaga, a e 
lilo ai na ona seia aveeseina le o 
faalavelave. 8 Ona faaalia mai ai lea 
o le ua amio leaga, e fano o ia i le 
Alii o Iesu i le mānava mai o lona 
fofoga, ma faaumatia i le faaali mai 
O lana afio. 9 O lona sau foi o le gal- 
uega a Satani lea; ile mana uma, ma 
faailoga, ma vavega pepelo, 10 ma 

mea faasese uma o le amio leaga i e 
a fano, aua ua latou le talia le upu 
moni ma le fiafia i ai, ina ia faao- 
laina ai i latou. 11 O le mea foi lea 
e auina atu ai e le Atua ia te i 
latou le galuega e faasese ai, ina ia 
latou talia le mea pepelo; 12 ina ia 
faasalaina o i latou uma lava o e 
le talia le upu moni, a e fiafia i le 
amio leaga. 

13 A o i matou, e tatau ona 

matou faafetai i le Atua e le aunoa 
ona o outou, le au uso e, e ua 
alofagia e le Alii, auà na filifili le 
Atua ia te outou nai le amataga, ia 
faaolaina i le faapaiaina e le Agaga, 
ma le faatuatua i le upu moni. 14 
O lena le mea na valaauina ai outou 
e ia i la matou tala lelei, ina ia 
maua le manuia o lo tatou Alii o 
Iesu Keriso. 15 O lenei, le au uso e, 
ia outou tumau ma ia taofi mau i 
uputuu na aʻoaʻoina ai outou i la 
matou upu po o la matou tusi. 
. 16 O lo tatou Alii lava o Iesu 
Keriso, atoa ma le Atua lo tatou 
Tama, o le ua alofa mai ia te i 
tatou, ma na foai mai le faamatala 
loto faavavau, ma le faamoemoe 
lelei i le alofa tunoa, 17 ia faa- 
mafanafana atu e ia i o outou loto, 
ma ia faatumauina outou i galuega 
lelei uma ma upu lelei uma. 


Ia latou tatalo mo Paulo; ma ia 
latou “alo î e pate 

O le toe upu lenei, le au uso 

e, ia outou tatalo mo i matou, 

ia tele vave ma ia mamalu le 

afioga a le Alii, e faapei ona fai ia 

te outou; 2 ia laveaiina foi i matou 


ai tagata amio leaga ma e agasala; 
aua e le o i tagata uma le faatuatua. 
3 A o loo faamaoni le Alii; na te 
faatumauina outou, ma leoleoina 
outou ina ne'i leaga. 4 Matou te 
faatuatua foi i le Alii ia te outou, o 
loo faia e outou o mea na matou fai 
atu ai ia te outou, i le tou te faia 
pea lava. 5 la ta'ita'i tonu foi e 
le Alii o outou loto i le alofa o le 
Atua ma le onosai o Keriso. 

6 Matou te fai atu la te outou, 
le au uso e, i le suafa o lo tatou 
Alii o Iesu Keriso, tou te vavae 
ese i uso uma o e amio faatalanoa 
ma le le tusa ma le uputuu na 
latou maua ia te i matou. 7 Aua 
ua outou iloa lava, e tatau ona 
outou faaa‘oa‘o mai ia te i matou; 
aua sa matou le amio faatalanoa 
ina o ia te outou. 8 Matou te lei 
aai fua foi se mea e ‘ai a se tasi, a 
ua matou galulue i le galuega 
mamafa ma le tiga i le po ma le ao, 
ina neʻi mafatia so outou. 9 E le 
ina ua leai sa matou pule, a e 
peitai ia avea i matou ma faaa‘oa‘o 
ia te outou, ina ia outou faaa‘oa‘o 
mai ia te i matou. 10 Aua sa tatou 
i ai ma outou, ua matou fai atu 
lenei mea ia te outou, pe afai e le 
fia galue se tasi, aua neʻi ‘ai foi o 
ia. 11 Aua ua matou faalogo o ia te 
outou nisi ua amio faatalanoa, e le 
o galulue lava, a e matamata fua 
i galuega a nisi. 12 Matou te fai atu 
i e o faapea, ma aioi atu i ai, ona o 
lo tatou Alii o Iesu Keriso, ia latou 
galulue ma le nofo fifilemu, ma ia 
latou aai i a latou lava mea e “ai. 
13 A o outou le au uso e, aua 

neʻi outou faavaivai i le amio 
lelei. 

I4 Pe afai e le gauai se tasi i la 
matou upu i lenei tusi, ia faa- 
ilogaina lea tagata; aua foi tou te 
feoai ma ia, ina ia masiasi ai o ia. 15 
Aua foi tou te manatu o ia o le 
fili, a ia outou apoapoai atu ia te ia 
pei o le uso. 


16 O lenei, o le Alii lava e ona 





le manuia, ia foaiina atu e ia le 
manuia ia te outou e le aunoa i 
mea uma lava. Ia ia te outou uma 
lava le Alii. 

17 O le alofa o aʻu o Paulo ua 
tusia i loʻu lava lima, o le faailoga 
lea i aʻu tusi uma lava; ou te tusi 
faapea lava. 18 Ia ia te outou uma 
lava le alofa tunoa o lo tatou Alii o 
Iesu Keriso. 


O LE ULUAI TUSI 
A PAULO IA 


TIMOTEO 


O le amio tatau i le faiva o le auauna 
u le Atua 


O Paulo, o le aposetolo a 

Keriso Iesu, e tusa ma le 
poloaiga a le Atua lo tatou Faaola, 
ma Keriso Iesu lo tatou faamoe- 
moe; 

2 Ia Timoteo loʻu lava atalii i le 
faatuatua: 

Ia ia te oe le alofa tunoa, ma le 
alofa, ma le rranuia mai le Atua le 
Tara, atoa ma Keriso Iesu lo 
tatou Alii. 

3 Faapei ona ou aioi atu ia te 
oe, i loʻu alu atu i Maketonia, e te 
nofo i Efeso, ia faapea ona e faia, 
ina ia e vavao atu i nisi, aua foi 
neʻi latou aʻoaʻo i mataupu ese; 
4 aua neʻi manatu i latou i tala o 
le vavau ma tala i gafa e leai ni 


ona gataaga, o mea ia e tupu ai 
finauga, a e le o le aʻoaʻoga mai le 
Atua o loo i le faatuatua. 5 A o le 
iuga o lenei poloaiga, o le alofa lea 
ai le loto mamã, ma le loto fuatia 
ifo ua lelei, ma le faatuatua faa- 
maoni. 6 Ua sese ai nisi i ia mea, 
ua latou liliu ane i upu le zoga; 7 
ua manenzo i latou e fai ma aʻoaʻo 
i le tulafono, a ua latou le iloa 
mea latou te tautalatala i ai, ma 
mea latou te finau faamalosi 
i ai. 

8 Ua tatou iloa lava o le mea 
lelei le tulafono, pe afai e faia e 
se tasi o mea e tatau i ai, 9 o loo 
iloa lenei mea, ua le faatuina mai le 
tulafono mo le ua amiotonu, a o e 
faaletaupulea ma e soli i tulafono, o 
e faalematau ma e agasala, o e 
amio leaga ma e ulavavale, o e 

fasioti tamá ma e fasioti tiná, o e 
fasioti tagata, 10 O € faitaaga, O € 
faasotoma, O e gaoi tagata, o € 
tala pepelo, o e tauto pepelo, 
ma isi lava mea e faatv’iese ai 
i le mataupu e ola ai, 11 € 
tusa ma le tala lelei silisili a le 
Atua manuia, ua tuuina mai ia 
te au. 

12 Ou te faafetai atu foi ia 
Keriso Iesu lo tatou Alii, o le na 
faamalosia aʻu, na ia manatu ua 
faamaoni aʻu, i lona tofia o aʻu i 
lana galuega; 13 e ui ina sa ou 
muai taufaifai, ma faasaua, ma 
faatautala; a ua alofagia aʻu, aua 
na ou faia faapea i loʻu le iloa ma le 
le faatuatua. 14 Ua silisili foi ona 
tele o le alofa tunoa o lo tatou Alii, 
ua tupu mai ia te aʻu o le faatuatua 
atoa ma le alofa o loo ia Keriso 
Iesu. 15 O le upu moni lenei, e 
tatau lava ona matuā talia, na 
maliu mai Keriso Iesu i le lalolagi, 
na te faaolaina o e agasala; ua sili 
musa aʻu nei ia i latou. 16 A o lenei 
lava le mea na alofaina ai aʻu, ina ia 
muamua ona faaalia mai ia te au e 
Iesu Keriso le onosai tele lava, ia 
avea aʻu ma faataʻitaʻi o e a faa- 
tuatua ia te ia amuli, e maua ai le 
ola faavavau. 17 O lenei, ia i ai i 
le Tupu o le vavau, o le o soifua 
pea lava, o le le o vaaia, o le Atua 
e toatasi, ia ia te ia le mamalu atoa 
ma le viiga e faavavau faavavau 
lava. Amene. 

18 Loʻu atalii e, Timoteo, ou te 
tuuina atu lenei poloaiga ia te oe, 
pei o muai valoaga e uiga ia te oe, 
ina ia e tau ai le taua lelei, 19 o loo 


ia te oe le faatuatua ma le loto 
fuatia ifo e lelei ua lafoaiina e nisi, 
o € ua faavaatuʻia i latou i la le 
faatuatua; 20 e i ai Umenaio ma 
Alesana, o e ua ou tuuina atu ia 
Satani, ina ia aʻoaʻoina i laua, aua 
neʻi upu faifai. 


la faatoga atu mo tagata uma; 0 
teuga a fafine 
O lenei, e muamua i mea 
uma ou te apoapoai atu ia 
faia olega, ma tatalo, ma faatoga, 
ma faafetai mo tagata uma lava; 
2 mo tufu ma i latou uma ua i ai 
le pule, ina ia tatou nonofo ma le le 
atuatuvale ma le filemu, i le amio 
Atua uma lava ma le amio mata- 
gofie; 3 aua o le mea lelei lea ma le 
mālie i luma o le Atua lo tatou 
Faaola, 4 o lē finagalo ina ia faa- 
olaina o tagata uma lava, ma ia 00 
ina iloa lelei le upu moni. § Auā 
e toatasi le Atua, e toatasi foi le 
puluvaga i le Atua ma tagata, o 
le tagata o Keriso Jesu lea; 6 o 
le na foaifuaina o ia e ia e fai ma 
togiola mo tagata uma lava, o le 
molimau i cna lava po e tatau ai. 
7 Na tofia aʻu mo lenei mea, o lē 
tala‘i ma le aposetolo, (o le upu 
moni ou te fai atu ai ou te le tala 
repelo,) o le aʻoaʻo o nuu ese i le 
faatuatua ma le upu moni. 
8 O lenei, o loʻu manao ia tatalo 
O tane i mea uma lava, o loo sisii 
i luga o lima lé agasala, ma ia le 
ita, ma ia le femisai. 9 la faapea 
foi fafine, ia latou teuteu ia i latou i 
ofu e cnomea, ma ia le teuanoai, 
a la faamatuafafine; aua neʻi teteu 

ma le lauulu fili, po o auro, po o 
penina, po o ofu tau tele, 10 a o 
galuega lelei, o le mea lea e tatau i 
fafine ua ta'ua latou e i latou o e 
amio Atua. 11 la aʻoaʻoina le fafine, 
a ia le tautala o ia, ma ia usiusitai 
lava. 12 Aua ou te le tuuina atu i se 
fafine ia aʻoaʻo atu, pe pule ile tane, 
a ia nofo faalologo lava. 13 Auā ua 
muamua ona faia o Atamu, a e 
mulimuli Eva. 14 E lei ‘olegia foi 
Atamu, a ua “olegia le fafine, ona 
solitulafono lea o ia; 15 a e faa- 
olaina ia i le fanauga o tama, pe 
afai e tumau pea o ia i le faatuatua, 
ma le alofa, ma le amio lelei, atoa 
ma le faamatuafafine. 


O le galuega ma le amioga a epikopo 
ma tiakono 


O le upu moni lenei: Afai e 

naunau se tasi i le faiva o le 
epikopo, e manao o ia i le galuega 
lelei. 2 O lenei, e tatau i le epikopo 
ia le mata‘uleagaina, o lē faiavá i 
le fafine e toatasi, o lé faautauta, 
o lē mafaufau, o le amio mamalu, 
o lē alofa i tagata ese, o le na te 
mafaia ona aʻoaʻo atu. 3 E le se inu 
tele i uaina, e le se fasi tagata 
a e agamalu; e le se fai finauga, e le 
se matapeapea i tupe. 4 E tatau 
ona ia pule lelei i lona lava aiga, o 
loo ua usiusitai mai ia te ia o lana 
fanau ma le faaaloalo lava; 5 aua 
afai e le iloa e se tasi ona pule i lona 
lava aiga, pe faapefea ona tausia e 
ia le ekalesia a le Atua? 6 E le se 
faatoa lotu, neʻi faafefeteina lona 
loto, ona pati lea o ia i le faasala a le 


tiapolo. 7 E tatau ona ia logoleleia 
o ia e i latou o i tuā, neʻi upulea- 
gaina o ia ma paŭ i le mailei a le 
tiapolo. 

8 O tiakono foi, ia faapea ona 
faatoeaina i latou, e le faagutu- 
gutulua, e le fia inu uaina e tele, e 
le manumanu i oloa; 9 o loo latou 
taofi i le mea lilo tau le faatuatua, 
i le loto fuatia ifo ua mama. 10A oi 
latou foi ia muamua ona tofoto- 
foina o i latou, ona latou faia ai lea 
o le faiva o le tiakono, ina ua le ma- 
ta'uleagaina. 11 O fafine foi, ia 
faapea lava ona faamatuifafne i 
latou, e le ni faatuaupua, a ia faa- 
utauta; ia faamaoni i mea uma lava. 
12 O tiakcno, ia taitasi ma lana 
avà e toatasi, ia pule lelei i la latou 
fanau ma o latou lava aiga. 13 Aua 
o e ua lelei ona fai o le faiva o le 
tiakono, e fai mo i latou lava le 
mamalu lelei, ma le faamalosi tele 
i le faatuatua o loo ia Keriso Iesu. 

14 Ou te tusi atu ia mea ia te 
oe, o loo faamoemoe aʻu ou te 
vave alu atu ia te oe; 15 a e afai 
ou te tuai atu, ia e iloa ai lau amio 
e tatau i le fale o le Atua, o le 
ekalesia lea a le Atua soifua, o le 
poutu foi lea ma le lagolago o le 
upu moni. 16 Ua leai foi se taofi 
ese, e sili lava lenei mea lilo i la 
tatou lotu: 

Ua faaali mai o ia i le tino tagata, 

Ua faaalia lana amiotonu e le 

Agaga, 
ua vaaia e agelu, 

ua talaʻiina atu i nuu esc, 

ua faatuatua i aio e o ile lalolagi, 

ua aveina ae i le mamalu. 


320 


I. TIMOTEO 4,5 


O le apoapoaiga ia tumau i le 
galuega 

A o loo ta'utino mai e le Agaga, 

e o ese nisi i le faatuatua i 
tausaga amuli, latou te faalogo i 
agaga e faasese ma aʻoaʻoga a 
temoni; 2 ona o le pepelo o tagata 
tala pepelo, o e ua faailogaina 
o latou lava loto fuatia ifo i le 
uamea aasa; 3 latou te vavao i 
le faaipoipo, ma faasa isi mea 
e “ai, o mea lava ua faia e le 
Atua ia talia ma le faafetai e i latou 
ua faatuatua, ma latou iloa le upu 
moni. 4 Auā o mea uma ua faia e 
le Atua, e lelei lava ia, e le lafoaiina 
foi se tasi mea, pe afai ua talia ma 
le faafetai; 5 auā ua faapaiaina i le 
afioga a le Atua ma le tatalo. 

6 Afai e te tuuina atu na mea i le 
au uso, e fai ai oe ma auauna lelei 
a Keriso lesu, e tausia oe i upu o le 
faatuatua ma le mataupu lelei ua e 
taofi i ai. 7 Ao tala leaga o le vavau 
a fafine valevalematua, ia e “alo 
ese ai; a ia e faamasani i le amio 
Atua. 8 Auā e aoga foi le faamasani 
i la le tino; a o le amio Atua € aoga 
lea i mea uma lava, o loo i ai le mea 
ua folafolaina mai i la le olaga nei 
atoa ma lē atali. ọ E moni lava le 
upu, e tatau foi ona matuā talia. 
1o Aua o le mea lava lea tatou te 
galulue ma finafinau ai, auā tatou 
te faamoemoe i le Atua soifua, o ia 
o le Faaola o tagata uma, aemaise 
lava o e ua faatuatua. 

' 11 Ia e matuā fai atu na mea, ma 
e aʻoaʻo atu ai. 12 Aua neʻi ‘ino‘ino 
se tasi i lou taulealea, a ia fai oe ma 





faaa'oa'o i e ua faatuatua, i le upu, 
ma le amio, ma le alofa, ma le loto, 
ma le faatuatua, ma le amio 
mama. 13 la e faasaga i le faitau 
atu o tusi paia, ma le apoapoai atu, 
ma le aʻoaʻo atu, seia ou alu atu. 14 
Aua neʻi e faatalale i le mea alofa na 
tuuina atu ia te oe i le valoaga ma 
le faaee atu o lima o toeaina. 15 Iae 
mafaufau i ia mea, ia e faamasani 
ai; ina ia iloa ai e tagata uma lou 
alualu i luma. 16 Ia oe lava ia te 
oe, atoa ma lau e aʻoaʻo atu, ia e 
tumau pea i ai; auā a € fai lena mea, 
e faaolaina ai oe e oe atoa ma e ua 
faalogologo ia te oe. 


O le amio e tatau 1 fafine ua oti a 
latou tane 


Aua e te aoai atu i se toeaina, 

a ia apoapoaʻi atu i ai, peiseai 

se tamā; o taulelea foi, peiseai o 
uso; 2 o loomatutua, peiseai 0 
tinā; o fafine muli foi, peiseai o 
tuafafine ia, ma le amio mamā lava. 
3 Ia ava i fafine ua oti a latou 
tane, o € ua ausage lava. 4 Afai foi 
o i ai i se fafine ua oti lana tane ni 
ana tama po o fanau a ana tama, 
ia aʻoaʻoina i latou ia muamua ona 
agalelei i lo latou lava aiga, ma taui 
atu i o latou mātua: auā o le mea 
mālie lea i luma o le Atua. SA o leua 
oti lana tane ua ausage ma ua tuua 
toatasi, ua faamoemoe ia i le Atua, 
ma tumau pea i le faatoga ma le 
tatalo i le po atoa ma le ao. 6 A o 
lē fiafia i la le tino, e ui lava ina 
ola, ua oti ia. 7 Ia e matuā fai atu 
ia mea, ina ia le mata‘uleagaina i 
latou. 8 A e afai e le tausi e se tasi i 

lona aiga, afai foi e le sili ona tausi i 
e mau ma ia, ua faafitia e ia le 
faatuatua, e sili foi lona leaga i le ua 
le faatuatua. 

9 Aua neʻi faitauina se fafine ua 
oti lana tane seja 00 i ona tausaga e 
onogafulu, sa toatasi foi lana tane; 
IO o loo ta‘uleleia foi ona O ana 
galuega lelei, pe afai ua tausia e ia 
ni fanau, pe afai ua na alofa i 
tagata ese, pe afai ua na mulumulu 
i vae o tagata paia, pe afai ua na 
agalelei atu i e ua puapuagatia, pe 
afai ua na tausisi i galuega lelei 
uma lava. 11 A O fafine muli ua oti 
a latou tane, aua le talia i latou, aua 
pe a fia sa‘oloto i latou nai ia 
Keriso, ona fia nofotane ai lea o i 
latou; 12 0 loo iai le faasala, ina ua 
latou lafoai i lo latou uluai faa- 
maoni. 13 E le na o lea, a e masani 
foi i latou ma le paie, e feoai i lea 
fale ma lea fale; e le gata foi ina 
latou paie, a e soona tautala, ma 
matamata fua i galuega a nisi, ma 
tautalatala i mea le tatau. 14 O 
lenei, ou te loto ia nofotane o 
fafine muli ua oti a latou tane, ia 
fanau ai tama, ia matai i latou i o 
latou aiga, ina neʻi tuuina atu ile o 
loo tetee mai se mea e tasi e ta‘ulea- 
gaina aii tatou. 15 Auá ua uma ona 
liliueseina o isi, ua mulimuli ia 
Satani. 16 Ai se tane faatuatua, po o 
se fafine faatuatua o i ai ni fafine ua 
oti a latou tane, ia latou tausia i 
latou aua neʻi mafatia ai le ekalesia ; 
ina ia latou tausia fafine ua ausage 
lava. 

17 O toeaina o e pule lelei, ia 
taʻuaogaina i latou ona faaluaina 





atu i ai o le taui, a e faasili i e 
galulue i le upu atoa ma le aʻoaʻo 
atu. I8 Auā o loo fai mai le tusi, 
Aua nei e fusi le gutu o le povi a o 
solisolia e ia le saito; ile ma lea, 
E tatau ona avatu i le faigaluega o 
lona taui. 19 Aua neʻi talia se mau 
i se toeaina, vagana o i ai se mau a 
le toalua po o le toatolu. 20 la aoai 
atu i e agasala i luma o tagata 
uma, ina ia matatau ai nisi uma 
lava. 21 Ou te matuā fai atu lava ia 
te oe i luma o le Atua, ma Keriso 
Iesu, ma ie au agelu na filifilia, ina 
ia e tausi i na mea e aunoa ma le 
alofa faapito ma le faailogaina o se 
tasi. 22 Aua e te vave faaee atu lima 
i se tasi; aua foi le “au faatasi i 
agasala a isi tagata. la taofi oe ia 
te oe ina ia sao lau amio. 

23 Aua e te toe inu le vai auli, 
a ia e inu sina uaina itiiti, ona o 
lou manava ma lou maʻi e tupu soo. 

24 E iloa tino agasala a isi tagata, 
e muamua atu i le faamasinoga; a o 
agasala a isi e mulimuli atu. 25 E 
faapea foi galuega lelei a isi, e iloa 
tino ia; afai foi e le o faapea, e le 
mafai ona natia pea lava pea. 


O pologa ma matai. Ua vacia le 
matapeapea 


O i latou uma o i lalo o le 

amo o le pologa, ia latou 
manatu € tatau ona ava lava i o 
latou lava matai, ina neʻi upulea- 
gaina le suafa o le Atua ma le 
aʻoaʻoga. 2 A o i latou ua i ai matai 
faatuatua, aua neʻi latou taʻufaa- 
tauvaaina i latou, aua o uso i latou; 

a ia atili ona auauna i ai, aua ua 
faatuatua ma ua alofaina i latou e ua 
talia le galuega lelei. Ia e aʻoaʻo 
atu ma apoapoai atu i ia mea. 

3 Afai e aʻoaʻo ese se tasi, ma le 
le gauai i upu e ola ai a lo tatou Alii 
o Iesu Keriso, ma a‘oa‘oga e tatau 
ma le amio Atua, 4 ua faafefeteina 
o ia, ua le iloa se mea, a ua se mai 
lona suesue ma lona finau i upu € 
tupu mai ai le mataua, ma le misa, 
ma upu faaleaga, ma masalosalo 
leaga, 5 o finauvalega o tagata loto 
leaga, o e ua tetea ma le upu moni, 
o e ua manatu 0 le amio Atua o le 
ala lea e maua ai le oloa. 6 A o le 
amio Atua ma le loto málie, o le 
oloa tele lava lea. 7 Auà tatou te 
lei au mai lava se mea e tasi i le 
lalolagi, ua mautinoa foi tatou te le 
mafai ona ave ese ai o se mea. 8 
Afai ua maua e i tatou o mea e aai 
ai ma mea e oofu ai, ia gata ai o 
tatou manao. 9 A o e manao i le fia 
mauoa, € maua i latou i le faaosoo- 
soga, ma le mailei, ma tu‘inanau e 
tele e valea ai ma leaga ai, o mea ia 
e goto ai tagata i le fanoga ma le 
malaia. 10 Aua o le manao i tupe, o 
le pogai lea o mea leaga uma lava; 
ua mananao tele i ai nisi, ona sese 
ai lava lea o i latou i le faatuatua, ua 
tu‘ia ai ua ati i latou e i latou i 
puapuaga e tele. 

Ir A 00€, le tagata o le Atua e, ia 
e sola ese i ia mea; a ia e tausisi 
atu i le amiotonu, ma le amio Atua, 
ma le faatuatua, ma le alofa, ma le 
onosai, ma le agamalu. 12 Ia e tau 
le taua lelei i la le faatuatua, tago 
atu ia i le ola faavavau, na valaauina 


ai foi oe, ma ua e ta‘utino atu i le 
ta‘utinoga lelei i luma o molimau e 
toatele. 13 Ou te fai atu lava ia te 
oe i luma o le Atua, o lē faaola i 
mea uma, i luma foi o Keriso 
Iesu, o lé na molimau i le ta‘utinoga 
lelei ia Ponotio Pilato, 14 ia e 
taofi lenei poloaiga ma le le pona, 
ma ia le mata‘uleagaina, seia 00 atu 
i le faaali mai o lo tatou Alii o Iesu 
Keriso. 15 E faailoa mai lea mea e 
ia i ona lava aso, o ia o le Alii e 
manuia mona ua toatasi, o le Tupu 
o tupu, ma le Alii o alii; 16 0 loo 
na o ia o lē soifua pea lava, o lē 
afio i le malamalama e le masao i ai 
se tasi; e lei vaaia o ia e se tasi 
tagata, e le mafai foi ona vaai i ai. 
Ia ia te ia le viiga ma le mana e 
faavavau. Amene. 

17 Ia € matuā fai atu i e mau- 
oa i lenei olaga, aua neʻi faa- 
maualuluga i latou, aua foi le 
faamoemoe i le oloa e faaletumau, 
a o le Atua soifua, o loo foai 
tele mai ia te i tatou mea uma lava 
e faafiafia ai. 18 la latou agalelei 
atu, ia tamaoaiga i galuega lelei, 
ia mataalofa, ia latou avatu fua a 
latou mea, 19 ma ia faapea ona 
latou teua oloa mo i latou lava, o le 
faavae lelei mo aso atali, ina ia 
latou fetagofi atu ile ola moni 
lava. 

20 Timoteo e, ia e tausi i le mea 
na tuuina atu ia te oe. Ia ‘alo‘alo 
ese i upu leaga ma le le aoga, ma 
finauga i mea ua igoa pepelo ai o le 
iloa; 21 o isi 0 e na taofi ai, ua 
sese ai i latou i le faatuatua. 

Ia ia te oe le alofa tunoa. 

O LE TUSI 
E LUA A PAULO IA 


TIMOTEO 


O le alofa o Paulo ia Timoteo. Ua 
apoapoai atu ia te ia 
O Paulo, o le aposetolo a 
Keriso lesu i le finagalo o le 
Atua, e tusa ma le folafolaga o le 
ola o loo ia Keriso Iesu. 

2 la Timoteo loʻu atalii pele: 

la ia te oe le alofa tunoa, ma le 
alofa, ma le manuia mai le Atua le 
Tama, atoa ma Keriso lesu lo 
tatou Alii. 

3 Ou te faafetai atu i le Atua, 
o le ou te auauna i ai ma le loto 
fuatia ifo ua mamá e pei o oʻu 
tupuga, ina ua ou manatua 0€ e le 
aunoa i a‘u faatoga i le po ma le ao. 
4 O loo ou faanaunau e feiloai 
ma oe, aua ua ou manatu i ou loi- 
mata; ina ia tumu ai aʻu ile olioli. 
5 Ua ou manatua le faatuatua 
faamaoni ua ia te oe, sa muai i ai 
ia Loi o le tina o lou tinā, atoa ma 
Eunike lou tina; o la'u taofi o loo 
ia te oe foi. 6 O le mea lea ou te 
faamanatu atu ai ia te oe, ia toe 
faamumuú le mea alofa mai le Atua, 
o loo ia te oe lea i le faaee atu o 
oʻu lima. 7 Aua ua le foaiina mai 
e le Atua ia te i tatou le agaga e 
mata‘u ai, a o le agaga € faamalosi 


ai, ma alofa ai, ma pulea ai o tatou 
loto. 

8 O lenei, aua e te ma i le moli- 
mau i lo tatou Alii, po o ona o au o 
loo noanoatia ona o ia; a ia tiga 
faatasi i tatou ona o le tala lelei, 
e tusa ma le mana o le Atua, 9 o 
le na fazola mai ia i tatou, ma 
valaau mai i le valaau paia, e le 
tusa rra a tatou galuega, a e tusa ma 
lona lava finagalo ma lona alofa 
tunoa, na foaiina mai ia i tatou ia 
Keriso Iesu talu mai le vavau, 10 
a ua faailoa mai nei i le faaalia mai 
o lo tatou Faaola o Keriso Iesu, o 
le ua faaumatia lava le oti, a o le 
ola ma le le iu vale ua faama- 
lamalamaina mai lea e ia i le tala 
lelei, 11 ua tofia ai aʻu o lë tala'i, 
ma le aposetolo, ma le aʻoaʻo. 12 
O le mea lea ua tigaina ai aʻu i ia 
mea; a ou te le ma Java, aua ua ou 
iloa o ia ua ou faatuatua i ai, ua ou 
mautinoa foi ua mafaia lava e ia 
ona leoleo i le mea na ia tuuina 
mai ai ia te aʻu e oo atu i lea lava 
Aso. 13 O matua o upu e ola ai, na e 
faalogologo mai ai ia te au, ia e 
taofia i le faatuatua ma le alofa ja 
Keriso Iesu. 14 O le mea lelei ua 
tuuina atu ia te oe, ia e tausia i le 

fesoasozni o le Agaga Paia o loo 
nofo i totonu ia i tatou. 

15 Ua e iloa lenei mea, o i latou 
uma O i Asia ua lafoai ia te au, e i 
ai Fogelu ma Emokene. 16 Ia alofa 
atu le Alii i le aiga o Oneseforo; 
aua na ia faamafanafana soo mai ia 
te au, e lei má foi o ia i oʻu filifili 
uamea, 17 a e peitai na i Roma o ia, 
ona matua saili mai lea o ia ia te au, 
i le ua maua. 18 la foaiina atu e le 
Alii ia te ia ia maua le alofa mai le 
Alii i lea lava Aso. Ua e iloa lelei 
o mea e tele na ia auauna mai ai ia 
te au i Efeso. 


O apoapoaîga ina ia tumau 1 le 
galuega 


O lenei, o oe lo‘u atalii e, ia 
faamalosia oe i le alofa tunoa 
o loo ia Keriso Iesu. 2 O mea foi 
na e faalogologo mai ai ia te au i 
luma o molimau e toatele, ia e 
tuuina atu ai i tagata faamaoni, o e 
ua mafaia ona aʻoaʻoina atu i nisi. 
3 O lenei, ia e onosai i mea e tiga 
ai, faapei o se tagata tau e lelei a 
Keriso Iesu. 4 E leai sé tau i le 
taua na te faalavelavea o ia e ia i 
mea o le olaga sa maseni ai, ina ia 
faafiafia o ia i lē na filifili ia te ia e 
fai ma tagata tau. 5 Afai foi e 
fnau se tasi i le fia malo i tausi- 
nioga, e le faapaleina o ia pe a le 
finau e tusa ma tulafono. 6 O lé 
galue i fenua e tatau ona muai 
maua e ia le fua. 7 Ia e mafaufau i 
mea ou te fai atu na; ona foaiina 
atu ai lea e le Alii ia te oe le loto 
matala i mea uma. 
8 Ia e manatua Iesu Keriso ua 


faatuina mai o ia nai e ua oti, o le 
fanau lava a Tavita, e tusa ma laʻu 
tala lelei; 9 ona o lea ua tigaina ai 
au, ua 00 ina noanoatia o aʻu, 
reiseai se pagota; a o le afioga a le 
Atua e le noatia lava lea. 10 O le 
mea lea ou te onosai ai i mea uma 
ona o le au filifilia, ina ia maua e i 
latou foi le faaolataga o loo ia 
Keriso lesu ma le manuia faavavau. 

11 O le upu moni lenei: 

Pe afai tatou te oti faatasi ma 
ia, tatou te ola faatasi ai 
foi; 

12 p€ afai tatou te onosai, e fai 
foi i tatou ma tupu faa- 
tasi ma ia; pe afai tatou te 
faafiti ia te ia, e faafiti foi 
o ia ia te i tatou; 

13 afai e le faamaoni i tatou, e 
faamaoni pea lava ia— 

auà e le mafaia e ia ona faafiti ia te 
ia. 

14 Ia e faamanatu ia te i latou i 
ia mea, ma ta'utino i luma o 
le Alii, aua neʻi latou fefinauai 
i upu—e le aoga lena mea, a 
e faaseseina ai o e faalogologo. 
I5 Ia e taumafai ina ia avea oe 
ma le ua fiafia mai i ai le Atua, 
o le faigaluega e leai se mea e 
má ai, na te tala‘itonuina le upu 
moni. 16 A ia e taumamao ma upu 
faalelalolagi ma le le aoga; auā e 
tupu atili ai le amio faalematau, 17 
o a latou upu foi e aati pei o se 
papala; e i ai Umenio ma Fileto; 
18 o i laua ia ua sese i le upu moni 
i lo latou faapea ane, ua mavae 
lava le toe tu. Ua faaliliu ese ai nisi 
tagata i le faatuatua. 19 A e ui 

lava i lea, o le faavae mau o le 
Atua e tu lava lea, o loo i ai lenei 
faailoga, “Ua silafia e le Alii 
ona lava tagata;” atoa ma lea, 
“Ia o ese i le amio leaga i latou 
uma o e ta‘uta‘u le suafa o le 
Alii.” 

20 Ua le na o ipu auro ma le ario 
ua ile fale tele, a o ipu laau ma 
omea; o isi ua ta'uleleia, a o isi ua 
ta‘uleagaina. 21 O lenei, ai se tasi e 
faamamá ia te ia ai nei mea ua 
ta‘uleagaina, e fai o ia ma ipu e 
ta‘uleleia, e faasaina, e aoga foi mo 
le alii, ua saunia mo galuega lelei 
uma. 22 la e sola ese i tu'inanau o 
taulelea, ia e tausisi i le amiotonu, 
ma le faatuatua, ma le alofa, atoa 
ma le filemu, faatasi ma i latou o e 
valaau i le Alii ai le loto mama. 
23 A o fefinauaiga válea, ma 
le leai se uiga, ia e “alo ese ai, 
aua ua iloa O mea ia e tupu ai 
femisaiga. 24 Aua e le tatau ona 
faamisa O le auauna ale Alii, a ia 
agamalu i tagata uma, ia mafaia 
ona aʻoaʻo atu, ma ia onosai, 
25 la aoai atu ma le agamalu i e o 
finau mai; atonu lava e foai atu e le 
Atua ia te i latou le salamo, ina ia 
latou iloa lelei le upu moni; 26 ia 
latou ala mai foi na moe i le mailei 
a le tiapolo, o e ua maua e ia, e fai 
lona lava finagalo. 


O valoaga i mea e tutupu. O le aoga 
o Tusi Paia 


A e ia e iloa e oe lenei mea, 
o ona aso e gata ai e oo mai 
ai aso faigata. 2 Aua e avea tagata 
ma € alolofa i latou ia i latou, o e 


mananao i tupe, o e loto vii, o e 
faamaualuga, o e upu leaga, o e le 
faalogo i matua, o e le faafetai, o e 
amio leaga, 3 o e le lotoaiga, o e 
le ma faaleleia, o e faatuaupua, o 
e le taofi manao o le tino, o e 
faasaua, o e inoino i le amio lelei, 
4 o e faalata, o e soona fai, o e ua 
faafefeteina, o e ua tele le manao i 
mea faafiafia a e leai se manao i le 
Atua; 5 o e ua peiseai ua toaga i 
lotu, a o le mana ua i lea mea ua 
latou teena; ia e ‘alo ese lava i 
tagata faapena. 6 E i ai foi nisi o 
e ulu atu i fale, ma faasese i 
fafine valelea, ua mafatia i agasala, 
o e ua ta'itajeseina e tu‘inanau 
eseese, 7 ua aʻoaʻoina e le aunoa, a 
e le au mafai ona oo ina iloa lelei 
o le upu moni. 8 Faapei o Iani ma 
lameri e na tetee atu ia Mose, e 
faapea foi i latou ia ona tetee atu i 
le upu moni, o tagata ua loto leaga, 
o e ua le faamaoni i la le faatuatua. 
9 A e le alualu pea i latou, aua e 
iloa lelei lava lo latou valea e tagata 
uma, faapei o i laua. 

10 A o ot, ua e iloa lelei o laʻu 
a‘oa‘oga, o laʻu amio, o le loto mau, 
o le faatuatua, o le faapalepale; o le 
alofa, ma le onosai, 11 o sauaga ma 
mea tiga, o mea ia na 00 mai ia te au 
i Anetioka, ma Ikonio, ma Lusa; o 
sauaga faapena na tigaina ai a‘u; 
a o le Alii na ia laveai mai ia te au i 
na mea uma lava. 12 O i latou uma 
foi o e loto ina nonofo ma le amio 
Atua ia Keriso Iesu, e sauaina i 
latou. 13 A o tagata amio leaga ma e 
taupelopelo, e alualu pea lava lo 
latou leaga, o loo faasese atu, ua 

faaseseina foi i latou. 14 A o oe, ia e 
tumau i mea ua aʻoaʻoina ai oe, ma 
ua mautinoa ia te oe, ina ua € 
iloa o ia na a'oa'o atu ai ia te oe; 
15 talu foi ina O e tama itiiti ua e 
iloa tusi paia, e mafaia ona faapoto 
ai ia te oe e ju ai i le faaolataga i le 
faatuatua ua ia Keriso lesu. 16 O 
tusi paia uma lava e mai le Agaga 
o le Atua ia, e aoga foi ia e aʻoaʻo 
ai, e aoai ai, e faatonu ai, e faapoto 
ai foi i le amiotonu, 17 ina ia 
atoatoa ona lelei ai o le tagata o le 
Atua, ia saunia lava ia i gaiuega 
lelei uma lava. 


Ua fai atu Paulo ia faamalosi 
Timoteo 


O lenei, ou te matuá fai atu 

ia te oe i luma o le Atua ma le 
Alii o Keriso Iesu, o le na te faa- 
masinoina o e ola atoa ma e ua oti, 
ona o lona faaali mai foi ma lona 
malo; 2 ia e tala‘i atu le upu, ia e 
faamalosi i ona aso e taugalemu ai, 
ma ona aso € le taugalemu ai, ia e 
faatonu atu, ia e aoai atu, ia e 
apoapoai atu ma le onosai uma atoa 
ma le aʻoaʻo atu. 3 Aua e oo i ona 
po latou te le mafafai ai ona talia 
o le a‘oa‘oga e ola ai, a e tusa ma o 
latou lava tu‘inanau, latou te faa- 
potopoto ai a'oa'o mo i latou, ina 
ua feú o latou taliga; 4 latou te 
liliu ese foi o latou taliga i le upu 
moni, a e liliu atu i tala o le vavau. 
5 A o oe, ia e faautauta i mea uma 
lava, ia e onosai i mea e tiga ai, ia 
e fai le galuega a lē folafola le 
tala lelei, ia e matuá faaiuina lau 
faiva. 


6 Aua o au ua faamaligiina nei 
loʻu toto, ua lata ona po ou te alu 
ai. 7 Ua ou tau le taua lelei, ua iu 
ia te au le tausinioga, ua ou taofi i 
le faatuatua. 8 O lenei, ua teuina 
mo au le pale o le amiotonu, e 
foaiina mai ia te au i lea lava 
Aso e le Alii le faamasino amio- 
tonu; e le gata foi ia te au, a o i 
latou uma lava o e fiafia i lona faaali 
mai. 

9 la e taumafai ona sau ia te au 
ia vave lava. 10 Aua ua tuu- 
lafoaiina aʻu e Tema, ina ua manao 
ia i lenei olaga, ua alu foi i Tesa- 
lonia; o Kerese ua alu ia i Kalatia, o 
Tito ua alu ia i Talamatia; 11 na o 
Luka o loo ia te au. Ia oulua o mai 
ma Mareko; aua e aoga ia ia te au 
i le galuega. 12 Ua ou auina atu 
Tuiko i Efeso. 13 A € sau, ia e au 
mai le ofu talaloa na tuu e aʻu i 
Teroa, o loo ia Kaapo, atoa ma 
tusi, a e tautuana a pa‘u e tusi ai 
neʻi tuu. 14 E tele mea leaga na faia 
ia te au e Alesana le fai mea apa 
memea; o le a taui atu e le Alii ia 
te ia e tusa ma ana galuega. 15 Ia oe 
foi ia te ia, aua ua na matuā tetee 
mai i a tatou upu. 16 O laʻu uluai 
faamatalaga tetee e lei faatasi mai 
ai se tasi ia te au, a ua lafoai mai e 
tagata uma lava ia te au; aua neʻi 
tauiina atu ia te i latou! 17 A e 
peitai sa ia te au le Alii, ma na 
faamalosi mai ia te au, ina ia faa- 
atoatoaina e aʻu le tala‘iga, ina ia 
faalogologo i ai o nuu uma lava; 
o lea, ua laveaiina foi a'u ai le gutu 
o le leona. 18 E laveai mai foi le 
Alii ia te au ai mea leaga uma, ma 


327 


TITO | 


faaola mai ia te au ia oo i lona malo |o mai. 21 la e taalise mai a o lei oo 


i le lagi. Ia ia te ia le viiga e faava- 
vau faavavau lava. Amene. 

19 Ua ou alofa atu ia Piseka ma 
Akula, ma le aiga o Oneseforo. 20 
Ua nofo pea Erato i Korinito; a o 
Tofimo na tuua o ia e atu i Meleto 


i le tau maalili. O alolofa atu ia te 


oe o Eupolo, ma Paute, ma Lino, 
ma Kalaotia, ma le au uso uma 


lava. 
22 la i ai i lou agaga le Alii. la ia 
te outou le alofa tunoa. 


O LE TUSI A 
PAULO IA 


TITO 


O le apoapoaiga ia Tito ia faamalosi 
o ia i lana galuega 

O Paulo, o le auauna a le Atua, 

ma le aposetolo a Iesu Keriso, 
ona o le faatuatua o e ua filifilia e le 
Atua, ma le iloa lelei o le upu moni 
e iu ai i le amio Atua, 2 i le faamoe- 
moe i le ola faavavau, na folafo- 
laina mai talu mai tausaga o le 
vavau e le Atua e le mafai ona tala 
pepelo; 3 a ua faaalia mai lana 
lava afioga i ona po e tatau ai i le 
tala'iga ua tuuina mai ia te au, 
e tusa ma le poloaiga a le Atua lo 
tatou Faaola; 

4 Ia Tito loʻu lava atalii i la le 
faatuatua ua tuu tele: 

Ia ia te oe le alofa tunoa ma le 
manuia mai le Atua le Tamā, atoa 
ma Keriso Iesu lo tatou Faaola. 

5 O le mea lenei na ou tuu ai oe 


totoe, ma ia e tofia toeaina i lea aai 
ma lea aai, faapei ona ou fai atu 
ai ia te oe: 6 o se tasi e le mataʻu- 
leagaina, o le tane a le fafine e 
toatasi, o i ai ana fanau e faatuatua, 
e lei taʻua i latou ua ulavavale pe 
soli i tulafono. 7 Auā e tatau lava i 
le epikopo ona le mata'uleagaina o 
ia, aua o ia le auauna e tausi i mea 
a le Atua; e le finau vale, e le 
itagofie, e le inu tele i uaina, e le 
fasi tagata, e le manumanu i oloa; 
8 a o lē alofa i tagata ese, o lē alofa 
i e amio lelei, o lē faautauta, o lē 
amiotonu, o lë amio Atua, ma le 
amio mamā; 9 o lē taofi mau i le 
upu moni, faapei ona aʻoaʻoina o 
ia, ina ia mafaia e ia ona apoapoai 
atu i le aʻoaʻoga e ola ai, ma aoai 
atu i e finau mai. 10 Awa e 
toatele o e solitulafono ua tautala- 
tala i upu le aoga ma faasese atu, a 


i Kereta, ina ia e faatonuina mea uafe sili musa le au peritome; 11 e 

tatau ona punitia o latou gutu, aua 
ua latou faaliliu ese i nisi aiga atoa, 
o loo a'oa'o i mea le tatau, ina ua 
matapeapea i le oloa. 12 Sa faapea 
mai le tasi o i latou, o sa latou lava 
perofeta, “O tagata Kereta, e 
sagasaga tala pepelo lava i latou, o 
manu feai leaga, o e usuusuaʻi ina 
“ai.” 13 O le molimau moni lava 
lea. O le mea lea ia maamaai ona e 
aoai atu ai ia te i latou, ina ia latou 
faamaoni i le faatuatua; 14 aua neʻi 
taofi i tala o le vavau faa-Iutaia, 
ma poloaiga a tagata o e liliu ese i le 
upu moni. 15 Ua mamā mea uma i 
e ua loto mamá, a o e loto eleelea ma 
le le faatuatua, e le mamá iate i latou 
se mea e tasi, a ua eleelea o latou 
mafaufau atoa ma o latou loto 
fuatia ifo. 16 Ua latou taʻu ane ua 
latou iloa le Atua, a e faafiti ia te 
ia i a latou galuega, o inosia i latou 
ma faalogogata, latou te le faa- 
maoni foi i se galuega lelei e tasi. 


O apoapoaiga e fai atu i tagata 
eseese 

A o oe, ia e tautala atu i mea 

e tusa ma le aʻoaʻoga e ola ai. 2 
Fai atu i toeaina ia mataala i latou, 
ia faatoeaina, ia faautauta, ia faa- 
maoni i le faatuatua, ma le alofa, 
ma le onosai. 3 Ia faapena foi 
loomatutua, ia amio i latou i le 
amio faʻaaloalo, aua neʻi faa- 
tuaupua, aua neʻi faapologaina i 
latou i le uaina, a ia fai ma aʻoaʻo i 
mea lelei, 4 ina ia latou aʻoaʻo atu i 
fafine muli latou te alolofa atu 
i a latou tane, ia alofa atu i a latou 
fanau, 5 ia faautauta i latou, ią amio 


inama, la tausi lelei i o latou aiga, 
ia agalelei, ia usiusitai atu i a latou 
lava tane, ina neʻi upuleagaina le 
afioga a le Atua. 6 Ia faapea foi 
ona e apoapoai atu i taulelea, ia 
faautauta i latou. 7 Ia avea oe ma 
faaaʻoaʻo o galuega lelei i mea uma 
lava; ia e aʻoaʻo i le mataupu ma le 
faamaoni, ma le faatoeaina, 8 ma 
le upu e ola ai, e le mata‘uleagaina, 
ina ia faamaina ai o lē tetee mai, 
ina ua le maua e ia se mea leaga e 
talatala ane ai ia te i matou. 9 
Apoapoai atu i pologa ia usiusitai 
i latou i o latou lava matai, ia la- 
tou taumafai ona faafiafia i ai i 
mea uma lava, aua neʻi faatau upu 
i ai. 10 Aua neʻi latou gaoi, a ia 
faaalia e i latou ua latou faa- 
maoni aiai, ina ia viia ai i mea uma 
lava ona o i latou le aʻoaʻoga a le 
Atua lo tatou Faaola. 

11 Aua o le alofa tunoa o le 
Atua ua au mai ai le faaolataga, ua 
faaalia mai lea i tagata uma lava, 
12 o loo aʻoaʻo mai ai ia te i 
tatou, ia tatou tete'a ese ma le 
faalematau atoa ma tuʻinanau 
faalelalolagi, a ia tatou nonofo ma le 
faautauta ma le amiotonu atoa ma 
le amio Atua i lenei olaga; 13 0 
faatalitali atu i le faatuatuaga e 
manuia ai, o le faaalia lea o le 
mamalu o le Atua silisili, o lo 
tatou Faaola o Iesu Keriso lea; 14 
o le na foaiina mai o ia e ia mo i 
tatou, e togiola aʻi i tatou ai le 
solitulafono uma lava, ma ia faa- 
mamāina mai e ia e fai mona, o 
lona lava nuu, e maelega i galuega 
lelei. 

15 la e tautala atu i ia mea, ma 
apoapoai atu, ma aoai atu ma le 
pule uma lava. Aua neʻi inosia oe e 
se tasi. 


O mea e aʻoaʻoina atu, ma mea e le 
aʻoaʻoina atu 

la e faamanatu atu ia i latou 

ia latou usiusitai i alii sili ma 
faipule, ia gauai, ia nofo sauniuni 
foi i latou i galuega lelei uma lava, 
2 aua neʻi upu leaga i se tasi, aua 
neʻi faamisa, a ia faapalepale, ma ia 
faaali atu le agamalu uma i 
tagata uma lava. 3 Auā o i tatou 
foi, sa vālea i tatou anamua, ma 
faalogogata, ma faaseseina, sa 
auauna i tuʻinanau ma mea eseese 
e fiafia ai, sa nonofo ma le loto 
leaga ma le mataua, sa inosia ma 
feitagai. 4 A ua faaalia mai le 
agalelei ma le alofa i tagata o lo 
tatcu Faaola le Atua, 5 ona faaola 
mái ai lea o ia ia i tatou, e le ona 
o galuega o i le amiotonu sa 
tatou faia, a e tusa ma lona 
lava alofa i le faataeleina i le 
toefuataiina ma le faafouina e 
le Agaga Paia, 6 ua na faamaligi 
tele mai i luga ia i tatou, ona o Jesu 
Keriso lo tatou Faaola; 7 ina ia 
ta‘uamiotonuina i tatou i lona lava 
alofa tunoa, ia fai i tatou ma suli 
e tusa ma le faamoemoe i le 


ola faavavau. 8 O le upu moni 
lena. 

Ou te loto foi ina ia e matuā 
faamalosi atu i ia mea, ina ia 
naunau i latou o e ua faatuatua i 
le Atua ia faia galuega lelei; e 
lelei lava ia mea ma aoga i tagata. 
9 A ia taumamao ma sailiga valea 
ma tala tupuga, ma le femisaiga, 
ma le fefinauaiga i la le tulafono; 
auā o upu le aoga ia ma le faa- 
tauvaa. 10 O le tagata na te faatupu 
le fevaevaeaiga ia e alo ese ia te 
ia pe a uma atu ia te ia le aoaiga e 
atu tasi pe atu lua; 11 aua ua iloa 
o le tagata faapena ua liliueseina 
lava o ia, ma ua agasala, ua faa- 
salaina o ia e ia. 

12 A ou auina atu ia te oe O 
Aretima, po o Tuiko, ia e faataa- 
lise ona sau ia te au i Nikopoli; aua 
ua tonu loʻu manatu ou te nofo ai i 
le tau maalili. 13 Ia e matuā 
fesoasoani i le malaga a Sena le 
loia, atoa ma Apolo, ina ia le mati- 
tiva i laua i se mea e tasi. 14 la 
aʻoaʻoina foi o tatou uso ia faia e i 
latou galuega lelei e maua ai mea 
aoga, ina neʻi lë fua mai i latou. 

15 O i latou uma lava o ia te au o 
loo alolofa atu i latou ia te oe; 
alofa atu ia i latou o e alolofa mai 
ia te i matou i le faatuatua. la ia te 
outou uma lava le alofa tunoa. 

O LE TUSI A 
PAULO IA 


FILEMONI 


O le fiafia o Paulo ia Filemoni. Ua 
faatoga atu mo Onesemo 


1 O Paulo, o le ua noanoatia 
ona o Keriso lesu, o Timoteo foi 
lo tatou uso, 

la Filemoni o le pele na tatou 
galulue faatasi; 2 ma Afia lo tatou 
tuafafine, ma Arekipa o le na tatou 
matátau faatasi, atoa ma le ekalesia 
i lou fale: 

3 Ia ia te outou le alofa tunoa ma 
le manuia mai le Atua lo tatou 
Tama, atoa ma le Alii o Iesu 
Keriso. 

4 Ou te faafetai atu i loʻu Atua, 
pe a ou ta‘uta‘ua oe e le aunoa i 
a‘u tatalo, $ ina ua ou faalogo i lou 
alofa ma lou faatuatua ile Alii o 
Iesu, atoa ma le au paia uma; 6 ina 
ia galue lava le mafuta faatasi i lou 
faatuatua, ina ia matuā iloa mea 
lelei uma ua ia te i tatou ia Keriso. 
7 Auā lou uso e, ua tele loʻu 
fiafia ma le mafanafana ona o lou 
alofa, ina ua faamafanafanaina 
le au paia ona O o€. 

8 O lenei, e ui lava ina ua ou 
faamalosi e poloai atu ia te oe, ona 
o Keriso, i mea e tatau, 9 a e ou 
te aioi atu ona o le alofa, o aʻu nei 
lava o Paulo le toeaina, o le ua 


noanoatia nei foi ona o Iesu Keriso. 
IO Ou te aioi atu ia te oe mo 
loʻu atalii o Onesemo, o le na 
fanaua e aʻu, a o noanoatia aʻu. 
11 Sa le aoga o ia ia te ce, a o 
lenei e aoga tele ia te oe atoa ma 
aʻu. 12 Ou te faafoi atu ia te ia; 
ina e talia mai o ia, o loʻu lava tino 
ia. 13 Na ou loto ina ia taofi pea 
ia te ia ma te nonofo ma aʻu, ina 
ia fai mou sui, na te auauna mai 
ia te au i oʻu noanoataga ona o le 
tala lelei. 14 A ou te le fia faia se 
mea e tasi pe a le to mai sau pule, 
ina neʻi pei o se mea ua faatauanau- 
ina lou agalelei mai, a ia faia ma le 
loto. 

I5 Auā atonu o le mea lea na 
te‘a ese ai o ia i sina itu aso, ina ia 
e toe maua o ia e faavavau; 16 e le 
toe faapei o se pologa, a e sili i le 
pologa, o le uso pele ia ia te au 
lava; e le sili ea ona faapea ia te oe 
i la le tino atoa ma la le Alii? 17 O 
lenei afai e te manatu i la ta uo, 
ia e talia mai o ia e pei o aʻu lava. 
18 A e afai na ia agaleaga ia te oe, 
po ua aitalafu ia te oe, ia e tuu mai 
lea mea ia te au. 19 O aʻu o Paulo, 
ua ou tusi atu i loʻu lava lima, ou te 
taui atu lava; a ou te le fai atu i 
la oe aitalafu ia te au, o oe lava lea. 

20 E moni, loʻu uso e, seʻi e faa- 
fiafia mai ia te au i le Alii; ina faa- 
mafanafana mai ia i loʻu loto i le 
Alii. 

21 Ua ou tusi atu ia te oe, aua ou 
te faatuatua i lou gauai mai, ua ou 
iloa e te faia mea e sili lava i mea 
ou te fai atu ai. 22 Tasi foi lea 
mea, ia e sauni se mea Ou te nofo 
al; aua ou te faamoemoe e tuuina 


O LE 


atu aʻu ia te outou, ona o a outou 
tatalo. 

23 O loo alofa atu ia te oe o 
Epafara, o loo noanoatia faatasi 
ma aʻu ona o Keriso Iesu. 24 O 
loo alolofa atu foi Mareko, ma 
Aritako, ma Tema, ma Luka, e ua 
galulue faatasi ma a'u. 

25 Ia i o outou agaga le alofa 
tunoa o lo tatou Alii o Iesu Keriso. 


TUSI 


IA 
EPERU 


O le silisili ese o Iesu î agelu 


O le Atua, na fetalai mai 
anamua i o tatou tama e ala 
mai i perofeta, na auaua‘i mai i 
faiga eseese, 2 a ua fetalai mai ia te 
i tatou i nei ona aso e gata ai e ala 
mai i le Alo, o le ua tofia e ia e fai 
mea uma lava mona tofi, na ia faia 
foi mea uma e ala ia te ia. 3 O ia 
o le pupula o lona mamalu ma ua 
matua tusa lava ma ia, o loo o 
faatumauina e ia mea uma lava i 
lana afioga mana, na faamamāina 
e ia lava a tatou agasala, ona nofo 
ai lea o ia i le itu taumatau o lē 
Silisili ese o î luga; 4 ua faapea 
ona silisili ese o ia i agelu, pei ona 
sili o lona suafa ua maua i o latou. 
5 Auà o anafea ea na fetalai 
atu ai o ia i se tasi o le au agelu, O 


loʻu Atalii oe, ua ou fanaua oe i le 
aso nei; i le ma lea, E fai aʻu mona 
Tamā, e fai foi o ia mou Atalii ? 
6 Ua faapea mai foi o ia i lona toe au 
mai o lana ulumatua i le lalolagi, 
Ma ia ifo agelu uma lava a le 
Atua ia te ia. 7 O agelu foi ua 
fetalai mai ai o ia, Ua faia e ia 
ana agelu o matagi, ma ana auauna 
o le afi mumú; 8 a ua faapea mai i le 
Alo, O lou nofoālii, le Atua e, e 
faavavau faavavau lava lea; o le 
tootoo o lou malo, o le tootoo o le 
amiotonu lea. 9 Ua e fiafia i le 
amiotonu, a ua e “ino'ino i le amio 
leaga; o le mea lea, ua faauuina ai 
oe e le Atua, o lou lava Atua i le 
suauu o le olioli e sili 1 e tou te 
faatasi. 10 I le ma lea, Le Alii e, na 
e faavaeina le lalolagi i le amataga, 
o lagi foi o galuega ia a ou aao; I1 e 

faaumatia ia mea, a 0 oe e te tumau 
pea; e pala ia mea uma lava pei o se 
ofu, 12 pei o se ie pulupulu e te 
taataaia, e hua foi ia; a o oe, e te le 
liliu lava, e leai foi se iuga i ou 
tausaga. 13 A o anafea na fetalai 
atu ai o ia i se tasi o le au agelu, 
Ina nofo ia oe i loʻu itu taumatau, 
seia ou faia e ua fai oe mo latou 
fili ma mea e tu ai ou vae? 14 E leo 
agaga e auauna ca i latou uma, ua 
aauina e auauna ona O ilatouo ea 
maua le ola? 


O le apoapoaiga ia matuā saili î le 
ola 

O le mea lea e tatau ona atili 

ai ona tatou naunau i mea 
ua tatou faalogologo i ai, neʻi tea 
ese i tatou ma ia mea. 2 Aua afai 
na faamauina le upu na molia 
mai e agelu, taitasi foi soli tulafono 
ma faalogogata ma oo i ai le taui 
e tusa ai, 3 pe sao faapefea i tatou 
pe a faatamala i le faaolataga e 
matuā tele? Sa muai fetalaia mai 
ai e le Alii, ona faamaonia mai lea 
ia i tatou e i latou sa faalogo ia te 
ia; 4 ua molimau mai foi le Atua 
faatasi ma i latou i faailoga ma 
vavega, i mea mamana eseese foi, 
ma mea alofa mai le Agaga Paia, e 
tusa ma lona lava finagalo. 

5 Aua ua le tuuina atu e ia i 
agelu e pule i le olaga atali, o loo 
matou o tautala nei i ai; 6 a ua 
faapea onamolitino mai ile tasi upu, 
Se a ea le tagata ua e manatu mai 
ai ía te ia; po o le atalii o le taga- 
ta ua e asiasi mai ai ia te ia? 
7 Ua e faamaulalo ane teisi o ia 


i agelu; ua e faapale ia te ia i le 
mamalu ma le viiga; 8 ua e tuuina 
foi o mea uma lava i lalo o ona vae. 
O lenei, ina ua tuuina o mea 
uma i lalo ia te ia, ua le tuua e ia 
se mea e tasi e lei tuuina i lalo ia te 
ia; a ua le vaaia nei e i tatou o mea 
uma lava ona tuuina i lalo ia te ia. 
9 A ua tatou iloa o Iesu o le na faa- 
maulaloina teisi i agelu, ua faa- 
paleina i le mamalu ma le viiga, 
ona o le tiga o le oti, ina ia 00 ia te 
ia le oti ona O tagata uma i le alofa 
tunoa O le Atua. 

10 Aua o le na fai mea uma lava 
mona, sa na faia foi mea uma lava e 
ia, na tatau ia te ia, i lona ta‘ita‘iina 
o atalii e toatele i le manuia, ona 
faaatoatoaina i tiga le ta‘imua o 
lo latou faaolataga. 11 Aua o le na 
te faapaiaina mai atoa ma i latou 
uma e ua faapaiaina, e tasi lo latou 
tupuga; o le mea lea e le mà ai o ia 
ia taʻua i latou o ona uso, 12 o loo 
faapea mai, Ou te ta‘u atu lou suafa 
i oʻu uso; ou te pese atu viiga ia te 
oe i totonu o le faapotopotoga. 13 
Ua toe faapea mai, Ou te faatuatua 
ía te ia. I le ma lea, Faauta mai, 
o au nei ma le fanau ua foatina 
mai e le Atua ia te au. 

14 O lenei, ina ua i ai i le fanau le 
tino tagata ola, na faapea foi oria ua 
i ai ia te ia, ina ia faaumatia e iai 
lona maliu o le ua i ai le malo e 
oti ai, o le tiapolo lea, 15 ma 
tuusaunoaina ai i latou uma, o e na 
faapologaina i o latou olaga uma 
ona O le mataʻu i le oti. 16 Aua e 
moni, e le fesoasoani o ia i agelu, 
peitai ane o le fanau a Aperaamo o 

loo fesoasoani o ia i ai. 17 O le mea 
lea ua tatau al ina ia avea O la ia 
faapei o ona uso i mea uma lava, 
ina ia faia o ia ma ositaulaga sili e 
alofa ma faamaoni i mea a le Atua, 
ina ia faia e ia se togiola mo agasala 
ale nuu. 18 Aua na tigaina o ia ina o 
faaosoosoina, o le mea lea ua mafai 
ai o ia ona fesoasoani i e ua 
faaosoosoina. 


Ua silisili ese le Mesia ia Mose 


O lenei, le au uso paia e, e 

ua tofutofusia i le valaau mai 
le lagi, ina mafaufau ia i le apose- 
tolo ma le ositaulaga sili ua 
ta‘uta‘uina e i tatou, o Jesu lea. 
2 Na faamaoni o ia i le na tofia oia, 
pei o Mose foi ona faamaoni i le 
aiga o le Atua. 3 Aua e ta‘uaogaina 
o ia i le mamalu e sili i lo Mose, pei 
ona sili o le viiga o le saunia le 
fale i lo le fale. 4 Aua e taitasi 
fale ma saunia e se tasi; a o le na te 
saunia mea uma lava o le Atua lea. 
5 Na faamaoni lava Mose i lona 
aiga uma, o le auauna ia, ina ia 
molimau o ia i mea o le a talaina 
mai; 6 peitai ane o Keriso, o le 
Alo ia e pule i lona lava aiga; o 
lona aiga i tatou, pe afai tatou te 
taofi mau i le loto tele ma le 
mitamita i le faamoemoe. 7 O le 
mea lea, pei ona fetalai mai ai le 
Agaga Paia, O le aso nei afaî tou te 
faalogo ai i lona siufofoga, 8 aua 
tou te faamaaa io outou loto, 
pei ona faia i le finauga i le 
aso o le faaonoono i le vao; 9 sa 
faaonoono mai ai o outou tamá ia te 
au, sa tofotofo mai ai ia te au, a ua 


latou iloa aʻu galuega i ona tausaga e 
fagafulu; 10 o le mea lea na ou 
‘ino‘ino ai i lena tupulaga, ma ou 
fai ane, Ua sese pea lava i o latou 
loto, ua le iloa e i latou oʻu ala; 11 
ona ou tauto ai lea 1 loʻu ita, Latou 
te le sao atu lava i loʻu malologa. 12 
Le au uso e, ia outou, neʻi ai i so 
outou le loto leaga ma le le faa- 
tuatua, tou te o ese ai i le Atua 
soifua. 13 A ia outou fefaama- 
fanafanai i lea aso ma lea aso, manù 
o taʻua o le aso nei, ina neʻi loto 
maaa so outou i le pepelo o le 
agasala. 14 Aua e mafuta faatasi o i 
tatou ma Keriso, pe afai tatou te 
taofi mau lava i lo tatou muai 
faatuatua e oo i le gataaga; 15 
mani o fai mai, O le aso nei afai 
tou te faalogo ai i lona siufofoga, 
aua tou te faamaaa i o outou loto, 
pei ona faia i le finauga. 16 Aua o 
ai ea i latou e na finau ina ua latou 
faalogologo? E le o i latou uma ea e 
na o atu nai Aikupito sa ta‘ita‘iina e 
Mose? 17 O ai foi i latou sa ‘ino‘ino 
o ia i ai i ona tausaga e fagafulu? 
E le o i latou ea e na agasala, sa 
oti o latou tino i le vao? 18 O ai 
foi i latou na ia tauto i ai, latou 
te le sao atu i lona malologa? E 
le o i latou ea e na faalogogata? 
19 O lenei, ua tatou iloa na le 
mafai ona sao atu i ai i latou ona o 
le le faatuatua. 


O le malologa e maua i le faatua- 
tua 


O lenei, ia tatou fefefe, ina 
ua tuuina mai pea o le upu 
ua folafola mai ia sao atu ai i lona 

malologa, neʻi ai so outou e 
faaleoo atu i ai. 2 Auafoiuatala‘iina 
mai i tatou i le tala lelei e pei o i 
latou; a ua le aoga le upu na latou 
faalogologo i ai, ina ua le faata- 
tauina ma le faatuatua i e na faa- 
logologo i ai. 3 Aua tatou te sao 
atu i le malologa, o i tatou 0 € ua 
faatuatua, pei ona fetalai mai o ia, 
Pei ona ou tauto i lo‘u ita, Latou te 
le sao atu lava i loʻu malologa; o le 
malologa lava lea i le galuega na 
faia ina ua uma ona faavaeina o 
le lalolagi. 4 Auā ua fai mai o ia i 
le tasi upu e uiga i le aso fitu, ua 
faapea mai, Na malolo foi le Atua i 
le aso fitu i ana galuega uma. 5 Ua 
toe faapea foi i lenei upu, Latou te 
le sao atu lava i loʻu malologa. 6 O 
lenei, ua tuuina mai pea ona ia sao 
atu i ai o isi, mona ua le sao atu i 
ai o e na muai tala'iina i ai le tala 
lelei ona o le faalogogata, 7 ona toe 
tuupo ai lea o ia i le tasi aso i lana 
na fetalaia mai e Tavita, “O le 
aso nei,” ina ua mavae o ia tausaga 
e tele, pei ona fetalaia mai, O Ze 
aso nei afai tou te faalogo ai i lona 
siufofoga, aua tou te faamaaa i o 
outou loto. 8 Aua ana faaoo e 
Josua ia i latou ile malologa, po ua 
le toe taʻuina e le Atua o se tasi aso. 
9 O lenei, ua tuuina mai pea o le 
malologa faasapati mo tagata o le 
Atua. 10 Auā o le ua sao atu i lona 
malologa, ua malolo foi o ia i ana 
lava galuega, faapei o le Atua i ana 
lava. 

11 O lenei, ina tatou finafinau 
ia ina ia sao atu i lena malologa, 
neʻi ai se tasi e paŭ i lona faaaʻoaʻo 


i lo latou faalogogata. 12 Auā o loo 
ola le afioga a le Atua, o loo matuā 
galue foi, o loo sili foi lona maai i 
pelu uma e faatau maai itu, o loo 
vaevae foi e 00 lava i le vavaeeseina 
o le loto ma le agaga, o gaugātino 
foi ma aano o ivi, o loo faamasino 
foi i manatu ma filifiliga o le loto. 
13 E le lilo foi se tasi mea na faia i 
ona luma, a ua taatia fua ma ua 
aliali mai o mea uma lava i lana 
silafaga, tatou te taʻu atu ia te ja a 
tatou amio. 

14 O lenei, ua ia i tatou le 
ositaulaga silisili, ua.afio atu i le 
lagi, o Iesu le Alo o le Atua, ia 
tatou taofi mau ai i la tatou e 
ta'utino atu. 15 Auā e le ia te i 
tatou se ositaulaga sili e le mafaia 
ona tiga alofa faatasi ma i tatou i 0 
tatou vaivai, a ua faaosoosoina 0 
ia i mea uma pei o i tatou, a ua 
leai se agasala ia te ia. 16 O le mea 
lea ia tatou faalatalata atu ai ma le 
loto tele i le nofoalii o le alofa 
tunoa, ina ia alofaina ai o i tatou, 
ia maua ai foi le alofa tunoa e 
fesoasoani mai i ona aso € tatau ai. 


O le mamalu o le faiva o le ositaulaga 
ua i le Mesia 


Aua o ositaulaga sili uma lava 

ua filifilia mai i tagata, ua 
tofia i latou mo tagata i mea a le 
Atua, ina ia faitaulaga i latou i 
mea alofa ma taulaga mo agasala, 2 
latou te mafaia ona agamalu i e 
ua valelea ma e ua sese, ina ua 
siosiomia foi i latou i le vaivai; 3 
ona O lenei mea foi e tusa ona fai- 

taulaga ai o i latou e totogi a'i 
agasala a le nuu, ia faapea foi ona 
fai mo i latou lava. 4 E le fai fua 
foi e se tasi lenei faiva mamalu, 
tau o le ua filifilia e le Atua, e faa- 
pei o Arona foi. 

5 E faapea foi Keriso na le faa- 
maualugaina o ia e ia ina ia fai o ia 
ma ositaulaga sili, a o ia sa fetalai 
mai ia te ia, O loʻu Atalii oe, ua ou 
fanaua oe i le aso nei. 6 E peiona 
fetalai mai ai foi o ia i le tasi upu, 
O le ositaulaga oe e faavavau, e uiga 
faatasi ma Mekisateko. 7 O ia 
lenei sa tatalo atu i ona po na tino 
tagata mai ai, ma aioi atu ma le 
tagi tele ma loimata i le na mafaia 
ona faaola ia te ia nai le oti, na 
faafofogaina foi o ia ona o lona 
migao. 8 E ui lava o ia o le Alo, a o 
mea sa tiga ai o ia na aʻoaʻoina ai o 
ia ia usiusitai, 9 ua faaatoatoaina 
foi o ia, ona avea ai lea o ia ma 
tupuga o le faaolataga faavavau ia i 
latou uma o e usiusitai ia te ia; 10 
ua taʻua e le Atua o le ositaulaga 
sili, e uiga faatasi ma Mekisateko. 

11 Ua ia i matou upu e tele i 
lenei mataupu, e faigata foi ona 
faamatalaina, ina ua avea outou 
ma tagata a‘oa‘ogata. 12 Aua foi 
ana fai outou ma aʻoaʻo po ua tatau 
ai ina ua leva, a e ao ina toe aʻoaʻo- 
ina outou e se tasi i mataupu 
muamua o le afioga a le Atua; ua 
avea foi outou ma e o tusa i ai le 
suásusu, a e le o mea aano. 13 
Aua o i latou uma ua faasusuina i 
le suasusu, e le atamamai i latou 
i le upu o le amiotonu; auā o tama 
meamea i latou; 14 a o mea aano, 


má e matutua ia, o i latou ua masani 
ona lagona ina ua a‘oa‘osooina e 
iloa ai le lelei ma le leaga. 


Ia tumau i le faatuatua, auà e faa- 
maoni le Atua 


O le mea lea ina tatou tuua 

ai ia o afoafoga muamua a 
Keriso, a ia tatou faaoo atu i le 
faaatoatoaga; aua le toe tuuina i 
lalo le faavae o le salamo i galuega 
e oti ai, ma le faatuatua i le Atua, 2 
o le mataupu i papatisoga, ma le 
faaee atu o lima, ma le toe tutū 
mai o e ua oti, ma le faamasinoga 
faavavau. 3 Tatou te faia foi lena 
mea, pe a finagalo i ai le Atua. 4 
Aua e le mafaia ia te i latou e na 
muai faamalamalamaina, na latou 
tofo foi i le mea foaifuaina mai i le 
lagi, ma ua faatofutofusia i le 
Agaga Paia, 5 o e ua tofo foi i le 
upu lelei a le Atua ma le mana o 
le ola atali, 6 ma ua pauu i latou, 
e le mafaia ona toe faafouina o i 
latou ina ia salamo, ina ua toe 
faasatauroina e i latou lava le Alo 
o le Atua, ma faainosia o ia i luma o 
tagata. 7 Aua o le eleele e inu i le 
ua e pal soo i ai, ma tutupu ai fua 
e aoga ia te i latou o e galulue i 
ai, ua maua le manuia mai le 
Atua; 8 a o le mea e tutupu mai ai 
laau tuitui ma anaoso, ua lafoaiina 
lea, ua latalata foi ina fetuuina, o 
lona iuga ia susunuina. 

9 Ao outou, le au pele e, e ui 
lava ina ua faapea ona matou tau- 
tala atu ai, matou te mautinoa 
i mea e sili ona lelei mai ia te outou, 
o mea foi ua iai le faaolataga. 10 

Aua e le amioletonu le Atua, na te 
le faagalogaloina la outou galuega 
ma le alofa ua outou faaali mai ai i 
lona suafa, auá na outou auauna i le 
au paia, i le o loo outou auauna i ai. 
11 A ua matou mananao tele ina ia 
outou taitasi ma faaali mai lea lava 
filiga, ina ia mautinoa le faamoe- 
moe e oo i le gataaga; 12 ina ia le 
paie, a ia faaa'oa'o i e ua maua i le 
faatuatua ma le onosai mea na 
folafolaina. 

13 Aua a o folafola mai e le Atua 
ia Aperaamo, ua le mafaia ona 
tauto o ia i se tasi e sili ia te ia, o 
lea na tauto ai o ia ia te ia lava, 14 
ua faapea mai, E moni lava, ou 
te matuā faamanuia ía te oe, ma ou 
matuā faatoateleina lau fanau. 
15 Na onosai lava o ia, ona maua 
lea e ia o le mea na folafolaina. 16 
Auā e tauto tagata i se tasi e 
sili, o le tauto foi e faamaoni ai, 
o le iuga lea o fefinauaiga uma ia i 
latou. 17 E faapea foi le Atua, ina 
ua finagalo ai o ia e faailoa atili ai 
i e ua tofia i mea na folafolaina, 
o lana lava pule e le mafaia ona 
liua na ia faaopoopo i ai le tauto, 
18 ina ia ia i tatou o mea e lua e le 
mafai ona liua, e le mafai ona 
pepelo ai le Atua, tatou te maua ai 
le faamafanafanaga tele, o i tatou 
o e ua sosola e tago atu i le Taamoe- 
moega ua tuu i o tatou luma. 19 
Ua ia i tatou lena faamoemoega pei 
se taula o le agaga, e le matosina 
ma ua mausali, e oo foi i totonu i 
tala atu o le ie puipui, 20 o le mea 
ua afio atu i ai Iesu, o le ua 
muamua atu mo i tatou; ua fai 


o ia ma ositaulaga sili e faavavau, 
e uiga faatasi ma Mekisateko. 


O le faiva o le ositaulaga o Iesu e 
uiga faatasi ma Mekisateko 


Auā o lenei Mekisateko, o le 

tupu o Salema, o le ositau- 
laga a le Atua silisili ese, o le na 
fetaiai ma Aperaamo ina o foi 
mai o ia mai le fasiga o tupu, ma na 
faamanuia atu ia te ia; 2 sa foai atu 
foi e Aperaamo ia te ia mea e 
sefulu ali o mea uma. O le uiga 
muamua o lona igoa, o le tupu o le 
amiotonu, i le ma le tupu o 
Salema o le tupu o le filemu lea. 
3 E leai sona tamā, e leai sona tinā, 
e leai ni ona tupuga, e leai se 
amataga i ona aso, po o se gataaga 
i lona soifua, a ua faapei o le Alo o 
le Atua, ua tumau o ia o le ositau- 
laga e faavavau. 

4 O lenei, ina manatunatu ia i 
le sili o lena alii, sa foaiina atu ia 
te ia e lea tupuga o Aperaamo o 
mea e sefulu aʻi mea na faoa. 5 O 
i latou foi o le fanauga a Levi, o 
e ua fai le faiva o ositaulaga, ua 
poloaiina i latou i le tulafono ia fai 
mā latou mea e sefulu aʻi mea a le 
nuu, o latou uso lava ia, a o i latou 
foi na tutupu mai le tino o Apera- 
amo. 6 A o ia e le mai ia i latou lona 
tupuga, na ia maua mea e sefulu 
a'i mea mai ia Aperaamo, ma na 
faamanuia atu i le na i ai upu na 
folafolaina. 7 Ua lāuiloa foi, e 
faamanuia le itiiti e le sili. 8 O i 
lenei mea foi o loo talia mea e 
sefulu ali mea e tagata e oti; 
peitai o i lela mea e talia e lē ua 

ta'ua mai lavao loo ola ia. 9 Afai 
foi e tusa ona ou faapea atu, o Levi 
o lē talia o mea e sefulu a'i mea, na 
ia avatua mea e sefulu aʻi mea e 
ala ia Aperaamo; 10 aua sa i le tino 
o lona tamá o ia ina O faafetaiai 
Mekisateko ia te ia. 

11 O lenei, afai na faaatoatoaina 
o mea i le faiva o ositaulaga faa- 
Levi —aua na maua e le nuu le 
tulafono faatasi ma lea— pe se a 
le toe aoga ona faatuina o le tasi 
ositaulaga, e uiga faatasi ma Meki- 
sateko, a e le ta‘ua i le uiga faatasi 
ma Arona? 12 Aua afai ua liua le 
faiva o ositaulaga, e ao lava ina 
liua le tulafono. 13 Aua o ia ua 
taʻua mai i ai o nei mea, o so le tasi 
itu aiga ia, e leai so latou na auauna 
i le fata faitaulaga; 14 aua ua iloa 
tino lava na tupu mai ia Iuta lo 
tatou Alii, o le itu aiga lea na le 
ta'uina mai ai e Mose se upu i le 
faiva o ositaulaga. 

15 Ua atili ai foi ona iloa tino, pe 
afai ua faatuina le tasi ositaulaga 
pei o Mekisateko, 16 e le o se tula- 
fono o se poloaiga faaletino ua 
fai ai o ia, a o le mana o le ola e le 
uma; 17 aua o loo molimau mai o 
ia, O le ositaulaga oe e faavavau, e 
uiga faatasi ma Mekisateko. 18 
Auā foi ua tatalaina le poloaiga na 
muamua, ona O lona vaivai ma 
lona le aoga—19 auā na le faa- 
atoatoaina se mea e tasi i le tula- 
fono—a ua sui mai le faamoe- 
moega e sili ona lelei, ua tatou 
faalatalata atu ai i le Atua. 

20 Pei ona sili foi o le ua i ai le 
tautoga; 21 auā ua faia i latou ma 


ositaulaga a e leai se tauto; peitai 
ane o ia na faia ma le tauto e le na 
fetalai atu ia te ia, Ua tauto le 
Alii, e le salamo ai lava ia, O le 
ositaulaga oe e faavavau. 22 E 
faapea foi ona faia o lesu ma faa- 
maoniga o le feagaiga e sili ona 
lelei. 

23 E toatele foi i latou sa fai ma 
ositaulaga, aua na le mafai ona 
tumau O i latou ona o le oti; 24 
peitai o ia ua tumau e faavavau, o 
le mea lea ua i ai ia te ia le faiva 
o ositaulaga e tumau pea; 25 o le 
mea foi lea e mafai ai ia te ia ona 
faaola pea lava i e faalatalata atu i le 
Atua ona o ia, aua o loo soifua pea 
ia e fautua mo i latou. 

26 Aua e tatau ona ia ia i tatou o 
se ositaulaga sili faapena, e paia, 
e leai sona leaga, e lé pona, e 
taumamao ma ē agasala, e silisili foi 
ia i luga o lagi; 27 e le aoga ia te 
ia i aso fai soo, pei o ia ositaulaga, 
e muamua ona fai o taulaga mo ana 
lava agasala, ona fai ailea mo agasala 
a le nuu;auá ua atu tasi lava ona faia 
e ia o lea mea ina ua avatua o ia e 
ia ma taulaga. 28 Auā o le tulafono 
e faatuina ai tagata o i ai le vaivai, e 
fai ma ositaulaga sili; a o le upu o le 
tauto na mulimuli i le tulafono, 
ua faatuina ai le Alo ua faa- 
atoatoaina € faavavau. 


O le faiwa o ositaulaga o le Mesia 
ma le feagaiga e faavavau 
O le aano lenei o mea o loo 
tautala ai nei, ua ia i tatou le 
ositaulaga sili e faapena, o le ua 
nofo i le itu taumatau o le nofoálii o 

lé Silisili ese o i le lagi, 2 o le 
auauna i le mea paia, ma le fale 
fetafai moni, sa faatuina e le Alii, a 
e le o tagata. 3 Aua ua tofia ositau- 
laga sili uma ina ia ositaulaga i 
mea alofa ma taulaga; o le mea lea e 
ao ai ina ia i ai foi i lenei ositaulaga 
sili o se mea e ositaulaga ai. 4 
Auā afai ana i ai.-o ia i le lalolagi, 
po ua le fai o ia ma ositaulaga, 
auā o loo i ai ositaulaga o e ositau- 
laga i mea alofa e tusa ma le tula- 
fono, 5 o e o auauna i le mea 
faaa'oa'o ma le ata o mea faalelagi, 
pei ona aʻoaʻoina o Mose e le Atua, 
ina a fai le fale fetafai; auā na 
fetalai mai o ia, Za oe, ne‘i e le faia 
mea uma lava e pei o le faatusa sa 
faaali atu ia te oe i le mauga. 
6 A o lenei, ua maua e ia le faiva 
e sili, e pei ona faia o ia ma pulu- 
vaga o le feagaiga e sili ona lelei, 
o le ua faamauina i mea na fola- 
folaina e sili ona lelei. 7 Auā ana 
sao ona lelei o le feagaiga na 
muamua, po ua le sailia sona lua. 
8 Auā ua taʻua e ia ua le sao le na 
muamua, ona fetalai atu lea o ia ia 
te i latou, O loo fetalai mai le 
Alii, Faauta mai, e 00 mai ona aso, 
ou te osi ai se feagaiga fou ma le 
aiga o Isaraelu atoa ma le aiga o 
Iuta; 9 e le pei o le feagaiga na ou 
faia ma o latou tamā, i le aso na ou 
tago atu ai i o latou lima e taʻitaʻi 
atu ia te i latou nai le nuu o Aiku- 
pito; auā o loo fetalai mai le Alii, 
na le tumau i latou i lau feagaiga, 
ona ou tuulafoai ai lea ia te i latou; 
10 a 0 le feagaiga lenei ou te faia 
ma le aiga o Isaraelu pe a mavae atu 


ia aso, o loo fetalai mai ai le Alii, 
ou te tuuina atu au tulafono i o 
latou mafaufau, ma ou tusia i 0 
latou loto; e fai foi aʻu mo latou 
Atua, e fai foi i latou moʻu nuu. 11 
Latou te le aʻoaʻo atu foi taitasi 1 
le la te tuaoi, ma taitasi 1 lona uso, 
e faapea atu, Ia e iloa le Alii; 
auá e iloa aʻu e tagata uma lava, o 
tagatanuu atoa ma ali; 12 auā 
ou te faamagalo i a latou amio- 
leaga, ou te le toe manatua foi a 
latou agasala. 13 O lana fetalaiga 
lea, O le feagaiga fou, ua taʻutuai 
ai e ia o le ua muamua; a o 
le mea ua ta‘utuai ma ua tauau 
ina vaivai, ua latalata lea ina 
mavae. 


Ua faasiliga ese le taulaga a lesu i a 
le tulafono 


O lenei foi, sa i le feagaiga 
na muamua o sauniga € 
auauna aʻi, ma le mea paia faa- 
lelalolagi. 2 Auā na saunia le potu 
i luma, e taʻua ó le mea paia, sa i ai 
le tuugamoli ma le laoai, ma le 
areto € laulauina i luma. 3 O ona 
tala atu foi o le lua o ie puipui sa i 
ai le potu e taʻua o le mea e sili 
ona paia, 4 sa i ai le ipu auro e 
faamu ai mea manogi, ma le 
atolaau o le feagaiga ua liloia i 
auro, sa i ai le ipu auro faaofuofu 
sa i ai le manai ma le tootoo o 
Arona sa tupu, ma papamaa o le 
feagaiga; $ sa i ona luga foi 
kerupi pupula, sa maluia ai le nofoa 
o le alofa; o mea ia e le mafai ona 
talatala taitasi atu ai nei. 
6 O lenei, ua faapea ona saunia O 


339 


EPERU 9 


ia mea, ona ulufale soo lea o ositau- 
laga i le potu i luma, ma faia ai a 
latou galuega; 7 a o le potu i tua, 
e taitasi i tausaga ma foi faatasi i 
ai na o le ositaulaga sili, e le 
aunoa ma le toto, sa ositaulaga ai o 
ia mo ia lava, atoa foi ma sese o le 
nuu; 8 ua faailoa mai ai e le Agaga 
Paia, e lei faaalia le ala i le mea e 
sili ona paia, ina O tu pea le muai 
fale fetafai; 9 o le faatusa lea e oo 
mai i nei ona po, O loo avatu ai mea 
alofa ma taulaga, e le mafaia ona 
faaatoatoaina i la lona loto fuatia 
ifo o lē auauna i ai, 100 i ai na o 
mea e “aj, ma mea e inu, ma fuluga 
eseese i le vai, ma faatonuga faale- 
tino, na faatuina seia oo i ona po o 
le toe fuataiga. 

11 A o Keriso ua maliu mai, o le 
ositaulaga sili i mea lelei ua aulia, 
ua ui ane i le fale fetafai e sili ona 
lelei ma ona atoatoa, e le faia e 
lima, o lona uiga e le faia faa- 
lelalolagi nei, 12 ona ulu faatasi 
lava lea o ia i totonu o le mea paia, 
e le ma le toto o ‘oti ma tamai povi, 
a o lona lava toto, ua na maua le 
togiola faavavau mo i tatou. 13 
Aua afai o le toto o povi poa, ma 
“oti, ma le lefulefu o le povi fafine 
taanoa, ua sausau atu ai i e ua 
leaga, e faapaiaina ai e co i le faa- 
mamaáina o le tino, 14 e le sili ea 
ona faamamáina o outou loto 
fuatia ifo ai galuega e oti ai, i le 
toto O Keriso, o le na avatua o ia e 
ia i le Agaga faavavau e fai ma 
taulaga e le pona i le Atua, ina ia 
outou auauna i le Atua soifua? 

15 O le mea foi lea o loo fai ai o 


ia ma puluvaga o le feagaiga fou, 
ona o lona maliu foi e togiola a'i 
agasala na faia a o i le muai fea- 
gaiga, ia maua ai e i latou ua 
valaauina o le tofi faavavau na 
folafolaina. 16 Auá pe a fai se 
mavaega, seʻi iloga e oti lē ana le 
mavaega, ona oo ai lea; 17 aua e 
faamaonia se mavaega ona 0 
le oti, ina ua le aoga a o ola 
mai lē ana le mavaega. 183 Aua 
na le faamauina le feagaiga mua- 
mua a o le o i ai se toto; 19 aua ua 
uma ona ta‘uina atu e Mose i le nuu 
uma lava o poloaiga uma e tusa ma 
le tulafono, ona tago atu lea o ia i 
le toto o tamai povi ma ‘oti, atoa 
ma le vai, ma fulufulu mamoe e 
mumu, ma isopo, ua ia sausauina 
atu ai le Tusi, atoa ma le nuu uma 
lava, 20 ua fai atu, O le toto lenei 
o le feagaiga ua poloaiina atu e le 
Atua ia te outou. 21 O le fale 
fetafai foi atoa ma mea uma e 
auauna ai na ia sausauina atu ai 
faapea i le toto. 22 Na toe ina 
uma foi 0 mea uma ona faa- 
mamaina i le toto e tusa ma le tula- 
fono; a le o i ai foi se faamaligiina 
o le toto, ua leai foi se faamaga- 
loina. 

23 O le mea lea sa tatau ai ona 
faamamāina o faatusa o mea o i le 
lagi i ia mea; a o mea faalelagi lava 
e faamamaina i taulaga e sili ona 
lelei i ia mea. 24 Aua ua le ulu atu 
Keriso i le mea paia ua faia e lima, o 
le faatusa lea o le mea moni, a o 
le lagi lava, ina ia iloa ai nei o ia i 
luma o le Atua mo i tatou; 25 a e 
le ina ia avatu soo o ia e ia ma 

taulaga, pei o le ositaulaga sili 
ona ulu atu i le mea paia i lea 
tausaga ma lea tausaga ma le 
toto ese; 26 aua ana faapea po ua 
tatau ona tigaina faalasi o ia talu 
ona faavaeina o le lalolagi; a o 
lenei, ua tasi lava le faaalia mai o ia 
i le faaatoaga o tausaga, ina ia 
aveeseina le agasala, ina ua faia o 
ia e ia ma taulaga. 27 Pei ona 
tofia foi mo tagata ia tasi lo latou 
oti, a e mulimuli ane o le faa- 
masinoga; 28 na faapea foi Keriso, 
ua tasi lava ona avatua o ia ma 
taulaga, ina ia aveina ai agasala a le 
toatele, e faaali foi o ia ia te i latou 
o e faatalitali atu ia te ia i lona foi 
faalua mai, e le ina ia aveina aga- 
sala, a ia faaolaina i latou. 


O le taulaga na faia e Iesu ua ave- 
eseina ai agasala 


Aua o le tulafono ua i ai le 

ata o mea lelei atali, a ele o 

le matuá tusa o ia mea, e le mafaia 
lava i ia taulaga o loo avatua soo 
lava i lea tausaga ma lea tausaga 
ona faaatoatoaina o e faalatalata i 
ai. 2 Ana mafaia po ua tuua ia 
taulaga, aua ana uma ona faa- 
mamáina O e na auauna ai, po ua le 
toe iloa agasala i le loto fuatia ifo; 
3 a o ia taulaga na faamanatu ai 
agasala i lea tausaga ma lea tausaga; 
4 aua e le mafai ona aveeseina o 
agasala i le toto o povi poa ma ‘oti. 
5 O le mea lea ua fetalai mai ai o 

ia i lona maliu mai i le lalolagi, 
O manu fasia atoa ma taulaga ua e 
le finagalo î ai, a ua saunia e oe le 
tino mo au; 6 o taulaga mu ma 


taulaga mo agasala ua e le fiafia i 
ai; 7 ona ou fai ane lea, Le Atua e, 
silasila mai ia, ou te alu atu e faia 
lcu finagalo, pei ona tusia ia te 
au i le tusi taai. 8 Ua muamua 
ona fetalai mai, O manu fasia, o 
taulaga foi, ma taulaga mu, ma 
taulaga mo agasala ua e le finagalo 
i ai, ma e le fiafia i ai—o mea ia ua 
faia e tusa ma le tulafono—9 ona 
toe fetalai mai lea, Le Atua e, sila- 
sila mai ia, ou te alu atu e faia lou 
finagalo. Ua aveeseina ai e ia le 
mea na muamua, ina ia faatu- 
mauina o lona lua. 10 O le finagalo 
lea ua faapaiaina ai i tatou i le 
taulaga i le tino o Iesu Keriso na 
fai faatasi. 

11 Ua tutu foi ositaulaga uma 
ua auauna i lea aso ma lea aso, o 
loo avatu soo ia lava taulaga e le 
mafaia lava ona aveeseina ai o 
agasala. 12 Peitai ane o ia, na 
avatua e ia le taulaga e tasi mo 
agasala, ona nofo lea o ia i le itu 
taumatau o le Atua e faavavau, 13 0 
loo faatalitali atu ai pea, seia avea i 
latcu o e fai o ia mo latou fili ma 
mea e tu ai ona aao. 14 Aua o le 
taulaga e tasi ua faaatoatoaina ai e 
ia e faavavau o e ua faapaiaina. 15 
O loo molimau mai ai foi ie Agaga 
Paia ia i tatou; aua ua uma ona 
muai fetalai mai o ia, 16 O le 
feagaiga lava lenei ou te faia mai 
latou pe a mavae atu ia. aso, o loo 
fetalai mai ai le Alii, ou te tuuina 
atu au tulafono i o latou loto, ma 
ou tusi ai i o latou mafaufau, 
ona ia toe fetalai mai ai lea, 17 O 
a latou agasala foi ma o latou 

solitulafono ou te le toe manatua 
lava. 18 O lenei, o le mea o i ai le 
faamagaloina o ia mea, ua leai se 
toe taulaga mo le agasala. 

19 O lenei, le au uso e, ua tatou 
sa'oloto e ulu atu i le mea e sili 
ona paia ona o le toto o Iesu, 20 
i le ala fou e ola ai, ua faaavanoaina 
e ia mo i tatou i le ie puipui, o 
lona lava tino lea, 21 mona ua ia i 
tatou le ositaulaga sili e pule i le 
fale o le Atua, 22 ina tatou faala- 
talata atu ia ma le loto faa- 
maoni i le faatuatua ua mautinoa 
lava, o sausauina o tatou loto nai le 
manatu ifo ua leaga, o taelea foi o 
tatou tino i le vai manino. 23 Ina 
tatou taofi mau ia i le faamoemoe 
ua tatou ta‘utino atu ma le le fefoi- 
foiai; aua e faamaoni o ia ua fola- 
fola mai; 24 ia tatou manatunatu 
foi le tasi i le tasi, ina ia taufaa- 
tupu ai le alofa ma galuega lelei; 
25 aua le lafoaiina le faapotopotoina 
o i tatou, pei o le masani o isi, a ia 
fefaamafanafanai; ia atili ai foi ona 
faapea ina ua outou iloa o le Aso o 
loo táulata mai. 

26 Aua afai tatou te agasala ma le 
loto i ai pe a uma ona talia o le 
malamalama o le upu moni, ua le 
toe lava se taulaga mo agasala, 27 
na o le faatali ma le mata'u tele i le 
faamasinoga ma le toasa e mumù 
e susunu ai i e o tetee atu. 28 O le 
na faaleaogaina le tulafono a Mose 
na oti o ia i le mau a le toalua po o 
le toatolu, ua le alofagia. 29 Pe ni a 
fa outou i le sili o le mamafa o le 
taui e ta‘utatauina ai lé ua soli le 
Alo o le Atua, ma ua ta‘ulepaiaina 





e ia le toto o le feagaiga na faa- 
paiaina ai o ia, ma ua upu leaga i 
le Agaga o le alofa tunoa? 30 Aua 
ua tatou iloa le na fetalaia mai, O 
ia ta au le taui ma sui, ou te taui 
atu. 1 le ma lea, E faamasino e le 
Alii lona lava nuu. 31 O le mea e 
mata'u tele ai ona maua e aao o le 
Atua soifua. 

32 A ia outou manatu i aso 
anamua, ina o faamalamalamaina 
outou, na outou onosai ai i le taua 
tele o tiga; 33 ina ua faia outou ma 
mataaga i upu faifai ma puapuaga, 
tasi lea mea; i le ma lenei, ina ua 
faatasia outou ma e na faapeaina. 
34 Aua na outou alolofa mai i e ua 
noanoatia, ma outou onosai i le 
vetega o a outou oloa ma le olioli, 
ina ua iloa e outou ua ia te outou 
le oloa e sili ona lelei ma le tumau. 
35 O le mea lea aua le lafoai ai lo 
outou loto tele, aua ua i ai le taui 
e tele. 36 Aua ua aoga ia te outou 
le onosai, ina ia maua e outou le 
mea na folafolaina, pe a uma ona 
faia e outou le finagalo o le Atua. 
37 Aud e toe itiiti itiiti lava, ona 00 
mai ai lea o le maliu mai, e le faa- 
tuai mai lava. 38 A e ola le amio- 
tonu i le faatuatua; i le ma lea, 
A tuumuli, e le fiafia lava lo'u loto 
ia te ia. 39 A o i tatou e le o nie 
tuumuli i le malaia, a o ni e faa- 
tuatua e ola ai le agaga. 


O le uiga o le faatuatua, ma le amio 


e tupu ai 
1 A o le faatuatua, o le faa- 
lagolago lea i mea ua faa- 
moemoe i ai, o le mautinoa lea o 

mea e le o vaaia. 2 Aua ona O lea 
na ta‘uleleiina ai o e anamua. 3 O 
le faatuatua ua tatou iloa ai na 
faia mea uma i le afioga a le Atua; 
na faia foi mea ua vaaia i mea ua 
le aliali mai. 

4 O le faatuatua na avatu ai e 
Apelu i le Atua le taulaga e sili ona 
lelei i lo Kaino; ona o lea ua taʻua ai 
o ia ua amiotonu, o loo ta“uleleia 
ana taulaga e le Atua; ua oti o ia, 
a o lona faatuatua ua tautala mai ai 
pea o ia. 5 O le faatuatua na ave- 
eseina ai Enoka ina ia le oo ia te 
ia le oti, na le iloa foi o ia, aua na 
avea o ia e le Atua; aua a o lei 
aveeseina na ta‘ua ai o ia o le ua 
fiafia i ai le Atua. 6 A leai foi se 
faatuatua e le mafai ona fiafia mai 0 
ia; auá e tatau i lē alu atu i le Atua 
ona talitonu o loo soifua o ia, o ia 
foi na te tauia mai o e matua saili 
ia te ia. 7 O le faatuatua na fausia 
ai e Noa le vaa ina ua mata‘u, e 
ola ai lona aiga, ina ua aʻoaʻoina e le 
Atua i mea e lei vaaia i ia ona po, 
na ia faasalaina ai le lalolagi, ua na 
maua ai foi le amiotonu, o le amio- 
tonu lea e i le faatuatua. 

8 O le faatuatua na anaana ai 
Aperaamo, ina ua valaauina o ia € 
alu i le mea o le a maua e fai 
mona fanua, na ia alu foi e lei 
iloa po o fea a alu i ai. 9 O le 
faatuatua sa āumau ai o ia i le nuu 
na folafolaina, ina O fai mo tagata 
ese, sa nofo i fale ie, atoa ma 
Isaako ma Iakopo, o e na tofia 
faatasi ma ia i lea lava mea na 
folafolaina; 10 aua na ia faatalitali 
atu i se aai ua faavaeina, o lona 


mataisau ma le tufuga o le Atua. 
lea. 11 O le faatuatua foi na maua 
ai e Sara lava le malosi e fanau ai, 
na fanau foi o ia ina ua mavae tau- 
saga o lona malosi, auà na manatu 
o ia e faamaoni mai o ia na folafola 
mai. 12 O le mea lea sa tutupu 
mai ai i le toatasi —0 ia foi ua 
lata ina oti— o le toatele lava pei 
o fetu o le lagi, pei o le oneone foi 
i le matafaga e le mafaitaulia. 

13 Na oti i latou nei uma lava o 
faatuatua, e lei maua mea na 
folafolaina, a ua iloa ai e i latoua e 
mamao, ma latou talia ma le fiafia, 
ma latou ta‘utino mai o tagata ese i 
latou ma le āumau i le lalolagi. 14 
Aua o i latou o € fai mai upu 
faapena, ua latou matua faailoa 
mai o loo saili e i latou lo latoulava 
nuu. 15 Aua foi ana manatua € i 
latou le nuu ua latou o mai ai, 
po ua mafaia e i latou ona toe foi 
atu i ai; 16 a o lenei, ua latou 
naunau lava i le nuu e sili ona 
lelei, o le faalelagi lea; o le mea lea e 
le ma ai le Atua ia te i latou, ina ia 
taʻua o ia o lo latou Atua; aua ua 
saunia e ia o le aai mo i latou. 

17 O le faatuatua na fai taulaga 
ai Aperaamo ia Isaako, ina o tofo- 
tofoina o ia, o le na talia foi upu na 
folafolaina ua ia avatu ma taulaga o 
lona atalii e toatasi, 18 sa fetalai 
mai le Atua ia te ia, E valaauina 
lau fanau ia Isaako. 19 Ua manatu 
o ia e mafaia e le Atua ona toe 
faatu mai tagata nai e ua oti, o 
lea foi na ia toe maua mai ai o ia, 
ua fai lea ma faatusa. 20 O le 
faatuatua na faamanuia atu ai 

Isaako ia lakopo ma Esau i mea 
atali. 21 O le faatuatua na faa- 
manuia taitasi atu ai e lakopo i 
atalii o Josefa, ina a oti o ia, na ifo 
foi o ia ma tóonai i le ulu o lona 
tootoo. 22 O le faatuatua na faa- 
manatu mai ai e losefa, ina a oti, 
i le o ese atu o le fanauga a 
Isaraelu, ma na poloai atu ai ia i 
latou i ona ivi. 

23 O le faatuatua sa natia ai 
Mose i masina e tolu e ona mátua, 
ina ua fanau mai o ia, aua na la iloa 
o ia o le tama tino lelei; na le fefefe 
foi i laua i le poloaiga a le tupu. 
24 O le faatuatua na le mafai ai 
Mose, ina ua matua o ia, ona ia 
taʻua o ia o le tama a le afafine o 
Farao, 25 ua filifili e ia ia aga- 
leagaina o ia faatasi ma tagata o le 
Atua e lelei ai, a e aua le ia te ia le 
fiafia i le agasala e vave mavae. 26 
Ua manatu o ia i le upu faifai ona o 
Keriso, o le oa lea e sili i faa- 
putugáoa o Aikupito; auá sa faa- 
naunau o ia i le taui. 27 O le 
faatuatua na tuuina ai e ia o 
Aikupito, ua le fefe i le ita o le tupu; 
aua na faamalosi o ia pei o sé iloa 
atu i le le o vaaia. 28 O le faatuatua 
na ia fai ai le paseka, ma le sau- 
sauina atu o le toto, ina ia le papai 
ane ia i latou o le na fano ai 
ulumatua. 

29 O le faatuatua ua latou ui ai i 
le sami Ulaula pei o.le eleele ma- 
tutu; ua taumafai i ai tagata Aiku- 
pito, ona malelemo ai lea o i latou. 
30 O le faatuatua na solo ai pa o 
Ieriko, ina ua faataamiloina i ona 
aso e fitu. 3I O le faatuatua, na le 


oti faatasi ai Raava le fafine 
talitane ma e na faalogogata ina ua 
tali filemuina e ia e na asiasi i le 
nuu. 

32 Se a foi laʻu e toe fai atu? 
Aua e saasaa le aso e tala atu ai ia 
Kitiona, ma Parako, ma Samasoni, 
ma Iefata, ma Tavita, ma Samuelu, 
ma le au perofeta; 33 o e na faa- 
toilaloina malo i le faatuatua, na 
fai ai amiotonu, na maua ai mea na 
folafolaina, ua pupuni ai gutu o 
leona, 34 na tinei ai le malosi o le 
afi, na sao ai i le mata o le pelu, 
na faamalosia ai i latou sa vaivai, 
na avea ai ma fitafita i taua, na 
tutuli ai ‘au a nuu ese; 35 na maua 
mai e fafine o latou tagata oti ina 
ua toe tu mai; na faataugaina 
nisi, ua le talia e i latou le olataga, 
ina ia maua e i latou le toe tu mai e 
sili ona lelei; 36 na tofotofoina 
isi i tauemuga, ma sasaina, atoa ma 
noanoataga, ma tuuina i fale pui- 
pui; 37 na fetogia i latou i maa, 
na vaevaeesea i ‘ili, na oti i latou 
na fasia i le pelu; na feoai solo ma 
oofu i pau mamoe ma pa‘u ‘oti; 
o mativa i latou, ma puapua- 
gatia, ma faasaunoaina —38 e le 
aoga le lalolagi ona i ai o i 
latou— na feoai solo i latou i vao, 
ma mauga, ma ana, ma lua i le 
eleele. 

39 O i latou uma ia o e na 
taʻuleleia ona o le faatuatua, na le 
maua e i latou le mea na folafolaina ; 
40 ina ua saunia € le Atua se tasi 
mea e sili ona lelei mo i tatou, ina 
ia le faaatoatoaina i latou pe a le i 
ai i tatou. 

la tumau i le faatuatua, ma le 
onosai, ma le amio Atua 


1 ) O lenei, o i tatou foi, o loo 


ua vagavagaia e le faapoto- 
potoga o e matamata mai e faapea 
ona toatele, ina tatou tuu ese ia o 
mea mamafa uma, atoa ma le 
agasala e faalavelavegofie ai i tatou, 
ia tatou taufetuli ma le onosai i le 
ala tanu o i o tatou luma, 2 ma ia 
vaavaai atu ia Iesu, o lé na te 
ta'itaiina ma le na te faaatoatoaina 
le faatuatua; o le na onosai i le 
satauro, na faatauvaa ia te ia le mà, 
ona o le olioli sa tuu i ona luma, ua 
nofo foi o ia i le itu taumatau o le 
nofoalii o le Atua. 

3 Aua, ia outou mafaufau i le na 
onosai i le faatu'i ese faapena ia te 
ia o e agasala, neʻi faavaivai o outou 
loto ma outou le lavatia. 4 Ua oo i 
nei ona po, ua outou le tetee atu e 
oo i le faasasaaina O outou toto, 
i lo outou tetee atu i le agasala; 5 
ua galo foi*ia te outou le apoapoaiga 
o loo fetalaia mai ia te outou pei ona 
tautala i fanau, Lo'u atalii e, aua le 
faatauvaa i lou manatu le aoaiga 
a le Alii; aua foi le faavaivai pe a 
aoaiina oe e ia. 6 Aud o le ua alo- 
fagia e le Alii, ua aoai atu o ia ia te 
ia; ua sasaina foi e ia atali uma 
ua talia e ia. 7 Afai e talia e outou 
le aoaiga, o loo tausi mai le Atua ia 
te outou pei ona tausi i atalii; auā 
o ai se atalii ua le aoaiina e lona 
tamā? 8 A e afai e aunoa outou ma 
le aoaiga, ua tofusia ai le fanau 
uma lava, o tama to i fale outou, ae 
le ni atalii. 9 Auā foi sa ia i tatou 

tama o tatou tino e na aoai mai ia i 
tatou, sa tatou faalogo i ai; a e le 
sili ea i se a ona tatou usiusitai i le 
Tamā o tatou agaga tatou te ola 
ai? 10 Auā o i latou na latou aoai 
mai ia i tatou i nai aso itiiti i lo latou 
faitalia; peitai ane o ia, ua aoai mai 
o ia e aoga ia i tatou, ina ia tofusia 
i tatou i lana amio lelei. 11 O 
aoaiga uma foi a o i ai, e le manatu 
i ai o se mea e olioli ai, a o le mea e 
faanoanoa ai; a e mulimuli ane e 
fua mai ai le fua o le amiotonu e 
manuia ai e ua aʻoaʻoina ai. > 

12 O le mea lea ina faamalosi ai 
ia i lima ua gagase ma tulivae ua 
vaivai; 13 i le ma lea, ina fai ia o 
ala laulelei mo o outou vae, ne'i 
mapeva le vae ua pipili, a e lelei ina 
faamaloloina. 14 Ia outou tausisi 
i le filemu ma tagata uma lava, i le 
ma le amio lelei, a aunoa ma lea, e 
leai se tasi na te iloa atu le Alii. 
15 Ia outou faaeteete ia te outou, 
neʻi ai se tasi e le maua atu le alofa 
tunoa o le Atua; neʻi ai se aa oona 
e tupu ae e faasoesa ia te outou, 
ma leaga ai nisi e toatele; 16 neʻi 
ai se faitaaga, po o se faatalale i 
mea paia, pei o Esau, o le na avatu 
lona tofi o le ulumatua e faatau 
aʻi le ‘ai e tasi. 17 Aua ua outou iloa 
e mulimuli ane, ina ua manao o ia 
ia maua le faamanuia, ua teena 0 
ia; aua e ui lava ina ua matua faa- 
toga ma loimata, a ua le maua e 
ia se mea e liliu ai le loto o lona 
tama. 

18 Aua ua outou le oo mai i 
le mea e mafai ona paʻi i ai, ma le 
afi mumú, ma ao uliuli, ma le 

pogisa, ma le afa, 19 ma le taalili 
o le pu, ma le siufofoga ua fetalai 
mai, sa aioi atu e na faalogo i ai, 
aua le toe faaopoopo i ai se upu. 20 
Aua na le lavatia i latou i le mea na 
poloaiina, Afai foi o se manu e 
papai atu i le mauga, e fetogia i 
maa. 21 Na faapea foi ona matautia 
o le mea na iloa, na fai mai ai e 
Mose, Ou te fefe lava ma ou 
gatete. 22 A ua oo outou i le 
mauga o Siona, ma le aai o le Atua 
soifua, o Ierusalema faalelagi, ma 
agelu e manomanò i le faatasiga 
fiafia, 23 ma le faapotopotoga o le 
au ulumatua e ua tusia i le lagi, 
ma le Atua o le faamasino aoao, 
ma agaga o e ua amiotonu ua 
faaatoatoaina, 24 ma Iesu le pu- 
luvaga o le feagaiga fou, ma le 
toto e sausau ai, o loo tala mai i 
mea e sili ona lelei i lo le toto o 
Apelu. 

25 Ia outou, ne'i liliu ese outou 
ia te ia o loo fetalai mai. Aua afai 
na le sao i latou e na liliu ese i le na 
fetalai i le lalolagi, e matuá le sao 
lava i tatou pe a liliu ese ia te ia o 
loo fetalai mai mai le lagi. 26 O 
lona siufofoga na luluina ai le 
lalolagi i ia ona po; a ua folafola 
mai nei e ia, ua faapea mai, E toe 
tasi ona ou luluina, e le na o le 
lalolagi, a e atoa foi ma le lagi. 
27 O lenei upu foi, “E toe tasi,” ua 
faailoa mai ai le aveesega o ia mea 
e mafai ona luluina, e pei o mea ua 
faia, ina ia tutumau o mea e le 
mafai ona luluina. 28 O lenei, ua 
maua e i tatou le malo e le mafai 
ona luluina, ia tatou faafetai ai, 





tatou te auauna ai i le Atua ma le 
migao, ma le mataʻu ia fiafia mai 
ai o ia. 29 Aua foi o lo tatou Atua 
o le afi maamaai ia. 


O apoapoaiga i mea eseese 


1 la tumau le fealofani o le au 

uso. 2 Aua le galo le alofa i 
tagata ese; aua o lea ua talia ai e 
isi o agelu ma le le iloa. 3 la 
manatua e ua noanoatia, peiseai 
ua noanoatia outou faatasi ma i 
latou; ia manatua foi e ua agalea- 
gaina, aua o loo i le tino foi outou. 
4 la faamamaluina le faaipoipoga e 
tagata uma, o le moega foi o le 
ulugalii ia leai sona leaga; aua e 
faamasinoina e le Atua o e faitaaga 
ma e mulilulua. 5 la aunoa a outou 
amio ma le matapeapea; ia gata ia o 
outou manao i mea ua ia te outou; 
aua ua fetalai mai o ia, Ou te le 
tuua lava oe, ou te le tuulafi ai lava 
ia te oe. 6 O le mea lea tatou te 
mafai ai ona fai atu ma le loto 
tele, O le Alii o lo'u fesoasoani 
ia, ou te le fefe lava i se mea e faia 
e tagata ia te qu. 

7 la outou manatua o outou ta'i- 
ta'i, o e ua folafola atu le afioga a 
le Atua ia te outou; ia outou faa- 
aʻoaʻo i lo latou faatuatua, ma ia 
mafaufau i le iuga o a latou amio. 
8 O Iesu Keriso e le liu lava ia, o 
ananafi, ma le asò, e oo foi i le 
faavavau. 9 Aua le feaveaimna outou 
i aʻoaʻoga ese ma uiga eseese; aua 
e lelei ina faatumauina o le loto i 
le alofa tunoa, e le o mea e “ai, ua 
leai se aoga i e ua taofi i ai. 10 Ua ia 

i tatou le fata faitaulaga, e le tatau 
ona ‘ai i mea o i ai ē o auauna i le 
fale fetafai. 11 Aua o ia manu, ua 
ave o latou toto i le mea paia e le 
ositaulaga sili e fai ma taulaga mo 
agasala, ua susunu o latou tino i 
tua o le toagalauapi. 12 O lea na 
tiga ai lesu 1 tua o le faitotoa o le 
aai, ina ia faapaiaina ai e ia o le nuu 
i lona lava toto. 13 O le mea lea, ina 
tatou o atu ai ia te ia i tua o le 
toagalauapi, ma ia tatou onosai i 
le upu faifai pei o lona faifaiga; 
14 aua ua leai so tatou aai tumau 
iinei, a ua tatou saili i lē atali. 15 
O lenei, o ia tatou te avatu soo ai le 
taulaga o le viiga i le Atua, o le fua 
lea o tatou laugutu, o loo faafetai 
atu i lona suafa. 16 Aua le galo ia 
te outou ona agalelei ma alolofa 
atu; auā o taulaga faapena e 
fiafia ai le Atua. 

17 Ia outou usiusitai i o outou 
ta‘ita‘î ma outou gauai i ai; aua o 
loo leoleo i latou mo o outou agaga, 
latou te tala atu le tala i ai, ina ia 
faia ma le olioli, a e aua ma le tiga; 
auā e le aoga lea ia te outou. 

I8 Ia outou tatalo mo i matou; 
auā o loo taofi i matou ua ia te i 


matou le loto fuatia ifo lelei, o loo 
loto i matou e amio lelei i mea uma 
lava. 19 Ua atili loʻu aioi atu ia te 
outou € fai lena mea, ina ia vave 
ona toe tuuina atu ai o aʻu ia te 
outou. 

20 A o le Atua e ona le manuia, 
o le na toe faatuina mai nai e ua 
oti le Leoleo mamoe sili, o lo 
tatou Alii o Iesu, ona o le toto o le 
feagaiga faavavau, 2I ia faaatoa- 
toaina outou e ia i galuega lelei 
uma lava, ina ia outou faia lona 
finagalo, ia galue o ia i totonu ia te 
outou le mea e malie i ona luma, 
ona o Iesu Keriso; ia ia te ia le 
viiga e faavavau faavavau lava. 
Amene. 

22 Le au uso e, ou te aioi atu 
ia te outou, ia outou talia lenei 
upu apoapoai; aua foi ua ou tusi 
faasaasaa atu ia te outou. 23 la 
outou iloa ua tuuina atu lo tatou 
uso o Timoteo, afai e vave sau ia, 
ma te asiasi atu ia te outou ma ia. 
24 Ua ou alofa atu i o outou 
taʻitaʻi uma, atoa ma le au paia 
uma lava. O loo alolofa atu i latou o 
i Italia ia te outou. 25 Ia ia te outou 
uma le alofa tunoa. Amene. 

O LE 


TUSI 


A 


IAKOPO 


O le tofotofoga ma ona uiga. O le 
anaana 1 le upu 


O Iakopo, o le auauna a le 
Atua ma le Alii o Iesu Keriso, 

O ou alofa atu i itu aiga e 
sefulu ma le lua ua faasalalauina. 

2 O°u uso e, ia outou manatu, O 
le mea e fiafia tele ai pe a maua 
outou i tofotofoga eseese; 3 ina ua 
outou iloa o le tofotofoina o lo 
outou faatuatua e tupu ai le onosai. 
4 la atoatoa foi le galuega a le 
onosai, ina ia atoatoa ai ma ia sao 
ona lelei ai outou, ia leai se mea e 
tasi e mativa ai. 

5 A e afai ua leai se poto i so 
outou, ina ole atu ia i le Atua, o le 
foai tele mai i tagata uma ma le le 
toe ta‘uta‘ua; ona foaiina mai ai lea 
ia te ia. 6 A ia ole atu ma le faa- 
tuatua, aua lava neʻi masalosalo; 
auā o lē masalosalo e tusa ia ma le 
peau o le sami ua sousou i le 
matagi ma felafolafoaiina. 7 Aua 
lava neʻi manatu lea tagata na te 
maua se mea € tasi mai le Alii; 8 o 
le tagata faalotolotolua e faale- 
tumau ia i ona ala uma. 

9 Ia olioli le uso mativa ina ua 
faamaualugaina o ia; 10 a o le 


mauoa ia olioli o ia ina ua faa- 
maulaloina; aua e mavae atu ia pei 
o fuga o laau; 11 auā pe a alu ae le 
la ma le vevela, ona mamae ai lea o 
le vao, ua malili foi lona fuga, ma 
ua faaumatia lona matagofie; e 
faapea foi ona mavae atu o le 
tagata mauoa i ona ala. 

12 Amuia le tagata o lē onosai i 
le faaosoosoga; aua a uma ona 
tofotofoina e mauz e ia le pale o le 
ola, ua folafolaina mai e le Alii i e 
alolofa atu ia te ia. 13 A faaosoo- 
soina se tasi, aua le faapea, “Ua 
faaosoosoina aʻu mai le Atua,” 
auā e le mafai ona faaosoosoina o 
le Atua i mea leaga, e le faaosooso 
atu foi o ia i se tasi; 14 a ua taitasi 
ma faaosoosoina, pe a tosina ma 
maileia i lona lava tuʻinanau. 15 
Pe a to le tu‘inanau ona fanau mai 
ai lea o le agasala; a matua le 
agasala ona fanaua mai ai lea o le 
oti. 

16 Oʻu uso pele e, aua neʻi sese 
outou. 17 O mea lelei uma e foai- 
fuaina mai, atoa ma mea alofa 
uma e atoatoa ona lelei, mai lugā 
lava ia, e alu ifo mai le Tamā o 
malamalama, e le o ia te ia se mea 
faaletumau, po o sina liliu itiiti. 

18 O lona finagalo na fanau ai i 
tatou i le upu moni, ina ia fai i 
tatou e pei o faapolopolo o ana 
lava mea na fai. 

19 O lenei, oʻu uso pele e, ia 
taitasi le tagata ma faataalise ona 
faalogologo, ia faagesegese ona 
tautala atu, ia faagesegese ona ita. 
20 Aua e le tupu le amiotonu mai 
le Atua i le ita o tagata. 21 O lea 
foi ia lafoai ai mea eleelea uma ma 
le leaga e silisili, ia talia ma le faa- 
maulalo le upu ua totóina, o lea e 
mafai ai ona faaolaina o outou 
agaga. 

22 A ia fai outou ma e anaana i 
le upu, a e aua le na ona faalogo- 
logo i ai, o faaseseina ai outou e 
outou. 23 Aua ai se tasi e faalogo- 
logo i le upu a e le anaana i ai, e 
tusa ia ma le tagata ua vaavaai i le 
faaata i ona lava mata na fanau ma 
ia; 24 aua ua vaavaai O ia ia te ia, 
ona alu ese lea, ua galo loa le 
uiga o ona mata. 25 A o lë matuā 
matamata i le tulafono o le 
sd‘olotoga ua atoatoz ona lelei, ma 
ua tumau i ai O ia, e le se 
faalogologo ma le faagalogalo 
lena tagata, a o le anaana i le 
galuega, e manuia o ia i lona lava 
anaana. 

26 Ai se tasi o ia te outou e 
manatu ifo o ia o le tagata toaga i 
lotu, a e le taofi i lana upu, a e 
faaseseina e ia lona lava loto, ua le 
aoga lona toaga i lotu. 27 O lenei 
lava le toaga i lotu e lelei ma le faa- 
maoni i luma o le Atua o le Tamà 
lea, ina ia tauasiasi atu i e mátua 
oti ma fafine ua oti a latou tane i o 


latou tiga, ia leoleo foi O ia ia 
te ia, ina neʻi pisia mai o ia i le 
lalolagi. 


Aua le faailogaina tagata. O le uiga 
o le faatuatua 


Oʻu uso €, aua tou te faailoga 
tagata i lo outou taofi i le 
faatuatua i lo tatou Alii mamalu o 
Iesu Keriso. 2 Auá afai e ulu atu se 
tagata i la outou faapotopotoga 
ma ni mama auro i ona lima ma le 
ofu pupula, a e ulu atu ai foi se 
tagata mativa ma le ofu leaga, 3 
ona outou faaaloalo atu lea ia te 
ia ua ofu i le ofu pupula, ma faapea 
atu i ai, “Ina alala ia oe i lenei mea 
lelei”, a e fai atu i le tagata 
mativa, “Ina tu ia oe jina”, pe 
“Nofo ia jinei i lalo o le mea e tu 
ai oʻu vae,” 4 e le ua filitaa ea 
outou ia te outou lava, ma outou 
fai ma faamasino e leaga o outou 
manatu? 5 Oʻu uso pele e, faalogo- 
logo mai ia; e le ua filifilia ea e le 
Atua o e matitiva i lenei lalolagi, 
ia tamaoaiga i latou i le faatuatua, 
ia tofia foi i le malotua ia folafolaina 
mai i e alolofa ia te ia? 6 Peitai 
outou, ua outou faaletaualoa le 
tagata mativa. E le ua faasaua ea o e 
tamaoaiga ia te outou, ma latou 
fetoso ia te outou i le faamasinoga? 
7 E le ua fāifai ea i latou i le suafa 
lelei ua igoa aʻi outou? 
8 Afai foi ua atoatoa ona anaana 
o outou i le tulafono silisili, e 
tusa ma le Tusi, Ja e alofa atu i 
lē lua te tuaoi, ia pei o oe lava ia te 
oe, tou te amio lelei aj. 9 A e 
afai tou te faailogaina tagata, ua 

outou agasala ai, ua faailoaina ai i le 
tulafono o solitulafono outou. 10 
Auā o sé tausi le tulafono uma. a e 
agasala i se mea e tasi, ua nofo 
sala ia i mea uma. 11 Auā o ia na 
fetalai mai, Aua le mulilua, ua 
fetalai mai foi o ia, Aua le fasioti 
tagata, afai e te le mulilua, a ua e 
fasioti tagata, ua fai oe ma soli- 
tulafono. 12 Ia faapea ona outou 
tautala, ia faapea foi ona outou 
faia, pei o e a faamasinoina i le 
tulafono o le sa‘olotoga. 13 Aua o 
le le alofa, e le alofagia o ia i le faa- 
masinoga; a O lé alofa, e olioli ia pe 
a faamasinoina. 

14 O'u uso e, se a le aoga pe a 
fai mai se tasi ua ia te ia le faa- 
tuatua, a e le ia te ia galuega? E 
mafai ea e le faatuatua ona faaola 
ia te ia? 15 Afai ua le ofu se uso 
po o se tuafafine, ua leai foi sana 
mea e ‘ai i lea aso ma lea aso, 16 a 
fai atu so outou ia te i latou, “Ina 
o ia outou ma le manuia, ia mafana- 
fana, ma ia maoona,” a ua le foai 
atu ia te i latou ni mea e tatau i le 
tino, se a lona aoga? 17 E faapea 
foi le faatuatua, pe afai e le i ai 
galuega, e mate lava ia ina ua na o 
ia. 

18 A e fai mai se tasi, “O ia 
te oe le faatuatua, o ia te au foi 
galuega”; ia, ina faaali mai ia ia 
te au lou faatuatua € aunoa ma 
galuega; ou te faaali foi ia te oe 
loʻu faatuatua i aʻu galuega. 19 Ua 
e talitonu e toatasi lava le Atua; 
ua lelei lava lea; ua talitonu foi 
temoni—ma latou tetemu. 20 Le 
tagata valea e, e te le fia iloa ea ua 


mate lava le faatuatua pe a leai ni 
galuega? 21 E lei ta'uamiotonuina 
ea lo tatou tamā o Aperaamo i 
galuega, ina ua avatu e ia o Isaako 
lona atalii i luga o le fata faitaulaga ? 
22 E te iloa na galulue faatasi le 
faatuatua ma ana galuega, o 
galuega foi ua atoatoa ai le faa- 
tuatua. 23 Sa taunuu ai foi le 
Tusi, ua faapea mai, Na faatuatua 
Aperaamo i i le Atua, ona taʻua aî lea 
ia te ia e fai ma amiotonu; sa 
taʻua foi o ia o le uo a le Atua. 24 
O lenei, ua outou iloa ua taʻu- 
amiotonuina le tagata i galuega, a e 
le na o le faatuatua. 25 E faapea foi 
Raava le fafine talitane, e leʻi 
taʻuamiotonuina ea O ia i galuega, 
ina ua talia e ia e na aauina atu, na 
ia au ese atu ai foi ia te i laua i le 
tasi ala? 26 E faapei o le tino ua oti 
ia pe a te'a le agaga, e faapea foi le 
faatuatua ua mate pe a leai ni 
galuega. 


O le laulaufaiva ma le leaga e tupu 
mai ai 

Oʻu uso e, aua le toatele outou 

e fai ma aʻoaʻo, ina ua outou 
iloa e atili ai ona faasalaina o i 
tatou. 2 Auā o mea e tele e sese ai 
i tatou uma; a lé sese se tasi ile 
upu. o le tagata lea ua sao, na te 
mafaia foi ona taofi i le tino uma. 
3 Faauta, ua tatou avane faagutu i 
gutu o solofanua, ia latou usiusi- 
tai mai ia te i tatou, ua tatou liliu 
ai foi o latou tino uma. 4 Faauta 
mai foi i vaa, e ui lava ina tetele, 
ma faalelelea i matagi tetele, e 
liua i le foeuli itiiti lava i le mea e 

manao i ai le tautai. $ E faapea foi 
le laulaufaiva, o le mea itiiti lea, a 
ua lafo upu faasausili. Faauta, o le 
afi itiiti e mu ai le vao laau e 
tele! 

6 O le laulaufaiva o le afi lea. 
O le laulaufaiva o le faupuega lea o 
amio leaga ua tuuina i o tatou 
itu tino, o loo leaga ai le tino uma, 
ua faamuina ai le olaga nei uma 
lava; ua faamuina foi lena mai 
Kéna. 7 E mafai ona faalataina, 
ua uma foi ona faalataina i le poto o 
tagata, o manu feai ma manu felelei 
eseese, o mea fetolofi ma mea ola i 
le sami. 8 Peitai e le mafai e se tasi 
tagata ona faalata i le laulaufaiva; 
o le mea leaga e le mataofia, ua 
tumu i le mea oona e oti ai; 9 0 
lea ua tatou vivii a'i i le Alii le 
Tamā, o lea foi ua tatou fetuu aʻi i 
tagata ua faia e foliga i le Atua. 10 
E luai mai i le ġutu e tasi le vivii 
ma le fetuu. Oʻu uso e, e le tusa ona 
faia faapea o na mea. 11 O le 
puna foi, e puna mai ai ea ile gutu e 
tasi le vai suamalie ma le vai oona? 
12 Oʻu uso e, e mafai ca i le mati 
ona fua mai ai o le olive, po o le 
vine e fua mai ai le mati? E faapea 
foi ona le maua le vai magalo mai 
i le vai mai. 

13 O ai ea so outou ua poto ma ua 
malamalama? Ina faaali mai ia e 
ia ai le amio lelei o ana lava 
galuega, i le agamalu o i ai le 
poto. 14 Á e afai o ia te outou le 
finau leaga ma le misa i o outou 
loto, soia le mitamita. aua foi le 
pepelo e faaleaga ai le upu moni. 
15 E le o le poto lenei ua alu ifo 


mai lugá; a o la le lalolagi ia, o 
le mea faaletino, o le faatemoni ia. 
16 Aua o le mea e i ai le mataua ma 
le misa, O i ai le feavauai ma mea 
leaga uma. 17 A o le poto mai 
luga e muamua ona mama, i le ua 
filemu, e agamalu, e ganagofie, e 
tumu i le alofa ma fua lelei, e le 
alofa faapito, e le faataga fai. 18 Ua 
luluina foi le fua o le amiotonu 
ma le filemu e i latou o e faa- 
tupuina le filemu. 


O le aoaiga i nisi amio leaga 


Maifea taua ma misa o ia te 

outou? E le o lenei ea, mai o 
outou manao leaga o loo tau i o 
outou tino uma? 2 Ua outou tuʻi- 
nanau, a e lei maua; o lea ua 
outou fasioti. Ua outou losilosi, a e 
tou te le mafai ona maua; o lea 
foi ua outou femisai ma fai taua. 
E lei maua e outou, aua ua outou 
le ole atu. 3 Ua outou ole atu, a e 
lei maua, auā ua ole atu ma le 
faaletatau, ina ia faauma ai ia mea i 
o outou manao leaga. 4 O outou 
tagata mulilulua e, tou te le iloa ea 
o le fefaauoai ma le lalolagi o lẹ 
ita lea i le Atua? O lenei, o sē fia 
uo ma le lalolagi, ua avea o ia ma 
ita i le Atua. 5 Fa te outou ea ua 
fai mai fua le Tusi, O le loto o 
loo nofo i totonu ia te outou ua 
naunau ia i le mataua? 6 A ua foai 
mai e ia le alofa tunoa e sili; o lea ua 
faapea mai ai, E tetee atu le Atua 
i e faamaualuluga, a e foai mai le 
alofa tunoa i e faamaulalo. 7 O 
le mea lea ia outou gauai ai i le 
Atua; ia outou tetee atu i le tiapolo, 

ona sola ese ai lea o ia ia te outou. 
8 la outou faalatalata atu i le Atua, 
ona faalatalata mai lea o ia ia te 
outou. Tagata agasala €, ina fafano 
ia o outou lima, o outou e faaloto- 
lotolua e, ina faamama ia o outou 
loto. 9 Ia puapuagatia outou, ma ia 
faavauvau, ma fetagisi. Ia liua o 
outou ‘ata‘ata ma faavauvau, ma lo 
outou fiafia i le faanoanoa; 10 ina 
faamaulalo ia i luma o le Alii, ona 
faamaualugaina lea o outou e ia. 

11 Le au uso €, aua tou te 
fefaiupuai; o lē fai upu i lona uso, 
ma faamasino i lona uso, ua fai 
upu o ia i le tulafono, ma faa- 
masino i le tulafono. Afai foi ua e 
faamasino i le tulafono, e te lē se 
anaana i le tulafono, a o le faa- 
masino. 12 E toatasi lava lē fai 
tulafono ma faamasino, o lé na te 
mafaia ona faaola ma fasioti. O 
ai ea oe e te faamasino ai i lé lua te 
tuaoi? 

13 Faauta mai ia, outou o e fai 
ane, ‘O le asò po o taeao tatou te O 
atu ai i lea aai, po o le tasi aai, ma 
nonofo ai i le tausaga e tasi, ma 
faatau, ma maua ai oloa;” 14 a e le 
iloa e outou se mea e tupu a 
taeao. Aua pe se a lo outou ola? 
O le puao lava lea, ua aliali mai i 
se itu aso itiiti, ona mou ai lea. 15 
A e tatau ona outou faapea, “A 
finagalo i ai le Alii, tatou te ola ai, 
ma tatou taia lea mea ma lea mea”. 
16 A o lenei, ua outou mitamita i a 
outou upu faamaualuga; e leaga le 
mitamita faapena uma lava. 17 O 
lenei, o le ua iloa e fai le mea lelei, 
a e le faia, o le agasala lea ia te ia. 


O le toasa o le Atua î e saua; o le 
onosai; o le aoga o le tatalo 


Faauta mai ia; outou e, ta- 

maoaiga, ia outou fetagisi 
ma uio ona o puapuaga e 00 mai ia 
te outou. 2 Ua pala la outou oloa, 
ua atiatia o outou ofu i mogamoga; 
3 ua elea a outou auro ma ario; € 
fai foi ma molimau ia te outou O 
latou ele, e “aina ai o outou tino 
pei o se afi. Ua outou faaputu mea i 
ona aso e gata ai. 4 Faauta, o le 
totogi o e galulue, e na faaputu le 
fua o outou fanua, ua taofia e outou, 
ua alaga ia; o le alaga foi o e na 
selesele saito ua faafofogaina lava e 
le Alii o “au. 5 Ua outou nonofo i 
le nuu ma le sololelei, ma le fiafia i 
la le tino; ua fafagaina outou e 
outou, faapei o manu i le aso e 
fafasi ai. 6 Ua outou faasala ma 
fasioti lē amiotonu, ua le tetee mai 
o ia ia te outou. 

7 O lenei, le au uso e, onosai 
ia seia 00 i le afio mai o le Alii. 
Faauta, e faatali lē galue fanua i le 
fua aoga o le eleele, e faatalitali i 
ai, seia maua le uaga muamua ma 
lē mulimuli. 8 Ia onosai foi outou, 
ia faatumauina o outou loto, aua ua 
latalata le afio mai o le Alii. 9 Le 
au uso e, aua tou te femuimuiai, 
neʻi faamasinoina outou; faauta, ua 
tu mai le faamasino i luma o le fai- 
totoa. 10 O'u uso €, ia outou 
faaaʻoaʻo i le faatoatoa i le leaga, 
atoa ma le onosai o le au perofeta, e 
na tautala mai i le suafa o le Alii. 
11 Faauta, ua tatou taʻuamuia i e 
onosai. Ua outou faalogologo i le 

onosai o lopu, ua outou iloa foi le 
iuga i la le Alii, ina ua mutimuti 
vale tele le Alii ma le alofa naunau. 

12 O°u uso e, e muamua lava i 
mea uma lenei, aua lava neʻi outou 
tauto, po o i le lagi, po o i le fanua, 
po o se tasi lava tautoga; a e tau 
lava o la outou ioe, ioe, ma la outou 
leai, e leai; ina neʻi faasalaina ai 
outou. 

13 Ua tigaina ea so outou? Ina 
tatalo ia. Ua fiafia ea se tasi? Ina 
pese ia. 14 Ua maʻi ea so outou? 
Ina aami atu ia i toeaina o le eka- 
lesia, ia latou tatalo mo ia, pe a 
uma ona faauu ia te ia i le suáuu 
i le suafa o le Alii. 15 O le tatalo 
foi e faia i le faatuatua e faaolaina 
ai le maʻi, e faatuina foi o ia e le 
Alii; afai foi ua agasala, e faa- 


magaloina ia. 16 O le mea lea ia 
fetaʻutaʻuai a outou agasala, ma ta- 
talo le tasi mo le tasi, ina ia faa- 
maloloina outou. Ua aoga tele 
le tatalo faatauanau a le tagata 
amiotonu. 17 O Elia o le tagata ia e 
tusa ma i tatou, ua matuā tatalo o 
ia ina ia le ua; ona le uaina ai lea o 
le fanua i tausaga e tolu ma masina 
e ono. I8 Ua toe tatalo foi, ona to 
ifo ai lea o le ua mai le lagi, ona 
fua mai ai lea o le eleele i ona 
lava fua. 

19 Le au uso e, ai se tasi o ia 
te outou ua sese i le upu moni, a ua 
faafoi mai se tasi ia te ia, 20 ia iloa e 
ia, o lē faafoi mai le tagata agasala 
nai lona ala sese, e faaolaina e ia le 
agaga nai le oti, e ufiufi foi e ia le 
vao agasala. 


O LE TUSI 
MUAMUA A 


PETERU 


O le faafetai i le Atua ona o mea ua 
foaifuaina mai. Ia nonofo ma le 
amio Atua 


O Peteru, o le aposetolo a 
Iesu Keriso: i e ua àumau, ma 
ua faataapeapeina i Pono, ma 
Kalatia, ma Kapatokia, ma Asia, 
ma Pitunia, 2 o e ua filifilia e tusa 
mona muai silafia e le Atua le 


Tamā, i le faapaiaina e le Agaga, ia 
iu ai i le gauai ma le saaluuga o le 
toto o Iesu Keriso: 

Ia faateleina ia te outou le alofa 
tunoa ma le manuia. 

3 Ia faafetaia le Atua, le Tamā 
o lo tatou Alii o Iesu Keriso, o le 
na fanaufouina i tatou ona o lona 
alofa tele, ina ia iu i le faamoemoe 
ua ola, i le toe tu mai o Iesu Keriso 

nai e ua oti, 4 ia iu i le tofi e le 
pala, e leai se leaga o i ai, e le 


mamae lava, o loo teu i le lagi mo 


outou, 5 o e o leoleoina e le mana 
o le Atua, i le faatuatua, ia iu i le 
faaolataga ua saunia, e faaalia mai i 
ona po € gata ai. 6 O lea ua outou 
olioli ai, e ui lava ona faanoanoa o 
outou i nai aso nei, i tofotofoga 
eseese. 7 O le tofotofo foi o lo 
outou faatuatua, e silisili ona aoga 
i le auro e faaumatia, e ui lava ina 
tofotofoina i le afi, e avea ma mea 
e iu ai i le viiga, ma le mamalu, 
ma le manuia pe a faaalia mai Iesu 
Keriso; 8 tou te le iloa atu o ia, a ua 
alolofa ia te ia; e leo vaai atu nei foi 
ia te ia, a o loo faatuatua ia te ia, tou 
te olioli ai ma le fiafia e le matalata- 
laina, e silisili ese lava; 9 e maua 
foi le iuga o lo outou faatuatua, o le 
faaolaina lea o o outou agaga. 

10 O le faaolataga lea na tau- 
sailiili i ai ma tausuesue i ai o 
perofeta, o e na valoia mai le alofa 
tunoa e 00 ia te outou na, II Oena 
sailiili po o afea ona po, ma le uiga 
o ona po na faailoa mai e le Agaga 
o Keriso sa i totonu ia te i latou, 
ina ua muai faailoa mai o tiga o 
Keriso, ma le mamalu e mulimuli 
ane i ai; 12 na faaalia mai ia te i 
latou e le ona o i latou, a o outou na 
latou tuuina mai ai ia mea, o mea 
ia ua faamatalaina atu nei ia te 
outou e i latou o e folafola atu le 
tala lelei ia te outou i le Agaga Paia 
ua auina mai mai le lagi; o mea ia e 
naunau i ai le au agelu i le fia 
matamata i ai. 

13 O lenei, ia outou fusi ae i 





sulugatiti 0 outou mafaufau, ia 
faautauta, ia atoatoa ona faamoe- 
moe i le alofa tunoa e molia mai ia 
te outou pe a faaalia mai Iesu 
Keriso. 14 Ia pei o fanau gauai, 
aua neʻi amio outou e tusa ma O 
outou tu'inanau tuai, a o vālea 
outou; 15 a e pei ona paia o ia na 
valaauina outou, ia faapea foi 
outou ona paia i a outou amio uma; 
16 aua ua tusia, la paia outou, aua 
o aʻu nei e paia lava aʻu. 17 Afai 
foi tou te valaau atu i le Tama o le 
na te le faailogaina tagata, o le na 
te faamasino e tusa ma le galuega a 
tagata e taitoatasi, ia outou nonofo 
ma le mataʻu, a o outou o āumau 
iinei. 18 Auā ua outou iloa e lei 
togiolaina outou i mea e pala, o le 
ario po o le auro, nai la outou 
amio le aoga na tuuina mai e o 
outou tama; 19 a o le toto taua O 
Keriso pei o lo le tamai mamoe e le 
ponā lava, e leai foi sona ila; 20 na 
silafia lava o ia anamua a o lei 
faavacina le lalolagi, a ua faaalia 
mai i ona po nei e gata ai ona O 
outou, 21 O € faatuatua i le Atua 
ona o ia, na ia toe faatu mai ia 
te ia nai € ua oti, ma na avatu le 
mamalu ia te ia, ina ia i ai i le 
Atua lo outou faatuatua ma lo 
outou faamoemoe. 

22 Ua outou faamamā i o outou 
loto i le gauai i le upu moni, ua iu i 
le alofa faamaoni i le au uso, o le 
mea lea ia matuā fealofani ai outou 
ai le loto naunau; 23 ua fanau- 
fouina outou e le o le fua e pala, 
a o le fua e le pala lava, o le afioga 
a le Atua lea ua ola ma ua tumau e 

oo i le faavavau. 24 Aua o tagata 
uma lava e tusa ia ma le mutia, 
o le matagofie uma foi o tagata e 
pei o le fuga o le vao; e magumagu 
le mutia, e toulu foi ona fuga; 25 a o 
le afioga a le Alii e tumau lea e 
faavavau lava. O le afioga foi 
lea ua folafolaina atu ia te outou na. 


O lesu le faavae. O le amio e tatau i 
tagata eseese 


O lenei, ia tuueseina e outou le 

loto leaga uma lava, ma le faa- 
‘oleole uma, ma le ta':pelopelo, 
ma le mataua, ma tautalatalaga 
leaga uma lava; 2 faapei o tama 
meamea faatoa fanau mai, ia nau- 
nau outou i le suāsusu faaleagaga e 
le suia, ina ia outou tutupu ai i le 
faaolataga, 3 pe afai ua outou iloa 
e agalelei lava le Alii. 

4 Ia outou O mai ia te ia, O le 
maa ola o ia na lafoaiina e tagata, 
a ua filifilia e le Atua, ua taua lava, 
5 o outou foi, ia atiina ae outou pei 
o maa ola, o le fale faaleagaga, o le 
au Ositaulaga paia, e avatu taulaga 
faaleagaga e mālie i le Atua ona o 
lesu Keriso. 6 Aua foi ua i le 
Tusi, Faauta, ou te tuu î Siona le 
maa tulimanu ua filifilia, ma le 
taua; e le ma foi sé faatuatua ia te ia. 
7 O lenei, ua ia te outou O e faa- 
tuatua o lenei mamalu; a oe le faa- 
tuatua, O le maa na lafoaiina e 
tufuga fai fale, ua avea lava lea 
ma tulimanu aupitoaluga, 8 ma 
maa e tausuai ai, ma papa e 
tautevateva ai; e tausuai i latou ua 
faalogogata i le upu, na tofia foi i 
latou i lea lava mea. 





9 A o outou o le tupulaga ua 
filifilia outou, o tupu ma ositau- 
laga, o le nuu paia, ma le nuu na 
faatauina mai e le Atua ina ia outou 
ta'uta'u atu ana galuega lelei 
—o le na valaau ia te outou nai le 
pouliuli e oo i lona lava mala- 
malama e matuā ofo ai; 100 e na le 
fai ma nuu anamua, a o ona po nei 
ua fai ai ma nuu o le Atua; o e na 
le alofaina, a o lenei ua alofaina 
lava. 

11 Le au pele e, ou te aioi atu ia 
te outou O tagata ese ma e áumau, 
ia mamao outou ma tu'inanau O 
le tino, o mea ¡a e tau ma le agaga. 
12 Ja lelei a outou amio i luma o 
nuu ese, o le mea latou te fai upu 
leaga ai ia te outou, peiseai 0 
tagata amio leaga outou, latou te 
vaavaai ai i a outou amio lelei, 
ona latou vivii atu ai lea i le Atua 
i le aso e asiasi mai ai. 

13 O lenei, ia outou usiusitai atu 
i tofiga uma a tagata aua o le Alii; 
po o le tupu ina ua sili; 14 po o 
alii, o i latou ua aauina mai e ia 
ina ina faasalaina ai ë amio leaga, 
a ia viia € amio lelei. 15 Auā ua 
finagalo le Atua ina ia outou amio 
lelei, ia i'u ai ina faalologo le valea 
o tagata pouliuli; 16 pei o e 
saʻoloto, a e aua neʻi fai le saʻolo- 
toga ma ufiufi o le loto leaga, a ia 
faapei o auauna a le Atua. 17 Ia 
outou ava i tagata uma; ia alolofa 
atu i le au uso; ia matatau i le 
Atua; ia ava i le tupu. 

18 O outou auauna, ia outou usi- 
usitai ma le mataʻu uma i o outou 
matai, aua neʻi gata ai i e agalelei 

ma e agamalu, a o e amio paaa 
foi. 19 Auá o le mea lenei e 
mālie, pe afai o le loto fuatia i la le 
Atua e onosai ai se tasi i le tiga, a o 
faatigaina fua lava o ia. 20 Aua 
pe se a se viiga € maua pe afai tou 
te onosai pe a tu'ia outou ona o le 
agasala? A e afai tou te onosai pe a 
tigaina outou a O amio lelei, o le 
mea lava lea e malie i le Atua. 21 
Aua na valaauina outou ona o lea 
lava mea; aua na tigaina Keriso 
lava mo outou, ua tuuina mai ai e 
ia le faaa‘oa‘o mo outou, ina ia 
outou mulimuli atu i ona tula- 
gaaao. 22 O le na le agasala lava, na 
le iloa foi se pepelo i lona fofoga; 23 
o le sa agateleina, a e lei toe agatele 
atu, na faatigaina o ia, a e lei faa- 
matau atu, a ua tuuina atu o ia e 
ia i le na te faamasino tonu. 24 O 
le na aveina e ia lava a tatou 
agasala i lona lava tino i luga i le 
laau, ina ia tete‘a i tatou ma agasala, 
tatou te nofo ai i le amiotonu, O 
ona faalavalava ua malolo ai outou. 
25 Aua o outou sa faapei o mamoe 
na sé, a O lenei ua toe liliu mai 
outou i Le na te leoleoina ma tausia 
o outou agaga. 


O le amio e tatau i avó ma tane. Ia 
loto tetele pe a faasauaina 


Ia faapea outou fafine, ia usi- 

usitai i a outou lava tane, 
afai foi e le faalogo nisi i le upu, 
ia maua i latou i le amio lelei a 
avá, a e leai se upu, 2 pe a latou 
vaai ane i a outou amio mamá ma le 
faaaloalo. 3 Aua neʻi faia i le tino 


a outou teuga, o le fili lea o le 
lauulu, ma le teuteu i auro, ma le 
oofu i ofu; 4 a o le tagata lilo o le 
loto, ia teua lea i le mea e le pala, o 
le loto agamalu ma le filemu, o le 
mea tau tele lava lea i luma o le 
Atua. 5 Aua sa faapea foi fafine 
paia anamua ona teuteu ia i latou, o 
e na faamoemoe i le Atua, na usi- 
usitai i latou i a latou lava tane. 
6 Sa faapea Sara ona faalogo ia 
Aperaamo, na ia taʻua o ia o le 
alii; ua fai foi outou ma ana tama. 
pe a agalelei ma le le mataʻu i se 
mea e tasi e mataʻu ai. 

7 la faapea outou tane, ia fai le 
aiga ma le poto, ia faautauta i le 
tino vaivai o le fafine, ma ava ia te 
ia ona ua tofia faatasi i le ola e 
foaifuaina mai, ina ne‘i faalavelave- 
ina a outou tatalo. 

8 O le iuga lenei, ia loto gatasi 
outou uma, ia fealofani, ia alolofa 
i le au uso, ia mutimuti vale i le 
alofa, ia agalelei; 9 aua le taui atu 
le leaga i le leaga, po o le agatele 
mai i le agatele atu; a ia outou 
faamanuia atu, ina ua iloa o le mea 
lenei na valaauina ai outou, ina ia 
maua e outou le manuia. 10 Aua o 
le fia manao 1 le ola, ma ia iloa aso 
lelei, soia le tautala lona laulaufaiva 
i upu leaga, ma ona laugutu aua le 
tautalatala faa‘ole‘ole. 11 Ia “alo 
ese i le leaga, a ia fai mea lelei; ia 
saili 1 le filemu ma tausisi 1 ai. 12 
Aud o fofoga o le Alii o loo faasaga 
i e amiotonu, e liliu mai foi ona 
taliga i a latou faatoga. A o fofoga o 
le Alii o loo faasaga ma le toasa i e 
fai amio leaga. 

13 O ai foi na te agaleaga ia te 
outou, pe afai tou te faaa‘oa‘o i le 
lelei? 14 A e afai e tigaina outou 
ona o le amiotonu, amuia outou. 
Aua foi tou te fefefe i lo latou faa- 
matau mai, aua foi le atuatuvale. 
15 A ia paia le Alii le Atua i o 
outou loto. la saunia pea lava outou 
e tali atu ma le agamalu ma le ava 
ia i latou uma o e fesili mai ia te 
outou i le uiga o le faamoemoe o 
loo ia te outou. 16 la ia te outou le 
loto fuatia ifo lelei, o le mea foi 
latou te faaleaga ai ia te outou, 
peiseai ua outou amio leaga, ia 
masiasi i latou o e tuua‘i fua la 
outou amio lelei o ia Keriso. 17 
Aua afai e finagalo le Atua ia 
tigaina outou ona o le amio lelei, e 
sili ona lelei o lea i le tigaina ona o 
le amio leaga. 18 Aua o Keriso foi 
na maliu o ia faatasi mo agasala, o 
le amiotonu mo e amioletonu, ina 
ia ta‘ita‘iina e ia o i tatou i le Atua; 
na fasiotia o ia i le tino, a ua faa- 
olaina mai i le Agaga; 19 na ia 
maliu atu ai, ma tala‘i atu ai i 
agaga i le fale puipui; 20 o e na le 
faalogo anamua, ina o faatalitali 
mai le onosai o le Atua anamua i 
ona po o Noa, a o sauni ai le vaa, 
na faasaojna ai tagata e toaitiiti, e 
toavalu lava ia, i le vai. 21 O le 
faatusa foi lea mea o le papatisoga, 
o loo faaola mai ai nei ia te outou, e 
le o le faateaeseina o le eleele o le 
tino, a o le tali a le loto fuatia ifo 
lelei i le Atua, i le toe tu mai o 
Iesu Keriso; 22 o ia 0 loo i le itu 
taumatau o le Atua, ina ua afio ae o 
ia i le lagi, ua toilalo ia te ia o 


agelu, ma faipule, 
malolosi. 


atoa ma ë 


O apoapoaiga eseese 


O lenei, ua tigaina Keriso 

i le tino, ia fai ai ma auupega 
ia te outou foi lea lava loto, aua 
o le ua tiga i le tino, ua tuu e ia le 
agasala; 2 ina ia le toe usiusitai o ia i 
tu'inanau o tagata, i ona tausaga 
ua totoe i le tino, a ia usiusitai i le 
finagalo o le Atua. 3 Ua lava ia aso 
ua mavae na fai ai e outou le 
manao o e faapaupau, o savavali i 
le faamataitu ma tuʻinanau, ma le 
inu tele i uaina, ma poula, ma 
inugāava, ma le ifo i tupua e soli 
ai tulafono. 4 O le mea lea e ofo 
ai ma faifai ai i latou, aua tou te le 
taufetuli ma i latou i lea lava 
ulavale silisili; $ latou te tala atu le 
tala i le ua saunia e faamasino i e 
ola ma e ua oti. 6 O le mea lea na 
folafola atu ai le tala lelei i e ua oti, 
ina ia faasalaina i latou i le tino i la 
tagata, a e ola ai i le agaga i la le 
Atua. 

7 Á ua lata mai le gataaga o mea 
uma lava; o lena, ia faautauta ai, 
ma ia mataala outou ma le tatalo. 
8 Ia muamua i mea uma ona maua 
e outou o le alofa naunau o le tasi 
i le tasi, aua o le alofa e ufiufi ai 
agasala e tele; 9 ia outou talia 
malaga o outou ma le le muimui. 
10 Ia taitoatasi ma auauna o le tasi 
i le tasi i lea lava mea, e pei ona 
maua € ia o le mea alofa, e pei o 
auauna pule lelei a le alofa tunoa 
uiga eseese o le Atua. 11 Afai e 

tautala se tasi, ia tusa ma afioga a le 
Atua; afai e auauna se tasi, ia tusa 
ma le malosi ua foaiina mai e le 
Atua, ina ia viia le Atua i mea uma 
lava, ona o Iesu Keriso; ia ia te ia 
le viiga ma le mana e faavavau 
faavavau lava. Amene. 

12 Le au pele e, aua tou te ofo 
i le tofotofoga pei o le afi, ua oo ia 
te outou e fai ma tofotofoga ia te 
outou, peiseai o se mea fou ua 
oo ia te outou; 13 a e faapei ona 
tofusia o outou faatasi i tiga O 
Keriso, ia outou olioli ai, ina 
ia fiafia outou ma le olioli tele 
pe a faaalia mai lona mamalu. 
14 Afai e upuleagaina outou ona 
o le suafa o Keriso, amuia outou; 
aua o loo tumau ia te outou le 
Agaga o le mamalu, o le Agaga 
o le Atua. 15 Aua foi neʻi ala 
ona faatigaina so outou ina ua 
fasioti tagata, pe gaoi, pe amio 
leaga, po ina ua asiasi fua i mea 
a isi tagata; 16 a e afaie faatigaina 
se tasi aua o ia o le Kerisiano, 
aua le masiasi ai o ia, a ia vivii atu 
i le Atua ona o lea lava mea. 17 Aua 
o ona po nei e amata ai le faama- 
sinoga i le aiga o le Atua; afai foi e 
muamua ia i tatou, pe se a le 
gataaga o e faalogogata i le tala 
lelei a le Atua? 18 Pe afai foi e toe 
ina le mafai ona faaolaina o lē 
amiotonu, po o ifea e tu mai ai o le 
faalematau ma le agasala? 19 O 
lenei, o i latou ua tigaina e tusa ma 
le finagalo o le Atua, ia latou 
tuuina atu ma le amio lelei o latou 
lava ola i le na faia mea uma, o ia e 
faamaoni. 


Ia fagaina le lafu mamoe. Ia ma- 
taala. Ia tetee atu 1 le tiapolo 


Ou te aioi atu i toeaina o ia 
te outou, o aʻu foi o le toeaina, 
ma le molimau i tiga o Keriso, ma 
le ua tofusia faatasi i le manuia o 
le a faaalia mai; 2 ia outou leoleo 
i le lafu mamoe a le Atua o ia te 
outou, ia tausi i ai ma le loto, a e 
le o le faatauanauina; aua foi neʻi 
faia ma le fia fai oloa, a o le loto 
fiafia. 3 Aua foi neʻi faapei o e pule 
faasaua i e ua tofia i ai outou, a ia 
fai outou ma faaa‘oa‘o i le lafu 
mamoe. 4 Pe a faaali mai foi le 
Leoleo mamoe silisili, e maua e 
outou le pale pupula e le mamae 
lava. 5 Ia faapea outou o e talavou, 
ia usiusitai i toeaina; ma ia oofu 
outou uma lava i le loto maulalo 
o le tasi i le tasi; auā, E tetee atu le 
Atua i e faamaualuluga, a e foaiina 
mai le alofa tunoa i e faamaulalo. 
6 O le mea lea ia faamaulalo 
ai outou i lalo o le aao malosi o le 
Atua, ina ia faamaualugaina outou 
e ia i ona po e tatau ai. 7 Ia tuuna 
atu ia te ia mea uma tou te popole 
ai, auā o loo manatu mai o ia ia te 
outou. 8 Ia outou faautauta, ia 
outou mataala, ona o le ua fai outou 
mona fili, o le tiapolo lea, o loo 
fealualuai o ia e pei o se leona tagi, 
ua saili se tasi e “aina e ia; 9 ia 
outou tetee atu ia te ia, o mausali 
outou i le faatuatua, ina ua outou 
iloa o loo oono lo outou au uso o i 
le lalolagi i ia lava mea tiga. 10 A 
o le Atua e ona le alofa tunoa uma 
lava, o le na valaauina i tatou ia 

iu atu i lona mamalu faavavau o ia 
Keriso, pe a tigaina outou i nai aso, 
e faaatoatoaina outou € ia lava, e 
faatumauina, e faamalosia foi 
outou. 11 la ia te ia le mana e 
faavavau faavavau lava. Amene. 

12 O Siluano, o loʻu taofi o le uso 
faamaoni o ia, ua ou tusi atu ai 
nai upu itiiti ia te outou, e apoapoai 





atu ma tautino atu ai, o le alofa 
tunoa moni lenei o le Atua ua outou 
tumau ai nei. 13 O loo alofa atu 
ia te outou le ekalesia i Papelonia 
na filifilia faatasi ma outou, atoa 
ma lo'u atalii o Mareko. 14 la 
fealofani outou i le feasogi alofa. 

la manuia outou uma lava o e o 
ia Keriso. 


O LE TUSI 
E LUA A 


PETERU 


Ua faamafanafana atu i e faatuatua 
ina ia tumau ia Iesu 


O Simona Feteru, o le auauna 

ma le aposetolo a Iesu Keriso, i 
e ua maua le faatuatua e tusa lona 
lelei ma lo matou, i le amiotonu a lo 
tatou Atua, o lo tatou Faaola lea o 
Iesu Keriso: 

2 Ia faateleina ia te outou le 
alofa tunoa ma le manuia i lo outou 
iloa lelei le Atua, atoa ma lo tatou 
Alii o Iesu. 

3 Ua foaiina mai ia te i tatou e 
lona mana Atua o mea uma e oo ai i 
le ola ma le amio Atua, i lo tatou 
iloa lelei o le na valaau mai ia i 


tatou i lona mamalu ma lona lelei 
silisili. 4 Ona o lea ua ia folafolaina 
mai ai o mea e silisili ese lava ma le 
aoga, ina ia tofusia faatasi ai outou 
i le uiga o le Atua, ina ua sosola ese 
outou i le amio leaga o i le lalolagi 
i le tuʻinanau. 5 O le mea lava lea 
ia outou matuā faamalosi ai lava, 
ina ia faaopoopoina le amio lelei 
i lo outou faatuatua, ia faaopoopo 
foi le iloa i le amio lelei, 6 ia 
faaopoopo foi le loto mama i le 
iloa, ma ia faaopoopo le onosai i le 
loto mama, o le amio Atua foi i le 
onosai, 7 ia faaopoopo foi le 
fealofani o le au uso i le amio 
Atua, o le alofa foi i le fealofani 

o le au uso. 8 Auá pe a maua e 
outou ia mea, ma ua faateleina, 
Ona avea ai lea o outou ma e ua le 
paie, a o e fua mai le iloa lelei o lo 
tatou Alii o lesu Keriso. 9 Aua o 
ia e le o i ai nei mea, ua tauaso ia, 
ua faasegosego, ua faagalogalo foi 
e ia o le faamamaina o ana agasala 
tuai. 10 O lenei, le au uso e, ia 
atili ai ona faamalolosi outou ia 
faamauina lo outou valaauina ma lo 
outou filifilia, aua pe a outou faia 
ia mea tou te le iu vale lava. 11 Aua 
a faapea, ona matuā faaofia ai lea o 
outou i le ala o le malo faavavau o 
lo tatou Alii, o lo tatou Faaola lea o 
Iesu Keriso. 

12 O le mea lea ou te le faa- 
tamala ai, e ui lava ina ua iloa e 
outou, ma ua faatumauina i lenei 
lava upu moni, a e saga faamanatu 
atu ia te outou i na mea. 13 O lo'u 
manatu foi, e tatau ina ia ou faa- 
malosi atu ia te outou i loʻu faa- 
manatu atu i aso uma ou te iaii 
lenei fale apitaga; 14 ina ua ou iloa 
e vave ona tuueseina o loʻu nei 
fale apitaga, faapei ona faailoa mai 
ia te au e lo tatou Alii o Iesu 
Keriso. 15 Ou te matuá taumafai foi 
ina ia mafaia e outou ona manatu 
soo i ia mea, pe a mavae lo‘u alu 
ese i le olaga nei. 16 Aua e lei 
usiusitai i matou i tala o le vavau ua 
fatua ma le poto, ina ua matou 
faailoa atu ia te outou le mana ma le 
afio mai o lo tatou Alii o lesu 
Keriso; peitai na matou vaavaai 
atu i lona lava mamalu. 17 Auà na 
maua e ia mai le Atua le Tama o le 
mamalu ma le viiga, ina ua tulei 


mai ia te ia le siufofoga lava nai le 
mamalu silisili ese, ua faapea mai, 
“O loʻu Atalii pele lena, ou te fiafia 
lava ia te ia.” 18 O le siufofoga lava 
lea na matou faalogologo ai, na 
tùlei mai mai le lagi, ina 0 matoui 
ai ma ia i le mauga paia. 19 O loo 
ia te i tatou foi le upu o le valoaga 
e sili lona mausali, e lelei ona 
outou naunau i ai, e pei o se moli e 
mumi i le mea pogisa, seia tafa 
mai ata, seia alu ae foi le fetu ao i o 
outou loto. 20 Ia muai iloa lenei 
mea, ua leai se valoaga o i le Tusi e 
faamatalafuaina. 21 Aua e le o le 
loto o tagata na tuu mai ai le valoaga 
anamua, a o tagata o le Atua na 
talatalaina mai ina ua osofia mai 
e le Agaga Paia. 


O aʻoaʻo pepelo, ma a latou amio 


Sa i ai foi i le nuu o perofeta 

pepelo, e pei ona i ai ia te 
outou, o aʻoaʻo pepelo, latou te faa- 
tupuina faalilolilo o vaevaega e 
fano ai, ma latou faafiti i le Alii 
na ia faatau mai ia te i latou, 
o i latou lava e oo mai ai ia i 
latou le malaia e vave mai lava. 
2 E toatele foi latou te mulimuli 
atu i tuinanau vale o o latou 
tino; ona O i latou e upulea- 
gaina ai le ala o le upu moni. 3 O 
le matapeapea foi i a outou mea, ua 
latou faavalea ai outou i upu pe- 
pelo; e le tuai mai ia te i latou le 
sala na fetalaia mai talu anamua, 
o lo latou malaia foi e le moe lea. 
4 Auā afai na le faasaoina e le Atua 
le au agelu o e na agasala, a ua na 
tuuina atu i latou i lua o le pogisa 

i seoli, ina ia taofia i latou e oo i le 
faamasinoga; 5 e lei faasaoina foi le 
lalolagi tuai, na o Noa lē tala‘i le 
amiotonu, o lona toavalu lea na 
faaoiaina, ina ua au mai le lolo i le 
lalolagi faalematau; 6 o aai foi o 
Sotoma ma Komoro ua na taui 
atu i aii le olopalaina, ina ua lelefu, 
ua tuu ma faailoga i e faalematau 
i aso amuli; 7 na ia laveai foi ia Lota 
o le amiotonu, sa tiga i le amio faa- 
mataitu a e faaletaupulea; 8—auá 
o lea tagata amiotonu, sa tiga lona 
loto faamaoni a o nofo faatasi ma i 
latou, i lona vaai atu ma faalogo 
atu i lea aso ma lea aso, i a latou 
amio faaletaupulea;—-9 ua silafia e 
le Alii se mea e laveai mai ai ie 
amio Atua ai le tofotofoga, a e 
taofi i e amio leaga e oo i le aso 
faamasino ina ia faasalaina i latou; 
10 a € maise lava i latou o e muli- 
muli atu i la le tino i le tu‘inanau i 
le fia ulavale, ma latou ta‘ufaa- 
tauvaa i le pule. 

Ua faamalosi, ua finau vale, ma 
ua le fefe ona upu leaga i e ua 
mamalu. 11 A o agelu e sili ona 
malosi ma le mana, e le molimau 
lava se upu leaga e faamasino ai ia 
te i latou i luma o le Alii. 12 A oi 
latou nei, faapei o mea ola e tutupu 
ma le le o i ai se mafaufau, na faia 
ina ia puea ma fasimatea, latou te 
faifai i mea latou te le iloa, e fano 
lava i latou i lo latou lava leaga; 
13 e maua e i latou le taui o le 
amioletonu; fa te i latou o le mea 
e fiafia ai le amio mataga i le 
ao, O ila i latou ma mea € pona 
ai, o loo pisapisao i o latou 


tuuinanau vale, ina o fai faigaai i 
latou faatasi ma outou; 14 ua 
tutumu O latou mata i le fafine 
mulilua, e le mafai foi ona mapu i le 
agasala; latou te maileia tagata ua le 
faatumauina, o ia te i latou le loto 
ua masani i le matapeapea, o 
tagata ua faafanoina; 15 ua tuua e i 
latou le ala tonu, ua sese i latou, 
ua mulimuli atu i le ala o Palaamo 
le atalii o Peoa, o le na manao i le 
totogi o le amioletonu. 16 A ua 
aoaiina O ia ona o lona lava soli- 
tulafono, ua gagana mai i le leo 
o le tagata le manu le tautala, 
ua na vavao atu i le valea o le 
perofeta. 

17 O punavai i latou e le o i ai se 
vai, o ao ua lelea i le afa, ua tuu 
mo i latou le pogisa o le pouliuli. 
18 Aua o loo tautala i latou i upu 
faasausili ma le le aoga, latou te 
maileia i tu‘inanau o le tino ma le 
faamataitu o € na matuā sosola ese 
i e ua nonofo ma le sese. 19 Ua 
latou folafola atu ia te i latou le 
sa‘olotoga, a o i latou lava ua fai 
ma pologa o le amio leaga; auá pe a 
toilalo se tasi i se tasi, ua nofo 
pologa o ia ia te ia. 20 Auā afai na 
latou sosola ai mea leaga a le lalolagi 
ina ua iloa lelei o le Alii o le Faaola 
lea o Iesu Keriso, a e toe faa- 
lavelaveina, ma toilalo ł latou i na 
mea, ona tele ai lea o le leaga o lo 
latou iuga i lo latou amataga. 21 
Aua e lelei pe a na latou le iloa le 
ala o le amiotonu, a e leaga ina ua 
latou iloa, ma toe liliu ese i le 
poloaiga paia sa tuuina mai ia te i 
latou. 22 A ua taunuu ia te i latoule 

upu faataoto moni, Ua toe foi le 
uli i lona lava puaiga; i le ma lea, O 
le puaa na faataeleina ua toe foi ia e 
taafili i le palapala. 


O le toe afio mai o le Alii 


Le au pele e, ou te tusi atu ia 

te outou lenei tusi e lua, o 
ia tusi, ou te faamafanafana atu 
ai i o outou loto faamaoni i loʻu 
faamanatu atu; 2 ina ia outou 
manatu ai i valoaga na fai mai e le 
au perofeta paia, ma le poloaiga a le 
Alii o le Faaola lea, ua ala mai i a 
outou aposetolo; 3 ua muamua 
ona iloa o lenei mea, e o mai i ona 
aso e gata ai o e tauemu, latou te 
savavali e tusa ma o latou lava 
tu‘inanau; 4 e faapea mai, Ofea 
nei le folafolaga o lona afio mai? 
aua talu ona momoe o le augátama, 
ua tutumau pea o mea uma pei ona 
faatoa faia. 5 Aua latou te mananao 
ia lilo lenei mea ia te i latou, sa i ai le 
lagi talu anamua, atoa ma le 
lalolagi na faia mai totonu o le vai, 
e ala foi i le vai, ona o le afioga a le 
Atua, 6 o le mea foi lea sa faa- 
umatia ai le lalolagi tuai ina ua 
lofia i le vai; 7 a o le lagi ma le 
lalolagi o ona po nei ua tuu mo le 
afi ona o lea lava afioga; ua taofia 
ai foi mo le aso e faamasino ai ma 
fano ai tagata faalematau. 

3 A e aua neʻi lilo ia te outou, le 
au pele, lenei mea e tasi, e tusa i 
luma o le Alii le aso e tasi ma 
tausaga e afe, o le afe foi o tausaga 
e tusa ma le aso e tasi. 9 E le 
faatuai mai le Alii i le mea na 
folafolaina mai, faapei o le manatu 


a isi tagata i le faatuai; a e peitai 
ua onosai mai lava o ia ia te outou, 
oua ua le finagalo ia fano se tasi, a 
ia 00 uma lava i le salamo. 10 A e 
sau le aso o le Alii pei o se gaoi, e 
mavaeeseina ai le lagi ma le gogolo 
tele, e tea eseese ai foi o mea na fai 
adi ina ua mu; o le lalolagi foi 
ma galuega o i ai e susunuina 
lava. 

11 O lenei, o le a tea eseese nei 
mea uma, pe faapefea la outou amio 
e tatau ai i le amio lelei ma le amio 
Atua; 12 o loo faatalitali ma nau- 
nau atu ia aulia mai le aso o le 
Atua, e teʻa eseese ai le lagi ina ua 
mu, € liu suāvai foi o mea na fai 
a‘i ina ua mu? 13 A e faatalitali i 
tatou i le lagi fou ma le lalolagi 
fou, pei o lana na folafola mai, e 
mau ai le amiotonu. 

14 O lenei, le au pele e, ua outou 
faatalitali i ia mea, o lea ia outou 
finafinau ai lava ina ia maua outou 
e ia ma le manuia, ua le pona, ma 
le le mata‘uleagaina. 15 la outou 
manatu o le onosai o lo tatou Alii 
o le faaolataga lea; faapei ona tusi 
atu ia te outou e Paulo lo tatou uso 
pele, e tusa ma le poto na foaiina 
atu ia te ia; 16 faapei o ana tusi 
uma lava, o loo talatalaina ai nei 
mea; o i ai nisi upu faamatalagata, 
ua faauigaeseina e tagata e lei 
aʻoaʻoina, ma ua le faatumauina, 
faapei o isi Tusi foi e 00 ai lo latou 
lava malaia. 17 O lenei, le au pele e, 
ia outou faaeteete ia te outou, aua 
ua muai iloa e outou, neʻi ta'ita'i- 
eseina outou i le sese o e faaletau- 
pulea, tou te pauu ai i le mea sa 

outou tumau ai. 18 A ia tutupu|o Iesu Keriso. la ia te ia le viiga i 
outou i le alofa tunoa ma le poto ia | ona po nei, ma ia oo i le aso faa- 
lo tatou Alii, o lo tatou Faaola lea | vavau. Amene. 


O LE 
ULUAI TUSI A 


IOANE 


O Iesu le Faaola; e mafuta faatasi 
ma ia o e amio lelei 


O le mea sa i ai talu le ama- 
taga, na matou faalogologo 
i ai, na matou vaavaai atu i ai O 
matou mata, na matou matamata 
ai, na tagotago foi o matou lima 
ia le Upu o le ola—2 na faaalia 
mai foi le ola, na matou vaai atu, 
matou te molimau foi i ai, ma ua 
matou ta'u atu ia te outou le ola 
faavavau, o lena sa i le Tama, a ua 
faaalia mai ia te i matou—3 o le 
mea na matou vaavaai i ai ma 
faalogologo i ai, matou te ta'u atu 
ai ia te outou, ina ia outou mafuta 
faatasi ma i matou; o lo matou ma- 
futa faatasi foi o i le Tama lea 
atoa ma lona Alo o Iesu Keriso. 
4 Matou te tusi atu foi nei mea ia te 
outou ina ia atoatoa ai lo outou 
olioli. 
5 O lenei foi le feau na matou 


faalogologo ai mai ia te ia, ua matou 
faailoa atu ai foi ia te outou, o le 
malamalama lava le Atua, a e leai 
lava se pouliuli o ia te ia. 6 Afai 
tatou te fai atu, ua tatou mafuta 
faatasi ma ia, a e savavali i tatou ¡ 
le pouliuli, ua tatou pepelo ai, ua 
tatou le faia foi le upu moni. 7 A € 
afai tatou te savavali i le mala- 
malama, faapei ona i ai o ia i le 
malamalama, ona tatou mafuta 
faatasi ai lea o le tasi ma le tasi, o 
le toto foi o Iesu Keriso lona Alo e 
faamamáina ai i tatou i agasala 
uma lava. 8 Afai tatou te faapea, 
E leai sa tatou agasala, ua sese ai i 
tatou ia i tatou, e le o i totonu ia tei 
tatou le upu moni; 9 a e afai tatou 
te taʻu atu a tatou agasala, e faa- 
maoni O ia, ma le amiotonu € 
faamagalo ai a tatou agasala, ma 
faamama mai ia i tatou i amiole- 
tonu uma lava. zo Pe afai tatou te 
faapea, Tatou te lei agasala, ua 

tatou fai ai o ia ma pepelo, e le o i 
totonu ia te i tatou lana afioga. 


O le anaana i poloaiga a le Atua; o 
le alofa i le au uso 


Si atu fanau e, ou te tusi atu 

nei mea ia te outou, ina neʻi 
agasala outou; pe afai foi e agasala 
se tasi, o ia te i tatou le fautua i 
luma o le Tama, o Iesu Keriso lea, 
o lē amiotonu. 2 O le togiola foi o 
ia mo a tatou agasala, e le gata foi 
i a tatou, a e atoa foi ma agasala a 
le lalolagi uma lava. 3 O le mea foi 
lea tatou te iloa ai ua tatou iloa o ia, 
pe afai tatou te tausi i ana poloaiga. 
4 O sé faapea, “Ua ou iloa o ia”, 
ae le tausi e ia i ana poloaiga, o le 
pepelo lava lea, e le o i totonu ia te 
ia le upu moni. 5 A o lē tausi i lana 
afioga, e moni, ua atoatoa le alofa 
i le Atua i totonu ia te ia. O le 
mea lea ua tatou iloa ai o i totonu 
ia te ia i tatou. 6 O lē faapea o loo 
tumau ia i totonu ia te ia, e tatau 
ona savali o lena tagata faapei ona 
savali o ia. 

7 Le au pele e, ou te le tusi atu 
ia te outou se poloaiga fou, a o le 
poloaiga tuai, ua ia te outou talu le 
amataga; o le poloaiga tuai o le upu 
lea ua outou faalogologo ai talu le 
amataga. 8 Ou te tusi atu foi le 
poloaiga fou ia te outou, ua moni 
lea mea ia te ia, atoa ma outou, 
auá o loo mavae atu le pouliuli, a ua 
pupula mai nei lava le mala- 
malama moni. 9 O lè faapea, o i le 
malamalama o ia, a o loo ‘ino‘ino i 
lona uso, o i le pouliuli lava ia ua 


oo mai i ona po nei. 10 O sé alofa 
i lona uso, o loo tumau ia i le 
malamalama, e leai foi se mea ia te 
ia e tausuai ai. 11 A o lē ʻinoʻino i 
lona uso, o i le pouliuli o ia, o loo 
savali foi i le pouliuli, e le iloa foi e 
ia le mea e alu i ai, aua ua faatau- 
asoina ona mata e le pouliuli. 

12 Le fanau e, ou te tusi atu ia 
te outou, aui ua faamagaloina a 
outou agasala ona o lona suafa. 13 
Outou tama e, ou te tusi atu ia te 
outou, aua ua outou iloa 0 ia 0 loo 
i ai talu le amataga. Taulelea e, ou 
te tusi atu ia te outou, aua ua outou 
manumalo i lé o loo leaga. Tamaiti 
e, ou te tusi atu ia te outou, aua 
ua outou iloa le Tama. 14 Outou 
tama e, ua ou tusi atu ia te outou, 
aua ua outou iloa o ia o loo i ai talu 
le amataga. Taulelea e, ua ou tusi 
atu ia te outou, aua o malolosi 
outou, o loo tumau foi ia te outou 
le afioga a le Atua, ua outou manu- 
malo foi i loo leaga. 

15 Aua tou te mananao i le 
lalolagi, po o mea o ¡ai i le lalolagi. 
Pe afai e manao se tasi i le lalolagi, 
e le o ia te ia le alofa i le Tama. 
16 Auá o mea uma lava o i le 
lalolagi, o le tu‘inanau o le tino, 
ma le tufinanau o mata, ma le 
faalialia o lenei olaga, e le mai le 
Tamā ia, a e mai le lalolagi. 17 E 
mavae atu foi le lalolagi, atoa ma 
lona tu‘inanau, a o lé fai le finagalo 
o le Atua, e tumau lea e faavavau. 

18 Tama iti e, o ona aso nei € 
gata ai, faapei ona outou faalogo ai 
foi o loo sau le anetikeriso, o loo i 
ai nei foi anetikeriso e toatele; o le 

mea lea ua tatou iloa ai O ona aso 
nei e gata ai. 19 Na latou o ese ia i 
tatou, a e lei ni o tatou i latou; 
auà pe afai ni o tatou i latou, po ua 
latou tumau ma i tatou; a ua o ese i 
latou ina ia faaalia ai e le ni o 
tatou i latou uma. 20 A o outou, 
ua faauuina outou e le Paia; ma ua 
iloa e outou uma. 21 Ua ou le tusi 
atu ia te outou, aua ua outou le 
iloa le upu moni, a € peitai ina ua 
outou iloa lava, ua iloa foi e leai 
se tala pepelo mai le upu moni. 
22 O ai ea le tagata pepelo, pe 
afai e le o le ua faafiti, ua faapea, 
E le o le Keriso o Iesu? O le 
anetikeriso lava lea o le ua faafiti 
i le Tama atoa ma le Alo. 23 Ai se 
faafiti i le Alo, e le o ia te ia le 
Tama; o le ua ta‘uta‘ua le Alo, ua ia 
te ia foi le Tama. 24 O lenei, o le 
mea ua outou faalogologo i ai talu 
le amataga, ia tumau lava lea ia te 
outou; afai e tumau ia te outou le 
mea ua outou faalogologo i ai talu 
le amataga, ona outou tumau ai lea 
i le Alo atoa ma le Tama. 25 O le 
mea foi lenei na folafola mai e ia ia 
te i tatou, o le ola faavavau. 

26 Ua ou tusi atu ia mea ia te 
outou i e o tau faasese atu ia te 
outou. 27 O le faauuina foi ua 
outou maua mai ia te ia, e tumau 
lea ia te outou, e le aoga foi ona 
aʻoaʻoina atu e se tasi ia te outou; 
a e faapei ona a'oa'o atu ia te outou 
e lea lava faauuina i mea uma lava, 
e moni foi lea, a e leai sona pepelo; 
faapei ona aʻoaʻo atu foi ia te 
outou, ia outou tumau lava ia te ia. 

28 O lenei foi, le fanau e, ia 


outou tumau ia te ia, ina ia maua ai 
e i tatou le loto tele pe a faaali mai o 
ia, ia le faamáina foi i tatou i ona 
luma i lona afio mai. 29 Afai ua 
outou iloa o lé amiotonu ia, ua 
outou iloa ai O i latou uma o e 
fai le amiótonu ua fanau mai i latou 
ia te ia. 


O le alofa tele o le Atua ua fai ai i 
tatou ma ana fanau 


Faauta i le silisili o le alofa 

ua foaiina mai e le Tama ia 
te i tatou, ina ua taʻua i tatou o le 
fanau a le Atua; i le ua faapea lava. 
O le mea lea e le iloa ai i tatou e 
le lalolagi, aua na le iloa o ia. 2 Le 
au pele e, o le fanau i tatou a le 
Atua i nei ona po, a e lei faaalia 
mai nei le uiga o i tatou a amuli; a 
ua tatou iloa, pe a faaali mai o ia, 
ona foliga ai lea o i tatou ia te ia, 
aua tatou te iloa tino ai lava o ia. 
3 O i latou uma foi o i ai lenei faa- 
moemoe ia te i latou, ua taitasi ma 
faamamāina o ia e ia, faapei ona 
mama o ia. 

4 O i latou uma lava o e fai le 
agasala, ua latou soli foi i tulafono; 
o le agasala o le solitulafono lava 
lea. 5 Ua outou iloa foi na faaalia o 
ia ina ia aveeseina e ia a tatou 
agasala; e le o ia te ia foi se 
agasala. 6 E le agasala se tasi o e 
tumau ia te ia; o sé agasala ua le 
vaai o ia ia te ia, ua le iloa foi o ia e 
ia. 7 Le fanau e, aua neʻi faasese se 
tasi ia te outou; o lē fai le amio- 
tonu, o le amiotonu lea, faapei ona 
amiotonu o ia. 8 O lé fai le agasala, 

mai le tiapolo lava ia; aua ua aga- 
sala le tiapolo talu le amataga. O le 
mea lava lea na faaalia mai ai le 
Alo o le Atua, ina ia faaumatia e ia 
galuega a le tiapolo. 9 O i latou 
uma o e ua fanau mai i le Atua, 
latou te le faia le agasala; aua o loo 
tumau i totonu ia te i latou lona 
uiga; e le mafai foi ona agasala, aua 
ua fanau mai i latou i le Atua. 10 O 
le mea lea ua iloa ai le fanau a le 
Atua ma le fanau a le tiapolo. O i 
latou uma o e le fai le amiotonu, e 
le mai le Atua i latou, atoa ma ē 
le alolofa i o latou uso. 

11 Aua o le poloaiga lenei ua 
outou faalogologo i ai talu le ama- 
taga, ia tatou fealofani. 12 E le 
pei o Kaino na i lé o loo leaga, na 
fasioti foi i lona lava uso; se a foi 
le mea na ia fasioti ai ia te ia? 
Ona o lana amio ina leaga, a o le 
amio a lona uso ua tonu. 13 O'u 
uso €, aua tou te ofo pe a ‘ʻinoʻino 
mai le lalolagi ia te outou. 14 O i 
tatou, ua tatou iloa ua oo i tatou i 
le ola sa i le oti, auā o loo alolofa i 
tatou i le au uso; o se le alofa i le 
uso, 0 loo tumau ia i le oti. 15 O i 
latou uma o e ʻinoʻino i o latou 
uso, O fasioti tagata i latou; ua 
outou iloa foì e leai sē fasioti tagata 
e tumau ia te ia le ola faavavau. 16 
O le mea lava lenei ua tatou iloa ai 
le alofa, ina ua tuuina atu e ia o 
lona lava soifua e sui aʻi i tatou; e 
tatau foi ona tatou tuuina atu lo 
tatou ola e sui aʻi le au uso. 17 O sē 
ua iai le oa a le lalolagi nei, pe a 
iloa atu e ia lona uso ua mativa, a e 
punitia lona loto alofa ia te ia, pe 


faapefea ona tumau o le alofa i le 
Atua i lea tagata? 18 La'u fanau 
e, aua neʻi tatou alolofa tau o 
le upu ma le gutu, a o le amio ma le 
faamaoni. 

19 O le mea foi lea ua tatou iloa 
ai ua i le upu moni i tatou, e 
mautinca fci o tatou loto i ona 
luma, 20 auā pe afai e faasala 
o tatou loto ia i tatou, ua sili 
lava le Atua i o tatou loto, ua 
silafia foi e ja mea uma. 21 Le 
au pele e, afai e le faasala 
o tatou loto ia i tatou, e maua 
ai e i tatou le loto tele i luma 
o le Atua. 22 O mea uma foi 
tatou te ole atu ai, e maua mai 
ia te ia, auā ua tatou tausi i ana 
poloaiga, tatou te faia foi mea e 
lelei i ona luma. 23 O lenei foi lana 
poloaiga, ia tatou faatuatua i le 
suafa o lona Alo'o Iesu Keriso, ma 
ia tatou fealofani, faapei ona tuuina 
mai e ia o le poloaiga ia i tatou. 24 
O lē tausi foi i ana poloaiga, o loo 
tumau lea i totonu ia te ia, O ia foi o 
i totonu ia te ia; o le mea foi lenei 
ua tatou iloa ai o loo tumau o ia i 
totonu ia i tatou, aua o le Agaga ua 
ia foaiina mai ia te i tatou. 


Aua ne'i talia aʻoaʻo uma, a ia 
muamua ona tofotofo i ai 


Le au pele e, aua tou te faa- 

logo i agaga uma lava, a ia 
outou tofotofo i agaga pe mai le 
Atua i latou; aua e toatele perofeta 
pepelo ua o atu i le lalolagi. 2 O le 
mea lenei tou te iloa ai le Agaga o le 
Atua, O agaga uma o e taʻutino, ua 

maliu mai lesu Keriso i le tino, mai 
le Atua lava i latou. 3 A o agaga 
uma o e le ta‘utino, ua maliu mai 
lesu Keriso i le tino, e le mai le 
Atua i latou; o lo le anetikeriso lava 
lenei ua outou faalogo ai o le a sau, 
o loo i ai nei lava i le lalolagi. 4 O 
outou, le fanau e, mai le Atua lava 
outou, ua outou manumalo foi ia 
te i latou, aua e sili o ia ua ia te 
outou, i le ua i le lalolagi. 5 O i 
latou, e o le lalolagi lava i latou, o 
le mea lea o loo tautalatala ai i 
latou i la le lalolagi; e faalogo atu 
foi le lalolagi ia te i latou. 6 O i 
matou, mai le Atua lava i matou, o 
le ua iloa le Atua e faalogo mai o 
ia ia te i matou; o le le mai le 
Atua e le faalogo mai o ia ia 
te i matou; o le mea lea ua tatou 
iloa ai le agaga moni ma le agaga 
sese. 

7 Le au pele e, ia tatou fealo- 
fani; aua mai le Atua le alofa; o 
i latou uma foi o e alolofa ua fanau 
mai i latou mai le Atua, ua iloa 
foi e i latou le Atua. 8 O se le alofa 
ua le iloa e ia le Atua; aua o le 
Atua, o le alofa lava ia. 9 O le mea 
lava lenei ua faaalia mai ai le alofa o 
le Atua ia te i tatou, ina ua auina 
mai e le Atua lona Alo e toatasi i le 
lalolagi, ina ia tatou ola ia te ia. 
10 O le alofa lava lenei, e le ona ua 
tatou alofa i le Atua, a ua alofa mai 
o ia ia te i tatou, ua na auina mai 
foi lona Alo o le togiola mo a tatou 
agasala. 11 Le au pele e, afai ua 
faapea ona alofa mai o le Atua ia te 
i tatou, € tatau ai ona tatou fealo- 
fani. 12 E lei vaaia lava le Atua e se 


tasi; a tatou fealofani, ua tumau le 
Atua i totonu ia te i tatou, ua 
atoatoa foi le alofa ia te ia i totonu 
ia i tatou. 

13 O le mea lava lenei ua tatou 
iloa ai ua tumau i tatou i totonu ia 
te ia, o ia foi i totonu ia i tatou, 
aua o lona Agaga ua ia foaiina mai 
ia te i tatou. 14 O i matou foi, ua 
matou vaaia, ua matou molimau ai 
foi, na auina mai e le Tama o le 
Alo, o le Faaola o le lalolagi. 15 O 
sé ta‘utino atu, o Jesu o le Alo o le 
Atua o ia, o loo tumau le Atua i 
totonu ia te ia, o ia foi o i totonu 0 
le Atua. 16 O i tatou foi, ua tatou 
iloa ma ua faatuatua i le alofa ua i 
le Atua ia te i tatou. O le Atua, o le 
alofa lava ia; o lē tumau i le alofa, 
ua tumau ia i totonu o le Atua, o 
lẹ Atua foi o i totonu ia te ia. 17 O 
le mea lava lenei ua atoatoa ai le 
alofa ia te i tatou, ina ia tatou maua 
le loto tele i le aso o le faamasinoga ; 
auā e pei o ia, e faapea foi i tatou i 
lenei lalolagi. 18 E leai se fefe i le 
alofa, a o le alofa atoatoa e faa- 
teaeseina ai le fefe; auā e a le 
faasala le fefe; o le ua fefe, e le 
faaatoatoaina o ia i le alofa. 19 O i 
tatou, ua tatou alolofa, auā na ia 
muai alofa mai ia te i tatou. 20 Pe 
afai e faapea mai se tasi, “Ou te 
alofa i le Atua”, a e ʻinoʻino i lona 
uso, o le pepelo lava ia; auā o le le 
alofa i lona uso ua ia vaai atu i ai, € 
le mafai ona alofa o ia i le Atua 
ua ia le vaai atu i ai. 21 O lenei 
foi le poloaiga ua tatou maua mai 
ia te ia, o lē alofa i le Atua ia alofa 
foi o ia i lona uso. 

O lé alofa i le Atua, e alofa lea 1 
lana fanau 


O i latou uma o e talitonu, o 

lesu o le Keriso lava lea, ua 
fanau mai i latou mai le Atua; o i 
latou uma foi o e alolofa i 18 ana le 
fanau, e alolofa foi i latou i lana 
fanau. 2 O le mea lava lenei ua 
tatou iloa ai e alolofa i tatou i le 
fanau a le Atua, pe a tatou alolofa i 
le Atua, ma tausi i ana poloaiga. 3 
Auā o lenei lava le alofa i le Atua, ia 
tatou tausi i ana poloaiga; e le 
mamafa foi ana poloaiga. 4 Auà 
o i latou uma o e fanau mai i le 
Atua, e manumalo i latou i le 
lalolagi; o lenei foi le manumalo e 
manumalo ai i le lalolagi, o lo tatou 
faatuatua lava. 5 O ai se na te 
manumalo i le lalolagi, pe afai e le o 
lē talitonu, o Iesu o le Alo lava ia o 
le Atua? 

6 O ia lava lenei, o le na maliu 
mai ma le vai atoa ma le toto, o 
Iesu Keriso lava; e le tuli i le vai, a 
o le vai atoa ma le toto. 7 O le 
Agaga foi o loo molimau mai, aua 
o le Agaga o le upu moni lava ia. 
8 E tolu molimau, o le Agaga, ma le 
vai, atoa ma le toto; o lea tolu foi e 
auga atu ia i le mea e tasi. 9 Afai e 
talia e i tatou le molimau a tagata, 
e sili Je molimau a le Atua; auà o 
lenei lava le molimau a le Atua na 
ia molimau mai ai i lona lava Alo. 
Io O lē faatuatua i le Alo o le Atua, 
ua i totonu ia te ia le molimau; 
o le le talitonu i le Atua, ua ia 
faia o ia ma pepelo; aua e lei tali- 


tonu ia i le mau na molimau mai 
ai e le Atua i lona lava Alo. 11 O 
lenei foi le mau, ua foaiina mai e 
le Atua ia te i tatou le ola faavavau; 
o le ola lava lea ua i lona Alo. 12 
O le o ia te ia le Alo, o ia te ia le 
ola; o le e le o ia te ia le Alo o le 
Atua, e le o ia te ia le ola. 

13 Ua ou tusi atu nei mea ia te 
outou o e faatuatua i le suafa o le 
Alo o le Atua, ina ia outou iloa ai 
ua ia te outou le ola faavavau, ina 
ia outou faatuatua foi i le suafa o le 
Alo o le Atua. 14 O lenei foi le 
loto tele ua .tatou maua i ona 
luma, pe afai tatou te ole atu ai se 
mea e tusa ma lona finagalo, e 
faafofoga mai o ia ia te i tatou. IS 
Afai foi ua tatou iloa, e faafofoga 
mai o ia ia te i tatou i se mea tatou 
te faatoga atu ai, ua tatou iloa e 
maua e i tatou mea tatou te faa- 
toga atu ai ia te ia. 16 Afai ua iloa 
e se tasi lona uso ua na fai se 
agasala e le iu i le oti, ia faatoga o 
ia mo ia, ona foaiina mai lea o le 
ola ia te ia mo e agasala e le iu i le 
oti. O ¡ai le agasala e iu i le oti; 
ou te le fai atu ia outou faatoga 
atu mo lea agasala. 17 O amiole- 
tonu uma lava, o agasala ia; o i ai 
foi le agasala e le iu i le oti. 

18 Ua tatou iloa e le agasala se 
tasi o e ua fanau mai i le Atua; a o 
le ua fanau mai i le Atua, e tausi 
o ia e ia, e le tago foi 18 o loo leaga 
ia te ia. 

19 Ua tatou iloa e mai le Atua 
lava i tatou, a o le lalolagi uma o 
loo nofo toilalo i loo leaga. 

20 Ua tatou iloa foi ua maliu mai 

le Alo o le Atua, ua ia foaiina mai Iesu Keriso. O lenei lava le Atua 
foi le mafaufau ia te i tatou, ina ia) moni, ma le soifua faavavau. 21 
tatou iloa ai loo moni, o i ai foi i] Le fanau e, ia leoleo outou ia te 
tatou i loo moni, o i lona Alo o|outou ia taumamao i tupua. 


O LE 


TUSI 


E LUA A 
IOANE 


Ja tumau î le faatuatua 


1 O au o le toeaina, o lau tusi 
lenei i le tamaitai ua filifilia, 
ma ana tama, Ou te alofa faama- 
on 1 ai; e le na o au foi, a o i 
latou uma o e ua iloa le upu moni; 
2 ona o le upu moni o loo tumau 
ia te i tatou, e ia te i tatou foi e 
faavavau. 

3 Ia ia te outou le alofa tunoa, 
ma le alofa, ma le manuia mai le 
Atua le Tama, atoa ma le Alii 
o Iesu Keriso, o le Alo o le 
Tama, i le faamaoni atoa ma le 
alofa. 

4 E tele lava loʻu fiafia ina ua ou 
iloa ni au fanau o e savavali i le 
upu moni, faapei o le poloaiga ua 
tatou maua mai le Tama. 5 O lenei, 
le tamaitai e, ou te aioi atu ia te oe, 
ou te le tusi atu ia te oe e peiseai 
o se poloaiga fou, a o lea lava ua 
ia te i tatou talu le amataga, ia 
tatou fealofani. 6 O lenei lava le 
alofa, ia tatou savavali e tatau ma 
ana poloaiga; o lenei lava le 
poloaiga, faapei ona outou faa- 


logo i ai talu le amataga, ina ia 
outou savavali ai. 7 Aua e toatele o 
e faasese ua o atu i le lalolagi, o e 
le tatu tino ua maliu mai Iesu 
Keriso i le tino; o le faasese lava 
lea ma le anetikeriso. 8 Ia outou 
ia te outou, neʻi maumau a outou 
galuega na outou faia, a ia maua le 
taui atoa. 9 O i latou uma lava o e 
tuumavaega, a e le tumau i le 
aʻoaʻoga ia Keriso, e le o ia te i 
latou le Atua; o lē tumau i le 
aʻoaʻoga ia Keriso, e ia te ia lava le 
“Tama atoa ma le Alo. 10 Pe a alu 
atu ia te outou se tasi a e le molia 
lenei lava a‘ca‘oga, aua tou te talia 
o ia i o outou fale, aua foi tou te 
ofo alofa ia te ia; 11 aua o sé ofo 
alofa atu ia te ia, e faatasi ai o 
ia ma ana galuega leaga. 

12 O ia te au mea e tele e tusi atu 
ai ia te outou, a ou te le fia tusi 
atu i le laupepa ma le vaitusi; a ou 
te faamoemoe ou te alu atu ia te 
outou, ia tatou fetautalatalai, ina ia 
atoatoa ai lo tatou olioli. 

13 O loo alolofa atu ia te oe 
tama a lou uso ua filifilia. 

O LE TUSI 
E TOLU A 


IOANE 


O le tusi ia Kaio 


1 O aʻu le toeaina, o laʻu tusi lenei 
ia Kaio, o le pele, o le ou te alofa 
faamaoni i ai. 

2 Le pele e, ia e manuia i mea 
uma, ma ia e malolo, faapei ona 
manuia o lou agaga. 3 Auā ua tele 
lava loʻu fiafia ina ua o mai le au 
uso, ma faailoa mai lou faamaoni, 
ina ua e savali i le upu moni. 4 E 
leai so'u fiafia e sili i lenei, pe a ou 
faalogo ua savavali laʻu fanau i le 
upu moni. 

$ Le pele e, ua e faamaoni lava 
i mea uma O faia e oe i le au uso ae- 
maise tagata ese, 6 o e ua faailoa 
mai lou alofa i luma o le ekalesia; 
afai e te fesoasoani i lo latou 
moliga e tusa i le Atua, e lelei lau 
mea e fai. 7 Aua na latou o atu ona 
o lona suafa, e lei talia sina mea 
mai nuu ese. 8 O lea e tatau ai ona 
tatou talia tagata faapea, ina ia 
tatou fai ma fesoasoani i le upu 
moni. 

9 Na ou tusi atu i le ekalesia, a o 
Tioterifi, o lē fia sili ia te i latou, e le 


talia i matou e ia. 10 O le mea lea, 
pe a au alu atu, ou te faamanatu 
ai lana amio o loo faia e ia, 
o loo tuaupua mai ia i matou 
i upu leaga; e le gata foi i ia 
mea, a e le talia lava e ia le au 
uso, € vavao atu foi i e loto iai, 
na te faateaina foi i latou i le 
ekalesia. 

11 Le pele e, aua e te faaa‘oa‘o i 
le leaga, na o le lelei. O lé amio 
lelei, mai le Atua lava lea; peitai o 
lè amio leaga, e lei iloa atu lava e ia 
le Atua. 12 Ua logoleleia Temetiu e 
tagata uma lava, atoa ma le upu 
moni lava; o a‘u foi ou te molimau 
i ai, ua outou iloa foi e moni laʻu 
mau. 

13 Ua ia te au mea e tele e 
tusi atu ai, a ou te le fia tusi atu ia 
te oe i le vaitusi ma le fulu tusi. 
14 Aua ou te faamoemoe o le a 
vave feiloai i taua, ina ia ta 
fetautalatalai. 

15 Ia ia te ce le manuia. O loo 
alolofa atu le aumea mamae ia te 
oe; ua ou alofa i le aumea mamae 
uma lava. 

O LE TUSI 
A 


IUTA 


Ua apoapoa: atu ia tumau 1 le 
faatuatua 

1 O Iuta, o le auauna a Iesu 
Keriso, o le uso foi o lakopo, 

I e ua valaauina, ua alofaina e le 
Atua le Tama, ma leoleoina mo Iesu 
Keriso: 

2 la faateleina ia te outou le alofa 
mutimutivale ma le manuia, ma le 
alofa. 

3 Le au pele e, o loo ou matua 
faamalosi e tusi atu ia te outou i le 
faaolataga ua tuu tele, ua tatau ai 
lava ona Ou tusi atu ia te outou, 
e apoapoai atu ia outou faa- 
malolosi ona finau mo le faatuatua 
na tuuina mai faatasi i le au paia. 4 
Aua ua O ane faaleiloga o isi 
tagata, ua leva foi ona muai tusia 
o i latou ia oo i lenei lava faasala, e 
faalematau i latou, ua liua e i latou 
le alofa tunoa o lo tatou Atua i le 
faamataitu, ma ua latou faafiti i 
lo tatou Matai e toatasi ma lo tatou 
Alii, o Iesu Keriso. 

5 Ou te fia faamanatu atu foi ia 
te outou i le mea na outou iloa 
anamua, na faaolaina e le Alii le 
nuu ai le nuu o Aikupito, a e muli- 
muli ane ua faaumatia e ia o e na le 
faatuatua. 6 O agelu foi o e na le 


taofi i lo Jatou mamalu, a ua tuua e 
i latou le mea sa latou nofo ai, ua 
taofia € ia i noanoataga faavavau i 
lalo o le pogisa, seia 00 i le faa- 
masinoga o le Aso tele. 7 E pei o 
Sotoma ma Komoro, ma aai sa 
vagavagai ai, ua faitaaga pei o i 
latou, ma mulimuli atu i tuinanau 
ese o le tino, o lea ua tuu mai ai i 
latou e fai ma faailoga, ua faasa- 
laina i latou i le afi faavavau. 

8 E faapea foi lava o ia tagata 
moemiti, latou te faaleaga le tino, 
ma latou ta‘ufaatauvaa i alii, ma 
upu leaga i e ua mamalu. 9 A o 
Mikaele o le agelu silisili, ina ua 
la finau ma le tiapolo na ia finau i 
le tino o Mose, ua na le faamalosi 
ona lafo atu o se upu leaga e 
faasala ia te ia, a ua na faapea atu, 
“Ta aoai le Alii ia te oe.” 10 A o ia 
tagata, latou te upu leaga i mea 
latou te le iloa, o mea foi e iloa fua 
e i latou, e pei o mea ola e leai se 
mafaufau, e faaleagaina i latou e ia 
lava mea. 11 Oi talofa ia te i latou! 
Aua ua latou savavali i le ala o 
Kaino, ma feosofi atu i le sese o 
Palaamo ona o le totogi, ua fano 
foi i latou i le fouvale o Koru. 12 
O papa i latou i o outou faigaai 
alofa, pe a latou aai faatasi ma 

outou ma le le mata‘u, ua na ona aai 
lava i latou; O ao i latou e le o i ai se 
vai, ua feleleaiina i matagi; o laau 
ua malili o latou lau, ua le fua, ua 
mate faalua, ua liaiina lava; 13 0 
peau sousou o le sami, ua faa- 
punaia ae mea € masiasi ai i latou; o 
fetu feoai ua tuu moi latou le pogisa 
o le pouliuli e faavavau. 

14 Na valoia foi i latou e Enoka, 
o le toafitu lea talu mai ia Atamu, 
ua faapea ane, “Faauta, e afio mai 
le Alii ma ona au paia e manomano, 
15 e faamasino ai i tagata uma, 
ma faasalaina ai e ua amio faale- 
matau uma lava o ia i latou, ona 
o a latou galuega faalematau uma 
ua latou faia ma le faalematau, ona 
o a latou upu faatautala foi na fai 
ia te ia e tagata agasala ua faale- 
matau.” 16 O e muimui i latou ma 
faameo, o loo o savavali i latou e 
tusa ma o latou tuʻinanau, ma ua 
tautala mai o latou gutu i upu 
faasausili, o loo faaneenee atu 
foi i latou i tagata e maua ai ni 
mea. 

17 A o outou le au pele e, ia 
outou manatua upu na fai mai 
anamua e le au aposetolo a lo 
tatou Alii o Iesu Keriso; 18 na 


latou fai atu ia te outou, “E i ai i 
ona aso e gata ai o tagata tauemu, 
o e savavali e tusa ma o latou lava 
tuʻinanau ma le faalematau.” 19 O 
tagata lava ia ua latou vavae ese, 
ua amio faaletino, ua le i ai le 
Agaga. 20 A o outou le au pele e, 
ia outou ati ae ia te outou i lo 
outou faatuatua e silisili ona paia, o 
le Agaga Paia tou te tatalo ai; 21 
ia outou faatumau ia te outou i le 
alofa o le Atua, ma faatalitali atu i 
le alofa mutimutivale o lo tatou 
Alii o Iesu Keriso, e oo atu i le 
ola faavavau. 22 Ia outou alolofa 
atu i nisi o e ua faaletonu; 23 a 0 
isi ia outou faaola ia i latou ma le 
mataʻu, ia seʻi ia te i latou mai le 
afi, ma ia outou ʻinoʻino i le ofu 
ua pisia i le tino. 

24 O lenei, ia ia te ia na te 
mafaia ona leoleo ia te outou ina 
neʻi pauu, ma tuuina atu ia te 
outou ua le ponā i luma o lona 
lava mamalu ma le fiafia tele, 25 ia i 
le Atua e toatasi, o lo tatou 
Faaola e ala ia Iesu Keriso lo 
tatou Alii, le viiga ma le mamalu, 
o le malosi ma le pule, i le amataga, 
i nei ona po, ma ia co i le faavavau 
lava. Amene. 

O LE 


FAAALIGA 
IA IOANE 


O le-tusi a loane i ekalesia e fitu o i 
Asia 
O le faaaliga a Iesu Keriso, 
na tuuina atu e le Atua ia te 

ia ina ia faaali mai i ana auauna o 
mea e tusa ona vave 00 mai, ua 
auina mai foi e ia lana agelu e 
faailoa mai ai i lana auauna o 
Ioane, 2 o le na molimau i le 
afioga a le Atua, ma le mau ia Iesu 
Keriso, o mea uma foi na ia vaaia. 
3 Amuia lé faitau atoa ma e faa- 
logologo i upu o lenei valoaga 
ma tausi i mea ua tusia ai; auà ua 
latalata ona po. 

4 O Ioane, i ekalesia e fitu o i 
Asia: 

la ia te outou le alofa tunoa ma 
le manuia mai ia te ia o loo soifua, 
na soifua foi, o le a afio mai; mai 
agaga foi e toafitu o i luma o lona 
nofoālii; $ mai ia Iesu Keriso foi, 
o le molimau faamaoni, o le 
ulumatua o e ua oti, ma le pule i 
tupu o le lalolagi. 

O le ua alofa mai ia te i tatou, na 
ia laveai mai foi ia te i tatou i a 
tatou agasala i lona lava toto, 6 na 
ia faia foi i tatou ma nuu faatupu, o 
ositaulaga i lona Atua ma lona 


Tama, ia ia te ia le viiga ma le pule 
e faavavau faavavau lava. Amene. 
7 Faauta, o loo afio mai o ia ma 
ao, € iloa atu foi o ia e mata o 
tagata uma, atoa n.. e na tuíia o ia; 
e taufaitagitu‘i foi itu “iga uma 
o le lalolagi ona o ia. E moni, 
Amene. 

8 “O aʻu le Alefa ma le Omeka,” 
ua fetalai mai ai le Alii le Atua, o 
loo soifua, na soifua foi, o le a afio 
mai, e ona le malosi uma lava. 

9 O aʻu o Ioane, o lo outou uso 
ma le ua faatasi ma outou ia Iesu i 
le puapuaga, ma le malo, atoa 
ma le onosai, na aʻu i le motu e igoa 
ia Patamo ona o le afioga a le Atua 
ma le mau ia Jesu. 10 Na ou 
i le Agaga i le aso o le Alii; 
ona ou faalogo ai lea i oʻu tua 
i le leo tele e pei o se pu, 11 
ua faapea mai, “O mea e te vaaia 
ia e tusi i se tusi, ma avatu i 
ekalesia e fitu o Efeso, ma Semu- 
rana, ma Perekamo, ma Tuatira, 
ma Sarataisa, ma Filatelefaia, ma 
Laotikaia.” 

12 Na ou fáliu atu e vaai i le leo 
na tautala mai ia te au; ua ou faliu, 
ona ou iloa atu lea o tuugamoli 
auro e fitu. 13 Ua i totonu foi i 

tuugamoli e fitu le tasi e pei o le 
atalii o le tagata, ua ofu ia ile ofu 
tatapuvae, ua fusia foi lona fatafata 
i le fusi auro; 14 ua sinasina foi lona 
ao ma ona lauao e pei o le fulufulu 
mamoe ona sinasina, e pei o le 
kiona lava; o ona fofoga foi e pei o 
le mumi o le afi; 15 ma ona vae e 
pei o le ‘apa pupula, e peiseai ua 
mu i le ogaumu; o lona siufofoga 
foi e pei o le taalili o vai e tele; 16 
ua i lona aao taumatau o fetu e fitu; 
ua alu atu foi ai lona fofoga o le 
pelu e faataumaai ona itu e maa- 
maai lava; o ona fofoga foi e 
pei o le pupula o le la ina o mu 
toto‘a. 

17 Ua ou iloa atu ia te ia, ona ou 
paù ifo lea i ona vae e peiseai ua 
oti; a ua ia faaee mai lona aao 
taumatau i luga ia te au, ua faapea 
mai ia te au, “Aua e te fefe; o a‘u le 
muamua ma le mulimuli; 18 o le 
ola nei lava, sa ou oti, faauta foi, 
ou te ola e faavavau faavavau lava; 
o ia te au foi ki o le oti ma seoli. 19 
la e tusi i mea na e iloa, ma mea o 
i ai nei, atoa ma mea e tutupu 
amuli. 20 O le uiga lilo lenei o fetu 
e fitu na e iloa i lo'u lima tau- 
matau, ma tuugamoli auro e fitu. 
O fetu e fitu o agelu ia a ekalesia e 
fitu; o tuugámoli foi e fitu na e 
iloa, o ekalesia ia e fitu.” 


O tusi i agelu a ekalesia o i Efeso, 
ma Semurana, ma Perekamo, ma 
Tuatira 

2 “Ia e tusi i le agelu a le ekale- 

sia o i Efeso: O mea nei ua 
fai mai ai lē ‘u‘u i fetu e fitu i lona 


lima taumatau, o lē savali i totonu 
o tuugamoli auro e€ fitu. 

2 “Ua ou iloa au galuega, ma 
lou tiga, ma lou onosai, ina ua e le 
lavatia i e ua leaga; ua e tofotofo 
foi i e ua fai mai o aposetolo i 
latou, a e leai lava, ua e iloa foi o 
tagata pepelo i latou; 3 ma ua e 
lavatia, ua ia te oe foi le onosai, ua e 
tautiga ona o loʻu igoa, e te lei faa- 
vaivai lava. 4 A ua ou le fiafia ia te 
oe, ona ua e tuua 0 lou uluai alofa. 
5 O lenei, ia e manatua le mea na e 
paú mai ai, ma ia € salamo, ma e 
faia au uluai galuega; afai e leai, 
ona ou vave alu atu lea ia te oe, ou 
te aveesea lau tuugámoli i le mea e 
tuu ai, pe afai e te le salamo. 6 A 
ua ia te oe lenei mea, ina ua e 
ʻinoʻino i galuega a le au Nika- 
laitai, o aʻu foi ou te ʻinoʻino i ai. 
7 O le ua i ai taliga, ina faalogo 
mai ia o ia i le mea ua fetalai 
mai ai le Agaga i ekalesia. O lē 
manumalo, ou te avátua ia te ia e 
“ai i le laau o le ola o i totonu o le 
parataiso o le Atua. 

8 “Ia e tusi foi i le agelu a le 
ekalesia o i Semurana: O mea nei 
ua fai mai ai lē muamua ma lē 
mulimuli, o le na oti, a ua ola mai. 

9 “Ua ou iloa au galuega, ma 
lou puapuaga, ma lou mativa—a 
ua e tamaoaiga—ma le upu faifai 
a ē ua fai mai o Iutaia i latou, a e 
leai lava, a o le sunako o Satani i 
latou. 10 Aua lava e te fefe i mea o 
le a e tiga ai. Faauta, o le a tuuina 
atu ni o outou e le tiapolo i le fale 
puipui, ina ia tofotofoina ai outou; 
e po agafulu foi e puapuagatia ai 

outou. la e faamaoni seia 00 i le 
oti, ona ou avatu ai lea ia te oe o le 
pale o le ola. 11 O le ua i ai taliga, 
ina faalogo mai ia o ia i le mea ua 
fetalai mai ai le Agaga i ekalesia. O 
lé manumalo, e le afaina lava o ia i 
le oti faalua. 

12 “la e tusi foi i le agelu a le 
ekalesia o i Perekamo: O mea nei 
ua fai mai ai le ua i ai le pelu e 
faatau maai ona itu ua maamaai 
lava. 

13 “Ua ou iloa le mea ua e nofo 
ai, o i ai le nofoālii o Satani, ua e 
taofi mau foi i loʻu igoa, ma ua e le 
faafitia le faatuatua ia te au i ia 
ona po lava na i ai Anetipa o la‘u 
molimau o le na faamaoni, sa 
fasiotia o ia na ia te outou i le 
mea o nofo ai Satani. 14 A ua ia te 
au ni nai mea ou te le fiafia ai ia te 
oe, ona ua ia te oe o e ua taofi i le 
a'oa'oga a Palaamo, o le na aʻoaʻo 
ia Palako e tuu atu le mea e 
tausuai ai i luma o le fanauga a 
Isaraelu, ona ia aai i mea ua fasia 
mo tupua ma ia latou faitaaga. 15 
E faapea foi ona ia te oe o e ua taofi 
i le a‘oa‘oga a le au Nikalaitai. 16 
Ina e salamo ia. Afai e leai, ona 
ou vave alu atu lea ia te oe, ou te 
tau foi ma i latou i le pelu ai loʻu 
gutu. 17 O le ua iai taliga, ina faa- 
logo mai ia o ia i le mea ua fetalai 
mai ai le Agaga i ekalesia. O lé 
manumalo, ou te avatua ia te ia le 
manai lilo; ou te avatu foi ia te ia 
le maa sinasina, ua tusia foi i le 
maa le igoa fou, e le iloa e se tasi ua 
na O le ua maua. 

18 “Ia e tusi foi i le agelu a le 


ekalesia o i Tuatira: O mea nei ua 
fai mai ai le Atalii o le Atua, ole e 
pei o le mumi o le afi ona mata, o 
ona vae foi e pei o le ‘apa pupula. 

19 “Ua Ou iloa au galuega ma lou 
alofa, ma lou faatuatua, ma lou 
auauna mai, ma lou onosai, ua 
sili foi au galuega mulimuli i lo 
galuega muamua. 20 A ua ia te au 
ni nai mea ou te le fiafia ai ia te oe, 
ona ua e tuu pea le fafine o 
Iesepela, ua taʻua o ia e ia o le 
perofeta fafine, e aʻoaʻo ma faasese i 
aʻu auauna, ina ia faitaaga, ma aai 
mea ua fāsia mo tupua. 21 Ua ou 
tuu atu foi ni ona aso ia salamo ai i 
lana faitaaga, a ua le salamo lava o 
ia. 22 Faauta, ou te lafo ia te ia i le 
moega o tiga, ou te faaoo foi le 
puapuaga tele i e ua mulilulua ma 
ia, pe afai latou te le salamo i ana 
galuega; 23 ou te fāsia foi ana 
fanau ia oti; e iloa foi e ekalesia 
uma, o aʻu lava o lē suesue i manatu 
ma loto; ou te avatua foi ia te outou 
taitoatasi € tusa ma a outou 
galuega. 24 A ou te fai atu i nisi 0 
outou oi Tuatira, o e ua le i ai lenei 
a'oa'oga, ma ua outou le iloa mea ua 
taʻua e i latou o mea loloto a Satani: 
ou te le tuuina atu se isi avega ia te 
outou; 25 a e peitai, ole mea ua ia te 
outou ia outou taofi mau ai, seia ou 
alu atu. 26 O lē manumalo foi, ma 
tausi i aʻu galuega seia oo i le 
gataaga, ou te avatua ia te ia e pule i 
nuu ese; 27 e pule foi o ia ia te i 
latou i le tootoo uamea, e nutipa- 
laina i latou pei o ipu a lē fai ipu 
omea, e pei o aʻu foi ona ou maua 
mai i lou Tama; 28 ou te avatua 

foi ia te ia le fetu ao. 29 O le ua i 
ai taliga, ina faalogo mai ia o ia i 
le mea ua fetalai mai ai le Agaga i 
ekalesia.” 


O tusi i agelu a ekalesia o į Sara- 
raisa ma Filatelefaia, ma Laotikaia 
3 “Ia e tusi foi i le agelu a le 
ekalesia o i Sarataisa: O mea 
nei ua fai mai ai le ua i ai agaga e 
toafitu o le Atua, ma fetu e fitu. 

“Ua ou iloa au galuega, ua ia te 
oe le igoa ua e ola, a ua e oti. 2 Ia e 
mataala, ma ia e faatumauina mea 
ua totoe, o le a mate; auā ou te 
lei iloa au galuega ona atoatoa 
i luma o le Atua. 3 O lea foi ia e 
manatu ai i mea ua e maua ma ua e 
faalogo ai, ma ia e taofiina ai, ma 
ia e salamo. Afai foi e te le mataala, 
ou te alu atu ia te oe e pei o se gaoi, 
e te le iloa foi le itu aso ou te alu 
atu ai ia te oe. 4 Ua ia te oe ni nai 
tagata i Sarataisa lava, o e ua le faa- 
eleelea o latou ofu; latou te savavali 
ma aʻu i ofu sisina, auā ua tatau ai i 
latou. 5 O lē manumalo, e faao- 
fuina o ia i ofu sisina; ou te le 
sõloiesea foi lena igoa i le tusi o le 
ola, a e ou te taʻu atu lona igoa i 
luma o loʻu Tamā, ma luma o ana 
agelu. 6 O le ua i ai taliga, ina faa- 
logo mai ia o ia i le mea ua fetalai 
mai ai le Agaga i ekalesia. 

7 “Ia e tusi foi i le agelu a le 
ekalesia o i Filatelefaia: O mea 
nei ua fai mai ai le paia, o le 
faamaoni ia, o le ua i ai le ki a 
Tavita, o le na te tala, a e leai se na 
te faamauina ; o le na te faamauina 
foi, a e leai se na te tatalaina. 


8 “Ua ou iloa au galuega. 
Faauta, ua ou tuuina atu i ou luma 
le faitotoa ua avanoa, e leai foi se 
na te mafaia ona punitia; ua ou 
iloa ua itiiti lou malosi, a ua e tausia 
laʻu upu, ma ua e le faafitia loʻu 
igoa. 9 Faauta, ou te tuuina atu i 
latou o i le sunako o Satani, o e o 
fai mai o Iutaia i latou, a e leai 
lava, a ua pepelo i latou—faauta, 
ou te taʻitaʻi ia te i latou ina ia 
latou o atu i ou luma, ma ifo atu i 
ou vae; latou te iloa foi o aʻu ua ou 
alofa atu ia te oe. 10 Ua e tausia le 
upu o loʻu onosai, o lea foi ou te 
tausi ai ia te oe i le itu aso e tofo- 
tofoina ai, a oo mai i le lalolagi uma, 
e tofotofo ai i e o nonofo i le lalo- 
lagi. 11 Faauta, ou te vave alu 
atu; ia e taofi mau i le mea ua ia 
te oe, neʻi avea e se tasi lou pale. 
12 O lē manumalo, ou te faia lea 
ma poutū i łe malumalu o loʻu 
Atua, e le toe ulufafo lava ia, ou te 
tusi foj i ai le suafa o loʻu Atua, 
ma le igoa o le aai a loʻu Atua, o 
Ierusalema fou lea e alu ifo nai le 
lagi mai loʻu Atua, atoa foi ma loʻu 
igoa fou. 13 O le ua i ai taliga, ina 
faalogo mai ia o ia i le mea ua 
fetalai mai ai le Agaga i ekalesia. 

14 “Ia e tusi foi i le agelu a le 
ekalesia o i Laotikaia: O mea nei 
ua fai mai ai le Amene, o le 
molimau moni ma le faamaoni, o le 
amataga o mea na faia e le Atua. 

15 “Ua ou iloa au galuega, e te le 
maalili, e te le vevela foi. Ou te 
loto ina ia e maalili, pe vevela! 
16 O lenei, ua e faaleogalua, e te 
le maalili, e te le vevela foi, o le 

mea lea ou te luai atu ai ia te oe i 
loʻu gutu. 17 Aua ua e fai mai, Ou te 
se mauoa, ua faatamaoaigaina aʻu, 
ou te le mativa foi i se mea e tasi; 
a ua e le iloa o oe o le malaia, ma le 
pagatia, ma le mativa, ma le tauaso, 
ma le le lavalavā. 18 Ou te fai atu ai 
ia te oe, ia e faatau atu ia te au le 
auro ua faamamāina i le afi, ina ia e 
tamaoaiga ai; ma ofu sisina ina ia 
e ofu ai, ina neʻi iloa le mā o lou 
le lavalavā; ma le vaimata e nini aʻi 
ou mata, ina ia e pupula ai. 19 Ou 
te aoai atu ma sasa ia i latou uma 
ou te alofa i ai; o lenei, ia e vili- 
vilitai, ma ia e salamo. 20 Faauta, 
ou te tu atu i le puipui ma tuʻituʻi 
atu; ai se tasi e faalogo mai i loʻu 
leo, ma tatala mai le puipui, ou te 
ulufale atu ia te ia, ma te talisua foi 
ma ia, o ia foi ma aʻu. 21 O lē 
manumalo ou te avatua ia te ja ma 
te nonofo faatasi ma aʻu i loʻu 
nofoälii, e pei o aʻu foi ona ou 
manumalo, ua ma nonofo foi faa- 
tasi ma loʻu Tama i lona nofoālii. 
22 O le ua iai taliga, ina faalogo 
mai ia O ia i le mea ua fetalai mai 
ai le Agaga i ekalesia.” 


Ua iloa e Ioane le nofoālii o le Atua 


o 1 le lagi 
Ua mavae atu ia mea, ona ou 
iloa atu lea, faauta, o le 


faitotoa ua avanoa i le lagi, o le 
uluai leo foi na ou faalogo ai e pei 
o le pu ona tautala mai ia te au, ua 
faapea mai, “Ina sau ia i luga nei, 
ou te faaali atu ai ia te oe mea e tusa 
ona tutupu amuli.” 2 Ona aʻu i 
le Agaga loa lea; faauta foi, ua tu 

mai le nofoālii i le lagi, ua tietie 
foi le tasi i le nofoālii! 3 © lē 
tietie mai foi ua pei o le maa iasepi 
ma le salikea lona tino mai; ua 
siosioina foi le nofoālii e le nuanua 
e pei o le samaraki lona tino mai. 4 
Ua siosioina foi le nofoālii e 
nofoālii e luafulu ma le fa;,na ou 
iloa foi o toeaina e toaluafulu ma le 
toafa o tietie i ia nofoālii, ua oofu i 
ofu sisina; ua i o latou ulu foi o 
pale auro. 5 Ua oo mai foi uila, 
ma faititili, ma leo mai le nofoālii; 
o sulu foi e fitu o mumu faama- 
lamalama i luma o le nofoalii, o 
agaga ia e toafitu o le Atua. 6 Ua i 
luma foi o le nofoālii le sami tioata, 
e pei o le maa tioata. 

Ua i totonu o le nofoālii ma ua 
liolioina le nofoālii e mea ola e 
fa, ua tutumu i mata i luma atoa ma 
tua. 7 O le mea ola muamua e pei 
o le leona, o lona lua o mea ola e 
pei o se povi taanoa, o lona tolu o 
mea ola e pei o le tagata ona mata, 
o lona fa foi o mea ola e pei o le 
aeto ua lele. 8 O mea ola foi e fa e 
taitasi ma ona apaau e ono, ua 
mata atoa i latou i fafo ma totonu; 
latou te le mapu lava i le ao ma le 
po i le fai atu, “E paia, e paia, e 
paia le Alii le Atua e ona le malosi 
umalava, o le na soifua, o loo soifua 
foi, o le a afio mai!” 9 A vivii foi, 
ma faaneenee, ma faafetai atu mea 
ola i le o tietiei le nofoālii, o lē soifua 
e faavavau e faavavau lava, 10 ona 
faapaŭ ai lea o toeaina e toaluafulu 
ma le toafa i luma o lē tietie i le 
nofoālii, ma ifo atu i lë soifua e 
faavavau e faavavau lava, ma lafo 

O latou pale i luma o le nofoalii, o 

loo faapea atu, 

11 “Lo matou Alii e, ma lo ma- 
tou Atua, 

e tatau lavaoeinaiatuuinaatu 
ia te oe le viiga, ma le 
faaneeneega, ma le mana; 

auā na e faia mea uma lava, 

onz o lou finagalo foi e i aii 
latou ma ua faia.” 


O le tusi ua faamauina i faamau e fitu 


Na ou iloa foi i le aao tau- 
matau o lē tietie i le nofoālii, 

o le tusi taai ua tusia i totonu ma 
le tua, ua faamauina i faamaufaa- 
iloga e fitu. 2 Na ou iloa foi le 
agelu malosi na tala‘i atu ma le 
leo tele, “O ai ea e tatau ona fofola 
e ia o le tusi taai, ma tatala ona 
faamaufaailoga?” 3 A e leai se tasi 
i le lagi, po o le lalolagi, po o lalo 
o le lalolagi, na te mafaia ona 
fofolaina le tusi taai, pe vaai i ai. 
4 Ona ou tagi tele ai lea, ina ua le 
maua se tasi e tatau ai ona fofolaina 
e ia ma faitau le tusi taai, pe vaai i 
ai. § Ona fai mai ai lea ia te au o le 
tasi o le au toeaina, “Aua e te 
tagi; faauta, ua manumalo le 
Leona o le itu aiga o Iuta, o le Aa o 
Tavita, e fofola i le tusi taai, ma 
tatala i ona faamaufaailoga e fitu.” 
6 Na aʻu iloa foi, faauta, ua tu 
mai i le va o le nofoālii ma mea 
ola e fa, e i ona tua foi le au toeaina, 
o le Tamai Mamoe e peiseai na 
fasia, e fitu ona nifo ma ona mata e 
fitu, o Agaga ia e toafitu o le Atua 
ua aauina atu i le lalolagi uma. 7 


Ua alu atu o ia, ma to mai letusi taai 

nai le aao taumatau o lē tietie i le 

nofoālii. 8 Ua to mai e ia le tusi 

taai, ona faapaú ai lea o mea ola e 

fa ma toeaina e toaluafulu ma le 

toafa i luma o le Tamai Mamoe, ua 
tofu i latou ma le kitara, ma le ipu 
auro ua tumu i mea manogi e mu, 

o talosaga ia a le au paia; 9 ua 

latou pepese foi i le pese fou, ua 

faapea atu: 

“Ua tatau lava oe ina ia e tago 
i le tusi taai, ma tatala 
i ona faamaufaailoga; 

auā na fasia oe, ua e faatauina 
foi tagata i lou lava toto mo 
le Atua, 

mai ituaiga uma, ma gagana 
eseese, ma nuu, atoa ma 
atunuu; 

10 ua e faia foi i latou ma nuu 
faatupu, o ositaulaga foi i lo 
matou Atua; 

e fai foi i latou ma tupu i le 
lalolagi.” 

11 Na aʻu iloa atu foi, ma ou faa- 

logo i le leo o agelu e toatele, o e 

ua faataaliolio i le nofoālii, ma le 

leo o mea ola e fa atoa ma le au 
toeaina; O lo latou faitau aofai ua 

mano ni mano, ma afe ni afe, 12 0 

loo faapea atu ma le leo tele, “Ua 

tatau lava le Tamai Mamoe na 
fasia ina ia tuuina atu ia te ia le 
mana, ma le oa, ma le poto, ma le 
malosi, ma le faaneeneega, ma le 
viiga, ma le faamanū !” 13 Na ou 
faalogo foi i mea uma na faia o i le 
lagi, ma le lalolagi, ma lalo ifo o le 
lalolagi, ma mea foi o i le sami, 
atoa ma mea uma o i ai i ia mea, o 

loo faapea atu, “Ia ia te ia o lè 
tietie i le nofoālii atoa ma le 
Tamai Mamoe le faamanú, ma le 
faaneeneega, ma le viiga, ma le 
mana e faavavau faavavau lava!” 
14 Ona fai atu lea o mea ola e fa, 
“Amene!” ona faapaù lea o toeaina 
ma ifo atu. 


O le tatalaina 0 faamaufaatloga 


Na a‘u iloa atu foi ua tatalaina 
e le Tamai Mamoe le tasi o faa- 
maufaailoga, ona ou faalogo ai lea i 
le tasi O mea ola e fa, ua leo i le 
faititili, ua faapea mai, “Sau ia!” 
2 Ona ou vaai ai lea, faauta foi, o le 
solofanua sinasina, ua i ai le aufana 
i lé o tietie ai; ua avatu foi ia te 
ia le palealii; ona alu atu lea o ia, 
o loo manumalo, o le a manumalo 
pea ia. 
3 Ua tatalaina foi e ia o lona lua 
o faamaufaailoga, ona ou faalogo 
ai lea i lona lua o mea ola, o loo 
faapea mai, “Sau ia!” 4 Ona alu 
atu lea o le isi solofanua mumu; 
ua avatu foi le pule i lè o tietie 
ai na te aveeseina le filemu i le 
lalolagi, a e latou te fefasiai ai; 
ua avatu foi ia te ia le pelu tele. 
5 Ua tatalaina foi e ia o lona tolu 
o faamaufaailoga, ona ou faalogo 
ai lea i lona tolu o mea ola, o loo 
faapea mai, “Sau ia!” Ona ou vaai 
lea, faauta foi, o le solofanua 
uliuli; ua i le lima o lē o tietie ai le 
fua faatautau. 6 Na ou faalogo foi 
i le leo mai le va o mea ola e fa, ua 
faapea rnai, “O le tau o le kuata o 
le saito o le tenari lea, o le tau o 
kuata e tolu o le karite o le tenari 


foi lea; a e aua e te faaleaga i le 
suāuu ma le uaina!” 

7 Ua tatalaina foi e ia o lona fa o 
faamaufaailoga, ona ou faalogo ai 
lea i le leo o lona fa o mea ola, ua 
faapea mai, “Sau ia!” 8 Ona ou 
vaai lea, faauta, o le solofanua 
samasama, ma lé tietie ai, o lona 
igoa o le Oti, ua mulimuli atu foi 
Seoli ia te ia; ua avatu foi ia te i 
laua le pule e fasioti i lona fa o 
vaega o le lalolagi i le pelu, ma le 
oge, ma le faamai, atoa ma manu 
feai o le vao. 

9 Ua tatalaina foi e ia o lona lima 
o faamaufaailoga, ona ou iloa lea o 
i lalo ifo o le fata faitaulaga o 
agaga o e na fasiotia ona o le 
afioga a le Atua, ma le mau na latou 
taofi mau ai; 10 ua latou alalaga 
foi ma le leo tele, ua faapea atu, 
“Le Alii e, le paia ma le faamaoni, 
e te le faamasino ea ma taui i lo 
matou toto i e nonofo i le lalolagi 
seia afea?” 11 Ua foaiina atu ia te i 
latou taitoatasi ofu sisina; ua fai 
atu foi ia te i latou ia latou faa- 
talitali lemu seia toe itiiti, seia 
atoatoa mai ai o latou uso a auauna 
atoa ma o latou uso, o le a fasiotia 
pei 0 i latou lava. 

12 Na aʻu iloa atu foi ua tata- 
laina e ia o lona ono o faamau- 
faailoga, faauta foi, o le mafuie 
tele, o le la foi ua liua ua uliuli e 
pei o le ie fulufulu talatala, o le 
masina foi ua liua e pei o le 
toto, 13 0 fetu foi o le lagi ua pauu 
i le lalolagi, e pei o le mati ona 
toulu o ona fua moto pe a luluina 
e le matagi tetele; 14 ua mavae atu 

foi le lagi pei o se tusi ua taaia, O 
mauga ma motu uma foi ua avee- 
seina i mea sa i ai.. 15 O tupu foi o 
le lalolagi, ma alii sili, ma tafita‘i o 
“au, ma e ua tamaoaiga, ma e ua 
malolosi, ma pologa uma, atoa ma 
tama a le eleele uma ua latou lalafi i 
ana ma papa o mauga; 16 ua latou 
fai atu foi i mauga ma papa, 
“Mafuli mai ia ia te i matou, ma 
tanumai i matou ai le silafaga a lé 
tietie i le nofoalii, ma le toasa o le 
Tamai Mamoe; 17 aua ua 00 mai le 
aso tele o lo latou toasa, o ai foi se 
na te mafaia ona tu atu?” 


Ua faailogaina auauna a le Atua 


Ua mavae atu ia mea, ona aʻu 

iloa ai lea o agelu e toafa o 
tutū mai i itu e fa o le lalolagi, o 
taofi i matagi e fa o le lalolagi, ina 
ia le agi atu le matagi i le fanua, po 
o le sami, po o se laau e tasi. 2 Ua 
a'u iloa foi le tasi agelu ua ui ae i le 
mea e alu ae ai le la, ua ia te ia 
le faamaufaailoga a le Atua soifua; 
ua alaga ia ma le leo tele i agelu e 
toafa na tuuina atu ia i latou ia 
faaleaga i le fanua ma le sami, 3 ua 
faapea atu, “Aua tou te faaleaga i 
le fanua, po o le sami, po o laau, 
seia matou faamaufaailogaina au- 
auna a lo tatou Atua i o latou 
muaulu.” 4 Na ou faalogo foi i le 
faitau aofai o e na faamaufaa- 
ilogaina; e selau afe ma afe e 
fagafulu ma afe e fa o e ua faa- 
maufaailogaina mai ituaiga uma o 
le fanauga a Isaraelu; 5 e sefulu afe 
ma afe e lua o e ua faamau- 
faailogaina mai le ituaiga o luta; e 


sefulu afe ma afe e lua mai le 
ituaiga O Reupena; e sefulu afe ma 
afe e lua mai le ituaiga o Kato; 6 e 
sefulu afe ma afe e lua mai le 
ituaiga o Asera; e sefulu afe ma afe 
e lua mai le ituaiga o Nafatali; e 
sefulu afe ma afe e lua mai le ituaiga 
o Manase; 7 e sefulu afe ma afe e 
lua mai le ituaiga o Simeona;e sefulu 
afe ma afe e lua mai le ituaiga O 
Levi; e sefulu afe ma afe e lua mai 
le ituaiga o Isakara; 8 e sefulu afe 
ma afe e lua mai le ituaiga o 
Sepulona; e sefulu afe ma afe e 
lua mai le ituaiga o Iosefa; e 
sefulu afe ma afe e lua o e ua faa- 
maufaailogaina mai le ituaiga o 
Peniamina. 

9 Ua mavae atu ia mea, ona ou 
iloa lea, faauta foi i le motu o 
tagata e toatele mai atu nuu uma, 
ma aiga, ma nuu, ma gagana 
eseese, e le ma faitaulia e se tasi, o 
loo tutu i latou i luma o le nofoalii 
ma luma o le Tamai Mamoe, ua 
oofu i latou i ofu sisina, ua i ai foi 
lau pama i o latou lima; 10 ua 
latou alalaga foi ma leo tetele, ua 
faapea atu, “O ¡ai le faaolataga i lo 
tatou Atua, o lē tietie i le nofoālii, 
atoa me le Tamai Mamoe!” 11 Ua 
tutū faataaliolio agelu uma i le 
nofoālii ma le au toeaina ma mea ola 
e fa, ua latou faapaŭ fao i luma o le 
nofoālii, ma ifo atu i le Atua, 12 ua 
faapea atu, “Amene! Ia i lo tatou 
Atua le faamanu, ma le viiga, 
ma le poto, ma le faafetai, ma le 
mamalu, ma le mana, ma le 
malosi e faafaavavau faavavau lava! 
Amene.” 

13 Ona fai mai ai lea o le tasi o le 
au toeaina, ua faapea mai ia te au, 
“O i latou ia e ua oofu i ofu sisina, 
o ai ea i latou, po o fea foi na latou 
o mai ai?” 14 Ona ou faapea atu ai 
lea ia te ia, “Le Alii e, ua e silafia.” 
Ona faapea mai ai lea o ia ia te 
au, “O i latou ia o e o mai nai 
le puapuaga tele, ua ta foi o 
latou ofu, ma ua faasinasinaina O 
latou ofu ile toto e le Tamai mamoe. 

15 O le mea lea ua latou i luma 

ai o le nofoálii o le Atua, 

ua latou auauna foi ia te ia i 
lona malumalu i le ao ma le 
po; 

o lē tietie foi i le nofoālii 
e malutia ai i latou. 

16 Latou te le toe fia aai, e le toe 

fia inu foi, 

e lé ogotia i latou i le la, po 
o se tasi vevela; 

17 Auā o le Tamai Mamoe o loo 
i luma o le nofoalii na te 
fafaga ia i latou, 

ma ta‘ita’i ia te i latou i puna 
o vai ola; 

e s6loieseina foi e le Atua o 
loimata uma nai o latou 
mata.” 


Ua tatalaina lona fitu o faamau- 
faailoga 

Ua tatalaina foi e le Tamai 

Mamoe o lona fitu o faa- 
maufaailoga, ona lologo ai lea o e i 
le lagi pe atoa le vaeluagalemu o le 
itu aso e tasi. 2 Na aʻu iloa foi 
agelu e toafitu o e tutú i luma o le 
Atua, ua avatu foi ia te i latou pu e 
fitu. 3 Ua sau foi le tasi agelu, ma tu 


mai i le fata faitaulaga, ua ia te ia le 
ipu auro e faamu ai mea manogi; 
ua avatu ia te ia mea manogi e 
tele, ina ia avatu ai atoa ma talosaga 
a le au paia uma i luga o le fata 
auro ua i luma o le nofoālii. 4 O 
le asu foi o le mea manogi ua i le 
lima o le agelu ua alu ae, atoa ma 
talosaga a le au paia, i luma o le 
Atua. 5 Ua tago foi le agelu i le 
ipu e faamu ai mea manogi, ua ia 
faatumuina ai i le afi ai le fata 
faitaulaga, ua lafo ifo ai i le lalolagi; 
ona i ai lea o leo, ma faititili, ma 
uila, ma le mafuie. 

6 O agelu e toafitu ua i ai pu e 
fitu, ua latou sauniuni e ili. 

7 Ua ili foi e le agelu muamua le 
pu, ona i ai lea o le uato‘a ma le afi 
ua fefiloi ma le toto, ua lafo ifo i le 
lalolagi; ona susunuina ai lea o 
lona tolu o vaega o le lalolagi, ma 
ua susunúina o lona tolu o vaega 
o laau, ua susunuina foi vao iti 
lauolaola uma lava. 8 Ua ili foi e 
lona toalua o agelu le pu, ona i ai 
lea peiscai se mauga tele ua mu i 
le afi, ua lafo ifo i le sami; 9 ona 
liu toto lea o lona tolu o vaega o le 
sami; ona mamate ai lea o lona tolu 
o vaega O mea ola o i le sami, atoa ma 
lona tolu o vaega o vaa ua faaumatia. 

10 Ua ili foi e lona toatolu o 
agelu le pu, ona paú ai lea nai le 
lagi o le fetu tele, ua mu e pei o se 
sulu, ma ua paú ifo i lona tolu o 
vaega o vaitafe, atoa ma puna o vai. 
11 Ua igoa le fetu i le Oona; ona 
faaconaina ai lea o lona tolu o 
vaega o vai, ua oti foi tagata e 
toatele i le vai, ina ua faaoonaina. 

12 Ua ili foi e lona toafa O agelu le 
pu, ona taia ai lea o lona tolu o 
vaega O le la, ma lona tolu o vaega 
o le masina, atoa ma lona tolu o 
vaega o fetu, ina ia faapouliuligia 
o lona taitolu o latou vaega, e lei 
malamalama foi o lona tolu o 
vaega o le ao, ua faapea foi ma 
le po. 13 Na ou iloa, ma ou faa- 
logo i le aeto ua lele i le tauloto- 
aiga o le lagi, ua faapea mai ma le 
leo tele, “Aue, aue, aue i e o 
nonofo i le lalolagi, ona o isi iligapu 
a agelu e toatolu o le a ilia mai.” 


Ua ilia pu e lona toalima ma lona 
toaono o agelu 


Ua ili foi e lona toalima o 

agelu le pu, ona ou iloa ai 
lea o le fetu na paú nai le lagi i le 
lalolagi; ua tuuina atu foi ia te ia 
le ki o le to e le gata. 2 Ua tatala 
foi e ia le to e le gata; ona alu ae ai 
lea o le asu ai le to e pei o le asuo se 
umu tele, ua faapouliuligia ai le la 
ma le lagi ona o le asu o le to. 3 
Ua o atu foi sé akerise nai le asu i 
luga o le laueleele; ua tuuina atu 
ia te i latou le malosi e pei o le 
malosi o akarava o le vao; 4 ua 
fai atu foi ia te i latou, aua neʻi 
latou faaleaga i vao iti o le fanua, 
po o se mea lauolaola e tasi, po o se 
laau e tasi; tau lava o tagata ua le i 
ai i o latou muaulu le faamaufaa- 
iloga a le Atua. 5 Ua tuuina atu ia te 
i latou aua neʻi fasiotia i latou, tau 
lava ina faatigaina i masina e lima; 
o latou tiga foi e pei o le tiga o le 
tagata pe a tuia e le akarava. 6 O 


ona po ia e saili ai e tagata le oti, 
a e latou te le maua; e naunau foi 
i latou ina ia oti, a e sola ese le oti 
ia te i latou. 

7 O sé akerise foi ua tino mai e 
pei o solofanua ua saunia i le taua; 
o latou ulu foi ua peiseai ua i ai 
palealii e pei o auro, ma o latou 
mata e pei o mata o tagata; 8 ua ia 
te i latou foi lauulu e pei o lauulu o 
fafine, ma o latou nifo e€ pei o nifo o 
leona; 9 ua ia te i latou foi ufifata- 
fata e pei o ufifatafata uamea; ua 
palalu foi o latou apaau e pei o le 
taalili o kariota ma solofanua e tele 
pe a taufetuli e tau. 10 Ua ia te i 
latou o iu e pei o iu o akarava, ua i 
ai foi tui i o latou iu; ma ua ia tei 
latou le malosi e faaleaga ai tagata 
i masina e lima. 11 Ua ia te i latou 
foi le tupu, o le agelu lea o le to e le 
gata; o lona igoa i le gagana Eperu 
o Avatonu, a o lona igoa i le gagana 
Eleni o Apoluonu. 

12 Ua mavae atu le aue e tasi; 
faauta, ua totoe aue e lua e muli- 
muli ane i le oo mai. 

13 Ua ili foi e lona toaono o 
agelu le pu, ona ou faalogo ai lea i 
le leo mai nifo e fa o le fata auro o i 
luma o le Atua, 14 ua faapea atu i 
lona toaono o agelu ua i ai le pu, 
“Tatala ia.agelu e toafa o e ua 
fusifusia i le vaitafe tele o Eufirate.” 

15 Ona talatalaina ai lea o ia agelu 
e toafa o e ua saunia i le itu aso, ma 
le aso, ma le masina, ma le tausaga, 
ina ia latou fasiotia lona tolu o 
vaega o tagata. 16 O le faitau aofai 
o le “au tau o e us tietie i solofanua 
e lua mano o mano; ua ou faalogo 

foi i le faitau aofai o i latou. 17 E 
faapea foi ona aʻu iloa o solofanua 
i le mea na vaaia: o e ua tietie ai 
ua i ai ufifatafata afi, ma le uakini, 
ma le teio; o ulu foi o solofanua e 
pei o ulu o leona, ua alu atu nai o 
latou gutu le afi, ma le asu, ma le 
teio. 18 O mea ia e tolu na fasiotia 
ai lona tolu o vaega o tagata, o le 
afi, ma le asu, ma le teio na alu atu 
nai O latou gutu. 19 Aua ua i o 
latou gutu ma o latou iu lo latou 
malosi; aua o latou iu e pei o gata 
ia, ua i ai ulu, o mea foi ia latou 
te faaleaga ai tagata. 

20 O tagata foi na totoe o e lei 
fasiotia i nei mala, latou te lei 
salamo i galuega a o latou lima, 
o lo latou ifo i temoni, ma tupua 
auro, ma ario, ma “apa memea, 
ma maa, ma laau, o mea ja e le 
mafaia ona vaai, pe faalogo, pe 
savavali; 21 latou te lei salamo foi 
i o latou fasioti tagata, ma a latou 
togafiti faatauláitu, ma la latou 
faitaaga, ma o latou gaoi. 


O le agelu malosi ma le tusi ua i lona 


lima 

1 Na afu iloa atu foi le tasi 

agelu malosi ua alu ifo mai 
le lagi, ua ofu i le ao, ua i lona ulu 
le nuanua, o ona fofoga foi e pei 
o le la, o ona vae foi e pei o poutu 
afi. 2 Ua i lona lima foi le tusi 
taai itiiti ua fofola; ua tu lona vae 
taumatau i le sami, ma lona vae 
tauagavale i le fanua, 3 ua alaga 
foi ia ma le leo tele, e pei o le 
leona pe a tagi; ua alaga ia, ona 
feganavai mai ai lea o faititili e 


fitu i o latou lava leo; 4 ua fega- 
navai mai faititili e fitu, na fai a 
a‘u tusia; ona ou faalogo ai lea i le 
leo mai le lagi, ua faapea mai ia te 
au, “Ina faamaufaailogaina ia o na 
mea na feganavai mai ai o faititili e 
fitu, aua neʻi e tusia na mea.” 5 O 
le agelu foi na iloa e aʻu ua tu i le 
sami ma le fanua, ua sii ae e ia lona 
lima i le lagi, 6 ma ua tauto i leo 
soifua e faavavau faavavau lava, 
o le na faia le lagi ma mea o i ai, 
ma le fanua ma mea o i ai, ma le 
sami ma mea o iai, e le toe ai ni 
aso; 7 aepeitaia 00 iia ona po o le 
leo o lona toafitu o agelu, pe a ilia e 
ia le pu, ona taunuu ai lea o le 
mea lilo a le Atua, e pei ona fola- 
folaina mai e ia i ana auauna le au 
perofeta. 

8 O le leo foi na ou faalogo ai 
mai le lagi, ua toe tautala mai ia te 
au, ua faapea mai, “Alu ia, ina 
tago i le tusi taai itiiti ua fofola, o i 
le lima o le agelu o loo tu i le sami 
ma le fanua.” 9 Ona ou alu atu ai 
lea i le agelu, ma ou fai atu ia te ia, 
“Au mai ia te au le tusi taai itiiti.” 
Ona faapea mai ai lea o ia ia te au, 
“Ina tago ia i ai, ma e ‘aina; e oona 
i lou manava, a e suamalie i lou 
gutu e pei o le meli.” 10 Ona ou 
tago ai lea i le tusi taai itiiti nai le 
lima o le agelu, ma aʻu ‘aina; ona 
suamalie ai lea i loʻu gutu e pei o 
le meli; ua uma ona ou ‘ai ai, ona 
oona lea i loʻu manava. 11 Ona 
faapea mai ai lea o ia ia te au, 
“E ao ina e toe vavalo i nuu, ma 
atunuu, ma gagana eseese, ma 
tupu e toatele.” 

Ua vavalo mai molimau e toalua 


1 Ona tuuina mai lea ia te au 

le u e pei o se tootoo; ua 
tu mai foi le agelu, ua faapea mai, 
“Tulai ia, ina fuatia ia le malu- 
malu o le Atua, ma le fata faitau- 
laga, ma e o tapuai ai; 2 a o le lotoá 
o le malumalu e aupito i tua, lafoai 
lea, aua foi e te fuaina, aua ua 
tuuina atu i nuu ese; latou te solia 
foi le aai paia i masina e fagafulu 
ma le lua. 3 Qu te tuuina atu foi 
i a‘u molimau e toalua, la te vava- 
lo ai i aso e tasi le afe e lua selau 
ma le onogafulu, o oofu i laua i ie 
talatala.” 

4 O laau olive ia e lua, ma tuu- 
gámoli e lua ua tutii i luma o le Alii 
o le lalolagi. 5 Afai foi e fia faa- 
leaga se tasi ia te i laua, ona alu 
atu ai lea o le afi ai o la gutu, e 
faaumatia ai e ua fai i lawa mo 
latou fili; afai foi e fia faaleaga se 
tasi ia te i laua, e tusa ona faapea 
ona fasiotia o ia. 6 Ua ia te i laua 
le pule e pupuni le lagi, ina ia le 
to ifo se ua i aso o la la valo- 
aga; ua ia i laua foi le pule i vai 
e liu ai ma toto, e taia foi le lalolagi 
i mala uma, o lo la faitalia pe atu 
fia. 7 Pe a uma ona la faaiuina la la 
mau, ona sii mai lea o le taua ia te i 
laua e le manu feai le ua alu ae nai 
le to e le gata, e manumalo foi o 
ia ia te i laua, ma fasioti ia te i 
laua. 8 O la tino foi e i ai ia i le ala 
o le aai tele, o lona igoa pei se 
faatusa, o Sotoma ma Aikupito, o 
le mea foi na faasatauroina ai lo 
latou Alii. 9 E tolu aso ma le 


vaeluagalemu o le aso e vaavaai ai i 
o la tino e nisi mai nuu, ma 
ituaiga, ma gagana eseese, ma 
atunuu, a e latou te le mafafai ona 
ia tuuina atu o la tino i tuugamau. 
10 E fiafia foi e ua nonofo i le nuu 
ona o i laua, ma latou olioli, ma 
feaveai mea alofa; auá na faa- 
tigaina e ua nonofo i le nuu e ia 
perofeta e toalua. 11 A ua mavae 
aso e tolu ma le vaeluagalemu o le 
aso, ona uluitinoina ai lea o i laua 
e le agaga ola mai le Atua, ona la 
tutu i luga ai lea o la vae, ona oo ai 
lea o le mata'u tele i e na matamata 
ia te i laua. 12 Ona la faalogo lea 
i le leo tele mai le lagi, ua faapea 
atu ia te i laua, “Ina o mai ia i 
luga nei.” Ona la o ae ai lea i le 
lagi i le ao, ua matamata foi ia te i 
laua o e na fai i laua mo latou 
fili. 13 O le itu aso lava lea na to ai 
le mafuie tele; ua pati ai foi lona 
sefulu o vaega o le aai, ua oti foi 
i le mafuie tagata e toafitugaafe; 
ua matatau foi e na totoe, ona 
latou vivii atu lea i le Atua o le lagi. 

14 Ua mavae atu lona lua o aue; 
faauta, o lona tolu o aue e vave ona 
00 mai. 

15 Ua ili foi e lona toafitu o 
agelu le pu, ona i ai lea i le lagi o 
leo tetele, ua faapea mai, “O le 
malo o le lalolagi ua avea mo lo 
tatou Alii ma lona Keriso, e fat 
foi o ia ma tupu e faavavau faa- 
vavau lava.” 16 O toeaina foi e 
toaluafulu ma le toafa, o e nonofo 
i o latou nofoalii i luma o le Atua, 
ua latou faapaú fao, ma ifo i le 
Atua, 17 ua faapea atu, 

“Le Alii e, le Atua e ou le 
malosi uma lava, ua matou 
faafetai atu ia te oe, o lé 
soifua, o le na soifua, 

ina ua e tago i lou mana tele 
ma ua fai oe ma tupu. 

18 Ua ita foi nuu, ona oo mai 

lea o lou toasa, ma ona po 
e faamasinoina ai e ua oti, 
ma taui ai i au auauna le au 
perofeta, ma le au paia, 
ma e ua matatau i lou suafa, 
O tagatanuu atoa ma alii, 

e fano ai foi i latou o e na 
fano ai le lalolagi.” 

19 Ua faaavanoaina foi le malu- 
malu o le Atua i le lagi, ona iloa atu 
ai lea o le atolaau o lana feagaiga 
i lona malumalu; ona tutupu lea o 
uila, ma leo, ma faititili, ma le 
mafuie, ma le uato‘a tetele. 


O le fafine na ofu 1 le la 


1 Ua iloa foi le faailoga tele i 

le lagi, o le fafine ua ofu ile 
la, o i laloo ona vae le masina, oi 
lona ulu foi le palealii fetu e sefulu 
ma le lua; 2 ua to foi o ia; ua faatiga 
ma alaga i le tiga a fanau. 3 Ua iloa 
foi le tasi foailoga i le lagi, faauta 
foi, o le tarako tele e mimi, e 
fitu ona ulu ma ona nifo e sefulu; 
ua i ona ulu o palealii e fitu. 4 Ua 
toso e lona iu i lona tolu o vaega o 
fetu i le lagi, ma lafo ifo ia i latou 
i le lalolagi. Ua tu foi le tarako i 
luma o le fafine o le a fanau, ina ia 
‘ai e ia o lana tama pe a fanau. 5 
Ua fanau foi e ia o le tama tane, 
o le na te pule i nuu uma i le tootoo 


uamea; ona segia ae lea o lana tama 
i le Atua i lona nofoalii. 6 Ona sola 
lea o le fafine i le vao, o i ai le mea 
ua saunia e le Atua e nofo ai o ia, 
ina ia fafagaina ai o ia i aso e tasi 
le afe ma le lua o selau ma le 
onogafulu. 

7 Ua tau foi le taua i le lagi; 
o Mikaele ma ana agelu ua latou 
tau ma le tarako, ua “au foi le 
tarako ma ana agelu e tau ai le 
taua, 8 a ua latou le manumalo, e le 
toe maua foi i le lagi se mea latou 
te nonofo ai. 9 Ua lafo foi le tarako 
tele, o le gata tuai lea, ua igoa i le 
tiapolo, i le ma Satani, o lē 
faasese i le lalolagi uma; ua lafo ifo 
i le lalolagi, ua lafo foi ana agelu 
faatasi ma ia. 10 Na ou faalogo foi 
i le leo tele i le lagi, ua faapea, “O 
ona po nei ua 00 mai ai le faaola- 
taga, ma le mana, ma le malo o lo 
tatou Atua, ma le pule a lona 
Keriso; aua ua lafo i lalo le na 
molia o tatou uso, o le na molia i 
latou i luma o lo tatou Atua i le ao 
ma le po. 11 A ua latou manumalo 
ia te ia ona o le toto o le Tamai 
Mamoe, ma le upu a la latou mau, 
ua latou le faapelepeleina foi lo 
latou ola ua oo i le oti. 12 O le mea 
lea ia outou olioli ai, le lagi e atoa 
ma e ua nonofo ai! Oi talofa ia te 
oulua le fanua ma le sami, aua ua 
alu ifo ia te oulua le tiapolo ua lotoa 
tele, aua us na iloa ua saasaa ona po. 

13 Ua iloa e le tarako ua lafo ifo 
o ia i le lalolagi, ona tuliloa lea o ia 
ile fafine na na fanaua le tama tane. 
14 Ona foaiina atu lea i le fafine 
apaau € lua o le aeto tele, ina ia 

lele ai o ia ai luma o le gata i le yao 
ile mea e nofo ai o ia, € fafagaina 
ai o ia i le tausaga, ma tausaga, ma 
lona vaeluagalemu o le tausaga. 15 
Ona luai atu lea e le gata le vai, e 
pei o se vaitafe nai lona gutu i tua 
o le fafine, ina ia tafea o ia ile vai. 
16 Ona fesoasoani ai lea o le fanua i 
le fafine, ua faamaga ae foi e le 
fanua lona gutu, ma ua inu i le 
vaitafe ua luai atu e le tarako nai 
lona gutu. 17 Ua ita foi le tarako i 
le fafine, ona alu atu ai lea o ia e 
tau le taua ma i latou ua totoe o 
lana fanau, o e ua tausi i poloaiga a 
le Atua, ma ua taofi le mau ia 
Tesu. A ua tu o ia i le oneone i le 
matafaga. 


Ua alu ae nai le sami le manu feai 
e fitu ona ulu ma ona nifo e sefulu 
1 Ona a“u iloa ai lea o le manu 

feai ua alu ae nai le sami, e 
fitu ona ulu ma ona nifo e sefulu; 
ua i ona nifo foi o palealii e sefulu, 
ua i ona ulu foi o le igoa faifai. 2 
O le manu feai foi na ou iloa, e pei 
o le nameri, o ona vae foi e pei o 
vae O le urosa, ma lona gutu e pei 
o le gutu o le leona. Ua tuuina atu 
foi ia te ia e le tarako lona malosi, 
ma lona nofoalii, ma le pule tele. 
3 Na aʻu iloa foi le tasi o ona ulu e 
peisezi ua foa a mate; a o lona foa 
na fai a mate ai ua mafu, ona ofo ai 
lea o le lalolagi uma ma latou muli- 
muli atu i le manu feai. 4 Ua latou 
ifo foi i le tarako o le na tuuina atu 
le pule i le manu feai, ua latou ifo 
foi i le manu feai, ua faapea atu, 


“O ai sé tusa ma le manu feai? O 
ai se na te mafaia ona tau ma 
ia?” 5 Ua avatu foi ia te ia le gutu 
e tautala ai i upu faasausili ma upu 
faifai; ua tuuina atu foi ia te ia le 
pule e tau ai le taua i masina € 
fagafulu ma le lua. 6 Ona tautala 
lea o ia ua upu leaga i le Atua, ua 
ia upu leaga i lona suafa, ma lona 
afioaga, o i latou ia o e ua nonofo i 
le lagi. 7 Ua tuuina atu foi ia te ia 
ia tau le taua ma le au paia, ma ia 
manumalo ia te i latou; ua tuuina 
atu foi ia te ia e pule i ituaiga uma, 
ma gagana eseese, ma nuu. 8 E 
ifo foi ia te ia o i latou uma o e 
nonofo i le lalolagi, ë ua le tusia o 
latou igoa talu ona faavaeina o le 
lalolagi i le tusi o le ola a le Tamai 
Mamoe na fasia. 9 Ai se tasi 
ua i ai taliga, ina faalogo mai ia o ia: 
Io Ai se ua ave faatagataotaua, 

e alu lava ia faatagataotaua ; 

ai se na te fasiotia i le pelu, 
etusa ona fasiotia o ia i le pelu. 
O le mea lena ua fia maua ai le 
onosai ma le faatuatua o le au paia. 
II Na aʻu iloa foi le tasi manu 
feai ua alu ae nai le fanua, ua i ai 
foi ona nifo e lua pei o nifo o se 
tamai mamoe, a ua tautala ia pei 
o se tarako. 12 Ua fai foi e ia le pule 
uma a le uluai manu feai i ona 
luna; ma ua faia e ia ona ia ifo 
o le lalolagi ma e ua nonofo ai i le 
uluai manu feai, o le ua mafu lona 
foa na fai a mate ai; 13 ua faia foi 
e ia faailoga tetele, o lea ua fai ai e 
ia ina ia alu ifo le afi mai le lagi i 
le lalolagi i luma o tagata. 14 Ua ia 
faasese foi i e ua nonofo i le lalo- 

lagi, ona o ia faailoga ua tuuina atu 
ia te la na te faia i luma o le manu 
feai, o loo fai atu ia i e ua nonofo 
i le lalolagi, latou te faia se faata- 
gata o le manu feai e ona le manua 
ile pelu a ua ola. 15 Ua tuuina 
atu foi ia te ia na te avatua le 
mánava i le faatagata o le manu 
feai, ina ia tautala le faatagata o le 
manu feai, ma ia faia ina ia fasiotia 
i latou uma o e le ifo atu i le faa- 
tagata O le manu feai. 16 Ua faia 
foi e ia ona ia faailogaina o tagata 
uma, O tagata nuu atoa ma alii, o e 
mauoa ma e matitiva, o e sa‘oloto 
ma e pologa, ia faailogaina i latou i 
o latou lima taumatau, po o latou 
muaulu; 17 ina ia le mafaia ona 
faatau mai pe faatau atu c se tasi, 
tau lava o e ua i ai le faailoga, po o 
le igoa o le manu feai, po o le 
faitau aofai o lona igoa. 18 O le 
mea lenei e ao ina i ai le poto. O 
le ua i ai le mafaufau, ina faitau ia 
o ia i le faitau aofai o le manu feai; 
aua o le faitau aofai lea o le tagata; o 
lona faitau aofai foi, E ono selau 
ma le onogafulu ma le ono. 


O le Tamai Mamoe ma ona tagata; 
o le pai o Papelonia 
1 Na aʻu iloa, faauta foi, ua tu 
mai le Tamai Mamoe i le 
mauga o Siona, ua faatasi foi ma 
ia tagata e selau afe ma afe e fa 
sefulu ma le fa o ate, ua tusia le 
suafa o lona Tama i o latou muaulu. 
2 Ua ou faalogo foi i le leo mai le 


lagi e pei o le taalili o vai e tele, e 
pei o le taalili foi o le faititili tetele; 


ua ou faalogo foi i le leo o e ta kitara 
o loo ta ¡a latou kitara, 3 Ua latou 
pepese foi e peiseai o se pese fou i 
luma o le nofoalii, ma luma o mea 
ola e fa, ma le au toeaina; e le 
mafaia foi e se tasi ona aʻoaʻo i lea 
pese, na o le selau afe ma afe e fa 
sefulu ma le fa o afe o c ua faa- 
tauina nai le lalolagi. 4 O tagata ia 
e lei leaga i fafine; aua o taupou i 
latou; o i latou ia o € ua mulimuli 
atu i le Tamai Mamoe i mea uma e 
alu i ai o ia; o i latou ia o e ua faa- 
tauina nai tagata, o e ua faapolo- 
poloina mo le Atua ma le Tamai 
Mamoe; 5 e le iloa foi se pepelo i o 
latou gutu; aua e le pona i latou. 

6 Na aʻu iloa foi le tasi agelu ua 
lele i le taulotoaiga o le lagi, ua ia 
te ia le tala lelei faavavau e folafola 
atu i e nonofo i le lalolagi, i 
atunuu uma, ma ituaiga, ma gagana 
eseese, ma nuu, 7 ua faapea atu ma 
le leo tele, “Ia outou matatau i le 
Atua, ma avatu ia te ia le viiga, aua 
ua 00 mai le itu aso o lana faa- 
masinoga; ma ia outou ifo i le na 
faia le lagi, ma le fanua, ma le sami, 
atoa ma puna o vai.” 

8 Ona mulimuli atu ai lea o le 
tasi agelu, o lona lua, ua faapea atu, 
“Ua paŭ, ua pati Papelonia o le aai 
sili, o le ua faainu i nuu uma i le 
uaina o le toasa i lana faitaaga.” 

9 Ona mulimuli atu ai lea ia te i 
laua o lona toatolu o agelu, ua 
faapea atu ma le leo tele, “Ai se 
tasi e ifo i le manu feai ma lona 
faatagata, ma talia le faailoga i lona 
muaulu po o lona lima, 10 e inu 
lava ia i le uaina o le toasa o le 

Atua, ua liligiina atu e le suia i le 
ipu o lona toasa, e puapuagatia foi 
ia i le afi ma le teio i luma o le au 
agelu paia ma luma o le Tamai 
Mamoe. 11 O le asu foi o lo latou 
puapuaga e alu ae e faavavau faava- 
vau lava; latou te le maua foi se 
filemu i le ao ma le po o e ua ifo i le 
manu feai ma lona faatagata, ma se 
na te talia le faailoga o lona igoa.” 

12 O le mea lenei ua fia maua ai 
le onosai o le au paia; o e ua tausi i 
poloaiga a le Atua ma le faatuatua 
ia Iesu. 

13 Na ou faalogo foi i le leo mai 
le lagi, ua faapea mai ia te au, “Ia e 
tusi: Amuia & ua oti, o e ua oti o i 
le Alii e amata i nei ona po.” “O 
lea lava,” ua fetalai mai ai le 
Agaga, “ina. ia latou malolo i a 
latou galuega tiga; aua foi o a latou 
galuega e mulimuli ia te i latou.” 

14 Na aʻu iloa, faauta foi, o le 
ao sinasina, ua tietie foi i le ao le 
tasi ua pei o le atalii o le tagata, ua 
i lona ao le palealii auro, ua i lona 
aao foi le selesaito maai. 15 Ua alu 
atu foi le tasi agelu nai le malu- 
malu, ua alaga ma le leo tele i le ua 
tietie i le ao, “Ina faaoo atu ia lau 
selesaito, ina sele, aua ua oo i ona 
po e te selesele ai, aua ua afu le 
saito o le lalolagi.” 16 Ona faaoo 
mai lea e le ua tietie i le ao lana 
selesaito i le lalolagi, ua seleseleina 
ai le lalolagi. 

17 Ua alu atu foi le tasi agelu nai 
le malumalu o i le lagi, ua ia te ia 
foi le selesaito maai. 18 O le tasi 


agelu foi ua alu atu nai le fata 
faitaulaga, ua ia te ia le pult i le 
afi, ua alaga foi ia ma le leo tele i 
le ua i ai le selesaito maai, ua 
faapea atu, “Ina faaoo atu ia lau 
selesaito maai, ina sala ia i fuifui 
vine o le vine o le lalolagi, aua ua 
otatá ona fuifui vine.” 19 Ona faaoo 
mai ai lea e le agelu o lana selesaito 
i le lalolagi, ua sala foi e ia le vine o 
le lalolagi, ua ia lafo atu foi i totonu 
o le soligāvine tele o le toasa o le 
Atua. 20 Ua solia foi le soligāvine i 
tua o le aai, ua alu atu foi le toto 
nai le soligāvine e oo i faagutu o 
solofanua, e tasi le afe ma le ono o 
selau o setatio lua pau mai ai. 


O agelu e toafitu ua i ai mala e fitu e 
faauma ai 
1 Na ou iloa foi i le lagi le 
tasi faailoga tele e ofo ai, o 
agelu e toafitu ua i ai mala e fitu e 
gata ai; aua e faaiuina ai le toasa O 
le Atua. 

2 Na ou iloa atu foi ua peiseai o 
se sami tioata ua fefiloi ma le afi; o i 
latou foi na manumalo i le manu 
feai, ma lona faatagata, ma le faitau 
aofai o lona igoa, ua tutù i latou i 
le sami tioata, ua ia te i latou kitara 
a le Atua. 3 Ua latou pepese i le 
pese a Mose le auauna a le Atua, ma 
le pese a le Tamai Mamoe, ua 
faapea atu, 

“Le Alii e, le Atua e ou le 


malosi uma lava, 
Ua tetele au galuega e ofo ai! 


l Pe tusa lea ma 200 maila. 

E tonu ma faamaoni ou ala, 
Le Tupu o augatupulaga e! 
4 Le Alii e, o ai se le mataʻu ma 
vivii atu i lou suafa? 
Auā ua na o oe e paia; 
Auá e o mai nuu uma lava, ma 
latou ifo i ou luma; 
auà ua faaalia au faamasinoga 
tonu.” 
$ Ua mavae nei mea, ona ou vaai 
lea, faauta foi, ua faaavanoaina i le 
lagi le malumalu o i le fale fetafai 
o i ai le mau; 6 ona o atu lea nai le 
malumalu o agelu e toafitu ua i ai 
mala e fitu, ua oofu i latou i ie 
lino e mama ma le pupula, ua 
fusia foi o latou fatafata i fusi auro. 
7 O le tasi foi o mea ola e fa ua ia 
avatu i agelu e toafitu o ipu auro e 
fitu, ua tutumu i le toasa o le Atua 
o lé soifua e faavavau lava. 8 Ua 
tumu foi le malumalu i le asu nai le 
pupula o le Atua atoa ma lona 
mana; e le mafaia foi e se tasi ona 
ulu atu i le malumalu. seia faaiuina 
mala e fitu a agelu e toafitu. 


Ua faamaligiina e agelu e toafitu o a 
latou ipu 

1 Na ou lagona foi le leo tele 
mai le malumalu, ua faapea 
atuiageluetoafitu,O ia,ina liligi atu 
ipuo le toasa ole Atua ile lalolagi.” 
2 Ona alu atu ai lea o lé mua- 
mua, ua liligi ifo lana ipu i le 
fanua ; ona oo lea o le papala leaga 
e tiga ai tagata ua i ai le faailoga o 
le manu feai, atoa ma ë ua ifo i lona 


faatagata. 
3 Ua liligi foi e lona toalua o 


agelu lana ipu i le sami; ona liu 
toto ai lea e pei o le toto o le tagata 
oti; ona mamate ai lea o mea ola 
uma 0 i le sami. 

4 Ua liligi foi e lona toatolu o 
agelu lana ipu i vaitafe ma puna o 
vai; ona liu toto ai lea. 5 Na ou 
lagona foi le agelu e pule i vai ua 
faapea atu, 

“Ua amiotonu oe, auā ua 
faapea ona e faasalaina, 

o lé soifua, o lē na soifua, o le 
Paia. 

6 Aua na latou faamaligiina le 
toto o tagata paia ma pero- 
feta, 

i le ua e avatu ai ia te i latou 

le toto e inu ai; 

aua ua tatau lea mo i latou!” 
7 Na ou lagona foi i le fata faitau- 
laga, ua faapea atu, “E moni, le 
Alii e, le Atua e ou le malosi uma 
lava; e faamaoni ma le tonu au 
faamasinoga !” 

8 Ua liligi foi e lona toafa o 
agelu lana ipu ile la; ua tuuina atu 
iaiia mu ai tagata i le afi; 9 ua mu 
foi tagata i le mu tele, ona latou 
faifai lea i le suafa o le Atua e ana 
le pule i ia mala; a ua le salamo i 
latou e avatu ai le viiga ia te ia. 

10 Ua liligi foi e lona toalima o 
agelu lana ipu i le nofoālii o le 
manu feai; ona faapouliuligia lea o 
lona malo; ona latou feati ai lea 
o -latou laulaufaiva ona o le 
puapuaga; 11 ua latou faifai foi i 
le Atua o le lagi ona o latou pua- 
puaga atoa ma o latou papala, ua le 
salamo foi i latou i a latou amio. 

12 Ua liligi foi e lona toaono o 

agelu lana ipu i le vaitafe tele o 
Eufirate; ona mate ai lea o lona 
vai, ina ia saunia le ala o tupu mai 
uuu i sasa‘e. 13 Ona ou iloa ai lea 
o agaga leaga e toatolu e pei o rane 
ua o mai mai le gutu o le tarako, ma 
le gutu o le manu feai, atoa ma le 
gutu o le perofeta pepelo; 14 aua o 
agaga ia o temoni e fai faailoga, ua 
latou o atu i tupu o le lalolagi ma le 
atu laulau uma, e faapotopoto ia te 
i latou ile taua i le aso tele o le Atua 
eona le malosi umalava. 15 (Faauta, 
ou te alu atu pei o se goai! Amuia lē 
mataala, ma tausi i ona ofu, ina ne'i 
savali o ia e lē lavalavā, neʻi latou iloa 
atufoilona mā.) 16 Na latou faapoto- 
poto foi ja te i latou i le mea ua 
igoa i le gagana Eperu o Amaketo. 

17 Ua liligi foi e lona toafitu o 
agelu lana ipu i le matagi; ona 
tulei mai ai lea o le siufofoga tele 
mai le malumalu, mai le nofoālii, 
ua faapea mai, “Ua uma ona fai!” 
18 Ona tutupu ai lea o faititili, ma 
leo, ma uila, sa i aj foi le mafuie 
tele, e le faapea ona tele se mafuie 
ua tele naua talu ona i ai o tagata i 
le lalolagi. 19 Ua vaetoluina foi le 
aai tele, ua pauu foi aai o nuu; 
ua manatua Papelonia le aai tele 
i luma o le Atua, ina ia tuuina atu 
ia te ia o le ipu o le uaina o lona 
toasa mamafa. 20 Ua sosola foi 
motu uma, o mauga foi ua le iloa. 
21 Ua to mai foi ai le lagi i luga o 
tagata le uatoʻa latetele, e pei o le 
taleni ona mamafa; ona faifai ai 
lez o tagata i le Atua ona o le mala 
o le uato'a, auā ua matuā tele lea 
mala. 


O le fafine ua tietie 1 le manu feai, e 
fitu ona ulu ma ona nifo e sefulu 


1 Ua sau foi le tasi o ia agelu 

e toafitu sa i ai ipu e fitu, ua 
tautala mai ia te au, ua faapea mai 
ia te au, “Sau ia, ou te faailoa ia te 
oe le faasalaina o le fafine talitane e 
sili, o lē tietie i vai e tele; 2 ua 
faitaaga ma ia o tupu o le lalolagi, 
ua ona foi e o nonofo i le lalolagi i 
le uaina o lana faitaaga.” 3 Ua ia 
avea foi aʻu i le vao i le Agaga; ona 
ou iloa lea o le fafine ua tietie i le 
manu feai mumu, ua lilo i igoa 
faifai, e fitu ona ulu ma ona nifo e 
sefulu. 4 Ua ofu le fafine i le ie 
pāuli ma le mimàù, ua teuteu foi i 
auro, ma maa táua, ma penina, ua 
i lona lima le ipu auro ua tumu i 
mea e inosia ma le leaga o lana 
faitaaga; 5 ua tusia foi i lona 
muaulu le igoa, e lilo lona uiga: 
“Papelonia le aai tele, o le tina o 
fafine talitane ma mea e inosia i le 
lalolagi.” 6 Na ou ilqa foi le fafine 
ua Ona i le toto o le au paia ma le 
toto 9 e na molimau ia Iesu. 

Ua ou iloa atu ia te ia, ona ou 
matua ofo tele ai lea. 7 Ona tai 
mai lea o le agelu ia te au, “Se a 
le mea ua e ofo ai? Ou te taʻu atu 
ia te oe le uiga lilo o le fafine, ma le 
manu feai ua ia tietie ai, e fitu ona 
ulu ma ona nifo e sefulu. 8 O le 
manu feai na e iloa, sa i ai. ua le i ai 
foi, o le a alu ae foi o ia ai le to e 
le gata, e alu atu foi o ia i le malaia; 
o e nonofo i le lalolagi, e lei tusia O. 
latou igoa i le tusi o le ola talu ona 
faavaeina O le lalolagi, latou te 

taufaiofo, pe a iloa le manu feai sai | tele lea, e i ai le pule i tupu o le 


ai, ua le i ai foi, o loo i ai lava. 9 O 
le mea lenei e tusa ai le atamai ma 
le poto. O ulu e fitu o mauga ia e 
fitu, ua nofo ai le fafine; lo 0 
tupu foi ia e toafitu; e toalima ua 
pauu, o loo i ai le tasi, e lei oo mai 
nei foi le tasi; pe a 00 mai e tusa 
ona saasaa ona po e tumau ai. 110 
le manu feai foi sa i ai, ua le i ai 
foi, o lona toavalu lea, nai le 
toafitu foi o ia, e alu atu foi o ia i le 
malaia. 12 O nifo foi e sefulu na e 
iloa, o tupu ia e toasefulu, ua le oo 
ina maua o latou malo, a e maua e i 
latou le pule pei o tupu e tasi le itu 
aso faatasi ma le manu feai. 13 
Ua loto gatasi i latou nei, latou te 
avatu foi o latou malosi ma a latou 
pule i le manu feai. 14 Latou te tau 
le taua ma le Tamai Mamoe, a e 
manumalo le Tamai Mamoe ia te i 
latou, aua o le Alii ia o alii ma le 
Tupu o tupu; o e ua ia te ia foi ua 
valaauina i latou, ma filifilia, ma 
faamaoni.” 

15 Ona fai mai lea o ia ia te au, 
“O vai na e iloa, o loo tietie ai le 
fafine talitane, o nuu ia, ma motu 
O tagata, ma atunuu, ma gagana 
eseese. 16 O nifo foi e sefulu na e 
iloa i le manu feai, latou te ‘ʻinoʻino 
i le fafine talitane, ma faasaunoa 
ia te ia; ma to ese ona ofu, latou 
te aai foi i lona tino, ma susunu ia 
te ia i le afi. 17 Aua ua tuuina atu 
e le Atua i o latou loto ia faia lona 
finagalo, latou te loto gatasi foi e 
avatu lo latou malo mo le manu 
feai, seia taunuu afioga a le Atua. 
18 O le fafine foi na e iloa, o le aai 


lalolagi.” 
Ua pau Papelonia; ua olioli ai le au 
paia 

Ua mavae ia mea. ona ou 
1 iloa atu lea o le agelu o loo 
alu ifo i le lagi, ua ia te ia le pule 
sili; ua malamalama foi le lalolagi 
i lona pupula. 2 Ua matua alaga foi 
O ia ma le leo tele, ua faapea ane, 

“Ua paú, ua pati Papelonia le 
aai tele! 

Ua avea foi o ia ma mea e nofo 
ai temoni, 

ma mea e puipui ai agaga leaga 
uma, 

o le mea foi e puipui ai manu 
felelei uma e leaga ma le 
inosia; 

3 aua ua feinu nuu uma ile uaina 
o le toasa i lana faitaaga, 
ua faitaaga foi ma ia tupu o le 
lalolagi, 

o le faulaiga o ana mea faafiafia 
ua tamaoaiga ai e ua faatau 
oa O i le lalolagi.” 

4 Ua ou faalogo foi i le tasi leo 
mai le lagi, ua faapea mai, 

“Lo'u nuu e, ía outou o ese 
ia te ia, ina neʻi faatasia 
outou i ana agasala, 

ina neʻi tofusia foi outou i ona 
mala; 

5 aua ua paʻi atu ana agasala i le 
lagi, 

ua manatua foi e le Atua ana 
amioleaga. 

6 la outou taui atu ia te ia ia pei 
ona taui mai e ia ia te outou, 

ia outou taui faalua ia te ia e 
tusa ma ana galuega; 

o le ipu foi na liligi mai ai e ia, 
ia outou liligi faaluaina atu 
ai la te ia. 

7 E pei ona mitamita o ia ia te 
ia, mona ua faafiafia o ia ia 
te ia, 

ia faapea ona outou tuuina atu 
ia te ia o le puapuaga ma le 
faanoanoa. 

Aua ua faapea ifo ia i lona 
loto, Ou te nofo nei o le 
tupu fafine, 

ou te le se fafine ua oti lana 
tane, ou te le iloa lava se 
faanoanoa; 

8 o le mea lea e oo mai ai i le 
aso e tasi ona mala, 

o le faamai, ma le faanoanoa, 
ma le oge; 

e susunuina foi o ia i le afi; 

aua e mamana lava le Alii le 
Atua o lé faamasino ia te ia.” 

9 O tupu foi o le lalolagi e na 
faitaaga ma faafiafia i latou faatasi 
ma ia, latou te taufaitagi ia te ia ma 
taufaitagitu‘i ona O ia, pe a latou 
iloa atu le asu o lona susunuina; 
Io e tutu mamao i latou ona o le 
fefe i lona puapuaga, e faapea atu, 

“Aue! aue! Papelonia e, le aai 
tele ma le aai malosi! 

Aua o le itu aso e tasi ua 00 
mai ai lau sala.” 

11 O faatauoa foi i le lalolagi e 
taufaitagi i latou ma faanoanoa ona 
O ia; aua e le toe faatau e se tasi a 
latou oloa; 12 O le oloa auro, ma 
ario, ma maa tiua, ma penina, ma 
ie vavae, ma ie pauli, ma le silika, 


ma ìe ie múmú, ma laau manogi 
uma, ma ipu nifo elefane uma, ma 
ipu laau matua taua uma, ma le 
“apa memea, ma le uamea, ma le 
maamora, 13 ma kinamomi, ma 
mea manogi, ma le suāuu manogi, 
ma le pulu lipano, ma le uaina, ma 
le uu olive, ma le falaoa lelei, ma le 
saito, ma manu, ma mamoe, ma 
solofanua, ma nofoa faataavalevale, 
o pologa foi, atoa ma agaga otagata. 

14 “Ua tea foi ma oe o fua na e 

tu‘inanau i ai, 

ua teía foi ma oe mea lalelei 
uma ma mea pupula, e te 
le toe maua lava ia mea!” 

15 O e faatau ia mea, o € tamao- 
aiga ona o ia, latou te tuti mamao 
ma le fefe i lona puapuaga, o loo 
taufaitagi ma faanoanoa, 16 o loo 
faapea atu, 

“Aue! aue! le aai tele, 

na ofu i le ie vavae ma le 
páuli, ma le mumu, 

na teteu foi i auro, ma maa 
tāua ma penina! 

I7 auā o le itu aso e tasi ua 
faaumatia ai le oloa ua 
sili ona tele.” 

O tautai uma, atoa ma tagata 
uma o i vaa, ma auvaa, atoa uma 
ma e feoai i le vasa, ua tutù mamao 
i latou, 18 ma latou alalaga ina o 
iloa mai le asu o lona susunuina ua 
faapea, 

“O fea se aai e tusa ma lenei 
aai tele?” 
19 Ua latou lafo ae foi le eleele i o 
latou ulu, ua alalaga, ma tau- 
faitagi, ma faanoanoa, ua faapea 
atu, 

“Aue! aue! le aai tele, 


na tamaoaiga ai i latou uma Ua viia le Atua aua ua ia faamasino 


o e o i ai vaa i le vasa, ona 


1 le fafine talitane tele 


o ana mea táua; 19 Ua mavae nei mea, ona ou 


auā o le itu aso e tasi ua 


faalogo lea e peiseai o le leo 


faatafunaina ai o ia. tele o le motu o tagata e toatele o i 
20 Ia e olioli ona o ia, le lagi e, | le lagi, ua faapea atu, 


atoa ma outou tagata paia, 
ma aposetolo ma perofeta; 

aua ua faasalaina o ia e le 
Atua ona o le faasalaina o 
outou e ia.” 

21 Ua siitia foi e le tasi agelu 
malosi o le maa e pei o se maaolo 
tele, ma lafo i le sami, ua faapea 
atu, 

“E faapea ona lafotuina o 
Papelonia le aai tele, 
e le toe iloa lava. 
22 E le toe lagona foi ia te oe le 
leo o e ta kitara, ma ē lagi 
siva, ma € ili fagufagu, 


“Aleluia! Ua i le Alii lo tatou 
Atua le faaolataga, ma le 
viiga ma le faaneeneega, 
ma le mana; 


2 aua e faamaoni, e tonu foi ana 


faamasinoga; 

auā ua faasalaina e ia le fafine 
talitane e sili, o le na 
faaleagaina le lalolagi i lana 
faitaaga, 

ua ia taui atu ia te ia lava le 
toto o ana auauna.” 


3 Ua latou toe fai atu, “Aleluia! 


Ua alu ae lona asu e 
faavavau faavavau lava.” 


atoa ma € ili pu; 4 Ua faapaŭ toeaina e toaluafulu 
e le toe iloa. foi ia te oe se | ma le toafa, ma mea ola e fa, ma ua 
tufuga e toatasi o se faiva e | ifo i le Atua o lē tietie i le nofoālii, 


tasi, ua faapea atu, “Amene. Aleluia l”? 
e le toe lagona foi ia te oe le | 5 Ua oo mai foi le leo mai le nofo- 
taalili o le maaolo, alii, ua faapea mai, “la vivii atu i 


23 e le toe pupula mai foi ia te oe | lo tatou Atua, o outou ana auauna 
se malamalama o se moli, | uma, ma outou o e matatau ia te ia, o 

e le toe lagona foi ia te oe | tagata nuu atoa ma alii.” 6 Ua ou 

le leo o le faatoafaiava ma | faalogo foi e peiseai o le leo o le 

le faatoanofo tane; motu o tagata e toatele, e peiseai o 

aua o ou tagata faatauoa o|le taalili o vai e tele, e peiseai o le 
tagata sili ia o i le lalolagi, | taalili foi o feititili tetele, ua faapea 


aua ua faaseseina nuu uma i|atu, 


au togafiti faataulaitu. 
24 Ua iloa foi ia te oe le toto o 
perofeta ma le au paia, 
ma i latou uma ua fasiotia i le 
lalolagi.” 

“Aleluia! Auā ua fai ma tupu 
le Alii le Atua e ona le 
malosi uma lava. 


7 la tatou fiafia ma olioli, ma tuu 


atu le viiga ia te ia; 


FAAALIGA 19, 20 


auá ua oo mai le tausamaaga o 
le Tamai Mamoe, 

o lona faletua foi ua saunia o ia 
e ia. 

8 Ua tuuina atu foi ia te ia ina ia 
ofu o ia i le ie vavae e mamá 
ma le pupula”— 

auá o le ie vavae o le amiotonu 
lea a le au paia. 9 Ua fai mai foi o 
ia ia te au, “Ta e tusi: Amuia e ua 
tala‘iina i le tausamaaga o le Tamai 
Mamoe.” Ua fai mai foi o ia ia te 
au, “O afioga moni ia a le Atua.” 
10 Ona ou faapaú atu lea i luma o 
ona vae e ifo ia te ia; a ua fai mai o 
ia ia te au, “Ta oe, aua lava; o au o 
lou uso a auauna, O so lou au uso 
foi ua i ai le mau ia Iesu; ia e ifo i 
le Atua.” Aua o le agaga o le 
valoaga o le mau lea ia Iesu. 

11 Na aʻu iloa atu le lagi ua 
avanoa, faauta foi, o le solofanua 
sinasina, o lē tietie ai foi ua igoa ia o 
le Faamaoni ma le Moni, o le amio- 
tonu foi na te faamasino ai ma tau 
ai le taua. 12 Ua pei o le mumú o 
le afi ona fofoga, ua i lona ao foi 
palealii e tele; ua ia te ia le suafa ua 
tusia e le iloa e se tasi ua na o ia 
lava. 13 Ua ofu foi o ia i le ofu ua 
fufui i le toto; ua faasuafaina o ia, 
O le Upu ale Atua. 14 O “au 
foi o i le lagi ua mulimuli atu ia te 
ia i luga o solofanua sisina, ua 
oofu i latou i le ie vavae sinasina 
male mama. 15 Ua alu atu foi le pelu 
maai nai lona fofoga ina ia taia a'i 
e ia o nuu; e pule foi o ia ia tei 
latou i le tootoo uamea; e soli foi e 
ia le soligávine o le toasa mamafa o 
le Atua e ona le malosi uma lava. 


16 Ua ia te ia foi le suafa ua tusia 
i lona ofu ma lona vae, O le Tupu 
o tupu, ma le Alii o alii. 

17 Na aʻu iloa foi le tasi agelu ua 
tu i le la; ua alaga foi o ia ma le leo 
tele, ua faapea atu i manu uma e 
felelei i le taulotoaiga o le lagi, “O 
mai ia, ina outou faapotopoto 
ane i le faigaai a le Atua silisili, 18 
ina ia outou aai i tino O tupu, ma 
tino o ta‘ita‘i o ‘au taitoaafe, ma 
tino o tagata malolosi, ma tino o 
solofanua ma e ua tietie ai, ma tino 
o tagata uma, o e sa‘oloto atoa ma 
pologa, o tagatánuu atoa ma alii.” 
19 Ona ou iloa lea o le manu feai, 
ma tupu o le lalolagi, ma a latou “au, 
ua faapotopotoina e tau ai le taua 
ma le ua tietie i le solofanua ma 
lana itu taua. 20 Ona puea lea o le 
manu feai atoa ma le perofeta 
pepelo o le na fai faailoga i ona 
luma, o mea ia na faaseseina ai e ia 
v e ua ¡ai le faailoga o le manu 
feai, ma e ua ifo i lona faatagata; 
ua lafoolaina i laua i le lepa afi ua 
mu i le teio. 21 A O e na totoe, ua 
fasiotia i latou i le pelu ua alu atu 
nai le fofoga o le ua tietie i le 
solofanua; ona maoona ai lea o 
manu felelei uma i o latou tino. 


Ua fusifusia Satani i tausaga e tasi 


le afe 
) Na aʻu iloa foi le agelu ua 
alu ifo i le lagi, ua ia te ia 
le ki o le to e le gata, ua i lona lima 
foi le maea uamea tele. 2 Ua pue 
foi e ia le tarako, o le gata tuai, o le 


tiapolo lea ma Satani, ua ia fusifusi 
foi ia te ia i tausaga e afe. 3 Ua ia 

lafo foi ia te ja i le to e le gata, ua 
pupuni foi ia te ia, ma tuuina atu 
le faamaufaailoga i ona luga, ina ia 
le toe faaseseina e ia o nuu, seia 
atoa ia tausaga e afe; a mavae foi ia, 
e tatau ona tatalaina o ia i nai aso. 
4 Na aʻu iloa foi nofoálii, ma i 
latou ua tietie ai, ua tuuina atu foi 
le faamasinoga ia te i latou; na au 
iloa foi agaga o e ua vavaeeseina 
o latou ulu ona o le mau ia Iesu ma 
le afioga a le Atua, o e na le ifo i le 
manu feai po o lona faatagata, na le 
talia foi le faailoga i o latou muaulu 
po o latou lima; ua latou ola foi, ma 
ua fai ma tupu faatasi ma Keriso i 
tausaga e afe. 5 A o e totoe o e ua 
oti, e lei toc ola i latou seia atoa ia 
tausaga € afe. O le uluai toe tu 
lena. 6 Amuia mona ua paia le ua 
i ai se tofi i le uluai toe tu; e le 00 
foi le pule a le oti faalua ia te i 
latou, a e avea i latou ma ositaulaga 
a le Atua ma Keriso, latou te fai ma 
tupu foi faatasi ma ia i tausaga e afe. 
7 Pe a atoa foi ia tausaga e afe, 
ona tatalaina lea o Satani ai le mea 
na puipuiina ai o ia. 8 E alu atu foi 
o ia e faasese i nuu o i itu e fa o le 
lalolagi, o Koku ma Makoku, e 
faapotopoto ia te i latou i le taua, ua 
pei o le oneone o le sami i latou 
ona toatele. 9 Ua o ae foi i latou i 
le mafolafola o le lalolagi, ua 
latou siomia foi le toagálauapi a le 
au paia ma le aai ua faapelepeleina ; 
Ona alu ifo lea o le afi mai le Atua i 
le lagi, ua susunu ai ia te i latou; 
10 @ le tiapolo foi o le na faasese 
ia te i latou, ua lafoina o ia i le 
lepa afi ma le teio, o i ai le manu 





feai ma le perofeta pepelo; e pua- 
puagaina ai i latou i le ao ma le po e 
faavavau faavavau lava. 

11 Na au iloa foi le nofoālii 
tele e sinasina, ma le o tietie ai, 
ua sosola ese le lalolagi ma le lagi 
i ona luma, e le iloa foi se mea e tu 
ai i laua. 12 Na aʻu iloa foi o e na 
oti, o tagatánuu atoa ma alii, o 
tutù i luma o le Atua, ona fofola 
lea o tusi; ua fofola foi ma le tasi 
tusi, o le tusi lea o le ola; ona faa- 
masinoina ai lea o e na oti i mea ua 
tusia i tusi, e tusa ma a latou amio. 
13 Ua avae foi e le sami e na oli sa i 
ai, ua avae foi e le oti ma seoli e na 
oti sa i ai; € taitasi foi o i latou ma 
faamasinoina e tusa ma a latou 
amio. 14 Ua lafoina foi le oti ma 
seoli i le lepa afi; o le oti faalua lea, 
o le lepa afi lea. 15 Ai se tasi ua iloa 
ua le tusia i le tusi o le ola, ua 
lafoina lea i le lepa afi. 


O le lagi ma le lalolagi fou 

21 Ona aʻu iloa lea o le lagi 

fou ma le lalolagi fou; aua 
ua mavae atu le uluai lagi, ma le 
uluai lalolagi, ua leai foi se toe 
sami. 2 Na ou iloa foi le aai paia, o 
Ierusalema fou, ua alu ifo mai le 
Atua i le lagi, ua saunia pei o se 
faatoanofotane ua teuteuina mo 
lana tane. 3 Na ou faalogo foi i le 
leo tele mai le lagi, ua faapea mai, 
“Faauta, ua i ai le afioaga o le 
Atua faatasi ma tagata, e mau foi o 
ia ma i latou; e fai foi i latou mona 


nuu, € ia te i latou le Atua lava. 
4 E sóloiesea foi e le Atua loimata 

umaio latou mata; e leai foi se toe 
oti, po o se faanoanoa, po o se aue, 
e leai foi se toe puapuaga; aua 
ua mavae atu mea muamua.” 5 
Ua fetalai mai foi lé tietie i le 
nofoalii, “Faauta, ou te faia ia fou 
mea uma lava.” Ua fetalai mai foi 
o ia ia te au, “Ia e tusi; aua o upu 
nei e moni ma le faamaoni ia.” 
6 Wa fetalai mai foi o ia ia te au, 
“Ua uma ona fai. O aʻu le Alefa 
ma le Omeka, o le amataga ma le 
gataaga. O le ua fia inu ou te foai- 
fuaina atu ia te ia ai le puna o le 
vai ola. 7 O lē manumalo e maua e 
ia mea uma, e fai foi atu mona 
Atua, e fai foi o ia mo'u atalii. 8 
A o e loto vaivai, mae lē faatuatua, 
ma € fai mea e inosia, ma e fasioti 
tagata, ma e faitaaga, ma e faa- 
tauláitu, ma e ifo i tupua, atoa ma 
e tala pepelo uma, e fai o latou tofi 
i le lepa e muile afi ma le teio, o le 
oti faalua lea. 

9 Ua alu ane foi ia te au le tasi 
o ia agelu e toafitu, o e sa i ai ipu 
e fitu na tutumu i mala e fitu e 
gata ai, ua tautala mai foi o ia ia te 
au, ua faapea mai, “Sau ia, ou te 
faaali atu ¡a te oe le faatoanofotane, 
o le faletua lea o le Tamai Mamoe.” 
Io Ua ia avea foi aʻu i le Agaga i le 
mauga tele ma le maualuga, ua ia 
faaali foi ia te au Ierusalema, o le 
aai tele ma le paia, o loo alu ifo 
i le lagi mai le Atua, 11 ua iai le 
pupula o le Atua; o lona pupula 
foi e pei o se maa tāua lava, e pei 
o se maa iasepi i lona faatioata 


1 Pe tusa lea ma maila e 1500. 


mai; 12 ua ¡ai foi le pa tele ma le 
maualuga, ua i ai puipui e sefulu 
ma le lua, ua i puipui foi agelu e 
toasefulu ma le toalua, ua tusia ai 
foi igoa, o igoa ia o ituaiga e sefulu 
ma le lua o le fanauga a Isaraelu, 13 
ua i sasaé O puipui e tolu, ua i le itu 
i matu o puipui e tolu, ua i le itu i 
toga o puipui e tolu, ua i sisifo o 
puipui e tolu. 14 Ua ile pa foi o le 
aai o faavae e sefulu male lua, ua iai 
foi igoa o le au aposetolo a le Tamai 
Mamoe e toasefulu ma le toalua. 
15 O le na tautala ma aʻu sa i ai 
le u auro e fua ai e ia le aai, ma 
ona puipui, atoa ma ona pa. 16 
Ua faatu faatafafa foi le aai, o lona 
umi ua tusa ma lona lautele; ua 
fuatia foi e ia o le aai i le u, e sefulu 
afe ma afe e lua o setatio,! o lona 
umi, ma le lautele, ma le maualuga, 
ua tutusa lava ia. 17 Ua fuatia foi 
e ia lona pa, e tasi le selau ma le 
fagafulu ma le fa o kupita,2 o le 
fua a le tagata, o a le agelu lea. 18 
Ua ati foi lona pa i maa iasepi; o le 
aai o le auro lelei lea, ua pei o le 
tioata manino. 19 Ua teteu foi 
noopa o le aai i maa tāua uma; o le 
noopa muamua o le iasepi lea. o 
lona lua o le safaira lea, o lona tolu 
O le kakito lea, o lona fa o le sama- 
raki lea; 20 o lona lima o le sari- 
tonu lea, o lona ono o le salikea 
lea, o lona fitu o le tasesa lea, o 
lona valu o le soama lea, o lona iva 
o le topasi lea, o lona sefulu o le 
kuasopera lea, o lona sefulu ma le 
tasi o le uakini lea, o lona sefulu ma 


2 Ua tusa lea ma gafa e 40. 


396 


FAAALIGA 21, 22 





le lua o le aselama lea. 21 O puipui 
foi e sefulu ma le lua o penina ia e 
sefulu ma le lua; taitasi le puipui 
ma le penina e tasi na fai ai; o le 
ala tele foi o le aai o le auro lelei 
lea, e pei o le tioata manino. 

22 Ou te lei iloa ai foi se malu- 
malu; auá o lona malumalu o le 
Alii le Atua lea, e ona le malosi uma 
lava, atoa male Tamai Mamoe. 23 E 
le aoga foi i le aai ona pupula i aio 
le la, po o le masina ; auā o le pupula 
o le Atua ua faamalamalamaina ai 
ia,ole Tamai Mamoe foi o lona moli 
lea. 24 O nuu foi o e ua faaolaina 
latou te savavali i lona mala- 
malama; o tupu foi o le lalolagi 
latou te au mai i ai o latou mamalu 
ma viiga. 25 O ona puipui foi e le 
punitia lava i le ao; auá e leai se po 
i lea mea. 26 Latou te au mai foi i 
ai le mamalu ma le viiga o nuu. 27 
E le sao atu lava i ai se mea leaga e 
tasi, po o se na te faia se mea 
inosia, po o se pepelo; na o i latou 
lava e ua tusia i le tusi o le ola a le 
Tamai Mamoe. 


O le vaitafe ma le laau o le ola 


> Ona faaali mai lea e ia ia te 

au le vaitafe manino o le 
vai o le ola, e manino e pei o le 
maa tioata, ua tafe ifo mai le 
nofoalii o le Atua ma le Tamai 
Mamoe. 2 O ile moa o lona ala 
tele ma itu taitasi o le vaitafe le 
laau o le ola, o loo fua mai i fuata 
e sefulu ma le lua, e taitasi le 
masina ma fua mai ai lona fuata; 
o lau foi o le laau e faamalolo ai 
nuu. 3 E leai foi se toe faafano e 


tasi; e i ai foi le nofoalii o le Atua 
ma le Tamai Mamoe, o ana auauna 
foi latou te auauna ia te ia; 4 latou 
te vaavaai atu foi i ona fofoga, e i ai 
foi i o latou muaulu lona suafa. 5 
E leai lava se po i lea mea; e le 
aoga foi ia te i latou se moli, po ole 
malamalama o le la; aua o le Alii 
le Atua na te faamalamalamaina i 
latou; latou te fai ma tupu foi e 
faavavau faavavau lava. 

6 Ona fai mai lea o ia ia te au, 
“O upu e faamaoni ia ma le moni; 
o le Alii foi le Atua o le au pero- 
feta paia ua auina mai e ia lana 
agelu e faailoa mai i ana auauna 
mea e tusa ona vave 00 mai. 7 
Faauta, ou te vave alu atu. 

Amuia lé tausi i upu o le valoaga 
o lenei tusi. 

8 O aʻu foi o Ioane, na ou vaai 
ma ou faalogo i na mea; ua ou 
faalogo ma ou vaai, ona aʻu faapaú 
lea e ifo atu i vae o le agelu na na 
faaali mai ia te au ia mea. 9 A ua 
fai mai o ia ia te au, “la oe, aua 
lava! Auā o aʻu o lou uso a au- 
auna, ma lo le au perofeta ou uso, 
o lo latou foi o e tausi i upu o 
lenei tusi; ia e ifo i le Atua.” 

IO Ua fai mai foi o ia ia te au, 
“Aua e te faamaufaailogaina upu 0 
le valoaga o lenei tusi; auā ua 
latalata ona aso. 11 O lē amio- 
letonu ia amioletonu pea o ia, o lē 
eleelea ia eleelea pea o ia, o lē 
amiotonu ia amiotonu pea o ia, o le 
paia ia paia pea o ia.” 

12 “Faauta foi, ou te vave alu 
atu; ua ia te au foi le taui ou te taui 
taitasi atu ia tusa ma lana amio 

ua fai. 13 O aʻu le Alefa ma le 
Omeka, o le amataga ma le gataaga, 
o le muamua ma le mulimuli.” 

14 Amuia i latou o e ta o latou 
ofu, ina ja taga ia i latou le laau o le 
ola, ma ia latou ulu atu i le aai i 
ona faitotoa. 15 A ua i tuapà o uli, 
ma e faatauláitu, ma e faitaaga, ma 
€ fasioti tagata, ma e ifo i tupua, 
atoa uma lava e ua loto i le tala 
pepelo ma latou faia. 

16 “O aʻu o Iesu na ou auina atu 
lau agelu e molimau ia te outou 
i ia mea i ekalesia. O atu o le Aa ma 
le fanau a Tavita, o le fetuao 
pupula.” 

17 Ua fetalai mai le Agaga ma le 
faatoanofotane, “Ina sau ia”; ina 
fai atu foi ia o lē faalogo, “Ina sau 
ia”; o lē fia inu, ina sau ia, atoa ma 


lé manao i ai, ina ave fua ia le vai o 
le ola. 

18 Auā ou te ta‘utino atu ia i 
latou uma o e faalogo i upu o le 
valoaga o lenei tusi, Ai se tasi e 
faaopoopo mai se upu i nei upu, e 
faaopoopoina atu e le Atua ia te ia o 
mala ua tusia i lenei tusi. 19 Ai se 
tasi foi e ave ese se upu i upuo le 
tusi o lenei valoaga, e aveeseina e 
le Atua lona tofi i le laau o le ola, 
ma le aai paia, o mea ia ua faa- 
matalaina i lenei tusi. 

20 Ua fai mai lé molimau i nei 
mea, “E moni, ou te vave alu atu.” 
Amene. O lea lava, le Alii e Iesu, 
ia e afio mai! 

21 Ia ia te outou uma le alofa 
tunoa O lo tatou Alii o Iesu. 
Amene. 


398 


